
Poate că, în adâncul sufletului meu, am fost diabolică şi ratată 
dintotdeauna. 

Poate că o persoană bună și onestă ar fi aruncat pumnalul de 
frasin şi ar fi preferat mai degrabă moartea, decât ce se aşternea în 
fața mea. 

Era sânge peste tot. 

Mâna-mi însângerată îmi tremura şi-mi era din ce în ce mai 
greu să ţin pumnalul cu care i-am înjunghiat pe rând. În tot acest 
timp, leşurile întinse ale tinerilor Mari Spiriduși se răceau pe po- 
deaua de marmură. 

Am încremenit în fața lui cu pumnalul strâns în mână. 

— Aşa, spuse mieros Amarantha, de pe tronul ei. 

Încă o dată. 

Un alt spiriduș aștepta îngenuncheat în fața pumnalului din fra- 
sin. O femelă. 

Ştiam ce se pregătea să spună cu voce tare: rugăciunea. 

Ştiam, de asemenea, că acolo aveam s-o ucid ca pe ceilalți tineri. 

Aveam să o fac pentru a-i elibera pe toţi, pentru a-l elibera pe 
Tamlin. 

Eram călăul inocenților şi salvatoarea unui ţinut. 

- Când te simţi pregătită, minunată Feyre, spuse tărăgănat 
Amarantha, cu părul de un roşu la fel de aprins ca sângele care-mi 
mânjea mâinile şi marmura. 

Ucigaşă. Călău. Monstruoasă. Mincinoasă. Șarlatană. 

Nici nu mai ştiam de ce eram acolo. 

Nu ştiam la cine mă refeream. Limitele dintre mine și regină se 
încețoşaseră de mult. 

Am ținut mai relaxată pumnalul, iar acesta căzu zăngănind pe 
pământ, făcând să țâşnească stropi din balta de sânge care se formase. 
Petele îmi împroşcară cizmele ponosite - rămășițele unei vieți de 
muritoare atât de îndepărtate în timp, încât, la fel de bine, ar fi putut 
să fie unul dintre visele mele febrile din ultimele câteva luni. 

M-am întors spre femela suplă care își aştepta încremenită moar- 
tea, cu gluga trasă pe cap. Mi-am adunat puterile ca să o omor, pen- 
tru sacrificiul în care ea urma să se transforme. 

M-am întins după al doilea pumnal din frasin de pe perna din 
catifea neagră, simțindu-i mânerul rece în mâna-mi caldă şi umedă. 
Gărzile şi-au descoperit capetele. 

Cunoșteam chipul care mă fixa cu privirea. 

Cunoşteam ochii gri-albaştri, părul blond închis, buzele pline şi 
pomeţii ascuţiţi. Cunoşteam urechile care acum se arcuiseră deli- 
cat, membrele puternice, imperfecțiunile umane acoperite de o 
subtilă strălucire nemuritoare. 

Cunoșteam senzaţia de gol, de descompunere și disperarea care 
se citeau pe acel chip. 

Mâinile nu mi-au mai tremurat când am înclinat pumnalul. 

Am apucat umărul cu oase delicate și m-am holbat la acel chip 
urât — ca şi cum ar fi fost al meu. 

Şi am înfipt pumnalul din frasin în inima mea, care aştepta. 


PARTEA ÎNTÂI 


CASA BESTIILOR 


CAPITOLUL 
| 


Am vomitat în vasul de toaletă îmbrățișându-i marginile reci, 
încercând să-mi stăpânesc sughițurile. 

Razele lunii se strecurau în baia imensă din marmură, fiind sin- 
gura sursă de lumină, în vreme ce eu sufeream în tăcere. 

Tamlin nu se întorsese când m-am trezit brusc. Cum nu am reu- 
şit să deosebesc întunericul din camera mea de noaptea nesfârşită a 
temnițelor Amaranthei, iar transpiraţia rece care mă acoperea se 
simțea ca sângele acelor spiriduşi, m-am grăbit spre baie. 

Trecuseră cincisprezece minute de când eram la toaletă, aştep- 
tând să-mi treacă sughiţul, iar frisoanele indelungi să se stingă pre- 
cum valurile într-o piscină. 

Gâfâind, m-am aplecat deasupra vasului, numărând fiecare suflare. 

Era doar un coşmar. Unul dintre multele care mă urmăreau în 
acele zile şi când eram trează, şi când dormeam. 

Trecuseră trei luni de când mă aflam la Poalele Muntelui. Trei 
luni de adaptare la corpul meu nemuritor, la o lume care se lupta să 
se adune după ce Amarantha o distrusese. 

M-am concentrat asupra respirației — am inspirat pe nas şi-am 
expirat pe gură. De nenumărate ori. 

Când mi s-a părut că mi-am recăpătat suflul, m-am ridicat de pe 
toaletă, dar nu m-am îndepărtat prea mult. Am rămas lângă zidul 

din apropierea ferestrei deschise, de unde vedeam cerul nopții şi 
simțeam briza mângâindu-mi fața lipicioasă. Mi-am rezemat capul 
de perete şi-am atins cu palmele podeaua rece din marmură. Era 
adevărată. 

Acest lucru era real. Supraviețuisem; reuşisem să scap. 

Doar dacă nu cumva era un vis — doar un vis cauzat de febră în 
temniţele Amaranthei şi urma să mă trezesc din nou în celula 
aceea şi... 

Mi-am apropiat genunchii de piept. Era real. Real. 

Am şoptit cuvintele. 

Le-am tot şoptit până când am reuşit să nu-mi mai strâng genun- 
chii la piept şi să-mi înalt capul. Durerea îmi străbătea braţele... 

Cumva, le strânsesem în pumni atât de tare, încât unghiile 
aproape că îmi străpunseseră pielea. 

Puterea unui nemuritor — era mai degrabă un blestem decât un 
dar. Strâmbasem şi îndoisem toate tacâmurile pe care le atinsesem 
timp de trei zile de la întoarcerea mea aici, mă împiedicasem atât de 
des de picioarele mele mai lungi şi mai rapide, încât Alis mutase 
toate obiectele de preţ din camerele mele (fusese foarte supărată pe 
mine pentru că răsturnasem masa pe care se afla o vază veche de 
opt sute de ani) şi spărsesem nu una sau două, ci cinci uşi din sticlă, 
doar închizându-le, uneori, cu prea mare forță. 

Expirând pe nas, mi-am deschis pumnul. 

Mâna mea dreaptă era netedă, fără riduri. Perfectă, ca a unei Fae. 

Mi-am înclinat mâna stângă, spiralele din cerneală neagră aco- 
perindu-mi degetele, încheietura mâinii și antebraţul până la cot, 
absorbind întunericul din cameră. Ochiul incrustat în mijlocul pal- 
mei părea să mă privească şiret şi calm ca o pisică, cu pupila mărită 
față de cum fusese mai devreme în acea zi. Ca şi când se ajusta la 
lumină, ca orice alt ochi obişnuit. 

M-am încruntat la el. 

M-aș fi încruntat la oricine m-ar fi privit prin acel tatuaj. 

Nu mai primisem vești de la Rhysand în cele trei luni de când 
eram aici. Nici măcar o şoaptă. N-am îndrăznit să-i întreb nimic 
pe Tamlin, pe Lucien sau pe altcineva - ca nu cumva să-l invoce pe 
Marele Lord al Regatului Nopţii şi să-i amintească de târgul prost 
pe care îl făcusem la Poalele Muntelui: o săptămână alături de el în 
fiecare lună, în schimbul salvării mele de la moarte. 

Dar chiar dacă Rhysand uitase în mod miraculos, eu nu puteam 
să o fac. Nici Tamlin, Lucien sau oricine altcineva. Nu puteam pen- 
tru că aveam tatuajul. 

Chiar dacă Rhysand, până la urmă, nu fusese cu adevărat un 
dușman. 

Dar Tamlin, da. Orice alt regat, da. Foarte puţini treceau granița 
Regatului Nopţii şi supravieţuiau. Nimeni nu ştia ce era în cea mai 
nordică parte a Prythianului. 

Munţii, şi întunericul, și stelele, și moartea. 

Dar mie nu mi se păruse că eram inamica lui Rhysand ultima 
dată când am vorbit cu el, în orele de după înfrângerea Amaranthei. 
Nu spusesem nimănui despre întâlnirea aceea, despre ceea ce îmi 
zisese, despre ceea ce-i mărturisisem eu. 

„Feyre, bucură-te că ai o inimă de om! Să-ţi fie milă de cei care 
nu simt nimic!“ | 

Am strâns pumnul, acoperind ochiul, tatuajul. M-am ridicat în 
picioare şi am tras apa înainte de a mă duce la chiuvetă ca să-mi 
clătesc gura şi să mă spăl pe faţă. 

Mi-am dorit să nu mai simt nimic. 

Mi-am dorit ca inima mea de om să se fi schimbat odată cu 
mine; să se fi transformat într-o marmură nemuritoare, în schim- 
bul bucății sfâșiate de bezna care era acum și din care sângele zeilor 
se prelingea în mine. 

Tamlin încă dormea, întins gol pe saltea, când m-am strecurat 
înapoi în dormitorul întunecat. Pentru o clipă, i-am admirat muş- 
chii puternici ai spatelui, atât de minunat conturaţi de lumina lunii, 

părul auriu, răvăşit de somn și de degetele mele, cât am făcut dra- 
goste, cu puţin timp în urmă. 

Pentru el făcusem asta — pentru el mă distrusesem bucuroasă, 
odată cu sufletul meu nemuritor. 

Iar acum, aveam să trăiesc cu asta o eternitate. 

Cu paşi din ce în ce mai grei, m-am îndreptat spre pat. Cear- 
şafurile erau acum reci şi uscate, iar eu m-am strecurat în pat, cu 
spatele la el, cu braţele strânse în jurul trupului. Respira profund, 
calm. Dar, cu urechile mele Face... uneori, pentru o clipă, mi se părea 
că nu îi mai aud respiraţia. Nu am avut niciodată curajul să-l întreb 
dacă era treaz. 

El nu se trezea niciodată când coșmarurile îmi tulburau somnul; 
nu se trezea niciodată când vomitam nopţi la rând. Dacă ştia sau 
auzea, nu spunea nimic despre asta. 

Știam că, şi pel el, vise asemănătoare îl trezeau la fel de des ca pe 
mine. Prima dată când s-a întâmplat, m-am trezit - am încercat să-i 
vorbesc. Însă el s-a îndepărtat de atingerea mea, cu pielea lipicioasă, 
şi s-a transformat în bestia blănoasă cu gheare, coarne şi coli. Şi-a 
petrecut restul nopții întins la picioarele patului, supraveghind ușa, 
zidul cu ferestre. 

De atunci, şi-a petrecut multe nopți astfel. 

Ghemuită în pat, am tras pătura, tânjind după căldura ei în ră- 
coarea nopţii. Să nu o lăsăm pe Amarantha să câştige recunoscând 
că încă ne chinuia în vis şi că devenise înţelegerea nerostită dintre 
noi atunci când eram treji. 

În orice caz, era mai uşor să nu fiu nevoită să dau explicaţii. Să 
nu trebuiască să-i spun că, deşi îl eliberasem şi îi salvasem poporul 
şi tot Prythianul de Amarantha... mă distrusesem. 

Și că eu credeam că nici măcar veșnicia nu-mi era îndeajuns ca 
să îmi revin. 


CAPITOLUL 
2 


— Vreau să plec. 

- Nu. 

Mi-am încrucişat braţele, ascunzându-mi mâna tatuată sub bi- 
cepsul drept, și mi-am depărtat un pic mai mult picioarele pe 
podeaua murdară a grajdurilor. 

- Au trecut trei luni. Nu s-a întâmplat nimic, iar satul este la mai 
puţin de opt kilometri... 

- Nu. 

Soarele dimineţii care se strecura prin uşa grajdului îi făcu 
părul blond al lui Tamlin să strălucească atunci când el termină să 
îşi fixeze centura cu pumnale pe piept. Pe chipul de o frumusețe 
aspră, aşa cum îl visasem în lunile lungi în care purtase mască, se 
citea hotărârea, buzele-i descriind o linie subțire. 

În spatele lui, deja pe calul său gri pestriţ, împreună cu alți trei lorzi 
spiriduşi-santinelă, Lucien făcu tăcut din cap în semn de avertisment, 
mijindu-şi ochiul metalic, părând a-mi spune: „Nu insista!“ 

Dar când Tamlin se îndreptă cu pași mari spre locul în care ar- 
măsarul lui negru fusese înşeuat, am strâns din dinți şi m-am grăbit 
să-l urmez. 

- Satul are nevoie de tot ajutorul posibil. 

- Iar noi încă vânăm bestiile Amaranthei, spuse el, încălecând 
dintr-o singură mişcare degajată. 

Câteodată, mă întrebam dacă folosea calul doar ca să pară civi- 
lizat, normal. Ca să pretindă că nu alerga mai repede decât ei, că nu 
era obișnuit cu pădurea. Ochii verzi îi erau ca de gheață când armă- 
sarul porni la pas. 

- Nu am santinele în plus, care să te escorteze, adăugă Tamlin. 

Am fandat spre frâu. 

- Nu am nevoie de escortă. 

Am strâns frâul mai tare când am tras calul pentru a-l opri, iar 
inelul de aur de pe degetul meu, cu smaraldul pătrat care strălucea 
deasupra, licări în soare. 

Trecuseră două luni de când Tamlin mă ceruse de soţie — două 
luni în care suportasem să mi se prezinte flori, haine, aranjamentul 
locurilor şi mâncare. În urmă cu o săptămână, mulţumită Solstiţiului 
de Iarnă, fusesem scutită de acestea, cu toate că înlocuisem contem- 
platul dantelei şi al mătăsii cu alegerea ghirlandelor şi a coroanelor 
de brad. Dar măcar luasem o pauză. 

Trei zile în care petrecusem, băusem şi ne dăruiserăm mici ca- 
douri, care culminaseră cu o ceremonie lungă şi cam odioasă pe 
dealuri în cea mai lungă noapte, care să ne însoțească de la un an la 
celălalt, în timp ce soarele apunea şi răsărea din nou. Sau așa ceva. 
Celebrarea unei sărbători de iarnă într-un loc în care era mereu 
primăvară nu mă înveselise prea mult. 

Nu ascultasem cu atenţie explicaţiile referitoare la originea ei — 
şi până şi spiriduşii discutau dacă fusese iniţiată de Regatul Iernii 
sau de cel al Zilei. Ambele Regate pretindeau că era cea mai sfântă 
sărbătoare a lor. Tot ce ştiam sigur era că fusesem nevoită să suport 
două ceremonii: una la apus, pentru începutul nopții nesfârşite de 
dansuri, și cadouri, şi băutură, în onoarea morții vechiului soare; şi 
una în zorii celei de-a doua zile, cu ochi înceţoşaţi şi dureri de pi- 
cioare, pentru întâmpinarea soarelui renăscut. 

Era destul de rău că mi se ceruse să stau în faţa curtenilor care 
se adunaseră și a spiridușilor de rang inferior, în timp ce Tamlin 
închina pahare şi saluta de nenumărate ori. În mod intenţionat, 

uitasem să spun cuiva că şi ziua mea de naștere cădea în cea mai 
lungă noapte a anului. Oricum primisem suficiente cadouri şi, fără 
îndoială, aveam să primesc mult mai multe în ziua nunţii. Nu aveam 
ce să fac cu atât de multe lucruri. 

Acum, nu mă mai despărțeau decât două săptămâni până la ce- 
remonie. Asta dacă nu ieşeam din conac, dacă nu aveam parte de o 
zi în care să fac altceva în afară de a-i cheltui banii lui Tamlin şi în 
care să mi se facă plecăciuni... 

— Te rog! Mă recuperez foarte încet! Aș putea să vânez pentru 
săteni, să le aduc mâncare... 

- Nu este ceva sigur, spuse Tamlin dându-i din nou pinteni 
armăsarului ca să o ia la pas. Mai ales pentru tine. 

Coama calului strălucea ca o oglindă neagră, chiar şi în umbra 
grajdului. 

Asta zicea de fiecare dată când ne certam în privinţa acestui 
lucru, de fiecare dată când îl imploram să mă lase să mă duc în 
satul vecin al Marelui Spiriduş ca să ajut la reconstrucția a ceea ce 
Amarantha incendiase cu mulţi ani în urmă. 

L-am urmat în lumina zilei senine de dincolo de grajduri, prin iarba 
ce acoperea dealurile din apropiere şi se unduia sub briza uşoară. 

- Oamenii vor să se întoarcă, vor un loc în care să trăiască... 

— Aceiași oameni te văd ca pe o binecuvântare, ca pe un semn al 
statorniciei. Dacă ţi s-ar întâmpla ceva... El tăcu atunci când își opri 
calul la marginea potecii bătătorite care urma să-l ducă spre pădu- 
rile estice, Lucien așteptând acum la câţiva metri depărtare. Nu are 
rost să reconstruim ceva dacă bestiile Amaranthei cotropesc tărâ- 
murile şi le distrug din nou. 

- Zidurile sunt ridicate... 

- Unii s-au strecurat înainte să fi fost reparate. Ieri, Lucien a vânat 
cinci naga. 

Am întors capul spre Lucien, care tresări. Nu îmi spusese asta 
seara trecută, la cină. Mă mințise când l-am întrebat de ce șchiopăta. 
Stomacul mi se întoarse pe dos - nu doar din cauza minciunii, ci şi 

a... creaturilor naga. Uneori visam cum sângele lor mă împroşca în 
timp ce le omoram; le visam feţele diabolice şi viclene încercând să 
mă sfâşie în inima pădurii. 

Tamlin spuse încet: 

- Nu pot să fac ceea ce trebuie dacă securitatea ta îmi dă motive 
de îngrijorare. 

— Bineînţeles că voi fi în siguranță. Ca Mare Spiriduș, cu puterea 
şi viteza mea, aş reuși să scap, dacă mi s-ar întâmpla ceva. 

- Te rog... te rog, fă asta pentru mine, spuse Tamlin, mângâind 
greabănul puternic al armăsarului său, când animalul necheză ne- 
răbdător. Ceilalți deja mergeau la galop, primii dintre ei ajungând 
aproape în geana pădurii. Tamlin privi spre casa din alabastru care 
se ivea în spatele meu. Sunt sigur că ai cu ce să ajuţi pe lângă casă. 
Sau ai putea să pictezi. Încearcă setul nou pe care ţi l-am dăruit la 
Solstiţiul de Iarnă. 

În casă nu mă aştepta decât plănuirea nunţii, de vreme ce Alis 
refuza să mă lase să ridic un deget. Nu din cauza a ceea ce însem- 
nam pentru Tamlin, a ceea ce urma să devin pentru el, ci... pentru 
ce făcusem pentru ea şi băieţii ei, pentru Prythian. Toţi servitorii 
erau la fel; unii încă îşi exprimau recunoştinţa când treceau pe lângă 
mine pe holuri. Cât despre pictat... 

- Bine, am șoptit eu. M-am forţat să-l privesc în ochi şi să zâm- 
besc. Ai grijă, i-am spus eu şi am vorbit serios. 

Gândul că el pleca acolo, să vâneze monștrii care, cândva, o ser- 
viseră pe Amarantha... 

- Te iubesc, spuse Tamlin încet. 

Am dat din cap murmurându-i că și eu îl iubesc, în timp ce se 
îndepărtă la trap spre locul în care Lucien încă aştepta, emisarul în- 
cruntându-se uşor acum. Nu i-am urmărit plecând. 

M-am retras încet printre gardurile vii ale grădinii, ascultând 
păsările de primăvară ciripind vesel, şi pietrişul scârțâind sub încăl- 
ţările-mi subțiri. 

Uram rochiile strălucitoare care deveniseră uniforma mea zilnică, 
dar nu mă înduram să-i spun lui Tamlin, mai cu seamă că îmi 
cumpărase atât de multe și părea atât de fericit să mă vadă că le port. 
Iar cuvintele lui nu erau departe de adevăr. Ziua în care îmi voi îm- 
brăca pantalonii şi tunica, ziua în care îmi voi prinde armele pe mine 
ca pe nişte bijuterii fine va trimite uù mesaj clar peste ținuturi. Aşa că 
am purtat rochiile şi am lăsat-o pe Alis să-mi aranjeze părul - chiar 
dacă am făcut-o doar pentru ca oamenii să se simtă mai liniștiți. 

Măcar Tamlin nu avea nimic de zis despre pumnalul pe care îl 
păstram într-o parte și care atârna de o curea cu pietre preţioase. 
Lucien mi le dăruise pe amândouă: pumnalul în lunile de dinainte de 
Amarantha şi cureaua în săptămânile de după căderea ei, când pur- 
tasem pumnalul, împreună cu multe altele, oriunde mergeam. „Măcar 
să arăţi bine, dacă tot te vei înarma până-n dinţi , îmi spusese el. 

Dar, chiar dacă echilibrul domnea de o sută de ani, mă îndoiam 
că avea să existe vreo dimineaţă în care să mă trezesc şi să nu-mi 
iau pumnalul. 

O sută de ani. 

Aveam asta — aveam secole înaintea mea. Secole cu Tamlin, se- 
cole în acest loc frumos şi liniştit. Poate că aveam să-mi revin cândva. 
Sau poate că nu. 

M-am oprit în faţa scărilor care conduceau spre casa acoperită 
cu trandafiri şi iederă şi m-am uitat în dreapta, spre grădina de 
trandafiri și ferestrele de dincolo de ea. 

Am pătruns în acea cameră — în vechiul meu atelier de pictură — o 
singură dată, după ce m-am întors prima oară. 

Și am urât toate tablourile, toate pânzele albe și uneltele care mă 
aşteptau să înfățișez poveşti şi sentimente, şi vise... 

Am ieşit câteva clipe mai târziu şi, de atunci, nu m-am mai întors. 

Am încetat să clasific culorile, sentimentele și texturile, am încetat 
să le mai observ. Abia puteam să mă uit la tablourile din conac. 

O voce dulce şi feminină îmi rosti numele de dincolo de ușile 
deschise ale casei, iar încordarea din umerii mei cedă un pic. 

Ianthe. Era Marea Preoteasă, o nobilă din rândul Marilor Spiriduşi 
şi prietenă din copilărie cu Tamlin, care se angajase să ne ajute cu 
planificarea festivităților pentru nuntă. 

Și care ne venera pe mine și pe Tamlin, ca și când am fi fost nişte 
zei nou-născuţi, binecuvântaţi și aleşi de Cazanul însuşi. 

Iar eu nu mă plângeam - căci lanthe îi cunoștea pe toţi din regat 
şi din afara lui. Era motivul principal pentru care supravieţuisem 
veseliei furtunoase a Solstiţiului de Iarnă, rămânând lângă mine la 
evenimente și cine bogate, şi dându-mi detalii despre cei prezenți. 
La urma urmelor, ea fusese cea care prezidase diversele ceremonii, 
iar eu fusesem mai mult decât bucuroasă să o las să aleagă ghirlan- 
dele şi coroanele cu care să împodobească proprietatea şi conacul, 
tacâmurile care completau fiecare masă. 

Dincolo de asta... în timp ce Tamlin era cel care plătea pentru 
hainele mele de zi cu zi, lanthe era cea care le alegea. Ea era inima 
oamenilor ei, predestinată de Mâna Zeiţei să-i scoată din întuneric 
şi disperare. 

Nu eram în poziţia de a mă îndoi. Încă nu mă îndrumase greşit — 
şi învăţasem să mă tem de zilele în care era ocupată cu templul ei din 
curte, supraveghindu-şi pelerinii şi acoliții. Astăzi, totuşi... da, să-mi 
petrec timpul cu Ianthe era o idee mai bună decât alternativa. 

Mi-am adunat într-o mână fustele transparente ale rochiei mele 
de un roz-închis şi am intrat în casă urcând treptele din marmură. 

Data viitoare, mi-am promis eu. Data viitoare, îl voi convinge pe 
Tamlin să mă lase să merg în sat. 


eh 


- O, nu putem să o lăsăm pe ea să stea lângă el. S-ar sfâșia în 
bucăţi, iar apoi sângele va distruge feţele de masă. 

Sub gluga ei de un gri-albastru pal, Ianthe se încruntă, încreţin- 
du-și fruntea pe care avea tatuajul cu diversele faze ale lunii. Cu 
câteva clipe mai devreme, tăiase numele pe care îl scrisese pe unul 
dintre tabelele cu poziţia scaunelor. 

Ziua camera se încălzise, fiind un pic sufocantă în ciuda brizei 
care pătrundea prin ferestrele deschise. Şi, cu toate acestea, nu-şi 
dăduse jos roba groasă cu glugă. 

Toate Marile Preotese purtau aceste robe voluminoase, artistic 
înfășurate şi cu multe straturi, deși, cu siguranţă, erau departe de a fi 
respectabile. Talia subţire a lui Ianthe era pusă în valoare de o curea 
fină de culoarea cerului, cu o cataramă din argint strălucitor cu pie- 
tre transparente şi perfect ovale. În partea de sus a glugii avea o 
coroniţă asortată - o bandă delicată din argint, cu o piatră mare în 
mijloc. O bucată de material fusese pliată sub coroniță, menită să 
fie trasă peste frunte şi ochi, dacă trebuia să se roage, să conjure 
Cazanul şi pe Mamă sau doar să se gândească. 

Odată, lanthe îmi arătase cum se vedea faţa când materialul era 
coborât. Erau vizibile doar nasul şi buzele-i pline şi senzuale. Vocea 
Cazanului. Mă tulburase faptul că, doar acoperindu-şi partea su- 
perioară a chipului, femeia inteligentă şi vicleană se transformase 
într-o efigie, în altceva. Din fericire, ea îl ţinea strâns în cea mai 
mare parte a timpului. Uneori, renunţa cu totul la glugă, lăsând soa- 
rele să se joace în părul ei lung şi blond, care se ondula uşor. 

Inelele din argint ale lui Ianthe sclipiră pe degetele ei cu unghii 
îngrijite, când mai scrise un nume. 

- Este ca un joc, spuse ea oftând pe nasul ei drăguţ. Toate aceste 
piese, care îşi doresc să aibă putere sau să domine, dispuse să verse 
sânge, dacă trebuie. Cred că e un aranjament ciudat pentru tine. 

Câtă eleganță şi bogăţie, și totuşi sălbăticia rămânea. Marii Spiriduși 
nu reprezentau nobilimea chicotitoare din lumea muritorilor. Nu. 
Dacă se certau, unul dintre ei sfârșea sfâşiat în bucăţi. La propriu. 

Odată, tremurasem în prezenţa lor. 

Mi-am îndoit degetele, întinzându-mi şi contorsionându-mi 
tatuajele desenate pe piele. 

De data asta, puteam să lupt alături de ei, împotriva lor. Nu că aș 
fi încercat să o fac. 

Şi eram privită - prea supravegheată şi judecată. De ce ar fi trebuit 
să învețe să lupte mireasa Marelui Lord, dacă pacea revenise? Acesta 
fusese argumentul lui Ianthe, când făcusem greşeala de a-i menționa 
asta la cină. Tamlin, spre lauda lui, văzuse ambele laturi: aveam să 
învăţ să mă protejez... dar zvonurile urmau să se răspândească. 

- Nici oamenii nu sunt mai buni, i-am spus eu în cele din urmă. 

Şi pentru că lanthe era cam singura dintre noile mele însoţitoare 
care nu părea în mod deosebit uimită sau speriată de mine, am 
încercat să conversez şi am spus: „Probabil că sora mea Nesta s-ar 
adapta de minune“. 

Ianthe îşi înclină capul, lumina soarelui făcând să-i strălucească 
piatra din vârful glugii. 

— Rudele tale muritoare ni se vor alătura? 

- Nu. 

Nu mă gândisem să le invit — nu voisem să le expun Prythianului. 
Sau fiinţei în care mă transformasem. 

Cu un deget lung, ea lovi uşor masa. 

- Dar locuiesc foarte aproape de zid, nu-i așa? Dacă e important 
pentru tine să-i ai aici, Tamlin şi cu mine putem să garantăm că vor 
călători în siguranţă. 

În orele petrecute împreună, îi povestisem despre sat şi casa în 
care locuiau surorile mele, despre Isaac Hale şi Tomas Mandray. Nu 
reuşisem să-i spun despre Clare Beddor sau despre ce i se întâm- 
plase familiei ei. 

— Pentru cât a suportat, sora mea Nesta vă detestă, am spus eu, 
ignorând amintirea fetei muritoare şi a ceea ce suferise ea. 

- Ne detestă, mă corectă lanthe repede. Am mai discutat des- 
pre asta. 

Eu nu am făcut decât să dau aprobator din cap. 

Însă ea continuă: 

- Suntem bătrâni şi vicleni şi ne place să ne folosim de cuvinte 
ca de niște cuțite și gheare. Tot ce spui şi toate frazele cu subînțeles 
vor fi judecate şi, probabil, folosite împotriva ta. Ca şi când ar fi vrut 
să îndulcească avertismentul, adăugă: „Fii atentă, lady!“ 

„Lady.“ Ce etichetă fără sens! Nimeni nu ştia cum să îmi spună. 
Nu mă născusem un Mare Spiriduș. 

Fusesem Creată — reînviată, iar acest corp nou mi-l dăduseră cei 
şapte Mari Lorzi ai Prythianului. Nu eram partenera lui Tamlin, din 
câte ştiam eu. Între noi nu exista nicio legătură maritală — nu încă. 

Sincer... Sincer, Ianthe, cu părul ei auriu şi strălucitor, cu ochii 
turcoaz, cu trăsăturile ei elegante şi trupul suplu, aducea mai mult cu 
partenera lui Tamlin. Cu egala lui. Unirea cu Tamlin - un Mare Lord 
şi o Mare Preoteasă - ar fi trimis un mesaj clar de putere oricăror po- 
sibile ameninţări la adresa ținuturilor noastre. Şi ar fi asigurat puterea 
pe care, fără îndoială, lanthe dorea să o acumuleze pentru sine. 

Printre Marii Spiriduşi, preotesele le supravegheau ceremoniile 
și ritualurile, le notau istoriile şi legendele şi îi sfătuiau pe lorzi şi 
domniţe în privința chestiunilor importante, dar şi a celor banale. 
Nu văzusem nimic magic la ea, dar când îl întrebasem pe Lucien, el 
se încruntase şi-mi spusese că magia îşi avea originea în ceremonii 
şi că, dacă ar fi ales să o folosească, ar fi putut fi mortală. În timpul 
Solstițiului de Iarnă, o urmărisem ca să observ vreun semn de 
magie, atentă la modul în care se poziționase, în așa fel încât soarele 
care răsărea să îi mângâie braţele ridicate, însă puterea nu formase 
niciun val şi nici nu zăngănise. Nici din partea ei și nici a pământu- 
lui de sub noi. Nu știam la ce să mă aştept cu adevărat de la Ianthe - 
una dintre cele douăsprezece Mari Preotese care, împreună, își 
conduceau surorile din toate teritoriile Prythianului. Când Tamlin 
anunţase că o veche prietenă urma să ocupe şi să renoveze templul 
distrus de pe pământurile noastre, din cauza legendelor şoptite ale 
muritorilor, mă aşteptasem să fie bătrână, celibatară şi tăcută. Dar 
lanthe se strecurase în casa noastră în dimineața următoare, spulbe- 
rându-mi imediat aşteptările. Mai ales în ceea ce privirea celibatul. 

Preotesele puteau să se căsătorească, să aibă copii şi să flirteze 
după bunul plac. Odată, Ianthe îmi spusese că, dacă și-ar fi contro- 
lat instinctele, magia proprie feminină de a da viaţă ar fi dezonorat 
fertilitatea oferită în dar de Cazan. 

Aşadar, cât timp cei şapte Mari Lorzi conduceau Prythianul de 
pe tronurile lor, cele douăsprezece Mari Preotese domneau din al- 
tare, copiii lor fiind la fel de puternici şi de respectați ca oricare 
dintre urmaşii unui lord. Iar Ianthe, cea mai tânără dintre Marile 
Preotese din ultimele trei secole, era singură, fără copii, şi dornică 
să se bucure de cei mai buni masculi pe care avea să-i ofere ţinutul. 

Deseori mă întrebam cum era să fii atât de liberă şi de liniştită. 

Cum nu i-am răspuns la mustrarea blândă, mă întrebă: 

- Te-ai gândit cum vrei să fie trandafirii? Albi? Roz? Galbeni? 
Roşii... 

- Nu roşii. 

Uram acea culoare. Mai mult decât orice altceva. Culoarea păru- 
lui Amaranthei, tot sângele, loviturile de bici de pe corpul distrus al lui 
Clare Beddor, țintuit pe zidurile de la Poalele Muntelui... 

- Cu tot verdele, nişte trandafiri roşii-cafenii ar fi frumoși... Dar 
poate că sunt prea tipici pentru Regatul Toamnei. 

Lovi din nou uşor masa cu degetul. 

- Cum doreşti. 

Dacă aş fi fost sinceră cu mine, aş fi recunoscut că lanthe ajun- 
sese să mă sprijine. Dar ea părea dornică să o facă, să îi pese atunci 
când eu nu reuşeam să o fac. 

Cu toate acestea, Ianthe ridică ușor mirată din sprâncene. 

În ciuda faptului că era o Mare Preoteasă, ea şi familia ei scăpaseră 
fugind de ororile de la Poalele Muntelui. Tatăl ei, unul dintre cei mai 
puternici aliaţi ai lui Tamlin din Regatul Primăverii şi căpitanul 
forţelor lui, simţise că necazurile se apropiau şi le trimisese pe Ianthe, 
pe mama ei şi pe cele două surori mai mici în Vallahan, unul dintre 
nenumăratele teritorii ale spiriduşilor de dincolo de ocean. Timp 
de cincizeci de ani, trăiseră într-un regat străin, așteptând în vreme 
ce poporul lor era măcelărit și înrobit. 

Ea nu adusese niciodată vorba despre asta. Ştiam că nu trebuia 
să-i pun întrebări. 

- Toate elementele acestei nunţi trimit un mesaj nu doar 
Prythianului, ci şi lumii de dincolo de el, spuse ea. 

Mi-am înăbușit un oftat. Ştiam, îmi mai spusese asta. 

— Ştiu că nu îţi place rochia... 

Era puţin spus că nu îmi plăcea. Uram monstruozitatea din tul 
pe care o alesese. Şi Tamlin la fel, izbucnind în râs când i-o arătasem 
în intimitatea camerei mele. Dar mă asigurase că, deşi rochia era 
absurdă, preoteasa știa ce face. Voisem să mă opun, urând faptul că, 
deși era de acord cu mine, îi luase apărarea, dar... asta necesita mai 
multă energie decât merita. 

Ianthe continuă: 

- Dar transmite ceea ce trebuie. Mi-am petrecut timpul prin 
suficient de multe regate, încât să ştiu cum gândesc ei. Ai încre- 
dere în mine. 

- Chiar am, i-am spus şi am fluturat o mână spre hârtiile din faţa 
noastră. Tu știi cum să faci lucrurile astea. Eu nu. 

Argintul zornăi la încheieturile mâinilor lui Ianthe, ca brățările 
pe care le purtau Copiii celor Binecuvântaţi, de cealaltă parte a zi- 
dului. Uneori mă întrebam dacă oamenii aceia nebuni furaseră 
ideea de la Marile Preotese ale Prythianului - dacă o preoteasă ca 
lanthe fusese cea care răspândise o astfel de prostie printre oameni. 

- Şi pentru mine este un moment important, spuse precaută 
lanthe, aranjându-şi coronița de pe glugă. Ochii-i de turcoaz îi 
întâlniră pe ai mei. Noi semănăm foarte mult - suntem tinere şi 
lipsite de experienţă printre aceşti... lupi. Sunt recunoscătoare că tu 
şi Tamlin îmi permiteţi să conduc ceremonia, că mă invitaţi să lu- 
crez împreună cu acest regat, să fac parte din el. Celorlalte Mari 
Preotese nu le prea pasă de mine și nici mie de ele, dar... Scutură din 
cap, gluga legănându-se odată cu ea. Noi trei, împreună, facem o 
echipă formidabilă, murmură ea. Patru, dacă îl pui la socoteală și 
pe Lucien. Pufni. Nu că ar vrea el, în mod deosebit, să aibă de-a 
face cu mine. 

Era o mărturisire importantă. 

Deseori, găsea căi de a-l aduce în discuție, de a-l înghesui la eve- 
nimente, de a-i atinge cotul sau umărul. El ignora toate acestea. Săp- 
tămâna trecută îl întrebasem, în cele din urmă, dacă ea pusese ochii 
pe el, iar Lucien abia dacă îmi aruncase o privire, mârâind ceva 
înainte de a pleca. I-am interpretat comportamentul ca pe un răs- 
puns afirmativ. 

Însă o relaţie cu Lucien ar fi fost aproape la fel de avantajoasă ca 
una cu Tamlin: mâna dreaptă a unui Mare Lord și fiul unui alt Mare 
Lord... Urmașul ar fi fost unul puternic, dorit. 

— Ştii că îi este... greu atunci când vine vorba despre femei, am 
spus eu pe un ton neutru. 

- A fost cu multe de la moartea iubitei lui. 

- Poate că este diferit cu tine — poate că înseamnă ceva pentru 
care nu este pregătit. Am ridicat din umeri, căutând cuvintele potri- 
vite. Poate că din cauza asta păstrează distanţa. 

Ea se gândi la vorbele mele, iar eu m-am rugat să îmi creadă 
minciuna. lanthe era ambițioasă, inteligentă, frumoasă şi curajoasă, 
dar nu credeam că Lucien o iertase sau că o va ierta vreodată pentru 
că fugise în timpul domniei Amaranthei. Uneori, mă întrebam sin- 
cer dacă prietenul meu ar fi putut să-i rupă gâtul pentru asta. 

În cele din urmă, lanthe dădu aprobator din cap. 

- Măcar te entuziasmează nunta? 

M-am jucat cu inelul meu cu smarald. 

— Va fi cea mai fericită zi din viaţa mea. 

Cu siguranţă. Simţisem asta în ziua în care Tamlin mă ceruse de 
soție. Am plâns de bucurie când i-am spus da, da, de o mie de ori 
da, şi am făcut dragoste cu el în florile sălbatice pe care mi le adu- 
sese cu acea ocazie. 

Ianthe dădu din cap. 

- Uniunea este binecuvântată de Cazan. Faptul că ai supraviețuit 
ororilor de la Poalele Muntelui nu face decât să dovedească asta. 

Atunci am surprins-o că se uita la mâna mea stângă, la tatuaje. 

Am făcut un efort să nu îmi ascund mâna sub masă. 

Tatuajul de pe fruntea ei era de un albastru-închis, dar, cumva, 
tot se potrivea, tot îi scotea în evidenţă hainele feminine și bijute- 
riile strălucitoare din argint. Spre deosebire de brutalitatea elegantă 
a tatuajelor mele. 

- Am putea să-ți facem rost de nişte mănuși, îmi propuse ea 
nonşalant. l 

Ceea ce ar fi trimis un alt mesaj - poate persoanei care uitase că 
existam, așa cum îmi doream cu disperare. 

- Am să mă gândesc la asta, am spus eu zâmbind amabil. 

Doar atât am fost în stare să fac pentru a nu fugi înainte ca ora 
să se fi scurs și Ianthe să se întoarcă în camera ei personală de rugă- 
ciune - un dar de la Tamlin, la întoarcerea ei — ca să-i ofere mul- 
țumirile de amiază Cazanului pentru eliberarea tărâmului nostru, 
pentru triumful meu şi pentru asigurarea dominaţiei lui Tamlin 
asupra acestui ţinut. 

Uneori, mă întrebam dacă nu ar fi trebuit să-i cer să se roage şi 
pentru mine. Să se roage ca, într-o zi, să învăţ să îmi placă rochiile, 
petrecerile şi rolul meu de mireasă drăguță şi îimbujorată. 


Hp 


Eram deja în pat când Tamlin intră în camera mea, tăcut ca un 
cerb în pădure. Am ridicat capul şi m-am întins după pumnalul pe 
care îl tineam pe noptieră, dar m-am relaxat când i-am văzut umerii 
largi în lumina lumânărilor de pe hol care-i aluneca pe pielea bron- 
zată şi-i umbrea chipul. 

- Eşti trează? şopti el. 

Din tonul vocii sale, mi-am dat seama că era încruntat. După 
cină, rămăsese în camera lui de lucru, uitându-se prin teancul de 
hârtii pe care Lucien i le lăsase pe birou. 

- Nu am putut să dorm, am spus eu, privindu-i muşchii mișcân- 
du-se când se îndreptă spre baie ca să se spele. 

De o oră tot încercasem să adorm, însă de fiecare dată când în- 
chideam ochii, trupul mi se bloca, iar zidurile camerei se apropiau. 
Deschisesem până şi ferestrele, dar... avea să fie o noapte lungă. 

M-am aşezat din nou pe perne, ascultându-l cum se pregătea de 
culcare. Îşi păstrase odăile lui, considerând că era important pentru 
mine să am propriul spaţiu. 

Însă dormea aici în fiecare noapte. Încă nu-i văzusem patul, şi mă 
întrebam dacă noaptea nunţii noastre va schimba asta. Mă rugam 
să nu mă trezesc brusc din coşmaruri şi să nu vomit pe cearşafuri, 
când nu îmi dădeam seama unde eram, și nu ştiam dacă întunericul 
era fără sfârşit. 

Poate că de aceea nu insistase încă asupra subiectului. 

leşi din baie şi îşi aruncă tunica şi cămașa, iar eu m-am sprijinit 
pe coate ca să-l urmăresc atunci când se opri la marginea patului. 

Atenţia mi se îndreptă direct spre degetele puternice şi abile cu 
care își descheia pantalonii. 

Tamlin mârâi uşor în semn de aprobare, iar eu mi-am muşcat 
buza de jos când îşi scoase pantalonii şi lenjeria intimă, dezvăluin- 
du-şi mădularul în toată splendoarea. Gura mi se uscă, iar privirea 
îmi zăbovi asupra toracelui său musculos, a mușchilor pectorali, 
iar apoi... 

- Vino aici, mormăi el atât de dur, încât cuvintele abia se auziră. 

Am dat păturile într-o parte, dezvăluindu-mi corpul deja gol, iar 
el şuieră. 

Lăcomia puse stăpânire pe trăsăturile lui când am traversat patul 
târâş şi m-am ridicat în genunchi. I-am cuprins fața cu mâinile, 
încadrându-i pielea aurie cu degete ca de fildeş şi cu spirale negre, 
şi l-am sărutat. 

Mă privi în ochi cât ne-am sărutat, chiar dacă eu m-am apropiat, 
înăbuşind un mic zgomot când se atinse ușor de abdomenul meu. 

Mâinile lui bătătorite îmi atinseră coapsele, talia, apoi mă ţinură 
pe loc atunci când își cobori capul şi mă sărută. Atingerea uşoară a 
limbii lui pe marginea buzelor mele mă făcu să îi cedez, iar el mă 
pătrunse, revendicându-mă, însemnându-mă. 


Regatul Ceţii și al Furiei 31 


Atunci am gemut şi mi-am dat capul pe spate ca să se miște mai 
uşor. Mă prinse cu mâinile de talie, apoi şi le mişcă — una îmi cu- 
prinse fundul, iar cealaltă alunecă între noi. 

Acest... acest moment, când eram doar eu şi el şi nimic altceva 
între corpurile noastre... 

Limba lui îmi atinse cerul gurii când își cobori un deget spre 
mijlocul meu, iar eu am suspinat, arcuindu-mi spatele. 

- Feyre, îmi şopti el numele aproape de buzele mele, ca pe o ru- 
găciune mai pioasă decât oricare alta adresată de Ianthe Cazanului, 
în acea dimineaţă întunecată a solstițiului. 

Îşi mișcă din nou limba în gura mea, în acelaşi timp cu degetul 
pe care şi-l strecură în mine. Coapsele mi se unduiră, cerând mai 
mult, tânjind după el, iar geamătul lui îmi răsună în piept când îşi 
mai strecură un deget. 

M-am mişcat spre el. Fulgerul îmi străbătu venele, iar eu m-am 
concentrat doar asupra degetelor lui, a gurii şi a trupului său peste 
al meu. Cu palma, îmi apăsă nervii din partea superioară a coapselor, 
iar eu i-am şoptit numele când m-am cutremurat. 

Cu capul lăsat pe spate, am înghiţit lacom aerul rece al nopții, 
după care mă lăsă pe pat uşor, delicat, cu afecţiune. 

Se întinse deasupra mea, coborându-şi capul spre sânii mei, şi 
nu fu nevoie decât să-mi atingă sfârcul cu dinţii înainte de a-l zgâria 
pe spate, înainte de a-i cuprinde cu picioarele mijlocul, pentru ca 
mai apoi să-şi găsească locul acolo. Asta... aveam nevoie de asta. 

Fl se opri, braţele tremurându-i când rămase deasupra mea. 

- Te rog, am suspinat eu. 

Cu buzele, îmi atinse maxilarul, gâtul şi gura. 

- Tamlin! l-am implorat eu. 

Îmi cuprinse sânii cu palmele și își trecu degetul mare peste sfâr- 
cul meu. Am strigat, iar el mă penetră cu o mişcare puternică. 

Pentru o clipă, am încetat să mai fiu cineva, ceva. 

Apoi ne-am contopit, două inimi care băteau la unison, iar eu 
mi-am promis că aşa va fi mereu. Fl se retrase câțiva centimetri, 

muşchii spatelui încordându-i-se sub mâinile mele, apoi se izbi din 
nou în mine. De nenumărate ori. 

M-am tot împins în el când se mișcă, iar el îmi şopti numele şi 
îmi spuse că mă iubeşte. Când fulgerul îmi străbătu din nou venele 
şi capul, când i-am suspinat numele, se eliberă şi el. M-am ţinut de 
el la fiecare val cutremurător, savurându-i greutatea, atingerea pielii 
şi puterea sa. 

Pentru o vreme, doar sunetul aspru al respirației noastre umplu 
camera. 

M-am încruntat când, în cele din urmă, se retrase, dar nu de- 
parte. Se întinse pe o parte, îşi sprijini capul în pumn şi îmi contură 
cercuri leneşe pe abdomen şi sâni. 

- Îmi pare rău pentru mai devreme, murmură el. 

- Este în regulă, am şoptit eu. Înţeleg. 

Nu era tocmai o minciună, dar nici chiar adevărul. 

Degetele îi alunecară mai jos, încercuindu-mi buricul. 

- Tu eşti totul pentru mine, spuse el apăsat. Trebuie... am nevoie 
ca tu să fii în siguranţă. Să ştiu că ei nu pot ajunge la tine, că nu te 
mai pot răni. 

- Ştiu. 

Degetele îi alunecară şi mai jos. Am înghiţit cu greu şi i-am spus 
din nou: „Ştiu“. I-am dat într-o parte părul de pe față. „Dar tu? Cine 
are grijă ca tu să fii în siguranţă?“ 

Strânse din buze. Cu puterile pe care şi le recăpătase, nu avea 
nevoie de cineva care să-l protejeze, să-l apere. Aproape că vedeam 
cum se ridică nişte fire de păr invizibile - nu din cauza mea, ci din 
cauza a ceea ce fusese cu doar trei luni în urmă: supusul capriciilor 
Amaranthei, cu o putere pe care abia o simţea, față de cascada care 
îl străbătea acum. El inspiră adânc şi se aplecă să mă sărute în drep- 
tul inimii, chiar între sâni. Fu un răspuns suficient. 

- Curând, şopti el, iar degetele lui îşi găsiră din nou drumul spre 
talia mea. Aproape am gemut. Curând vei fi soția mea și totul va fi 
bine. Vom uita de toate acestea. 

Mi-am arcuit spatele, îndemnându-l să-şi coboare mâna, iar el 
chicoti răgușit. Nu prea m-am auzit vorbind, de vreme ce mă con- 
centram la degetele care îmi ascultau ordinul tăcut. 

- Şi atunci, cum îmi va spune lumea? 

Îmi atinse buricul când se aplecă şi îmi cuprinse sfârcul cu buzele. 

- Hmm? zise el, iar vuietul de pe suprafaţa sfârcului meu mă 
făcu să mă zvârcolesc. 

- Toţi vor spune, pur și simplu, că sunt „soţia lui Tamlin“? Pri- 
mesc un... titlu? 

El își înălță capul suficient încât să mă privească. 

- Vrei un titlu? 

Înainte să-i pot răspunde, el mă muşcă de sân, apoi linse micul 
loc dureros — linse în timp ce degetele îi coborâră, în cele din urmă, 
între picioarele mele. Trasă cercuri leneşe, chinuitoare. 

- Nu, am suspinat eu. Dar nu vreau ca oamenii... Să mă ia naiba, 
degetele lui blestemate... Nu ştiu dacă aş suporta să mi se adreseze 
cu Mare Doamnă. 

Degetele îi alunecară din nou în mine, iar umezeala dintre coap- 
sele mele, a amândurora, îl făcu să geamă aprobator. 

- Nu o vor face, spuse el aproape de pielea mea, poziţionându-se 
din nou deasupra mea şi alunecând pe corpul meu, sărutându-l. Nu 
există titlul de Mare Doamnă. 

Mă apucă de coapse ca să îmi depărteze picioarele, coborându-și 
buzele şi... 

— Ce vrei să spui cu asta? 

Căldura, atingerea lui... toate încetară. 

EI îşi ridică privirea dintre picioarele mele şi aproape că am avut 
orgasm când l-am văzut. Însă cuvintele lui, aluzia făcută de el... Îmi 
sărută interiorul coapsei. 

- Marii Lorzi îşi iau doar soţii. Consoarte. Nu a existat niciodată 
o Mare Doamnă. 

- Dar mama lui Lucien... 

- Ea este Doamna Regatului Toamnei. Nu o Mare Doamnă. Tot 
aşa cum şi tu vei fi Doamna Regatului Primăverii. Ți se vor adresa aşa 
cum i se adresează ei. Te vor respecta la fel ca pe ea. 

Se uită din nou la ceea ce se afla la câțiva centimetri de buzele lui. 

- Deci Lucien... 

- Nu vreau să aud cum rostești numele altui bărbat acum, mor- 
măi el și îşi cobori buzele spre mine. 

La prima atingere a limbii lui, am încetat discuţia. 


CAPITOLUL, 
3 


Probabil că pe Tamlin îl afectase mult sentimentul de vinovăţie, 
deoarece, deşi plecase a doua zi, Lucien îl aştepta să se ofere să veri- 
fice progresul din satul din apropiere. 

Nu mai făcusem nicio vizită de mai bine de o lună - nu îmi mai 
aminteam ultima dată când plecasem de aici. Câţiva dintre săteni 
fuseseră invitaţi la sărbătorile noastre închinate Solstiţiului de Iarnă, 
dar abia reuşisem să-i salut din cauza mulţimii. 

Caii erau deja înşeuaţi în faţa ușilor grajdului, iar eu am numă- 
rat străjerii de lângă porţile distante (patru), pe cei de pe fiecare la- 
tură a casei (câte doi la fiecare colţ) şi pe cei care erau lângă grădina 
prin care tocmai ieşisem (doi). Cu toate că niciunul nu vorbi, ei mă 
priviră atent. 

Lucien dădu să încalece iapa cenuşie cu pete, dar i-am tăiat calea. 

- Ai căzut de pe calul tău blestemat? am spus eu printre dinți, 
împingându-i umărul. 

Lucien chiar se clătină înapoi, iapa nechezând alarmată, iar eu am 
privit la mâna mea întinsă. Nu mi-am permis să mă gândesc prea 
mult la cum interpretaseră gărzile gestul. Înainte să poată spune ceva, 
l-am întrebat: 

- De ce m-ai minţit în legătură cu creaturile naga? 

Lucien își încrucișă braţele, miji ochiul din metal şi își dădu într-o 
parte părul roșu de pe față, scuturând din cap. 

Pentru o clipă, am fost nevoită să mă uit în altă parte. 

Părul Amaranthei fusese mai închis la culoare, iar faţa ei de un 
alb cremos, diferită de pielea bronzată a lui Lucien. 

În schimb, am cercetat grajdurile din spatele lui. Măcar spaţiul 
era mare, deschis, muncitorii fiind acum plecaţi în altă aripă. De 
obicei, nu aveam probleme să fiu aici, adică ori de câte ori eram 
destul de plictisită şi vizitam caii dinăuntru. Era mult spaţiu în care 
să te mişti, să evadezi. Zidurile nu păreau făcute să... dăinuie. 

Nu ca bucătăriile, care erau prea joase şi ai căror pereţi erau prea 
groși, iar ferestrele insuficient de mari ca să te strecori. Nu ca biroul, 
în care lumina naturală nu pătrundea destul sau din care nu puteai 
să ieşi uşor. În mintea mea, aveam o listă lungă cu locurile din conac 
pe care le suportam sau nu, ordonate în funcţie de cum mă făceau 
să mă blochez şi să transpir. 

- Nu am mințit, spuse apăsat Lucien. Chiar am căzut de pe cal. 
Mângâie iapa. După ce una dintre ele m-a doborât. 

Ce mod de-a gândi şi de-a minți! Tipic unui spiriduş. 

- De ce? 

Lucien tăcu. 

- De ce? 

Nu făcu decât să se întoarcă spre iapa răbdătoare. Dar i-am sur- 
prins expresia de pe chip - mila din ochiul lui. 

Am spus fără să gândesc: 

- N-am putea să mergem pe jos? 

Fl se întoarse încet. 

- Sunt şase kilometri. 

- Pe care tu ai putea să-i alergi în câteva minute. Aș vrea să văd 
dacă pot ţine pasul. 

Ochiul metalic îi zbârnâi, iar eu am ştiut ce va spune înainte de 
a deschide gura. 

- Nu mai contează, am spus eu, îndreptându-mă spre iapa albă, 
un animal blând, un pic leneş şi alintat, chiar. 

Lucien nu încercă să mă convingă să mă răzgândesc şi rămase 
tăcut când am părăsit proprietatea şi am intrat pe drumul forestier. 
Primăvara, ca întotdeauna, era plină de flori, briza încărcată cu li- 
liac, iar tufele care mărgineau poteca foșneau cu viață. Nici urmă de 
Bogge, de creaturi naga sau de cele care, cândva, făcuseră pădurea 
să încremenească. l 

I-am spus în cele din urmă: 

- Nu am nevoie de mila ta. 

- Nu este milă. Tamlin a precizat că nu ar trebui să-ţi spun... 

Fl tresări uşor. 

- Nu sunt făcută din sticlă. Dacă naga te-au atacat, merit să ştiu... 

- Tamlin este Marele meu Lord. Fl îmi dă un ordin, eu îl respect. 

- Nu gândeai aşa când i-ai ignorat ordinele ca să mă trimiți la 
Suriel. Iar eu aproape murisem. 

— Atunci eram disperat. Cu toţii eram. Dar acum... acum avem 
nevoie de ordine, Feyre. Avem nevoie de reguli, de ierarhie și de 
ordine, dacă vrem să avem o şansă de a reconstrui. Aşadar, facem 
ceea ce ne spune. Eu sunt primul la care se uită ceilalți — eu le sunt 
exemplul. Nu îmi cere să risc stabilitatea acestui regat opunân- 
du-mă. Nu tocmai acum. EI îţi oferă câtă libertate poate. 

Am respirat forțat ca să-mi umplu plămânii prea încordați. 

- Chiar dacă refuzi să interacţionezi cu lanthe, cu siguranţă îi 
semeni. 

El spuse printre dinţi: 

- Nu ai habar cât îi este de greu să te lase măcar să părăseşti pro- 
prietatea. Este presat mai mult decât îţi dai seama. 

- Știu exact cât de presat este. Şi nu mi-am închipuit că voi de- 
veni prizonieră. 

- Nu eşti... El își încleştă maxilarul. Nu este aşa şi tu ştii asta. 

- Când eram un simplu om, nu avea nicio problemă să mă lase 
să vânez şi să hoinăresc singură. Şi atunci, graniţele nu erau nici pe 
departe atât de sigure. 

- Nu ținea la tine aşa cum ține acum. Şi după tot ce s-a întâmplat 
la Poalele Muntelui... Este îngrozit. Îngrozit să te vadă în mâinile 
inamicilor. Şi ei ştiu asta, ştiu că tot ce trebuie să facă pentru a-l 
controla este să pună mâna pe tine. 

Cuvintele îmi răsunară în minte. 

- Crezi că eu nu ştiu asta? Dar el chiar se așteaptă să îmi petrec 
restul vieții în conacul acela, supraveghind servitorii şi purtând 
haine drăguţe? 

Lucien se uită atent la pădurea de brazi. 

- Nu asta îşi doresc toate femeile din rasa umană? Să se mărite 
cu un lord spiriduş chipeș, care să le copleșească pentru tot restul 
vieţii lor cu bogății? 

Am apucat frâul iepei mele atât de tare, încât ea îşi scutură capul. 

— Tot un ticălos ai rămas, Lucien. E bine de ştiut asta. 

El miji ochiul metalic. 

- Tamlin este un Mare Lord. Tu vei fi soţia lui. Sunt tradiţii şi aş- 
teptări pe care trebuie să le respecţi. Pe care noi trebuie să le respec- 
tăm, pentru a prezenta un front solid, care s-a lecuit de Amarantha 
şi care este dispus să distrugă orice dușman care încearcă să ne ia 
din nou ce este al nostru. 

Ianthe îmi spusese aproape același lucru cu o zi în urmă. 

— Tithe va avea loc în curând, continuă el, scuturând din cap, 
primul la care a fost chemat de când... cu blestemul ei. Se crispă 
aproape imperceptibil. El le-a acordat alor noştri trei luni ca să-şi 
pună lucrurile în ordine şi voia să aştepte până la începerea noului 
an, dar luna viitoare va cere Tithe. Ianthe i-a spus că este timpul, că 
oamenii sunt pregătiți. 

El aşteptă, iar mie îmi venea să-l scuip, deoarece ştia... știa că eu 
nu aveam habar ce era asta şi voia s-o recunosc. 

- Spune-mi, i-am cerut eu pe un ton răspicat. 

- De două ori pe an, de obicei în preajma Solstițiilor de Vară şi de 
Iarnă, toți membrii Regatului Primăverii, fie că sunt Mari Spiriduşi, 
fie că au un rang mai mic, trebuie să plătească o Tithe, în funcţie de 

rangul şi de venitul lor. Aşa conducem proprietatea, aşa plătim 
străjile şi mâncarea, şi servitorii. În schimb, Tamlin îi protejează, îi 
conduce şi îi ajută când poate. Cam așa ceva. Anul acesta, el a de- 
calat Tithe cu o lună - doar pentru a le oferi timp în plus ca să 
adune fondurile, să sărbătorească. În curând, emisarii din toate 
grupurile, satele sau clanurile vor sosi ca să îşi plătească Tithe. Ca 
soție a lui Tamlin, va trebui să stai cu el. Iar dacă nu pot plăti... Vei 
fi nevoită să rămâi lângă el cât timp ei îşi primesc pedeapsa. Poate 
să iasă urât. Mă voi interesa de cine apare, de cine nu vine și de cei 
care nu plătesc. Şi după aceea, dacă nu reuşesc să plătească Tithe în 
trei zile, el îi va prezenta în mod oficial şi va trebui să îi vâneze. 
Până şi Marile Preotese — Ianthe - îi acordă drepturi sacre de vână- 
toare pentru asta. 

Oribil, brutal. Voiam să o spun, dar felul în care mă privea 
Lucien... Mă judecaseră destui. 

— Aşadar, oferă-i timp, Feyre, spuse Lucien. Haide să trecem de 
nuntă, apoi de Tithe luna viitoare, pe urmă vom vedea cum rămâne 
cu restul. 

- I-am dat timp, am spus eu. Nu pot să rămân închisă în casă 
pentru totdeauna. 

- El ştie asta — nu o spune, dar o ştie. Crede-mă! ÎI vei ierta dacă 
măcelărirea propriei familii îl face să nu fie atât de... deschis în ceea 
ce priveşte siguranţa ta. I-a pierdut pe mulți dintre cei la care ţinea. 
Cu toţii am pierdut. 

Fiecare cuvânt era ca un strop de combustibil picurat în stoma- 
cul care îmi clocotea. 

- Nu vreau să mă căsătoresc cu un Mare Lord. Vreau doar să mă 
căsătoresc cu el. 

— Nu se poate aşa ceva. El este ceea ce este. Mereu, mereu va căuta 
să te protejeze, fie că îţi place, fie că nu. Vorbeşte-i despre asta - 
chiar vorbeşte cu el, Feyre. Îţi vei da seama. Privirile ni se întâlniră. 
Un muşchi se încordă pe maxilarul lui Lucien. Nu îmi cere să aleg. 

- Dar tu, în mod deliberat, nu îmi spui unele lucruri. 

- El este Marele meu Lord. Cuvântul lui este lege. Feyre, avem o 
singură şansă să reconstruim şi să facem lumea aşa cum trebuie să 
fie. Nu voi începe acea nouă lume trădându-i încrederea. Chiar 
dacă tu... 

- Chiar dacă eu ce? 

Fl se albi la faţă şi mângâie coama iepei. 

- Am fost forțat să privesc cum tatăl meu a măcelărit-o pe fe- 
meia pe care o iubeam. Frații mei m-au obligat să privesc. 

Inima mea se strânse pentru el din cauza durerii care îl bântuia. 

- Nicio vrajă şi niciun miracol nu au adus-o înapoi. Marii Lorzi 
nu s-au adunat ca să o reînvie. Am privit, iar ea a murit, şi eu nu voi 
uita niciodată momentul în care i-am auzit inima oprindu-i-se. 

Mă usturau ochii. 

- Tamlin a primit ceea ce n-am primit eu, spuse încet Lucien, 
respirând sacadat. Toţi am auzit cum ţi s-a rupt gâtul. Dar ţi-a fost 
dat să revii. Şi mă îndoiesc de faptul că el va uita vreodată sunetul 
acela. Şi va face orice îi stă în putere ca să te protejeze de acel pe- 
ricol, chiar dacă asta înseamnă să păstreze secrete, chiar dacă în- 
seamnă să respecte reguli care nu-ţi plac. Nu se va abate de la asta. 
Aşadar, nu îi cere să o facă, nu încă. 

Nu mai aveam cuvinte în minte, în inimă. Să-i ofer timp lui 
Tamlin, să-l las să se adapteze... Măcar atât puteam să fac. 

Zgomotul construcţiei acoperi ciripitul păsărilor pădurii cu 
mult înainte ca noi să ajungem în sat: ciocanele băteau cuie, oame- 
nii strigau ordine, animalele zbierau. 

Am ieşit din pădure ca să vedem un sat pe jumătate construit: 
clădiri mici şi drăguţe din piatră şi lemn, structuri improvizate 
peste provizii şi animale... Singurele lucruri care păreau complet 
terminate erau fântâna mare din centrul satului şi ceea ce semăna 
cu o tavernă. 

Câteodată, normalitatea Prythianului şi asemănările uimitoare 
dintre el şi târâmurile muritorilor încă mă surprindeau. Aş fi putut 

fi la fel de bine să trăiesc în propriul sat natal. Într-un sat mai nou și 
mai drăguţ, dar planul şi punctele de interes... erau aceleași. 

Iar eu m-am simţit la fel de străină când Lucien şi cu mine am 
intrat în mijlocul haosului și toți se opriră din activităţile lor ca să 
se uite la noi. 

La mine. 

Ca un val de liniște, sunetele activităţii se opriră chiar şi în cele 
mai îndepărtate colțuri ale satului. 

„Feyre, Distrugătoarea Blestemului“, şopti cineva. 

Ei bine, acela era un nume nou. 

Eram recunoscătoare pentru mânecile lungi pe care le purtam 
când călăream şi pentru mănușşile asortate, pe care mi le pusesem 
inainte de a intra în sat. 

Lucien opri iapa lângă un Mare Spiriduş care părea că era res- 
ponsabil de construirea casei de lângă fântână. 

- Am venit să vedem dacă aveţi nevoie de ajutor, spuse el destul de 
tare, încât să audă toată lumea. Astăzi vă oferim serviciile noastre. 

Masculul se albi la față. 

- Mulţumesc, stăpâne, dar nu este nevoie. El mă sorbi din pri- 
viri, cu ochii măriţi. Datoria este plătită. 

Transpiraţia de pe palmele mele parcă era mai densă, mai caldă. 
lapa mea lovi cu copita drumul din pământ roşu. 

- Te rog, spuse Lucien, făcând grațios o plecăciune. Efortul de a 
reconstrui este unul comun. Vom fi onoraţi. 

Bărbatul scutură din cap. 

- Datoria este plătită. 

Şi aşa se întâmplă în toate locurile din sat în care am oprit: Lucien 
descălecă, își oferi ajutorul şi fu refuzat politicos. 

În douăzeci de minute, ne întorceam deja în umbra şi foşnetul 
pădurii. 

— Te-a lăsat să mă iei azi, am spus eu răguşită, ca să nu mai cer să 
ajut la reconstruire? 

- Nu. Eu am hotărât să te iau. Tocmai din acest motiv. Ei nu vor 
şi nu au nevoie de ajutor. Prezenţa ta îi distrage şi le aminteşte de 
evenimentele pe care le-au trăit. 

Am tresărit. 

- Totuşi, ei nu au fost la Poalele Muntelui. Nu am recunoscut 
pe nimeni. 

Lucien se cutremură. 

- Nu. Amarantha avea... lagăre pentru ei. Nobililor şi spiridu- 
şilor privilegiați li s-a permis să locuiască la Poalele Muntelui. Dar 
dacă oamenii unui regat nu lucrau pentru a aduce bunuri şi ali- 
mente, erau închişi în lagăre, într-o reţea de tuneluri de la Poalele 
Muntelui. Mii, înghesuiți în camere şi tuneluri fără lumină şi aer. 
Timp de cincizeci de ani. 

- Nimeni nu a pomenit vreodată... 

— Era interzis să se discute despre asta. Unii dintre ei au înnebu- 
nit şi au început să-i atace pe ceilalți când Amarantha a uitat să le 
ordone gărzilor să le dea de mâncare. Unii au format bande care 
umblau după pradă prin lagăr şi... Îşi frecă sprâncenele cu degetul 
mare şi cel arătător. Au făcut lucruri îngrozitoare. Acum, ei încearcă 
să-şi amintească ce înseamnă să fie normali — cum să trăiască. 

Fierea îmi ardea gâtul. Dar această nuntă... da, poate că va fi 
începutul acelei vindecări. 

Totuși o pătură părea să-mi sufoce simţurile, să-mi înece auzul, 
gustul, sentimentele. 

- Ştiu că vrei să ajuţi, spuse Lucien. Îmi pare rău! 

Şi mie îmi părea rău. 

Imensitatea existenţei mele acum nesfârşite se deschise înain- 
tea mea. Am lăsat-o să mă înghită în întregime. 


CAPITOLUL, 
4 


Cu doar câteva zile înainte de ceremonia de căsătorie, invitaţii 
începuseră să sosească, iar eu eram multumită că nu voi fi nicio- 
dată o Mare Doamnă, niciodată egala lui Tamlin în responsabilități 
şi putere. 

O mică parte uitată din mine strigă din această cauză, dar... 

Cină după cină, prânzuri şi picnicuri şi partide de vânătoare. 

Fram prezentată şi acceptată, iar faţa mă durea de la zâmbetul 
pe care îl tot afişam zi şi noapte. Începeam să aştept cu nerăbdare 
nunta ştiind că, odată ce se va fi terminat, nu mai trebuia să mă fac 
plăcută, să stau de vorbă sau să am ceva de făcut timp de o săptă- 
mână. O lună. Un an. 

Tamlin suporta totul - în felul lui tăcut şi aproape feroce — şi îmi 
spunea de nenumărate ori că petrecerile erau modul prin care mă 
prezenta regatului său, ca să le ofere oamenilor un motiv de săr- 
bătoare. Mă asigura că ura adunările la fel de mult ca şi mine şi că 
Lucien era singurul care chiar se distra, dar... uneori îl surprindeam 
pe Tamlin zâmbind. Şi, pe bună dreptate, chiar merita asta. Şi acești 
oameni meritau. 

Aşadar, am trecut cu bine peste asta, ținându-mă după Ianthe 
atunci când Tamlin nu era lângă mine sau, dacă eram împreună, 
lăsându-i să discute în timp ce eu număram orele până când toată 
lumea urma să plece. 

- Ar trebui să te duci la culcare, spuse Ianthe, privind alături de 
mine petrecăreții adunați în marele salon. 

O zărisem lângă ușile deschise în urmă cu treizeci de minute şi 
am fost recunoscătoare pentru pretextul pe care mi-l oferise pentru 
a părăsi grupul de prieteni ai lui Tamlin, cu care fusesem obligată să 
vorbesc. Sau să nu vorbesc. Aceştia ori se holbau la mine, ori încercau 
din răsputeri să găsească subiecte comune de discuţie. În mare parte, 
despre vânătoare. De obicei, conversaţia înceta după trei minute. 

- De-abia peste o oră voi simţi nevoia să dorm, am spus eu. 

lanthe era îmbrăcată cu roba ei obişnuită, avea gluga ridicată şi, 
peste ea, coronița de argint cu piatra albastră. 

Marii Spiriduşi masculi se uitau la ea când treceau pe lângă locul 
în care stăteam, de lângă peretele cu lambriuri din lemn din apro- 
pierea ușii de la intrare, ori cu venerație sau dorință sau poate din 
ambele motive, privirile oprindu-li-se rareori la mine. Ştiam că 
ochii mari nu aveau nimic de-a face cu rochia mea de un verde-des- 
chis sau cu faţa frumoasă (destul de dulce în comparaţie cu cea a lui 
lanthe). Am încercat să-i ignor. 

- Eşti pregătită pentru mâine? Pot să te ajut cu ceva? 

Ianthe sorbi din paharul ei cu vin spumos. De fapt, rochia pe care 
o purtam în seara aceea era un cadou de la ea - nuanţa era verdele 
Regatului Primăverii, după spusele ei. Alis nici nu stătuse pe lângă 
mine cât timp mă îmbrăcasem, enervant de tăcută, lăsând-o pe 
Ianthe să îşi revendice îndatoririle obișnuite. 

- Sunt bine. 

Deja mă gândisem la cât de patetic ar fi fost dacă i-aş fi cerut să 
rămână permanent după nuntă. Dacă i-aş fi dezvăluit că mă îngro- 
zea ideea ca ea să mă lase în acest regat, cu aceşti oameni, până la 
Nynsar — o sărbătoare neînsemnată de primăvară, prin care se cele- 
bra sfârşitul însămânţării câmpurilor şi trecerea de prima recoltare 
a florilor sezoniere. Peste multe luni de acum. Până şi faptul de a 
locui în propriul ei templu mi se părea ceva deplasat. 

Doi masculi care ne dăduseră deja târcoale de două ori îşi făcură, 
în cele din urmă, curaj să se apropie de noi, de ea. 

Când au înconjurat-o pe lanthe, m-am rezemat de perete, lemnul 
gâriindu-mi spatele. Erau chipeşi ca majoritatea, înarmaţi cu arme 
care îi însemnau ca fiind doi dintre Marii Spiriduşi care îi păzeau 
terenurile lui Tamlin. Poate că lucraseră şi pentru tatăl lui Ianthe. 

- Preoteasă, spune unul din ei, făcând o plecăciune adâncă. 

Până acum, mă obişnuisem cu oamenii care îi sărutau inelele 
din argint şi care îi cereau să se roage pentru ei, pentru familiile sau 
iubitele lor. Ianthe era de acord cu aceste gesturi fără ca acel chip 
frumos să se schimbe câtuşi de puţin. 

- Bron, spuse celui din stânga ei, înalt şi cu părul castaniu. Şi Hart, 
se adresă celui din dreapta, cu păr negru şi cu o constituție mai ro- 
bustă decât cea a prietenului său. Își mişcă sfios şi drăguţ buzele, un 
gest despre care aflasem că însemna că îşi căuta pe cineva care să-i 
țină companie noaptea. Scandalagiilor, nu v-am văzut de ceva vreme. 

Îi răspunseră acesteia cu nişte apropouri seducătoare, apoi cei 
doi masculi începură să mă studieze. 

- O, spuse Ianthe, iar gluga i se mișcă atunci când se întoarse. 
Daţi-mi voie să v-o prezint pe lady Feyre. Ea își cobori privirea, 
inclinându-şi capul într-o plecăciune. Salvatoarea Prythianului. 

— Ştim, spuse încet Hart, plecându-se adânc alături de prietenul 
său. Am fost la Poalele Muntelui împreună cu tine. 

Am reuşit să-mi înclin uşor capul când ei se îndreptară. 

- Felicitări pentru ziua de mâine! spuse Bron zâmbind. Un sfâr- 
şit potrivit, nu-i aşa? 

Un sfârşit potrivit ar fi fost unul cu mine în mormânt, arzând 
în iad. 

- Cazanul, spuse Ianthe, ne-a binecuvântat pe toți cu o aseme- 
nea uniune. 

Masculii confirmară, plecându-și capetele din nou. Eu i-am 
ignorat. 

- Trebuie să spun, continuă Bron, că încercarea aceea, cu 
Middengard Wyrm, a fost genială. Unul dintre cele mai geniale lu- 
cruri pe care le-am văzut vreodată. 

Am făcut un efort să nu mă lipesc de zid cu totul, să nu mă gân- 
desc la mirosul urât al noroiului, la scrâșnetul dinților sfâşietori de 
carne care veneau spre mine. 

- Mulţumesc. 

- O, pare îngrozitor, spuse Ianthe, apropiindu-se, când observă 
că nu mai zâmbeam binevoitor. Îmi atinse braţul cu o mână. Un aşa 
curaj este uimitor! 

Am fost recunoscătoare, atât de jalnic de recunoscătoare pentru 
acea atingere liniștitoare. Pentru acea strângere. Atunci am ştiut că 
ea ar fi inspirat cete de tinere femei Spiriduş să se alăture ordinului 
ei — nu ca să-și venereze Mama sau Cazanul, ci să afle cum trăia ea, 
cum de strălucea atât de mult şi cum putea să se iubească, cum tre- 
cea de la un bărbat la altul ca şi când ar fi fost nişte feluri de mâncare 
la un banchet. 

— Am ratat vânătoarea de alaltăieri, spuse nonșalant Hart, aşa că nu 
am avut şansa să îți vedem talentele de aproape, dar cred că Marele 
Lord ne va păstra în apropierea proprietăţii luna viitoare -— ar fi o 
onoare să călărim alături de tine. 

Tamlin nu mi-ar fi dat voie să ies cu ei nici într-o mie de ani. lar 
eu nu voiam nici în ruptul capului să le spun că nu mă interesa să 
mai folosesc vreodată arcul și săgețile sau să vânez. Vânătoarea în 
care am fost târâtă în urmă cu două zile fusese prea mult. În ciuda 
tuturor care mă priveau, nu am tras nicio săgeată. 

Ei încă aşteptau un răspuns, aşa că le-am spus: 

- Onoarea va fi a mea. 

— Tatăl meu v-a pus de strajă mâine sau veţi participa la cere- 
monie? întrebă lanthe, atingându-i braţul lui Bron şi distrăgân- 
du-i atenţia. Ăsta era motivul pentru care căutam să fiu în prezența 
ei la evenimente. 

Bron îi răspunse, dar Hart continuă să se uite la mine, la braţele 
mele încrucişate. La degetele mele tatuate. El spuse: 

- Ai vreo veste de la Marele Lord? 

Ianthe înţepeni, iar Bron aruncă o privire spre tatuajul meu. 

- Nu, am spus eu, privindu-l în ochi pe Hart. 

- Probabil că fuge speriat, acum că Tamlin și-a recăpătat puterile. 

- Atunci nu îl cunoşti prea bine pe Rhysand. 

Hart clipi şi până şi lanthe tăcu. Era probabil cel mai clar lucru 
pe care îl spusesem cuiva la aceste petreceri. 

- Ei bine, ne vom ocupa de el dacă va fi nevoie, spuse Hart 
schimbându-și poziția, în timp ce am continuat să îl privesc în ochi, 
fără să mă deranjez să-mi domolesc expresia. 

Ianthe ni se adresă amândurora: 

- Marile Preotese se vor ocupa de asta. Nu vom permite ca sal- 
vatoarea noastră să fie tratată atât de rău. 

Am adoptat o expresie neutră. Acesta era motivul pentru care 
Tamlin o căutase inițial pe Ianthe? Ca să facă o alianţă? Pieptul mi 
se strânse un pic. M-am întors spre ea. 

- Eu urc la etaj. Spune-i lui Tamlin că ne vom întâlni mâine. 

Mâine, deoarece lanthe îmi spusese că seara ne-o vom petrece 
separat, așa cum dictau vechile lor tradiţii. 

lanthe mă sărută pe obraz, gluga ei ascunzându-mă de restul 
camerei într-o clipită. 

— Sunt la dispoziţia ta, lady. Să mă anunţi dacă ai nevoie de ceva. 

Deşi nu i-aş fi cerut ajutorul, am dat aprobator din cap. 

Când m-am strecurat afară din cameră, m-am uitat spre partea 
din faţă, unde Tamlin şi Lucien erau înconjurați de un cerc de mas- 
culi şi femele Mari Spiriduşi. Poate că erau mai puţin manieraţi 
decât ceilalți, dar... Arătau ca niște oameni care fuseseră şi luptaseră 
împreună mult timp. Prietenii lui Tamlin. Îmi făcuse cunoştinţă cu 
ei, iar eu le uitasem imediat numele. Nici măcar nu mai încercasem 
să mi le amintesc. 

Tamlin îşi înclină capul pe spate şi râse, ceilalți râzând odată cu el. 

Am plecat înainte să mă poată zări, strecurându-mă pe holurile 
aglomerate, până când am ajuns la etajul gol și slab luminat al aripii 
rezidenţiale. 

Singură în dormitorul meu, mi-am dat seama că nu îmi amin- 
team ultima dată când am râs cu adevărat. 


Hp 


Tavanul mă apăsa, iar țepuşele boante erau atât de fierbinți, încât 
vedeam căldura unduindu-se din ele chiar şi din locul în care eram 
înlănţuită de podea. Înlănţuită, pentru că eram analfabetă şi nu pu- 
team să citesc ghicitoarea scrisă pe zid, iar Amarantha se bucura să 
mă lase să fiu trasă-n ţeapă. 

Eram din ce în ce mai aproape. Nu venea nimeni ca să mă sal- 
veze de această moarte îngrozitoare. 

Mă va durea. Mă va durea şi moartea va fi lentă şi voi plânge — aş 
fi putut chiar să strig după mama căreia oricum nu-i păsase nicio- 
dată de mine. Aş fi putut să o implor să mă salveze... . 


Hp 


Mi-am agitat mâinile când m-am ridicat în pat, trăgând de lan- 
țurile invizibile. 

M-aş fi îndreptat rapid spre baie dacă braţele şi picioarele nu mi-ar 
fi tremurat atât de tare, dacă aș fi putut respira, respira, respira... 

Am scrutat dormitorul, tremurând. Real... era real. Ororile ace- 
lea erau coşmaruri. leşisem; eram în viaţă; eram în siguranţă. 

O briză nocturnă pluti prin ferestrele deschise, zburlindu-mi părul 
şi uscându-mi transpiraţia rece. Cerul întunecat îmi făcea semn, iar 
stelele erau atât de palide şi de mici, ca nişte fărâme de gheaţă. 

Se pare că, pentru Bron, confruntarea mea cu Middengard Wyrm 
semănase cu un meci sportiv. Ca şi când nu aș fi fost la un pas de a 
fi devorată în întregime, pentru ca apoi să mi se scuipe oasele. 

De parcă aş fi fost salvatoare şi bufon, deopotrivă. 

M-am clătinat spre fereastră şi am deschis-o mai mult, ca să văd 
mai bine bezna împestriţată cu stele. 

Mi-am rezemat capul de zid, bucurându-mă de răceala pietrelor. 

Peste câteva ore, aveam să mă căsătoresc. Urma să am parte de 
un final fericit, fie că îl meritam sau nu. Iar acest tărâm, aceşti oa- 
meni... şi ei vor avea un final fericit. Voi face primii câţiva paşi spre 
vindecare. Spre pace. După aceea, lucrurile vor fi în regulă. 

Abia atunci îmi va fi bine. 


Hp 


Chiar îmi uram rochia de mireasă. 

Era o monstruozitate din tul, şifon şi voal, foarte diferită de ro- 
chiile largi pe care le purtam de obicei: corsajul era strâmt, gulerul 
era rotund ca să-mi ridice sânii, iar fusta... Fusta era un cort scân- 
teietor care, practic, plutea în aerul înmiresmat de primăvară. 

Nu era de mirare că Tamlin râsese. Până şi Alis murmurase ceva 
pentru sine când mă îmbrăcase, dar fără să-mi spună nimic. Cel 
mai probabil, din cauză că Ianthe alesese personal rochia ca să com- 
pleteze povestea pe care o va inventa astăzi — legenda pe care o va 
spune lumii. 

Aş fi putut să mă descurc, dacă nu ar fi avut mânecile bufante 
atât de mari, încât aproape că le vedeam scânteind, cu coada ochiu- 
lui. Părul îmi fusese ondulat, pe jumătate ridicat, pe jumătate lăsat 
pe spate, împletit cu petale şi bijuterii şi cine mai ştie cu ce, iar eu 
fusesem nevoită să apelez la toată stăpânirea mea de sine ca să nu 
dau înapoi în faţa oglinzii înainte de a cobori pe scări, în sala prin- 
cipală. Rochia mea foşnea la fiecare pas. 

Dincolo de uşile închise ale curţii interioare lângă care m-am 
oprit, grădina fusese împodobită cu panglici şi lămpi în nuanţe 
crem, roşii şi albastre precum cerul. Trei sute de scaune erau așezate 
în curtea cea mai mare, toate locurile fiind ocupate de curtenii lui 

Tamlin. Aveam să merg pe alee și să le îndur privirile, înainte de a 
ajunge la podiumul din celălalt capăt, unde mă aștepta Tamlin. 

Apoi, lanthe urma să ne consfinţească și să ne binecuvânteze 
uniunea chiar înainte de apusul soarelui, ca reprezentanta tuturor 
celor douăsprezece Mari Preotese. Îmi dăduse de înţeles că ele insis- 
taseră să fie prezente, dar, prin nu ştiu ce șiretlic, reușise să le ţină 
departe pe celelalte unsprezece. Fie pentru a atrage atenţia asupra 
ei, fie ca să mă cruţe de a fi urmărită de tot grupul. Nu îmi dădeam 
seama. Poate că o făcuse din ambele motive. 

Gura mi se uscă de tot când Alis îmi înfoie trena scânteietoare 
a rochiei la umbra ușilor grădinii. Mătasea şi voalul foșniră, iar eu 
am apucat buchetul galben în mâinile înmănușate, aproape ru- 
pând tulpinile. 

Purtam mănuşi de mătase până la coate - ca să-mi ascundă 
semnele. lanthe le adusese personal încă de dimineaţă, într-o cutie 
căptușită cu catifea. 

- Nu te agita, spuse Alis, pielea ei ca scoarța de copac roşind în 
lumina aurie ca mierea a serii. 

- Nu mă agit, am spus eu răguşită. 

- Te foieşti ca nepotul meu atunci când se tunde. 

Termină să-mi aranjeze rochia şi alungă nişte servitori care 
veniseră să mă spioneze înainte de ceremonie. M-am prefăcut că nu 
îi văzusem nici pe ei, nici mulțimea așezată care strălucea în lu- 
mina soarelui în curtea din faţă, și m-am jucat cu o scamă invizibilă 
de pe fustă. 

- Arăţi minunat, spuse încet Alis. 

Eram destul de sigură că îmi împărtășea părerea despre rochie, 
dar am crezut-o. 

— Mulţumesc! 

— Iar tu pari că te duci la propria înmormântare. 

M-am străduit să zâmbesc. Alis dădu ochii peste cap. Dar mă 
înghionti spre uşi când se deschiseră din cauza vreunui vânt nemu- 
ritor ce se revărsă înăuntru odată cu muzica vioaie. 

— Se va termina într-o clipă, îmi promise ea și mă împinse încet 
în ultimele raze ale soarelui. 

Trei sute de oameni se ridicară în picioare şi se întoarseră spre 
mine. 

Doar la ultima mea încercare se mai adunaseră atât de mulți ca 
să mă vadă, să mă judece. Toți în straie atât de asemănătoare celor 
purtate la Poalele Muntelui. Feţele li se înceţoşară, se contopiră. 

Alis tuși din umbra casei, iar eu mi-am amintit să pornesc, să 
mă uit la podium. 

La Tamlin. 

Mi se tăie respiraţia şi am făcut un efort să continui să cobor 
scările, să îmi împiedic genunchii să cedeze. El arăta splendid în 
tunica verde şi aurie şi cu o coroană din frunze lucioase de laur care 
îi scânteia pe cap. Se relaxase, lăsând lumina şi frumuseţea nemuri- 
toare să strălucească - pentru mine. 

M-am concentrat asupra lui, asupra Marelui meu Lord, ochii 
mari strălucindu-i când am pășit pe iarba moale, pe care erau îm- 
prăştiate petalele de trandafiri albi... 

Şi roşii. 

Ca picăturile de sânge printre cele albe, petalele roşii fuseseră 
împrăștiate pe aleea din faţă. 

M-am străduit să mă uit la Tamlin, care stătea cu spatele drept şi 
cu capul înălțat. 

Deloc conştient de cât de distrusă şi de întunecată mă simțeam 
în sinea mea şi de cât de nepotrivit mi se părea să fiu îmbrăcată în 
alb, când mâinile îmi erau atât de murdare. 

Toţi ceilalţi se gândeau la asta. În mod sigur. 

Fiecare pas prea rapid mă propulsă spre podium şi spre Tamlin. 
Şi către Ianthe, îmbrăcată într-o robă de un albastru-închis în seara 
asta, care radia pe sub gluga şi coroana de argint. 

Ca şi când aş fi fost o persoană bună, ca și când nu aş fi ucis două 
fiinţe din neamul ei. 

Eram o criminală şi o mincinoasă. 

O grămăjoară de petale roşii se aşternu înaintea mea, tot aşa 
cum sângele tânărului spiriduş băltise la picioarele mele. 

La zece pași de podium, la marginea petei roșii, am încetinit pasul. 

Apoi, m-am oprit. 

Toată lumea mă privea, exact ca atunci când aproape murisem — 
erau cu toţii spectatori la chinul meu. 

Tamlin întinse o palmă lată, încruntându-se un pic. Inima îmi 
bătea atât de repede, prea repede. 

Era cât pe ce să vomit. 

Chiar peste petalele de trandafiri; chiar peste iarbă şi panglicile 
de pe alee, de lângă scaunele care o flancau. 

Şi ceva dintre pielea şi oasele mele zvâcni şi lovi, ridicându-se şi 
împingând, biciuindu-mi sângele... 

Foarte mulți ochi, prea mulți ochi aţintiţi asupra mea, martori la 
toate crimele comise, la toate umilinţele... 

Nici nu ştiu de ce mă deranjasem să port mănuși, de ce o lăsasem 
pe lanthe să mă convingă. 

Soarele care apunea era prea fierbinte, iar grădina prea îngrădită. 
La fel de imposibil de evitat ca legământul pe care urma să-l fac, 
legându-mă pentru totdeauna de el, înlănțuindu-l de sufletul meu 
distrus şi obosit. Chestia din mine clocotea acum, corpul îmi tre- 
mura cu forța-i în creştere, în timp ce căuta o cale de ieşire... 

Pentru totdeauna; nu îmi voi reveni niciodată, nu mă voi elibera 
vreodată de mine, de temniţa în care petrecusem trei luni... 

- Feyre, spuse Tamlin, cu palma nemişcată şi încă întinsă spre 
mine. Soarele cobora peste buza gardului vestic al grădinii; umbrele 
se adunau, răcind aerul. 

Dacă m-aş fi întors, ar fi început să vorbească, dar nu am reuşit 
să fac ultimii câțiva pași, nu am reuşit, nu am reuşit... 

Simţeam că o să mă prăbuşesc chiar acolo, chiar atunci, iar ei să 
vadă exact cât de distrusă eram. 

„Ajută-mă, ajută-mă, ajută-mă!“ am implorat pe cineva; pe ori- 
cine. L-am implorat pe Lucien, care stătea în primul rând și care mă 

fixa cu ochiul său metalic. Am implorat-o pe Ianthe, al cărei chip 
era calm şi răbdător şi minunat cu acea glugă. „Salvează-mă! Te 
rog, salvează-mă! Scoate-mă de aici! Pune-i capăt!“ 

Tamlin făcu un pas spre mine... îngrijorarea îi umbrea ochii. 

M-am retras un pas. „Nu.“ 

Tamlin strânse din buze. Mulțimea murmură. Panglicile din 
mătase, încărcate cu globuri de lumină fae aurie, clipiră deasupra şi 
în jurul nostru. 

Ianthe spuse ușurel: 

- Vino, Mireaso, şi unește-te cu singura ta dragoste! Haide, 
Mireaso, şi lasă binele să triumfe, în sfârşit! 

Binele. Nu eram bună. Eram un nimic, iar sufletul meu, sufletul 
meu etern, era damnat... 

Am încercat să respir cu plămânii trădători, ca să pot spune cu- 
vântul. „Nu... nu.“ 

Dar nu trebuia să-l spun. 

Tunetul bubui în spatele meu, de parcă doi bolovani s-ar fi cioc- 
nit unul de celălalt. 

Oamenii ţipară, retrăgându-se, câțiva dispărând complet când 
se lăsă întunericul. 

M-am întors, iar prin noaptea care se îndepărta ca fumul în vânt, 
l-am văzut pe Rhysand îndreptându-şi gulerul jachetei negre. 

- Bună, dragă Feyre! spuse el mieros. 


CAPITOLUL 
5 


Nu ar fi trebuit să fiu surprinsă. Nu când lui Rhysand îi plăcea să 
transforme orice într-un spectacol. Şi când credea că a-l enerva pe 
Tamlin era o formă de artă. 

Dar, iată-l! 

Rhysand, Marele Lord al Regatului Nopţii, stătea acum lângă 
mine, întunericul prelingându-se din el precum cerneala în apă. 

Îşi înclină capul, păru-i negru-albăstrui mişcându-se odată cu 
el. Acei ochi violeţi scânteiară în lumina aurie când se îndreptară 
asupra lui Tamlin, în timp ce-şi întinse o mână spre locul în care 
Tamlin, Lucien şi santinelele lor erau cu săbiile pe jumătate scoase 
din teacă, încercând să-și dea seama cum să mă dea la o parte şi 
să-l doboare... 

Dar la ridicarea acelei mâini, ei îngheţară. 

Cu toate acestea, lanthe se retrăgea încet, cu fața palidă. 

- Ce nuntă drăguță! spuse Rhysand, băgându-şi mâinile în 
buzunar când multele săbii erau în teci. Mulțimea rămasă se retră- 
gea, unii sărind peste scaune ca să scape. 

Rhysand mă măsură încet din priviri şi ţâţâi la vederea mănuși- 
lor mele din mătase. Sângele adunat sub pielea mea îngheță. 

- Pleacă naibii de aici! mârâi Tamlin venind spre noi. 

Ghearele îi ieşiră din monturi. 

Rhysand ţâţâi din nou. 

- O, nu prea cred. Trebuie să-i amintesc dragei mele Feyre de 
înțelegerea noastră. 

Am simţit un gol în stomac. Nu... nu, nu acum. 

- Încerci să-ți încalci promisiunea și ştii ce se va întâmpla, con- 
tinuă Rhysand, chicotind uşor la mulţimea care se călca în picioare 
ca să scape de el. Își mişcă bărbia spre mine. Ţi-am dat trei luni de 
libertate. Ai putea măcar să pari fericită că mă vezi. 

Tremuram prea tare ca să spun ceva. Dezgustul lui Rhysand îi 
licări în privire. 

Expresia îi dispăru când se întoarse din nou spre Tamlin. 

- Acum o voi lua. 

- Să nu îndrăzneşti! mârâi Tamlin. 

În spatele lui, podiumul era gol. lanthe dispăruse cu totul. Îm- 
preună cu o mare parte din invitaţi. 

- Vă întrerup? Credeam că s-a terminat. 

Rhysand îmi zâmbi veninos. EI ştia - prin acea legătură, prin 
magia care era între noi, ştia că eram pe cale să spun nu. 

- Măcar Feyre e de acord cu mine, mai spuse. 

Tamlin mârâi. 

- Lasă-ne să încheiem ceremonia... 

- Se pare că și Marea voastră Preoteasă crede că s-a terminat, 
zise Rhysand. 

Tamlin înţepeni când privi peste umăr ca să vadă altarul gol. Când 
se întoarse din nou spre noi, ghearele i se retrăseseră pe jumătate 
în mâini. 

- Rhysand... 

- Nu am chef să mă tocmesc, spuse Rhysand, chiar dacă sunt 
sigur că aş putea să o fac în favoarea mea. Am tresărit când îmi 
atinse cotul cu mâna. Să mergem! 

Nu m-am mișcat. 

- Tamlin, am șoptit eu. 

Tamlin făcu un singur pas spre mine, chipul auriu căpătând o 
nuanță pământie, dar continuă să se concentreze asupra lui Rhysand. 

- Spune-i preţul! 

- Nu te deranja, şopti Rhysand, luându-mă de braţ. 

Fiecare loc în care mă atingea era respingător, insuportabil. 

Urma să mă ducă înapoi în Regatul Nopţii, locul pe care se pre- 
supune că Amarantha îl modelase după Poalele Muntelui, plin de 
depravare, tortură şi moarte... 

- Tamlin, te rog! 

- Cât dramatism! spuse Rhysand, trăgându-mă mai aproape. 

Dar Tamlin nu se mișcă, iar ghearele fură complet înlocuite de 
pielea netedă. Îl ţintui pe Rhysand cu privirea, buzele-i descriind 
un rânjet. 

- Dacă o răneşti... 

— Ştiu, ştiu, spuse tărăgănat Rhysand. Ţi-o voi aduce înapoi peste 
o săptămână. 

Nu, nu, Tamlin nu putea să facă astfel de ameninţări, nu când 
însemna că mă lăsa să plec. Până şi Lucien se uita cu gura căscată la 
Tamlin, cu faţa albă de furie şi şoc. | 

Rhysand îmi eliberă cotul doar ca să-şi strecoare mâna în jurul 
taliei mele, lipindu-mă de el în timp ce îmi şopti la ureche: 

- Ţine-te bine! 

Întunericul vui, un vânt trăgându-mă într-o parte şi în alta, pă- 
mântul dispărându-mi de sub picioare, lumea dispărând în jurul 
meu. Doar Rhysand rămase, iar eu, agățată de el, îl uram; îl uram 
din toată inima... 

Apoi, întunericul dispăru. 

Mai întâi, am simţit miros de iasomie, apoi am văzut stelele, care 
licăreau dincolo de coloanele strălucitoare din piatra lunii care în- 
cadrau priveliștea incredibilă a munților înzăpeziţi. 

- Bine ai venit în Regatul Nopţii! fu tot ce spuse Rhysand. 


H 

Era cel mai frumos loc pe care îl văzusem vreodată. 

Clădirea în care ne aflam fusese cocoţată pe vârful unuia dintre 
munţii din piatră gri. Sala din jurul nostru era expusă intempe- 
riilor; nu avea ferestre, ci doar stâlpi înalți şi draperii din voal, care 
se legănau în briza cu parfum de iasomie. 

Probabil că un soi de magie păstra aerul cald în toiul iernii. Ca 
să nu mai spun de înălțime sau de zăpada ce acoperea munţii, de 
vânturile puternice care împrăştiau perdele de zăpadă, care alune- 
cau de pe vârfuri precum ceața. 

Câteva scaune, mese și zone de lucru erau răspândite prin sală, 
despărțite de draperiile sau plantele luxuriante sau de covoarele 
groase întinse pe podeaua din piatra-lunii. Sfere de lumină pluteau 
în aer, împreună cu lămpi din sticlă colorată, care se legănau de 
bolțile tavanului. 

Nu se auzea niciun țipăt, niciun strigăt, nicio implorare. 

În spatele meu, se ridica un zid din marmură albă, spart din loc 
în loc de uşi deschise care conduceau spre scări slab luminate. Res- 
tul Regatului Nopţii trebuia să fie pe acolo. Nu era de mirare că nu 
auzeam pe nimeni ţipând, dacă toți erau înăuntru. 

- Aceasta este reşedinţa mea particulară, spuse nonşalant Rhysand. 
Pielea lui era mai închisă la culoare decât îmi aminteam - aurie, 
nu palidă. 

Palidă deoarece fusese închis la Poalele Muntelui vreme de cinci- 
zeci de ani. L-am măsurat din priviri, căutând orice urmă a aripilor 
mari de piele — cele despre care recunoscuse că făceau zborul să-i placă. 
Dar nu am văzut nimic. Doar un mascul care îmi rânjea superior. 

Şi acea expresie prea familiară — „Cum îndrăzneşti '... 

Rhysand pufni. 

— Cu siguranță mi-a lipsit această expresie a chipului tău. El se 
apropie cu mişcările unei feline, ochii violeţi fiind acum blânzi — 
mortali. Cu plăcere, ştii. 

- Pentru ce? 

Rhysand se opri la mai puțin de treizeci de centimetri distanță, 
băgându-și mâinile în buzunare. Noaptea nu părea să mai unduiască 
din el aici şi, în ciuda perfecțiunii lui, arăta aproape normal. 

- Pentru că te-am salvat când ai cerut-o. 

Am înţepenit. 

- Nu am cerut nimic. 

Privirea lui fixă cobori spre mâna mea stângă. 

Nu mă avertiză când mă apucă de braţ, mârâi uşor şi scoase mă- 
nuşa. Atingerea lui era ca a unui fier înroşit, iar eu am tresărit, făcând 
un pas, dar el mă ţinu ferm până când îmi scoase ambele mănuși. 

- Te-am auzit cum ai implorat pe cineva, pe oricine, să te salveze, 
să te scoată de acolo. Te-am auzit spunând nu. 

- Nu am spus nimic. 

EI îmi întoarse mâna goală, strângându-mă mai mult când exa- 
mină ochiul pe care îl tatuase. Apăsă pupila. O dată. De două ori. 

- Te-am auzit clar şi răspicat. 

Mi-am smucit mâna. 

- Du-mă înapoi. Acum. Nu voiam să fiu răpită. 

EI ridică din umeri. 

- Ce moment mai bun să te aduc aici? Poate că Tamlin nu a ob- 
servat că erai pe cale să-l respingi în faţa întregului său regat... poate 
că acum poţi, pur și simplu, să dai vina pe mine. 

— Eşti un ticălos. Ştiai foarte bine că aveam... rezerve. 

- Câtă recunoştinţă, ca de obicei! 

M-am chinuit să respir adânc o singură dată. 

- Ce vrei de la mine? 

- Ce vreau? Vreau să-mi mulțumești, în primul rând. Apoi vreau 
să-ți scoţi rochia aceea hidoasă. Semeni... Buzele i se strânseră într-o 
linie dură. Semeni exact cu domnișoara cu ochi de căprioară pe 
care el şi preoteasa care zâmbeşte prosteşte vor să o întruchipezi. 

- Nu ştii nimic despre mine. Despre noi. 

Rhysand zâmbi cu înţeles. 

— Dar Tamlin? Te-a întrebat vreodată de ce îţi vergi matele în fie- 
care noapte sau de ce nu poți intra în anumite camere sau de ce nu 
vezi anumite culori? 

Am îngheţat. Ar fi putut la fel de bine să mă fi dezbrăcat. 

— leşi naibii din mintea mea! 

Tamlin avea propriile-i orori pe care trebuia să le îndure, să le 
înfrunte. 

- E valabil şi pentru tine. El se îndepărtă câțiva paşi. Crezi că 
îmi place să fiu trezit în fiecare noapte de viziunile în care vomiţi? 
Îmi transmiţi direct totul prin acea legătură, iar mie nu îmi place să 
fiu un spectator în primul rând, când încerc să dorm. 

- Ticălosule! 

Fl chicoti din nou. Dar nu aveam de gând să-l întreb la ce se 
referea — despre legătura dintre noi. Nu voiam să-i dau satisfacția 
de a părea curioasă. 

- Cât despre ce mai vreau de la tine... Îmi arătă casa din spatele 
nostru. Am să-ți spun mâine la micul dejun. Deocamdată, spală-te! 
Odihneşte-te! Furia îi licări din nou în privire când zări rochia şi 
părul. Coboară un etaj pe scările din dreapta. Prima uşă e cea de la 
camera ta. 

- Nu de la celula dintr-o temniță? 

Poate că era o idee prostească să-i dezvălui acea frică, să i-o 
sugerez. 

Dar Rhysand se întoarse pe jumătate, cu sprâncenele ridicate. 

- Nu eşti o prizonieră, Feyre. Ai făcut un târg, iar eu vreau să îl 
respecţi. Aici vei fi oaspetele meu şi te vei bucura de privilegiile ori- 
cărui membru al casei mele. Niciunul dintre supușii mei nu te va 
atinge, răni sau măcar să gândească rău despre tine aici. 

Cu o limbă uscată şi grea, l-am întrebat: 

— Şi unde sunt acei supuşi? 

- Unii locuiesc aici, în munții de sub noi. Își înclină capul. Le 
este interzis să intre în casă. Ştiu că, dacă ar face asta, şi-ar semna 
condamnarea la moarte. 


60 SARAH J. MAAS 


Îmi întâlni privirea, rigidă şi clară, ca şi când ar fi simțit panica 
şi umbrele care se strecurau înăuntru. 

- Amarantha nu a fost tocmai creativă, spuse el cu o mânie domo- 
lită. Regatul meu de sub acest munte a fost cel mai de temut, iar ea a 
ales să îl reproducă, violând spațiul munţilor sacri ai Prythianului. 
Aşa că, da: există un regat sub acești munţi — regatul în care Tamlin 
al tău se aşteaptă ca tu să locuieşti. Mai preiau controlul din când în 
când, dar, în mare parte, se conduce singur. 

- Când... când mă duci acolo? Dacă trebuia să merg în subteran, 
trebuia să văd din nou ororile acelea... L-aş fi implorat... l-aș fi im- 
plorat să nu mă ducă. Nu îmi păsa cât de jalnică mă făcea să par. 
Renunţasem la toate remuşcările față de limitele pe care trebuia să 
le depășesc pentru a supravieţui. 

- Nu te duc. Își roti umerii. Aceasta este casa mea, iar regatul de 
dedesubt este... ocupaţia mea, așa cum o numiţi voi, muritorii. Nu 
îmi place ca acestea două să se suprapună prea des. 

Am ridicat uşor din sprâncene. 

- „Voi, muritorii“? 

Lumina stelelor îi dansă pe chip. 

- Ar trebui să te consider altceva? 

Mă provoca. Mi-am alungat enervarea la amuzamentul care îi 
mişca din nou colţurile buzelor şi, în schimb, am întrebat: 

— Şi ceilalți locuitori ai regatului tău? 

Teritoriul Regatului Nopţii era imens - mai mare decât oricare 
altul din Prythian. Eram înconjurați de munții înzăpeziţi din toate 
părțile. Nu era nici urmă de comune, oraşe sau orice altceva. 

- Sunt răspândiţi peste tot, locuind pe unde vor. Tot așa cum şi 
tu eşti acum liberă să te duci unde vrei. 

- Vreau să mă duc acasă. 

Rhysand râse, îndreptându-se în cele din urmă spre celălalt capăt 
al sălii, care se termina cu o verandă deschisă spre stele. 

- Sunt dispus să-ţi accept mulțumirile oricând. Ştii asta? îmi 
strigă el fără să se uite înapoi. 

Roşul îmi explodă în fața ochilor, iar eu nu am putut să respir 
suficient de repede, nu am putut să gândesc peste vuietul din mintea 
mea. O clipă m-am uitat după el, iar în clipa următoare, am luat un 
pantof în mână. | 

L-am aruncat spre Rhysand cu toată puterea. 

Cu toată puterea mea considerabilă de nemuritoare. 

Abia mi-am văzut papucul din mătase când zbură prin aer, ca o 
stea căzătoare, atât de rapid, încât nici măcar un Mare Lord nu putu 
să-l detecteze când se apropie... 

Şi îl lovi în cap. 

Rhysand se întoarse, cu o mână ridicată la ceafă şi cu ochii mari. 

Eu ţineam deja celălalt papuc în mână. 

Rhysand își arătă dinţii. „Ie provoc.“ Furie... Probabil că astăzi 
nu era în toane bune, de-și arăta furia atât de mult. 

Bun. Eram chit. 

Am aruncat celălalt papuc direct în capul lui, la fel de repede şi 
de tare ca prima dată. 

El întinse rapid mâna, apucând papucul la doar câţiva centi- 
metri de faţa lui. 

Rhysand sâsâi şi lăsă papucul, ochii lui întâlnindu-i pe ai mei 
când mătasea se dizolvă în praf strălucitor şi negru în pumnul lui. 
Îşi desfăcu degetele, ultimele rămăşiţe de cenușă sclipitoare dispă- 
rând, iar el îmi cercetă mâna, corpul, faţa. 

- Interesant, șopti şi continuă să meargă. 

M-am gândit să îl atac şi să-i lovesc în mod repetat fața cu pum- 
nii, dar nu eram proastă. Eram în casa lui, în vârful unui munte, în 
mijlocul pustiului, din câte părea. Nimeni nu ar fi venit să mă sal- 
veze — nu era nimeni care să mă audă măcar strigând. 

Aşadar, m-am întors spre uşa pe care mi-o indicase, îndreptân- 
du-mă spre scara slab luminată de dincolo de ea. 

Aproape că ajunsesem acolo, neîndrăznind să respir prea zgo- 
motos, când o voce feminină clară şi amuzată spuse în spatele meu - 
departe, din locul în care dispăruse Rhysand spre capătul opus al 
sălii: „Deci, totul a ieşit de minune“. 

Răspunsul mârâit al lui Rhysand mă făcu să grăbesc pasul. 


Hp 


Camera mea era... de vis. 

După ce am cercetat dacă exista vreun pericol, după ce am aflat 
toate ieşirile, intrările şi ascunzătorile, m-am oprit în mijlocul ei, ca 
să mă gândesc unde aveam să-mi petrec săptămâna viitoare. 

Ca şi în zona de la etaj, ferestrele erau deschise spre lumea dură 
de dincolo, fără geamuri şi obloane, iar draperiile de culoarea ame- 
tistului fluturau în briza uşoară şi nefirească. Patul mare era un 
amestec colorat de alb ca untul şi ivoriu, cu o mulțime de perne şi 
pături, făcut să pară mai îmbietor de perechea de lămpi aurii de 
lângă el. Un şifonier şi o masă de toaletă ocupau un perete, înca- 
drate de ferestrele fără geamuri. În cealaltă parte a camerei era o 
încăpere cu o chiuvetă din porțelan şi o toaletă în spatele uşii boltite 
din lemn, dar baia... 

Baia. 

Ocupând cealaltă jumătate a dormitorului, cada mea era de fapt 
o piscină suspendată chiar de munte. O piscină în care să mă înmoi 
sau să mă simt bine. Capătul îndepărtat părea să dispară în neant, 
apa curgând fără zgomot peste margine şi în noaptea de dincolo de 
ea. Pe o polița îngustă de pe peretele alăturat pâlpâiau nişte lumâ- 
nări groase aliniate, a căror strălucire poleia întunericul, suprafața 
sticloasă și fuioarele de abur. 

Era o încăpere deschisă, aerisită, somptuoasă şi... liniştită. 

Potrivită pentru o împărăteasă. Cu podeaua din marmură, mă- 
tăsurile, catifelele și detaliile elegante, doar o împărăteasă ar fi putut 
să şi-o permită. Am încercat să nu mă gândesc la cum arăta camera 
lui Rhysand, dacă așa îşi trata oaspeții. 

Eram un oaspete, nu o prizonieră. 

Fi bine... camera dovedea asta. 

Nu m-am deranjat să baricadez uşa. Dacă ar fi vrut, Rhysand ar 
fi putut foarte bine să intre zburând. Și îl văzusem distrugând min- 
tea unui spiriduş fără măcar să clipească. Mă îndoiam că o bucăţică 
de lemn ar fi stat în calea acelei puteri năucitoare. 

Am cercetat din nou camera, rochia mea de mireasă foşnind pe 
podeaua caldă din marmură. 

M-am uitat în jos, la mine. 

„Arăţi penibil, mi-a spus. 

Căldura mă furnica pe obraji şi gât. 

Asta nu era o scuză pentru fapta lui. Chiar dacă... mă salvase — 
m-am înecat cu cuvântul - ca să nu fiu nevoită să-l refuz pe Tamlin. 
Să nu trebuiască să-i explic. 

Încet, mi-am scos agrafele din părul ondulat şi le-am pus gră- 
madă pe masa de toaletă. Priveliștea mă făcu să scrâşnesc din dinți. 
Nervoasă, le-am băgat într-un sertar gol, închizându-l cu atât de 
multă putere, încât oglinda de deasupra mesei zornăi. Mi-am frecat 
scalpul care mă durea din cauza greutății buclelor și a agrafelor înţe- 
pătoare. În această după-amiază, mi-l imaginasem pe Tamlin sco- 
țându-mi-le din păr şi sărutându-mă pentru fiecare, dar acum... 

Am înghițit ca să nu mai simt arsura din gât. 

Rhysand era ultima mea grijă. Tamlin văzuse că ezitam, dar 
ințelesese oare că eram pe cale să spun nu? Dar lanthe? Trebuia să-i 
spun. Trebuia să-i explic faptul că nu putea să aibă loc nicio nuntă, 
nu pentru ceva vreme. Poate că aveam să aştept până ce legătura de 
imperechere se stabilea, până când eram sigură că nu putea fi vreo 
greşeală, că... că eram vrednică de el. 

Poate să aştept până când şi el şi-ar fi confruntat coşmarurile 
care îl urmăreau. Până când s-ar fi relaxat un pic. Până când mi-ar 
[i oferit mai multă libertate. Chiar dacă îi înţelegeam nevoia de a mă 
proteja, frica de a mă pierde... Poate că, la întoarcere, trebuia să-i 
explic totul. 

Dar... atât de mulți oameni văzuseră asta; mă văzuseră ezitând... 

Buza inferioară îmi tremură, iar eu am început să-mi deschei 
rochia, apoi mi-am scos-o de pe umeri. Am lăsat-o să alunece pe 
podea cu un foşnet de mătase, tul şi mărgele, un sufleu dezumflat 
pe podeaua din marmură. Am făcut un pas mare în afara ei. Până şi 
lenjeria mea de corp era ridicolă: bucăţi înfoiate de dantelă, menite 
doar să fie admirate de Tamlin, şi apoi rupte în fâşii. 

Am înşfăcat rochia, grăbindu-mă spre dulap şi aruncând-o înă- 
untru. Apoi mi-am dat jos lenjeria de corp şi am aruncat-o şi pe ea. 

Tatuajul meu contrasta cu grămada de mătase și dantelă albă. 
Am început să respir din ce în ce mai repede. Nu mi-am dat seama 
că suspinam până când nu am apucat prima bucată de material din 
dulap pe care am găsit-o - o pijama turcoaz — şi mi-am băgat pi- 
cioarele în pantalonii lungi până la glezne, apoi mi-am tras bluza cu 
mâneci scurte peste cap, tivul atingându-mi partea de sus a buricu- 
lui. Nu-mi păsa că era, probabil, ceva la modă în Regatul Nopţii; 
nu-mi păsa că erau moi și calde. 

M-am urcat în patul mare şi pufos, cu cearşafurile netede și 
primitoare şi abia am putut să suflu suficient de tare încât să sting 
lămpile de pe ambele părți. 

Dar de îndată ce întunericul învălui camera, suspinele mă lo- 
viră din plin - icnituri puternice care mă făcură să mă cutremur și 
care ieşiră apoi pe ferestrele deschise şi în noaptea înstelată, săru- 
tată de zăpadă. 


eH 


Rhysand nu minţise când îmi spusese că trebuia să luăm micul 
dejun împreună. 

Fostele mele slujnice de la Poalele Muntelui apărură la uşa mea 
chiar după răsărit, iar eu nu le-aş fi recunoscut pe gemenele dră- 
guţe şi brunete, dacă nu s-ar fi comportat ca şi când mă cunoşteau. 
Până acum, le văzusem doar ca pe niște umbre, chipurile fiindu-le 


Regatul Ceţii şi al Furiei 65 


întotdeauna ascunse de noaptea de nepătruns. Dar aici — sau poate 
fără Amarantha - apăreau în carne și oase. 

Se numeau Nuala şi Cerridwen, iar eu m-am întrebat dacă îmi 
spuseseră asta vreodată. Dacă fusesem prea mult timp la Poalele 
Muntelui ca să-mi pese măcar. 

Bătaia lor uşoară în uşă mă trezi brusc — nu că aş fi dormit mult 
în timpul nopţii. Pentru o clipă, m-am întrebat de ce patul meu 
părea mult mai moale, de ce la distanţă se vedeau munţii, și nu iarba 
de primăvară şi dealurile... iar apoi îmi reveniră amintirile. Îm- 
preună cu o durere de cap necruțătoare. 

După a doua bătaie răbdătoare şi după ce mi-au explicat, prin uşă, 
cine erau, m-am ridicat din pat ca să le poftesc înăuntru. Iar după o 
întâmpinare jenantă, mă informară că micul dejun se servea peste 
treizeci de minute şi că eu trebuia să mă spăl şi să mă îmbrac. 

Nu m-am deranjat să întreb dacă Rhysand era în spatele acelui 
ultim ordin sau dacă era recomandarea lor, bazată pe cât de groaz- 
nic arătam, fără îndoială, dar mi-au întins nişte haine pe pat înainte 
de a mă lăsa să mă spăl în intimitate. 

Am fost tentată să zăbovesc în căldura plăcută a căzii tot restul 
zilei, dar o smucitură amuzată îmi despică durerea de cap. Cunoş- 
team acea smucitură — o mai simţisem o dată, în orele de după că- 
derea Amaranthei. 

Am intrat până la gât în apă, atentă la cerul senin al iernii, la 
vântul aprig care biciuia zăpada de pe vârfurile din apropiere... Nici 
urmă de el, nicio bătaie de aripi. Dar am simţit din nou smucitura 
în mintea mea, în stomac - era o chemare. Ca un fel de clopoțel cu 
care erau chemaţi servitorii. 

Înjurându-l în gând, m-am şters şi m-am îmbrăcat cu hainele pe 
care mi le lăsaseră ele. 

lar acum, traversând etajul superior însorit, urmând orbeşte 
sursa acelei smucituri nesuferite, cu papucii din mătase purpurie 
destul de silenţioşi pe podeaua din marmură, am vrut să rup hai- 
nele de pe mine doar pentru faptul că aparţineau acestui loc şi lui. 

Pantalonii cu talie înaltă de culoarea piersicii erau largi şi bu- 
fanţi, adunaţi la glezne cu manşete din catifea de un auriu strălu- 
citor. Mânecile lungi ale bluzei asortate erau din voal, de asemenea 
adunate la încheieturile mâinilor, iar bluza îmi atârna până la buric, 
dezvăluind o bucată de piele în timpul mersului. 

Hainele erau confortabile, puteam să mă mişc uşor, să alerg. 
Feminine. Exotice. Suficient de subțiri încât să presupun că nu aveam 
să părăsesc granițele magiei calde care făcea palatul atât de plăcut, 
doar dacă nu cumva Rhysand plănuia să mă tortureze aruncân- 
du-mă în pustiul de gheaţă care ne înconjura. 

Cel puţin tatuajul, vizibil prin mânecile transparente, nu părea 
deplasat aici. Dar hainele făceau încă parte din regatul lui. 

Şi, fără îndoială, din vreun joc pe care intenţiona să-l joace cu mine. 

Chiar în capătul etajului superior, o mică masă din sticlă sclipea 
ca mercurul în mijlocul unei verande din piatră, aranjată cu trei 
scaune și plină cu fructe, sucuri, prăjituri şi carne pentru micul 
dejun. Iar pe unul dintre scaune... Cu toate că Rhysand se uita la 
priveliştea uimitoare, munţii înzăpeziţi aproape orbitori în lumina 
soarelui, ştiam că îmi simţise sosirea din clipa în care am ajuns sus, 
în cealaltă parte a sălii. Poate de când mă trezisem, dacă acea smu- 
citură era vreun semn. 

M-am oprit între ultimii doi stâlpi, studiindu-l pe Marele Lord 
aşezat la masa cu micul dejun și priveliştea la care se uita. 

- Nu sunt un câine pe care să-l chemi, i-am spus în loc să-l salut. 

Încet, Rhysand privi peste umăr. Ochii violeţi vibrau în lumină, 
iar eu mi-am strâns degetele în pumni când mă măsură din cap 
până în picioare. Se încruntă la ce i se păru că-mi lipsea. 

- Nu am vrut să te rătăceşti, spuse el binevoitor. 

Capul îmi zvâcnea, iar eu am văzut ibricul de ceai din argint 
aburind în mijlocul mesei. O ceaşcă de ceai... 

- Credeam că aici este mereu întuneric, am spus eu, ca să nu 
par atât de disperată după ceaiul dătător de viață atât de devreme 
dimineaţa. 

- E unul dintre cele trei Regate Solare, spuse el, făcându-mi semn 
să mă aşez cu o răsucire grațioasă a încheieturii mâinii. Nopțile 
noastre sunt mult mai frumoase, iar apusurile și răsăriturile sunt 
splendide, dar respectăm legile naturii. 

M-am așezat pe scaunul tapițat din faţa lui. Tunica îi era desche- 
iată la gât, dezvăluindu-i o urmă de bronz de pe piept. 

- Iar celelalte Regate aleg să nu o facă? 

- Natura Regatelor Sezoniere, spuse el, este legată de Marii lor 
Lorzi, a căror magie şi dorinţă le păstrează într-o primăvară, iarnă, 
toamnă sau vară eternă. Mereu a fost așa - un fel de stagnare ciu- 
dată. Însă Regatele Solare - al Zilei, al Răsăritului și al Nopţii — au o 
natură... mai simbolică. Poate că suntem puternici, dar nici măcar 
noi nu putem schimba calea sau puterea soarelui. Ceai? 

Lumina soarelui dansa de-a lungul rotunjimii ceainicului din 
argint. M-am abținut să dau nerăbdătoare din cap şi mi-am înclinat 
ușor bărbia. 

- Dar vei afla, continuă Rhysand, turnând o ceaşcă pentru mine, 
că nopţile noastre sunt mai spectaculoase — atât de spectaculoase 
încât unii din teritoriul meu se trezesc chiar la apus şi se duc la cul- 
care la răsărit, doar ca să trăiască sub lumina stelelor. 

Am pus nişte lapte în ceai, privind vârtejurile luminoase şi întu- 
necoase împreunându-se. 

- De ce este atât de cald aici, când iarna e în toi dincolo? 

- Datorită magiei. 

- Evident. Am lăsat linguriţa și am sorbit, aproape oftând din 
cauza valului de căldură şi a aromei bogate. Dar de ce? 

Rhysand scrută vântul care lovea cu putere vârfurile munților. 

- Încălzeşti o casă iarna — de ce nu aş încălzi și eu acest loc? 
Recunosc, nu ştiu de ce înaintașii mei au construit un palat potrivit 
pentru Regatul Verii în inima unui lanţ muntos, unde, în cel mai 
bun caz, este călduţ. Dar cine sunt eu să pun asta la îndoială? 

Am mai luat câteva sorbituri, durerea de cap lăsându-mă deja, şi 
am îndrăznit să-mi pun un fruct în farfurie dintr-un bol alăturat. 

El urmări fiecare mişcare. Apoi, spuse încet: 

— Ai slăbit. 

- Obişnuiești să intri în mintea mea ori de câte ori vrei, am 
spus eu, înfigând furculița într-o bucată de pepene. Nu înţeleg de 
ce eşti surprins. 

Privirea nu i se îmblânzi, deşi zâmbetul îi jucă din nou pe buzele 
senzuale; era, fără îndoială, masca lui preferată. 

- Fac asta doar din când în când. Şi nu mă pot abţine dacă tu mă 
faci să simt anumite lucruri prin legătură. 

Ca şi în seara precedentă, m-am gândit să nu întreb, dar... 

- Cum funcţionează legătura asta care îţi permite să intri în min- 
tea mea? 

El sorbi din ceaiul lui. 

— Gândește-te că legătura înţelegerii e ca o punte între noi şi că la 
capetele ei este o ușă spre minţile noastre. Un scut. Talentele mele 
înnăscute îmi permit să trec de scuturile mentale ale oricărei per- 
soane doresc, cu sau fără acea punte — asta dacă nu este foarte, foarte 
puternică sau dacă nu s-a antrenat multă vreme să-și păstreze impe- 
netrabile acele scuturi. Ca om, porțile spre mintea ta erau larg des- 
chise ca să-mi permită să intru. Ca Fae... Ridică uşor din umeri. 
Uneori, scutul e ridicat fără să vrei — alteori, când emotia pare să fie 
puternică, scutul dispare. Şi, ocazional, când scuturile sunt deschise, 
ai putea foarte bine să stai la poarta propriei minți şi să-ţi strigi gân- 
durile peste punte, spre mine. Uneori le aud; alteori, nu. 

M-am încruntat, strângând mai puternic furculița. 

— Şi cât de des îmi intri în minte când scuturile sunt coborâte? 

Tot amuzamentul îi dispăru de pe chip. 

- Când nu îmi dau seama dacă ale tale coşmaruri sunt ame- 
nințări reale sau imaginare. Când eşti pe cale să te măriţi şi tu im- 
plori în tăcere pe oricine să te ajute. Doar când îţi cobori scuturile 
mentale și, fără să ştii, laşi toate informaţiile la vedere. Și ca să-ţi 
răspund la întrebare înainte să mi-o adresezi, da. Chiar dacă sunt 
ridicate, pot să trec de scuturi, dacă vreau. Ai putea să te antrenezi 

totuşi, să înveţi cum să te protejezi împotriva cuiva ca mine, în 
ciuda legăturii dintre minţile noastre şi a abilităţilor mele. 
Am ignorat oferta. A fi de acord să fac orice cu el părea ceva prea 
permanent; mi se părea că acceptam târgul dintre noi. 
- Ce vrei de la mine? Ai zis că-mi spui aici. Aşa că, spune-mi! 
Rhysand se rezemă de spătarul scaunului, încrucişându-şi braţele 
puternice pe care nici măcar hainele frumoase nu le puteau ascunde. 
- Săptămâna asta... Vreau să înveţi să citeşti. 


CAPITOLUL 
G 


Rhysand mă luase odată peste picior în legătură cu asta - la 
Poalele Muntelui, mă întrebase dacă ar fi fost o tortură pentru mine 
să mă forțeze să învăţ să citesc. 

- Nu, mulțumesc, am spus eu, apucând furculița şi abţinân- 
du-mă să nu i-o arunc în cap. 

— Vei fi soţia unui Mare Lord, rosti Rhysand. Se vor aștepta să-ţi 
ţii propria corespondenţă, poate chiar să ţii câteva discursuri. Şi zeii 
mai ştiu ce altceva vor considera potrivit pentru tine; el şi lanthe. Să 
alcătuieşti meniuri pentru cine festive, să scrii scrisori de mulțumire 
pentru toate darurile de nuntă, să brodezi fraze drăguţe pe perne... 
Este o abilitate necesară. Și, ştii ce? De ce nu înveţi să te protejezi 
mental, dacă tot facem asta? Din fericire, poţi să înveţi să te prote- 
jezi şi să citeşti în acelaşi timp. 

- Ambele sunt abilităţi necesare, am spus eu printre dinţi, dar nu 
tu mă vei învăţa. 

- Ce altceva ai de gând să faci? Să pictezi? Cum te mai descurci 
cu pictatul în ultima vreme, Feyre? 

- De ce naiba contează pentru tine? 

- Pentru că îmi e de folos în diversele mele scopuri, desigur. 

- Ce scopuri? 

- Mă tem că trebuie să fii de acord să lucrezi cu mine ca să afli. 

Ceva ascuţit mă înţepă în mână. 

Am îndoit furculița, transformând-o într-o grămadă de metal. 

Când am lăsat-o pe masă, Rhysand chicoti. 

- Interesant. 

— Ai spus asta şi aseară. 

- Nu pot să o spun de două ori? 

~ Nu la asta m-am referit, şi ştii asta. 

Mă măsură din priviri, ca şi când ar fi văzut pe sub materialul de 
culoarea piersicii, prin piele, până la sufletul sfâşiat de dedesubt. 
Apoi se uită la furculița deformată. 

- "Ţi-a spus cineva vreodată că eşti cam puternică pentru un 
Mare Spiriduş? 

- Sunt? 

— Să înţeleg că nu. Băgă o bucată de pepene în gură. Te-ai testat 
vreodată împotriva cuiva? 

- De ce aş face-o? Eram destul de distrusă şi aşa. 

- Pentru că ai fost înviată şi renăscută prin puterile combinate 
ale celor şapte Mari Lorzi. Dacă aş fi în locul tău, aş fi curios să văd 
dacă mi s-a mai transferat şi altceva în timpul procesului. 

Sângele îmi îngheţă. 

- Nu mi s-a mai transferat nimic. 

—- Ar fi mai degrabă... interesant, zâmbi él superior cu fiecare 
cuvânt, dacă s-ar fi întâmplat. 

- Nu s-a întâmplat şi nu am de gând să învăţ să citesc sau să mă 
protejez cu tine. 

- De ce? De ciudă? Credeam că ai depăşit faza de la Poalele 
Muntelui. 

- Nu mă provoca să-mi amintesc ce mi-ai făcut la Poalele 
Muntelui. 

Rhysand rămase nemişcat, așa cum nu-l văzusem niciodată, la 
fel de nemișcat ca moartea care-mi făcea acum semn din acei ochi. 
Apoi, pieptul începu să i se mişte din ce în ce mai repede. 

Dincolo de stâlpii ce se înălțau în spatele lui, aș fi putut jura că se 
întindea umbra unor aripi mari. 

Deschise gura, aplecându-se în față, apoi se opri. Instantaneu, 
umbrele, respirația sacadată și intensitatea dispărură, zâmbetul lui 
leneş făcându-şi din nou apariția. 

- Avem companie. Vom discuta despre asta mai târziu. 

- Nu, nu vom discuta. 

Într-o clipă, sunetele unor paşi ușori şi repezi se auziră în sală, 
apoi apăru ea. Dacă Rhysand era cel mai frumos bărbat pe care îl 
văzusem vreodată, ea era perechea lui. 

Părul auriu şi strălucitor îi era strâns la spate într-o împletitură le- 
jeră, iar culoarea turcoaz a hainelor ei — croite ca ale mele - compensa 
pielea bronzată, făcând-o practic să strălucească în lumina dimineții. 

- Bună, bună! ciripi ea, buzele-i pline depărtându-se într-un 
zâmbet uimitor când mă ţintui cu ochii de un căprui intens. 

- Feyre, spuse lin Rhysand, ţi-o prezint pe verişoara mea Morrigan. 
Mor, ţi-o prezint pe minunata, fermecătoarea şi receptiva Feyre. 

M-am gândit dacă să îi arunc ceaiul în față, dar Mor veni spre 
mine. Fiecare pas era sigur, grațios şi... ferm. Era veselă, dar atentă. 
Cineva care nu avea nevoie de arme - sau, cel puţin, nu se deranja 
să le poarte la ea. 

- Am auzit foarte multe lucruri despre tine, spuse, iar eu m-am 
ridicat în picioare, întinzându-i stângaci mâna. 

Ea o ignoră şi mă îmbrăţişă cu putere. Mirosea a citrice şi a scor- 
ţişoară. Am încercat să îmi relaxez mușchii încordați când se înde- 
părtă şi zâmbi mai degrabă prietenos. 

- Părea că-i intri pe sub piele lui Rhysand, zise ea şi se îndreptă 
spre scaunul dintre noi. Ce bine că am venit! Deşi mi-ar plăcea să-i 
văd „bijuteriile“ lui Rhysand ţintuite de perete. 

Rhysand îi aruncă o privire neîncrezătoare, cu sprâncenele ridicate. 

Mi-am ascuns zâmbetul care ameninţa să se ivească. 

~- Încântată... să te cunosc. 

- Mincinoaso, spuse Mor, turnându-şi niște ceai şi umplându-şi 
farfuria. Nu vrei să ai de-a face cu noi, nu-i așa? Iar vicleanul de 
Rhysand te obligă să stai aici. 

— Eşti... plină de viaţă azi, Mor, zise Rhysand. 

Mor îşi înălță privirea uimitoare spre chipul vărului ei. 

- lartă-mă că sunt entuziasmată că avem şi noi companie măcar 
o dată. 

— Ai putea să-ţi îndeplineşti îndatoririle, spuse el iritat. 

Mi-am strâns mai mult buzele. Nu îl mai văzusem pe Rhysand... 
supărat. 

- Aveam nevoie de o pauză, iar tu mi-ai spus să vin aici când 
vreau. Aşadar, ce moment mai bun decât acum, când mi-ai adus-o 
pe noua mea prietenă, ca să mă cunoască în sfârşit? 

Am clipit, dându-mi seama de două lucruri deodată: unu, ea 
chiar vorbea serios; doi, a ei era vocea feminină pe care o auzisem 
în seara precedentă, când îl luase pe Rhysand peste picior pentru 
cearta noastră. „Deci, totul a ieşit de minune“, îl tachinase ea. Ca şi 
când ar mai fi existat vreo alternativă, vreo şansă de-a ne plăcea în 
ceea ce ne privea pe noi doi. 

Lângă farfuria mea apăru o altă furculiță, iar eu am luat-o, doar 
ca să împung o bucată de pepene. 

- Voi doi nu semănaţi deloc, am spus eu în cele din urmă. 

- Mor este verişoara mea conform celei mai inexacte definiţii, 
spuse el. Ea îi rânji, devorând felii de roşii şi brânză galbenă. Dar am 
fost crescuţi împreună. Este singura mea rudă. 

Nu am avut curajul să întreb ce se întâmplase cu toți ceilalți. Sau 
să-mi amintesc al cui tată era responsabil pentru lipsa familiei din 
propriul meu regat. 

- Şi pentru că este singura mea rudă, continuă Rhysand, Mor 
crede că este îndreptăţită să intre şi să iasă din viața mea după bunul 
ei plac. 

- Ce morocănos eşti în dimineaţa asta! spuse Mor, punându-și 
două brioşe pe farfurie. 

— Nu te-am văzut la Poalele Muntelui, m-am trezit spunând, 
urând ultimele trei cuvinte mai mult decât orice. 

- O, nu am fost acolo, spuse ea. Eram în... 

- Destul, Mor! spuse el, un tunet înăbuşit modulându-i vocea. 

Fu o încercare în sine să nu mă ridic din cauză că o întrerup- 
sese, să nu Îi studiez prea atent. 

Rhysand îşi lăsă şerveţelul pe masă şi se ridică. 

- Mor va fi aici toată săptămâna, dar fireşte că nu eşti obligată 
să-i ţii companie. 

Mor scoase limba la el. El îşi dădu ochii peste cap, cel mai uman 
gest pe care îl văzusem făcând vreodată şi se uită atent la farfuria mea. 

- Ai mâncat suficient? Am încuviinţat. Bun. Atunci, să mergem. 
Îşi înclină capul spre stâlpi şi draperiile ce se legănau în spatele lui. 
Prima ta lecţie te aşteaptă. 

Mor tăie brioşa în două cu o mişcare fermă a cuţitului. Unghiul 
degetelor şi al încheieturii mâinii sale îmi confirmă suspiciunea că, 
într-adevăr, armele nu îi erau deloc străine. 

— Feyre, dacă te enervează, nu ezita să-l împingi peste balustrada 
celui mai apropiat balcon. 

Rhysand făcu un gest obscen și discret în timp ce merse spre hol. 

Eu m-am ridicat în picioare după ce înaintă suficient. 

- Să ai poftă! 

- Când vrei companie, spuse ea când am ocolit masa, strigă! 

Probabil că vorbea serios. 

Am dat aproape imperceptibil din cap şi l-am urmat pe Marele 
Lord. 


Hp 


Am fost de acord să stau la masa lungă din lemn într-un chioşc 
fără draperii doar pentru că avea dreptate. Faptul că nu ştiam să 
citesc aproape mă costase viaţa la Poalele Muntelui. Aș fi fost o 
proastă dacă aş fi lăsat acest lucru să devină din nou o slăbiciune, cu 
sau fără agenda lui personală. Iar în ceea ce privea protecţia... aş fi 
fost o fraieră să nu accept oferta de a învăţa de la el. Gândul că ci- 
neva, mai ales Rhysand, iscodea prin mintea mea dezordonată, 

adunând informaţii despre Regatul Primăverii, despre oamenii pe 
care îi iubeam... Nu aveam de gând să permit aşa ceva niciodată. Nu 
în mod voit. 

Dar asta nu mă ajută să îndur mai ușor prezenţa lui Rhysand la 
masa din lemn. Sau teancul de cărți de pe ea. 

— Știu alfabetul, am spus eu tăios în timp ce el îmi întinse o bu- 
cată de hârtie. Nu sunt proastă. 

Mi-am răsucit degetele în poală, apoi mi-am țintuit mâinile agi- 
tate sub coapse. 

- Nu am spus că ești proastă, zise el. Încerc doar să-mi dau seama 
de unde ar trebui să începem. De vreme ce ai refuzat să-mi spui cât de 
multe ştii. 

M-am rezemat pe scaunul tapițat. 

Chipul mi se încălzi. 

- Nu poţi să apelezi la un dascăl? 

Fl ridică o sprânceană. 

— Chiar îţi este atât de greu să faci măcar o încercare în fața mea? 

— Tu eşti un Mare Lord, nu ai lucruri mai bune de făcut? 

- Bineînţeles. Dar niciuna la fel de plăcută ca aceea de a te vedea 
agitându-te. 

— Chiar eşti un ticălos, ştii asta? 

Rhysand râse. 

- Mi s-au zis lucruri şi mai rele. De fapt, cred că tot tu mi le-ai 
spus. Atinse hârtia din faţa lui. Citeşte asta. 

O ceaţă de litere. Gâtul mi se strânse. 

- Nu pot. 

- Încearcă. 

Propoziția fusese scrisă concis şi elegant. Scrisul era al lui, fără 
îndoială. Am încercat să deschid gura, dar coloana vertebrală 
imi înţepeni. 

— Ce anume urmăreşti, mai exact, cu toate astea? Ai promis că-mi 
vei spune dacă voi lucra cu tine. 

- Nu am specificat când îți voi spune. Zâmbind, m-am îndepăr- 
tat de el. Rhysand ridică din umeri. Poate că îmi displace ideea de 
a-i lăsa pe lingăii şi proştii care ațâță la război din Regatul Primăverii 
să te facă să te simţi nepotrivită. Poate chiar îmi place să văd cum te 
agiţi. Sau poate... 

- Am înţeles. 

Rhysand pufni. 

— Încearcă să citeşti, Feyre. 

Ticălosul! Am înșfăcat hârtia, aproape rupând-o în două. M-am 
uitat la primul cuvânt, rostindu-l în minte. 

— T... tu... Pe următorul l-am înţeles cu ajutorul pronunţiei mute 
şi al logicii. Arăți... 

- Bun, şopti el. 

- Nu ţi-am cerut aprobarea. 

Rhysand chicoti. 

- Ab... absolut. Îmi luă ceva mai mult timp decât voiam să re- 
cunosc pentru a înţelege acel cuvânt. Următorul fu şi mai dificil. 
De... Del... 

Am catadicsit să-i arunc o privire, cu sprâncenele ridicate. 

- Delicios, spuse el mieros. 

M-am încruntat. Am citit următoarele două cuvinte, apoi m-am 
întors repede cu fața spre el. 

- Arăți absolut delicios azi, Feyre?! Asta ai scris? 

El se rezemă pe scaun. Când privirile ni se întâlniră, gheare 
ascuţite îmi mângâiară mintea, iar vocea lui şopti în mintea mea: 
„Este adevărat, nu-i aşa?“ 

M-am smucit înapoi, scaunul scârțâind. „Încetează!“ 

Însă acele gheare mă înțepau acum, iar tot corpul meu, inima, plă- 
mânii şi sângele se supuseră strânsorii lui, cedând complet comenzii 
lui când îmi spuse: „Ie prinde bine moda din Regatul Nopţii . 

Nu mă puteam mișca pe scaun, nici măcar să clipesc. 

„Asta se întâmplă când îţi cobori scuturile mentale. Cineva cu 
genul meu de puteri poate să se strecoare înăuntru, să vadă ce vrea 

şi se foloseşte de mintea ta. Sau ar putea să ţi-o distrugă. Eu sunt 
acum în pragul minții tale... dar, dacă ar fi să pătrund mai mult, nu 
ar fi nevoie decât să mă gândesc, iar cine eşti tu, eul tău, ar fi şters.“ 

De departe, transpiraţia îmi alunecă pe tâmplă. 

„Ar trebui să îţi fie teamă. Ar trebui să te temi de asta şi să îi 
mulțumești Cazanului că în ultimele trei luni nimeni cu genul meu 
de daruri nu a dat peste tine. Acum, scoate-mă din mintea ta.“ 

Nu puteam. Ghearele erau peste tot, săpând în fiecare gând, în 
fiecare bucată a eului meu. El mai insistă un pic. 

„Dă-mă afară!“ 

Nu ştiam de unde să încep. Am împins orbeşte, m-am izbit în el, 
în ghearele care erau peste tot, ca şi când aş fi fost un titirez aruncat 
într-un cerc de oglinzi. 

Râsul lui, încet şi blând, îmi umplu mintea, urechile. „Pe acolo, 
Feyre.“ 

Ca răspuns, o mică potecă străluci în mintea mea. Calea spre ieşire. 

Mi-ar fi luat o veșnicie să desfac fiecare gheară şi să-i arunc 
afară prezenţa masivă pe acea deschidere îngustă. Dacă aș fi putut 
s-o curăţ... 

Cu un val. Cu un val de-al meu, să-l mătur pe el... 

Nu l-am lăsat să-mi vadă planul conturându-se când m-am adu- 
nat într-un val înalt şi am lovit. 

Ghearele se relaxară, şovăitor. Ca şi când mă lăsa să câştig 
runda asta. 

- Bun, fu tot ce spuse el. 

Oasele, respiraţia și sângele erau din nou ale mele. M-am prăbu- 
şit pe scaun. 

- Încă nu, spuse el. Scutul. Blochează-mă afară, ca să nu pot 
intra din nou! 

Deja voiam să plec într-un loc liniştit şi să dorm o vreme. 

Ghearele loveau în stratul exterior al minţii mele. 

Mi-am imaginat un zid din granit, negru ca noaptea și gros de 
treizeci de centimetri, căzând. Ghearele se retraseră cu o clipă îna- 
inte ca zidul să le taie în două. 

Rhysand zâmbea. 

- Foarte frumos. Grosolan, dar frumos. 

Nu m-am putut abţine. Am luat bucata de hârtie şi am rupt-o în 
două, apoi în patru. 

- Eşti un porc! 

- O, cu siguranţă. Dar uită-te la tine - ai citit toată propoziţia, 
m-ai alungat din mintea ta și te-ai protejat. Ai lucrat excelent. 

- Nu-mi vorbi de sus. 

- Nu o fac. Citeşti mai bine decât am anticipat. 

Căldura îmi reveni în obraji. 

- Dar, în mare, nu mă pricep. 

— Acum ai nevoie să exersezi, să înveţi să scrii şi de mai multă 
practică. Ai putea citi romane până la Nynsar. Şi, dacă mai adaugi 
nişte scuturi, ai putea foarte bine să mă ţii afară cu totul până atunci. 

Nynsar. Ar fi fost prima pe care Tamlin și regatul lui ar fi cele- 
brat-o în ultimii aproape cincizeci de ani. Amarantha o interzisese 
din capriciu, împreună cu alte mici, dar apreciate sărbători ale spi- 
riduşilor, pe care le considerase inutile. Dar mai erau câteva luni 
până la Nynsar. 

- Chiar e posibil să te țin afară cu adevărat? 

- Puțin probabil, dar cine ştie cât de departe ajunge acea putere? 
Continuă să exersezi şi vom vedea ce se întâmplă. 

- Şi voi fi legată în continuare de această înţelegere la Nynsar? 

Tăcere. 

Am insistat: 

- După... după ce s-a întâmplat... Nu puteam menţiona detaliile 
celor întâmplate la Poalele Muntelui, ce făcuse pentru mine în timpul 
acelei lupte cu Amarantha, ce făcuse după aceea... Cred că putem să 
cădem de acord că nu ne datorăm nimic unul celuilalt. 

Privirea îi era hotărâtă. 

Am continuat: 

— Nu este suficient că suntem toți liberi? Mi-am întins mâna ta- 
tuată pe masă. Până la final, am crezut că erai diferit, am crezut că 
totul era o mască, dar faptul că m-ai luat şi că mă ţii aici... 

Am scuturat din cap, incapabilă să găsesc nişte cuvinte destul de 
urâte şi de inteligente încât să-l conving să rupă înțelegerea. 

Ochii i se întunecară. 

- Nu sunt dușmanul tău, Feyre. 

- Tamlin spune că eşti. Mi-am strâns degetele mâinii tatuate 
într-un pumn. Toată lumea spune că eşti. 

— Şi tu ce crezi? 

Fl se rezemă din nou pe scaun, dar seriozitatea i se citea pe chip. 

- Te descurci al naibii de bine să mă faci să le dau dreptate. 

- Mincinoaso, spuse el mieros. Le-ai spus măcar prietenilor ce 
ti-am făcut la Poalele Muntelui? 

Aşadar, comentariul de la micul dejun îi intrase pe sub piele. 

- Nu vreau să discut nimic despre ceea ce are legătură cu asta. 
Nici cu tine, nici cu ei. 

- Nu, pentru că este mult mai ușor să pretinzi că nu s-a întâm- 
plat nimic şi să îi laşi să te menajeze. 

- Nu îi las să mă menajeze... 

- Te-au ambalat ca pe un cadou ieri. De parcă ai fi fost premiul lui. 

- Şi? 

- Şi? 

Mânia licări o clipă, apoi dispăru. 

- Sunt pregătită să fiu dusă acasă, am spus eu pur şi simplu. 

- Unde vei fi închisă pentru tot restul vieţii tale, mai ales după ce 
vei începe să-i dăruieşti urmaşi. Abia aştept să văd ce-o să facă 
Ianthe când va pune mâna pe ei. Se pare că nu ai o părere prea bună 
despre ea. 

Ceva rece şi prădalnic se strecură în ochii lui. 

- Nu, nu pot spune că am. Îmi arătă o foaie goală de hârtie. 
Începe să copiezi alfabetul. Până când vei scrie literele perfect. Şi 

după ce termini fiecare şir, coboară-ți şi ridică-ți scutul. Până când 
asta va fi a doua ta natură. Mă întorc într-o oră. 

- Poftim? 

- Copiază. Alfabetul. Până ce... 

- Am auzit ce ai spus. Ticălosul. Ticălosul, ticălosul, ticălosul. 

- Atunci, treci la treabă. Rhysand se ridică în picioare. Şi, te rog, 
măcar să-ţi ridici scuturile înainte să-mi spui că sunt un ticălos. 

Dispăru într-un val de întuneric înainte să-mi fi dat seama că 
lăsasem zidul din granit să dispară din nou. 


eh 


Până când se întoarse Rhysand, îmi simțeam mintea ca o mlaștină. 

Mi-am petrecut o oră întreagă făcând ceea ce îmi ordonase, deşi 
tresărisem la fiecare sunet de pe scările din apropiere: la paşii dis- 
creți ai servitorilor, la fâlfâitul cearşafurilor care erau schimbate, la 
melodia frumoasă şi şuierătoare pe care o fredona cineva. Şi, în 
afară de asta, la ciripitul păsărilor care stăteau în căldura nefirească 
a munţilor sau în nenumărații pomi citrici. Nici urmă de chinul 
meu iminent. Nu mă supraveghea nicio santinelă. Aș fi putut la fel 
de bine să am tot palatul pentru mine. 

Ceea ce era bine, deoarece încercările mele de a-mi cobori şi ri- 
dica scutul mental mă făceau deseori să mă strâmb. 

- Nu este rău, spuse Rhysand, privind peste umărul meu. 

Fl apăruse cu câteva clipe mai devreme, la o distanță apreciabilă, 
şi dacă nu aş fi ştiut, aș fi crezut că era din cauză că nu voia să mă 
sperie. Tamlin se strecurase în spatele meu, iar panica mă cuprinse 
atât de tare, încât l-am doborât la pământ cu un pumn în stomac. 
Blocasem asta - șocul de pe chipul lui Tam, ușurința cu care îl do- 
borâsem, umilința de a mă fi arătat atât de îngrozită... 

Rhysand se uită atent la paginile scrise de mine, sortându-le şi 
urmărindu-mi progresul. 

Apoi, ghearele îmi râcâiră mintea - doar lovind zidul strălucitor 
şi negru din granit. 

Mi-am aruncat voința obosită în acel zid când ghearele împin- 
seră, căutând punctele slabe... 

— Ca să vezi, spuse mieros Rhysand, retrăgându-şi ghearele men- 
tale. Sper că la noapte mă voi odihni bine, dacă vei reuşi să menţii 
zidul cât dormi. 

Am coborât scutul, am trimis un cuvânt pe puntea mentală din- 
tre noi şi am ridicat din nou zidul. În spatele lui, mintea mea se 
clătină ca jeleul. Aveam nevoie de somn. Cu disperare. 

- Se poate să fiu un ticălos, dar uită-te la tine. Poate că, la urma 
urmelor, ne vom distra cu lecţiile noastre. 


Hp 


Încă mă încruntam la spatele musculos al lui Rhysand, păstrând 
o distanţă sigură de zece pași în urma lui în timp ce mă conducea 
pe holurile clădirii principale, munţii şi cerul senin fiind singurii 
martori ai plimbării noastre tăcute. 

Eram prea epuizată ca să întreb unde mergeam, iar el nu se de- 
ranjă să-mi explice atunci când mă conduse tot mai sus, până când 
am intrat într-o cameră rotundă din partea superioară a turnului. 

O masă circulară din piatră neagră ocupa centrul, în timp ce 
mare parte din zidul din piatră gri era acoperit cu o hartă imensă a 
lumii noastre. Fusese marcată cu steaguri şi ţinte, din motive pe care 
nu le ştiam, dar privirea îmi alunecă spre ferestrele din cameră - 
atât de multe, încât părea complet expusă, aerisită. Casa perfectă, 
am presupus eu, pentru un Mare Lord binecuvântat cu aripi. 

Rhysand se îndreptă spre masă, unde mai era întinsă o hartă, 
pe suprafaţa căreia se aflau nişte figurine. O hartă a Prythianului şi 
Hybernului. 

Fiecare regat de pe tărâmul nostru fusese marcat, împreună cu 
satele, oraşele şi râurile şi trecătorile montane. Fiecare regat... în 
afară de Regatul Nopţii. 

Vastul teritoriu nordic era complet gol. Nu fusese desenat nici 
măcar un lanț muntos. Ciudat. Probabil, o parte din vreo strategie 
pe care nu o înțelegeam. 

L-am văzut pe Rhysand privindu-mă, cu sprâncenele atât de ri- 
dicate, încât să mă facă să nu mai rostesc întrebarea pe care voiam 
să i-o adresez. 

- Nu mă întrebi nimic? 

- Nu. 

Un rânjet de felină îi dansă pe buze, dar Rhysand făcu semn din 
bărbie spre harta de pe zid. 

— Ce vezi? 

- Așa încerci să mă convingi să-mi placă lecţiile de citit? Într-a- 
devăr, nu puteam descifra niciun scris, ci doar formele. Cum ar fi 
zidul, a cărei linie mare se intersecta cu lumea noastră. 

- Spune-mi ce vezi. 

- O lume separată în două. 

— Şi crezi că ar trebui să rămână aşa? 

Mi-am întors capul spre el. 

- Familia mea... 

M-am oprit din vorbit. Nu ar fi trebuit să recunosc faptul că 
aveam o familie, că ţineam la ei... 

- Familia ta umană, termină Rhysand propoziţia, ar fi foarte 
afectată dacă zidul ar dispărea, nu-i aşa? Atât de aproape de gra- 
niţă... Dacă sunt norocoși, vor fugi peste ocean înainte de a se în- 
tâmpla asta. 

- Se va întâmpla? 

Rhysand continuă să se uite în ochii mei. 

- Poate. 

- De ce? 

- Pentru că vine războiul, Feyre. 


CAPITOLUL 
T 


Război. 


Cuvântul răsună prin mine, înghețându-mi venele. 

- Nu-i invada, am şoptit eu. Aş fi îngenuncheat pentru asta. M-aș 
fi târâit dacă ar fi fost nevoie. Nu-i invada, te rog! 

Rhysand își înclină capul, cu buzele strânse. 

- Tu chiar crezi că sunt un monstru, în ciuda tuturor lucrurilor. 

- Te rog, am suspinat eu. Ei sunt fără apărare, nu vor avea nicio 
şansă... 

- Nu voi invada tărâmul muritorilor, spuse el prea încet. 

L-am aşteptat să continue, bucuroasă de camera spațioasă şi de 
aerul curat, când pământul începu să alunece de sub mine. 

- Ridică-ţi naibii scutul! mârâi el. 

M-am uitat în sinea mea şi am constatat că zidul invizibil căzuse 
din nou. Dar eram atât de obosită, iar dacă războiul se apropia, dacă 
familia mea... 

— Scutul. Acum! 

Duritatea din glasul lui - vocea Marelui Lord al Regatului 
Nopţii - mă făcu să acţionez instinctiv, mintea mea extenuată con- 
struind un zid cărămidă cu cărămidă. Îmi vorbi abia după ce mi-am 
făcut din nou ordine în gânduri, privirea calmându-i-se aproape 
imperceptibil. 

- Credeai că se va termina cu Amarantha? 

- Tamlin nu a spus... 

Și de ce mi-ar fi zis? Erau, totuși, atât de multe patrule, atât de 
multe întâlniri la care nu aveam voie să particip, o asemenea... încor- 
dare. Trebuia să fi ştiut. Trebuia să-l întreb — de ce nu îmi spusese... 

- Regele Hybernului şi-a plănuit campania de a revendica lumea 
de la sudul zidului timp de o sută de ani, spuse Rhysand. Amarantha 
a fost un experiment - un test de patruzeci şi nouă de ani, ca să 
vadă cât de ușor şi după cât timp ar fi putut un teritoriu să cadă şi 
să fie controlat de unul dintre comandanții lui. 

Pentru un nemuritor, patruzeci și nouă de ani nu însemna mare 
lucru. Nu aş fi fost surprinsă să aud că el plănuise asta cu mai mult 
de un secol în urmă. 

- Va ataca mai întâi Prythianul? 

- Prythianul, spuse Rhysand, arătând spre harta insulei noastre 
mari de pe masă, este tot ce stă între Regele Hybernului și con- 
tinent. El vrea să revendice pământurile oamenilor de acolo - poate 
să le cucerească şi pe cele ale spiridușilor. Dacă e cineva care să-i 
intercepteze flota de cucerire înainte de a ajunge pe continent, noi 
suntem aceia. 

M-am aşezat pe unul dintre scaune, genunchii clătinându-mi-se 
atât de rău, încât abia dacă puteam sta dreaptă. 

- Va căuta să elimine Prythianul din calea lui, repede şi în totali- 
tate, continuă Rhysand. Şi să spulbere zidul la un moment dat. Zidul 
e deja găurit, dar, din fericire, găurile sunt suficient de mici, încât 
armatele lui să nu treacă prea uşor. El va dori să îl distrugă complet 
şi, foarte probabil, să folosească panica generată în avantajul său. 

Parcă înghițeam sticlă cu fiecare respiraţie. 

- Când... când va ataca? 

Zidul rezistase cinci sute de ani şi, chiar şi aşa, nenorocitele de 
găuri permiseseră celor mai urâte şi flămânde creaturi Fae să se 
strecoare dincolo şi să atace oamenii. Fără acel zid, dacă Hybernul 
chiar voia să atace lumea oamenilor... Îmi doream să nu fi mâncat 
atât de mult la micul dejun. 

— Asta este întrebarea, răspunse el. Şi motivul pentru care te-am 
adus aici. 

Mi-am ridicat capul ca să-i întâlnesc privirea. Era tras la faţă, 
dar calm. 

— Nu ştiu când sau unde plănuieşte să atace Prythianul, continuă 
Rhysand. Nu știu cine ar putea fi aliaţii lui de aici. 

- Are aliaţi aici? 

Fl dădu încet din cap. 

- Laşi care i s-ar supune şi i s-ar alătura, în loc să lupte din nou 
cu armatele lui. 

Aş fi putut jura că o urmă de întuneric se împrăştie pe podeaua 
din spatele lui. 

- Ai... luptat în război? 

Pentru o clipă, am crezut că nu-mi va răspunde. Dar apoi, 
Rhysand dădu din cap. 

- Eram tânăr — cel puţin după standardele noastre. Tatăl meu a 
trimis ajutoare alianţei dintre muritori şi spiriduşi pe continent, iar 
eu l-am convins să mă lase să iau o legiune de soldaţi de-ai noștri. 
E] stătea pe scaunul de lângă mine, uitându-se în gol la hartă. Eram 
staționat în sud, chiar unde luptele erau cele mai intense. Măcelul a 
fost... Îşi muşcă interiorul obrazului. Nu-mi doresc să mai văd vre- 
odată un astfel de măcel. 

Clipi, ca şi când şi-ar fi alungat ororile din minte. 

- Dar nu cred că Regele Hybernului va ataca așa, nu la început. 
Este prea inteligent ca să-şi risipească forțele aici, ca să-i dea timp 
continentului să se adune cât ne luptăm cu el. Dacă acţionează ca să 
distrugă Prythianul şi zidul, o va face prin vicleşug și în secret. Ca să 
ne slăbească. Amarantha a fost prima parte a acelui plan. Acum avem 
câțiva Mari Lorzi neîncercaţi, regate distruse, în care Marile Preotese 
încearcă să preia controlul ca lupii în jurul unui hoit, şi un popor care 
şi-a dat seama cât de lipsit de putere ar putea fi cu adevărat. 

- De ce îmi spui astea? am întrebat eu, cu vocea joasă şi răguşită. 

Nu avea niciun sens — niciunul - să îmi dezvăluie suspiciunile şi 
fricile lui. Iar lanthe - poate că era ambițioasă, dar era prietena lui 
Tamlin. Prietena mea, într-un fel. Poate singura aliată pe care am fi 
avut-o împotriva celorlalte Mari Preotese, chiar dacă Rhysand o 
plăcea sau nu... 

- Îţi zic din două motive, spuse el, cu chipul rece şi atât de calm, 
încât mă descurajă la fel de mult ca și ştirile pe care mi le dădea. În 
primul rând, eşti... apropiată de Tamlin. El are oameni, dar şi legă- 
turi vechi cu Hybernul... 

- Nu l-ar ajuta niciodată pe rege... 

Rhysand ridică o mână. 

- Vreau să ştiu dacă Tamlin este dispus să lupte împreună cu 
noi. Dacă îşi poate folosi legăturile în avantajul nostru. De vreme ce 
relaţiile dintre mine și el sunt încordate, tu vei avea plăcerea de a fi 
intermediarul. 

- Nu mi-a vorbit niciodată despre asemenea lucruri! 

- Poate că este timpul să o facă. Poate că este timpul să insişti. 

El se uită cu atenţie la hartă, iar eu i-am urmărit privirea, care se 
opri asupra zidului din Prythian -— asupra micului și vulnerabilului 
teritoriu al muritorilor. Mi se uscă gura. 

— Care este celălalt motiv? 

Rhysand mă măsură din priviri, evaluând, cântărind. 

— Ai o îndemânare de care am nevoie. Se zvoneşte că ai prins 
un Suriel. 

- Nu a fost chiar atât de greu. 

- Eu am încercat şi am eşuat. De două ori. Dar vom discuta în 
altă zi despre asta. Te-am văzut prinzându-l în cursă pe Middengard 
Wyrm ca pe un iepure. Ochii îi sclipiră. Trebuie să mă ajuţi. Să îţi 
foloseşti abilitățile ca să găsești ce îmi trebuie. 

- Ce îţi trebuie? Presupun că are legătură cu protecţia şi cititul? 

— Vei afla asta mai târziu. 

Nici nu ştiam de ce mă deranjasem să întreb. 

- Trebuie să fie cel puţin alți doisprezece vânători mai experi- 
mentaţi şi mai pricepuți... 

- Poate că sunt. Dar tu eşti singura în care am încredere. 

Am clipit. 

— Aş putea să te trădez oricând aș vrea. 

— Ai putea. Dar nu o vei face. 

Am scrâșnit din dinți şi am vrut să spun ceva răutăcios când el 
adăugă: 

— Şi, pe de altă parte, e vorba şi de puterile tale. 

- Nu am nicio putere. Am rostit cuvintele atât de repede, încât 
nu era nicio șansă să pară altceva decât o negare. 

Rhysand își încrucișă picioarele. 

- Nu ai? Puterea, viteza... Dacă nu te-aş cunoaște, aş spune că tu şi 
Tamlin vă descurcaţi de minune să vă prefaceţi că sunteți normali. Că 
puterile pe care le manifeşti nu sunt, de obicei, un semn printre ai 
noştri, că fiul unui Mare Lord ar putea să-i fie moștenitor. 

- Eu nu sunt un Mare Lord. 

- Nu, dar noi, cei şapte, ţi-am dat viață. Însăși esenţa ta este le- 
gată de noi, născută din noi. Dacă ţi-am dat mai mult decât ne-am 
așteptat? Se uită din nou la mine. Dacă ai putea să ne ţii piept, să ai 
o poziţie proprie, de Mare Doamnă? 

- Nu există titlul de Mare Doamnă. 

Fl se încruntă, dar scutură din cap. 

- Vom vorbi mai târziu şi despre asta. Dar, da, Feyre, pot exista 
Mari Doamne. Și poate că tu nu eşti una dintre ele, dar... dacă ai fi 
ceva asemănător? Dacă ai fi capabilă să foloseşti puterea celor şapte 
Mari Lorzi în acelaşi timp? Dacă ai putea să devii una cu întuneri- 
cul sau să îţi schimbi forma, sau să îngheţi o întreagă cameră - o 
întreagă armată? 

Vântul de iarnă de pe piscurile din apropiere păru să răspundă 
şuierând. Fiorul pe care-l simţisem pe sub piele... 

- Înţelegi ce ar putea însemna asta într-un război iminent? În- 
țelegi cum te-ar putea distruge, dacă nu înveţi să te controlezi? 

- În primul rând, încetează să-mi mai pui atâtea întrebări reto- 
rice! În al doilea rând, nu ştim dacă am aceste puteri... 

- Le ai. Dar trebuie să începi să le stăpâneşti. Să înveţi ce ai 
moştenit de la noi. 

- Să presupun că tot tu eşti cel care mă va învăţa? Cititul şi pro- 
tecţia nu sunt suficiente? 

- Câtă vreme vânăm împreună ce îmi trebuie, da. 

Am început să scutur din cap. 

- Tamlin nu va permite aşa ceva. 

- Tamlin nu este custodele tău şi ştii asta. 

- Eu sunt supusa lui, iar el este Marele meu Lord... 

- Tu nu ești supusa nimănui. 

Sclipirea dinţilor și aripile întinse, ca de fum, mă făcură să 
înţepenesc. 

- Voi spune asta o dată - o singură dată, zise mieros Rhysand, 
îndreptându-se spre harta de pe perete. Poţi fi un pion, poţi fi pre- 
miul cuiva şi să-ţi petreci restul vieţii tale de nemuritoare făcând 
reverențe, trudind şi pretinzând că îi eşti inferioară lui Tamlin, lui 
Ianthe, oricăruia dintre noi. Dacă asta vrei, prea bine. Ar fi păcat, 
dar este alegerea ta. Umbra aripilor se undui din nou. Dar ştiu — 
mai mult decât îţi dai seama - și nu cred nicio clipă că accepţi 
ideea de a fi un trofeu frumos pentru cineva care nu a făcut nimic 
timp de aproape cincizeci de ani şi care nu a ridicat un deget în 
vreme ce tu erai sfâșiată... 

- Încetează... 

— Sau, continuă el în forță, mai ai o opţiune. Ai putea stăpâni 
puterile pe care ţi le-am dat noi şi să profiți de ele. Poţi să ai un rol 
în acest război. Pentru că, într-un fel sau altul, războiul se apropie şi 
nu încerca să te amăgeşti că vreunui spiriduș îi va păsa de familia ta 
de dincolo de zid, când este foarte probabil ca tot teritoriul nostru 
să devină un osuar. 

M-am uitat la hartă, la Prythian, la acea fâşie de pâmânt de la 
baza lui sudică. 

- Vrei să salvezi ţinutul muritorilor? întrebă el. Atunci, fii cineva 
de care ascultă Prythianul. Fii esenţială. Fii o armă. Pentru că, Feyre, 
s-ar putea să vină o zi când doar tu vei sta între Regele Hybernului 
şi familia ta umană. Și nu vrei ca asta să te prindă nepregătită. 

Mi-am ridicat privirea spre el, cu respiraţia tăiată, suferind. 

Ca şi când nu m-ar fi şocat, Rhysand spuse: 

- Gândeşte-te la asta. Toată săptămâna. Întreabă-l pe Tamlin, 
dacă te va face să dormi mai bine. Vezi ce spune despre asta ferme- 
cătoarea Ianthe. Dar este alegerea ta, nu a altcuiva. 


Hp 


Nu i-am mai văzut pe Rhysand şi pe Mor toată săptămâna. 

Singurele persoane pe care le-am întâlnit erau Nuala şi Cerridwen, 
care îmi aduceau mâncare, îmi făceau patul şi, uneori, mă întrebau 
cum îmi merge. 

Singura dovadă a faptului că Rhysand era prin preajmă erau co- 
piile goale ale alfabetului, împreună cu câteva propoziţii pe care 
trebuia să le scriu în fiecare zi, schimbând cuvintele, fiecare mai 
respingătoare decât ultima: 

Rhysand este cel mai chipeș Mare Lord. 

Rhysand este cel mai fermecător Mare Lord. 

Rhysand este cel mai grozav Mare Lord. 

În fiecare zi, o propoziţie jalnică - cu un singur cuvânt schim- 
bat, variind între aroganță și vanitate. Şi, în fiecare zi, o altă serie 
simplă de instrucţiuni: ridică scutul, coboară scutul; ridică scutul, 
coboară scutul. De nenumărate ori. 

Nu-mi păsa de unde ştia el dacă le respectam sau nu, dar mă 
dedicam lecţiilor; îmi ridicam şi coboram şi întăream scuturile 
mentale. Fie doar și pentru simplul motiv că nu aveam altceva 
de făcut. 

Coşmarurile mele mă lăsau ameţită, transpirată, dar camera era 
atât de deschisă și lumina stelelor atât de strălucitoare, încât, când 

mă trezeam cu o smucitură, nu mă mai grăbeam la toaletă. Fără 
ziduri care să mă constrângă, fără întunericul total. Ştiam unde 
eram. Chiar dacă îmi displăcea să mă aflu acolo. 

Cu o zi înainte ca săptămâna noastră să se termine, mergeam cu 
greu spre obișnuita mea măsuţă, deja strâmbându-mă la ce propo- 
ziție minunată mă aștepta şi la toate sporturile mentale ce urmau, 
când vocea lui Rhysand şi cea a lui Mor plutiră spre mine. 

Era un spaţiu public, așadar nu m-am deranjat să îmi ascund 
sunetul paşilor când m-am apropiat de locul în care vorbeau în 
zona de aşteptare, Rhysand păşind în susul şi-n josul deschiderii. 
spre prăpastie a muntelui, iar Mor stând întinsă într-un fotoliu de 
culoare crem. 

- Azriel ar vrea să ştie asta, spunea Mor. 

- Azriel poate să se ducă naibii, replică Rhysand. Oricum, este 
foarte probabil ca el să ştie deja. 

- Ultima dată când ne-am luat la întrecere cu ei, spuse Mor cu o 
seriozitate care m-a făcut să mă opresc la o distanţă apreciabilă, am 
pierdut. La o mare distanță. Nu vom mai face asta. 

- Ar trebui să lucrezi, fu singurul răspuns al lui Rhysand. Ştii, 
ţi-am dat comanda cu un motiv anume. 

Mor își încordă maxilarul şi, într-un final, mă privi în ochi. 
Zâmbetul îi era mai mult o crispare. 

Rhysand se întoarse, încruntându-se la mine. 

- Spune ce ai de spus, Mor, zise el ferm, continuând să facă paşi. 

Mor îşi dădu ochii peste cap pentru plăcerea mea, dar chipul îi 
deveni serios când spuse: 

— A mai avut loc un atac, la templul din Cesere. Aproape toate 
preotesele au fost ucise, iar cufărul prădat. 

Rhysand se opri. Iar eu nu ştiam la ce să mă gândesc; la știrea 
ei sau la mânia totală exprimată într-un singur cuvânt când 
Rhysand întrebă: 

- Cine? 

- Nu ştim cine a făcut-o, spuse Mor. E la fel ca data trecută: un 
grup mic, cadavre cu semne cauzate de săbii mari şi nici urmă de 
unde au venit şi cum au dispărut. Nu a supraviețuit nimeni. Corpu- 
rile au fost găsite abia a doua zi, când un grup de pelerini a trecut 
pe acolo. 

Pe toţi zeii! Probabil că am scos un mic zgomot, deoarece Mor 
imi aruncă o privire încordată, dar compătimitoare. 

Totuși Rhysand... La început, apărură umbrele - fuioare, din 
spatele lui. Iar apoi, ca şi când mânia ar fi slăbit controlul asupra 
bestiei despre care îmi spusese o dată că ura să i se supună, aripile 
prinseră contur. 

Aripi mari, frumoase, feroce, membranoase şi cu gheare ca de 
liliac, negre ca noaptea și al naibii de puternice. Până şi felul în care 
stătea părea schimbat - mai stabil, înrădăcinat. Ca şi când vreo ul- 
timă bucată din el şi-ar fi găsit locul potrivit. Dar vocea lui Rhysand 
era încă delicată când rosti: 

- Ce are de spus Azriel despre asta? 

Din nou, Mor mă privi ca şi când nu ar fi fost sigură că trebuia 
să fiu prezentă la această discuţie. 

~ Este supărat. Cassian este şi mai supărat — este convins că tre- 
buie să fi fost una dintre bandele de război illyriene, care vor să 
câştige noi teritorii. 

- Este ceva care trebuie luat în considerare, spuse Rhysand gândi- 
tor. Câteva dintre clanurile illyriene s-au supus voioase Amaranthei 
în acei ani. Faptul că încearcă să îşi extindă graniţele ar putea fi 
modul lor de a vedea cât de mult pot să mă preseze şi să scape. 
Uram sunetul numelui ei şi m-am concentrat mai mult asupra lui, 
şi nu la informaţiile pe care el îmi permitea să le culeg. 

- Cassian şi Az aşteaptă... Ea se opri şi se scuză faţă de mine 
printr-un semn cu ochiul. Ei aşteaptă ordinele tale, în locul obișnuit. 

Bine, asta era bine. Văzusem acea hartă goală de pe zid. Eram 
mireasa unui inamic. Până şi menţionarea locului în care erau 

staționate forțele lui şi a lucrurilor pe care le puneau la cale ar fi 
putut fi periculoase. Nici măcar nu ştiam unde era Cesere — ce era, 
de fapt. 

Rhysand cercetă din nou cerul, vântul şuierător care împingea 
norii negri peste vârfurile îndepărtate. Mi-am dat seama că vremea 
era bună pentru zburat. 

— Ar fi mai ușor dacă ne-am teleporta, spuse Mor, urmărindu-i 
privirea Marelui Lord. 

- Spune-le şi nemernicilor că voi fi acolo peste câteva ore, spuse el. 

Mor îmi zâmbi îngrijorată şi dispăru. 

Am examinat locul gol în care fusese și din care dispăruse 
fără urmă. 

- Cum funcţionează... dispariţia asta? am întrebat eu încet. Îi 
văzusem doar pe câțiva Mari Spiriduşi făcând asta, şi nimeni nu îmi 
explicase niciodată. 

Rhysand nu se uită la mine, dar spuse: 

- Teleportarea? Gândeşte-te la asta ca la... două puncte diferite 
de pe o pânză. Un punct este locul în care te afli în prezent în lume. 
Celălalt, din partea cealaltă a pânzei, este cel în care vrei să mergi. 
Teleportarea... este ca şi cum ai împături pânza astfel încât cele 
două puncte se aliniază. Magia se ocupă cu împăturitul — şi noi nu 
facem decât să păşim ca să ajungem dintr-un loc în altul. Uneori 
este un pas lung şi simţi textura întunecată a lumii când treci prin 
ea. Un pas mai scurt, să spunem, dintr-un capăt în celălalt al came- 
rej, ar fi aproape insesizabil. Este un dar rar şi util. Doar spiriduşii 
mai puternici pot să facă asta. Cu cât eşti mai puternic, cu atât mai 
departe poţi sări între două locuri dintr-o singură încercare. 

Ştiam că explicaţia îmi era la fel de folositoare pe cât îl ajuta pe 
el să se distragă. Dar m-am trezit spunând: 

- Îmi pare rău de templu, dar şi de preotese. 

Mânia încă îi licărea în ochi când se întoarse în cele din urmă 
spre mine. 

- Oricum, mult mai mulţi oameni vor muri destul de curând. 

Poate că de aceea îmi permisese să mă apropii, să trag cu ure- 
chea la această conversaţie. Ca să-mi amintească de ce s-ar putea 
întâmpla cu Hybernul. 

- Ce sunt... am încercat eu, ce sunt bandele de război illyriene? 

- Nişte ticăloşi aroganțţi, asta sunt, mormăi el. 

Mi-am încrucişat braţele, așteptând. 

Rhysand își întinse aripile, lumina soarelui făcând să strălu- 
cească textura ca de piele în culori subtile. 

- Sunt o rasă de războinici din tărâmul meu. Și, în general, o 
pacoste. 

- Unii dintre ei au sprijinit-o pe Amarantha? 

Întunericul dansă în sală când furtuna distantă se apropie sufi- 
cient încât să acopere soarele. 

- Unii. Dar eu şi ai mei ne-am distrat vânându-i în ultimele câ- 
teva luni. Şi exterminându-i. 

„Încet“ era cuvântul pe care nu era nevoie să-l adauge. 

- De aceea ai păstrat distanţa, erai ocupat cu asta? 

- Am fost ocupat cu multe lucruri. 

Nu era un răspuns. Dar părea că terminase discuţia cu mine şi, 
oricine ar fi fost Cassian şi Azriel, întâlnirea cu ei era mult mai 
importantă. 

Aşadar, Rhysand nu îşi luă nici măcar rămas-bun, ci, pur şi sim- 
plu, păşi peste marginea verandei, în văzduh. 

Inima mi se opri, dar înainte de a putea ţipa, el trecu mai departe, 
repede ca vântul aspru dintre piscuri. Câteva bătăi răsunătoare de 
aripi îl făcură să dispară în norii de furtună. 

- Rămas-bun şi ţie, am mormăit eu, făcând un gest vulgar şi 
mi-am început lucrul pentru acea zi, doar norii de furtună de din- 
colo de scutul casei ținându-mi companie. 

Chiar dacă zăpada biciuia magia protectoare a sălii, în timp ce 
cu mă chinuiam cu propoziţiile - Rhysand este interesant; Rhysand 

este superb; Rhysand este fără cusur - şi îmi ridicam şi coboram 
scutul mental până când mintea-mi era epuizată, mă gândeam la 
ce auzisem, la ce discutaseră ei. 

Mă întrebam ce ştia Ianthe despre crime, dacă o cunoștea pe 
vreuna dintre victime. Dacă ştia ce era Cesere. Dacă templele erau 
vizate, ar fi trebuit să ştie. Tamlin ar fi trebuit să ştie. 

În acea ultimă noapte, abia am putut dormi - pe jumătate de 
uşurare, pe jumătate de groaza că poate Rhysand punea la cale 
vreo surpriză urâtă, de final. Dar noaptea şi furtuna trecură, iar 
când se crăpă de ziuă, m-am îmbrăcat înainte ca soarele să răşară 
în toată splendoarea. 

Aş fi vrut să mănânc în cameră, dar am urcat la etaj, îndrep- 
tându-mă către o zonă deschisă şi mare, spre masa de pe veranda 
îndepărtată. 

Întins pe scaunul lui obișnuit, Rhysand purta aceleaşi haine ca 
în ziua precedentă, gulerul jachetei negre fiind descheiat, iar cămaşa 
la fel de nearanjată ca părul. Fără aripi, din fericire. M-am întrebat 
dacă tocmai se întorsese de unde îi întâlnise pe Mor şi pe ceilalți. 
M-am întrebat ce aflase. 

— A trecut o săptămână, am spus eu în loc de salut. Du-mă acasă! 

Rhysand luă o sorbitură lungă din ce avea în ceaşca lui. Nu 
părea a fi ceai. 

- Bună dimineaţa, Feyre! 

- Du-mă acasă! 

Îmi cercetă hainele turcoaz şi aurii, o variaţie a ţinutei mele zil- 
nice. Ca să fiu cinstit, nu mă deranjau. 

- Ți se potriveşte culoarea. 

- Vrei să te rog? Asta e? 

- Vreau să îmi vorbeşti cu unei persoane. Începe cu „bună dimi- 
neața“ şi hai să vedem unde ajungem. 

- Bună dimineaţa! 

Schiţă un zâmbet. Ticălosul! 

- Eşti pregătită să înfrunţi consecinţele plecării tale? 

Mi-am îndreptat spatele. Nu mă gândisem la nuntă. Toată săptă- 
mâna, da, dar azi... azi mă gândisem doar la Tamlin, la faptul că 
voiam să-l văd, să îl ţin în braţe, să-l întreb despre tot ce afirmase 
Rhysand. În ultimele câteva zile, nu arătasem niciun semn al puterii 
despre care Rhysand credea că o aveam, nu simţisem nimic agi- 
lându-mi-se pe sub piele — slavă Cazanului. 

- Nu este treaba ta. 

- Corect. În orice caz, probabil că le vei ignora. Le vei mătura 
sub preş, ca pe toate celelalte lucruri. 

- Nimeni nu ţi-a cerut părerea, Rhysand. 

- Rhysand? Chicoti încet. Îţi ofer o săptămână de lux, iar tu îmi 
spui „Rhysand”? 

- Nu am cerut să fiu aici sau să mi se ofere această săptămână. 

— Şi totuşi, iată-te! Ai ceva culoare în obraji, iar semnele de sub 
ochi aproape ţi-au dispărut. Apropo, scutul tău mental este puternic. 

- Te rog, du-mă acasă! 

El dădu din umeri şi se ridică. 

- Îi voi spune lui Mor că ţi-ai luat rămas-bun. 

- Abia am văzut-o toată săptămâna. Am văzut-o doar la acea 
primă întâlnire, apoi, când am asistat la conversaţia din ziua precâ- 
dentă, şi atunci nu am schimbat decât vreo două vorbe. 

- Ea aştepta o invitaţie — nu voia să te sâcâie. Mi-aş fi dorit să fie 
la fel de amabilă şi cu mine. 

- Nu mi-a spus nimeni. Nu mi-a păsat în mod deosebit. În orice 
caz, fără îndoială că a avut lucruri mai bune de făcut. 

- Nu ai întrebat. Şi de ce te-ai fi deranjat? Mai bine să fii singură 
şi deprimată. Se apropie cu paşi lini, grațios. Părul îi era cu siguranță 
ciufulit, de parcă şi-ar fi trecut mâinile prin el. Sau ar fi zburat ore 
întregi spre acel loc secret. Te-ai gândit la oferta mea? 

- Te voi anunţa luna viitoare. 

Se opri la distanță de o lățime de palmă, cu chipul auriu încordat. 

- Ți-am spus o dată şi îți repet, spuse el. Nu sunt inamicul tău. 

— Iar eu ţi-am spus o dată, aşa că îți voi repeta. Eşti inamicul lui 
Tamlin. Deci presupun că asta te face să fii şi al meu. 

- Serios? 

- Eliberează-mă de înţelegerea noastră şi hai să aflăm! 

- Nu pot face asta. 

- Nu poţi sau nu vrei? 

El îmi întinse mâna. 

- Mergem? 

Aproape m-am întins spre ea. Degetele îi erau reci, rigide - bă- 
tătorite de la armele pe care nu le văzusem niciodată asupra lui. 

Întunericul ne înghiţi și, din instinct, l-am apucat când lumea îmi 
dispăru de sub picioare. Chiar ne teleportam. Vântul mă bătea, iar eu 
îi simțeam brațul ca pe o greutate mare și caldă pe spate în timp ce ne 
rostogolirăm prin ţinuturi, Rhysand chicotind la groaza mea. 

Apoi, am simţit sub mine pământ solid — dale din piatră - şi am 
văzut strălucirea orbitoare a soarelui de deasupra, verdeață, câteva 
păsări care ciripeau... 

M-am îndepărtat de el, clipind din cauza strălucirii şi am ajuns 
la stejarul imens aplecat peste noi. Un stejar la marginea fostelor 
grădini ale casei. 

Am vrut să alerg spre conac, dar Rhysand mă apucă de înche- 
ietura mâinii. Se uită când la mine, când la casă. 

- Noroc! şopti el. 

— Ja-ţi mâna de pe mine! 

Fl chicoti, eliberându-mă. 

- Ne vedem luna viitoare, spuse şi, înainte să îl pot scuipa, dispăru. 


Hp 


L-am găsit pe Tamlin în biroul său, Lucien şi alte două santinele 
stând în jurul mesei de lucru acoperite cu o hartă. 

Lucien fu primul care se întoarse spre locul în care mă furişasem 
în pragul uşii, oprindu-se brusc din vorbit. Tamlin își ridică privi- 
rea şi alergă prin cameră atât de repede, încât abia am avut timp să 
respir înainte să mă strângă puternic în braţe. 

I-am şoptit numele în timp ce gâtul îmi ardea, iar după aceea... 

Apoi mă ţinu la distanță de un braţ, măsurându-mă din cap 
până în picioare. 

— Eşti bine? Eşti rănită? 

- Sunt bine, am spus eu, observând momentul exact în care îşi 
dădu seama că purtam hainele Regatului Nopţii, ce îmi dezvăluiau 
o parte din abdomen. Nu m-a atins nimeni. 

Fl continuă să îmi privească faţa, gâtul. Apoi mă întoarse, exa- 
minându-mi spatele, ca și când ar fi putut vedea prin haine. M-am 
smucit din prinsoarea lui. 

— Am spus că nu m-a atins nimeni. 

Respira greu şi sălbăticia i se citea în privire. 

- Eşti bine, repetă el de câteva ori. 

Inima mi se frânse şi am întins mâna ca să îi cuprind obrazul. 

- Tamlin! am şoptit eu. 

Chibzuiţi, Lucien şi celelalte santinele plecară. Prietenul meu 
îmi întâlni privirea când plecă, zâmbindu-mi ușurat. 

- Te poate răni în alte moduri, spuse Tamlin, închizând ochii la 
atingerea mea. 

— Ştiu, dar sunt bine. Chiar sunt, am spus eu pe cât de blând am 
putut. Apoi am observat pereţii din birou - semnele de gheare de pe 
ei. Peste tot. Şi masa pe care o foloseau... era nouă. Ai distrus biroul. 

- Am distrus jumătate de casă, zise el, aplecându-se înainte ca să 
îşi lipească fruntea de a mea. Te-a luat, te-a răpit... 

— Şi m-a lăsat în pace. 

Tamlin se retrase mârâind. 

- Probabil ca să te facă să-ţi laşi garda jos. Nu ştii ce pune la cale, 
de ce este în stare... 

- Ştiu, am spus eu, chiar dacă vorbele parcă mă arseră. Iar data 
viitoare, voi fi atentă... 

- Nu va mai fi o dată viitoare. 

Am clipit. 

— Ai găsit o cale de scăpare? Sau poate că lanthe a găsit-o. 

— Nu te mai las să pleci. 

- A spus că încălcarea unei înțelegeri magice are urmări. 

- La naiba cu consecinţele! 

Dar mi-am dat seama că era o amenințare goală - și cât de mult 
îl distrugea. Aşa e el; asta e el: un protector, apărător. Nu i-aş putea 
cere să nu mai fie așa — să nu-şi mai facă griji pentru mine. 

M-am ridicat pe vârfuri şi l-am sărutat. Voiam să îl întreb atât de 
multe, dar... mai târziu. 

- Să mergem la etaj, i-am şoptit pe buze, iar el mă cuprinse în 
braţe. 

- Mi-a fost dor de tine, îmi zise printre săruturi. Am înnebunit. 

Asta era tot ce aveam nevoie să aud. Până când... 

- Trebuie să îți pun nişte întrebări. 

Am scos un sunet afirmativ, dar mi-am înclinat mai mult capul. 

- Mai târziu. 

Corpul îi era atât de cald, atât de rigid lipit de al meu, iar parfu- 
mul, atât de familiar... 

Tamlin mă apucă de talie, lipindu-şi fruntea de a mea. 

- Nu... acum, spuse, dar mârâi uşor când mi-am trecut limba 
peste dinţii lui. Cât... Se retrase, dezlipindu-şi gura de a mea. Cât 
încă e totul proaspăt în mintea ta. 

Am îngheţat, cu o mână în părul lui şi cu cealaltă strângându-i 
spatele tunicii. 

— Ce? 

Tamlin se retrase, scuturând din cap ca şi când şi-ar fi alungat 
dorinţa care îi zăpăcea simţurile. Nu fusesem despărțiți atât de mult 
timp de când cu Amarantha, iar el voia să mă preseze ca să-i ofer 
informaţii despre Regatul Nopţii? 

- Tamlin! 

Dar el îşi ridică mâinile, fixându-mă cu privirea când îl chemă 
pe Lucien. 

În clipele scurse până la apariţia emisarului său, mi-am aranjat 
hainele — bluza care mi se ridicase pe trunchi - şi mi-am trecut 
degetele prin păr. Tamlin se îndreptă spre birou şi luă loc, făcân- 
du-mi semn să mă așez în fața lui. 

- Îmi pare rău, spuse el încet când Lucien se apropie din nou. 
Este pentru binele tău. Pentru siguranța noastră. 

M-am uitat cu atenţie la pereţii sfâşiaţi, la mobila roasă şi aş- 
chiată. Ce coşmaruri avusese, treaz şi dormind, cât am fost plecată? 
Şi cum fusese să își imagineze că eram în mâinile inamicului său, 
după ce văzuse ce îmi făcuse Amarantha? 

- Ştiu, am şoptit eu în cele din urmă. Ştiu, Tamlin. 

Sau încercam să îmi dau seama. 

Abia mă aşezasem pe scaunul cu spătar jos când intră Lucien, 
închizând uşa în urma lui. 

- Mă bucur să te văd întreagă, Feyre, spuse el, luând loc lângă 
mine. Totuşi, m-aș simţi mai bine dacă nu ai mai purta hainele din 
Regatul Nopţii. 

Tamlin scoase un mârâit slab de confirmare. Nu am spus nimic. 
Înţelegeam cu adevărat de ce ar fi fost un afront pentru ei. 

Tamlin și Lucien făcură un schimb de priviri, vorbind fără să 
scoată un cuvânt, aşa cum doar cei care fuseseră parteneri sute de 
ani puteau să o facă. Lucien dădu ușor din cap şi se rezemă de spă- 
tarul scaunului ca să asculte, să observe. 

- Trebuie să ne spui totul, zise Tamlin. Despre planul Regatului 
Nopţii, pe cine ai văzut, ce arme și puteri au, ce a făcut Rhysand, cu 
cine a vorbit și toate detaliile pe care ţi le aminteşti. 

- Nu mi-am dat seama că sunt o spioană. 

Lucien se mişcă pe scaun, dar Tamlin spuse: 

- Pe cât de mult urăsc înţelegerea pe are ai făcut-o, ţi s-a permis 
accesul în Regatul Nopţii. Străinii arareori reuşesc să intre, iar dacă 

o fac, rar se întâmplă să iasă întregi. Și, dacă sunt receptivi, amin- 
tirile lor sunt de obicei... amestecate. Rhysand nu vrea să ştim ce 
ascunde acolo. 

Un fior rece îmi şerpui pe spinare. 

- De ce vrei să ştii? Ce ai de gând să faci? 

- E vital să cunosc planurile inamicului meu şi să ştiu ce stil de 
viață are. Cât despre ceea ce vom face... Încă nu ştiu. 

Ochii lui verzi mă ţintuiră. 

- Începe cu planul regatului. Este adevărat că se află sub un munte? 

- Parcă sunt la un interogatoriu. 

Lucien inspiră, dar rămase tăcut. 

Tamlin își întinse mâinile pe birou. 

- Trebuie să cunoaştem lucrurile acestea, Feyre. Sau... sau nu îţi 
poţi aminti? Ghearele îi licăriră din monturi. 

- Îmi amintesc totul, am spus eu. Nu mi-a distrus mintea. 

Şi, înainte să mă poată chestiona mai departe, am început să-i 
povestesc tot ce am văzut. 

„Pentru că am încredere în tine“, spusese Rhysand. Și poate, 
poate că îmi distrusese mintea, în ciuda lecţiilor de protecţie, deoa- 
rece mi se părea că mă scăldam în ulei şi noroi când descriam pla- 
nul casei sale, al regatului și munții din jurul lor. El era inamicul 
meu și mă obliga să îmi respect înţelegerea pe care o făcusem din 
pură disperare... 

Am continuat să vorbesc, descriind camera din turn. Tamlin mă 
chinui cu imaginile de pe hărţi, făcându-mă să întorc pe toate păr- 
tile cuvintele spuse de Rhysand, până când i-am menţionat ce mă 
împovărase mai mult în ultima săptămână: puterile pe care Rhysand 
credea că le aveam acum... şi planurile Hybernului. I-am spus des- 
pre acea conversaţie cu Mor - despre templul care fusese prădat 
(Cesere, îmi explică Tamlin, era un avanpost nordic în Regatul Nopţii 
şi unul dintre cele câteva oraşe cunoscute), şi faptul că Rhysand 
amintise de doi oameni ale căror nume erau Cassian şi Azriel. Amân- 
doi se crispară când auziră asta, dar nu spuseră dacă îi cunoşteau 

sau dacă auziseră despre ei. Așadar, i-am zis ce erau illyrienii — şi 
cum Rhysand îi vânase şi-i ucisese pe trădătorii care se aflau printre 
ei. Când am terminat, Tamlin tăcea, iar Lucien aproape că bâzâia de 
nerăbdare să vorbească. 

- Crezi că e posibil să am acele abilități? am întrebat eu, impu- 
nându-mi să îl privesc în ochi. 

- Este posibil, spuse Tamlin la fel de încet. Şi dacă este adevărat... 

Lucien spuse în cele din urmă: 

- Este o putere pentru care ceilalți Mari Lorzi ar ucide. 

Fu un efort să nu mă agit când ochiul metalic i se roti, ca și când 
mi-ar fi detectat puterile care îmi curgeau prin vene. 

- Tatăl meu, de exemplu, nu va fi bucuros să afle că îi lipseşte o 
picătură din puterea lui — sau că mireasa lui Tamlin o are acum. Ar 
face orice ca să se asigure că nu o ai — inclusiv să te ucidă. Mai sunt 
şi alți Mari Lorzi care ar fi de acord. 

Chestia de sub pielea mea începu să fiarbă. 

- Nu aş folosi-o niciodată împotriva nimănui... 

- Nu este vorba despre a o folosi împotriva lor; ci despre a avea 
un avantaj atunci când nu ar trebui să-l ai, spuse Tamlin. Când se va 
afla acest lucru, vei deveni o ţintă. 

- Ai ştiut? am întrebat eu. Lucien nu voia să se uite în ochii mei. 
Ai bănuit asta? 

— Am sperat că nu este adevărat, spuse prudent Tamlin. lar acum 
că Rhysand are bănuieli, nu știm ce va face cu informaţia... 

- El vrea să mă instruiască. Nu eram destul de proastă încât să le 
spun despre antrenamentul cu scutul mental, nu acum. 

- Instrucţia ar atrage prea multă atenţie, spuse Tamlin. Nu ai 
nevoie să te antrenezi. Pot să te apăr de toate amenințările care se 
apropie de noi. 

Asta pentru că fusese o vreme când nu putea face acest lucru. 
Când fusese vulnerabil şi când mă privise cum eram torturată până la 
moarte. Şi nu reușise să facă nimic pentru a o opri pe Amarantha să... 

Nu aveam de gând să permit să existe o altă Amarantha. Să-i 
permit Regelui Hybernului să îşi aducă bestiile şi slugile aici, ca să 
rănească mai mulți oameni. Să mă rănească pe mine și pe ai mei. Şi 
să distrugă zidul ca să rănească pe nenumărați alții dincolo de el. 

- Aş putea să-mi folosesc puterile împotriva Hybernului. 

- Nici nu se pune problema, spuse Tamlin, mai ales când nu va 
fi niciun război cu Hybernul. 

- Rhysand spune că războiul este inevitabil şi că vom fi loviți 
puternic. 

Lucien întrebă sec: 

- Şi Rhysand ştie totul? 

- Nu, dar... Era îngrijorat. Crede că pot fi importantă în conflic- 
tele care vor urma. 

Tamlin îşi îndoi degetele, ținându-şi ghearele în frâu. 

- Nu ai nici experienţă în luptă sau cu armele. Şi, chiar dacă aş 
începe azi să te antrenez, ar dura ani până când te-ai putea descurca 
singură sau pe câmpul de luptă al nemuritorilor. Inspiră zgomotos. 
Așadar, în ciuda a ceea ce crede el că ai putea face, Feyre, nu te-aş 
lăsa nicăieri în preajma unui câmp de luptă. Mai ales dacă asta ar 
însemna să le dezvălui inamicilor noştri puterile pe care le ai. Ai 
putea lupta pe față cu Hybernul şi să ai duşmani cu chipuri priete- 
noase pe la spate. 

- Nu-mi pasă... 

- Mie îmi pasă, mârâi Tamlin. Lucien oftă. Îmi pasă dacă mori, 
dacă eşti rănită, dacă te-ai afla în pericol în orice clipă, pentru tot 
restul vieților noastre. Așa că nu va avea loc niciun antrenament, iar 
noi vom păstra secrete toate aceste lucruri. 

- Dar Hybernul... 

Lucien interveni calm: 

— Iscoadele mele deja cercetează problema. 

I-am aruncat o privire rugătoare. 

Lucien oftă uşor şi îi spuse lui Tamlin: 

- Dacă am putea să o antrenăm în secret... 

- Sunt prea multe riscuri, prea multe variabile, replică Tamlin. Şi 
nu va avea loc niciun conflict cu Hybernul, niciun război. 

— Asta îţi dorești tu! am izbucnit eu. 

Lucien mormăi ceva care părea o rugăciune adresată Cazanului. 

Tamlin încremeni. 

- Mai descrie-mi o dată camera cu harta. Acesta fu singurul 
lui răspuns. 

Discuţia se încheiase. Nu era loc de polemici. 

Ne-am fixat cu privirea pentru o clipă, iar stomacul mi se în- 
toarse și mai mult. 

El era Marele Lord — al meu. El era scutul şi apărătorul poporu- 
lui său; al meu. Iar dacă a mă proteja însemna că poporul putea să 
spere în continuare, să îşi construiască o nouă viață pentru ca şi el 
să poată face la fel... Puteam să mă supun acestui singur lucru. 

Puteam să o fac. 

„Nu eşti supusa nimănui.“ 

Poate că Rhysand chiar îmi schimbase felul de-a gândi, cu sau 
fără scuturi. 

Gândul în sine îmi fu suficient încât să încep să-i repet detaliile 
lui Tamlin. 


CAPITOLUL 
8 


După o săptămână, veni vremea pentru Tithe. 

Petrecusem o zi întreagă cu Tamlin - o zi în care hoinărisem pe 
terenul din jurul conacului, făcând dragoste în iarba înaltă a câm- 
pului însorit şi cinând în linişte şi intimitate — înainte de a fi chemat 
la graniță. Nu îmi spuse de ce sau unde. Doar că trebuia să rămân 
pe proprietate și că santinelele mă vor păzi tot timpul. 

Aşadar, mi-am petrecut următoarea săptămână singură, trezin- 
du-mă în mijlocul nopţii ca să-mi vărs maţele şi să suspin printre 
coşmaruri. Dacă aflase despre masacrul surorilor ei din nord, lanthe 
nu spuse nimic despre asta în cele câteva ocazii în care am văzut-o. 
Şi, având în vedere cât de mult îmi displăcea să fiu presată să vorbesc 
despre lucrurile care mă chinuiau, am ales să nu deschid subiectul 
în orele pe care şi le petrecea în vizită, ajutându-mă să îmi aleg 
hainele, coafura și bijuteriile pentru Tithe. 

Când i-am cerut să-mi explice la ce să mă aștept, îmi spuse doar 
că Tamlin se va ocupa de tot. Că ar trebui să privesc de lângă el şi 
să observ. 

Era destul de simplu - şi poate o uşurare că nimeni nu se aștepta 
să vorbesc sau să acţionez. 

Dar fusese greu să nu mă uit la ochiul tatuat în palma mea, să-mi 
amintesc de faptul că Rhysand mârâise la mine. 

Tamlin se întorsese abia cu o seară înainte, ca să supravegheze 
Tithe, care trebuia să aibă loc. Am încercat să nu mă supăr, nu când 
avea atât de multe responsabilităţi. Chiar dacă nu îmi spunea mai 
mult decât îmi zisese Ianthe. 

Așezată lângă Tamlin pe podiumul din marea sală a conacului 
din marmură și aur, am suportat nenumărate priviri, lacrimi, re- 
cunoştinţă şi binecuvântări pentru ceea ce făcusem. 

Îmbrăcată în obişnuita-i robă cu glugă de un albastru-deschis, 
lanthe stătea lângă uşi, oferindu-le binecuvântări celor care plecau, 
cuvinte de alinare celor care se pierdeau în prezența mea, promi- 
siuni că lumea va fi mai bună, acum că binele învinsese răul. 

După două minute, deveneam tot mai agitată. După patru ore, 
am încetat să mai aud ceva. 

Emisarii care reprezentau toate oraşele și oamenii din Regatul 
Primăverii continuau să vină, aducând, ca plată, aur sau bijuterii, 
găini, cereale sau haine. Nu conta ce anume, câtă vreme echivala cu 
ceea ce datorau. Lucien stătea la baza podiumului, cântărind toate 
cantităţile, înarmat până în dinţi, ca şi celelalte zece santinele pos- 
tate prin sală. Pentru mine, camera de primire, aşa cum o numise 
Lucien, semăna al naibii de mult cu o sală a tronului. M-am întrebat 
dacă o numise așa deoarece celelalte cuvinte... 

Petrecusem prea mult timp într-o altă sală a tronului. La fel şi 
Tamlin. 

Iar eu nu ocupasem un loc pe un podium ca el, ci îngenunchea- 
sem în faţa lui. Apropiindu-mă de el ca spiridușul zvelt cu pielea 
gri, care se strecurase din fața rândului nesfârşit de spiriduşi de 
rang mai mic şi Mari Spiriduşi. 

Ea nu purta haine. Părul lung și negru i se legăna peste sânii fermi 
şi avea ochi mari, complet negri. Ca un lac stătut. Iar în timp ce se 
mişca, lumina după-amiezii licărea pe pielea-i irizată. 

Dezaprobarea îl făcu pe Lucien să se crispeze, dar nu spuse nimic 
atunci când spiriduşul de rang inferior îşi plecă faţa ascuţită şi deli- 
cată şi își împreună degetele fusiforme şi membranate peste sâni. 

— Te salut din partea fantomelor apelor, Mare Lord, spuse ea. 
Avea un glas ciudat şi şuierător, buzele-i pline și senzuale dezvă- 
luindu-i dinţii la fel de ascuţiţi şi de zimţaţi ca ai unei lănci. Un- 
ghiurile ascuţite ale chipului îi scoteau în evidenţă ochii negri 
precum cărbunele. 

Mai văzusem fiinţe ca ea. În lacul de la marginea conacului. Erau 
cinci care locuiau prin stufăriş şi printre nuferi. Rareori zărisem 
mai mult decât capetele strălucitoare care se vedeau prin suprafața 
sticloasă - nu ştiusem cât de îngrozitoare erau de aproape. Slavă 
Cazanului că nu înotasem niciodată în iazul acela. Îmi închipu- 
iam că m-ar fi apucat cu degetele membranate — unghiile zimţate in- 
trându-mi adânc în piele — şi m-ar fi tras la fund înainte să pot să ţip. 

- Bine ai venit! spuse Tamlin. După cinci ore, părea la fel de 
odihnit ca dimineaţă. 

Am presupus că, de vreme ce îşi recăpătase puterile, puţine lu- 
cruri îl oboseau acum. 

Fantoma apelor se apropie, piciorul ei membranat şi cu gheare 
fiind de un gri-pestriţ. Precaut, Lucien veni între noi. 

De aceea fusese postat lângă partea mea de podium. 

Am scrâşnit din dinţi. Cine credea că ne-ar fi atacat în propria 
casă sau pe pământul nostru, dacă nu ar fi fost convinşi că Hybernul 
ar fi putut lansa un atac? Până și lanthe tăcuse în spatele sălii, ca să 
supravegheze întâlnirea. 

Aparent, această conversaţie nu era asemenea celorlalte. 

- Te rog, Mare Lord, spunea spiridușul, plecându-se atât de mult, 
încât părul negru atinse marmura. În lac nu mai sunt pești. 

Chipul lui Tamlin era precum granitul. 

— Chiar şi aşa, trebuie să plăteşti. 

Coroana de pe capul său licări în lumina după-amiezii. Incrustată 
cu smaralde, safire şi ametiste, aurul fusese turnat în forma unei 
ghirlande cu flori de primăvară. Era una dintre cele cinci coroane 
care aparțineau familiei lui. 

Spiridușul îşi arătă palmele, dar Tamlin o întrerupse. 

- Nu se fac excepţii. Ai trei zile să-ţi plătești datoria -— sau să oferi 
dublu, la următoarea Tithe. 

Am făcut un efort să nu casc gura la chipul nemișcat şi la cuvin- 
tele nemiloase. În spate, Ianthe dădu afirmativ din cap, fără să se 
adreseze cuiva în mod deosebit. 

Fantoma apelor nu avea nimic de mâncare — cum se aștepta să-i 
dea lui mâncare? 

- Te rog, şopti ea printre dinţii ascuţiţi, pielea-i pestriță şi argin- 
lie licărind când începu să tremure. Nu mai este nimic în lac. 

Expresia de pe chipul lui Tamlin rămase aceeaşi. 

- Ai trei zile... 

- Dar nu avem aur! 

- Nu mă întrerupe! spuse el. 

Mi-am întors privirea, incapabilă să suport chipul nemilos. 

Ea îşi plecă şi mai mult capul. 

- Iertare, stăpâne! 

— Ai trei zile ca să plăteşti sau să aduci dublu luna viitoare, repetă 
. Dacă nu faci asta, ştii ce se întâmplă. 

Tamlin o alungă fluturând o mână. Conversaţia se încheiase. 

După ce îl privi deznădăjduită pe Tamlin pentru ultima dată, 
ieşi din sală. În tot acest timp, următorul spiriduş — un cerb cu pi- 
cioare de ţap, care aducea ceea ce părea a fi un coş cu ciuperci —, 
aștepta răbdător să fie invitat să se apropie de podium. 

Eu m-am întors spre Tamlin. 

- Nu avem nevoie de un coș cu peşte, am șoptit eu. De ce o faci 
să sufere aşa? 

EI îşi întoarse privirea spre locul în care Ianthe se dăduse la o 
parte ca să lase creatura să treacă mai departe, cu o mână pe bijute- 
riile de la centură, ca şi când femela i le-ar fi înşfăcat ca să le folo- 
sească drept plată. Tamlin se încruntă. 

- Nu pot face excepţii. Odată ce faci asta, toți vor vrea să fie tra- 
taţi la fel. 


E 
—— 

Am apucat strâns cotierele scaunului meu mic din stejar de 
lângă tronul lui imens cu trandafiri sculptați. 

- Dar nu ne trebuie aceste lucruri. De ce avem nevoie de lână 
de aur sau de un borcan cu gem? Dacă ea nu mai are pește, trei zile 
nu vor conta. De ce să o faci să moară de foame? De ce nu o ajuţi să 
repopuleze lacul? Îmi petrecusem destui ani cu dorința de a nu 
renunța, de a exclama în faţa nedreptăţii. 

Ochii de smarald i se îmblânziră, ca şi când mi-ar fi citit gându- 
rile pe chip, dar spuse: 

- Pentru că aşa stau lucrurile. Așa au făcut-o tatăl și bunicul 
meu și tot aşa va proceda şi fiul meu. Îmi zâmbi şi se întinse să mă 
ia de mână. Cândva. 

Cândva. Dacă ne vom căsători vreodată. Dacă nu voi mai fi o po- 
vară şi amândoi vom scăpa de umbrele care ne bântuie. Nu discuta- 
serăm nimic despre asta. Din fericire, nici lanthe nu spusese nimic. 

- Am putea încă să o ajutăm, să găsim o cale să repopulăm lacul. 

— Şi aşa avem destule pe cap. Dacă-i dăm de pomană, nu o vom 
ajuta pe termen lung. 

Am deschis gura, dar am închis-o imediat la loc. Nu aveam timp 
de dezbateri. Aşa că mi-am retras mâna dintr-a lui când, în cele din 
urmă, îi făcu semn cerbului cu picioare de ţap să se apropie. 

- Am nevoie de aer curat, am spus şi m-am ridicat de pe scaun. 

Nu i-am dat şansa lui Tamlin să obiecteze înainte de a pleca de 
pe podium. Am încercat să nu observ cele trei santinele pe care 
Tamlin le trimise după mine sau rândul de emisari care se uitară cu 
gura căscată şi şoptiră când am traversat sala. 

lanthe încercă să mă prindă când am trecut repede pe lângă ea, 
dar am ignorat-o. 

Am ajuns la ușile de la intrare şi am mers cât de repede am în- 
drăznit pe lângă rândul adunat care se întindea pe trepte şi pe pietri- 
şul aleii principale. Prin grămada de corpuri diverse, Mari Spiriduși 
şi cei de rang inferior la un loc, am reperat silueta fantomei, care se 

retrăgea îndreptându-se către colțul casei noastre, spre iazul de din- 
colo de proprietate. Mergea greoi, ştergându-se la ochi. 

- Scuză-mă! am strigat eu, ajungând-o din urmă, santinelele din 
spatele meu păstrând o distanţă respectuoasă. 

Ea se opri la colțul casei, întorcându-se cu o mişcare supranatu- 
ral de lină. Am evitat impulsul de a face un pas înapoi când trăsătu- 
rile nepământene mă devorară. Rămânând la doar câţiva paşi 
distanţă, gărzile ne supravegheau cu mâinile pe săbii. 

Nasul ei abia dacă era format din două deschizături, iar bran- 
hiile delicate i se umflau în spatele urechilor. 

Ea îşi înclină uşor capul. Nu a făcut o plecăciune completă - 
pentru că eram un nimeni, deşi ştia că eram jucăria Marelui Lord. 

— Da? sâsâi ea, arătându-şi strălucirea dinţilor ascuţiţi. 

— Cât de mult datorezi? 

Inima îmi bătu mai tare când i-am văzut degetele membranate şi 
dinţii ascuţiţi ca briciul. Tamlin îmi spusese cândva că fantomele 
apelor mâncau orice. Şi, dacă nu mai rămăseseră peşti... 

- Cât aur vrea... cât valorează peştele tău în aur? 

- Mai mult decât ai în buzunar, răspunse aceasta. 

- Atunci, poftim, am spus eu, scoțându-mi de la încheietura 
mâinii o brățară din aur cu rubine, una despre care Ianthe îmi spu- 
sese că se potrivea mai bine cu hainele mele decât cu argintul pe 
care îl purtasem deja. I-am oferit-o. Ia asta. Înainte să o ia, mi-am 
smuls colierul de aur de la gât și diamantele în formă de lacrimă de 
la urechi. Și pe astea. I-am întins mâinile în care străluceau aurul şi 
bijuteriile. Dă-i ce îi datorezi, apoi cumpără-ţi nişte mâncare, am 
spus eu, înghițind când mări ochii. 

În satul din apropiere se organiza o mică piaţă în fiecare săptă- 
mână - o mână de negustori fără experiență deocamdată, pe care 
speram să-i ajut să prospere. Cumva. 

- Şi ce vrei în schimb? 

- Nimic. Nu este... nu este un târg. la-le şi gata. Mi-am întins 
mâinile mai mult. Te rog! 

Fa se încruntă la bijuteriile care îmi acopereau mâinile. 

- Nu vrei nimic în schimb? 

- Nimic. Te rog, ia-le! 

Spiriduşii care stăteau la rând se holbau acum fără rușine. 

Cu o ultimă privire scrutătoare, mă atinse cu degetele lipi- 
cioase și luă bijuteriile care străluceau ca lumina pe apă în mâinile 
ei membranate. 

- Mulţumesc, spuse ea, făcând acum o plecăciune adâncă. Nu 
voi uita că ai fost bună cu mine. Vocea îi șerpui peste cuvinte, iar eu 
am tremurat din nou când ochii ei negri amenințară să mă înghită 
cu totul. Și nici surorile mele. 

Se îndreptă spre conac, cele trei santinele crispându-se în semn 
de reproş. 


E3 


La cină, am stat cu Lucien şi Tamlin. Niciunul din ei nu vorbea, 
dar privirea lui Lucien continua să ricoşeze din mine spre Tamlin, 
apoi spre farfuria lui. 

După zece minute de tăcere, am lăsat furculiţa din mână şi l-am 
întrebat pe Tamlin: 

- Ce s-a întâmplat? 

Tamlin nu ezită. 

— Ştii tu. 

Nu i-am răspuns. 

- l-ai dat fantomei apelor bijuteriile tale. Bijuteriile pe care eu ţi 
le-am dăruit. 

- Avem o casă plină cu aur şi bijuterii. 

Lucien inspiră adânc, de parcă ar fi vrut să spună: „Iar începem. 

- De ce să nu i le dau? am întrebat eu. Lucrurile acelea nu în- 
seamnă nimic pentru mine. Nu am purtat niciodată aceeași bi- 
juterie de două ori! Cui îi pasă de toate astea? 

Tamlin strânse din buze. 

- Subminezi legile acestui regat când te porți așa. Pentru că aşa 
stau lucrurile aici, iar faptul că i-ai dat spiriduşului lacom banii de 
care are nevoie ne face pe mine şi pe regatul meu să părem slabi. 

- Nu-mi vorbi aşa! i-am spus arătându-mi dinţii. 

El lovi cu mâna în masă, ghearele ieşindu-i din carne, dar m-am 
aplecat înainte, sprijinindu-mi mâinile pe masă. 

- Încă nu ştii cum a fost pentru mine — să fiu aproape moartă de 
foame luni de zile. Şi poţi să spui cât vrei că-i lacomă, dar şi eu am 
surori şi îmi aduc aminte cum era să mă întorc acasă fără mâncare. 
Mi-am calmat respiraţia, iar forța de sub piele îmi clocoti, ondulân- 
du-se de-a lungul oaselor mele. Poate că va cheltui toți banii pe lu- 
cruri inutile, poate că ea şi surorile ei nu se vor putea controla, dar 
nu am de gând să risc să le las să moară de foame din cauza vreunei 
legi ridicole inventate de strămoșii tăi. 

Lucien îşi drese vocea. 

— Nu a avut intenţii rele, Tam! 

- Ştiu asta! izbucni el. 

Lucien îl privi în ochi. 

- S-au întâmplat şi se pot întâmpla lucruri şi mai grave. 
Relaxează-te! 

Sălbăticia se citi în ochii de smarald ai lui Tamlin când mârâi 
către Lucien: 

- Ţi-am cerut părerea? 

Acele cuvinte, privirea pe care i-o aruncă lui Lucien şi felul în 
care Lucien se uită în jos mă făcură să-mi simt mânia ca pe un râu 
de foc în vene. „Uită-te în sus, l-am rugat eu în tăcere. Ripostează! 
EI se înșală, iar tu ai dreptate.“ Lucien își încordă maxilarul. Acea 
forță zdrăngăni din nou în mine, prelingându-se afară, încolțindu-l 
pe Lucien. „Nu da înapoi...“ 

Apoi, am dispărut. 

Eram încă acolo şi vedeam cu ochii mei totuşi, în acelaşi timp, 
pe jumătate, vedeam dintr-un alt unghi al camerei, din punctul de 
vedere al altei persoane... 

Gânduri, imagini şi amintiri se izbiră în mine, un tipar de gân- 
duri și sentimente care era vechi şi inteligent şi trist, de o tristețe 
infinită și mustrat de conştiinţă, deznădăjduit... 

Apoi am revenit, am clipit şi, după o clipă, m-am uitat cu gura 
căscată la Lucien. 

Mintea lui. Fusesem în mintea lui, mă strecurasem dincolo de 
zidurile lui mentale... 

M-am ridicat, aruncând şervețelul pe masă cu mâini enervant 
de ferme. 

Ştiam de la cine primisem acel dar. Cina mi se ridică în-gât, dar 
i-am ordonat să dea înapoi. 

- Nu am terminat de mâncat, mârâi Tamlin. 

- Las-o baltă! am spus eu şi am plecat. 

Aş fi putut jura că am văzut două urme arse de mâini pe lemn, 
zărindu-se de sub şerveţelul meu. M-am rugat ca niciunul din ei să 
nu observe. 

Și ca Lucien să ignore încălcarea proaspăt comisă. 


CAPITOLUL 

M-am plimbat prin camera mea o bună bucată de timp. Poate că 
mă înșelasem când am observat arsurile - poate că fuseseră acolo 
dinainte. Poate că nu invocasem căldura şi nu însemnasem lemnul. 
Poate că nu mă strecurasem în mintea lui Lucien ca şi când aş fi 
intrat dintr-o cameră în alta. 

Ca întotdeauna, Alis apăru ca să mă ajute să mă schimb pentru 
a merge la culcare. Stând în fața mesei de toaletă și lăsând-o să-mi 
pieptene părul, m-am crispat la reflexia mea. Violetul de sub ochii 
mei părea permanent acum - eram palidă la față. Până şi buzele îmi 
erau un pic palide şi am oftat când am închis ochii. 

— Ţi-ai dat bijuteriile unei fantome a apelor, spuse gânditoare Alis, 
iar eu m-am uitat în oglindă la reflexia ei. Pielea ei maronie arăta ca 
şi cum ar fi fost strivită, iar ochii negri îi licăriră pentru o clipă îna- 
inte de a se concentra asupra părului meu. Ele sunt viclene. 

— A spus că mureau de foame, că nu aveau mâncare, am șoptit eu. 

Cu blândeţe, Alis desfăcu o şuviță încâlcită. 

- Niciun spiriduş care stătea azi la rând nu i-ar fi dat bani. Nici- 
unul nu ar fi îndrăznit. Prea mulţi au intrat într-un mormânt de apă 
din cauza foamei lor. Apetitul nestăpânit — acesta este blestemul lor. 
Bijuteriile tale nu îi vor ajunge o săptămână. 

Am atins podeaua cu piciorul. 

Alis lăsă jos peria ca să-mi împletească părul într-o singură cosițä. 
Degetele ei lungi şi subţiri îmi zgâriau scalpul. 

— Ea nu va uita asta, continuă Alis. Câtă vreme va trăi, indiferent 
de ce i-ai spus, îţi va fi datoare. Alis termină de împletit şi mă atinse 
pe umăr. Prea mulți spiriduşi au flămânzit în ultimii cincizeci de 
ani. Să nu crezi că vestea nu se va răspândi. 

Poate că de asta mă temeam mai mult decât de orice altceva. 


H 


Era trecut de miezul nopții când am renunţat să aştept, am co- 
borât pe holul liniștit şi l-am găsit în biroul său, pentru prima 
dată singur. 

O cutie din lemn înfășurată într-o panglică lată roz stătea pe 
masa mică dintre cele două fotolii. 

- Tocmai voiam să urc, spuse el, ridicându-şi capul ca să mă mă- 
soare repede din priviri ca să se asigure că eram în regulă, că totul 
era bine. Trebuia să dormi deja. 

Am închis ușa în urma mea. Ştiam că nu voi putea dormi - din 
cauza cuvintelor pe care ni le urlaserăm și care acum îmi răsunau 
în urechi. 

— Şi tu, am spus eu, cu vocea slabă ca pacea dintre noi. Lucrezi 
prea mult. 

Am traversat camera ca să mă sprijin de fotoliu, privind cadoul 
în timp ce Tamlin se uita la mine. 

- De ce crezi că mă interesa atât de puţin să fiu Mare Lord? spuse 
el, ridicându-se de pe scaun ca să ocolească biroul. Mă sărută pe 
frunte, pe vârful nasului şi pe gură. Sunt atât de multe documente 
de rezolvat, mormăi pe buzele mele. Am chicotit, dar el îşi lipi gura 
de locul gol dintre gâtul şi umărul meu. Îmi pare rău, şopti el, iar eu 
am simţit furnicături pe şira spinării. Mă sărută din nou pe gât. Îmi 
pare rău! 

Mi-am plimbat o mână pe braţul lui. 

- Tamlin, am început eu. 

- Nu ar fi trebuit să-ţi spun acele lucruri, șopti el pe pielea mea. 
Ție sau lui Lucien. Nu am vorbit serios. 

- Ştiu, am spus eu, iar corpul i se relaxă, lipindu-se de al meu. 
Îmi pare rău că m-am răstit la tine. 

- Aveai tot dreptul, spuse el, deși, obiectiv vorbind, nu-l aveam. 
M-am înşelat. 

Vorbele lui fuseseră adevărate - dacă făcea excepţii, atunci cei- 
lalţi spiriduşi ar fi vrut să fie trataţi la fel. Iar gestul meu putea fi in- 
terpretat ca subminare. 

— Poate că m-am înşelat eu... 

- Nu. Aveai dreptate. Nu înţeleg cum este să mori de foame - şi 
nimic din toate astea. 

M-am dat un pic înapoi ca să-mi înclin capul spre cadoul care 
aştepta acolo, mai mult decât dispusă să închei discuţia. I-am zâm- 
bit cu subînţeles. 

- E pentru tine? 

Fl îmi răspunse muşcându-mă uşor de ureche. 

- Pentru tine. De la mine. 

Era felul lui de a-și cere scuze. 

Simţindu-mă mai bine decât în ultimele zile, am desfăcut pan- 
glica şi am cercetat cutia din lemn galben de dedesubt. Era înaltă de 
şaizeci de centimetri şi lată de nouăzeci, cu un mâner solid din fier 
prins de partea superioară, însă nu avea niciun blazon sau înscris care 
să indice ce ar fi putut fi înăuntru. Cu siguranţă nu era o rochie, ci... 

„Sper să nu fie o coroană.“ 

Deși, cu siguranţă, o coroană sau o diademă ar fi fost ambalată 
în ceva mai puţin... rudimentar. 

Am desfăcut mica încuietoare din alamă şi am ridicat capacul lat. 

Era mai rău decât o coroană, de fapt. 

Incastrate în cutie erau compartimente şi tuburi şi casete, toate 
pline cu pensule, vopsele şi cărbune, şi foi de hârtie. Era o trusă 
mobilă de pictură. 

Vopseaua roşie din flaconul de sticlă era foarte strălucitoare, 
iar albastrul la fel de uimitor ca ochii femelei spiriduş pe care o 
măcelărisem... 

- M-am gândit că ai putea să o iei cu tine. În loc să cari toate 
gențile acelea, așa cum faci mereu. 

Pensulele erau noi, strălucitoare, cu peri moi și curaţi. 

Parcă examinam un hoit ciugulit de ciori când mă uitam la cutie 
şi la ce era înăuntru. 

Am încercat să zâmbesc. Am încercat să-mi fac ochii mai 
strălucitori. 

- Nu îţi place, zise el. 

- Nu, am reuşit eu să spun. Nu... Este minunată. 

Şi era. Chiar era. 

- Mă gândeam că, dacă te-ai apuca din nou să pictezi... 

L-am aşteptat să termine. 

Nu o făcu. 

Faţa mi se încălzi. 

- Şi cum rămâne cu tine? am întrebat eu încet. Munca la birou 
te va ajuta la ceva? 

Am îndrăznit să-l privesc în ochi. Mânia licărea în ei, dar spuse: 

- Nu vorbim despre mine. Vorbim... despre tine. 

Am studiat din nou cutia şi conţinutul ei. 

- Măcar voi avea voie să hoinăresc spre locul în care vreau să 
pictez? Sau voi fi însoțită? 

Tăcere. 

Un răspuns negativ... apoi, unul pozitiv. 

Am început să tremur, dar pentru mine, pentru noi, mi-am 
impus să spun: 

- Tamlin... Tamlin, nu pot... nu pot să trăiesc înconjurată de paz- 
nici zi şi noapte. Nu pot trăi atât de... sufocată. Dă-mi voie să te ajut, 
lasă-mă să lucrez cu tine. 

- Ai făcut destule, Feyre. 

- Ştiu. Dar... M-am întors cu faţa la el. I-am întâlnit privirea — 
întreaga putere a Marelui Lord al Regatului Primăverii. Sunt mai 
greu de ucis acum. Sunt mai rapidă, mai puternică... 

- Ai mei erau mai rapizi şi mai puternici decât tine. Şi au fost 
ucişi destul de uşor. 

„Atunci, căsătoreşte-te cu cineva care poate suporta asta.“ 

EI clipi. Încet. Apoi spuse cu o blândeţe îngrozitoare: 

- Deci, nu vrei să te căsătoreşti cu mine? 

Am încercat să nu mă uit la inelul de pe degetul meu, la acel 
smarald. 

— Bineînţeles că vreau. Bineînţeles că vreau. Vocea mi se sparse. 
Dar tu... Tamlin... Zidurile mă apăsau. Liniştea, gărzile, privirile 
fixe. Ce văzusem astăzi la Tithe. Mă înec, am reuşit eu să spun. Mă 
înec. Şi, cu cât mai mult faci asta, cu cât gărzile... Ai putea la fel de 
bine să mă bagi cu capul sub apă. 

Nimic nu i se citi în privire, pe chip. 

Dar apoi... 

Am strigat, instinctul preluând controlul când puterea lui explodă 
prin cameră. 

Ferestrele se sparseră. 

Mobila se despică. 

Iar acea cutie cu vopsele, pensule şi hârtie... 

Explodă în praf, sticlă şi lemn. 


CAPITOLUL, 
10 


În prima clipă, biroul era intact. 

În următoarea, era complet distrus. O cameră goală. 

Nimic nu mă atinsese în locul în care mă culcasem la podea, cu 
mâinile deasupra capului. 

Tamlin gâfâia, respiraţia neregulată auzindu-se ca nişte suspine. 

Eu tremuram atât de tare, încât credeam că oasele mi se vor face 
ţăndări, la fel ca mobila, dar mi-am impus să-mi cobor braţele și să 
îl privesc. 

Chipul îi era devastat. De durere, frică şi suferinţă. 

În jurul meu, nu căzuse nicio rămășiță, ca și când m-ar fi protejat. 

Tamlin făcu un pas spre mine, peste linia invizibilă de demarcație. 

Făcu un pas înapoi, ca şi când s-ar fi lovit de ceva solid. 

— Feyre! spuse el răgușit. 

Păşi din nou, însă linia nu cedă. 

— Feyre, te rog! şopti el. 

Iar eu mi-am dat seama că linia... acea bulă de protecţie... 

Eu o creasem. 

Era un scut. Nu doar unul mental, ci şi fizic. 

Nu ştiam care Mare Lord îmi dăruise puterea care controla aerul 
sau vântul sau toate astea. Poate că fusese unul din Regatele Solare. 
Nu-mi păsa. 

- Feyre, spuse Tamlin a treia oară, împingând o mână în ceea ce, 
într-adevăr, părea un zid curbat, invizibil, de aer întărit. Te rog! Te rog! 

Acele cuvinte sparseră ceva în mine. Mă deschiseră. 

Poate că sparseră şi acel scut de vânt solid, deoarece mâna lui 
trecu prin el. 

Apoi, păşi peste acea linie dintre haos şi ordine, pericol şi siguranţă. 

Se lăsă în genunchi, cuprinzându-mi faţa în mâini. 

- Îmi pare rău, îmi pare rău! 

Nu mă puteam opri din tremurat. 

- Voi încerca, şopti el. Voi încerca să fiu mai bun. Eu nu... nu o 
pot controla uneori. Mânia. Ziua de astăzi a fost doar... a fost rea. 
Cu Tithe, cu toate astea. Astăzi... să uităm de asta, să trecem peste 
asta. Te rog! 

Nu m-am opus când îşi strecură un braţ în jurul meu, strângân- 
du-mă destul de tare încât căldura lui mă pătrunse. Îşi îngropă faţa 
în gâtul meu şi-mi vorbi în ceafă, ca şi când corpul meu urma să ab- 
soarbă cuvintele, ca şi când le putea spune doar în modul în care ne 
pricepusem dintotdeauna să comunicăm - lipiți unul de celălalt. 

- Nu te-am putut salva înainte. Nu te-am putut proteja de ei. Iar 
când ai spus asta, despre... despre faptul că te înec... Sunt altfel 
decât ei? 

Ar fi trebuit să-i spun că nu era adevărat, dar... vorbisem din 
inimă. Sau din ce mai rămase din ea. 

— Voi încerca să fiu mai bun, rosti el din nou. Te rog, mai dă-mi 
timp. Lasă-mă... lasă-mă să depășesc asta. Te rog. 

„Ce să depăşeşti? “ am vrut să-l întreb. Dar cuvintele mă abando- 
naseră. Mi-am dat seama că nu vorbisem încă. 

Mi-am dat seama că aștepta un răspuns de la mine și că nu îi 
dădusem unul. 

Aşadar, l-am îmbrățișat, deoarece şi pentru mine acesta era sin- 
gurul mod prin care puteam să vorbesc. 

Gestul fu un răspuns suficient. 


120 SARAH J. MAAS 


- Îmi pare rău, spuse el din nou. Nu se opri timp de câteva minute. 

Ai făcut destule, Feyre. 

Poate că avea dreptate. Şi, în orice caz, poate că eu nu mai aveam 
nimic de oferit. 

L-am îmbrățișat, privind peste umărul lui. 

Vopseaua roşie stropise peretele din spatele nostru. Şi, când am 
urmărit-o curgând pe lambriul crăpat din lemn, mi s-a părut că 
semăna cu sângele. 


Hp 


Tamlin își ceru scuze zile întregi, făcând dragoste cu mine, di- 
mineaţa şi seara. Venerându-mi corpul cu mâinile, limba și dinţii. 
Dar asta nu fusese niciodată partea grea. Doar restul lucrurilor ne 
încurcau. 

Se tinu de cuvânt. 

Erau mai puţine santinele când mă plimbam pe proprietate. Unele 
rămăseseră, dar nimeni nu mă urmărea. Făcusem chiar şi-o plim- 
bare prin pădure, fără escortă. 

Deşi ştiam că lucrătorii de la grajduri îi raportaseră lui Tamlin 
clipa în care am plecat şi în care m-am întors. 

Tamlin nu mai spuse nimic despre scutul de vânt solid pe care îl 
folosisem împotriva lui. Şi lucrurile mergeau atât de bine încât nici 
eu nu am îndrăznit să aduc vorba despre asta. 


3 


Zilele trecură repede. Tamlin era mai mult plecat şi, de câte ori 
se întorcea, nu îmi spunea nimic. Renunțasem de mult să îl mai 
sâcâi cu întrebările mele. Un protector — asta era el şi asta avea să fie 
pentru totdeauna. Ceea ce îmi dorisem eu când îmi era frig şi greu 
şi eram tristă; ceea ce îmi trebuise ca să topesc gheaţa anilor grei în 
care suferisem de foame. 

Nu aveam curajul să mă întreb ce voiam sau ce îmi trebuia acum. 
Cine devenisem. 

Așadar, de vreme ce singura mea opţiune era să-mi pierd vremea, 
mi-am petrecut zilele în bibliotecă. Exersam cititul şi scrisul. Îmi 
întăream scutul mental cărămidă cu cărămidă, strat cu strat. Uneori, 
încercam să văd dacă puteam invoca zidul fizic de aer solid. Savuram 
liniştea, chiar dacă mi se strecurase în venele şi-n mintea mea. 

În unele zile, nu vorbeam cu nimeni. Nici măcar cu Alis. 

Mă trezeam în fiecare noapte, tremurând şi gâfâind. Şi mă 
bucuram când Tamlin nu era acolo, ca să mă vadă. Mai ales că nici 
eu nu îl văzusem trezindu-se din visele lui, cu trupul acoperit de 
transpiraţia rece. Sau transformându-se în acea bestie și stând treaz 
până la răsărit, supraveghind proprietatea împotriva amenințărilor. 
Ce aș fi putut spune ca să-i potolesc fricile, când eu eram sursa mul- 
tora dintre ele? 

Dar el se întoarse pentru o perioadă mai mare de timp, cam la 
două săptămâni după Tithe, iar eu am hotărât să încerc să vorbesc, 
să interacționez. Îi eram datoare să încerc. Îmi datoram asta şi mie 
însămi. 

El părea să gândească la fel. Și, pentru prima dată în ultima 
vreme... lucrurile erau normale. Sau pe cât de normale puteau fi. 

Într-o dimineaţă, m-am trezit din cauza unor voci joase, grave, 
de pe holul din faţa dormitorului meu. Închizând ochii, m-am cul- 
cuşit în pernă şi am tras pătura mai sus. În ciuda faptului că făceam 
dragoste dimineaţa, mă trezeam târziu în fiecare zi, uneori fără să 
mă deranjez să cobor din pat până la prânz. 

Un mârâit trecu prin pereţi, iar eu am deschis din nou ochii. 

- leşi afară! avertiză Tamlin. 

Se auzi încet un răspuns — prea slab ca să înţeleg altceva în afară 
de un mormăit. 

- O spun pentru ultima dată... 

Vocea îl întrerupse, iar mie mi se zbârli părul de pe mâini. 
Mi-am cercetat tatuajul de pe antebraț și am făcut un calcul. Nu, nu, 
ziua de astăzi nu putea să fi venit atât de repede. 

Împingând cuvertura cu picioarele, am ieşit repede pe uşă, dân- 
du-mi seama la jumătatea drumului că eram goală. Mulțumită lui 
Tamlin, hainele îmi fuseseră sfâşiate şi aruncate în cealaltă parte a 
camerei, iar eu nu vedeam nicio cămaşă de noapte. Am luat o pătură 
de pe un scaun din apropiere şi m-am înfăşurat cu ea înainte de a 
întredeschide uşa. 

Mai mult ca sigur, Tamlin şi Rhysand stăteau pe hol. Când auzi 
ușa deschizându-se, Rhysand se întoarse spre mine. Zâmbetul afi- 
şat dispăru. 

- Feyre! strigă Rhysand și mă privi îndelung, atent la fiecare de- 
taliu. Aţi rămas fără mâncare aici? 

- Ce? întrebă Tamlin. 

Ochii violeţi se răciseră. Rhysand îmi întinse o mână. 

— Să mergem. 

Tamlin apăru imediat în faţa lui Rhysand, iar eu am tresărit. 

- Ieși afară! Îi arătă scările. Va veni la tine când va fi pregătită. 

Rhysand nu făcu nimic altceva decât să scuture o scamă in- 
vizibilă de pe mâneca lui Tamlin. O parte din mine îi admiră cura- 
jul. Dacă dinţii lui Tamlin ar fi fost la câţiva centimetri de gâtul 
meu, aş fi intrat în panică. 

Rhysand îmi aruncă o privire. „Nu, nu ai fi făcut-o. Din câte îmi 
amintesc, ultima dată când dinţii lui Tamlin au fost aproape de 
gâtul tău, l-ai pălmuit.“ Mi-am ridicat scuturile de care uitasem, 
încruntându-mă. 

- Taci din gură! spuse Tamlin, păşind mai mult între noi. Și 
ieşi afară! 

Marele Lord făcu un pas spre scări și își băgă mâinile în buzunare. 

- Chiar ar trebui să-ți inspectezi curțile. Zeii ştiu ce alte lepădă- 
turi ar putea intra aici la fel de uşor ca şi mine. Rhysand mă evaluă 
din nou, cu o privire dură. Îmbracă-te! 

Mi-am dezgolit dinţii când m-am întors în cameră. Tamlin mă 
urmă, trântind ușa atât de tare, încât candelabrul se clătină, trimi- 
țând sclipiri de lumină tremurândă pe pereţi. 

Am aruncat pătura şi m-am îndreptat spre dulapul din cealaltă 
parte a camerei, salteaua scârțâind în spatele meu când Tamlin se 
aşeză pe pat. 

- Cum a intrat aici? am întrebat eu, deschizând uşile şi scoto- 
cind printre haine până când am găsit ţinuta turcoaz din Regatul 
Nopţii pe care îi cerusem lui Alis să o păstreze. 

Ştiam că ea voise să le ardă, dar i-am spus că oricum voi veni 
acasă cu o alta. 

— Nu ştiu, spuse Tamlin. 

M-am îmbrăcat cu pantalonii, întorcându-mă ca să-l văd trecân- 
du-şi o mână prin păr. Am simţit minciuna din spatele cuvintelor 
lui. El este doar o parte din jocul lui. 

Mi-am tras cămaşa scurtă peste cap. 

- Dacă vine războiul, poate că ne-ar fi mai bine dacă am încerca 
să îndreptăm lucrurile. 

Nu vorbiserăm despre acest subiect din prima zi a revenirii mele. 
Am căutat prin fundul dulapului papucii asortaţi din mătase şi 
m-am întors spre el când i-am încălțat. 

- Voi începe să îndrept lucrurile în ziua în care te va elibera de 
înțelegerea asta. 

- Poate că nu renunţă la ea ca să te facă să-l asculți. 

M-am îndreptat spre locul în care stătea pe pat, pantalonii fiin- 
du-mi un pic mai largi în talie decât luna trecută. 

- Feyre, spuse el, întinzându-se după mine, dar eu ieşisem deja 
din raza lui de acțiune. De ce trebuie să ştii lucrurile astea? Nu îţi e 
suficient să te recuperezi în linişte? Ai câștigat asta. O meriți. Am 
redus numărul de santinele de aici; am încercat... să fiu mai bun. Așa 
că lasă restul... Inspiră adânc. Nu e momentul să vorbim despre asta. 

Niciodată nu era timpul pentru conversaţia asta sau pentru o alta. 
Dar nu am spus-o. Nu aveam energie să o spun şi toate cuvintele se 

uscară şi dispărură. Aşa că am memorat trăsăturile feței lui Tamlin şi 
nu m-am opus când m-a tras la pieptul lui şi m-a ţinut strâns. 

Cineva tuși de pe hol, iar Tamlin mă acoperi cu trupul său. 

Mă săturasem de certuri şi de mârâituri, iar ideea de a reveni în 
acel loc deschis şi liniştit din vârful muntelui părea o alternativă 
mai bună decât să mă ascund în bibliotecă. 

M-am retras, iar Tamlin zăbovi când m-am întors pe hol. 

Rhysand se încruntă la mine. M-am gândit dacă să îi dau o re- 
plică acidă, dar aveam nevoie de mai multă energie decât dispu- 
neam - şi ar fi trebuit să-mi pese de gândurile lui. 

Chipul lui Rhysand deveni de necitit când îmi întinse o mână. 

Tamlin apăru în spatele meu și împinse acea mână în jos. 

- Anulează-i înțelegerea aici şi acum şi îți voi da orice vrei! Orice! 

Inima mi se opri. 

- Ai înnebunit? l-am întrebat eu. 

Tamlin nici măcar nu clipi spre mine. 

Rhysand ridică doar o sprânceană şi zise: 

- Deja am tot ce vreau. 

Îl ocoli pe Tamlin ca şi când ar fi fost o piesă de mobilier şi mă 
luă de mână. Înainte să îmi pot lua rămas-bun, un vânt negru ne 
ridică şi am dispărut. 


CAPITOLUL 
Şi 


- Ce naiba s-a întâmplat cu tine? mă întrebă Rhysand înainte ca 
Regatul Nopţii să apară în jurul nostru. 

- De ce nu te uiţi în mintea mea, pur şi simplu? 

Cuvintele nu îl afectară când le-am rostit. Nu m-am deranjat să-l 
împing când am scăpat din prinsoarea lui. 

El îmi făcu semn din ochi şi spuse: 

- Ce haz ar avea? 

Nu am zâmbit. 

- Nu mai arunci cu pantofi de data asta? 

Aproape vedeam celelalte cuvinte în ochii lui. „Haide! Joacă-te 
cu mine!“ părea să-mi spună. 

M-am îndreptat spre scările care duceau spre camera mea. 

- Luăm împreună micul dejun, mă anunţă el. 

Ceva din cuvintele lui mă făcu să mă opresc. Ceva despre care aş 
fi putut jura că era disperare. Îngrijorare. 

M-am întors. Hainele largi îmi alunecau peste umeri și talie. 
Nici nu-mi dădusem seama cât de mult slăbisem, în ciuda lucru- 
rilor care, încet, reveneau la normal. 

— Nu ai alte lucruri de care să te ocupi? l-am întrebat. 

- Bineînţeles că am, spuse el, ridicând din umeri. Am atât de 
multe lucruri de care să mă ocup, încât, uneori, sunt tentat să îmi 
dezlănțui puterea peste lume şi să şterg totul. Doar ca să am parte 

de ceva linişte. Rânji, făcând o plecăciune. Nici măcar faptul că-şi 
dezvăluise nonșalant puterea nu reuşi să mă înfioare, să mă ui- 
mească. Dar mereu îmi voi face timp pentru tine. 

Îmi era foame, încă nu mâncasem. Iar ceea ce licărea în spatele 
zâmbetului său încrezut şi nesuferit chiar era îngrijorare. 

Așadar, i-am făcut semn să meargă înainte spre familiara masă de 
sticlă din capătul sălii. 

Merse lângă mine, la o distanţă obişnuită. 

Obosită. Eram atât de... obosită. 

Când să ajungem la masă, Rhysand spuse: 

- Am simţit frică luna asta prin uimitoarea noastră legătură. S-a 
întâmplat ceva incitant în minunatul Regat al Primăverii? 

- Nu s-a întâmplat nimic, am spus eu. 

Pentru că aşa era. Şi nu era treaba lui. 

M-am uitat pieziș la el, şi mânia, nu îngrijorarea, licări în acei ochi. 

Aș fi putut jura că muntele de sub noi tremură ca răspuns. 

— Dacă ştii, am spus eu cu răceală, de ce mă mai întrebi? 

M-am aşezat pe scaun odată cu el. 

- Zilele astea n-am mai auzit nimic prin legătură, spuse el încet. 
E linişte. Chiar şi cu scuturile tale ridicate în cea mai mare parte a 
timpului, ar trebui să te pot simți. Şi totuşi, nu o fac. Uneori trag de 
legătură doar ca să mă asigur că ești încă în viaţă. Întunericul pâl- 
pâi. Iar apoi, într-o zi, în mijlocul unei întâlniri importante, groaza 
explodează prin legătură. Tot ce văd sunt frânturi cu tine şi cu el — şi 
nimic după aceea. Din nou linişte. Aş vrea să ştiu ce a cauzat o astfel 
de perturbare. 

M-am servit de pe farfuriile cu mâncare, fără să-mi pese de cele 
puse deja pe masă. 

- Ne-am certat. Restul nu te priveşte. 

- De aceea arăţi de parcă suferinţa şi vinovăția, şi mânia te devo- 
rează de vie, bucată cu bucată? 

Nu voiam să vorbesc despre asta. 

— leşi din mintea mea! 

- Obligă-mă! Împinge-mă afară! Ţi-ai coborât scutul în dimi- 
neaţa asta — oricine ar fi putut intra. 

L-am privit în ochi. Era o altă provocare. lar mie nici măcar... 
nu-mi păsa. Nu-mi păsa de ceea ce ardea mocnit în corpul meu, de 
faptul că mă strecurasem în mintea lui Lucien la fel de uşor cum 
se strecura Rhysand în a mea, cu sau fără scut. 

- Unde este Mor? am întrebat eu în schimb. 

Se încordă, iar eu m-am pregătit ca el să insiste, să mă provoace, 
dar spuse: 

- Este plecată. Are niște sarcini pe care trebuie să le îndepli- 
nească. Umbrele se rotiră din nou în jurul lui, iar eu am început să 
mănânc. Atunci, nunta s-a amânat? 

M-am oprit din mâncat câteva clipe ca să mormăi: 

- Da. 

- Mă aşteptam la un răspuns de genul „Nu pune întrebări stupide 
dacă deja ştii răspunsul“ sau la preferatul meu: „Du-te naibii!“ 

N-am făcut decât să mă întind spre farfuria cu tarte. Își ţinea 
mâinile lipite de masă - şi o urmă de fum negru i se răsuci peste 
degete. Ca nişte gheare. 

- Te-ai mai gândit la oferta mea? întrebă el. 

Nu i-am răspuns până când nu am terminat tot din farfurie şi 
am umplut-o din nou, cu vârf. 

- Nu am de gând să lucrez cu tine. 

Aproape că simţeam calmul întunecat care se aşternea deasu- 
pra lui. 

— Şi de ce mă refuzi, Feyre? 

M-am jucat cu fructele din farfuria mea. 

- Nu voi face parte din războiul despre care crezi că se apropie. 
Spui că ar trebui să fiu o armă, nu un pion - mie mi se pare că sunt 
același lucru. Singura diferenţă este persoana căreia îi e de folos. 

- Vreau ajutorul tău, nu să te manipulez, izbucni el. 

În cele din urmă, mânia lui mă făcu să-mi ridic privirea. 

— Îmi vrei ajutorul deoarece asta îl va supăra pe Tamlin. 

Umbrele dansau în jurul umerilor lui, ca şi când aripile ar fi în- 
cercat să prindă formă. 

- Bine, şopti el. Mi-am săpat singur groapa, cu tot ce am făcut la 
Poalele Muntelui. Dar am nevoie de ajutorul tău. 

Pentru încă o dată, simţeam cuvintele nerostite: „Întreabă-mă 
de ce, insistă în privinţa asta.“ 

Şi din nou nu voiam să o fac. Nu aveam destulă energie. 

Rhysand spuse încet: 

- Am fost prizonier în regatul ei timp de aproape cincizeci de 
ani. Am fost torturat, bătut şi abuzat, până când doar faptul de a-mi 
spune cine eram și ce trebuia să protejez m-a oprit să încerc să gă- 
sesc o cale de a-i pune capăt. Te rog, ajută-mă să previn să se mai 
întâmple asta Prythianului! 

O oarecare parte din inima mea suferi şi sângeră când îi auzi 
dezvăluirea pusă în cuvinte. 

Dar Tamlin făcuse excepţii - redusese numărul gărzilor, îmi dă- 
duse voie să umblu un pic mai liberă. El îşi dădea silința. Ne dădeam 
silința. Nu aveam de gând să periclitez asta. 

Aşa că am continuat să mănânc. 

Rhysand nu mai spuse nimic. 


E3 


Nu am luat cina cu el. 

Nici nu m-am trezit la timp pentru micul dejun. 

Totuşi, când am apărut la amiază, el aştepta la etaj, afișându-și 
acel zâmbet vag şi amuzat. 

Mă înghionti spre masa pe care o pregătise cu hârtie, cărți şi 
cerneală. 

- Copiază propoziţiile astea, spuse el tărăgănat din cealaltă parte 
a mesei, dându-mi o bucată de hârtie. 

M-am uitat la ele și am citit perfect: 

Rhysand este o persoană minunată. Rhysand este centrul lumii mele. 
Rhysand este cel mai bun iubit la care poate visa o femeie. Am lăsat 
hârtia pe masă, am scris cele trei propoziţii şi i-am înmânat-o. 

Ghearele se loviră de mintea mea o clipă mai târziu. 

Și ricoşară inofensive, respinse de scutul strălucitor şi negru din 
granit. 

EI clipi. 

- Ai exersat! 

M-am ridicat de la masă şi am plecat. 

- Nu am avut altceva mai bun de făcut. 


Hp 


În acea seară, lăsă un teanc de cărţi lângă ușa mea, împreună cu 
un bilet. 


Am treabă în altă parte. Casa este a ta. 


Dă-mi de ştire dacă ai nevoie de mine. 


Zilele trecură, iar eu nu am avut nevoie de el. 


Rhysand reveni la sfârşitul săptămânii. Mă aşezasem pe unul 
dintre micile şezlonguri îndreptate cu fața spre munți şi aproape 
citisem o carte întreagă în fotoliul cu perne moi, parcurgând-o 
încet şi învățând cuvinte noi. Lectura îmi umpluse timpul - şi îmi 
|inuse companie într-un mod liniştit şi constant, cu personajele 
care nu existau și nu vor exista niciodată, dar care, cumva, mă făcu- 
seră să mă simt mai puţin... singură. 

Nu mai ştiam unde era femeia care aruncase o suliță din os spre 
Amarantha... Poate că dispăruse în acea zi în care i se rupsese gâtul 
şi nemurirea spiriduşilor îi umpluse venele. 

Tocmai terminam un capitol bun - penultimul din carte - și o 
rază caldă a soarelui de după-amiază îmi încălzea picioarele, când 

Rhysand se strecură printre cele două fotolii supradimensionate, 
tinând două farfurii cu mâncare, pe care le lăsă pe masa joasă din 
faţa mea. 

- De vreme ce pari hotărâtă să duci o viață sedentară, spuse el, 
m-am gândit să te ajut şi să-ți aduc de mâncare. 

Stomacul mi se răsucea deja de foame, iar eu mi-am coborât 
cartea în poală. 

— Mulţumesc! 

Râse scurt. 

- » Mulţumesc“? Nu „Mare Lord şi servitor“? Sau „Nu mă inte- 
resează ce vrei, Rhysand?“ El ţâțâi. Ce dezamăgire! | 

Am lăsat cartea şi am întins o mână spre farfurie. Putea să se 
audă vorbind toată ziua dacă asta îşi dorea, dar eu voiam să mă- 
nânc. Acum. 

Aproape că atinsesem marginea farfuriei cu degetele, când toc- 
mai alunecă. 

M-am întins din nou. Încă o dată, un fuior de putere trase far- 
furia mai departe. 

— Spune-mi ce să fac, rosti el. Spune-mi ce să fac pentru a te ajuta. 

Rhysand ţinu farfuria departe de mine. El vorbi din nou şi, ca 
şi când cuvintele îi slăbiseră controlul asupra puterii sale, ghearele 
de fum i se răsuciră peste degete și aripi mari de umbră i se întin- 
seră la spate. 

- După atâtea luni, ai rămas o fantomă. Nimeni de acolo nu în- 
treabă ce naiba se întâmplă? Marelui tău Lord pur şi simplu nu-i pasă? 

Îi păsa. Lui Tamlin chiar îi păsa. Poate prea mult. 

- Mă lasă să mă descurc, am spus eu, destul de acidă încât abia 
mi-am recunoscut vocea. 

- Lasă-mă să te ajut, spuse Rhysand. Am suferit destul la 
Poatelele Muntelui... 

Am tresărit. 

- Ea câştigă, şopti Rhysand. Căţeaua aia va câştiga, dacă te lași 
distrusă. 

Mă întrebam dacă îşi spusese asta luni la rând, mă întrebam dacă 
şi el avea momente în care amintirile îl sufocau în miezul nopții. 

Însă eu am ridicat cartea, aruncând două cuvinte prin legătura 
dintre noi, înainte de a ridica din nou scutul. 

„Conversaţia s-a încheiat.“ 

- Pe naiba! mârâi el. 

Un zdrăngănit puternic îmi mângâie degetele, apoi cartea se în- 
chise în mâinile mele. Mi-am înfipt unghiile în piele şi hârtie -— 
degeaba. 

Era un ticălos. Un ticălos arogant şi încrezut. 

Încet, mi-am ridicat privirea spre el. Şi am simţit... nu mânia 
fierbinte, ci o furie îngheţată, strălucitoare. 

Aproape simţeam acea gheaţă în vârful degetelor, sărutându-mi 
palmele. Aș fi putut jura că gheaţa acoperea cartea înainte să i-o 
arunc în cap. 

Se apără destul de repede, iar aceasta ricoșă şi alunecă pe po- 
deaua din marmură din spatele nostru. 

- Bun, spuse el respirând uşor neregulat. Ce mai poţi să faci, 
Feyre? 

Gheaţa se transformă în flacără, iar eu mi-am strâns degetele 
în pumni. 

Marele Lord al Regatului Nopţii păru sincer ușurat când văzu 
mânia care mă făcea să vreau să mă înfurii şi să ard. 

Un sentiment, pentru prima dată. În locul răcelii goale şi a liniştii. 

Și gândul de a mă întoarce la conacul cu santinele și patrule şi 
secrete... M-am afundat din nou în scaun. Îngheţată din nou. 

- Oricând ai nevoie de cineva cu care să te joci, spuse Rhysand, 
împingând farfuria spre mine pe un vânt împestriţat cu stele, fie 
în timpul minunatei noastre săptămâni împreună sau nu, dă-mi 
de ştire. 

Nu am reușit să îi dau un răspuns, extenuată de mânia pe care o 
manifestasem. 

Şi mi-am dat seama că eram într-o cădere liberă, fără sfârşit. Fu- 
sesem de ceva timp. Din clipa în care înjunghiasem în inimă tână- 
rul spiriduş. 

Nu m-am uitat deloc la el cât timp am devorat mâncarea. 


Hp 


În dimineaţa următoare, Tamlin aştepta la umbra stejarului no- 
duros din grădină. 

O expresie criminală, aţintită doar asupra lui Rhysand, îi strâmba 
chipul. Totuşi, Rhysand nu zâmbi amuzat când se îndepărtă de mine, 
ci afişă doar privirea rece şi vicleană a unui prădător. 

Tamlin mârâi la mine: 

- Intră în casă! 

M-am uitat pe rând la cei doi Mari Lorzi. Și, văzând furia de pe 
chipul lui Tamlin, ştiam că nu voi mai călări şi că nici nu mă voi mai 
plimba singură pe proprietate. 

- Luptă! fu tot ce îmi spuse Rhysand. 

Apoi, dispăru. 

- Sunt bine, i-am spus lui Tamlin când îşi relaxă umerii, plecân- 
du-şi capul. 

- Voi găsi o cale să pun capăt situaţiei, jură el. 

Voiam să-l cred. Ştiam că ar fi făcut orice pentru asta. 

Mă obligă din nou să rememorez toate detaliile pe care le aflasem 
acasă la Rhysand. Fiecare conversaţie, oricât de scurtă. I-am spus 
totul, rostind fiecare cuvânt mai încet decât pe cel de dinainte. 

„Să te protejez, să te protejez, să te protejez“ — citeam cuvintele 
în ochii lui, simţindu-le de fiecare dată când se împinse în mine în 
acea noapte. Îi fusesem luată chiar și într-o perioadă de stabilitate, 
dar asta nu avea să se mai întâmple. 

Santinelele reveniră în forță a doua zi, de dimineaţă. 


CAPITOLUL 
[2 


În timpul primei săptămâni de la întoarcerea mea, nu mi se per- 
mise să părăsesc casa. 

O amenințare necunoscută invadase tărâmurile, iar Tamlin şi 
Lucien fură chemați să se ocupe de ea. I-am cerut prietenului meu 
să-mi spună ce se întâmpla. Lucien afişă acea expresie pe care o 
avea mereu când voia să o facă, dar loialitatea lui față de Tamlin îl 
împiedică. Aşa că nu l-am mai întrebat. 

Cât fură plecați, Ianthe se întoarse ca să-mi țină companie, să 
mă protejeze... nu ştiu. 

Ea era singura care avea voie să intre în casă. Grupul gălăgios, 
semipermanent, de lorzi şi doamne din Regatul Primăverii de la 
conac fusese alungat, împreună cu servitorii lor personali. Eram 
recunoscătoare că nu mai trebuia să dau peste ei când mergeam pe 
holurile conacului sau prin grădină şi că nu mai eram nevoită să 
imi amintesc numele și trecutul lor personal; nu mai trebuia să-i 
suport încercând să nu se holbeze la tatuajul meu, dar... ştiam că 
lui Tamlin îi plăcuse să îi aibă în preajmă. Ştiam că unii dintre ei 
chiar îi erau prieteni vechi, ştiam că îi plăcea ca moşia să răsune de 
zgomote, râsete şi conversații. Totuşi aflasem că vorbeau între ei 
tot aşa cum se certau cu partenerii lor. Cuvinte frumoase care mas- 
cau insulte tăioase. 

Mă bucuram de linişte — chiar dacă începea să mă apese, chiar 
dacă îmi umplea capul până când nu mai era nimic înăuntru, în 
afară de... deşertăciune. 

Eternitate. Aceasta urma să fie eternitatea mea? 

Citeam cărţi în fiecare zi - poveşti despre oameni şi locuri de 
care nu mai auzisem niciodată. Poate că erau singurul lucru care 
mă împiedicau să nu disper. 

Tamlin se întoarse opt zile mai târziu, mă sărută pe frunte mă 
măsură din priviri, iar apoi intră în birou. Unde Ianthe avea veşti 
pentru el. 

Pe care de asemenea nu trebuia să le aud. 

Singură pe hol, am urmărit cum preoteasa cu glugă îl conduse 
spre uşile duble din celălalt capăt, o strălucire roşie... 

Corpul mi se încordă, instinctul vuind prin mine când m-am 
întors... 

Nu era Amarantha, ci Lucien. 

Părul roşu era al lui, nu al ei. Eram aici, nu în acea temniţă... 

Ochii prietenului meu — din metal şi carne — erau aţintiți asupra 
mâinilor mele. 

Asupra locului în care unghiile îmi creşteau, curbându-se. Nu în 
gheare de umbră, ci în gheare care îmi sfâşiaseră lenjeria de corp de 
nenumărate ori. 

„Încetează, încetează, încetează, încetează...“ 

Încetă. 

Ca stingerea unei lumânări, ghearele dispărură într-un fuior 
de fum. 

Privirea lui Lucien alunecă spre Tamlin şi Ianthe, neatent la ce 
se întâmplase, iar apoi îşi înclină tăcut capul, făcându-mi semn să 
îl urmez. 

Am urcat pe scări spre etajul al doilea, unde holurile erau pustii. 
Nu m-am uitat la tablourile care flancau pereţii. Nu am privit din- 
colo de ferestrele înalte, spre grădinile luminoase. 

Am trecut de ușa dormitorului meu, am trecut de cea a lui, până 
când am intrat într-un mic birou în mare parte nefolosit, de la etajul 
al doilea. 

EI închise uşa după ce am intrat în cameră și se rezemă de pa- 
noul din lemn. 

- De cât timp îţi apar gheare? întrebă el încet. 

— Asta e prima dată. 

Vocea îmi răsună gol şi monoton în urechi. 

Lucien se uită atent la mine - la rochia roşie aleasă de Ianthe în 
acea dimineaţă, la chipul pe care nu mă deranjam să afișez o expre- 
sie plăcută. 

- Nu pot face prea mult, spuse el răgușit. Dar îl voi întreba în 
seara asta. Despre antrenament. Puterile se vor manifesta fie că te 
antrenezi sau nu, indiferent de cine este în preajmă. Îl voi întreba în 
seara asta, repetă el. 

Totuşi, ştiam deja care va fi răspunsul. 

Lucien nu mă opri când am deschis ușa de care se rezemase şi am 
plecat fără să spun nimic. Am dormit până la cină, m-am dezmeticit 
suficient cât să mănânc, şi când am coborât la parter, vocile ridicate 
ale lui Tamlin, Lucien şi lanthe mă trimiseră înapoi pe trepte. 

- O vor vâna şi o vor ucide, îi şuieră Ianthe lui Lucien. 

- Oricum o vor face, deci, care este diferența? replică Lucien. 

- Diferenţa, răspunse lanthe, este să ai avantajul de a şti acest 
lucru - nu doar Feyre va fi vizată pentru darurile furate de la acei 
Mari Lorzi. Şi copiii tăi, îi spuse ea lui Tamlin, vor avea o astfel de 
putere. Ceilalți Mari Lorzi vor şti asta. lar dacă nu o vor ucide pe loc 
pe Feyre, şi-ar putea da seama că vor avea de câştigat dacă le-ar 
oferi şi lor urmași. 

Aluzia aceasta îmi întoarse stomacul pe dos. Că aş putea fi furată 
şi ținută pentru... procreere. Cu siguranţă... cu siguranţă, niciun 
Mare Lord nu ar fi mers atât de departe. 

- Dacă am face asta, răspunse Lucien, niciunul dintre ceilalți 
Mari Lorzi nu va rămâne alături de ei. Ar înfrunta mânia celor şase 
regate care îi vor ataca. Nimeni nu este atât de prost. 

- Rhysand este atât de prost, spuse Ianthe. Și, cu puterea lui, ar 
putea rezista. Gândeşte-te, zise ea cu o voce blajină, şi, fără să ezite, 
se întoarse spre Tamlin, că s-ar putea să vină ziua când nu o va mai 
aduce înapoi. Vezi bine ce minciuni otrăvite i-a şoptit la ureche. 
Sunt şi alte căi ca să eviţi asta, adăugă ea cu un venin stăpânit. S-ar 
putea să nu fim în stare să îl confruntăm, dar mi-am făcut niște 
prieteni peste mare... 

- Nu suntem asasini, interveni Lucien. Rhysand este aşa cum 
este, dar cine i-ar lua locul... 

Sângele mi se răci şi aş fi putut jura că gheaţa îmi cuprindea 
vârful degetelor. 

Lucien continuă, pe un ton rugător: 

- Tamlin! Tam! Las-o să se antreneze, las-o să-și stăpânească 
puterile - dacă ceilalți Mari Lorzi chiar vin după ea, las-o să aibă 
o şansă... 

Tăcerea se lăsă cât îi dădură timp lui Tamlin să se gândească. 

Picioarele începură să mi se mişte în clipa în care am auzit 
primul cuvânt din gura lui, abia mai puternic decât un mârâit. 

- Nu. 

Cu fiecare pas pe scări, am auzit și restul. 

- Să nu le dăm niciun motiv să suspecteze că ea ar avea vreo 
abilitate, ceea ce antrenamentul cu siguranţă ar face-o. Nu te uita 
aşa la mine, Lucien. 

Tăcerea se lăsă din nou. 

Apoi se auzi un mârâit urât şi un tremur magic zdruncină casa. 

Tamlin vorbi pe un ton jos, mortal. 

- Nu insista în privinţa asta. 

Nu voiam să ştiu ce se întâmpla în acea cameră, ce îi făcuse lui 
Lucien, ce expresie afișase Lucien ca să cauzeze acel impuls de putere. 

Am încuiat uşa de la dormitorul meu și nu m-am mai deranjat 
să cinez. 


Hp 


Tamlin nu mă căută în acea seară. M-am întrebat dacă el, Ianthe 
şi Lucien încă discutau despre viitorul meu şi amenințările împo- 
triva mea. 

În după-amiaza următoare, când m-am ridicat în cele din urmă 
din pat, în fața dormitorului meu erau santinele. 

Conform lor, Tamlin şi Lucien erau deja ascunși în biroul lui. 
Fără curtenii lui Tamlin prin preajmă, conacul era din nou tăcut, în 
timp ce eu, fără să am altceva de făcut, m-am dus să mă plimb pe 
aleile grădinii pe care le păzisem de atât de multe ori, încât eram 
surprinsă că pe pământul galben nu se vedeau urmele permanente 
ale tălpilor mele. 

Doar paşii mei se auziră pe holurile strălucitoare când am trecut 
pe lângă gărzile înarmate până în dinţi şi care își dădeau silința să 
nu se holbeze la mine. Niciunul nu îmi vorbea. Nici măcar servito- 
rii nu ieşeau din camerele lor, decât dacă era absolut necesar. 

Poate că devenisem prea leneşă; poate lenea mea mă predispunea 
la aceste izbucniri. Oricine ar fi putut să mă vadă cu o zi în urmă. 

Și, cu toate că nu vorbisem despre asta... lanthe ştia. Despre pu- 
teri. De când ştia? Gândul că Tamlin i-ar fi spus... 

Mi-am târât pantofii din mătase pe treptele din marmură, trena 
din şifon a rochiei mele verzi şerpuind în urma mea. 

Câtă liniște! Prea multă liniște! 

Trebuie să ies din casa asta. Trebuie să fac ceva. Dacă sătenii nu vo- 
iau ajutorul meu, prea bine. Puteam să fac alte lucruri. Orice altceva. 

Eram pe cale să cotesc pe holul care conducea spre birou, hotă- 
râtă să-l întreb pe Tamlin dacă era vreun lucru pe care aş fi putut să-l 
fac, gata să-l implor, când uşile biroului se deschiseră și Tamlin şi 
Lucien ieşiră, amândoi înarmaţi până în dinţi. Nici urmă de Ianthe. 

- Plecați atât de curând? am întrebat, aşteptându-i să ajungă 
în foaier. 

Tamlin afişă o mască fioroasă când se apropiară. 

— Se întâmplă ceva la granița vestică a mării. Trebuie să plec. 

Era mai apropiată de Hybern. 

- Pot veni cu tine? 

Nu aş fi întrebat niciodată direct, dar... 

Tamlin se opri. Lucien trecu mai departe, pe ușile deschise de la 
intrare, abia reuşind să-şi ascundă crisparea. 

- Îmi pare rău, spuse Tamlin, întinzându-se spre mine. M-am 
dat din calea lui. Este prea periculos. 

— Ştiu cum să rămân ascunsă. Doar... ia-mă cu tine! 

— Nu voi risca să te prindă inamicii noştri. 

„Care inamici? Spune-mi, spune-mi ceva.“ 

M-am uitat lung peste umărul lui, spre locul în care Lucien 
zăbovea pe prundişul de dincolo de uşa de la intrare. Fără cai. Pre- 
supun că de data asta nu le erau necesari, când erau mai rapizi fără 
ei. Dar poate că aș fi reuşit să ţin pasul. Poate că aveam să aştept să 
plece şi... 

- Nici măcar să nu te gândeşti, mă avertiză Tamlin. 

Mi-am îndreptat rapid atenţia spre chipul lui. 

— Nici măcar să nu încerci să vii după noi! mârâi el. 

- Pot lupta, am încercat din nou. Te rog! Era o jumătate de 
adevăr. Un truc pentru supravieţuire nu se compara cu o abilitate 
antrenată. 

Niciodată nu urâsem mai mult un cuvânt. 

El scutură din cap, traversând foaierul spre uşile de la intrare. 

L-am urmat, vorbind fără să gândesc: 

- Mereu va exista o ameninţare. Mereu va fi un conflict sau un 
inamic sau ceva care să mă ţină aici. 

El se opri în pragul ușilor înalte din stejar, atât de frumos restau- 
rate după ce acoliții Amaranthei le distruseseră. 

- Abia reușești să dormi toată noaptea, spuse el precaut. 

— Şi tu la fel, i-am răspuns eu. 

Dar el continuă: 

- Abia poţi sta în preajma altor oameni... 

- Mi-ai promis! Vocea mi se sparse, dar mie nu-mi păsa că im- 
ploram. Trebuie să ies din casa asta. 

- Spune-i lui Bron să vă ia pe tine şi pe lanthe să vă plimbaţi 
călare... 

- Nu vreau să mă plimb călare! Mi-am întins mâinile. Nu vreau 
să merg la plimbare, sau la picnic, sau să culeg flori sălbatice. Vreau să 
Jac ceva. Deci, ia-mă cu tine! 

Acea fată care avusese nevoie să fie protejată, care tânjise după 
stabilitate şi confort... murise la Poalele Muntelui. Eu murisem şi 
nimeni nu mă protejase de acele orori înainte de a mi se rupe gâtul. 
Aşadar, o făcusem singură. Şi nu voiam şi nu puteam să cedez acea 
parte din mine care se trezise şi se transformase la Poalele Muntelui. 
Tamlin își recăpătase puterile, devenise întreg din nou - devenise 
protectorul şi furnizorul care îşi dorea să fie. 

Eu nu mai eram acea ființă umană care avea nevoie să fie mena- 
jată şi alintată, care își dorea luxul și tihna. Nu ştiam cum să tânjesc 
din nou după aceste lucruri. Să fiu docilă. 

Tamlin îşi scoase ghearele. 

- Chiar dacă aş risca, faptul că nu ţi-ai antrenat abilităţile fac din 
prezenţa ta o răspundere mai mare decât oricare alta. 

Parcă aş fi fost lovită cu pietre - atât de tare simţeam cum mă 
sparg în bucăţi. Dar mi-am ridicat capul şi am spus: 

— Te însoțesc, fie că vrei, fie că nu! 

- Ba nu! 

leşi pe uşă, ghearele-i sfârtecând aerul de pe lângă el şi urcă 
jumătate din trepte, înainte ca eu să ajung la prag. 

Acolo m-am izbit de un zid invizibil. 

M-am clătinat înapoi ca să înţeleg imposibilitatea situaţiei. Era 
identic cu cel pe care îl construisem în acea zi în birou și am căutat 
printre cioburile sufletului şi ale inimii mele marginea acelui scut, 

întrebându-mă dacă mă blocasem singură, dar nicio putere nu 
emana din mine. 

Am întins o mână spre aerul din pragul ușii. Şi am întâlnit o 
rezistență solidă. 

— Tamlin, am spus eu răguşită. 

Dar el era deja pe drum, îndreptându-se spre porţile din fier ce 
se conturau. Lucien rămase la baza scărilor, atât de palid la față. 

- Tamlin, am spus eu din nou, împingând în zid. 

El nu se întoarse. 

Am lovit cu mâna în bariera invizibilă. Nicio mişcare, nimic, în 
afară de aerul întărit. Și nu aflasem destule despre puterile mele ca 
să încerc să trec prin el, să-l sparg... Îl lăsasem să mă convingă să nu 
învăţ acele lucruri de dragul lui... 

- Nu te chinui să încerci, spuse încet Lucien, când Tamlin ieşi pe 
poartă şi dispăru repede ca vântul. A împrejmuit toată casa. Ceilalți 
pot intra şi ieşi, dar tu nu poţi. Nu înainte să ridice scutul. 

Mă încuiase aici. 

Am lovit din nou scutul. Din nou. 

Nimic. 

— Doar... ai răbdare, Feyre! încercă Lucien, crispându-se când îl 
urmă pe Tamlin. Te rog! Am să văd ce pot face. Am să încerc din nou. 

Abia l-am auzit în vuietul din urechile mele. Nu am așteptat să-l 
văd trecând de porţi şi dispărând. 

El mă încuiase înăuntru. Mă blocase în casa asta. 

M-am grăbit spre cea mai apropiată fereastră din foaier şi am 
deschis-o. O briză răcoroasă de primăvară intră, iar eu mi-am băgat 
mâna prin ea, doar ca degetele să mi se lovească de un zid invizibil. 
Aerul neted şi dur îmi împunse pielea. 

Am început să respir greoi. 

Eram blocată. 

Eram blocată în casa asta. La fel de bine aș fi putut să mă aflu la 
Poalele Muntelui; la fel de bine aş fi putut să fiu din nou în acea celulă... 

M-am retras cu pași prea uşori şi repezi şi m-am izbit de masa 
din stejar din mijlocul foaierului. Niciuna dintre santinelele din 
apropiere nu veni să vadă ce se întâmplă. 

Mă prinsese aici; mă încuiase aici. 

Nu am mai văzut podeaua din marmură, tablourile de pe pereţi 
sau scările care se iveau în spatele meu. Nu am mai auzit ciripitul 
păsărilor primăverii sau şuieratul brizei prin draperii. 

lar apoi, întunericul apăsător lovi în jos şi se ridică, devorând şi 
vuind şi sfâşiind. 

Era tot ce puteam face ca să nu ţip, ca să nu mă sparg într-o mie 
de bucăţi când m-am lăsat pe podeaua din marmură, aplecându-mă 
peste genunchi şi cuprinzându-mă în brațe. 

Mă prinsese. Mă prinsese. Mă prinsese... 

Trebuia să ies, deoarece de-abia evadasem dintr-o altă închi- 
soare, iar de data asta, de data asta... 

Teleportarea. Aş fi putut să dispar în aer şi să apar în altă parte, 
undeva într-un spaţiu deschis şi liber. Am bâjbâit după puterea 
mea, după orice, după ceva care ar fi putut să-mi arate cum să o fac, 
să găsesc o cale de ieşire. Nimic. Nu am găsit nimic, iar eu deve- 
nisem un nimic şi nu mai puteam vreodată să ies... 

Cineva îmi striga numele de departe. 

Alis... Alis. 

Dar eu eram prinsă într-un cocon de întuneric, foc, gheaţă şi 
vânt, un cocon care îmi topi inelul de pe deget până când aurul pi- 
cură în vid, smaraldul rostogolindu-se după el. M-am înfășurat cu 
forța violentă, ca şi când ar fi putut împiedica zidurile să mă 
strivească complet și poate, poate să-mi poată da o gură de aer... 

Nu puteam ieşi. Nu puteam ieşi. Nu puteam ieşi... 

Mâini puternice și zvelte mă apucară pe sub umeri. 
Nu aveam puterea să mă opun. 

Una din acele mâini se mişcă spre genunchii mei, cealaltă spre 
spatele meu, iar apoi am fost ridicată, lipindu-mă de ceea ce, în 
mod sigur, era trupul unei femei. 

Nu o puteam vedea, nu voiam să o văd. 

Amarantha. 

Venise să mă ia din nou, venise să mă ucidă în sfârşit. 

Se auzeau cuvinte în jurul meu. Vorbeau două femei. 

Niciuna din ele nu era Amarantha. 

- Te rog, te rog, ai grijă de ea, Alis. 

De la urechea dreaptă, cealaltă răspunse: 

- Consideraţi-vă foarte norocoase că Marele vostru Lord nu a 
fost aici când am sosit noi. Gărzile voastre vor avea o durere de cap 
teribilă când se vor trezi, dar sunt în viață. Fiți recunoscătoare! 

Era Mor. Mor mă ținea. Mă purta. 

Întunericul se risipi suficient încât să respir, încât să văd uşile 
grădinii spre care se îndreptă ea. Am deschis gura, dar îşi cobori 
privirea spre mine şi spuse: 

- Credeai că scutul lui ne va ţine departe de tine? Rhysand l-a 
sfărâmat cu o jumătate de gând. 

Dar nu-l vedeam pe Rhysand nicăieri, nu când întunericul se în- 
vârti din nou. M-am agăţat de ea, încercând să respir, să gândesc. 

- Eşti liberă, spuse ferm Mor. Eşti liberă. 

Nu în siguranţă. Nu protejată. 

Liberă. 

Ea mă purtă dincolo de grădină, pe câmp, pe un deal, la poalele 
lui și într-o peşteră... 

Probabil că începusem să mă agit în braţele ei, deoarece îmi zise: 
„Ai ieşit; eşti liberă“. Spuse de nenumărate ori asta, când adevăratul 
întuneric ne înghiți. 

O clipă mai târziu, ea ieşi în lumina soarelui — strălucitoare, miro- 
sind a iarbă şi căpşune. M-am gândit că era posibil să fie vară, apoi... 

Apoi un mârâit slab şi urât spintecă aerul din fața noastră, des- 
picând până şi întunericul. 

- Am făcut totul ca la carte, spuse Mor celui care mârâise. 

Alte braţe mă luară dintr-ale ei, iar eu m-am chinuit să respir; 
m-am luptat pentru un pic de aer în plămâni. Până ce Rhysand spuse: 

- Atunci, am terminat aici. 

Vântul mă sfâşie, împreună cu întunericul antic. 

Dar o umbră mai blândă şi dulce a nopţii mă dezmierdă, mân- 
gâindu-mi nervii şi plămânii până când, în sfârşit, am reuşit să res- 
pir, până când mă făcu să adorm. 


CAPITOLUL 
[3 


Ta nak 


M-am trezit în lumina soarelui şi într-un spațiu deschis - doar 
cerul senin şi munții acoperiţi de zăpadă mă înconjurau. 

Rhysand lenevea într-un fotoliu în fața canapelei pe care eram 
întinsă, privind munţii, cu chipul neobişnuit de solemn. 

Am înghiţit, iar el îşi întoarse capul spre mine. 

În ochi nu i se citea nimic bun. Nimic în afară de o mânie ne- 
mărginită de gheață. Dar clipi, iar mânia dispăru. Înlocuită, poate, 
de ușurare. Extenuare. 

Iar lumina palidă a soarelui încălzea podelele din piatra lunii... 
răsăritul. Era răsăritul. Nu voiam să mă gândesc cât timp fusesem 
inconștientă. 

- Ce s-a întâmplat? am întrebat eu. Sunt răgușită. Ca şi când aş 
fi tipat. 

- Chiar ai țipat, spuse el. Nu-mi păsa dacă scutul meu mental 
era ridicat sau coborât sau complet spulberat. Ai reuşit să sperii de 
moarte toţi servitorii şi toate santinelele din conacul lui Tamlin 
când te-ai înfăşurat în întuneric şi nu te-au mai văzut. 

Am simţit un gol în stomac. 

- Am rănit vreun... 

- Nu. Orice ai făcut, a avut legătură cu tine. 

- Nu ai fost... 

- După lege şi protocol, spuse el întinzându-şi picioarele lungi, 
lucrurile ar fi putut deveni foarte complicate şi imorale dacă eu aș fi 
intrat în acea casă şi te-aş fi luat. A fost mai potrivit să spulber acel 
scut, iar Mor să intre pe picioarele ei, să anihileze santinelele cu pro- 
pria-i putere şi să te care peste graniţă într-un alt regat înainte să te 
pot aduce aici. Altfel, Tamlin ar fi avut mână liberă să-şi mărşălu- 
iască forţele în tărâmul meu ca să te revendice. Şi, de vreme ce nu mă 
interesează un război intern, a trebuit să facem totul ca la carte. 

Aşa spusese şi Mor, că făcuse totul ca la carte. 

Dar... 

- Când mă întorc... 

- De vreme ce prezenţa ta aici nu face parte din cerințele noastre 
lunare, nu ești obligată să te întorci. El îşi frecă tâmplele. Doar dacă 
vrei să o faci. 

Întrebarea se adânci în mine ca o piatră care se scufunda într-o 
baltă. Era atât de linişte în mine, o... nimicnicie. 

- M-a încuiat în casă, am reușit eu să spun. 

O umbră a puternicelor aripi se întinse în spatele scaunului lui 
Rhysand. Dar chipul îi era calm când spuse: 

— Ştiu. Te-am simţit. Chiar şi cu scutul ridicat — pentru prima dată. 

M-am forţat să-l privesc în ochi. 

- Nu am unde altundeva să mă duc. 

Era o întrebare şi o rugăminte. 

EI flutură o mână, iar aripile dispărură. 

- Rămâi aici, dacă vrei. Rămâi aici pentru totdeauna, dacă asta 
iți doreşti. 

- Eu... eu trebuie să mă întorc la un moment dat. 

- Spune şi se va face. Vorbea serios. Chiar dacă îmi dădeam seama 
după furia din ochi că nu îi plăcea. M-ar fi dus înapoi în Regatul 
Primăverii în clipa în care i-aș fi cerut-o. 

M-ar fi adus înapoi la linişte, la acele santinele şi la o viaţă plină 
de îmbrăcăminte, mâncare şi plănuit petreceri. 

Îşi puse piciorul pe un genunchi. 

- Ți-am făcut o ofertă când ai venit prima dată aici: să mă ajuţi, 
iar mâncarea, adăpostul, îmbrăcămintea... sunt ale tale, toate. 

Fusesem o cerşetoare în trecut. Gândul de a o face acum... 

- Lucrează pentru mine, spuse Rhysand. Oricum îți sunt dator. 
Şi ne vom da seama de restul rând pe rând, dacă trebuie. 

Am privit spre munți, ca şi când aş fi putut să văd tocmai până 
în Regatul Primăverii din sud. Tamlin avea să fie furios şi să dis- 
trugă conacul. 

Dar el... m-ar fi închis. Ori nu mă înţelegea deloc, ori cele întâm- 
plate la Poalele Muntelui îl distruseseră, dar... mă închisese. 

- Nu mă mai întorc. 

Cuvintele răsunară prin mine ca un dangăt al morții. Nu înainte 
să îmi dau seama de unele lucruri. Am respins zidul de mânie, 
suferință și disperare când am atins cu un deget locul ocupat cândva 
de acel inel. 

Dacă o luam ușor, poate... poate că Tamlin avea să se răzgân- 
dească. Poate că avea să-și vindece rana zimțată de frică purulentă. 
Poate că aveam să mă înţeleg pe mine însămi. Nu aveam cum să ştiu. 

Dar ştiam că, dacă rămâneam la conac, dacă mai eram închisă o 
dată... Asta ar fi putut finaliza ruptura pe care o începuse A marantha. 

Rhysand invocă de nicăieri o cană de ceai cald și mi-o înmână. 

- Bea! 

Am luat cana, lăsând căldura să-mi încălzească degetele rigide. 
El mă privi insistent până când am luat o sorbitură, apoi se întoarse 
să supravegheze munții. Am mai luat o sorbitură, ceaiul era de 
mentă și... lemn dulce şi o altă plantă sau mirodenie. 

Nu mă întorceam. Poate că nici măcar nu reuşisem să mă întorc 
vreodată. Nu de la Poalele Muntelui. 

Când cana fu golită pe jumătate, am căutat să spun ceva, orice, 
ca să sparg tăcerea strivitoare. 

- Întunericul face parte din puterea pe care mi-ai dat-o tu? 

— Aşa cred. 

Am băut şi restul ceaiului. 

- Fără aripi? 

- Dacă ai moştenit ceva din puterea lui Tamlin de a se trans- 
forma, poate că ai capacitatea să-ți faci şi aripi. 

Un fior îmi cobori pe şira spinării la acel gând, la ghearele pe 
care le făcusem să-mi apară în acea zi cu Lucien. 

- Şi de la ceilalți Mari Lorzi? Gheaţa - asta este Iarna. Scutul pe 
care l-am făcut odată din vânt întărit — de la cine am primit asta? Ce 
mi-ar fi putut da ceilalți? Teleportarea are legătură cu vreunul din- 
tre voi în mod deosebit? 

El se gândi. 

- Vânt? Din Regatul Zilei, cel mai probabil. Iar teleportarea nu 
este limitată la niciun regat. Depinde doar de rezerva proprie de 
putere şi de antrenament. Nu aveam chef să-i spun cât de specta- 
culos eşuasem să mă mişc măcar un centimetru. Cât despre daru- 
rile pe care le-ai primit de la toţi ceilalți... Presupun că tu trebuie să 
le descoperi. 

— Ar fi trebuit să ştiu că bunăvoința ta va dispărea după un minut. 

Rhysand chicoti încet şi se ridică în picioare, întinzându-și bra- 
tele musculoase deasupra capului şi rotindu-și gâtul. Ca şi când ar 
fi stat acolo o lungă perioadă de timp. Toată noaptea. 

- Odihneşte-te o zi sau două, Feyre! spuse el. Apoi încearcă să 
înţelegi toate celelalte lucruri. Am treabă în altă parte a tărâmului 
meu; mă voi întoarce până la sfârşitul săptămânii. 

În ciuda faptului că dormisem mult, eram atât de obosită - obo- 
seala era în oasele şi în sufletul meu răvăşșit. Cum nu i-am răspuns, 
Rhysand plecă printre stâlpii din piatra lunii. 

Și am văzut cum urma să-mi petrec următoarele câteva zile: în 
singurătate, fără să am ce face, şi doar în compania gândurilor mele 
ingrozitoare. Am început să vorbesc înainte să mă pot răzgândi. 

- la-mă cu tine! 

Rhysand trecu prin două draperii din voal. Se opri şi, încet, se 
întoarse. 

— Ar trebui să te odihneşti. 

- M-am odihnit destul, am spus eu, lăsând din mână cana şi 
ridicându-mă în picioare. 

Am ameţit un pic. Oare când mâncasem ultima dată? 

- Oriunde te-ai duce, orice ai face, ia-mă şi pe mine. Nu îţi voi 
face probleme. Doar... te rog! Uram ultimul cuvânt; m-am înecat 
spunându-l. Nu îl făcuse nici pe Tamlin să se răzgândească. 

Pentru o clipă lungă, Rhysand nu spuse nimic. Apoi veni spre 
mine cu un chip ca de piatră, pasul său lung acoperind distanța. 

- Dacă vii cu mine, nu mai este cale de întoarcere. Nu vei avea 
voie să vorbeşti despre ce vezi cu nimeni din afara regatului meu. 
Pentru că, dacă o faci, oamenii vor muri - oamenii mei vor muri. 
Aşadar, dacă vii, va trebui să minţi mereu în legătură cu asta; dacă 
te întorci în Regatul Primăverii, nu poţi spune nimănui ce ai văzut, 
cu cine te-ai întâlnit sau la ce ai fost martoră. Dacă nu preferi ca asta 
să stea între tine şi prietenii tăi, atunci rămâi aici. 

Să rămân aici, să stau închisă în Regatul Primăverii... Pieptul 
meu era o rană deschisă. M-am întrebat dacă va sângera, dacă un 
spirit ar putea sângera şi muri. Poate că asta se întâmplase deja. 

- la-mă cu tine, am şoptit eu. Nu voi spune nimănui ce voi 
vedea. Nici măcar... lor. Nu am suportat să îi spun numele. 

Rhysand mă studie câteva clipe. Şi, în cele din urmă, schiță un 
zâmbet. 

— Plecăm în zece minute. Dacă vrei să te împrospătezi, fă-o! 

Un memento neobişnuit de politicos al faptului că probabil 
semănam cu un cadavru. Aşa mă simţeam. Însă l-am întrebat: 

- Unde mergem? 

Zâmbetul lui Rhysand se lărgi într-un rânjet. 

- În Velaris, Oraşul Luminii Stelelor. 


Hp 


În clipa în care am intrat în cameră, liniștea reveni, alungând 
întrebările pe care le-aş fi avut despre... despre un oraș. 

Amarantha distrusese totul. Dacă exista un oraș în Prythian, 
fără îndoială că urma să vizitez o ruină. 

Am intrat în cadă, m-am spălat cât de repede am putut, apoi 
m-am grăbit să îmbrac hainele Regatului Nopţii, care fuseseră pre- 
gătite pentru mine. Mișcările îmi erau negândite, fiecare gest — o 
incercare slabă care să mă facă să nu mă gândesc la cele întâmplate, 
la ceea ce încercase şi făcuse Tamlin, la ce făcusem eu... 

Când am revenit în holul principal, Rhysand se rezema de un 
stâlp din piatra lunii, curățţându-şi unghiile. Înainte de a-mi întinde 
mâna, îmi spuse doar atât: 

— Ai stat cincisprezece minute. 

Nici n-am avut timp să dau impresia că îmi păsa de tachinarea 
lui, înainte de a fi înghiţiți de întunericul furtunos. 

Vântul şi noaptea, şi stelele se rotiră pe lângă noi când ne tele- 
portă prin lume, iar bătăturile mâinilor lui se zgâriară de cele ale 
mele care dispăreau înainte ca... 

Înainte ca lumina soarelui, nu a stelelor, să mă întâmpine. Mijind 
ochii din cauza strălucirii, m-am trezit stând în ceea ce era, fără 
îndoială, foaierul casei cuiva. 

Covorul roşu ornamentat amortiză singurul pas pe care l-am 
făcut clătinându-mă. Am cercetat cu atenţie zidurile calde lam- 
brisate, operele de artă, scara dreaptă şi lată din stejar. 

Două camere ne flancau: în stânga mea, un salonaş cu un şe- 
mineu din marmură neagră, multă mobilă confortabilă şi elegantă, 
dar uzată şi rafturi încastrate în fiecare perete. În dreapta mea, o 
cameră de zi cu o masă lungă din lemn de cireș, destul de mare pen- 
tru zece oameni - mică, în comparaţie cu cea de la conac. Pe holul 
îngust din față, care se termina cu o ușă despre care am presupus că 
ducea spre o bucătărie, mai erau alte câteva. Era o casă dintr-un oraş. 

Vizitasem odată una, când eram mică, iar tatăl meu mă luase cu 
el în cel mai mare oraș din teritoriul nostru: aparţinea unui client 
foarte bogat şi mirosea a cafea şi naftalină. Un loc drăguţ, dar sufo- 
cant — formal. 

Această casă... această casă trebuie să fi fost un cămin locuit cu 
bucurie şi apreciere. 

Şi era într-un oraş. 


PARTEA A DOUA 


CASA VÂNTULUI 


CAPITOLUL, 
[4 


- Bine ai venit în casa mea! spuse Rhysand. 

Un oraş... Era o lume întreagă acolo. 

Lumina soarelui de dimineaţă intra prin ferestrele aliniate pe 
partea din față a casei. În uşa ornamentat sculptată erau inserții 
de sticlă fumurie, prin care se zărea o mică anticameră și uşa reală de 
la intrare, închisă şi securizată împotriva pericolelor oraşului care 
se aşternea dincolo. 

Gândul de a ieși afară, în mulțimea care se uita chiorâş, de a 
vedea felul în care probabil că Amarantha îi distrusese... Am simţit 
o greutate apăsându-mi pieptul. 

Până acum, nu mă concentrasem să întreb, nu mă gândisem 
deloc la faptul că asta ar fi putut fi o greşeală, dar... 

- Ce este locul acesta? 

Rhysand îşi rezemă umărul lat de tocul uşii sculptate din stejar 
care conducea în salonaş și își încrucișă braţele. 

— Asta este casa mea. Ei bine, am două case în oraş. Una este mai 
mult pentru... treburi oficiale, dar asta este doar pentru mine și fa- 
milia mea. 

Îl ascultam încercând să îmi dau seama dacă avea servitor, dar 
nu am auzit niciunul. Bun, poate că era mai bine așa, decât să dau 
peste oameni care să plângă sau să se holbeze. 

- Nuala şi Cerridwen sunt aici, spuse el, citindu-mi privirea pe 
holul din spatele nostru. În afară de ele, nu suntem decât noi doi. 

M-am încordat. Nu că lucrurile fuseseră diferite în Regatul 
Nopţii, dar această casă era mult, mult mai mică. Nu aveam unde să 
scap de el. Cu excepţia orașului de afară. 

În teritoriul muritorilor nu mai existau orașe. Deşi unele apăru- 
seră pe continent, pline de artă, şcoli şi comerţ. Elain îşi dorise cândva 
să meargă cu mine. Nu m-am gândit că voi mai avea acea şansă. 

Rhysand deschise gura, în timp ce două siluete înalte și puter- 
nice apărură de cealaltă parte a sticlei fumurii a uşii de la intrare. 
Una din ele bătu în uşă cu pumnul. | 

- Grăbește-te, leneşule! spuse vocea tărăgănată a unui bărbat 
din anticamera de dincolo. 

Extenuarea mă droga atât de puternic, încât nu îmi păsa în mod 
deosebit de faptul că aripile se iviră deasupra celor două siluete 
fantomatice. 

Rhysand nici măcar nu clipi spre uşă. 

- Trebuie să-ţi spun două lucruri, dragă Feyre. 

Bătăile în uşă continuară, urmate de șoaptele' celuilalt bărbat, 
care îi spuse tovarăşului său: 

- Dacă ai de gând să te cerți cu el, fă-o după micul dejun. 

Vocea aceea se simțea asemenea umbrelor care căpătaseră 
forme, întunecate şi line şi... reci. 

- Nu. Eu tocmai m-am ridicat din pat ca să zbor până aici, spuse 
primul. Apoi adăugă: „Băgăciosule!“ 

Aș fi putut jura că Rhysand voia să zâmbească, dar continuă: 

- În primul rând, nimeni — nimeni — în afară de Mor şi de mine 
nu se poate teleporta direct în casă. Este apărată, protejată şi iar 
apărată. Doar cei cărora le dau eu voie — şi pe care tu îi vrei aici — pot 
intra. Eşti în siguranţă aici și oriunde în acest oraş, la drept vorbind. 
Zidurile Velarisului sunt bine protejate şi nu au fost străpunse în 
cinci mii de ani. Nimeni cu intenţii rele nu pătrunde în oraș, dacă 
nu permit eu asta. Așa că poți să te duci pe unde vrei, să faci ce vrei 

şi să te întâlneşti cu cine vrei. Cei doi din anticameră, adăugă el cu 
ochi scânteietori, s-ar putea să nu fie pe lista cu oamenii pe care ar 
trebui să te deranjezi să-i cunoşti, dacă tot bat la uşă ca nişte copii. 

Se auzi o altă bătaie în ușă, accentuată de vocea primului bărbat 
care spuse: 

— Ştii că putem să te auzim, ticălosule! 

- În al doilea rând, continuă Rhysand, în ceea ce îi priveşte pe cei 
doi ticăloşi de la uşa mea, depinde de tine dacă vrei să îi întâlneşti 
acum sau să te duci la etaj ca o persoană înţeleaptă, să dormi, deoa- 
rece eşti cam trasă la față, iar apoi să te schimbi în haine potrivite 
pentru oraș, cât timp îl snopesc în bătaie pe unul din ei pentru că i 
s-a adresat așa Marelui Lord. 

Atâta lumină era în ochii lui! ÎI făcea să pară... mai tânăr, cumva. 
Mai muritor. Era foarte diferită de mânia de gheață pe care o vă- 
zusem mai devreme, la trezire... 

Mă trezisem pe acea canapea, iar apoi hotărâsem că nu mă voi 
întoarce acasă. 

Am decis că, poate, Regatul Primăverii nu era casa mea. 

Mă înecam în acea veche greutate, cățărându-mă spre o supra- 
față care ar fi putut să nu existe vreodată. Cine ştie cât timp dormi- 
sem şi totuşi... 

- Vino să mă iei după ce pleacă ei. 

Acea bucurie se diminuă, iar Rhysand parcă voia să spună alt- 
ceva, dar o voce feminină - clară şi ascuţită — se auzi în spatele celor 
doi bărbaţi din anticameră. 

- Voi, illyrienii, sunteți mai răi ca pisicile care miaună să fie lä- 
sate să intre pe uşa din spate. Clanţa ușii zăngăni. Ea oftă brusc. 
Serios, Rhysand? Ne-ai încuiat afară? 

Luptându-mă să ţin acea greutate la distanţă încă un pic, m-am 
îndreptat spre scări — în capul cărora stăteau Nuala şi Cerridwen, 
crispându-se la uşa de la intrare. Aș fi putut jura că Cerridwen mi-a 
făcut un semn discret să mă grăbesc. Îmi venea să le sărut pe ge- 
mene pentru acea fărâmă de normalitate. 

L-aş fi putut săruta și pe Rhysand pentru că așteptase ca ușa de 
la intrare să se deschidă abia atunci când am ajuns la al doilea etaj, 
în mijlocul holului vopsit în culorile cerului. 

Nu l-am auzit decât pe primul mascul spunând: „Bine ai venit 
acasă, ticălosule!“ urmat de bărbatul întunecat care zise: „Am simțit 
că te-ai întors. Mor mi-a spus, dar eu...“ 

Vocea ciudată, feminină, îl întrerupse. 

- Trimite-ți câinii să se joace în curtea de afară, Rhysand. Noi 
doi avem probleme de discutat. 

Acea voce întunecată spuse încet, cu o răceală care îmi cobori pe 
spinare: 

— Şi eu am. 

Apoi, cel încrezut îi spuse ei tărăgănat: 

- Noi am fost aici primii. Așteaptă-ţi rândul, bătrână neînsemnată! 

La stânga şi la dreapta mea, Nuala şi Cerridwen tresăriră, fie din 
cauză că se abțineau să râdă, fie de frică sau poate din ambele mo- 
tive. Cu siguranță din ambele motive, când un mârâit feminin 
străbătu casa, deşi cam fără tragere de inimă. 

Holul de la etaj era presărat cu candelabre din sticlă colorată şi 
răsucită, care luminau cele câteva uși lustruite aflate pe ambele 
părți. M-am întrebat care era de la camera lui Rhysand şi care de la 
camera lui Mor, când am auzit-o căscând în scandalul de jos: 

- De ce aţi venit toţi aici atât de devreme? Credeam că ne întâl- 
nim diseară, acasă. 

Dedesubt, Rhysand mormăi: 

- Crede-mă, nu va fi nicio petrecere. Doar un masacru, în cazul 
în care Cassian nu își ţine gura. 

— Ne este foame, se plânse primul bărbat, Cassian. Dă-ne să mân- 
căm! Cineva mi-a spus că vom lua micul dejun. 

- Jalnici, îl ironiză vocea ciudată de femeie. Voi, idioţilor, sun- 
teți jalnici. 

- Ştim asta. Dar este ceva de mâncare? spuse Mor. 

Am auzit cuvintele — le-am auzit şi le-am analizat, după care 
acestea plutiră în întunericul minţii mele. 

Nuala și Cerridwen deschiseră o ușă care ducea spre o cameră 
încălzită de foc și luminată de soare, orientată spre o grădină în- 
chisă, atinsă de iarnă în spatele casei, ferestrele mari dând spre fân- 
tâna adormită din piatră din mijlocul ei, secată în acest sezon. Toate 
obiectele din dormitor erau din lemn și de un alb blând, cu nuanţe 
subtile de verde. Păreau destul de ciudate, aproape umane. 

Iar patul — imens, pufos, decorat cu plăpumi și pături crem şi 
ivorii ca să alunge frigul iernii - părea cel mai primitor din toate. 

Eram prea obosită, ca să pun câteva întrebări de bază, ca să mă 
prefac măcar un pic interesată de propria-mi bunăstare. 

— Cine erau ăia? am reușit să spun când ei au închis ușa în urma 
noastră. 

Nuala se îndreptă spre mica baie alăturată - din marmură albă, 
cu o cadă cu picioare, cu mai multe ferestre însorite care dădeau 
spre zidul grădinii și pădurea deasă de chiparoşi din spatele ei. 
Cerridwen, care se îndrepta deja spre dulap, se crispă uşor şi spuse 
peste umăr: 

- Ei fac parte din cercul intim al lui Rhysand. 

Cei despre care auzisem în acea zi din Regatul Nopţii — cu care 
se tot întâlnea Rhysand. 

- Nu ştiam că Marii Lorzi au un protocol atât de neoficial, am 
recunoscut eu. 

— Nu au, spuse Nuala, întorcându-se din baie cu o perie. Dar 
Rhysand are. 

Aparent, părul meu era răvăşit, iar Nuala îl perie cât Cerridwen 
scoase nişte pijamale ivorii — o bluză moale cu dantelă și pantaloni. 

M-am uitat atent la haine, apoi la cameră, la grădina de iarnă şi 
la fântâna dezafectată de dincolo, şi am înţeles cuvintele lui Rhysand 
de mai devreme. 

„Zidurile acestui oraș nu au fost străpunse timp de cinci mii 
de ani.“ 

Adică Amarantha... 

- Cum de este orașul ăsta aici? Am privit-o în ochi pe Nuala. 
Cum a scăpat fără să fie distrus? 

Nuala se crispă, iar ochii negri se îndreptară spre sora ei, care se 
ridică încet de la sertarul mesei de toaletă, ținând în mână papucii 
căptușiţi cu lână destinați mie. Gâtul lui Cerridwen se mişcă atunci 
când înghiţi. 

- Marele Lord este foarte puternic, spuse Cerridwen precaută. Şi 
le-a fost devotat oamenilor lui cu mult înainte de a prelua funcția 
tatălui său. 

- Cum a scăpat? am insistat eu. 

Un oraş - unul minunat, după sunetele de la fereastra mea, din 
grădina de dincolo de ea - se întindea în jurul meu. Neatins, întreg. 
Sigur. În timp ce restul lumii fusese lăsat în ruină. 

Gemenele se uitară din nou una la cealaltă, comunicând prin- 
tr-un limbaj tăcut, învăţat din pântec. Nuala lăsă peria pe masa de 
toaletă. 

- Nu noi trebuie să îți spunem. 

— El v-a cerut să nu o faceţi... 

— Nu, interveni Cerridwen, trăgând cuverturile de pe pat. Marele 
Lord nu ne-a cerut aşa ceva. Dar ce a făcut ca să protejeze oraşul 
este o poveste pe care el trebuie să o spună, nu noi. Ne-am simţi mai 
bine dacă ţi-ar spune-o el, ca nu cumva să ţi-o zicem greşit. 

M-am încruntat la ele. 

Bine. Destul de corect. 

Cerridwen se duse să tragă draperiile, făcând întuneric în cameră. 

Inima mi se poticni, luându-mi mânia cu ea şi am spus fără să 
gândesc: 

— 'Trage-le la loc! 

Nu puteam fi închisă în întuneric — încă nu. 

Cerridwen dădu din cap şi lăsă draperiile trase, ambele gemene 
spunându-mi să le dau de veste dacă aveam nevoie de ceva, înainte 
de a pleca. 

Singură, m-am urcat în pat, abia simțind moliciunea şi nete- 
zimea cearşafurilor. 

Am ascultat pârâitul focului, ciripitul păsărilor din grădina cu 
flori nemuritoare - atât de diferit de melodiile dulci de primăvară 
cu care eram obişnuită. Pe care era posibil să nu le mai aud sau să le 
suport vreodată. 

Poate că Amarantha câștigase, la urma urmelor. 

Și o parte nouă și ciudată din mine se întrebă dacă faptul că nu 
mă mai întorceam ar fi fost o pedeapsă potrivită pentru el. Pentru 
ceea ce îmi făcuse. 

Somnul mă acapară rapid, brutal şi profund. 


CAPITOLUL 
[S 


M-am trezit după patru ore. 

Am avut nevoie de câteva minute ca să-mi amintesc unde eram, 
ce se întâmplase cu mine. Şi fiecare ticăit al micului ceas de pe masa 
de scris din lemn de trandafir mă împingea înapoi în acel întuneric 
profund. Dar măcar nu eram obosită. Plictisită, dar nu mai aveam 
chef să dorm o veşnicie. 

Aveam să mă gândesc mai târziu la cele întâmplate în Regatul 
Primăverii. A doua zi. Sau poate niciodată. 

Din fericire, cei din cercul intim al lui Rhysand plecaseră înainte 
să termin să mă îmbrac. 

Rhysand aştepta la uşa de la intrare - care era deschisă spre mica 
anticameră din lemn și marmură care, la rândul ei, dădea spre 
strada de dincolo. El mă măsură de jos în sus, privind încălțările 
albastre din piele de căprioară — practice și confortabile —, haina de 
culoarea cerului, lungă până la genunchi, şi cosița care începea 
dintr-o parte a capului şi se ondula pe spate. Pe sub haină, ținuta 
mea obişnuită şi subțire fusese înlocuită de pantaloni mai groşi și 
mai călduroşi de culoare maro şi de un pulover drăguţ crem, care 
era atât de moale, încât aş fi putut dormi în el. Mănuşi tricotate 
care se asortau cu încălțămintea îmi fuseseră deja băgate în buzu- 
narele adânci ale hainei. 

- Celor doi cu siguranţă le place să facă tărăboi, spuse Rhysand, 
deşi ceva din cuvintele lui păru forțat când ne-am îndreptat spre 
uşa de la intrare. 

Fiecare pas spre pragul luminos era în același timp o eternitate 
şi o invitaţie. 

Pentru o clipă, sentimentul apăsător pe care-l trăiam dispăru la 
vederea detaliilor oraşului ce se aşterna sub privirile mele curioase. 

Lumina untoasă a soarelui care înmuia deja ziua blândă de iarnă, 
o mică peluză îngrijită - a cărei iarbă uscată era aproape albă — 
ingrădită de un gard din fier forjat înalt până la talie şi straturi 
goale de flori, toate conducând spre o stradă curată, pavată cu 
pietre galbene. Mari Spiriduşi în diverse ţinute hoinăreau pe lângă 
noi: unii în haine asemănătoare cu a mea, ca să îi ferească de aerul 
rece, unii în sttraie de-ale muritorilor, cu rânduri de fuste pufoase 
şi dantelă, alții îmbrăcaţi în haine de călărie din piele - fără să se 
grăbească în timp ce inhalau briza sărată cu aromă de lămâie şi ver- 
bină, pe care nici măcar iarna nu o putea alunga. Niciunul dintre ei 
nu se uita spre casă. Ca şi când nu ar fi ştiut sau nu şi-ar fi făcut griji 
că Marele lor Lord locuia într-una dintre multele case din marmură 
aliniate de ambele părţi ale drumului, cu acoperișuri din cupru 
vopsite în verde şi cu hornuri galbene, care pufăiau fuioare de fum 
spre cerul înviorător. 

În depărtare, se auzeau hohotele râsului nestăpânit al copiilor. 

M-am îndreptat ezitând spre poarta de la intrare, descuind-o 
bâjbâind cu degetele care abia simțeau metalul rece ca gheaţa, şi am 
urcat cele trei trepte dinspre stradă, înainte de a mă opri ca să văd 
priveliştea din celălalt capăt. 

Strada cobora, dezvăluind mai multe case drăguţe și hornuri 
care fumegau, mai mulți oameni bine hrăniţi şi lipsiţi de griji. Chiar 
la poalele dealului curgea un râu lat şi sinuos care scânteia ca sa- 
firele, şerpuind spre întinderea de apă de dincolo. 

Spre mare. 

Oraşul fusese ridicat ca un acoperiş peste dealurile abrupte care 
flancau râul, iar clădirile erau construite din marmură albă sau gre- 
sie. Nave cu pânze de diverse forme hoinăreau pe râu, aripile albe 
ale păsărilor strălucind puternic deasupra lor în soarele amiezii. 

Fără monştri. Fără întuneric. Nici urmă de frică sau disperare. 

Neatins. 

„Nimeni nu a pătruns în oraş timp de cinci mii de ani.“ 

Chiar şi la apogeul dominației ei asupra Prythianului, pentru ce 
făcuse, vânduse sau dăduse la schimb Rhysand... Amarantha nu se 
atinsese de acest loc. 

Restul Prythianului fusese făcut bucăți, apoi lăsat să sângereze 
cincizeci de ani, dar Velarisul... Mi-am strâns degetele în pumni. 

Am simțit ceva ivindu-se și mi-am coborât privirea spre celălalt 
capăt al străzii. 

Acolo, ca un gardian etern al oraşului, se înălța platoul unui lanţ 
muntos din piatră roşie - aceeaşi piatră folosită pentru construirea 
unor structuri. Munţii coteau spre marginea nordică a Velarisului, 
spre locul în care râul şerpuia spre ei şi curgea în umbra lor. La 
nord, alți munţi înconjurau orașul de peste râu - un lanţ de piscuri 
ascuţite ca dinţii unui peşte separau dealurile plăcute ale orașului 
de marea de dincolo. Dar munţii din spatele meu... erau giganți 
adormiţi. Cumva vii, treji. 

Ca şi când mi-ar fi răspuns, puterea șerpuitoare îmi alunecă de-a 
lungul oaselor, ca o pisică ce mi se freca de picioare ca să-i dau 
atenție. Am ignorat-o. 

— Piscul din mijloc, spuse Rhysand din spatele meu, iar eu m-am 
întors, amintindu-mi că era acolo. Îmi arătă cel mai mare dintre 
platouri. Găuri şi... ferestre păreau construite în partea superioară. 
Şi spre el, purtate de aripi negre şi mari, zburau două siluete. Aceea 
este cealaltă casă a mea din acest oraş. Casa Vântului. 

Siluetele zburătoare se abătură pe ceea ce părea a fi un curent 
rapid. 

- Vom cina acolo în această seară, adăugă el, însă eu nu mi-am 
dat seama dacă asta îl irita sau dacă era resemnat. 

Iar mie nu prea îmi păsa. M-am întors din nou spre oraş şi am 
întrebat: 

- Cum? 

Fl înţelese la ce mă refeream. 

- Am avut noroc. 

- Noroc? Da, ce noroc ai avut, am spus eu încet, dar clar, că res- 
tul Prythianului a fost devastat în timp ce poporul tău, oraşul tău, a 
rămas în siguranţă? 

Vântul îi ciufuli părul negru, chipul fiindu-i de necitit. 

- Te-ai gândit vreodată o clipă, am spus eu pe un ton iritat, să 
imparţi acel noroc şi cu alte regiuni? Cu altcineva? 

- Alte orașe, spuse Rhysand calm, sunt cunoscute în lume. 
Velaris a rămas secret dincolo de graniţele acestor tărâmuri timp 
de milenii. Amarantha nu l-a atins deoarece nu ştia că există. Nici- 
una dintre bestiile ei nu ştia. Nimeni din celelalte regate nu ştie de 
existenţa lui. 

- Cum? am făcut eu mirată. 

- Cu ajutorul vrăjilor, al protecţiilor şi al strămoşilor mei nemi- 
loși, care erau dispuși să facă orice ca să păstreze o bucată de bu- 
nătate în lumea noastră mizerabilă. 

- Şi când a venit Amarantha, am spus eu, aproape scuipându-i 
numele, nu te-ai gândit să faci din acest loc un refugiu? 

- Când a venit Amarantha, a spus el, enervându-se uşor când 
ochii îi licăriră, a trebuit să iau niște hotărâri dificile, foarte repede. 

Mi-am dat ochii peste cap şi m-am întors ca să scrutez dealurile 
abrupte, marea din depărtare. 

- Presupun că nu îmi vei spune despre asta. Dar trebuia să ştiu 
cum reuşise să salveze această bucată de pace şi frumuseţe. 

- Nu e momentul potrivit să purtăm această conversaţie. 

Bine. Oricum mai auzisem asta de o mie de ori în Regatul 
Primăverii. Nu merita efortul de a insista. 

Dar nu aveam de gând să stau în camera mea; nu îmi permiteam 
să jelesc, să mă întristez, să plâng şi să dorm. Aşadar, intenționam să 
mă aventurez afară, chiar dacă era o agonie, chiar dacă mărimea 
locului... Pe toți zeii, era imens! Am făcut semn din bărbie spre 
orașul care cobora spre râu. 

- Deci, ce anume de acolo a meritat să fie salvat cu preţul vieții 
celorlalți? 

Când m-am întors spre el, ochii lui albaştri erau la fel de nemi- 
loși ca marea agitată de la distanţă. 

— Totul, răspunse el. 


Hp 


Rhysand nu exagera. 

Vedeai totul în Velaris: ceainării cu mese şi scaune delicate îm- 
prăştiate în faţa vitrinelor lor vesele, cu siguranţă încălzite de vreo 
vrajă, toate pline de Mari Spiriduşi care flecăreau şi râdeau - şi cå- 
teva zâne ciudate și frumoase. Erau patru pieţe principale, numite 
Palate: două pe partea sudică a râului Sidra şi două la nord. 

În orele în care am hoinărit, am ajuns la doar două dintre ele: 
piețe mari cu piatră albă, flancate de stâlpi care susțineau clădiri 
sculptate şi vopsite care le vegheau și formau o alee acoperită dede- 
subt, pentru magazinele construite la nivelul străzii. 

În prima piaţă în care am intrat, Palatul Aţei și al Bijuteriilor, se 
vindeau haine, încălțăminte, materiale pentru fabricarea lor și biju- 
terii — erau nenumărate magazine scânteietoare de bijuterii. Totuşi, 
nu m-am lăsat impresionată de strălucirea razelor de soare pe ma- 
terialele care, fără îndoială, erau rare şi se legănau în briza rece a 
râului, de hainele expuse în vitrinele mari din sticlă sau de strălu- 
cirea aurului și a rubinelor şi smaraldelor şi perlelor cuibărite în 
paturi din catifea. N-am îndrăznit să-mi privesc degetul acum gol 
de la mâna stângă. 

Rhysand intră în câteva magazine de bijuterii, căutând un cadou 
pentru un prieten, după spusele lui. Am ales să aştept afară de fie- 
care dată, ascunzându-mă în umbrele de sub clădirile Palatului. Era 
destul că mă plimbam azi. Să mă prezint, să suport privirile şi lacri- 
mile şi judecata... Dacă trebuia să mă confrunt cu asta, la fel de bine 
aş fi putut să mă bag în pat şi să nu mă mai dau jos. 

Dar nimeni de pe străzi nu se uită la mine de două ori, chiar 
dacă eram lângă Rhysand. Poate că nu ştiau cine eram, poate că 
locuitorilor oraşului nu le păsa de cine era printre ei. 


Hp 


A doua piață, Palatul Oaselor și al Sării, era una din Pieţele 
Gemene: una era pe malul acesta al râului, iar cealaltă - Palatul 
Copitei şi al Frunzei - pe celălalt mal, ambele aglomerate cu vân- 
zători de carne, produse, mâncăruri preparate, animale vii, dulciuri, 
mirodenii... Cu atât de multe mirodenii, mirosuri familiare şi uitate 
din anii preţioşi în care cunoscusem confortul de a avea un tată 
invincibil şi o avere inestimabilă. 

Rhysand mergea la câțiva pași în față, cu mâinile în buzunare, 
oferindu-mi din când în când informaţii. Da, îmi spunea el, multe 
magazine şi case foloseau magia pentru încălzire, mai ales spaţiile 
deschise cunoscute. Nu l-am întrebat mai multe. 

Nimeni nu îl evita — niciunul nu şoptea despre el, nimeni nu îl 
scuipa sau îl lovea, aşa cum se întâmplase la Poalele Muntelui. 

Mai degrabă, oamenii care îl zăreau îi zâmbeau cu căldură. Unii 
se apropiau, dând mâna cu el ca să-i ureze bun venit. El îi cunoștea 
pe toţi după nume, iar ei i se adresau direct. 

Odată cu trecerea orelor, Rhysand deveni mai tăcut. Ne-am oprit 
la marginea unei zone colorate a oraşului, construite pe unul dintre 
dealurile care se întindeau direct spre marginea râului. M-am uitat 
o singură dată la prima vitrină, iar oasele mi se înmuiară. 

Uşa vopsită în culori vesele era întredeschisă, dezvăluind opere 
de artă, tablouri, pensule și mici sculpturi. 

- Pentru asta este cunoscut Velarisul: pentru cartierul artiștilor, 
spuse Rhysand. Aici găseşti o sută de galerii, magazine, materiale 
pentru olari, grădini sculptate şi tot ce mai vrei. Ei îi spun Curcubeul 
din Velaris. Artiştii - muzicienii, dansatorii și actorii — locuiesc 
dealul acela, chiar dincolo de Sidra. Vezi bucăţica de aur care strălu- 
ceşte aproape de vârf? Acela este unul dintre teatrele principale. În 
oraș, sunt cinci teatre importante, dar acela este cel mai cunoscut, 
Apoi mai sunt şi teatrele mai mici şi amfiteatrul de pe faleza mării... 
EI se opri când îmi observă privirea alunecând din nou spre amal- 
gamul de clădiri strălucitoare din față. 

Mari Spiriduşi şi diverşi alți spiriduşi de rang inferior pe care 
nu îi întâlnisem niciodată şi ale căror nume nu le ştiam hoinăreau 
pe străzi. La cei din urmă am fost mai atentă decât la ceilalți: unii 
aveau membre lungi, fără păr şi străluceau ca şi când ar fi avut pe 
sub pielea neagră ca noaptea o lună interioară; alții erau acoperiţi 
cu solzi opalescenţi care îşi schimbau culoarea cu fiecare pas grațios 
al picioarelor lor cu gheare şi membrane; unii erau eleganţi, cu 
mozaicuri de coarne şi copite şi blănuri de animale. Alţii erau îm- 
brăcaţi cu haine grele, eșarfe și mănuși, alții îşi purtau doar solzii, 
blana şi ghearele şi nu păreau să se gândească la asta. Nici ceilalți. 
Toţi erau preocupaţi să admire priveliștea, unii făcând cumpără- 
turi, iar alții stropiţi cu lut, praf şi vopsea. 

Artişti. Nu mă considerasem niciodată o artistă, nu mă gân- 
disem atât de departe sau la ceva atât de măreț, dar... 

Acolo unde sălășluiseră odată culoarea, lumina şi textura era 
doar o celulă murdară de închisoare. 

- Sunt obosită, am reuşit eu să spun. 

Îi simţeam privirea lui Rhysand; nu-mi păsa dacă aveam sau nu 
scutul ridicat ca să îl împiedic să-mi citească gândurile. Dar el spuse 
doar atât: 

- Ne putem întoarce în altă zi. Oricum este aproape ora cinei. 

Într-adevăr, soarele cobora spre locul în care râul întâlnea marea 
dincolo de dealuri, pătând oraşul cu roz şi auriu. 

Nu aveam chef nici să pictez asta. Chiar dacă oamenii se opreau 
să admire apropierea apusului - ca şi când rezidenții acestui loc, 
acestui regat, ar fi avut libertatea și siguranța de a se bucura de pri- 
velişte oricând ar fi dorit. Ca şi cum aşa fusese dintotdauna. 

Voiam să ţip la ei, voiam să iau o piatră şi să sparg cel mai apropiat 
geam; voiam să dezlănțui din nou acea putere care îmi clocotea pe 
sub piele și să le spun, să le arăt ce ni se făcuse mie și restului lumii, 
în timp ce ei admirau apusuri și tablouri şi beau ceai lângă râu. 

— Uşor, şopti Rhysand. 

Mi-am întors capul spre el, respirând neregulat. 

Chipul îi devenise din nou de necitit. 

- Oamenii mei sunt nevinovaţi. 

Foarte uşor, răzbunarea mea dispăru, ca şi când ar fi coborât o 
treaptă a scării pe care urcase constant în mine, şi îimproşcă strada 
din piatră galbenă. 

Da - da, desigur că erau nevinovaţi. Dar nu mai aveam chef să 
mă gândesc la asta. La nimic. 

- Sunt obosită, am spus din nou. 

Gâtul îi săltă, dar el dădu aprobator din cap, întorcându-se cu 
spatele la Curcubeu. 

- Mâine-seară, vom merge la plimbare. Velarisul este minunat 
ziua, dar a fost construit ca să fie văzut după lăsarea serii. 

Nu mă așteptasem la mai puţin de la Oraşul Luminii Stelelor, 
dar îmi fu din nou greu să vorbesc. 

Dar... cina. Cu el. La Casa Vântului. M-am concentrat suficient 
cât să spun: 

— Cine, mai exact, va fi prezent la cină? 

Rhysand mă conduse pe o stradă abruptă, coapsele arzându-mi 
din cauza mișcării. Chiar atât de mult îmi ieşisem din formă? Chiar 
atât de slăbită devenisem? 

- Cei din cercul meu intim, spuse el. Vreau să îi cunoşti înainte 
de a hotărî dacă acesta este un loc în care ţi-ar plăcea să rămâi. Dacă 
vei vrea să lucrezi cu mine şi, astfel, să lucrezi cu ei. Pe Mor ai cu- 
noscut-o, dar pe ceilalți trei... 

- Cei care au venit în după-amiaza asta? 

El dădu afirmativ din cap. 

- Cassian, Azriel şi Amren. 

- Cine sunt ei? 

Spusese ceva despre illyrieni, dar Amren - a cărei voce o auzi- 
sem - nu avea aripi. Cel puţin, nu unele pe care să le fi zărit prin 
geamul fumuriu. 

- Ei sunt parteneri egali, spuse el neutru, în cercul nostru. Amren 
este secundul meu. 

O femeie? Surpriza trebuie să mi se fi întipărit pe chip, deoa- 
rece Rhysand spuse: 

- Da, iar Mor este locţiitoarea mea. Doar un prost ar crede că 
războinicii mei illyrieni erau prădătorii de vârf din cercul nostru. 

Ireverenţioasa şi vesela Mor era locţiitoarea unui Mare Lord al 
Regatului Nopţii. Rhysand continuă: 

- Vei vedea la ce mă refer când o vei cunoaște pe Amren. Sea- 
mănă cu un Mare Spiriduș, dar altceva îi umblă pe sub piele. 

Rhysand dădu din cap spre un cuplu aflat în trecere, iar cei doi 
îşi plecară capetele într-un salut vesel. 

- Poate că este mai bătrână decât acest oraş, dar este înfumurată 
şi îi place să adune fleacuri şi bunuri ca un dragon în peşteră, mai 
spuse. Deci... fii atentă. Amândouă vă enervaţi când sunteţi provo- 
cate şi nu vreau să ai parte de surprize în seara asta. 

O parte din mine nu voia să ştie ce fel de creatură era ea mai exact. 

- Deci, dacă mă cert cu ea şi îi smulg colierul, o să mă prăjească 
şi-o să mă mănânce? 

Fl chicoti. 

- Nu, Amren ar face lucruri mult mai rele. Ultima dată când 
Amren şi Mor s-au certat, mi-au făcut scrum refugiul preferat din 

munţi. Ridică o sprânceană. Dacă te ajută cu ceva, să ştii că sunt cel 
mai puternic Mare Lord din istoria Prythianului și în ultimul secol 
nu am întrerupt-o pe Amren decât o singură dată. 

Cel mai puternic Mare Lord din toate timpurile. 

În nenumăratele milenii care trecuseră aici, în Prythian, 
Rhysand... Rhysand cu zâmbetul lui superior, cu sarcasmul și pri- 
virea seducătoare... 

Iar Amren era şi mai rea. Şi avea mai mult de cinci mii de ani. 

Am așteptat să mi se facă frică; am aşteptat ca trupul meu să 
caute disperat o cale de a evita această cină, dar... nimic. Poate că a 
fi ucisă ar fi fost o binecuvântare... 

O mână lată îmi apucă fața - destul de ușor, încât să nu mă 
doară, dar destul de tare ca să mă facă să îl privesc. 

— Nici măcar să nu te gândeşti la asta, spuse printre dinţi Rhysand, 
cu o expresie lividă. Nici măcar pentru un nenorocit de moment. 

Legătura dintre noi se tensionă, iar scuturile mele mentale, 
leneșe, se prăbușiră. Și, pentru o clipă, aşa cum se întâmplase la 
Poalele Muntelui, am trecut din corpul meu în al lui - am văzut 
prin ochii lui. 

Nu îmi dădusem seama cum arătam... 

Faţa îmi era sfrijită, pomeţii ascuţiţi, iar ochii mei gri-albaștri 
erau goi şi pătați cu mov pe dedesubt. Buzele pline - gura tatălui 
meu - îmi erau palide, iar claviculele îmi ieşeau deasupra decolteu- 
lui din lână groasă al puloverului meu. Arătam de parcă... de parcă 
mânia şi suferința şi disperarea mă mâncaseră de vie, de parcă aş fi 
fost din nou flămândă. Nu de mâncare, ci... de bucurie și de viaţă... 

Apoi am revenit în corpul meu, clocotind în faţa lui. 

- A fost un truc? 

Îmi vorbi cu o voce aspră când își luă mâna de pe faţa mea. 

- Nu. Îşi înclină capul într-o parte. Cum ai trecut prin el, prin 
scutul meu? 

Nu știam despre ce vorbea. Nu făcusem nimic. Pur şi simplu... 
alunecasem. Și nu voiam să vorbesc despre asta, nu aici, nu cu el. 

Am început să merg, picioarele — atât de subțiri, atât de inutile - 
arzându-mi cu fiecare pas pe dealul abrupt. 

El mă apucă din nou de cot, cu acea blândeţe grijulie, dar destul 
de puternic, încât să mă facă să mă opresc. 

- În câte alte minţi ai alunecat accidental? În cea a lui Lucien... 

- În mintea lui Lucien? Râse scurt. Ce loc mizerabil! 

Un mârâit încet se auzi din mine. 

- Nu intra în mintea mea! 

— Ai scutul coborât. 

L-am ridicat din nou. 

- La fel de bine ai fi putut să îi strigi numele. 

Din nou, acea înclinare contemplativă a capului său. 

- Poate că faptul că ai puterea mea... 

EI îşi mușcă buza inferioară, apoi pufni: 

— Ar avea sens, desigur, dacă puterea a venit de la mine - dacă 
propriul meu scut te-a confundat cu mine şi te-a lăsat să aluneci 
dincolo de el. Fascinant. 

Îmi venea să-i scuip cizmele. 

— a-ţi puterea înapoi! Nu o vreau! 

Îmi zâmbi şiret. 

- Nu funcţionează așa. Puterea este legată de viaţa ta. Singurul 
mod de a o lua înapoi ar fi să te ucid. Și, de vreme ce îmi place com- 
pania ta, voi ignora oferta. 

Am mai făcut câţiva pași înainte să-mi spună: 

- Trebuie să fii atentă să-ţi ţii scutul mental ridicat. Mai ales 
acum că ai văzut Velarisul. Dacă te vei duce vreodată în altă parte, 
dincolo de aceste tărâmuri, şi cineva ar aluneca în mintea ta şi ar 
vedea acest loc... Un mușchi îi tremură pe maxilar. Nouă ni se spune 
daemati - celor care putem intra în mintea altei persoane ca şi când 
am trece dintr-o cameră în alta. Suntem rari, iar însuşirea apare 
după cum doreşte Mama, dar suntem destui împrăștiați prin lume, 
încât mulţi — în special cei aflaţi în poziţii influente - ne antrenăm 
mult abilitatea. Dacă ar fi să întâlnești vreodată un daemati fără 

acele scuturi ridicate, Feyre, ţi-ar lua orice ar pofti. Unul mai puter- 
nic te-ar putea transforma fără voia ta într-o sclavă şi te-ar pune să 
faci ce doreşte, fără măcar să îți dai seama. Tărâmul meu rămâne 
destul de misterios pentru străini, încât unii te vor considera, prin- 
(re altele, o sursă foarte valoroasă de informaţii. 

Daemati - eram și eu acum una dintre ei, dacă puteam să fac 
astfel de lucruri? Încă o ființă nenorocită de titlul pe care să-l şop- 

plângea încet, femeia îmi aruncă o privire care, pur și simplu, îmi 
promitea moartea dacă le răneam pe surorile mele. 

Dar am pășit peste prag şi mi-am ridicat privirea spre scări, spre 
locul în care Nesta stătea cu o mână sprijinită de balustradă, hol- 
bându-se de parcă aș fi fost o fantomă. 


$ 


Casa era frumoasă, dar parcă era neatinsă. Părea nouă, în com- 
parație cu vechimea şi uzura caselor lui Rhysand din Velaris. 

Şi, aşezată în faţa șemineului din marmură sculptată din salon, 
cu gluga ridicată, cu mâinile întinse spre focul care vuia, m-am 
simţit... de parcă ar fi primit înăuntru un lup. 

O fantomă. 

Devenisem prea mare pentru aceste camere, pentru viaţa fragilă 
de muritor, prea mânjită şi sălbatică şi... puternică. Și eram pe cale 
să aduc permanent asta și în vieţile lor. 

Nu ştiam unde erau Rhysand, Cassian și Azriel. Poate că stăteau 
ca umbrele în colț, privind. Poate că rămăseseră afară, în zăpadă. Pe 
Cassian şi Azriel i-aş fi crezut în stare să zboare acum peste ţinut, să 
cerceteze împrejurimile, făcând cercuri largi până când ar fi ajuns 
în sat, la vechea mea casă dărăpănată sau poate chiar în pădure. 

Nesta arăta la fel. Dar era mai bătrână. Nu la chip, acesta afişând 
aceeași seriozitate şi uluire ca şi înainte, ci în privire, în felul în care 
se mişca. 

Așezate în faţa mea pe o canapea mică, surorile mele mă fixară 
cu privirea şi aşteptară. 

- Unde este tata? am întrebat eu. 

Păreau singurele cuvinte sigure pe care puteam să le rostesc. 

- În Neva, spuse Nesta, numind unul dintre cele mai mari orașe 
de pe continent. Face comerţ cu niște negustori din cealaltă jumă- 
tate de lume. Și participă la o întrunire despre ameninţarea de dea- 
supra zidului. O ameninţare care m-a făcut să mă întreb dacă vei 
veni să ne avertizezi. 

Niciun cuvânt de alinare, de iubire - niciodată de la ea. 

Elain își ridică ceașca de ceai. 

- Oricare ar fi motivul, Feyre, ne bucurăm să te vedem. În viață. 
Credeam că ești... 

Mi-am scos gluga înainte ca ea să poată continua. 

Ceașca lui Elain zăngăni pe farfurie când îmi observă urechile. 
Mâinile mai lungi şi subțiri - chipul incontestabil de Spiriduş. 

- Am fost moartă, am spus eu brusc. Am fost moartă, iar apoi 
am fost renăscută... recreată. 

Elain își lăsă tremurând ceașca pe masa joasă dintre noi. Lichidul 
ca ambra se vărsă, băltind în farfurie. 

Şi, când se mișcă, Nesta se aplecă doar un pic. Între mine și Elain. 

M-am uitat în ochii Nestei când am spus: 

- Trebuie să mă ascultați. 

Amândouă aveau ochii mari. 

Dar s-au supus. 

Le-am spus povestea mea. Cu câte detalii am putut suporta, 
le-am povestit despre Poalele Muntelui. Despre încercările mele și 
Amarantha. Le-am spus despre moarte. Şi despre renaștere. 

Touși îmi fu mai greu să le explic ultimele câteva luni. 

Aşa că le-am povestit pe scurt. 

Dar le-am explicat ce trebuia să se întâmple aici - ameninţarea 
pe care o prezenta Hybernul. Le-am explicat ce trebuia să fie această 
casă, ce trebuia noi să fim și ce trebuia să facă ele. 

Şi, după ce am terminat, ele rămaseră cu ochii mari. Tăcute. 

Elain fu cea care spuse în cele din urmă: 

- Tu... tu vrei ca alţi Mari Spiriduşi să vină... aici. Şi... şi Reginele 
Ținutului. 

Am dat încet din cap. 

- Caută alt loc, spuse Nesta. 

M-am întors spre ea, deja rugătoare, pregătită de o ceartă. 

- Găseşte alt loc, spuse din nou Nesta, îndreptându-se. Nu îi 
vreau în casa mea. Sau în apropierea lui Elain. 

- Nesta, te rog, am şoptit eu. Nu mai există alt loc; nu pot merge 
nicăieri fără să fiu vânată, fără să mă condamne cineva... 

- Şi cum rămâne cu noi când oamenii din împrejurimi vor afla 
că îi sprijinim pe Spiriduși? Suntem mai bune decât Copiii celor 
Binecuvântaţi? Statutul social și influenţa pe care le avem vor dis- 
părea. lar nunta lui Elain... 

- Nunta, am spus eu fără să gândesc. 

Nu observasem inelul cu diainant și perlă de pe degetul ei, banda 
din metal întunecat care licărea în lumina focului. 

Elain își privi inelul palidă la faţă. 

- Peste cinci luni, se va mărita cu fiul unui lord, spuse Nesta. Şi 
scopul tatălui său este să îţi distrugă specia, dacă veţi traversa zidul. 

Specia mea. 

- Aşadar, nu se va ţine nicio întrunire aici, spuse Nesta, cu ume- 
rii rigizi. Nu va fi niciun Spiridușş în această casă. 

- Te referi și la mine când spui asta? am întrebat eu încet. 

Tăcerea Nestei fu un răspuns suficient. 

- Nesta! rosti Elain. 

Încet, sora mea cea mare se uită la ea. 

- Nesta! spuse din nou Elain, răsucindu-i mâinile. Dacă... dacă 
nu o ajutăm pe Feyre, nu va avea loc nicio nuntă. Nici măcar mete- 
rezele Lordului Nolan cu toți oamenii lui nu ne pot salva de... de ei. 

Nesta nici măcar nu se clinti. 

Elain insistă: 

- Vom păstra secretul - îi vom alunga pe servitori. Cu apropie- 
rea primăverii, se vor bucura să plece acasă. Iar dacă Feyre va trebui 
să vină și să plece la întruniri, va trimite veste dinainte, iar noi îi 
vom alunga. Vom inventa scuze ca să-i trimitem în vacanță. Ori- 
cum, tata nu se va întoarce până la vară. Nu va ști nimeni. Îi atinse 
genunchiul Nestei cu o mână, movul rochiei surorii mele aproape 
înghițindu-i mâna ivorie. Feyre a făcut atâtea pentru noi - ani de 
zile. Hai să o ajutăm acum noi pe ea. Să-i ajutăm... pe ceilalți. 

Gâtul îmi era încordat, iar ochii mă usturau. 

Nesta se uită cu atenţie la inelul întunecat de pe degetul lui Elain, 
la felul în care ea încă părea să îl protejeze. O doamnă - asta avea să 
devină Elain. Pentru asta risca ea. 

M-am uitat în ochii Nestei. 

- Nu există altă cale. 

Ea își ridică ușor bărbia. 

- Vom alunga mâine servitorii. 

- Azi! am insistat eu. Nu avem timp de pierdut. Ordonă-le să 
plece acum! 

- O voi face eu, spuse Elain, respirând adânc și îndreptându-și 
umerii. 

Ea nu aşteptă pe niciuna dintre noi înainte de a ieși, graţioasă ca 
o căprioară. 

Singură cu Nesta, am întrebat: 

- Este bun fiul lordului cu care se va mărita? 

~ Ea crede că este. ÎL iubeşte ca și când ar fi. 

- Şi tu ce crezi? 

Ochii Nestei - ochii mei, ochii mamei noastre - îi întâlniră pe 
ai mei. 

- În jurul conacului, tatăl lui a construit un zid din piatră atât de 
înalt, încât nici măcar copacii nu trec peste el. Mi se pare că sea- 
mănă cu o închisoare. 

- l-ai spus ceva? 

- Nu. Fiul, Graysen, este destul de drăguţ. Este la fel de îndră- 
gostit de Elam cum este și ea de el. Pe tatăl lui nu-l plac. El vede 
banii pe care ea trebuie să îi ofere conacului lor -— şi cruciadei lui 
inpotriva Spiridușilor. Dar bărbatul este bătrân. Va muri destul 
de curând. 

- Să sperăm. 

Ea ridică din umeri. Apoi Nesta întrebă: 

- Marele tău Lord... ai trecut prin toate astea - flutură o mână spre 
mine, spre urechile și corpul meu - și tot nu s-a terminat cu bine? 

Mi-am simţit din nou venele grele. 

- Lordul acela a construit zidul ca să-i ţină departe pe Spiriduşi. 
Marele meu Lord voia să mă ţină închisă. 

- De ce? Te-a lăsat să te întorci aici acum câteva luni. 

- Ca să mă salveze, să mă protejeze. lar eu cred... cred că ce s-a 
întâmplat cu el, cu noi, la Poalele Muntelui, l-a distrus. Poate mai 
mult decât m-a distrus pe mine. Impulsul de a proteja cu orice preţ, 
chiar și propria-mi bunăstare... Cred că voia să îl înăbuşe, dar nu a 
reuşit. Nu a putut să renunţe la asta. Mi-am dat seama că mai erau 
atât de multe lucruri pe care trebuia încă să le fac. Să le rezolv. Să 
mă liniştesc. 

- Iar acum ești la o nouă curte. 

Nu era chiar o întrebare, dar am spus: 

— 'Ţi-ar plăcea să îi cunoşti? 


CAPITOLUL 
24 


Dură câteva ore ca Elain să-i convingă pe slujitorii să îşi facă re- 
pede bagajele şi să plece, dând fiecăruia câte o pungă cu bani, ca să 
grăbească procesul. Doamna Laurent, deşi plecă ultima, promise să nu 
spună nimic din ce văzuse. 

Nu ştiam unde așteptaseră Rhysand, Cassian şi Azriel, dar când 
doamna Laurent se urcase în trăsura aglomerată cu ultimii membri 
ai personalului, îndreptându-se spre sat ca să prindă un mijloc de 
transport spre oriunde îşi aveau familiile, se auzi o bătaie în uşă. 

Lumina deja murea, iar lumea de afară era plină de nuanţe de 
albastru, alb şi gri şi de pete aurii, când am deschis ușa de la intrare 
şi i-am găsit așteptând. 

Nesta și Elain erau în camera de zi - cel mai mare spaţiu deschis 
din casă. 

Uitându-mă la Rhys, Cassian și Azriel, mi-am dat seama că ale- 
sesem corect locul de intâlnire. 

Ei erau imenși - sălbatici, duri şi antici. 

Rhys ridică din sprâncene. 

- Ai crede că li s-a spus că le-a lovit ciuma casa. 

Am deschis ușa destul de larg, încât să îi poftesc înăuntru, apoi 
am închis-o repede din cauza frigului aprig. 

- Sora mea Elain poate convinge pe oricine să facă orice, cu 
câteva zâmbete. 

Cassian fluieră încet când se întoarse pe loc, examinând holul 
mare de la intrare, mobila ornamentată și tablourile. Toate plătite 
de Tamlin ~- iniţial. Avusese atât de multă grijă de familia mea, chiar 
dacă a lui... Nu voiam să mă gândesc la familia lui, ucisă de un regat 
rival dintr-un motiv pe care nu mi-l explicase nimeni. Nu acum că 
trăiam printre ei... 

El fusese bun, Tamlin avea o parte bună... 

Da. Îmi dăduse cele necesare ca să devin eu însămi, ca să mă 
simt în siguranță. lar după ce căpătase ce voia... Încetase. Încercase, 
dar nu cu adevărat. Se lăsase orbit în fața nevoilor mele după cele 
întâmplate cu Amarantha. 

- Tatăl tău trebuie să fie un negustor excelent, spuse Cassian. 
Am văzut castele mai sărace. 

L-am văzut pe Rhysand care mă cerceta cu atenţie şi pe al cărui 
chip se citea o întrebare nerostită. 

- Tatăl meu este plecat cu afaceri și participă la o întrunire des- 
pre ameninţarea Prythianului, în Neva, am spus eu. 

- Prythianului? spuse Cassian, întorcându-se spre noi. Nu a 
Hybernului? 

- Este posibil ca surorile mele să se înșele — tărâmurile voastre le 
sunt străine. Au spus doar „dincolo de zid“. Am presupus că ele cre- 
deau că era Prythianul. 

Azriel înaintă la fel de tăcut ca o pisică. 

- Dacă oamenii sunt conștienți de ameninţare și se adună îm- 
potriva ei, atunci asta ar putea fi un avantaj când le vom contacta 
pe regine. 

Rhysand încă mă urmărea, ca și când ar fi văzut greutatea care 
mă apăsase de când sosisem aici. Ultima dată când mă aflasem în 
această casă, fusesem o femeie îndrăgostită - simţisem o dragoste 
atât de frenetică şi de disperată, încât mă întorsesem în Prythian, 
mă dusesem la Poalele Muntelui ca un simplu om. La fel de fragilă 
cum îmi păreau acum surorile mele. 

- Haide, spuse Rhysand, dând subtil din cap înainte de a-mi face 
semn să îi conduc. Să ne cunoaştem! 


+ 


Surorile mele stăteau lângă fereastră, lumina candelabrelor făcând 
aurul din părul lor să lucească. Erau atât de frumoase, de tinere și 
de pline de viaţă, dar când avea să se schimbe asta? Cum avea să fie 
să le vorbesc, când eu urma să rămân așa, în timp ce pielea lor se va 
fi subțiat și ridat, spatele li se va fi cocoșat de greutatea anilor, iar 
mâinile albe li se vor fi pătat? 

Abia voi fi păşit în existența mea nemuritoare, când a lor se va fi 
stins ca o lumânare în faţa unei respiraţii reci. 

Dar până atunci le puteam oferi câțiva ani buni în siguranţă. 

Am traversat camera urmată de cei trei bărbaţi, podeaua din 
lemn fiind la fel de strălucitoare și de lustruită ca o oglindă sub noi. 
Îmi dădusem jos mantia, acum că servitorii plecaseră, iar surorile 
mele se uitară mai întâi la mine, nu la illyrieni. La hainele de Spiriduş, 
la coroană şi bijuterii. 

Această parte din mine le era acum străină. 

Apoi se uitară la bărbaţii înaripaţi - sau la doi dintre ei. Aripile 
lui Rhysand dispăruseră, hainele-i din piele fiind înlocuite de o 
vestă neagră și elegantă și de pantaloni. 

Surorile mele înţepeniră când se uitară la Cassian și Azriel, la 
aripile impresionante ale corpurilor puternice, la arme, iar apoi 
la chipurile devastator de chipeşe ale celor trei bărbaţi. 

Elain, spre meritul ei, nu leşină. 

Iar Nesta, spre al ei, nu şuieră la ei. Ea doar făcu un pas nu prea 
subtil în fața lui Elain și îşi ascunse mâna strânsă în pumn în spa- 
tele rochiei simple şi elegante de culoarea ametistului. Mișcarea nu 
trecu neobservată de însoțitorii inei. 

M-am oprit la o distanță de doi metri, dându-le surorilor mele 
spaţiu să respire într-o cameră brusc neaerisită. Le-am prezentat 
celor cei doi bărbaţi: 

- Surorile mele, Nesta și Elain Archeron. 

Nu mă gândisem la numele meu de familie, nu îl folosisem de 
mulți ani. Pentru că nici atunci când mă sacrificasem şi vânasem 
pentru ei nu îmi dorisem numele tatălui meu - nu când el contempla 
focul slab şi ne lăsa să flămânzim. Eram nevoită să merg singură în 
pădure. Încetasem să-l folosesc din ziua în care ucisesem acel iepure 
şi-i simţisem sângele pătându-mi mâinile, aşa cum se întâmplase și 
cu sângele acelor spiriduşi, după câţiva ani, ca un tatuaj invizibil. 

Surorile mele nu făcură reverenţe. Inimile le băteau cu putere, 
iar eu simțeam pe limbă mirosul groazei lor... 

- Cassian, am spus eu, înclinând capul spre stânga. Apoi m-am 
întors spre dreapta, recunoscătoare că umbrele nu se vedeau când 
am spus: Azriel. M-am întors pe jumătate. Și Rhysand, Marele Lord 
al Regatului Nopţii. 

Şi Rhysand le diminuase, mi-am dat eu seama. Noaptea unduia 
din el cu o graţie nepământeană şi un zdrăngănit de putere. Dar 
uitându-se în ochii violeţi presăraţi cu stele, nimeni nu l-ar fi consi- 
derat a fi altfel decât extraordinar. 

El făcu o plecăciune spre surorile mele. 

- Mulţumesc pentru ospitalitate și generozitate, spuse el cu un 
zâmbet cald, dar un pic forțat. 

Elain încercă să zâmbească, dar nu reuşi. 

lar Nesta se uită la ei trei, apoi la mine şi spuse: 

- Bucătarul a lăsat cina pe masă. Ar trebui să mâncăm înainte să 
se răcească. 

Ea nu-mi aşteptă confirmarea înainte să plece, chiar spre capul 
mesei lustruite din lemn de cireș. 

- Încântată să vă cunosc, spuse Elain răgușit şi se grăbi după 
Nesta, fusta din mătase a rochiei sale de culoarea cobaltului fâ- 
șâind pe parchet. 

Cassian se strâinbă când le-am urmat, Rhysand ridică din sprân- 
cene, iar Azriel păru mai înclinat să se confunde cu cea mai apro- 
piată uinbră şi să evite complet această conversaţie. 

Nesta aștepta în capul mesei, ca o regină gata să discute. Elain 
tremura pe scaunul tapițat din lemn sculptat din stânga ei. 

Le-aun făcut tuturor o favoare şi m-am așezat în dreapta Nestei. 
Cassian revendică locul de lângă Elain, care apucă furculița ca și 
când ar fi putut s-o folosească împotriva lui, iar Rhysand se așeză pe 
scaunul de lângă mine, în fața lui Azriel. Azriel zâmbi ușor când 
observă cum strângea Elain furculița, dar tăcu și, în schimb, se con- 
centră să-și aranjeze aripile în jurul scaunului omenesc, așa cum și 
Cassian încerca subtil să o facă. La naiba! Ar fi trebuit să-mi amin- 
tesc. Deşi mă îndoiam că vreunul din ei ar fi apreciat dacă aș fi adus 
acum două taburete. 

Am oftat pe nas şi am ridicat capacele diverselor farfurii și case- 
role. Somon fiert cu mărar și lămâie din seră, piure de cartofi, pui pră- 
jit cu sfeclă şi ridichi din pivniţa de rădăcini şi câteva caserole cu ouă, 
carne de vânat și praz. Mâncare de sezon rămasă la sfârșitul iernii. 

Mi-am pus mâncare pe farfurie, în zgomotele surorilor mele și 
ale însoţitorilor care făceau același lucru umplând liniștea. Am luat 
o gură și m-am abținut să nu mă crispez. 

Cândva, această mâncare ar fi avut o aromă bogată. 

Acum parcă mâncam cenușă. 

Rhysand își mânca puiul fără să ezite. Cassian şi Azriel mâncau 
de parcă nu o mai făcuseră de câteva luni. Poate că faptul că erau 
războinici şi că luptau în războaie le dăduse abilitatea să vadă mân- 
carea ca pe putere și să-i ignore gustul. 

Am surprins-o pe Nesta privindu-mă. 

- Este ceva în neregulă cu mâncarea ta? mă întrebă ea cu o voce 
indiferentă. 

M-am forțat să mai iau o gură, fiecare mișcare a maxilarului 
meu presupunând un efort. 

- Nu. 

Am înghiţit și am băut o gură mare de apă. 

- Deci nu mai poți mânca ceva obișnuit, sau ești prea bună pen- 
tru asta? 

Era o întrebare și o provocare. 

Furculiţa lui Rhysand zăngăni pe farfurie. Elain scoase un 
mic zgomot. 

Şi cu toate că Nesta mă lăsase să folosesc această casă și încer- 
case să traverseze zidul pentru mine, deşi încercaserăm să facem un 
armistițiu, tonul, dezgustul și dezaprobarea... 

Am pus mâna pe masă. 

- Pot să mănânc, să beau, să fac sex și să lupt la fel de bine ca 
înainte. Chiar mai bine. 

Cassian se înecă cu apa. Azriel se mişcă pe scaun, înclinându-se 
ca să sară între noi, dacă ar fi fost necesar. 

Nesta râse încet. 

Iar eu simțeam focul în gură, îl auzeain vuindu-mi în vene şi... 

O smucitură nevăzută şi solidă a legăturii, întunericul rece stre- 
curându-se în mine, în furia şi simţurile mele, calmând focul... 

M-am luptat ca să-mi ridic scuturile mentale. Dar erau intacte. 

Rhysand nici măcar nu s-a uitat la mine înainte să îi spună Nestei: 

- Dacă ai să vii vreodată în Prythian, ai să descoperi de ce mân- 
carea voastră are alt gust. 

Nesta îl privi de sus. 

- Nu mă interesează să calc vreodată pe tărâmul vostru, așadar, 
va trebui să te cred pe cuvânt. 

- Nesta, te rog, șopti Elain. 

Cassian o evalua pe Nesta, cu un licăr în ochi pe care îl putea:n 
interpreta doar ca pe al unui războinic ce se trezea înfruntând un 
oponent nou și interesant. 

Apoi, pe toți zeii, Nesta îşi mută atenţia spre Cassian, observând 
licărul - ce insemna el. 

- La ce te uiţi? întrebă ea cinic. 

Cassian ridică din sprâncene, fără să se amuze. 

- La cineva care a lăsat-o pe sora ei mai mică să își riște viaţa în 
fiecare zi în pădure, în timp ce ea nu a făcut nimic. La cineva care a 

lăsat un copil de paisprezece ani să intre în pădure, atât de aproape 
de zid. 

Faţa începu să mi se încălzească şi am deschis gura. Nu ştiam ce 
să spun. 

- Sora ta a murit, a murit ca să îmi salveze poporul. Este dispusă 
să o facă din nou, ca să te protejeze de război. Așadar, nu te aștepta să 
stau aici cu gura închisă, în timp ce tu îi zâmbeşti zeflemitor pentru 
o alegere pe care nu a putut să o facă și să îmi insulți şi poporul. 

Nesta nu clipi când îi studie trăsăturile frumoase şi trunchiul 
musculos. Apoi se întoarse spre mine. Ignorându-l complet. 

Chipul lui Cassian era aproape sălbatic. Era un lup care încolţise 
o căprioară... doar ca să găsească o pisică sălbatică ascunzându-se 
în blana ei. 

Vocea lui Elain tremură când observă acelaşi lucru și îi spuse 
repede: 

- Este... este foarte dificil, înţelegi, să... accepte asta. 

Mi-am dat seama că metalul întunecat din care era făcut inelul 
era... fier. Chiar dacă le spusesem că fierul era inutil, iată-L Acesta era 
darul de la familia viitorului ei soț care ura Spiridușii. Elain aruncă 
o privire rugătoare spre Rhysand, apoi spre Azriel, frica îngrozi- 
toare de moarte învăluindu-i trăsăturile și parfumul. 

- Aşa am fost crescute. Am auzit poveşti despre ai voştri care 
au traversat zidul ca să ne rănească. Chiar vecina noastră, Clare 
Beddor, a fost luată, iar familia ei ucisă... 

Un corp gol, țintuit de zid. Distrus. Mort. Ţintuit acolo luni de zile. 

Rhysand fixa farfuria cu privirea. Nemișcat. Fără să clipească. 

El îi dăduse Amaranthei numele lui Clare - i-l dăduse, în ciuda 
faptului că ştia că îl minţisem în legătură cu asta. 

- Totul este foarte confuz, spuse Elam. 

- Îmi imaginez, zise Azriel. 

Cassian îi aruncă o privire urâtă. Dar Azriel era atent la sora 
mea, zâmbind binevoitor şi blând. Ea își relaxă un pic umerii. M-am 

întrebat dacă spionul lui Rhysand obținea deseori tot atât de multe 
informații purtându-se rece, ca atunci când înşela sau apela la um- 
brele lui. 

Elain se ridică un pic atunci când îi spuse lui Cassian: 

- Cât despre faptul că Feyre a vânat în acei ani, nu doar neglijența 
Nestei e de vină. Eram speriate, nu am fost instruite şi totul ne-a 
fost luat, iar noi am dezamăgit-o. Amândouă. 

Nesta nu spuse nimic, stând cu spatele încordat. 

Rhysand îmi aruncă o privire îngrijorată. Am apucat-o pe Nesta 
de braț, atrăgându-i atenţia spre mine. 

- Nu putem să... o luăm de la capăt? 

Aproape îi gustam mândria care-i clocotea în vene, strigându-i 
să nu dea înapoi. 

Cassian - afurisitul - îi zâmbi sarcastic. 

- Bine, spuse Nesta printre dinţi și continuă să mănânce. 

Cassian îi urmări fiecare înbucătură, fiecare mișcare a gâtului 
când înghiţi. 

M-am forţat să mănânc tot, conştientă că Nesta era atentă la cum 
mâncam. 

- Chiar puteţi zbura? îl întrebă Elain pe Azriel, referindu-se la 
acesta şi la Cassian, poate singurii manieraţi de aici. 

El lăsă furculiţa, clipind. Aș fi putut spune că era conștient de sine. 

- Da, zise el. Cassian și cu mine facem parte dintr-o rasă de 
spiriduși numiţi illyrieni. Ne-am născut auzind cântecul vântului. 

- E foarte frumos, spuse ea. Dar nu este înfricoșător să zbori atât 
de sus? 

- Câteodată este, zise Azriel. Cassian renunţă să mai fie atent la 
Nesta și dădu aprobator din cap. Dacă ești prins într-o furtună, dacă 
curentul coboară. Dar suntem atât de bine antrenați, încât frica dis- 
pare înainte să ieşim din scutece. 

Și totuși, Azriel nu fusese instruit decât mult după aceea. „Ie 
obișnuieşti cu expresiile“, îmi spusese el mai devreme. Cât de des 

trebuia să-şi amintească să folosească asemenea cuvinte? „Noi“, „al 
nostru“ şi „nouă“ îi erau la fel de străine ca și mie? 

- Arăţi ca un Mare Spiriduş, interveni Nesta, cu vocea ca o sabie 
ascuțită. Dar nu eşti? 

- Doar Marii Spiriduşi care arată ca ei, spuse tărăgănat Cassian, 
fluturând o mână spre mine și Rhys. Ei sunt Mari Spiriduşi. Oricare 
alte diferenţe îi marchează pe restul ca fiind ca ceea ce numesc ei 
spiridușşi „inferiori“. 

Rhysand spuse în cele din urmă: 

- Termenul a ajuns să fie folosit pentru că e unul uşor, dar mas- 
chează un trecut sângeros, lung şi nedrept. Mulţi spiriduşi inferiori 
dispreţuiesc termenul şi vor ca noi să fim numiţi în acelaşi fel. 

- Pe bună dreptate, spuse Cassian, bând apă. 

Nesta mă cercetă cu atenţie, 

- Dar tu nu ai fost un Mare Spiriduş... nu de la început. Deci ţie 
cum îţi spun? 

Nu mi-am dat seama dacă era sau nu un atac. 

- Feyre este cine vrea să fie, spuse Rhysand. 

Nesta ne cercetă pe toți, ridicându-și privirea spre acea coroană. 

- Scrie-le reginelor în seara asta, zise ea. Mâine, Elaine şi cu mine 
ne vom duce-n sat ca să trimitem scrisoarea. Dacă reginele chiar 
vor veni aici, adăugă ea, aruncându-i o privire de gheaţă lui Cassian, 
v-aş sugera să vă pregătiţi să înfruntați nişte idei preconcepute mai 
rele decât alte noastre. Şi să vă gândiţi la cum să ne scoateţi pe toți 
din încurcătura asta, dacă lucrurile se vor înrăutăţi. 

- Vom lua asta în considerare, spuse lin Rhys. 

Nesta continuă, total neimpresionată de vreunul dintre noi: 

- Presupun că veţi vrea să rămâneţi peste noapte. 

Rhys îmi aruncă o privire ca o întrebare tăcută. Am fi putut să 
plecăm cu uşurinţă, bărbații găsind calea spre casă în întuneric, 
dar... Prea devreme, probabil, lumea s-ar fi dus naibii. 

- Dacă nu este un deranj prea mare, atunci da, am spus eu. Vom 
pleca mâine după micul dejun. 

Nesta nu zâmbi, dar Elain radia. 

- Bun. Cred că sunt pregătite câteva dormitoare... 

- Vom avea nevoie de două, o întrerupse încet Rhys. Alăturate, 
cu două paturi fiecare. 

M-am încruntat la el. 

- Magia este diferită de cealaltă parte a zidului, îmi explică Rhys. 
Deci scuturile şi simţurile noastre ar putea să nu funcţioneze corect. 
Nu vreau să risc. Mai ales în casa unei femei logodite cu un bărbat 
care i-a dat un inel de logodnă din fier. 

Elain roşi ușor. 

- Dormitoarele care au două paturi nu sunt alăturate, șopti ea. 

Am oftat. 

- Vom muta lucrurile. Este în regulă. Acesta, am adăugat încrun- 
tându-mă spre Rhysand, este țâfnos doar pentru că este bătrân şi i-a 
trecut ora de culcare. 

Rhysand chicoti, mânia lui Cassian cedă suficient, încât zâmbi, 
iar Elain zâmbi la rândul ei, observând relaxarea lui Azriel ca do- 
vadă a faptului că lucrurile nu erau pe cale să meargă prost. 

Nesta se ridică în picioare, ca un stâlp subțire din oţel şi spuse 
fără să se adreseze cuiva în mod special: 

- Dacă am terminat de mâncat, atunci cina s-a sfârşit. 

Şi asta fu totul. 


eh 


Rhysand redactă scrisoarea în locul meu, iar Cassian şi Azriel o 
corectară. Abia la miezul nopții am avut o ciornă pe care să o con- 
siderăm toți impresionantă, îmbietoare şi destul de amenințătoare. 

Surorile mele spălară vasele în timp ce noi am lucrat şi se scu- 
zaseră ca să meargă la culcare cu câteva ore înainte, spunându-ne 
unde să ne găsim camerele. 

Cassian şi Azriel trebuiau să împartă una, iar Rhysand şi cu 
mine, o alta. 

Am privit încruntată la camera mare de oaspeţi, când Rhys în- 
chise ușa în urma noastră. Patul era destul de mare pentru doi, dar 
nu voiam să îl împart. M-am întors spre el. 

- Eu nu... 

Lemnul scoase un zgomot surd pe covor și un mic pat apăru 
lângă uşă. Rhysand se așeză pe el, scoțându-și cizmele. 

- Apropo, Nesta este încântătoare. 

- Ea... este o creatură unică, am spus eu. 

Poate că era cel mai drăguţ lucru pe care îl puteam spune des- 
pre ea. 

- Au trecut câteva sute de ani de când cineva nu i-a mai intrat lui 
Cassian pe sub piele atât de uşor. Păcat că amândoi sunt înclinați să 
se ucidă unul pe celălalt. 

O parte din mine se cutremură la prăpădul pe care l-ar fi făcut 
cei doi, dacă ar fi hotărât să nu se mai certe. 

- lar Elain, spuse Rhysand oftând când îşi scoase cealaltă cizmă, 
nu ar trebui să se mărite cu fiul lordului din mai multe motive, cel 
mai lipsit de importanţă fiind acela că tu nu vei fi invitată la nuntă. 
Deşi poate că asta este un lucru bun. 

- Nu este amuzant, am șuierat eu. 

- Măcar nu va trebui să le trimiți un cadou. Mă îndoiesc de fap- 
tul că socrul ei ar binevoi să-l accepte. 

- Ai mult curaj să le iei peste picior pe surorile mele, când prie- 
tenü tăi sunt la fel de melodramatici. El ridică întrebător din sprân- 
cene. Am pufnit. O, deci nu ai observat cum se uită Azriel la Mor? 
Sau cum uneori ea îl urmăreşte şi îl apără? Și cum amândoi se 
pricep atât de bine să-l facă pe Cassian să fie amortizorul dintre ei 
în cea mai mare parte a timpului? 

Rhysand mă privi în ochi. 

- Ți-aş sugera să păstrezi observaţiile astea pentru tine. 

- Crezi că sunt vreo bârfitoare? Viaţa mea este destul de nefericită 
şi așa; de ce aş vrea să răspândesc nefericirea şi celor din jurul meu? 

- Este nefericită? Viața ta, vreau să spun. 

Era o întrebare precaută. 

- Nu ştiu. Totul se întâmplă atât de repede, încât nu ştiu ce să simt. 

Eram mai sinceră decât obişnuiam în ultima vreme. 

- Hmm. Poate că, odată întorși acasă, ar trebui să-ți dau o zi liberă. 

- Ce drăguţ din partea ta, milord! 

El pufni, descheindu-şi vesta. Mi-am dat seama că stăteam îmbră- 
cată elegant, fără să am ce purta când dormeam. 

Rhysand pocni din degete și pijamaua mea și niște lenjerie de 
corp subțire apărură pe pat. 

- Nu am reuşit să hotărăsc ce dantelă vrei să porţi; aşadar, ţi-am 
adus câteva din care să alegi. 

- Eşti un porc! am mârâit eu, înşfăcând hainele şi îndreptân- 
du-mă spre baia alăturată. 

Camera era călduroasă când am ieșit, Rhys era în patul pe care îl 
invocase de nicăieri, iar toate luminile erau stinse, în afară de tă- 
ciunii care licăreau în şemineu. Până şi cearșafurile erau calde când 
m-am urcat în pat. 

- Mulţumesc pentru că mi-ai încălzit patul, am spus eu în lu- 
mina slabă. 

El era cu spatele la mine, dar l-am auzit clar când spuse: 

- Amarantha nu mi-a mulțumit niciodată pentru asta. 

Toată căldura dispăru. 

- Ea nu a suferit destul. 

Nici măcar pe departe, pentru ceea ce făcuse. Mie, lui, lui Clare, 
multor altora. 

Rhys nu răspunse. În schimb, zise: 

- Nu credeam că am să rezist la cină. 

- Ce vrei să spui? 

El fusese mai degrabă... calm. Reţinut. 

- Surorile tale sunt bine intenţionate sau, măcar, una din ele 
este. Dar, văzându-le stând la acea masă... Nu mi-am dat seama că 

mă vor impresiona atât de puternic. Cât de tinere erau! Cum nu 
te-au protejat? 

- M-am descurcat bine. 

- Le datorăm recunoştinţa noastră pentru că ne-au lăsat să 
folosim această casă, spuse el încet, dar va mai trece mult timp până 
când mă voi putea uita la surorile tale fără să vreau să urlu la ele. 

- O parte din mine simte la fel, am recunoscut eu, culcușin- 
du-mă în pături. Dar, dacă nu aș fi plecat în acea pădure, dacă ele nu 
m-ar fi lăsat să plec acolo singură... Tu încă ai fi fost înrobit. Și poate 
că Amarantha și-ar fi pregătit acum forțele ca să distrugă pămân- 
turile acestea. 

Se lăsă tăcerea. 

- Îţi plătesc simbrie, ştii. Pentru toate astea, spuse el. 

- Nu este nevoie. 

Chiar dacă... chiar dacă nu aveam bani. 

- Fiecare membru al regatului meu primeşte una. Deja ai un 
cont la banca din Velaris, în care vor fi depuși banii tâi. Şi ai credit 
la un număr mare de prăvălii. Deci, dacă nu ai suficienţi bani la tine 
când faci cumpărături, poți trimite nota Acasă. 

- Eu... nu era nevoie să faci asta. Am înghiţit cu greutate. Şi cu 
cât, mai exact, sunt plătită în fiecare lună? 

- Cu aceeaşi sumă ca și ceilalți. 

Fără îndoială era una generoasă - probabil prea generoasă. Dar 
el mă întrebă brusc: 

- Când este ziua ta de naştere? 

- Mai trebuie să le țin socoteala? El aşteptă. Am oftat. Este la 
Solstițiul de Iarnă. 

El făcu o pauză. 

- Asta a fost acum câteva luni. 

- Mmmhmm! 

- Nu ai... Nu îmi amintesc să te fi văzut sărbătorind. 

Prin legătură, prin mintea mea dezordonată și neprotejată. 

- Nu am spus nimănui. Nu am vrut o petrecere când deja se săr- 
bătorea ceva. În orice caz, zilele de naştere îmi par acum fără sens. 

El tăcu preţ de un minut lung. 

- Chiar te-ai născut la Solstiţiul de Iarnă? 

- Este asta atât de greu de crezut? Mama spunea că eram atât de 
retrasă și de ciudată din cauză că m-am născut în cea mai lungă 
noapte a anului. Într-un an, a încercat să mă sărbătorească în altă zi, 
dar a uitat să o facă data următoare - probabil a avut de organizat 
vreo petrecere mai avantajoasă. 

- Acum ştiu de unde moşteneşte talentul Nesta. Sincer, ne pare 
rău că nu mai putem sta - măcar să vedem cine va rămâne în pi- 
cioare, ea sau Cassian. 

- Eu pariez pe Nesta. 

Un chicot încet îmi șerpui de-a lungul oaselor - un memento 
al faptului că, odată, pariase pe ınine. Fusese singurul de la Poalele 
Muntelui care pariase pe mine în confruntarea cu Middengard 
Wyrm. 

- Şi eu la fel, zise el. 


CAPITOLUL 
25 


Stând sub crengile împletite ale copacilor încărcaţi cu zăpadă, 
am cercetat atent pădurea adormită şi m-am întrebat dacă păsă- 
rile tăcuseră din cauza prezenţei mele. Sau a Marelui Lord de lângă 
mine. 

- Să îmi îngheţe fundul la prima oră a dimineții nu e felul în care 
mi-am dorit să ne petrecem ziua liberă, spuse Rhysand, încruntân- 
du-se la pădure. Ar trebui să te duc în Stepele Illyriene când ne în- 
toarcem - pădurea de acolo este mult mai interesantă. Şi mai caldă. 

- N-am idee unde sunt acestea. Zăpada scârţâi sub cizmele pe 
care Rhysand le invocase când am declarat că voiam să mă antrenez 
cu el. Şi nu fizic, ci cu puterile pe care le aveam. Oricare ar fi fost. 
Odată mi-ai arătat o hartă goală, îți aminteşti? 

- Precauţii. 

- Am să văd vreodată una normală sau ai să mă lași să presupun 
unde sunt toate? 

- Ai o stare de spirit minunată astăzi, spuse Rhysand şi ridică o 
mână în aerul dintre noi. Apăru o hartă împăturită, pe care nu se 
grăbi să o deschidă. Ca să nu crezi că nu am încredere în tine, dragă 
Feyre... Îmi arătă sudul Insulelor Nordice. Acestea sunt Stepele. 
Patru zile de mers pe jos în direcția aceea, arătă cu un deget spre 
munții de-a lungul insulei, te vor duce în teritoriul illyrian. 

M-am uitat cu atenție la hartă, am notat peninsula care ieşea cam 
la jumătatea coastei vestice a Regatului Nopţii şi numele marcat 
acolo. Velaris. El îmi arătase odată una goală - când îi aparținusem 
lui Tamlin și fusesem puţin mai mult decât o spioană și o prizo- 
nieră. Deoarece ştiuse că i-aș fi spus lui Tamlin despre oraşe şi am- 
plasarea lor. 

Şi că lanthe ar fi putut afla despre ele. 

Mi-am alungat greutatea din piept şi stomac. 

- Aici, spuse Rhysand, punând harta în buzunar şi gesticulând 
spre pădurea din jurul nostru. Ne vom antrena aici. Suntem destul 
de departe acum. 

Destul de departe de casă, de oricine altcineva, ca să evităm să 
fim detectaţi. Sau să facem victime. 

Rhysand întinse o mână şi o lumânare groasă şi scurtă apăru în 
palma lui. O lăsă pe pământul înzăpezit. 

- Aprinde-o, stinge-o cu apă și usucă-i fitilul. 

Ştiam că voia să o fac fără să o ating. 

- Nu pot să fac niciunul dintre lucrurile astea, am spus eu. Cum 
rămâne cu protecţia fizică? Măcar pe asta reușisem să o fac, oarecum. 

- Ne vom ocupa de asta cu altă ocazie. Astăzi sugerez să începi 
să încerci o altă fațetă a puterii tale. Ce spui de metamorfozare? 

M-am încruntat la el. 

- Să fie foc, apă şi aer.! 

Ticălos... ticălos nesuferit! 

Din fericire, nu insistă - nu întrebă de ce metamorfozarea ar fi 
putut fi singura putere pe care nu m-aş fi deranjat vreodată să o 
analizez şi să o stăpânesc. Poate din acelaşi motiv pentru care nu 
voiam în mod deosebit să-l întreb despre singura parte impor- 
tantă din trecutul lui, pentru care nu voiam să ştiu dacă Azriel şi 
Cassian ajutaseră când familia conducătoare a Regatului Primăverii 
fusese ucisă. 

M-am uitat la Rhysand din cap până în picioare: la veșmintele 
de războinic illyrian, la sabia de deasupra umărului, la aripile și la 
sentimentul general de putere copleșitoare care radia mereu din el. 

- Poate că ar trebui să... pleci. 

- De ce? Păreai să insişti atât de mult ca eu să te antrenez. 

- Nu mă pot concentra cu tine în preajmă, am recunoscut. Și 
du-te... departe. Pot să te simt din cealaltă cameră. 

Un zâmbet ușor îi apăru pe buze. 

Mi-am dat ochii peste cap. 

- De ce nu te ascunzi, pur şi simplu, într-unul din ţinuturile 
paralele pentru puţin timp? 

- Nu așa funcţionează. Acolo nu există aer. l-am aruncat o pri- 
vire ca să-i spun că în mod sigur trebuia să o facă, iar el râse. Bine. 
Antrenează-te cât vrei în intimitate. Făcu un semn din bărbie spre 
tatuajul meu. Strigă-mă prin legătură dacă vrei să reușești ceva 
înainte de micul dejun. 

M-am încruntat la ochiul din palmă. 

- Poftim? Chiar să strig la tatuaj? 

- Ai putea încerca să îl freci de anumite părţi ale corpului, iar eu 
aş putea să vin mai repede. 

Dispăru în neant înainte să pot arunca lumânarea spre el. 

Singură în pădurea îngheţată, m-am gândit la cuvintele lui și am 
chicotit uşor şi răgușit. 


+ 


M-am întrebat dacă ar fi trebuit să testez arcul și săgețile pe care 
mi le dăduse înainte de a-i cere să plece. Încă nu încercasem un arc 
illyrian - de fapt, nu mai trăsesem în nimic de câteva luni. 

Am fixat lumânarea cu privirea. Nu se întâmplă nimic. 

Trecu o oră. 

M-am gândit la tot ce mă enerva, la ce mă dezgusta; m-am gân- 
dit la Ianthe şi la dreptul ei, la cererile ei. Nu ieşi nici măcar un fuior 
de fum. 

Când mai aveam un pic şi-mi sângerau ochii, am făcut o pauză 
ca să scotocesc prin pachetul pe care mi-l adusesem. Am găsit pâine 
proaspătă, o canistră cu tocană încălzită magic și un bilet de la 
Rhysand, care spunea: 

Sunt plictisit. Au ieșit scântei până acum? 

În mod nesurprinzător, un creion zăngăni la fundul traistei. 

Am luat creionul și i-am scris răspunsul pe canistră înainte de a 
vedea literele dispărându-mi din palmă: Nu, băgăciosule. Nu ai lu- 
cruri mai importante de făcut? 

Un alt bilet apăru o clipă mai târziu. 

Mă uit la Cassian și Nesta, care se ceartă de la ceai. La asta m-ai 
supus când m-ai alungat de la antrenament. Credeam că asta era 
ziua noastră liberă. 

Am pufnit și i-am răspuns: 

- Biet Mare Lord, viaţa este atât de grea! 

Hârtia dispăru, apoi reapăru, scrisul lui fiind acum aproape de 
partea de sus a hârtiei, singurul spaţiu rămas liber. 

- Viaţa este mai bună când eşti în preajmă. Şi uite ce minunat este 
scrisul tău de mână. 

Aproape îl simțeam așteptând în cealaltă parte, în camera înso- 
rită pentru micul dejun, pe jumătate atent la cearta dintre sora mea 
cea mare și războinicul illyrian. Am schițat un zâmbet. Eşti un neru- 
șinat jucăuș, i-am răspuns. 

Pagina dispăru. Mi-am privit palma deschisă, așteptând ca ea 
să reapară. 

Şi eram atât de concentrată, încât am observat câ era cineva în 
spatele meu abia când mâna îmi acoperi gura și mă ridică în aer. 

M-am zbătut, mușcând şi zgâriind, țipând la oricine era cel care 
mă ridicase. 

Am încercat să mă îndepărtez, zăpada agitându-se în jurul nos- 
tru ca praful pe drum, dar braţele care mă țineau erau neclintite, ca 
benzile de fier și... 

O voce răguşită se auzi la urechea mea: 

- Încetează sau îţi rup gâtul. 

Cunoşteam acea voce. Mă pândea prin coșmarurile mele. 

Era Attorul. 


CAPITOLUL 
26 


Attorul dispăruse în clipele de după moartea Amaranthei, sus- 
pectat că fugise la Regele Hybernului. Iar dacă era aici, pe tărâmul 
muritorilor... 

Am devenit flexibilă în braţele lui, trăgând un pic de timp ca să 
mă uit după ceva, după orice aş fi putut folosi împotriva lui. 

- Bun, îmi spuse la ureche printre dinţi. Acum, spune-mi... 

Noaptea explodă în jurul nostru. 

Attorul ţipă - fipă - când întunericul ne înghiţi, iar eu am fost 
smulsă din braţele lui subțiri, unghiile lui tăindu-mi pielea. Am 
căzut cu faţa în zăpada înghețată. 

M-am rostogolit, întorcându-mă pe spate, răsucindu-mă ca să 
îmi aduc picioarele sub mine... 

Se făcu din nou lumină când m-am ridicat pe vine, cu cuțitul 
înclinat. 

Iar acolo era Rhysand, legându-l pe Attor de un stejar acoperit 
cu zăpadă, doar cu benzi răsucite de lumină. Ca acelea care-i strivi- 
seră mâna lui lanthe. Rhysand își ținea mâinile în buzunare, iar 
chipul îi era rece şi frumos ca moartea. 

- M-am întrebat unde ai fugit. 

Attorul gâfâi cât luptă cu legăturile. 

Rhysand aruncă doar două sulițe întunecate în aripile lui. 

Attorul ţipă când suliţele întâlniră carnea şi se afundară adânc 
în scoarța din spatele lui. 

- Răspunde-mi la întrebări și te vei putea târî înapoi la stăpânul 
tău, spuse Rhysand, ca şi când l-ar fi întrebat despre vreme. 

- Curvă! spuse Attor. Sângele argintiu care i se prelinse din aripi 
sâsâi când atinse zăpada. 

Rhysand zâmbi. 

- Uiţi că îmi plac lucrurile astea. El ridică un deget. 

Attorul ţipă: 

- Nu! Degetul lui Rhysand se opri. Am fost trimis, spuse el gâfâind, 
ca să o iau pe ea. 

Sângele mi se răci ca pădurea din jurul nostru. 

- De ce? întrebă Rhysand cu acel calm obișnuit şi înspăimântător. 

- Aşa mi s-a ordonat. Nu pot pune întrebări. Regele o vrea. 

- De ce? zise din nou Rhysand. 

Attorul începu să țipe - de data asta sub forța unei puteri pe care 
nu o vedeam. Am tresărit. 

— Nu știu, nu ştiu, nu ştiu. L-am crezut. 

- Unde este acum regele? 

- În Hybern. 

- Şi armata? 

- Vine curând. 

- Cât e de mare? 

- Nesfârşită. Avem aliaţi în toate teritoriile şi toţi aşteaptă. 

Rhysand își înclină capul ca și cum se gândea la ce urma să 
spună. Dar el se îndreptă, iar Azriel se izbi în zăpadă, aruncând-o în 
aer ca pe apa dintr-o baltă. Zburase atât de tăcut, încât nici măcar 
nu-l auzisem bătând din aripi. Probabil Cassian rămăsese acasă ca 
să le apere pe surorile mele. 

Pe chipul lui Azriel nu se citi nici urmă de bunătate când 
zăpada se aşeză - masca neclintită a îmblânzitorului umbrelor al 
Marelui Lord. 

Attorul începu să tremure, iar mie aproape că mi-a părut rău pen- 
tru el când Azriel se îndreptă spre acesta. Aproape, dar nu mi-a părut. 
Nu când pădurile erau atât de aproape de castel. De surorile mele. 

Rhysand veni lângă mine când Azriel ajunse lângă Attor. 

- Data viitoare când vei încerca să o iei, îi spuse Rhysand lui 
Attor, mai întâi te voi ucide și apoi voi pune întrebările. 

Azriel îi întâlni privirea. Rhysand dădu din cap. Pietrele Siphon 
de pe mâinile lui cu cicatrice pâlpâiră ca un foc unduitor albastru 
când se întinse spre Attor. Înainte ca Attor să poată țipa, el şi spionul 
dispărură. 

Nu voiam să mă gândesc unde plecaseră și la ce ar fi putut să facă 
Azriel. Nici măcar nu știusem că Azriel avea puterea de a se tele- 
porta sau orice putere canalizase prin pietrele Siphon. Îl lăsase pe 
Rhysand să ne teleporteze în ziua precedentă doar pentru că, pro- 
babil, puterea era prea epuizantă ca să fie folosită cu uşurinţă. 

- O să-l ucidă? am întrebat eu, respirând sacadat. 

- Nu. Am tremurat din cauza puterii brute care îi acoperea corpul 
încordat. Îl vom folosi ca să trimitem un mesaj Hybernului cum că, 
dacă vrea să-i vâneze pe membrii curţii mele, vor trebui să se stră- 
duiască mai mult. 

Afirmația lui în legătură cu mine și cuvintele lui mă făcură să 
tresar. 

- Ştiai... știai că mă văna? 

- Eram curios cine voia să te răpească din prima clipă în care ai 
rămas singură. 

Nu știam de unde să încep. Deci Tamlin avea dreptate în ceea ce 
privea siguranţa mea. Într-o oarecare măsură. Asta nu scuza nimic. 

- Deci nu ai plănuit niciodată să rămâi cu mine cât timp mă 
antrenam. M-ai folosit ca pe-o momeală... 

- Da, și aș face-o din nou. Ai fost în siguranţă tot timpul. 

- Ar fi trebuit să-mi spui! 

- Poate data viitoare. 

- Nu va mai fi o dată viitoare! 

L-am lovit cu mâna în piept, iar el se clătină inapoi un pas din 
cauza forţei loviturii. Am clipit. Uitasem... uitasem cât de puternică 
eram când intram în panică. Ca atunci când fusesem la Țesătoare. 
Uitasem cât de puternică eram. 

- Da, ai uitat, mormăi Rhysand, citindu-mi expresia surprinsă 
de pe chip, calmul de gheaţă spulberându-se. Ai uitat de acea putere; 
ai uitat că poți să arzi și să devii întuneric şi să îți crească gheare. Ai 
uitat. Ai încetat să lupți. 

El nu se referea doar la Attor. Sau la Țesătoare. 

lar furia se ridică în mine într-un val atât de puternic, incât nu 
m-am mai gândit decât la cât de mânioasă eram pe mine; la cât de 
mânioasă eram din cauza lucrurilor pe care fusesem forțată să le fac 
şi din cauza celor suferite de mine şi de el. 

— Şi ce dacă am uitat? am spus eu printre dinţi şi l-am împins din 
nou. Și ce dacă am uitat? 

Am vrut să-l mai împing o dată, dar Rhys se teleportă la câțiva 
metri distanţă. 

M-am năpustit spre el, zăpada scârţâind sub picioare. 

- Nu este ușor! 

Mânia mă străbătea, mă anihila. Mi-am ridicat braţele ca să-i 
lovesc pieptul cu palmele... 

Iar el dispăru din nou. 

Apăru în spatele meu, atât de aproape, încât respiraţia lui îmi 
gâdilă urechea în timp ce spuse: 

— Nu ştii cât de greu este. 

M-am întors cu intenţia să-l apuc. Dispăru înainte ca eu să-l 
pot lovi. 

Rhys apăru în cealaltă parte a poienii, chicotind. 

— Străduieşte-te mai mult! 

Nu mă puteam ascunde în întuneric şi în goluri de aer. Şi dacă aș 
fi putut, dacă aş fi putut să mă transform în fum, în aer şi noaptea în 

stele, m-aş fi folosit de asta ca să apar chiar în fața lui şi să-i şterg 
zâmbetul de pe faţă. 

M-am mişcat, chiar dacă era inutil, chiar dacă el se undui în în- 
tuneric, iar eu l-am urât pentru asta - pentru aripile lui şi abilitatea 
de a se mișca precum ceața în vânt. El apăru la un pas distanţă, iar 
eu am sărit brusc, cu mâinile întinse şi ghearele scoase... 

Şi m-am izbit într-un copac. 

Râse când am ricoşat şi dinții îmi clănțăniră, iar ghearele-mi 
scârțâiră când sfâşiară lemnul. Dar eu deja săream înainte în timp 
ce el dispăru; săream înainte ca și când aș fi putut şi eu să dispar în 
faldurile lumii, să-l urmăresc prin eternitate... 

Şi aşa am făcut. 

Timpul încetini şi se ondulă, iar eu i-am văzut întunericul trans- 
formându-se în fum şi virând ca şi când ar fi fugit spre un alt punct 
din poiană. M-am grăbit spre acel loc când mi-am simţit propria 
agilitate, pliindu-mi eul în vânt şi-n umbră, şi-n praf, lejeritatea 
radiind din mine, în tot acest timp, ţintind spre locul în care se 
îndrepta el... 

Rhysand apăru, o siluetă solidă în lumea mea de fum și stele. 

Şi avea ochii mari şi gura deschisă într-un rânjet de încântare 
vicleană, când m-am teleportat în fața lui şi l-am trântit în zăpadă. 


CAPITOLUL 
21 


Am gâfâit întinsă deasupra lui Rhysand în zăpadă, în timp ce el 
râse răgușit. 

- Să nu mă mai foloseşti vreodată ca momeală, i-am mormăit în 
față, împingându-i umerii tari ca piatra, ghearele curbându-mi-se 
în vârfurile degetelor. 

El se opri din râs. 

Am împins mai tare, unghiile intrându-i în piele. 

- Ai spus că pot fi o armă, învață-mă să devin una. Nu mă folosi 
ca pe un pion. lar dacă a fi unul face parte din munca mea, atunci 
am terminat. Am terminat. 

În ciuda zăpezii, corpul îi era cald sub mine, iar eu nu eram 
sigură că îmi dădusem seama cât de mare era până când corpurile 
nu ni se lipiră - prea mult. Mult, mult prea mult. 

Rhysand își înclină capul, dându-și la o parte o bucată de zăpadă 
agăţată în păr. 

- Mi se pare destul de corect. 

M-am împins de pe el, zăpada scârțâind când m-am îndepârtat. 
Ghearele mele dispăruseră. 

El se ridică pe coate. 

- Mai fă-o o dată! Arată-mi cum ai făcut-o! 

- Nu. Vreau să mă întorc la castel. Lumânarea pe care o adusese 
zăcea acum bucăți, pe jumătate îngropată sub zăpadă. Îmi era frig, 
eram obosită, iar el... 

Chipul îi deveni serios. 

- Îmi pare rău. 

M-am întrebat cât de des spunea acele cuvinte. Nu îmi păsa. 

Am așteptat cât se ridică în picioare, se scutură de zăpadă și îmi 
întinse o mână. 

Nu era doar o ofertă. 

„Ai uitat“, spusese el. Uitasem. 

- De ce mă vrea Regele Hybernului? Pentru că știe că pot anula 
puterea Cazanului cu Cartea? 

Întunericul pâlpăi, singurul semn al furiei lui Rhysand dezlăn- 
țuindu-se din nou. 

- Asta voi afla. 

„Ai încetat să lupți.“ 

- Îmi pare rău, repetă el, cu mâna încă întinsă. Hai să luăm 
micul dejun și apoi să mergem acasă. 

- Velaris nu este casa mea. 

Aş fi putut jura că suferința îi licări în ochi înainte să ne telepor- 
teze înapoi în casa familiei mele. 


CAPITOLUL 
28 


Surorile mele luau micul dejun împreună cu mine și Rhys, iar 
Azriel era plecat acolo unde îl dusese pe Attor. Cassian zburase ca 
să i se alăture în clipa în care ne-am întors. Se prefăcuse a se înclina 
în faţa Nestei, iar ea îi făcu un gest vulgar, despre care nu îmi dă- 
dusem seama că știa cum să îl facă. 

Cassian răsese, privirea șerpuindu-i peste rochia albastră ca 
gheaţa a Nestei cu intenţia unui prădător știind că furia ei ar fi 
făcut-o să scuipe. Apoi dispăruse, lăsând-o pe sora mea pe pragul 
lat, cu părul ei șaten-auriu zburlit de vântul rece agitat de aripile 
lui puternice. 

Le-am adus pe surorile mele în sat ca să ne expedieze scrisoarea, 
Rhysand vrăjindu-ne ca să fim invizibili, când ele intrară în mica 
prăvălie ca să o trimită. După ce ne-am întors acasă, ne-am luat 
repede rămas-bun. Ştiam că Rhysand voia să se întoarcă în Velaris 
ca să afle ce punea la cale Attorul. 

Nu-i spusesem prea multe lui Rhysand când am zburat peste zid 
în câldura Prythianului, teleportându-ne apoi în Velaris. 

Ceaţa dimineţii încă plutea prin oraș și peste munţii din jurul 
lui. Era și răcoare, dar nici pe departe la fel de neiertătoare ca frigul 
lumii muritorilor. Rhysand mă lăsă în foaier, suflând aer cald în 
palmele mele îngheţate, fără să-și ia măcar rămas-bun. 

Flămândă din nou, le-am găsit pe Nuala şi Cerridwen şi am mân- 
cat biscuiţi cu brânză şi arpagic, în timp ce m-am gândit la ce văzu- 
sem și făcusem. 

După mai puţin de o oră, Rhysand mă găsi în sufragerie, cu pi- 
cioarele proptite pe canapeaua din faţa focului, cu o carte în poală 
şi cu o ceaşcă de ceai de trandafir aburind pe masa joasă din fața 
mea. M-am ridicat când intră şi m-am uitat atent la el, să văd dacă 
era rănit. Ceva încordat în pieptul meu se relaxă când nu am văzut 
nimic în neregulă. 

- S-a făcut, spuse el, trecându-şi o mână prin părul negru-al- 
băstrui. Am aflat ce trebuie să facem. 

M-am pregătit să fiu exclusă, să mi se spună că se rezolvase, dar 
Rhysand adăugă: 

- Depinde de tine, Feyre, să decizi cât vrei să ştii despre metodele 
noastre. Ce poţi gestiona. Ce i-am făcut Attorului nu a fost frumos. 

- Vreau să ştiu totul, am spus eu. Du-mă acolo! 

- Attorul nu este în Velaris. Este în Oraşul Cioplit, în Regatul 
Coşmarurilor - unde lui Azriel i-a luat mai puţin de o oră ca să-l 
distrugă. 

Am așteptat mai mult și, ca și când ar fi hotărât că nu eram pe 
cale să cedez, Rhysand se apropie până la mai puţin de un pas de 
covorul roșu ornamentat dintre noi. Cizmele lui, de obicei lustruite 
impecabil... erau stropite cu sângele argintiu. Doar când i-am în- 
tâlnit privirea îmi spuse: „Îţi voi arăta.“ 

Ştiam la ce se referea și m-am echilibrat, blocând sunetul focului 
şi al cizmelor și răceala ce zăbovea în jurul inimii mele. 

Imediat, m-am trezit în anticamera minţii lui - un spaţiu al 
memoriei pe care îl crease pentru mine. 

Întunericul curgea prin mine dulce şi seducător, răsunând din 
abisul unei puteri atât de mari, încât nu avea nici început, nici sfârșit. 

- Spune-mi cum i-ai dat de urmă, zise Azriel cu vocea joasă care 
distrusese nenumărați inamici. 

Eu, Rhysand, m-am rezemat de zidul îndepărtat al celulei, cu bra- 
tele încrucișate. Azriel se ghemui în fața locului în care Attorul era 
înlănțuit de un scaun, în mijlocul camerei. La câteva niveluri mai 
sus, Regatul Coșmarurilor se desfăta în continuare, fără să ştie de 
venirea Marelui Lord. 

Va trebui să le fac o vizită curând. Să le amintesc cine le ține lesa. 

Curând. Dar nu astăzi. Nu după teleportarea lui Feyre. 

am recunoscut-o: 

- Spune-mi ce trebuie să fac mâine! 


CAPITOLUL 
4? 


Nu eram înspăimântată. 

Nu de rolul pe care mi-l ceruse Rhysand să-l joc astăzi. Nu de 
vântul care vuia când ne-am teleportat într-un lanţ familiar muntos 
acoperit de zăpadă, care refuza să cedeze sărutului de trezire al pri- 
măverii. Nu de prăpastia adâncă în timp ce Rhysand ne ducea în 
zbor între vârfuri şi văi, repede și lin. Cassian şi Azriel ne flancau; 
Mor avea să ne întâlnească la porţile de la baza muntelui. 

Rhysand era tras la faţă, umerii îi erau încordaţi când i-am apu- 
cat. Ştiam la ce să mă aştept, dar... chiar şi după ce îmi spusese ce 
trebuia să fac, chiar şi după ce acceptasem, mintea lui fusese... de- 
parte. Bântuită. | 

Mi-am dat seama că îşi făcea griji pentru mine. 

Și din cauza acestei îngrijorări, doar ca să îi îndepărtez încor- 
darea de pe chip, chiar și pentru aceste câteva minute înainte de a-i 
înfrunta ţinutul păcătos de sub munte, am spus în bătaia vântului: 

- Amren şi Mor mi-au spus că întinderea aripilor unui bărbat 
illyrian spune multe despre mărimea... altor părți. 

Îşi îndreptă ochii spre mine, apoi spre pantele acoperite de pini 
de dedesubt. 

- Aşa ţi-au spus? 

Am ridicat din umeri în braţele lui, încercând să nu mă gândesc 
la corpul gol din acea noapte din urmă cu câteva săptămâni, deşi nu 
îl zărisem mult. 

- Mi-au mai spus şi că aripile lui Azriel sunt cele mai mari. 

Neastâmpărul dansă în acei ochi violeți, alungând distanța rece, în- 
cordarea. Spionul arăta ca o ceaţă neagră pe cerul albastru-deschis. 

- Hai să scoatem băţul de măsurat când ne întoarcem acasă, 
nu vrei? 

Am pişcat muşchii tari ca piatra ai antebraţului lui. Rhysand îmi 
arătă un zâmbet răutăcios înainte de a se înclina în jos... 

Munţii, şi zăpada, şi copacii, şi soarele, şi căderea liberă prin nori... 

Un țipăt gâfâit ieşi din mine când am plonjat. Mi-am aruncat 
braţele în jurul gâtului său din instinct. Râsetul lui încet îmi gâ- 
dilă ceafa. 

- Eşti dispusă să-mi înfrunţi întunericul şi să manifești unul 
de-al tău, eşti dispusă să mori înecată şi să înfrunţi Ţesătoarea, dar 
o uşoară cădere în gol te face să ţipi? 

- Când o să mai ai coşmaruri, am să te las să putrezeşti, am spus 
eu printre dinţi, cu ochii încă închişi şi corpul încordat când îşi 
scoase aripile ca să planeze uşor. 

- Nu, nu o vei face, șopti el. Ţi-a plăcut prea mult să mă vezi gol. 

- 'Ticălosule! 

Râsetul lui vui, lovindu-se de mine. Cu ochii închiși, cu vântul 
şuierând ca un animal sălbatic, mi-am ajustat poziţia, apucându-l 
mai strâns. Monturile mele atinseră una din aripile lui — era netedă 
şi rece ca mătasea, dar dură ca piatra când era întinsă. 

Mă fascina. Am întins mâna orbește... și am îndrăznit să îmi trec 
vârful degetelor de-a lungul marginii interioare. 

Rhysand tremură, un geamăt uşor strecurându-se pe lângă ure- 
chea mea. 

— Aceea, spuse el ferm, este foarte sensibilă. 

Mi-am retras repede degetul, împingându-mă suficient cât să-i 
văd chipul. Din cauza vântului a trebuit să mijesc ochii, iar părul 
meu împletit se undui în toate părțile, dar el era cu totul concentrat 
la munții din jurul nostru. 


Regatul Ceţii și al Furiei 449 


- Te gâdilă? 

Se uită la mine, apoi la zăpada şi pinii care se întindeau la nesfârşit. 

— Aşa se simte, spuse el şi se apropie atât de mult, încât buzele 
lui îmi atinseră pavilionul urechii când îmi respiră în ea. Spatele mi 
se arcui instinctiv, bărbia înclinându-se în sus la mângâierea respi- 
raţiei lui. | 

- O, am reuşit eu să spun. L-am simţit cum îmi zâmbi la ureche 
Şi se retrase. 

- Dacă vrei atenţia unui bărbat illyrian, mai bine l-ai apuca de 
boaşe. Suntem antrenați să ne protejăm aripile cu orice preţ. Unii 
bărbaţi mai întâi atacă, iar apoi pun întrebările, dacă aripile le sunt 
atinse fără invitaţie. 

- Şi când fac sex? 

Întrebarea îmi ieşi pe gură fără să gândesc. 

Pe chipul lui Rhysand nu se citea decât amuzamentul unei feline 
când supraveghea munții. 

- În timpul sexului, un bărbat illyrian se poate simţi împlinit 
doar dacă cineva îi atinge aripile în locul potrivit. 

Pulsul mi se mări. Eram pe un teritoriu periculos; mai mortal 
decât prăpastia de dedesubt. 

— Ai descoperit că e adevărat? 

Privirea lui mă dezgoli. 

— Nu aş permite nimănui să-mi vadă sau să-mi atingă aripile când 
facem sex. Mă face vulnerabil într-un mod care mă... incomodează. 

- Păcat! am spus eu. 

Am privit în zare prea nonșalant, spre muntele măreț care apăru 
la orizont, înălțându-se deasupra celorlalți. Şi în vârful căruia, am 
observat eu, se afla acel palat strălucitor din piatra lunii. 

- De ce? întrebă el îngrijorat. 

Am ridicat din umeri, luptându-mă să nu zâmbesc. 

- Pentru că pariez că ai putea ajunge în nişte poziţii interesante 
cu aripile alea. 

Rhysand râse zgomotos, iar nasul lui îmi atinse urechea. L-am 
simțit deschizând gura ca să-mi şoptească ceva, dar... 

Ceva întunecat și rapid se repezi spre noi, iar el plonjă ferin- 
du-se şi înjurând. 

Continuară să vină tot mai multe. 

Nu erau doar săgeți obișnuite, mi-am dat seama când Rhysand 
viră, înşfăcând una din aer. Celelalte ricoşară inofensiv din scutul 
ridicat de el. 

EI studie lemnul în palmă şi îl aruncă huiduind. Erau săgeți din 
frasin. Ca să ucidă spiriduşi. 

Iar acum, că eram unul... 

Mai repede ca vântul, mai repede ca moartea, Rhysand se repezi 
spre pământ. Zbură, nu se teleportă, deoarece voia să știe unde erau 
inamicii noştri; nu voia să-i piardă. Vântul îmi înțepă faţa, îmi 
şuieră în urechi şi îmi smulse părul cu gheare brutale. 

Azriel şi Cassian deja se grăbeau spre noi. Scuturile de un al- 
bastru translucid şi roșu îi încojurară, făcând săgețile să ricoşeze. 
Pietrele lor Siphon erau activate. 

Săgeţile fură trase din pădurea de pin ce acoperea munţii, apoi 
dispărură. 

Rhysand lovi pământul, zăpada zburând în urma lui, iar o furie 
pe care nu o mai văzusem din acea zi din regatul Amaranthei îi 
schimonosi trăsăturile. O simţeam zdrăngănind în mine, tulburând 
poiana în care stăteam acum. 

Azriel şi Cassian ajunseră acolo într-o clipă, scuturile colorate re- 
trăgându-se în pietrele Siphon. Cei trei erau forţe ale naturii în pă- 
durea de pin; Rhysand nici măcar nu se uită la mine când îi ordonă 
lui Cassian: 

- Du-o la palat şi rămâi acolo până mă întorc. Az, tu vii cu mine. 

Cassian se întinse spre mine, dar m-am ferit. 

- Nu. 

- Ce? mârâi Rhys, cuvântul fiind aproape gutural. 

- la-mă cu tine, am spus eu. Nu voiam să mă duc în palatul din 
piatra lunii şi să aştept şi să-mi frâng mâinile. 

Cassian şi Azriel, în mod înţelept, tăcură. Iar Rhysand, binecu- 
vântat fie de Mamă, îşi strânse aripile și îşi încrucişă brațele, aştep- 
tând să-mi audă argumentele. 

- Am văzut săgeți din frasin, am spus eu aproape fără suflare. Aș 
putea să-mi dau seama unde au fost făcute. Și dacă au venit din 
mâna unui alt Mare Lord... aş putea să-mi dau seama şi de asta. 
Dacă au venit de la Tarquin... Și pot să iau urma la sol la fel de bine 
ca oricare dintre voi. Cu excepţia lui Azriel, poate. Deci tu şi Cassian 
zburaţi, am spus eu, încă așteptând să refuze, să ordone să fiu În- 
chisă. Iar eu voi vâna la sol, împreună cu Azriel. 

Furia care radia prin poiana înzăpezită scăzu într-o mânie înghe- 
tată, prea calmă. Dar Rhysand spuse: 

- Cassian, vreau patrule aeriene la granițele cu marea, postate în 
cercuri de trei kilometri, tocmai până spre Hybern. Vreau infante- 
rişti în trecătoarele muntelui, de-a lungul graniței sudice; asigură-te 
că focurile de avertizare sunt pregătite pe fiecare vârf. Nu ne vom 
baza pe magie. El se întoarse spre Azriel. După ce termini, averti- 
zează-ţi spionii că ar putea fi compromiși şi pregăteşte-te să-i scoţi 
şi să-i înlocuieşti. Vom controla situaţia. Nu vom spune nimănui 
din acel regat ce s-a întâmplat. Dacă cineva spune ceva, să zici că a 
fost un exerciţiu de antrenament. 

Pentru că nu ne permiteam să expunem această slăbiciune, nici 
măcar printre supușii lui. 

Ochii lui îi întâlniră în cele din urmă pe ai mei. 

- Avem o oră înainte să fim așteptați la curte. Fă-o să conteze! 


Hp 


Am căutat, dar săgețile trase fuseseră înșfăcate de atacatorii noştri 
şi nici măcar umbrele sau vântul nu îi spuseră nimic lui Azriel, ca şi 
când inamicul nostru s-ar fi ascuns de ele. 

Dar era a doua oară când ştiuseră unde aveam să fim, Rhysand 
şi cu mine. 

Mor ne găsi pe Azriel şi pe mine după douăzeci de minute, voind 
să ştie ce naiba se întâmplase. I-am explicat, iar ea se teleportă, ca 
să inventeze vreo scuză care să-i împiedice îngrozitoarea familie să 
suspecteze că ceva era în neregulă. 

Dar la sfârşitul orei, nu găsiserăm nicio urmă. Iar noi nu mai 
puteam amâna întâlnirea. 

Regatul Coşmarurilor se întindea în spatele celor două uși imense 
sculptate chiar în munte. Iar de la bază, muntele se înălța atât de 
sus, încât nu vedeam palatul în vârful căruia stătusem odată. Erau 
doar pietre, zăpadă şi păsările care zburau în cerc. Nu era nimeni 
afară - niciun sat, nici urmă de viaţă. Nimic din ce ar fi putut să 
indice faptul că un întreg oraș locuia înăuntru. 

Dar nu mi-am lăsat curiozitatea și niciun fel de frământare să se 
vadă în clipa în care Mor şi cu mine am intrat. Rhysand, Cassian și 
Azriel aveau să sosească în câteva minute. 

La porţile din piatră erau santinele îmbrăcate nu în negru, aşa 
cum m-aş fi aşteptat, ci în gri și alb — o armură menită să se con- 
funde cu faţada muntelui. Mor nici măcar nu se uită la ei când mă 
conduse în tăcere în muntele-oraş. 

Trupul mi se încordă imediat ce întunericul, mirosul rocii, al 
focului şi al cărnii prăjite mă loviră. Mai fusesem aici, suferisem aici... 

Nu la Poalele Muntelui. Acest loc nu era Poalele Muntelui. 

Într-adevăr, regatul Amaranthei fusese o joacă de copil. 

Regatul Coșmarurilor era lucrarea unui zeu. 

În timp ce aşezarea de la Poalele Muntelui consta într-o serie de 
holuri şi camere şi etaje, acesta... acesta era cu adevărat un oraş. 

Coridorul pe care ne conduse Mor era un bulevard, iar în jurul 
nostru, în întuneric, se ridicau clădiri şi turle, case şi poduri. Era o 
metropolă sculptată în piatra neagră a muntelui, în care totul era 
marcat sau gravat cu vreo lucrare artistică minunată şi hidoasă. 
Siluetele dansau şi se împerecheau; cerşeau şi se distrau. Stâlpii erau 

sculptați ca să semene cu lujerii mlădioși ai florilor nocturne. Apa 
curgea în mici pâraie și râuri care izvorau chiar din munte. 

Oraşul Cioplit. Un loc de o frumuseţe extraordinară, încât era 
un efort să nu-mi las mirarea şi groaza să mi se citească pe chip. 
Muzica se auzea deja pe undeva, iar gazdele noastre încă nu ieși- 
seră să ne întâmpine. Oamenii pe lângă care treceam - doar Mari 
Spiriduși — erau îmbrăcaţi elegant, chipurile fiindu-le palid de 
moarte şi reci. Niciunul nu ne opri, niciunul nu zâmbi şi nimeni nu 
făcu nicio reverență. 

Mor îi ignoră pe toţi. Niciunul dintre noi nu scosese vreun cuvânt. 
Rhys îmi spusese să nu o fac pentru că zidurile aveau urechi aici. 

Mor mă conduse pe bulevard spre alt rând de porți din piatră, 
deschise la baza a ceea ce părea a fi un castel în munte. Sediul oficial 
al Marelui Lord al Regatului Nopţii. 

Bestii mari cu solzi negri erau sculptate pe acele porți, toate 
încolăcite împreună într-un cuib de gheare şi colţi, dormind şi lup- 
tându-se, unii părând a se devora la nesfârşit. Între ele se revărsau 
lujeri de iasomie şi floarea lunii. Aș fi putut jura că bestiile păreau să 
se zvârcolească în strălucirea argintie a luminilor spiriduşilor ce 
pluteau prin muntele-oraş. Porţile Eternităţii, așa aş fi numit tabloul 
care îmi apăru în minte. 

Mor trecu dincolo de ele, ca un licăr de culoare și viaţă în acest 
loc ciudat şi rece. 

Fa purta o rochie roşie fără mâneci, din plasă şi voal, strânsă pe 
sâni şi coapse, în vreme ce ițe atent puse îi lăsau o mare parte din 
abdomen şi spate expuse. Părul îi cădea liber în valuri, iar brățări 
din aur pur îi licăreau în jurul încheieturilor mâinilor. Era o 
regină - o regină care nu se pleca în fața nimănui, o regină care îi 
înfruntase pe toți şi triumfase. O regină care își stăpânea corpul, 
viaţa şi destinul şi nu se scuza niciodată pentru asta. 

Hainele mele, în care mă așteptase pentru câteva minute să mă 
schimb în pădurea de pini, erau dintr-o mătase asemănătoare, iden- 
tice cu cele pe care fusesem obligată să le port la Poalele Muntelui. 

Două bucăți de material care abia îmi acopereau sânii atârnau până 
sub buric, unde centura de pe coapse le unea într-o singură bucată, 
care-mi cobora între picioare şi abia îmi acoperea fundul. 

Dar, spre deosebire de şifonul şi culorile strălucitoare pe care le 
purtasem atunci, aceasta era croită dintr-un material negru şi stră- 
lucitor, care scânteia la fiecare mișcare a şoldurilor. 

Mor îmi aranjase părul într-o coroană în vârful capului - chiar 
în spatele diademei negre pe care şi-o aşezase pe frunte, împo- 
dobită cu mici diamante care o făceau să lucească precum cerul 
nopţii. Ea îmi înnegrise şi lungise genele, trasând o linie elegantă 
din fard la colţurile exterioare ale ochilor. Buzele mi le vopsise 
într-un roşu ca sângele. 

Am intrat în castelul de sub munte. Aici erau mai mulţi oameni 
care se agitau pe holurile nesfârşite, urmărindu-ne fiecare suflare. 
Unele semănau cu Mor, cu părul lor auriu şi chipurile frumoase. 
Acestea chiar o huiduiră. 

Mor le zâmbi superior. În schimb, o parte din mine își dori să le 
fi rupt gâturile. 

În cele din urmă, am ajuns într-o sală a tronului din abanos lus- 
truit. Mai mulţi şerpi ca aceia de pe porţile de la intrare erau sculp- 
taţi aici — de data asta, încolăciţi în jurul nenumăratelor coloane 
care sprijineau tavanul din onix. Era atât de înalt, încât întunericul 
îi ascundea detaliile fine, dar ştiam că şi mai multe lucruri era 
sculptate acolo. Bestii grozave care să supravegheze manipulările şi 
intrigile din această cameră. Tronul fusese construit din câteva ase- 
menea bestii, câte un cap înconjurând ambele părți ale spatelui, ca 
şi când ar fi urmărit peste umărul Marelui Lord. 

Mulțimea se adunase şi, pentru o clipă, am crezut că eram din nou 
în sala tronului Amaranthei, atât de asemănătoare erau atmosfera şi 
răutatea. Atât de asemănător era podiumul din celălalt capăt. 

Un bărbat frumos cu păr auriu ne ieşi în calea spre tronul din 
abanos, iar Mor se opri lin. Ştiam că era tatăl ei, chiar dacă nu spu- 
sese nimic. 

Era îmbrăcat în negru şi pe cap purta o coroană argintie. Ochii 
lui căprui îi erau ca pământul vechi când o întrebă: 

- Unde este? 

Fără saluturi și formalităţi. Pe mine mă ignoră complet. 

Mor ridică din umeri. 

- El vine când vrea, zise ea şi continuă să meargă. 

Atunci, tatăl ei se uită la mine, iar eu mi-am impus să afişez o 
mască precum a ei. Dezinteresată. Distantă. 

Tatăl ei îmi examină chipul, corpul şi, unde am crezut că s-ar fi 
uitat cu înţeles sau ar fi zâmbit superior... nu făcu niciun gest. Nu 
afișă nicio emoție. Doar o răceală împietrită. 

Am urmat-o pe Mor înainte ca dezgustul să-mi strice masca de 
gheaţă. 

Mesele de banchet lipite de zidurile negre erau acoperite cu fructe 
coapte şi suculente, coronițe de pâine aurie, întrerupte de carne 
prăjită, butoaie cu cidru şi bere, plăcinte, tarte şi prăjiturile de toate 
mărimile şi felurile. 

Poate că mi-ar fi lăsat gura apă... Dacă Marii Lorzi îmbrăcaţi ele- 
gant nu ar fi fost prezenţi. Dacă nu aş fi văzut că nimeni nu atingea 
mâncarea, lăsând puterea şi bogăţia să se irosească. 

Mor merse direct spre podiumul din obsidian, iar eu m-am oprit 
la baza treptelor când ocupă un loc lângă tron şi spuse mulțimii cu 
o voce clară, crudă şi şireată: 

- Marele vostru Lord se apropie. Nu e într-o dispoziţie prea bună, 
deci vă sugerez să vă purtaţi frumos, asta dacă nu vreţi să fiți dis- 
tracţia de seară. 

Şi, înainte ca mulțimea să înceapă să murmure, am simţit. L-am 
simţit pe el. 

Chiar piatra de sub picioarele mele păru să tremure - o pulsaţie, 
un ritm constant. 

Pașii lui. Ca şi când muntele s-ar fi cutremurat la fiecare atingere. 

Toată lumea din sală rămase nemişcată. Ca şi când i-ar fi înspăi- 
mântat faptul că propria suflare i-ar fi atras atenţia prădătorului 
care se îndrepta acum spre noi. 

Mor îşi ţinea spatele drept şi bărbia ridicată, afișând o mândrie 
sălbatică și neastâmpărată la sosirea stăpânului ei. 

Amintindu-mi rolul, mi-am păstrat capul plecat, privind pe sub 
sprâncene. 

Întâi apărură la ușă Cassian și Azriel. Generalul şi îmblânzitorul 
umbrelor Marelui Lord şi cei mai puternici illyrieni din istorie. 

Nu erau bărbaţii pe care ajunsesem să-i cunosc. 

Erau îmbăcaţi în haine de luptă negre, care li se mulau pe muşchi. 
Armura lor era complexă, solzoasă, şi umerii imposibil de laţi, iar 
chipurile, un portret al brutalităţii crude. Cumva, îmi aminteau de 
bestiile de abanos sculptate pe stâlpii pe lângă care trecusem. 

Mi-am dat seama că mai multe pietre Siphon licăreau, în plus 
față de cele de pe mâini. Aveau o piatră Siphon în mijlocul pieptului. 
Una pe fiecare umăr. Una pe fiecare genunchi. 

Pentru o clipă, genunchii îmi tremurară, iar eu am înţeles de ce 
se temuseră lorzii taberei. Dacă majoritatea illyrienilor aveau nevoie 
doar de o piatră Siphon ca să-şi gestioneze puterea ucigaşă... Cassian 
şi Azriel aveau fiecare câte şapte. Șapte. 

Curtenii avură bunul-simţ să se retragă un pas, când Cassian şi 
Azriel trecură prin mulțime, spre podium. Aripile le sclipiră, ghea- 
rele din vârf fiind destul de ascuţite, încât să taie aerul, de parcă 
le-ar fi șlefuit. 

Atenţia lui Cassian se îndreptase direct spre Mor, Azriel arun- 
cându-i doar o privire înainte de a scruta oamenii din jurul lor. Cei 
mai mulţi se feriră de privirea spionului - deşi tremurară când 
văzură Povestitorul-Adevărului într-o parte a lui, sabia illyriană 
ivindu-se deasupra umărului său stâng. 

Azriel, al cărui chip era o mască a morţii frumoase, le promise 
tăcut tuturor suplicii nesfârşite şi necruțătoare, şi până şi umbrele 

tremurară în urma lui. Ştiam de ce; ştiam pentru cine ar fi făcut-o 
bucuros. | 

Ei încercaseră să vândă o fată de şaptesprezece ani într-un mariaj 
cu un sadic, iar apoi o brutalizaseră în moduri la care nu puteam şi 
nu voiam să mă gândesc. Şi acești oameni trăiau acum complet 
îngroziţi de cei trei însoțitori care stăteau lângă podium. 

Bun. Ar fi trebuit să le fie frică de ei. 

Frică de mine. 

Iar apoi, apăru Rhysand. 

E] își descătușase puterea şi identitatea. Puterea lui umplu 
sala tronului, castelul și muntele. Lumea. Nu avea nici început şi 
nici sfârşit. 

Nu avea aripi şi nici arme. Războinicul din el nu se arăta. Era, 
pur şi simplu, Marele Lord elegant şi crud pe care lumea îl credea a 
fi. Îşi ţinea mâinile în buzunare, tunica lui neagră părând să înghită 
lumina. Iar pe cap avea o coroană de stele. 

Nici urmă de bărbatul care băuse pe acoperiş; nici urmă de 
prinţul căzut, îngenuncheat pe pat. Impactul lui total ameninţa să 
mă doboare. 

Aici era cel mai puternic Mare Lord născut vreodată. 

Chipul visurilor şi al coşmarurilor. 

Ochii lui Rhysand îi întâlniră pe ai mei pentru scurt timp din 
cealaltă parte a sălii, când merse printre stâlpi. Spre tronul care era 
al lui prin sânge şi sacrificiu şi putere. Propriul meu sânge cântă la 
puterea care vibra din el, la frumuseţea lui. 

Mor cobori de pe podium, lăsându-se pe un genunchi, într-o 
mică reverență. Cassian şi Azriel o urmară. 

La fel şi ceilalți din sală. 

Inclusiv eu. 

Podeaua din abanos era atât de lustruită, încât îmi vedeam buzele 
vopsite în roșu în ea; îmi vedeam chipul lipsit de expresie. Sala era 
atât de tăcută, că auzeam fiecare pas allui Rhysand spre noi. 

- Ca să vezi, spuse el, fără să se adreseze cuiva anume. Se pare că, 
măcar o dată, aţi sosit cu toţii la timp. 

Ridicându-şi privirea, dar continuând să stea în genunchi, Cassian 
îi schiță un zâmbet lui Rhysand -— încarnarea comandantului Marelui 
Lord, dornic să verse sânge. 

Cizmele lui Rhysand se opriră în câmpul meu vizual. 

I-am simţit degetele reci pe bărbie, când mi-o ridică. 

Toţi cei din sală, încă pe podea, urmăriră. Dar acesta era rolul pe 
care trebuia să-l joc. Să fiu o noutate și să distrag atenţia. Rhysand 
zâmbi. 

- Bine ai venit în casa mea, Feyre, Distrugătoarea Blestemului! 

Mi-am coborât privirea, genele mele încărcate cu fard gâdilân- 
du-mi obrazul. EI ţâţâi, apucându-mă mai strâns de bărbie. Toată 
lumea observă apăsarea degetelor lui, înclinarea de prădător a 
capului când îmi spuse: 

- Vino cu mine! 

Mă trase de bărbie, iar eu m-am ridicat în picioare. Rhysand mă 
măsură din priviri, iar eu m-am întrebat dacă nu o făcea doar pen- 
tru spectacol, când ochii îi străluciră uşor. 

Mă conduse câţiva paşi spre podium... spre tron. Luă loc, schi- 
țând un zâmbet regatului său imens. Stăpânea fiecare centimetru al 
tronului și pe acești oameni. 

Și, trăgându-mă de talie, mă aşeză în poala lui. 

Târfa Marelui Lord. Persoana care devenisem la Poalele Muntelui 
şi la care lumea se aștepta să fiu. Noul animal de companie peri- 
culos, pe care tatăl lui Mor avea acum să caute să-l încerce. 

Mâna lui Rhysand alunecă de-a lungul taliei mele goale, cealaltă 
mângâindu-mi coapsa expusă. Reci - mâinile îi erau atât de reci, 
încât aproape am țipat. 

Probabil că-mi simţi tresărirea tăcută. O clipă mai târziu, mâinile 
i se încălziseră. Cu degetul mare, îmi mângâie interiorul coapsei, ca şi 
când mi-ar fi spus: „Îmi pare rău“. 

Rhysand se aplecă să-şi apropie buzele de urechea mea, conștient 
că supușii lui nu se ridicaseră încă de pe podea. Ca şi când ar fi 
făcut-o odată, înainte să li se permită, cu mult timp în urmă, și afla- 
seră consecinţele. Rhysand îmi șopti, cu cealaltă mână mângâin- 
du-mi acum pielea goală a coastelor în cercuri leneşe şi nepăsătoare: 

- Încearcă să nu ți se urce la cap. 

Amândoi ştiam că ei puteau să audă. 

M-am holbat la capetele lor plecate, cu pulsul mărit. 

- Ce? am întrebat şoptit. 

Respirația lui Rhysand îmi mângâie urechea așa cum o făcuse în 
urmă cu o oră, pe cer. 

— Că toţi bărbaţii de aici se gândesc la ce ar fi dispuşi să renunţe 
ca să-ți sărute gura frumoasă şi roşie. 

Am așteptat să roşesc, să mă ruşinez. 

Dar eram frumoasă. Eram puternică. 

Supraviețuisem - triumfasem. Așa cum supraviețuise Mor în 
această casă otrăvită şi oribilă... 

Aşa că am schițat un zâmbet, primul zâmbet al noii mele măști. 
Să îi las să-mi vadă gura frumoasă şi roşie şi dinţii drepți şi albi. 

Îşi strecură mâna mai sus pe coapsa mea, atingerea posesivă a 
unui mascul care ştia că deţinea trupul şi sufletul cuiva. El îşi ceruse 
scuze dinainte pentru asta — pentru joc şi rolurile pe care trebuia să 
le jucăm. 

M-am aplecat spre acea atingere, rezemându-mă de corpul lui 
dur şi cald. Eram atât de aproape de el, încât i-am simțit vuietul din 
voce atunci când, în cele din urmă, spuse: 

- Ridicaţi-vă! 

Toţi se ridicară în acelaşi timp. Le-am zâmbit superior unora 
dintre ei, foarte plictisită şi amuzată. 

Rhysand mă atinse cu un mont de-a lungul interiorului genun- 
chiului, dându-mi fiori în tot corpul la acea atingere. 

- Duceţi-vă la joacă, le spuse el tuturor! 

Ei se supuseră, mulțimea dispersându-se şi muzica răsunând 
dintr-un colț distant. 

- Keir! spuse Rhysand, vocea lui spintecând sala ca fulgerul 
într-o noapte furtunoasă. 

Doar de atât avu nevoie ca să-l cheme pe tatăl lui Mor la baza 
podiumului. Keir făcu din nou o plecăciune, cu fața brăzdată de 
dispreţ, în timp ce se uită atent la Rhysand şi apoi la mine, aruncând 
o privire spre Mor şi illyrieni. Cassian dădu lent aprobator din cap 
spre Keir, ceea ce îi spuse că el îşi amintea şi că nu avea să uite vre- 
odată ce îi făcuse administratorul Orașului Cioplit propriei fiice. 

Keir se crispă când îl văzu pe Azriel, când îl văzu pe 
Povestitorul- Adevărului. 

Într-o zi, mi-am dat eu seama, Azriel urma să folosească sabia 
asupra tatălui lui Mor, spintecându-l lent. 

- Raportează, spuse Rhysand, mângâindu-mi coastele cu un mont. 

Lui Cassian, Mor şi Azriel le făcu semn din cap să plece, iar cei 
trei se pierdură în mulțime. Într-o clipă, Azriel dispăru în umbre. 
Keir nici măcar nu se întoarse. 

În faţa lui Rhysand, Keir nu era decât un copil trist. Totuşi ştiam 
că tatăl lui Mor era mai bătrân. Mult mai bătrân. Părea că 
Administratorul se agăța de putere. 

Rhysand era puterea. 

- Complimente, milord, spuse Keir, cu o voce profundă şi plă- 
cută. Și complimente... invitatei tale. 

Rhysand își lipi mâna de coapsa mea, când îşi înclină capul ca să 
mă privească. 

- Este minunată, nu-i aşa? 

- Într-adevăr, spuse Keir, coborându-şi privirea. Nu sunt multe 
de raportat, milord. A fost liniște de la ultima ta vizită. 

- Nu am pe cine pedepsi? 

Era asemenea unei pisici ce voia să se joace cu mâncarea. 

- Nu, milord; doar dacă nu vrei să aleg pe cineva de aici. 

Rhysand țâțâi. 

- Păcat! 

Se uită din nou la mine, apoi se înclină ca să mă tragă de lobul 
urechii cu dinţii. 

Și, naiba să mă ia, dar m-am aplecat mai mult pe spate când i-am 
simțit dinţii apăsându-mă în acelaşi moment în care degetul mare 
îi alunecă în sus pe coapsa mea, pe pielea sensibilă, într-o atin- 
gere amplă. Corpul mi se relaxă şi se încordă, iar respiraţia mea... 
Cazanul să mă condamne din nou; parfumul lui de citrice şi mare, 
puterea care clocotea din el... mă făcură să respir sacadat. 

Ştiam că observa; ştiam că simţea acea schimbare în mine. 

Degetele i se opriră pe piciorul meu. 

Keir începu să menţioneze oameni pe care nu îi cunoşteam în 
regat, rapoarte amabile despre căsătorii și alianţe, certuri familiale, 
iar Rhysand îl lăsă să vorbească. 

Mă mângâie încă o dată, acum cu degetul mare lipit de cel arătător. 

Un mârâit slab îmi umplu urechile, ştergând tot în afară de atin- 
gerea de pe partea interioară a piciorului meu. Muzica veche și săl- 
batică pulsa, iar oamenii dansau înghesuindu-se unii în ceilalți. 

Atent la administrator, Rhysand scotea sunete slabe din când în 
când, în vreme ce degetele lui continuau să mă mângâie încet și 
constant pe coapse, ridicându-se tot mai mult cu fiecare atingere. 

Oamenii urmăreau. Chiar dacă beau şi mâncau, chiar dacă unii 
dansau în mici cercuri, ei ne urmăreau. lar eu eram jucăria lui per- 
sonală, stăteam în poala sa, fiecare atingere a lui fiind vizibilă pentru 
ei... şi totuși, la fel de bine am fi putut fi doar noi doi. 

Keir enumeră costurile şi cheltuielile pentru conducerea rega- 
tului, iar Rhysand dădu din nou uşor din cap. De data aceasta, îmi 
mângâie cu nasul locul dintre gât și umăr, apoi cu gura. 

Sânii mi se împietriseră, devenind plini, grei şi dureroşi - mă 
dureau ca şi ceea ce-mi băltea acum în suflet. Căldura îmi cuprinse 
fața şi-mi curse prin vene. 

În cele din urmă, Keir vorbi de parcă şi-ar fi pierdut controlul: 

- Am auzit zvonurile şi nu prea le-am crezut. Privirea i se opri asu- 
pra mea, a sânilor care mi se vedeau prin pliurile rochiei, a picioarelor 
care erau mai depărtate decât acum câteva minute şi a mâinii lui Rhys 
în teritoriul periculos. Dar se pare că e adevărat: animalul de com- 
panie al lui Tamlin se află acum în proprietatea altui stăpân. 

- Ar trebui să vezi cum o fac să implore, şopti Rhysand, împingân- 
du-mi gâtul cu nasul. 

Keir își împreună mâinile la spate. 

- Presupun că ai adus-o ca să faci o declaraţie. 

— Ştii că orice fac este o declaraţie. 

- Bineînţeles. Se pare că îţi face plăcere să o acoperi cu pânze de 
păianjen şi coroane. 

Mâna lui Rhysand se opri, iar eu m-am îndreptat când i-am 
auzit tonul dezgustat şi i-am spus cu o voce care parcă ar fi aparținut 
altei femei: 

- Poate că eu am să îţi pun ţie o lesă. 

Aprobarea lui Rhysand îmi atinse uşor scuturile mentale, mâna 
de pe coastele mele trasând acum cercuri leneşe. 

- Ei chiar îi place să se joace, spuse el gânditor pe umărul meu. 
Făcu semn din bărbie spre Administrator. Adu-i nişte vin! 

Era un ordin pur, lipsit de politeţe. 

Keir înțepeni, dar plecă. 

Rhysand nu îndrăzni să renunțe la mască, dar sărutul ușor pe 
care mi-l dădu sub ureche îmi spuse destule. Scuze, recunoștință 
şi alte scuze. Situaţia nu-i plăcea mai mult decât îmi plăcea mie. Şi 
totuşi, ca să obținem ce aveam nevoie, ca să tragem de timp pentru 
Azriel... Ar fi făcut-o, la fel ca mine. 

Atunci, cu mâinile lui sub sânii şi între picioarele mele, m-am 
întrebat la ce nu ar fi renunțat Rhysand. M-am întrebat dacă... nu 
cumva... aroganța și mândria ascundeau un bărbat care poate cre- 
dea că nu valora prea mult. 

O nouă melodie care se auzea ca picuratul mierii începu și 
crescu într-un vânt rapid, accentuat, cu tobe neobosite. 

M-am întors, studiindu-i chipul. Nu era nimic binevoitor în 
ochii lui, nimic din prietenul pe care mi-l făcusem. Mi-am deschis 
scutul ca să-l las să intre. „Ce este?“ pluti vocea lui în mintea mea. 

Am coborât pe legătura dintre noi, mângâind zidul din granit 
negru, care se deschise uşor - doar pentru mine. Şi, prin deschiză- 
tură, am spus: „Eşti bun, Rhys. Eşti cumsecade. Masca asta nu mă 
sperie. Te văd în spatele ei.“ 

Mă apucă mai strâns şi se uită în ochii mei când se aplecă înainte 
ca să-şi atingă gura de obrazul meu. Gestul fu un răspuns suficient 
şi... o dezlănţuire. 

M-am mai aplecat un pic spre el, depărtându-mi uşor picioarele. 
„De ce te-ai oprit?“ i-am şoptit minții lui. 

Un mârâit aproape tăcut răsună în mine. El îmi mângâie din 
nou coastele, în ritm cu muzica, ridicându-şi degetul mare suficient 
de mult, încât să mă atingă sub sâni. 

Mi-am sprijinit capul de umărul lui. 

Am renunțat la partea din mine care auzea cuvintele lor, „târfă, 
târfă, târfă...“ 

Am renunţat la acea parte din mine care spunea „trădătoare, 
mincinoasă, curvă“, odată cu ei... 

Şi am devenit. 

Am devenit muzica, şi tobele, şi ființa sălbatică şi întunecată din 
braţele Marelui Lord. 

Ochii îi străluceau, dar nu din cauza puterii sau a mâniei. Ceva 
fierbinte şi mărginit de un întuneric strălucitor explodă în min- 
tea mea. 

Mi-am mişcat lent o mână pe coapsa lui, simțind acolo puterea 
războinicului ascuns. Mi-am retras-o într-o mângâiere lungă şi le- 
neșă, simțind nevoia să-l ating, să-l simt. 

Urma să iau foc şi să ard. Urma să încep să ard chiar aici... 

„Uşor, spuse el cu un amuzament nărăvaş prin fanta deschisă 
din scutul meu. Dacă te transformi într-o lumânare care arde, bietul 
Keir va face o criză. Şi ai strica petrecerea pentru toată lumea.“ 

Deoarece focul le-ar fi arătat că nu eram normală și, fără îndo- 
ială, Keir şi-ar fi informat viitorii aliați din Regatul Toamnei. Sau 
unul dintre ceilalți monştri ar fi făcut-o. 

Rhysand își mişcă rapid coapsele, frecându-se de mine destul de 
tare, încât, pentru o secundă, nu mi-a păsat de Keir sau de Regatul 
Toamnei sau de ce ar fi putut face Azriel chiar acum ca să fure globul. 

Fusesem atât de rece şi atât de singură pentru atât de mult timp, 
iar contactul, bucuria de a fi îmbrăţișată, de a fi lăsată în viaţă, îmi 
făceau trupul să strige. 

Mâna care-mi fusese pe talie alunecă pe abdomen, prinzându-se 
de centura de acolo. Mi-am rezemat capul între umărul și gâtul lui, 
uitându-mă la mulțimea care mă fixa cu privirea, savurând fiecare 
loc în care Rhysand şi cu mine ne atingeam, și dorindu-mi mai 
mult, mai mult, mai mult. 

În cele din urmă, când sângele începu să-mi fiarbă, când Rhysand 
mă atinse sub sân cu montul, m-am uitat spre locul în care ştiam că 
stătea Keir şi ne urmărea, cu vinul meu uitat în mâini. 

Amândoi ne-am uitat. 

Administratorul stătea liniștit rezemat de zid, nesigur dacă să ne 
întrerupă, pe jumătate îngrozit să o facă. Noi eram distracţia lui. Noi 
eram spectacolul, în timp ce Az fura globul. 

Ştiam că Rhys încă se uita în ochii lui Keir când vârful limbii îi 
alunecă pe gâtul meu. 

Mi-am arcuit spatele, cu ochii închişi, respirând sacadat. Aş fi 
ars şi-aş fi tot ars... 

„Cred că este atât de dezgustat, încât mi-ar fi dat globul doar ca 
să plece de aici“, spuse Rhysand în mintea mea, cealaltă mână alu- 
necându-i periculos în jos. Dar acolo simţeam durerea în creștere, 

iar pe dedesubt nu purtam nimic din ce ar fi putut ascunde dovada 
condamnabilă, dacă şi-ar fi strecurat mâna o idee mai sus. 

„Noi doi ne dăm de minune în spectacol“, i-am răspuns eu. Nu 
mai auzisem niciodată vocea persoanei aprige şi răguşite care spu- 
sese asta. Nici măcar în mintea mea. 

Mâna îi alunecă spre partea superioară a coapsei, cu degetele 
strânse. 

M-am lipit de el, încercând să-i îndepărtez mâinile de ceea ce ar 
fi găsit... 

Ca să-l găsesc rigid în spatele meu. 

Mintea mi se goli de gânduri. Doar un fior al puterii rămase 
când m-am zvârcolit de-a lungul mărimii impresionante. Rhys râse 
încet şi răgușşit. 

Keir continuă să privească, înlemnit şi îngrozit. Blocat aici, până 
când Rhysand l-ar fi eliberat, şi fără să se gândească de două ori de 
ce sau unde dispăruse spionul. 

Aşadar, m-am întors din nou, întâlnindu-i ochii acum arzători 
ai lui Rhysand şi l-am lins pe gât. Vântul şi marea, şi citricele, şi 
transpiraţia aproape mă distruseră. 

M-am întors cu spatele la el, iar Rhys își plimbă limba pe ceafa 
mea, chiar deasupra coloanei, tocmai când m-am mișcat şi m-am lipit 
de duritatea care mă împingea, insistent și dominant. Tocmai când 
mâna îi alunecă un pic prea sus pe partea interioară a coapsei mele. 

I-am simţit concentrarea de prădător îndreptându-se către lune- 
cușul pe care îl simţise acolo. Dovada corpului meu trădător. Mă 
strânse în brațe, iar faţa mi se încălzi — poate din cauza ruşinii, dar... 

Rhysand îmi simţi concentrarea, focul care îmi scăpa. „Este în 
regulă, spuse el, dar acea voce mentală părea fără suflu. Nu înseamnă 
nimic. Este doar reacţia corpului tău...“ 

„Deoarece eşti atât de irezistibil?“ Încercarea mea de a ocoli su- 
biectul păru forțată chiar și în mintea mea. 

Dar el râse, probabil spre binele meu. 

Dansasem, ne tachinasem şi ne chinuisem luni de zile. Şi poate 
că nu era reacţia trupului meu, poate că era reacția corpului său, 
dar gustul lui ameninţa să mă distrugă, să mă consume şi... 

Alt bărbat. Fusesem atinsă de un alt bărbat peste tot, când Tamlin 
şi cu mine abia eram... 

Luptându-mă cu greaţa, am afișat un zâmbet adormit şi înce- 
țoşat de poftă trupească tocmai când Azriel se întoarse şi făcu subtil 
un semn din cap spre Rhys. Luase globul. 

Mor se strecură spre spion, trecându-şi o mână hotărâtă peste 
umerii şi pieptul lui, întorcându-se ca să-l privească în ochi. Cu mâna 
împestrițată de cicatrice, Az îi cuprinse talia expusă și o strânse o 
singură dată. Era confirmarea de care şi ea avea nevoie. 

Ea îi schiță un zâmbet care, fără îndoială, avea să stârnească zvo- 
nuri şi intră din nou în mulțime. Orbitor, distrăgând atenţia, 
lăsându-i să creadă că Az fusese acolo tot timpul; lăsându-i să se 
gândească dacă l-ar fi invitat pe Azriel în patul ei. 

Azriel nu făcu decât să se uite lung după Mor, distant şi plictisit. 
M-am întrebat dacă şi el era la fel de răvăşit în sinea lui ca şi mine. 

Rhysand îndoi un deget spre Keir care, încruntându-se un pic 
spre fiica lui, înaintă clătinându-se cu vinul meu. Abia ajunsese la 
podium înainte ca puterea lui Rhysand să-i ia pocalul, făcându-l să 
plutească spre noi. 

Rhysand îl lăsă pe podeaua de lângă tron, o sarcină stupidă, la 
care se gândise pentru Administrator ca să-i amintească de lipsa lui 
de putere, că tronul nu era al lui. 

- Să văd dacă nu este otrăvit, spuse tărăgănat Rhysand şi îmi 
transmise în minte: „Cassian așteaptă. Pleacă!“ 

Rhysand afişa aceeaşi expresie tulburată de sex pe chipul său per- 
fect, dar ochii lui... Nu puteam citi umbrele din ochii lui. 

Poate... poate că din cauza tuturor tachinărilor noastre, după 
Amarantha, nu voia să fie atins aşa de o femeie. Nici măcar nu se 
bucura să fie dorit în acest fel. 

Eu fusesem torturată și chinuită, dar ororile lui trecuseră la alt 
nivel. 

- Nu, milord, se ploconi Keir. Nu aş îndrăzni să te rănesc. 

Am considerat această conversaţie, care era o altă distragere a 
atenţiei, un semn să mă duc la Cassian, care mârâia lângă un stâlp 
la oricine se apropia prea mult. 

Am simţit privirile curtenilor; i-am simţit pe toţi adulmecând 
delicat ceea ce, în mod clar, le inspira corpul meu. Dar când am 
trecut pe lângă Keir, urmată chiar de Marele Lord, el spuse printre 
dinţi aproape prea încet ca să aud: 

— Ai să primeşti ce meriţi, curvo! 

Noaptea explodă în cameră. 

Oamenii ţipară. lar când întunericul se risipi, Keir era în genunchi. 

Rhysand încă stătea tolănit pe tron, o mască de mânie îngheţată 
acoperindu-i fața. 

Muzica încetă. Îngâmfată şi satisfăcută, Mor apăru la marginea 
mulțimii, făcându-i în ciudă lui Azriel care se apropie de ea, prea 
strâns ca să rămână nepăsător. 

— Cere-ţi scuze! spuse Rhys. 

Inima îmi bătu cu putere la ordinul pur, la mânia cumplită. 

Muşchii de pe gâtul lui Keir se încordară, iar transpiraţia îi apăru 
pe buză. 

- Am spus să-ţi ceri scuze, reluă Rhysand cu un calm atât de 
îngrozitor. 

Administratorul gemu. Şi când mai trecu o clipă... 

Osul se rupse şi Keir ţipă. 

Iar eu am urmărit... am urmărit cum mâna i se fractură nu în 
două sau trei, ci în patru locuri diferite, pielea întinzându-i-se şi 
atârnându-i în toate locurile rănite... 

Încă un trosnet. Cotul i se dezintegră. 

Stomacul mi se agită. 

Keir începu să suspine, lăcrimând pe jumătate de mânie, dacă ar 
fi fost să mă iau după ura din ochii lui atunci când m-a privit pe mine, 
apoi pe Rhysand. Dar buzele lui şoptiră cuvintele: „Îmi pare rău.“ 

Oasele celuilalt braţ i se aşchiară, iar eu m-am chinuit să îmi 
ascund crisparea. 

Rhysand zâmbi când Keir ţipă din nou şi-i întrebă pe cei din sală: 

- Ar trebui să-l ucid pentru asta? 

Nu răspunse nimeni. 

Rhysand chicoti. 

- Când te vei trezi, nu te vei duce la o vindecătoare, îi spuse 
Administratorului său. Dacă aflu că o faci... Se auzi încă un trosnet 
şi degetul mic al lui Keir se îndoi. Bărbatul ţipă. Căldura care îmi 
fiersese sângele se transformă în gheață. Dacă aflu că o faci, am să te 
tai în bucăţi pe care am să le-ngrop şi nimeni nu va reuși să le mai 
pună la un loc. 

Cu adevărat îngrozit acum, Keir se uită cu ochi mari. Apoi, ca şi 
când o mână invizibilă i-ar fi luat cunoştinţa, se prăbuşi pe podea. 

- Aruncaţi-l în camera lui! spuse Rhys fără să numească pe 
cineva anume. 

Doi bărbaţi care păreau că ar fi putut fi verii sau fraţii lui Mor 
înaintară grăbiţi, luându-l pe Administrator. Mor îi privi, schițând 
un zâmbet superior, deşi pielea îi era palidă. 

Rhysand spusese că avea să se trezească. 

M-am forțat să merg în continuare, când Rhysand chemă alt 
curtean care să-i raporteze niște lucruri neînsemnate. 

Însă am rămas atentă la tronul din spatele meu, chiar dacă m-am 
strecurat lângă Cassian, provocând curtenii să se apropie de mine. 
Nimeni nu a îndrăznit. 

Și în lunga oră care urmă, m-am concentrat asupra Marelui Lord 
ale cărui mâini, gură şi corp mă făcuseră brusc să mă simt trează — 
arzând. Asta nu mă făcu să uit, nu mă făcu să distrug rănile şi su- 
ferinţele, ci mă făcu doar... să mă simt vie. Mă făcu să mă simt de 

parcă aș fi dormit un an într-un coşciug din sticlă, iar el îl spărsese 
şi mă trezise. 

Asupra Marelui Lord, a cărui putere nu mă speriase și a cărui 
mânie nu mă distrusese. 

Iar acum... acum nu ştiam în ce situaţie eram. 

Probabil că adâncită în probleme. 


CAPITOLUL 
43 


Vântul şuieră în jurul lui Rhysand și al meu, când ne teleportă din 
cerul de deasupra regatului său. Dar Velarisul nu ne întâmpină. 

Ne aflam mai degrabă lângă un lac de munte luminat de lună şi 
înconjurat de pini, mult deasupra lumii. Părăsisem regatul aşa cum 
intrasem - cu fală şi ameninţări. Nu ştiam unde dispăruseră Cassian, 
Azriel şi Mor cu globul. 

Singuri la marginea lacului, Rhysand spuse răgușit: 

- Îmi pare rău! 

Am clipit. 

- De ce? 

Ca şi când ar fi fost o urmare a mâniei în fața vorbelor pe care 
mi le adresase Keir şi a amenințărilor pe care le făcuse, mâinile îi 
tremurau. Poate că ne adusese aici înainte de a ne îndrepta spre 
casă pentru a avea o oarecare intimitate înainte ca prietenii lui să 
îl întrerupă. 

— Nu ar fi trebuit să te las să pleci. Să te las să vezi acea parte din 
noi. Din mine. 

Nu îl văzusem niciodată atât de deschis, atât de... încurcat. 

- Sunt bine. 

Nu ştiam ce să înțeleg din ce se întâmplase. Nici între noi și nici 
lui Keir. Dar fusese alegerea mea să joc acel rol, să port acele haine. 
Să îl las să mă atingă. 

- Ştiam ce trebuie să facem în seara asta, am spus încet. Te rog, 
te rog, nu începe... să mă protejezi. Nu aga. 

E] ştia la ce mă refeream. Mă protejase la Poalele Muntelui, dar 
mânia masculină și primară pe care tocmai i-o arătase lui Keir... 
Amintirea biroului distrus, stropit cu vopsea, îmi reveni în minte. 

Rhysand spuse răgușit: 

- Niciodată nu am să te închid sau să te forţez să rămâi în urmă. 
Dar în seara asta, când te-a ameninţat, când ţi-a spus... Târfă. Aşa i 
se spusese lui. Timp de cincizeci de ani, îl huiduiseră. Îl ascultasem 
pe Lucien scuipându-i cuvântul în față. 

Rhysand expiră sacadat. 

- Este greu să-mi opresc instinctele. 

Instinctele. Tot aşa cum altcineva avusese instinctul de a mă pro- 
teja, de a mă ascunde. 

- Atunci, ar fi trebuit să te pregătești mai bine, am izbucnit eu. 
Părea că te descurcai foarte bine, înainte ca Keir să spună... 

- Am să ucid pe oricine te răneşte, spuse răspicat Rhysand. Am 
să-i ucid şi am s-o fac al naibii de încet. El gâfâi. Haide. Urăşte-mă, 
dispreţuieşte-mă pentru asta! 

— Eşti prietenul meu, am spus eu, iat vocea mi se sparse rostind 
cuvântul. 

Uram lacrimile care îmi curgeau pe față. Nici măcar nu știam de 
ce plângeam. Poate că, deşi doar pentru o clipă, păruse real când am 
stat pe tron cu el... şi, foarte probabil, fusese. Nu pentru el. 

- Eşti prietenul meu, iar eu înțeleg că ești Mare Lord. Înţeleg că 
iți vei apăra regatul şi vei pedepsi amenințările împotriva lui. Dar 
eu nu pot... nu vreau să încetezi să-mi spui și să mă inviţi să fac 
unele lucruri din cauza amenințărilor împotriva mea. 

Întunericul se undui, iar aripile îi ieşiră din spate. 

- Eu nu sunt ca el, şopti Rhysand. Niciodată nu voi fi şi nu mă 
voi purta ca el. El te-a închis şi te-a lăsat să te ofileşti, să mori. 

— A încercat... 

- Nu mai face comparații. Nu mă mai compara cu el. 

Cuvintele mă întrerupseră brusc. Am clipit. 

- Crezi că nu ştiu cum se scriu poveștile, cum va fi scrisă povestea 
asta? Rhysand îşi puse mâinile pe piept, cu un chip mai deschis şi 
mai chinuit decât îl văzusem vreodată. Sunt lordul întunericului 
care a furat mireasa primăverii. Sunt un demon, un coşmar şi voi 
avea un sfârşit tragic. Fl este prinţul de aur, eroul care te va păstra ca 
recompensă pentru că nu a murit din cauza prostiei şi a ignoranței. 

„Iot ceea ce iubesc sfârşeşte prin de a-mi fi luat.“ Recunoscuse 
asta la Poalele Muntelui. 

Dar cuvintele lui îmi aprindeau starea de spirit şi fricile pro- 
funde care se deschideau în mine. 

- Și povestea mea? am spus eu printre dinţi. Şi recompensa mea? 
Cum rămâne cu ce vreau eu? 

- Ce vrei tu, Feyre? 

Nu aveam niciun răspuns. Nu ştiam. Nu mai ştiam. 

— Ce îţi dorești, Feyre? 

Am rămas tăcută. 

EI râse uşor şi amar. 

— Aşa mă gândeam şi eu. Poate ar trebui să faci o pauză ca să-ţi 
dai seama zilele astea. 

- Poate că nu ştiu ce vreau, dar măcar nu mă ascund după o 
mască, am spus eu nervoasă. Măcar îi las să vadă cine sunt, aşa dis- 
trusă. Da, o faci ca să-ţi salvezi poporul. Dar cum rămâne cu cele- 
lalte măști, Rhysand? Cum rămâne cu a-ţi lăsa prietenii să îți vadă 
adevăratul chip? Sau poate îţi este mai uşor să nu o faci. Şi dacă ai 
lăsa pe cineva să se apropie de tine? Dacă ar vedea tot şi totuși ar 
pleca? Cine i-ar putea condamna, cine ar vrea să se deranjeze cu o 
asemenea bătaie de cap? 

Fi tresări. 

Cel mai puternic Mare Lord din istorie tresări. Iar eu ştiam că îl 
rănisem crunt şi profund. 

Prea mult. Prea profund. 

- Rhysand! 

- Să mergem acasă. 

Cuvântul pluti între noi, iar eu m-am întrebat dacă avea să-l nege, 
în vreme ce aşteptam ca propria-mi gură să spună că nu era casa 
mea. Dar gândul la cerul senin şi albastru al Velarisului la apus, la 
licărul luminilor oraşului... 

Înainte să pot spune da, mă apucă de mână fără să mă privească 
în ochi şi ne teleportarăm. 

Vântul vâjâi gol în jurul nostru, iar întunericul era rece şi străin. 


Hh 


Cassian, Azriel şi Mor chiar ne aşteptau acasă. Le-am spus 
noapte bună, când îl încolțiră pe Rhysand să le destăinuie ce zisese 
Keir ca să-l provoace. 

Eu eram încă îmbrăcată cu rochia care părea vulgară în lumina 
Velarisului, dar m-am trezit îndreptându-mă spre grădină, de parcă 
lumina lunii şi răcoarea ar fi putut să-mi limpezească mintea. 

Deşi, dacă eram sinceră... îl aşteptam. Ceea ce spusesem... 

Fusesem îngrozitoare. El îmi spusese acele slăbiciuni şi secrete 
cu încredere. Iar eu i le aruncasem în față. 

Deoarece ştiam că l-ar fi rănit. Şi ştiam că nu mă referisem la el. 

Minutele trecură, noaptea fiind încă destul de răcoroasă ca 
să-mi aducă aminte că primăvara nu venise cu adevărat, iar eu am 
tremurat, frecându-mi braţele când luna pluti pe cer. Am ascultat 
fântâna şi muzica oraşului... el nu veni. Nici măcar nu ştiam ce i-aş 
fi spus. 

Ştiam că el şi Tamlin erau diferiți. Ştiam că mânia protectoare a 
lui Rhysand din seara asta fusese justificată, că şi eu aş fi reacționat 
la fel. Fusesem însetată de sânge, când auzisem detaliile suferinţei 
lui Mor şi i-aş fi pedepsit pentru asta. 

Cunoscusem riscurile. Ştiam că aveam să stau în poala lui, să îl 
ating, să mă folosesc de el. Mă foloseam de el, de ceva timp. Și poate 
că ar fi trebuit să-i spun că nu voiam sau că nu aşteptam nimic de 
la el. 

Poate că pentru Rhysand, ca şi pentru mine, nevoia de a flirta şi 
de a mă necăji nu era doar o distracţie, ci un fel de a se simţi normal. 

Și poate că-i spusesem acele cuvinte... din cauză că îmi dădusem 
seama că, la fel de bine, eu aş fi putut fi persoana care nu lăsa pe 
nimeni să se apropie. Şi în seara asta, când tresărise văzând cum mă 
afectase... Ceva se prăbuşise în pieptul meu. 

Fusesem geloasă pe Cresseida. Fusesem atât de nefericită în 
timpul şederii pe barjă, deoarece îmi dorisem să fiu eu cea căreia 
să-i zâmbească aşa. 

Și ştiam că era greşit, dar... nu credeam că Rhysand nu mi-ar fi 
spus târfă dacă aş fi vrut — dacă l-aş fi vrut pe el. Indiferent de cât de 
curând ar fi fost după Tamlin. 

Nici prietenii lui nu ar fi făcut-o. Nu când şi lor li se spusese la 
fel sau mai rău. 

Şi învăţaseră să trăiască şi să iubească în ciuda acestui lucru. 

Aşadar, poate că era timpul să-i spun asta lui Rhysand. Să-i 
explic faptul că nu voiam să mă prefac; că nu voiam să cred că asta 
era o glumă, un plan sau o distracţie. 

Și că avea să fie dificil; că eram speriată şi că poate îi era greu 
să se înțeleagă cu mine, dar... că eram dispusă să încerc - cu el. Să 
încerc să... fim ceva. Împreună. Nu ştiam dacă era vorba doar de 
sex, de mai mult, ori de o combinaţie între cele două sau chiar mai 
mult. Urma să aflăm. 

Eram vindecată — sau mă vindecam - suficient, încât să vreau 
să încerc. 

Dacă şi el era dispus să încerce. 

Dacă nu ar fi plecat atunci când i-aş fi spus ce-mi doream: pe el. 

Nu pe Marele Lord, nu pe cel mai puternic bărbat din istoria 
Prythianului. 

Doar... pe el. Pe cel care trimisese muzică în acea celulă; pe cel 
care luase cuțitul în sala tronului Amaranthei ca să lupte pentru 
mine, când nimeni altcineva nu îndrăznise şi care continuase să 
lupte pentru mine în fiecare zi, refuzând să mă lase să mă distrug şi 
să dispar în neant. 

Aşa că l-am așteptat în grădina răcoroasă şi luminată de lună. 

Dar el nu veni. 


Hp 


Rhysand nu apăru nici la micul dejun, nici la prânz. Nici măcar 
nu era în casă. 

Îi scrisesem până şi un bilet pe ultima bucată de hârtie pe care 
o folosisem. 

Vreau să discut cu tine. 

Așteptasem treizeci de minute ca hârtia să dispară. 

Dar îmi rămăsese în palmă, până ce am aruncat-o în foc. 

Destul de supărată, am ieşit pe străzi, abia observând că ziua era 
înmiresmată şi însorită, că aerul părea acum dantelat cu citrice, 
flori sălbatice şi iarbă nouă. Acum, că globul era la noi, urma să le 
caute pe reginele care, fără îndoială, aveau să ne facă să ne pierdem 
timpul, doar ca să ne aducă aminte că erau importante; că şi ele 
aveau putere. 

O parte din mine îşi dori ca Rhysand să le poată sfărâma oasele, 
aşa cum le sfărâmase pe ale lui Keir cu o seară înainte. 

M-am îndreptat spre apartamentul lui Amren de peste râu, tre- 
buind să mă plimb, ca să-mi limpezesc mintea. 

Iarna cedase într-adevăr în fața primăverii. Până la jumătatea 
drumului, mantaua îmi atârna pe braţ, iar corpul îmi era transpirat 
sub puloverul gros de culoare crem. 

Am găsit-o pe Amren cum o văzusem ultima dată: aplecată 
deasupra Cărţii, cu hârtii împrăștiate în jurul ei. Am pus sângele 
pe tejghea. 

- Ah! Motivul pentru care m-a certat Rhysand în dimineața 
asta, spuse fără să-şi ridice privirea. 

M-am aplecat peste tejghea, încruntându-mă. 

- Unde a plecat? 

- Să-i vâneze pe cei care v-au atacat ieri. 

Dacă aveau săgeți din frasin în arsenal... Am încercat să îmi cal- 
mez îngrijorarea profundă. 

- Crezi că au fost din Regatul Verii? 

Rubinul de sânge era încă pe podea, încă folosit ca prespapier 
împotriva brizei care sufla prin ferestrele deschise. Colierul lui Varian 
era acum lângă patul ei. De parcă ar fi adormit uitându-se la el. 

- Poate, spuse Amren, urmărind un rând cu degetul. 

Era prea preocupată ca să se deranjeze să bea sângele. M-am 
gândit să o las în pace. 

- Chiar şi aşa, se pare că inamicii noştri ştiu ceva despre magia 
lui Rhysand, continuă ea. Ceea ce înseamnă că îl pot găsi când se 
teleportează sau dacă îşi foloseşte puterile. Ea îşi ridică în cele din 
urmă privirea. Voi plecaţi din Velaris în două zile. Rhysand vrea să 
te plaseze într-una dintre taberele de război illyriene, de unde vei 
zbura spre tărâmul oamenilor imediat ce reginele dau de veste. 

- De ce nu azi? 

- Deoarece Căderea Stelelor este mâine-seară — prima pe care o 
sărbătorim împreună în cincizeci de ani. Rhysand este așteptat aici, 
printre oamenii lui, spuse Amren. 

- Ce este Căderea Stelelor? 

Ochii lui Amren străluciră. 

- Dincolo de aceste granițe, mâine restul lumii sărbătoreşte 
Nynsar - Ziua Seminţelor şi a Florilor. Vorbele ei aproape că mă 
făcură să tresar. Nu îmi dădusem seama cât timp trecuse de când ve- 
nisem aici. Însă doar în Regatul Nopţii poţi să vezi Căderea Stelelor; 
doar aici se sărbătoreşte în locul petrecerii de Nynsar, zise Amren. 

Vei afla mai multe despre această sărbătoare şi motivele. Pentru 
moment, însă, este mai bine să rămână o surpriză. 

Ei bine, asta explica de ce oamenii păruseră a se pregăti deja pen- 
tru un fel de sărbătoare: Marii Spiriduși şi zânele care se grăbeau 
acasă cu braţele pline cu buchete de flori sălbatice, panglici şi mân- 
care. Străzile erau măturate şi spălate, iar vitrinele magazinelor erau 
împodobite de mâini iuți şi pricepute. 

- După această călătorie, vom reveni aici? am întrebat eu. 

Ea se întoarse spre Carte. 

- Nu pentru o vreme. 

Am simţit o apăsare în piept. Pentru un nemuritor, o vreme tre- 
buia să fie... o perioadă lungă de timp. 

M-am gândit la asta ca la o invitaţie de a pleca și m-am îndreptat 
spre uşa din spatele podului casei, dar Amren spuse: 

- Rhys era o fantomă când s-a întors după ce s-a întâmplat cu 
Amarantha. S-a prefăcut că nu era, dar era. Tu l-ai făcut să revină 
din nou la viaţă. 

Cuvintele zăboviră, iar eu nu am vrut să mă gândesc la asta, nu 
când binele pe care-l făcusem -— pe care ni-l făcuserăm reciproc — ar 
fi putut fi şters de ceea ce-i spusesem. 

Aşa că am afirmat: 

- Este norocos să vă aibă pe voi. 

— Nu, spuse ea încet, mai blând decât o auzisem vreodată. Noi 
suntem norocoşi să-l avem, Feyre. M-am întors de la uşă. Am 
cunoscut mulți Mari Lorzi, continuă Amren, studiindu-și hârtiile. 
Unii cruzi, alții vicleni, alții slabi, alţii puternici. Dar niciodată unul 
care să viseze. Nu aşa cum o face el. 

- Ce visează? am şoptit eu. 

- Pace. Libertate. O lume unită, o lume prosperă. Ceva mai bun — 
pentru noi toţi. 

- Crede că lumea-şi va aminti de el ca fiind personajul negativ 
din poveste. 

Ea pufni. 

- Dar am uitat să-i spun că, de obicei, personajul negativ este 
cel care închide domnița şi aruncă cheia, am spus eu încet deschi- 
zând uşa. 

- 0? 

Am ridicat din umeri. 

- El a fost cel care m-a eliberat. 


E3 


Dacă te-ai mutat în altă parte, i-am scris eu după ce am ajuns 
acasă de la apartamentul lui Amren, ai fi putut măcar să-mi dai 
cheile de la casă. Tot las ușa neîncuiată când ies în oraș. Devine prea 
tentant pentru hoţii din vecinătate. 

Niciun răspuns. Scrisoarea nici măcar nu dispăru. 

Am încercat a doua zi după micul dejun - în dimineaţa sărbă- 
torii Căderii Stelelor. 

Cassian spune că stai supărat în Casa Vântului. Ce comportament 
neobişnuit pentru un Mare Lord! Cu antrenamentul meu cum rămâne? 

Din nou, niciun răspuns. 

Sentimentul meu de vinovăţie - şi ce altceva mai era — începu să 
se schimbe. Abia am reușit să nu rup hârtia când am scris al treilea 
bilet, după prânz. 

Mă pedepseşti? Sau oamenii din Cercul tău Intim nu primesc o a 
doua șansă, dacă te supără? Eşti un laş nesuferit. 

leşeam din cadă, iar oraşul bâzâia cu pregătirile pentru festivitățile 
de la apus, când am privit spre birou, acolo unde lăsasem scrisoarea. 

Am văzut-o dispărând. 

Nuala şi Cerridwen sosiră ca să mă ajute să mă îmbrac, iar eu am 
încercat să nu mă holbez la birou cât am tot aşteptat răspunsul care 
nu sosi. 


CAPITOLUL, 
44 


Dar, în ciuda scrisorii, în ciuda neînțelegerilor dintre noi, când 
m-am uitat cu gura căscată în oglindă, nu mi-a venit să cred ce se 
holba la mine. 

Fusesem atât de ușurată că dormisem în aceste ultime săptă- 
mâni, încât uitasem să fiu recunoscătoare că nu vomitam. 

Faţa şi corpul îmi erau din nou împlinite. Dacă pentru un om 
obişnuit ar fi durat mai mult regenerarea, în cazul meu, sângele 
nemuritor făcuse miracole. Iar rochia... 

Nu mai purtasem niciodată aşa ceva şi mă îndoiam că aş mai fi 
făcut-o vreodată. 

Croită din mici pietre preţioase albastre, atât de deschise la cu- 
Joare, încât erau aproape albe, îmi atârna peste toate rotunjimile şi 
golurile înainte să coboare spre podea şi să se adune ca lumina 
fluidă a stelelor. Mânecile lungi și strâmte se terminau cu manşete 
din diamante la încheieturi. Decolteul îmi atingea claviculele, mo- 
destia acestuia fiind anulată de felul în care rochia atârna în zonele 
pe care o femeie s-ar fi bucurat să şi le etaleze — sau, cel puţin, asta 
credeam. Părul îmi fusese pieptănat cu doi piepteni din argint şi 
diamant, apoi lăsat să-mi cadă pe spate. Şi, stând singură în dormi- 
torul meu, m-am gândit că aș fi putut semăna cu o stea căzătoare. 

Rhysand era de negăsit. Mi-am făcut curaj să mă duc în grădina 
de pe acoperiș. Mărgelele rochiei zornăiră și foşniră pe podea, în 

timp ce mergeam prin casa aproape întunecată, toate luminile fiind 
slabe sau stinse. 

De fapt, luminile fuseseră stinse în tot oraşul. 

O siluetă musculoasă și înaripată stătea pe acoperiş, iar inima 
îmi sări din piept. 

Se întoarse tocmai când parfumul lui mă lovi. Și ceva mi se cu- 
fundă în piept când Cassian fluieră încet. 

- Ar fi trebuit să le las pe Nuala şi Cerridwen să mă îmbrace. 

Nu știam dacă să zâmbesc sau să mă crispez. 

- În ciuda acestui lucru, arăţi destul de bine. 

Chiar arăta. Nu mai era îmbrăcat în hainele de luptă şi armură, 
ci purta o tunică neagră, croită să-i etaleze trupul de războinic. 
Părul negru îi fusese pieptănat și netezit şi până şi aripile lui păreau 
mai curate. 

Cassian întinse mâinile. Încă mai avea pietrele Siphon - o mă- 
nușă din metal fără degete, care se întindea pe sub mânecile ajustate 
ale jachetei lui. 

- Eşti pregătită? 

Fl îmi ţinuse companie în ultimele două zile, antrenându-mă în 
fiecare dimineaţă. Timp în care îmi arătase mai multe feluri în care să 
folosesc o sabie illyriană — în mare parte, cum să spintec pe cineva 
cu ea — şi discutasem despre tot: despre copilăriile noastre la fel de 
jalnice, vânătoare, mâncare... Despre tot, mai puţin despre Rhysand. 

Cassian menţionase doar o dată că Rhysand era în Casa din 
munți, iar eu am presupus că expresia de pe chipul meu îi spusese 
suficient despre faptul că nu mai voiam să ştiu şi altceva. 

- Cu toate pietrele preţioase şi mărgelele, ai putea să fii prea grea 
ca să te port. Sper că ai exersat teleportarea, în caz că te scap, spuse 
rânjind Cassian. 

- Amuzant! 

I-am permis să mă ia în braţe înainte de a zbura spre cer. Poate 
că încă nu reuşeam să mă teleportez. Mi-am dat seama că mi-aş fi 

dorit să fi avut aripi. Aripi mari şi puternice, ca să pot zbura ca ei; ca 
să pot vedea lumea şi tot ce avea de oferit. 

Sub noi, dispăru orice urmă de lumină. Luna nu era pe cer; nicio 
muzică nu se mai auzea pe străzi. Era linişte, de parcă s-ar fi aş- 
teptat ceva. 

Cassian plană prin întunericul liniştit spre locul în care se ivea 
Casa Vântului. Am zărit mulțimea adunată pe multele balcoane şi 
în curțile interioare după licărul slab al luminii stelare din părul lor, 
iar apoi am auzit zăngănitul paharelor și murmurul încet când 
ne-am apropiat. 

Cassian mă lăsă în curtea interioară aglomerată de lângă sala de 
mese, doar câțiva petrecăreţi deranjându-se să ne privească. Lumina 
spiriduşilor din Casă făcea să se vadă bolurile cu mâncare şi rându- 
rile nesfârşite de sticle verzi cu vin spumos de pe mese. Cassian 
plecă şi se întoarse înainte să-i simt lipsa, punându-mi în mână un 
pahar cu vin. Nici urmă de Rhysand. 

Poate că avea să mă evite pe toata durata petrecerii. 

Cineva din curtea interioară strigă numele lui Cassian, iar el mă 
bătu pe umăr înainte de a pleca. Un bărbat înalt, cu chipul umbrit 
dădu mâna cu Cassian, dinţii lui albi strălucind în întuneric. Azriel 
era deja lângă străin, cu aripile strâns lipite ca să-i împiedice pe 
petrecăreţi să se lovească de ele. El, Cassian și Mor fuseseră tăcuţi 
azi — şi era de înţeles. M-am uitat după ceilalți... 

Prieteni ai mei. 

Cuvântul răsună în mintea mea. Asta erau ei? 

Amren nu se vedea nicăieri, dar am zărit un cap blond în aceeaşi 
clipă în care mă văzu şi ea, iar Mor veni lângă mine. Ea purta o ro- 
chie complet albă, un pic mai mult decât o bucată de mătase care îi 
etala rotunjimile generoase. Într-adevăr, o privire peste umărul ei 
mi-l dezvălui pe Azriel holbându-se ostentativ din spate la ea, Cassian 
şi străinul fiind deja prea adânciţi în conversaţie, ca să observe ce-i 

atrăsese atenția spionului. Pentru o clipă, dorința nesățioasă de pe 
chipul lui Azriel îmi făcu stomacul să se strângă. 

Mi-am amintit că mă simțisem aşa. Mi-am amintit cum era să 
cedez în faţa ei. Cât de aproape fusesem să o fac seara trecută. 

- Nu va mai dura mult, spuse Mor. 

- Până când? 

Nimeni nu îmi spusese la ce să mă aştept, deoarece nu voiau să 
strice surpriza Căderii Stelelor. 

- Până la distracţie. 

Am scrutat petrecerea din jurul nostru... 

- Nu asta e distracţia? 

Mor ridică o sprânceană. 

- Niciunuia dintre noi nu prea îi pasă de partea asta. Ai să vezi 
după ce începe. Luă o sorbitură din vinul ei spumos. Ce rochie fru- 
moasă! Eşti norocoasă că Amren se ascunde în micul ei pod. Altfel, 
rățuşca vanitoasă i-ar fi furat-o de pe tine. 

- Nu face o pauză de la descifrat? 

- Da şi nu. Pretinde că o tulbură ceva la Căderea Stelelor. Cine 
ştie? Probabil că o face ca să fie contra. 

În timp ce vorbea, cuvintele-i erau distante, iar chipul ei un pic 
încordat. Am întrebat-o încet: 

- Eşti pregătită pentru ziua de mâine? 

Pentru a doua zi, când urma să părăsim Velarisul ca să îi împ- 
iedicăm pe toţi să ne observe mișcările în această zonă. Azriel îmi 
spusese în timpul micului dejun că avea să se întoarcă în Regatul 
Coşmarurilor. 

Ca să vadă... cum îşi revenea tatăl ei. 

Probabil că nu era cel mai bun loc în care să ne discutăm planu- 
rile, dar Mor ridică din umeri. 

- Nu am de ales decât să fiu pregătită. Voi veni cu tine în tabără, 
apoi mă voi duce în drumul meu. 

- Pe Cassian o să-l bucure asta, am spus eu. 

Chiar dacă Azriel era cel care îşi dădea silinţa să nu se holbeze 
la ea. 

- Poate! pufni Mor. 

Am ridicat o sprânceană. 

- Deci voi doi...? 

Fa ridică din nou din umeri. 

- O dată. Ei bine, nici măcar. Aveam șaptesprezece ani, iar el nu 
era nici măcar cu un an mai mare. 

Atunci se întâmplase totul. 

Dar chipul nu îi era întunecat când oftă. 

- Pe toţi zeii, s-a întâmplat acum mult timp. L-am vizitat pe 
Rhysand două săptămâni când se antrena în tabăra de război, iar 
Cassian, Azriel şi cu mine ne-am împrietenit. Într-o seară, Rhysand 
şi mama lui au trebuit să se întoarcă în Regatul Nopţii, iar Azriel a 
plecat cu ei. Aşadar, Cassian şi cu mine am rămas singuri. Şi, în acea 
seară, un lucru a condus spre altul şi... Am vrut să fie Cassian cel 
care o face. Am vrut să aleg. 

Ridică din umeri pentru a treia oară. M-am întrebat dacă Azriel 
îşi dorise să fie cel ales de ea. Dacă recunoscuse asta vreodată în faţa 
lui Mor - sau în faţa lui Rhys. Dacă disprețuia faptul că fusese plecat 
în acea seară, că Mor nu se gândise la el. 

- Rhysand s-a întors în dimineaţa următoare, iar când a aflat ce 
s-a întâmplat... Râse încet. Încercăm să nu vorbim despre incident. 
El şi Cassian... Nu i-am văzut niciodată şi sper că nu-i voi mai vedea 
certându-se aşa. Ştiu că Rhysand nu era supărat din cauza virgini- 
tății mele, ci mai degrabă din cauza pericolului la care m-am expus 
pierzând-o. Azriel a fost şi mai supărat, deşi l-a lăsat pe Rhysand să 
mă certe. Ei ştiau ce mi-ar fi făcut ai mei pentru că m-am înjosit cu 
un spiriduş bastard de rang inferior. 

Îşi trecu o mână peste abdomen de parcă ar fi simţit cuiul cu 
care ar fi înțepat-o. Aveau dreptate. 

- Deci tu şi Cassian, am spus eu dorindu-mi să trec mai departe 
de acel întuneric, nu ați mai fost împreună după aceea? 

- Nu, spuse Mor râzând încet. Am fost disperată, nesăbuită în 
acea seară. Nu l-am ales doar pentru bunătatea lui, ci şi pentru că 
am vrut ca prima dată să fie cu unul dintre legendarii războinici 
illyrieni. De fapt, am vrut să mă culc cu cel mai grozav dintre răz- 
boinicii illyrieni. Și m-am uitat o dată la Cassian şi am ştiut. După 
ce am căpătat ce-am vrut, după... tot, nu mi-a plăcut faptul că asta a 
cauzat o ruptură între el şi Rhysand sau chiar între el şi Az, deci... 
nu am mai făcut-o. 

— Şi nu ai mai fost cu altcineva după aceea? Nu cu îmblânzitorul 
umbrelor, rece şi chipeş, care se străduia atât de mult să nu se uite 
cu dorinţă la tine? 

- Am mai avut iubiţi, îmi explică Mor, dar... m-am plictisit. Şi 
Cassian a avut, deci las-o baltă cu dragostea neîmpărtăşită. Îşi do- 
reşte ce nu poate avea și faptul că am plecat şi nu m-am mai uitat 
niciodată înapoi îl irită de secole. 

- O, îl înnebunește! spuse Rhys din spatele meu, iar eu am tre- 
sărit. Dar Marele Lord mergea în jurul meu. Mi-am încrucișat bra- 
tele, când el se opri şi zâmbi superior. Arăţi din nou ca o femeie. 

- Chiar ştii cum să faci complimente femeilor, vere, spuse Mor 
şi îl bătu pe umăr, când zări o cunoştinţă şi plecă să o salute. 

Am încercat să nu mă uit la Rhysand, care era îmbrăcat cu o 
vestă neagră, descheiată nonşalant la gât, astfel încât cămaşa albă de 
dedesubt - şi aceasta descheiată la gât — îi lăsa la vedere pieptul 
tatuat. Am încercat să nu mă uit, dar nu am reuşit. 

- Plănuieşti să mă mai ignori? am spus eu calmă. 

- Acum sunt aici, nu-i aşa? Nu aş vrea să-mi spui din nou că sunt 
un laş nesuferit. 

Am deschis gura, dar am simţit că toate cuvintele nepotrivite 
începeau să iasă. Așa că am închis-o şi m-am uitat după Azriel sau 
Cassian sau după oricine ar fi putut să stea de vorbă cu mine. 

Gândul de a mă apropia de un străin începea să mi se pară tentant, 
când Rhysand spuse uşor răgușit: 

- Nu te pedepseam. Aveam nevoie doar de ceva timp. 

Nu voiam să discutăm despre asta aici, unde atât de mulți oa- 
meni ascultau. Deci i-am arătat petrecerea şi l-am întrebat: 

- Vrei, te rog, să-mi spui ce-i cu adunarea asta? 

Rhysand se apropie în spatele meu și pufni când îmi spuse la 
ureche: 

— Uită-te în sus! 

Într-adevăr, când am făcut asta, mulțimea tăcu. 

- Nu ai pregătit niciun discurs pentru invitaţii tăi? am şoptit eu. 
Voiam doar să ne înțelegem din nou. 

- Seara asta nu are legătură cu mine, deşi prezența mea este 
apreciată şi observată, spuse el. Seara e dedicată acelui lucru. 

Când îmi arătă... 

O stea traversă bolta cerească, mai strălucitoare şi mai aproape 
decât oricare alta. Mulțimea şi oraşul de dedesubt aclamară, ridi- 
când paharele când trecu pe deasupra capetelor şi băură cu nesaţ 
doar după ce dispăru dincolo de linia orizontului. 

M-am rezemat de Rhysand și m-am îndepărtat repede din cauza 
căldurii, a puterii și a parfumului său. Făcusem destule probleme 
într-o poziție asemănătoare, în Regatul Coşmarurilor. 

Altă stea traversă cerul răsucindu-se de parcă s-ar fi desfătat în 
propria-i frumuseţe scânteietoare. Fu urmată de altele, până când o 
mulțime de stele fură eliberate de la marginea orizontului, de parcă 
o mie de arcași le-ar fi eliberat din arcuri puternice. 

Stelele căzură peste noi, acoperind lumea cu lumini albe şi 
albastre. Erau ca niște artificii vii, iar eu am rămas fără suflare cât 
continuară să cadă. 

Nu mai văzusem niciodată ceva atât de frumos. 

Și când cerul fu acoperit, când stelele se grăbiră și dansară şi 
plutiră peste lume, se auzi muzica. 

Oamenii începură să danseze oriunde se aflau, unduindu-se şi 
rotindu-se, unii apucându-se de mâini şi învârtindu-se în ritmul 
tobelor şi al instrumentelor cu corzi şi al harpelor strălucitoare. Nu 
se înghesuiau şi nu se împingeau ca în Regatul Coşmarurilor, ci 
dansau paşnic şi vesel. Din dragoste față de muzică, mişcare şi viaţă. 

Am zăbovit cu Rhysand la margine, urmărind oamenii care dan- 
sau în curtea interioară, cu mâinile ridicate, şi stelele care treceau 
tot mai aproape, fiind convinsă că aş fi putut să le ating, dacă m-aș 
fi întins către ele. 

Iar acolo erau Mor, Azriel şi Cassian, dansând împreună. Mor își 
înclină capul spre cer, cu braţele ridicate, lumina stelelor licărindu-i 
pe rochia albă. Dansând de parcă ar fi fost ultima dată, plutind între 
Azriel și Cassian, ca şi când cei trei ar fi fost un întreg, o singură 
fiinţă. 

M-am uitat în spate ca să-l găsesc pe Rhysand urmărindu-i, cu 
chipul blând. Trist. 

Separaţi vreme de cincizeci de ani şi reuniți doar ca să fie foarte 
curând despărțiți, ca să lupte din nou pentru libertatea lor. 

Rhysand îmi întâlni privirea şi spuse: 

- Haide! Ştiu o privelişte mai bună. Mai liniştită. Îmi întinse o 
mână. 

Acea tristeţe, acea greutate zăbovea în ochii lui, iar eu nu suportam 
să o văd — tot așa cum nu suportam să-i văd pe cei trei prieteni ai mei 
dansând împreună, de parcă ar fi fost ultima dată când o făceau. 


a 


Rhysand mă conduse spre un mic balcon privat, de la etajul 
superior al Casei Vântului. În curțile interioare de dedesubt, muzica 
încă se auzea, iar oamenii dansau, stelele luminând deasupra lor. 

El şi-a retras mâna pentru că mă sprijinisem de balustrada bal- 
conului. Când am văzut prăpastia, m-am dat imediat un pas înapoi. 

Rhysand chicoti. 

- Dacă ai cădea, ştii că m-aş deranja să te salvez înainte să atingi 
pământul. 

- Dar nu înainte de a fi aproape de moarte? 

- Probabil. 

Mi-am sprijinit o mână de balustradă, privind stelele de deasupra. 

— Drept pedeapsă pentru ce ţi-am spus? 

— Şi eu am spus niște lucruri îngrozitoare, șopti el. 

- Nu am vorbit serios, am spus eu fără să gândesc. M-am referit 
mai mult la mine decât la tine. Şi îmi pare rău. 

EI privi stelele pentru o clipă înainte de a-mi răspunde. 

- Totuși ai avut dreptate. M-am îndepărtat pentru că aveai drep- 
tate. Deşi mă bucur să aflu că absenţa mea ţi s-a părut o pedeapsă. 

Am pufnit, dar am fost recunoscătoare pentru umor, pentru 
felul în care mereu reuşise să mă amuze. 

- Ai vreo ştire despre glob sau regine? 

- Încă nimic. Aşteptăm să binevoiască să ne răspundă. 

Am tăcut din nou și eu m-am uitat cu atenţie la stele. 

- Nu sunt stele? 

- Nu. Rhysand se apropie de mine, de balustradă. Înaintaşii noş- 
tri credeau că erau, dar... Sunt doar spirite care se îndreaptă undeva, 
în migraţia lor anuală. Nimeni nu ştie de ce au ales această zi ca să 
apară aici. 

I-am simţit privirea asupra mea şi nu m-am mai uitat la stelele 
căzătoare. Lumina și întunericul îi traversară chipul. Ovaţiile şi mu- 
zica orașului aflat la o mare distanţă dedesubt abia se auzeau peste 
mulțimea adunată la Casă. 

- Probabil sunt cu sutele, am reușit eu să spun, uitându-mă cu 
greu înapoi la stelele care treceau. 

- Cu miile, spuse el. Continuă să apară până la răsărit. Sau sper 
că vor apărea. Ultima dată erau din ce în ce mai puţine. 

Înainte ca Amarantha să-l închidă. 

— Ce se întâmplă cu ele? 

Am privit la timp ca să îl văd ridicând din umeri. Ceva îmi vibră 
în piept. 

— Aş vrea să ştiu. Dar, în ciuda acestui lucru, se întorc. 

- De ce? 

- De ce se agaţă toate de parc-ar fi ciulini? Poate că le place atât 
de mult locul în care se duc, încât merită să o facă. Poate că vor con- 
tinua să se întoarcă, până când va rămâne doar o stea. Poate că acea 
unică stea va călători la infinit în speranţa că, într-o zi, dacă va 
reveni destul de des, o altă stea o va găsi din nou. 

M-am încruntat la vinul din mâna mea. 

— Acesta este un gând foarte... trist. 

- Într-adevăr. Rhys îşi rezemă antebraţele de marginea balco- 
nului, destul de aproape să-l ating cu degetele, dacă aș fi îndrăznit. 

O tăcere totală și calmă ne învălui. Prea multe cuvinte... încă 
aveam prea multe cuvinte de spus. 

Nu ştiu cât timp trecuse, dar probabil trecuse destul de mult de- 
oarece, atunci când el vorbi din nou, am tresărit. 

- În fiecare an în care am fost la Poalele Muntelui, în apropierea 
Căderii Stelelor, Amarantha s-a asigurat că... o serveam. Toată noaptea. 
Căderea Stelelor nu era un secret, nici măcar pentru străini — până 
şi cei din Regatul Coşmarurilor ies din Oraşul Cioplit ca să-şi ridice 
privirea spre cer. Aşadar, ea ştia... Ştia ce însemna pentru mine. 

Nu am mai auzit sărbătoarea din jurul nostru. 

- Îmi pare rău. Era tot ce puteam spune. 

- Am trecut peste asta amintindu-mi că prietenii mei erau în 
siguranţă; că Velarisul era în siguranţă. Nimic altceva nu conta, cât 
timp aveam asta. Putea să se folosească de corpul meu cum voia. 
Nu-mi păsa. 

- De ce nu eşti acolo jos, împreună cu ei? am întrebat eu, ascu- 
zându-mi în inimă groaza față de lucrurile pe care le îndurase. 

— Ei nu ştiu ce mi-a făcut ea la Căderea Stelelor. Nu vreau să le 
stric seara. 

- Nu cred că ai face-o. S-ar bucura dacă i-ai lăsa să poarte povara. 

— Aşa cum te bazezi tu pe alţii să te ajute cu propriile probleme? 

Ne-am fixat cu privirea, suficient de aproape încât să respirăm 
acelaşi aer. 

Şi poate că toate cuvintele închise în mine... Poate că nu aveam 
nevoie de ele chiar acum. 

Degetele mele le atinseră pe ale lui. Era cald şi ferm, răbdător, de 
parcă ar fi așteptat să vadă ce altceva aş fi putut să fac. Poate că era 
din cauza vinului, dar l-am mângâiat cu un deget. 

Şi când m-am întors mai mult spre el, ceva orbitor şi scânteietor 
îmi lovi faţa. 

M-am retras, strigând când m-am aplecat, ferindu-mi chipul de 
lumina pe care o vedeam cu ochii închişi. 

Rhys râse surprins. 

Și când mi-am dat seama că ochii nu îmi fuseseră arşi, m-am 
întors spre el. 

- Aş fi putut să orbesc! i-am spus eu printre dinţi, împingându-l. 

Se uită la chipul meu şi izbucni din nou în râs. Un râs adevărat, 
deschis, încântat şi minunat. 

M-am şters pe față şi, când mi-am coborât mâinile, am rămas cu 
gura căscată. O lumină de un verde-deschis - ca picăturile de vop- 
sea — îmi strălucea în picăţele pe mână. 

Spiritul împroşcat al stelei. Nu ştiam dacă ar fi trebuit să fiu în- 
grozită sau amuzată. Sau dezgustată. 

Am vrut să o şterg, dar Rhys mă prinse de mână. 

- Nu o face, spuse el încă râzând. Pare că îţi strălucesc pistruii. 

Nările mi se umflară, iar eu am vrut să-l împing din nou, fără 
să-mi pese dacă noua mea putere l-ar fi aruncat de pe balcon. Putea 
să-şi invoce aripile; putea să se descurce. 

Veni lângă mine şi coti spre balustrada balconului, dar nu destul 
de repede, încât să evite steaua în cădere care îi şterse obrazul. 

EI sări înapoi înjurând. Am râs răguşit. Nu am chiocotit sau puf- 
nit, ci am râs în hohote. 

Şi am tot râs până când îşi cobori mâinile de la ochi. 

Toată partea stângă a feței îi fusese lovită. 

Semăna cu o vopsea de război cerească. Mi-am dat seama de ce 
nu voia să o şterg pe a mea. 

Rhys îşi studie mâinile acoperite de praf, iar eu am păşit spre el, 
uitându-mă la cum strălucea şi licărea. 

Rămase complet nemişcat când i-am luat una din mâini într-a 
mea şi am trasat forma unei stele pe palma lui, jucându-mă cu 
licărul şi umbrele, până când am făcut-o să semene cu una dintre 
stelele care ne loviseră. 

Îmi strânse degetele, iar eu mi-am ridicat privirea. Îmi zâmbea. 
Şi atât de puţin semăna cu un Mare Lord cu praful strălucitor pe 
jumătate de față, încât am zâmbit şi eu. 

Nici măcar nu-mi dădusem seama de ceea ce făcusem până nu 
îi dispăru zâmbetul şi deschise gura ușor. 

- Zâmbeşte din nou, îmi şopti el. 

Nu îi zâmbisem. Niciodată. Nici nu râsesem. La Poalele Muntelui, 
nu zâmbisem niciodată, nici nu chicotisem. Iar după aceea... 

Iar acest bărbat din faţa mea... prietenul meu... 

Pentru tot ce făcuse, nici nu îi oferisem ceva vreodată. Nici 
măcar când... tocmai pictasem ceva. Pe el. Pentru el. 

Aş fi pictat din nou. 

Așa că i-am zâmbit larg şi liber. 

— Eşti splendidă, șopti el. 

Aerul era prea sufocant, prea apropiat între corpurile noastre, 
între mâinile noastre împreunate. Dar i-am spus: 

- Îmi datorezi două gânduri — de când am venit prima dată aici. 
Spune-mi la ce te gândești. 

Rhys îşi frecă gâtul. 

— Vrei să ştii de ce nu ţi-am vorbit sau nu te-am văzut? Deoarece 
eram atât de convins că m-ai da afară. Eu doar... Mişcă o mână prin 
aer şi râse. Mi s-a părut o alternativă mai bună să mă ascund. 

- Cine ar fi crezut că Marelui Lord al Regatului Nopţii i-ar 
putea fi teamă de un om analfabet? am întrebat eu mieros. El zâmbi, 

înghiontindu-mă cu cotul. Acesta e un gând, am zis eu. Spune-mi 
un altul. 

Se uită la gura mea. 

— Îmi doresc să nu te fi sărutat la Poalele Muntelui. 

Uneori uitam de acel sărut, când mi-l dăduse ca să o împiedice 
pe Amarantha să afle că Tamlin şi cu mine fuseserăm în sala uitată, 
împreunaţi. Sărutul lui Rhysand fusese brutal, revendicator și 
totuşi... 

- De ce? 

Privirea i se opri în schimb la mâna pe care o pictasem, ca și 
când ar fi fost mai uşor de înfruntat. 

- Pentru că nu a fost plăcut pentru tine şi eram gelos şi supărat 
şi știam că mă urai. 

Eram pe un teritoriu periculos, m-am avertizat eu. 

Nu. Era sinceritate. Sinceritate şi încredere. Nu mai împărtăşisem 
asta cu nimeni. 

Rhysand îşi ridică privirea, întâlnind-o pe a mea. Și cred că orice 
mi s-ar fi citit pe chip ar fi putut să se oglindească în al lui: pofta, 
dorul şi surpriza. 

Am înghiţit cu greu și am.conturat o altă linie de praf de stele 
de-a lungul interiorului încheieturii mâinii lui puternice. Nu cred 
că respira. 

- Vrei să... dansezi cu mine? am şoptit eu. 

E] tăcu suficient de mult, încât mi-am ridicat privirea ca să-i 
studiez chipul. Dar ochii îi erau strălucitori, conturaţi cu argintiu. 

- Vrei să dansezi? spuse el răgușit, degetele lui cuprinzându-le 
pe ale mele. 

I-am făcut semn din bărbie spre sărbătoarea de dedesubt. 

- Acolo jos, împreună cu ei. 

Acolo unde ne chema muzica, unde ne chema viața. Unde ar fi 
trebuit să-şi petreacă seara împreună cu prietenii lui şi unde voiam 
să mi-o petrec și eu cu ei. Chiar şi cu străinii din public. 


492 SARAH J. MAAS 


Nu mă deranja să ies din umbre, nu mă deranja nici măcar să fiu 
în umbre, câtă vreme el era cu mine. Prietenul meu prin atât de 
multe pericole, care luptase pentru mine când nimeni altcineva nu 
ar fi făcut-o, nici măcar eu. 

- Bineînţeles că voi dansa cu tine, spuse Rhysand, cu vocea încă 
răguşită. Toată noaptea, dacă vrei. 

- Chiar dacă te calc pe degete? 

- Chiar şi așa. 

Fl se aplecă, atingându-şi uşor buzele de obrazul meu încălzit. 
Am închis ochii la şoapta unui sărut, la pofta care mă devasta în 
urma lui, care ar fi putut devasta Prythianul. Și peste tot în jurul 
nostru, ca şi când însăși lumea s-ar fi nimicit, stelele căzură din cer. 

Praf de stele îi strălucea pe buze când se retrase, când mi-am 
ridicat privirea spre el, cu respiraţia tăiată, iar el îmi zâmbi. Zâmbetul 
pe care, foarte probabil, lumea nu l-ar fi văzut niciodată, zâm- 
betul la care renunţase de dragul poporului și al tărâmului său. 

— Sunt... foarte bucuros că te-am cunoscut, Feyre, zise el foarte 
încet. | 

Clipind, mi-am alungat usturimea din ochi. 

- Haide, am spus eu, trăgându-l de mână. Să mergem să ne ală- 
turăm dansului. 


CAPITOLUL 

Tabăra de război illyriană din mijlocul munţilor nordici era fri- 
guroasă. Părea că primăvara era încă doar o şoaptă în regiune. 

Mor ne teleportă pe toți înăuntru, Rhysand şi Cassian flancându-ne. 

Dansaserăm. Toţi, împreună. Iar eu nu îl văzusem niciodată pe 
Rhysand atât de fericit, râzând cu Azriel, bând cu Mor și sporo- 
văind cu Cassian. Dansasem cu fiecare dintre ei, iar când noaptea se 
transformase în răsărit, iar muzica devenise mai blândă şi mai dulce, 
îl lăsasem pe Rhysand să mă ia în braţe şi să danseze cu mine, încet, 
până când toți invitaţii au plecat, iar Mor adormise în sala de mese, 
până când discul de aur al soarelui poleise Velarisul. 

El mă adusese înapoi în zbor la casa din oraş prin rozul, violetul 
şi griul răsăritului, amândoi tăcuțţi, şi mă sărutase pe frunte o dată, 
înainte de a intra pe holul care ducea spre camera lui. 

Nu m-am minţit în legătură cu motivul pentru care am așteptat 
treizeci de minute ca să văd dacă uşa de la camera mea avea să se 
deschidă. Sau dacă urma să aud măcar o bătaie în uşă. Dar nu s-a 
întâmplat nimic. 

După câteva ore, aveam ochii încețoșaţi, dar eram binevoitori la 
masă. Mor şi Cassian erau neobişnuit de tăcuţi, vorbind în mare 
parte cu Amren şi Azriel, care veniseră să-și ia rămas-bun. Amren 
avea să continue să lucreze la Carte până ce am fi primit a doua 

jumătate — dacă o primeam. Îmblânzitorul umbrelor pleca să adune 
informații, să îşi gestioneze spionii postați în alte regate şi să încerce 
să pătrundă în cel al muritorilor. Am reuşit să discut cu ei, dar mi-am 
consumat o mare parte din energie ca să nu mă uit la Rhysand sau să 
mă gândesc la atingerea corpului său lipit de al meu când dansasem 
ore întregi, la atingerea gurii lui pe pielea mea. 

Abia reuşisem să adorm din cauza asta. 

Trădătoare. Chiar dacă îl părăsisem pe Tamlin, eram o trădătoare. 
Eram plecată de două luni - doar două. În termenii spiridușilor, 
probabil că însemna mai puţin de o zi. 

Tamlin îmi oferise şi făcuse atât de multe lucruri bune pentru 
mine şi familia mea. Şi, iată-mă, dorindu-mi un alt bărbat. Chiar 
dacă îl uram pe Tamlin pentru ce făcuse, pentru felul în care mă 
dezamăgise, eram o trădătoare. 

Cuvântul continuă să-mi răsune în minte cât am stat lângă Mor, 
Rhysand şi Cassian fiind la câţiva paşi în faţă, şi m-am uitat la tabăra 
bătută de vânt. Mor îl îmbrăţişă scurt pe Azriel înainte de a-şi lua 
rămas-bun de la el. Şi, pentru întreaga lume, spionului păru să nu-i 
pese, dar îmi aruncă o ocheadă, ca să mă avertizeze. Încă eram 
împărțită între amuzamentul şi indignarea față de presupunerea că 
mi-aş fi băgat nasul în treburile lui. Pe bune. 

Construită în vârful unui munte împădurit, tabăra illyriană nu 
era decât o mare de pietre şi noroi, întreruptă doar de corturi sim- 
ple, ușor de strâns, centrate în jurul focurilor mari. În apropiere de 
marginea pădurii, câteva clădiri permanente fuseseră ridicate din 
piatra gri a muntelui. Fumul ieşea pe coşuri în dimineața răco- 
roasă şi înnorată, împrăştiat din când în când de aripile care tre- 
ceau pe deasupra. 

Destul de mulţi bărbaţi înaripaţi pluteau în aer spre celelalte 
tabere sau ca să se antreneze. 

Într-adevăr, în capătul opus al taberei, într-o zonă stâncoasă care 
se termina cu o prăpastie, erau ringurile de antrenament. Rafturile 

cu arme erau lăsate în aer liber; în ringurile albe, masculi de toate 
vârstele se antrenau acum cu bețe şi săbii şi scuturi şi sulițe. Repede, 
mortal, brutal. Fără să se plângă sau să strige de durere. 

Aici nu era nicio căldură, nicio bucurie. Nici măcar casele din 
celălalt capăt al taberei nu purtau o amprentă personală, ca și când 
ar fi fost folosite doar ca adăposturi sau depozite. 

Și aici era locul în care Rhysand, Azriel şi Cassian crescuseră, 
unde Cassian fusese aruncat ca să supravieţuiască singur. Era atât 
de frig, încât tremuram, în ciuda faptului că eram înfofolită în haina 
din piele căptuşită cu blană. Nu puteam să-mi imaginez un copil 
care să reziste fără haine potrivite — sau adăpost — o noapte, cu atât 
mai puţin opt ani. 

Chipul lui Mor era palid, încordat. 

- Urăsc acest loc, spuse ea în şoaptă, căldura respirației aburind 
aerul din faţa noastră. Ar trebui ars din temelii. 

Cassian şi Rhysand tăcură când un bărbat mai în vârstă, înalt şi 
cu umerii aţi, se apropie, flancat de alți cinci războinici illyrieni, cu 
aripile strânse şi cu mâinile pe lângă arme. 

Nu conta că Rhys ar fi putut să le distrugă minţile fără să ridice 
un deget. 

Toţi purtau pietre Siphon de diverse culori pe dosul mâinilor, 
mai mici decât cele ale lui Azriel şi Cassian. Şi doar una. Nu câte 
şapte, aşa cum purtau cei doi prieteni ai mei ca să-şi controleze 
puterea imensă. 

Bărbatul din față zise: 

- Încă o inspecţie în tabără? Întrebă el şi făcu şi semn din bărbie 
spre Cassian. Abia a fost aici săptămâna trecută. Fetele se antrenează. 

Cassian îşi încrucişă braţele. 

— Nu le văd în ring. 

— Mai întâi îşi îndeplinesc îndatoririle casnice, spuse bărbatul 
trăgându-şi umerii un pic înapoi şi umflându-şi uşor aripile. După 
ce termină, sunt lăsate să se antreneze. 

Mor mârâi uşor, iar bărbatul se întoarse spre noi şi înțepeni. Mor 
îi zâmbi cu răutate. 

- Bună, Lord Devlon! 

Aşadar, el era liderul taberei. 

Acesta o măsură o dată din priviri şi se uită din nou la Rhysand. 
Mârâitul de avertizare al lui Cassian îmi răsună în stomac. 

Rhys spuse în cele din urmă: 

- Devlon, chiar dacă-mi face mereu plăcere să te văd, sunt două 
probleme de rezolvat: în primul rând, fetele, aşa cum ţi-a spus clar 
Cassian, trebuie să se antreneze înainte de îndatoriri, nu după aceea. 
Scoate-le pe teren! Acum. 

Am tremurat la ordinul pur din tonul său. 

- În al doilea rând, vom rămâne aici pentru moment, continuă 
el. Eliberează fosta casă a mamei mele. Nu avem nevoie de o mena- 
jeră. Avem singuri grijă de noi. 

- Cei mai buni războinici ai mei stau în casa aceea. 

- Atunci, elibereaz-o! spuse simplu Rhysand. Și pune-i să o 
curețe înainte de a o face. 

Era vocea Marelui Lord al Regatului Nopţii, căruia îi plăcea 
durerea şi care îşi făcea duşmanii să tremure. 

Devlon mă adulmecă. Mi-am adunat toată oboseala irascibilă ca 
să mă uit în ochii lui. 

- Încă o... creatură ca asta ai adus aici? Credeam că e doar una 
singură ca ea. 

- Amren, spuse tărăgănat Rhys, îţi trimite salutări. Cât despre 
aceasta... Am încercat să nu mă feresc să-i întâlnesc privirea. Ea este 
a mea, spuse el încet, dar cu destulă răutate, aşa încât Devlon şi 
războinicii lui din apropiere să audă. Și dacă vreunul dintre voi se 
atinge de ea, își va pierde acea mână. Iar apoi îşi va pierde capul. 
Am încercat să nu tremur, de vreme ce Cassian şi Mor nu afişară 
nicio reacție. Şi după ce Feyre vă va ucide, zâmbi superior Rhys, vă 
voi face praf oasele. 

Aproape am râs. Însă războinicii care mă evaluau acum ca pe 
ameninţarea prezentată de Rhys nu avură niciun fel de reacţie. Le-am 
schițat, oricum, un zâmbet, aşa cum o văzusem pe Amren făcând 
de sute de ori. I-am lăsat să se întrebe ce aș fi putut face, dacă aş fi 
fost provocată. 

- Noi plecăm, le spuse Rhysand lui Cassian şi Mor, fără măcar să 
se deranjeze să-i dea voie lui Devlon să plece înainte de a se îndrepta 
spre pădure. Ne întoarcem la apus. Îi aruncă o privire verişoarei lui. 
Încearcă să nu faci probleme, te rog! Devlon ne urăşte cel mai puţin 
dintre lorzii războiului şi nu am chef să găsesc altă tabără. 

Pe toți zeii, ceilalți trebuiau să fie... neplăcuţi, dacă Devlon era 
cel mai blând dintre ei. 

Mor ne făcu semn din ochi. 

- Am să-ncerc! 

Rhysand scutură din cap şi îi spuse lui Cassian: 

- Verifică forțele, apoi asigură-te că fetele se antrenează cores- 
punzător! Dacă Devlon sau alții obiectează, fă ce trebuie! 

Cassian rânji într-un fel care arătă că ar fi fost mai mult decât 
bucuros să facă exact asta. El era generalul Marelui Lord... şi totuşi, 
Devlon îl numise câine. Nu voiam să-mi imaginez cum fusese 
copilăria lui Cassian fără acel titlu. 

Apoi, Rhysand se uită din nou la mine, cu ochi mijiţi. 

— Să mergem! 

— Ai veşti de la surorile mele? 

El scutură din cap. 

- Nu. Azriel verifică azi dacă au primit un răspuns. Noi doi... 
Vântul îi zburli părul când zâmbi superior. Ne vom antrena. 

- Unde? 

E] gesticulă spre terenul întins din depărtare, spre stepele împă- 
durite pe care le menţionase cândva. 

- Departe de potenţialele victime. Îmi întinse mâna în timp ce 
îşi înfoie aripile, corpul lui pregătindu-se de luptă. 

Dar nu am auzit decât vorbele pe care le spusese, răsunând în 
ritmul cuvintelor trădătoare, trădătoare: 
Ea este a mea. 


Hp 


Să fiu din nou în braţele lui Rhysand, lipită de corpul său, era un 
test al încăpăţânării. Pentru amândoi, ca să vedem cine avea să vor- 
bească primul despre asta. 

Zburarăm peste cei mai frumoşi munţi pe care îi văzusem vreo- 
dată - înzăpeziţi şi cu pini din loc în loc - îndreptându-ne spre 
stepele deluroase de dincolo de ei, când am spus: 

- Antrenezi femei războinice illyriene? 

- Încerc să o fac. Rhysand admiră priveliștea sălbatică. Am 
interzis tăierea aripilor în urmă cu mult timp, dar... în taberele mai 
zeloase din creierul munţilor, se practică asta. Şi când Amarantha a 
preluat controlul, până şi taberele mai blânde au început s-o facă 
din nou. Ca să-şi ţină femeile în siguranţă, au pretins ei. În ultimii 
o sută de ani, Cassian a încercat să formeze o unitate de luptă 
aeriană a femeilor, încercând să dovedească faptul că ele au un loc 
pe câmpul de luptă. Până acum, a reuşit să antreneze câteva răz- 
boinice devotate, dar bărbaţii le fac viaţa atât de grea, încât multe 
dintre ele au plecat. Cât despre antrenarea fetelor... El şuieră. Este 
drum lung. Dar Devlon este unul dintre puţinii care măcar le lasă 
pe fete să se antreneze fără să aibă accese de furie. 

- Nu ştiam că neascultarea ordinelor înseamnă „fără accese 
de furie“. 

- Unele tabere au emis ordine cum că, dacă o femeie este prinsă 
antrenându-se, va fi considerată incapabilă să se căsătorească. Nu 
pot lupta împotriva unor asemenea lucruri, nu fără să ucid liderii 
fiecărei tabere şi să le cresc personal toți urmaşii. 

- Şi totuşi, mama ta i-a iubit, iar voi trei le purtaţi tatuajele. 

- Am primit tatuajele parţial pentru mama, parțial ca să îmi 
onorez fraţii, care au luptat în fiecare zi a vieții lor pentru dreptul de 
a le purta. 

- De ce îl laşi pe Devlon să-i vorbească aşa lui Cassian? 

- Pentru că ştiu când să mă cert cu Devlon şi că, dacă aș fi inter- 
venit să-i zdrobesc mintea ca pe un strugure, când ar fi putut să o 
facă el, Cassian s-ar fi supărat. 

Mă străbătu un fior rece. 

- Te-ai gândit să o faci? 

- Tocmai am făcut-o. Dar majoritatea lorzilor taberelor nu ne-ar 
fi dat niciodată şansa la Ritualul Sângelui. Devlon a lăsat un metis şi 
doi bastarzi să îl facă şi nu ne-a negat victoria. 

Pinii prăfuiţi cu zăpadă proaspătă se înceţoşară sub noi. 

- Ce este Ritualul Sângelui? 

- Ce multe întrebări pui astăzi! 

L-am strâns de umăr destul de tare încât să-l doară, iar el gemu. 

- Te duci neînarmat în munți, fără magie, fără pietre Siphon, cu 
aripile legate, fără provizii sau haine în plus față de ce ai pe tine. Tu 
şi orice alt bărbat illyrian care vrea să nu mai fie un novice, ci un 
războinic adevărat. Câteva sute se îndreaptă spre munți la începutul 
săptămânii... nu toţi ies. 

Peisajul acoperit de gheaţă se întindea la nesfârşit, neînduplecat, 
ca războinicii care îl stăpâneau. 

- Vă ucideţi între voi? 

- Majoritatea încearcă să o facă. Pentru mâncare şi haine, din 
răzbunare, pentru glorie între clanurile rivale. Devlon ne-a permis 
să facem Ritualul, dar s-a asigurat că Azriel, Cassian şi cu mine am 
fost aruncaţi în locuri diferite. 

- Ce s-a întâmplat? 

- Ne-am găsit. Ne-am făcut loc ucigând prin munți, ca să ajungem 
unul la celălalt. Se pare că un număr mare de bărbaţi illyrieni voiau să 

dovedească faptul că erau mai puternici şi mai inteligenți decât noi. 
S-a dovedit că s-au înşelat. 

Am îndrăznit să îi privesc chipul. Pentru o clipă, l-am şi văzut: 
stropit cu sânge, sălbatic, luptând şi ucigând ca să ajungă la prie- 
tenii lui, ca să îi protejeze şi să-i salveze. 

Rhysand ne cobori într-o poiană, pinii înălțându-se atât de mult, 
încât păreau să mângâie partea de jos a norilor încărcaţi şi gri, care 
treceau mai departe purtaţi de vântul rapid. 

- Deci nu foloseşti magia, dar eu o fac? am spus eu, îndepărtân- 
du-mă câţiva pași de el. 

- Inamicul nostru este legat de puterile mele. Cu toate acestea, 
tu rămâi invizibilă. El flutură o mână. Să vedem la ce nivel a ajuns 
tot antrenamentul tău. 

Nu aveam chef de asta. 

- Când l-ai întâlnit pe Tamlin? l-am întrebat. 

Ştiam ce făcuse tatăl lui Rhysand. Nu îmi permisesem să mă 
gândesc prea mult la asta. 

La felul în care îi ucisese pe tatăl, mama şi fraţii lui Tamlin. 

Dar acum, după noaptea trecută, după Regatul Coşmarurilor... 
Trebuia să ştiu. 

Chipul lui Rhysand era o mască a răbdării. 

- Arată-mi ceva impresionant şi am să-ţi spun. Arată-mi magie 
dacă vrei răspunsuri. 

— Ştiu ce fel de joc joci... M-am oprit când îmi schiță un zâmbet 
superior. Foarte bine. 

Mi-am întins mâna, cu palma făcută căuş şi mi-am impus cal- 
mul în vene şi minte. 

Liniştea, şi calmul, și greutatea, ca şi când aș fi fost sub apă. 

În mâna mea, un fluture din apă bătu din aripi şi dansă. 

Rhysand schiță un zâmbet, dar amuzamentul dispăru când spuse: 

- Tamlin era mai mic decât mine; s-a născut când a început 
Războiul. Dar, după Război, când s-a maturizat, am ajuns să ne 
cunoaştem la diverse reuniuni regale. El... Rhysand îşi încleştă 

maxilarul. El părea bun pentru fiul unui Mare Lord. Mai bun decât 
rudele lui Beron din Regatul Toamnei. Cu toate acestea, fraţii lui 
Tamlin erau răi. Mai răi. Iar ei ştiau că Tamlin va lua titlul într-o zi. 
Şi pentru un illyrian metis care trebuia să-şi dovedească valoarea, 
să-şi apere puterea, am văzut prin ce a trecut Tamlin... M-am îm- 
prietenit cu el. L-am căutat ori de câte ori am putut să scap din tabe- 
rele de război sau din regat. Poate că am făcut-o din milă, dar l-am 
învăţat niște tehnici illyriene. 

— A ştiut cineva? 

EI ridică o sprânceană, aruncând o privire tăioasă spre mâna mea. 

M-am încruntat la el şi am invocat cântecul păsărilor de apă, 
lăsându-le să zboare prin poiană, aşa cum zburaseră prin baia mea 
din Regatul Verii. 

- Cassian şi Azriel au ştiut, continuă Rhysand. Familia mea a 
ştiut şi ea. Şi nu a fost de acord. Ochii îi erau de gheaţă. Dar tatăl lui 
Tamlin s-a simţit ameninţat de asta. De mine. Şi, deoarece era mai 
slab decât mine şi Tamlin, a vrut să dovedească lumii că nu era. 
Mama şi sora mea trebuia să călătorească spre tabăra de război 
illyriană ca să mă viziteze. Eu trebuia să le întâlnesc la jumătatea 
drumului, dar eram ocupat cu instruirea unei noi unități şi am 
hotărât să rămân. 

Stomacul mi se întoarse pe dos de nenumărate ori şi mi-am 
dorit să mă fi sprijinit de ceva, când Rhysand spuse: 

- Tatăl lui Tamlin, şi fraţii lui, şi Tamlin însuşi au plecat în sălbă- 
ticia illyriană, auzind de la Tamlin - de la mine — unde vor fi mama 
şi sora mea şi că plănuiam să le întâlnesc. Trebuia să fiu acolo. Nu 
am fost. Iar ei mi-au ucis, oricum, mama şi sora. 

Am început să scutur din cap, cu usturimi în ochi. Nu ştiam ce 
încercam să neg, să şterg sau să condamn. 

— Ar fi trebuit să fiu eu, spuse el, iar eu am înţeles... am înţeles 
ce spusese în acea zi când plânsesem în fața lui Cassian în ringul 
de antrenament. 

- Ei le-au pus capetele în cutii şi le-au trimis de-a lungul râului 
spre cea mai apropiată tabără. Tatăl lui Tamlin le-a păstrat aripile ca 
pe trofee. Sunt surprins că nu le-ai văzut țintuite în birou. 

Eram pe cale să vomit, să cad în genunchi și să plâng. 

Dar Rhysand se uită la menajeria de animale de apă pe care le 
creasem şi mă întrebă: 

- Ce mai poţi să faci? 

Poate din cauza frigului sau a poveștii lui, bruma îmi pârâi în vene 
şi şuieratul sălbatic al vântului de iarnă vui în inima mea. Atunci am 
simţit cât de ușor ar fi fost să sar între ele, să îmi unesc puterile. 

Toate animalele mele se opriră în aer... şi înghețară în bucăţi 
perfect sculptate de gheaţă. 

Rând pe rând, căzură pe pământ şi se sparseră. 

Erau un întreg. Aveau aceeași origine întunecată şi veniseră din 
acelaşi etern puț al puterii. Cândva, cu mult timp în urmă, înainte 
de inventarea limbajului şi când lumea era nouă. 

Rhys continuă firesc: 

- Când am aflat, când tatăl meu a aflat... Nu am fost complet 
sincer cu tine când ţi-am spus la Poalele Muntelui că tatăl meu i-a 
ucis pe tatăl şi pe frații lui Tamlin. Am fost cu el. L-am ajutat. În 
acea seară, ne-am teleportat la marginea Regatului Primăverii şi 
apoi am mers restul drumului pe jos, spre conac. I-am ucis pe fraţii 
lui Tamlin pe loc. Le-am prins minţile şi i-am lăsat neajutoraţi, cât 
i-am tăiat în bucăţi, apoi le-am topit creierele în cranii. Şi când am 
ajuns în dormitorul Marelui Lord, l-am găsit mort. Iar tatăl meu... 
tatăl meu a ucis-o şi pe mama lui Tamlin. 

Am scuturat din cap neîncetat. 

— Tatăl meu mi-a promis că nu o să se atingă de ea. Că nu eram 
genul de bărbaţi care ar fi făcut asta. Dar m-a minţit şi a făcut-o 
oricum. lar apoi s-a îndreptat spre camera lui Tamlin. Am încercat 
să-l opresc, dar nu m-a ascultat, spuse Rhysand. Voia să-l ucidă şi 
pe el. lar eu nu am putut.... După toate crimele, eram terminat. Nu 

mi-a păsat că Tamlin a fost acolo, că le-a permis să le ucidă pe 
mama şi sora mea, că a venit să mă ucidă pentru că nu voia să riște 
să mă ridic împotriva lor. Nu am mai vrut să comit şi alte crime, 
aşa că l-am oprit pe tata în faţa uşii. El a încercat să intre peste 
mine. Tamlin a deschis uşa, ne-a văzut, a mirosit sângele care 
curgea deja pe hol. Iar eu nu am apucat să spun un cuvânt înainte 
ca Tamlin să-l ucidă pe tatăl meu cu o singură lovitură. Am simțit 
cum am primit puterea în acelaşi moment în care a primit-o şi el. 
Ne-am uitat unul la celălalt; brusc amândoi, Mari Lorzi încoronați, 
iar apoi am fugit. 

El îi omorâse familia lui Rhysand. Marele Lord pe care îl iubisem 
îi ucisese familia prietenului său, iar când îl întrebasem cum murise 
familia lui, îmi spusese doar că un regat rival o făcuse. Rhysand o 
făcuse şi... 

- Fl nu ţi-a povestit nimic din toate acestea. 

- Mie... Îmi pare rău, am şoptit eu cu vocea răgușită. 

- De ce să-ţi pară rău? 

— Nu am ştiut. Nu am ştiut că el a făcut asta... 

Iar Rhysand credea că îl comparasem cu Tamlin, de parcă el ar fi 
fost un model de perfecțiune pentru mine... 

- De ce te-ai oprit? spuse el, făcând semn spre cioburile de 
gheaţă de pe covorul de ace de pin. 

Oamenii pe care îi iubise cel mai mult muriseră. Ucişi cu sân- 
ge-rece. Ucişi de Tamlin. 

Poiana explodă în flăcări. 

Acele de pin dispărură, copacii scârțâiră şi până şi Rhys înjură 
când focul trecu prin poiană, prin inima mea şi devoră totul în 
calea lui. 

Nu era de mirare că îl făcuse pe Tamlin să implore în ziua în care 
îi fusesem prezentată în mod oficial. Nu era de mirare că savurase 
orice şansă de a-l chinui pe Tamlin. Poate că prezenţa mea aici era 
doar ca să... 

Nu. Ştiam că nu era adevărat. Ştiam că prezența mea aici nu 
avea nicio legătură cu ce era între el şi Tamlin, cu toate că în mod 
sigur îi plăcuse să ne întrerupă ziua nunții. De fapt, să mă salveze 
de acea zi. 

- Feyre, spuse Rhysand când focul se stinse. 

Dar iată că-mi pârâia în vene. Pârâia lângă venele de gheaţă şi apă. 

Şi în întuneric. 

Tăciunii aprinși licăriră în jurul nostru, plutind în aer, iar eu am 
trimis un suflu de întuneric liniştitor, un suflu de gheaţă şi apă, ca şi 
când ar fi fost un vânt — un vânt la răsărit, curăţind lumea. 

Puterea nu aparținea Marilor Lorzi. Nu le mai aparţinea. 

Îmi aparţinea mie - aşa cum îmi aparțineam doar mie, aşa cum 
eu trebuia să-mi hotărăsc și să-mi făuresc viitorul. 

Odată ce aş fi descoperit şi stăpânit ce îmi dăduseră alţii, aș fi 
putut uni puterile în ceva nou, în ceva care să aparțină tuturor rega- 
telor şi niciunuia dintre ele. 

Flacăra şuieră când fu stinsă atât de bine, încât nu rămase nici 
fumul. 

Dar i-am întâlnit privirea lui Rhysand, care se uită cu ochi mari 
la mine, în timp ce lucram. 

- De ce nu mi-ai spus mai devreme? am întrebat eu răguşită. 

Imaginea lui în echipamentul de zbor illyrian, cu aripile întinse 
peste întreaga poiană, cu sabia care i se ivea deasupra umărului... 

Acolo, în acea gaură din pieptul meu, acolo am văzut imaginea. 
La prima vedere, păruse îngrozitor, încarnarea răzbunării şi-a mâniei, 
dar, dacă te-ai fi apropiat... tabloul i-ar fi arătat frumusețea chipului, 
aripile întinse nu ca să rănească, ci ca să mă ia din faţa pericolului, 
să mă protejeze. 

- Nu am vrut să crezi că încercam să te întorc împotriva lui, 
spuse el. 

Puteam să văd tabloul, să-l simt. Voiam să-l pictez. 

Voiam să pictez. 


Regatul Ceţii şi al Furiei 505 


Nu am așteptat să-mi întindă o mână înainte de a merge spre el. 
Şi, ridicându-mi privirea spre chipul lui, i-am spus: 

- Vreau să te pictez. 

El mă luă uşor în braţe. 

- Nud ar fi cel mai bine, îmi spuse la ureche. 

Îmi era atât de frig, încât credeam că nu o să mă mai încălzesc 
vreodată. Chiar şi în timpul iernii de pe tărâmul muritorilor, reu- 
şisem să găsesc o urmă de căldură, dar, după ce aproape că îmi 
golisem rezerva de magie în acea după-amiază, nici măcar focul 
dogoritor din şemineu nu ar fi putut să-mi dezgheţe frigul din oase. 
Venea vreodată primăvara în acest loc blestemat? 

— Ei aleg aceste locaţii, spuse Cassian din faţa mea, cât mâncam 
la cină tocană de oaie în jurul mesei ascunse în colțul părţii din față 
a casei din piatră. Doar ca să se asigure că vor supraviețui numai cei 
mai puternici dintre noi. 

- Oameni îngrozitori, mormăi Mor spre bolul ei din lut. Nu-l 
condamn pe Az pentru faptul că nu a vrut să vină aici. 

- Înţeleg că instruirea fetelor a decurs bine, spuse tărăgănat 
Rhysand de lângă mine, coapsa lui fiind atât de aproape, încât îi 
simțeam căldura pe a mea. 

Cassian îşi bău berea din cană. 

- Am făcut-o pe una dintre ele să recunoască faptul că nu au 
învăţat nicio lecţie în ultimele zece zile. Se pare că toate au fost prea 
ocupate cu „îndatoririle“. 

- Nu este nicio luptătoare înnăscută în lotul acesta? 

- De fapt, sunt trei, spuse Mor. Trei din zece nu este deloc rău. 
Cât despre celelalte, m-aş bucura dacă ar învăţa să se apere. Dar cele 

trei... Au instinctul... ghearele. Familiile lor stupide vor să le taie 
aripile şi să aibă copii. 

M-am ridicat de la masă şi mi-am dus bolul în chiuveta băgată 
în perete. Casa era simplă, dar mai mare şi într-o condiţie mai bună 
decât vechea noastră reşedinţă. Camera din faţă servea ca bucătărie, 
cameră de zi şi sală de mese, cu trei uşi în spate: una pentru baia 
înghesuită, una pentru depozit şi una ca ușă din spate, deoarece 
niciun illyrian adevărat, conform lui Rhysand, nu-şi făcea vreodată 
O casă cu o singură ieşire. 

- La cât pleci mâine spre Oraşul Cioplit? o întrebă Cassian des- 
tul de încet, încât mi-am dat seama că, probabil, era timpul să plec 
la etaj. 

Mor râcâi fundul bolului. Aparent, Cassian făcuse tocana şi nu 
fusese prea rea. 

- După micul dejun. Înainte de asta. Nu ştiu. Poate după-amiază, 
când ei de-abia se trezesc. 

Rhysand era cu un pas în urma mea, cu bolul în mână, şi îmi făcu 
semn să-mi las vasul murdar în chiuvetă. El îşi înclină capul spre 
scările abrupte şi înguste din spatele casei. Erau suficient de late, cât 
să treacă un războinic illyrian - o altă măsură de siguranță - iar eu 
am aruncat o privire spre masă pentru ultima dată, înainte de a 
dispărea pe scări. 

Mor şi Cassian se uitară la bolurile lor goale, vorbind încet pen- 
tru prima dată. 

Cu fiecare treaptă urcată, îl simţeam pe Rhys în spatele meu; îi 
simțeam căldura, fluxul şi refluxul puterii lui. Şi, în acest mic spaţiu, 
parfumul lui mă învăluia, mă chema. 

Etajul era întunecat, luminat doar de o mică fereastră din capătul 
holului şi de lumina lunii care intra printr-un mic spaţiu dintre pinii 
din jurul nostru. Aici erau doar două uși, iar Rhysand îmi arătă una 
din ele. 

— Tu şi Mor puteţi sta împreună în seara asta. Spune-i să tacă din 
gură, dacă trăncănește prea mult. 

Totuşi nu aș fi făcut-o. Dacă ar fi simțit nevoia să vorbească, să 
se descarce și să se pregătească pentru ziua de mâine, aş fi ascultat-o 
până la răsărit. 

Atinse mânerul de la uşa lui, dar eu m-am rezemat de uşa mea 
de lemn. 

Ar fi fost atât de uşor să fac cei trei pași ca să traversez holul. 

Să-mi trec mâinile peste pieptul lui, să-i conturez buzele fru- 
moase cu ale mele. 

Am înghiţit în sec când se întoarse spre mine. 

Nu voiam să ştiu ce însemna asta, ce făceam, ce era între noi. 

Pentru că între noi lucrurile nu fuseseră niciodată normale, nici 
prima oară, când ne întâlniserăm de Calanmai. Nu reuşisem să mă 
îndepărtez cu uşurinţă de el atunci când îl crezusem extrem de peri- 
culos. Dar acum... 

„Irădătoareo, trădătoareo, trădătoareo!“ 

El deschise gura, dar eu deja mă strecurasem în camera mea și 
închisesem uşa. 


Hp 


Stropii de ploaie înghețată se scurseră printre ramurile pinilor 
cât am mers prin ceaţă în hainele mele de luptă illyriene, înarmată 
cu un arc, tolbă și cuțite şi tremurând ca un câine ud. 

La câteva sute de pași în urmă, Rhys ne căra raniţele. Pătrunse- 
serăm atât de mult în stepele împădurite, încât trebuia să ne pe- 
trecem noaptea aici. Atât de departe, încât nimeni și nimic nu ar fi 
putut să vadă o altă „explozie glorioasă de flăcări şi mânie“, cum 
spusese Rhysand. Azriel nu venise cu vești de la surorile mele despre 
poziţia reginelor, aşa că aveam timp de pierdut. Cu toate că Rhysand, 
cu siguranţă, nu păruse să fie de acord cu asta când mă informase 
în acea dimineață. Dar măcar nu trebuia să campăm aici. Rhysand 
îmi promisese că era un fel de han în apropiere. 

M-am întors în direcţia din care Rhysand venea în urma mea, 
zărindu-i mai întâi aripile. Mor plecase înainte de a mă fi trezit, iar 
Cassian fusese arogant şi tensionat în timpul micului dejun... Atât 
de mult, încât mă bucurasem să plec de îndată ce-mi voi fi terminat 
terciul. Şi îmi păruse un pic rău de illyrienii care trebuiau să aibă 
de-a face cu el în acea zi. 

Rhysand se opri după ce mă ajunse din urmă şi, în ciuda copa- 
cilor şi-a ploii dintre noi, am văzut cum ridică întrebător din sprân- 
cene, voind să ştie de ce mă oprisem. Nu mai vorbisem despre 
Căderea Stelelor sau Regatul Coșmarurilor şi, în seara precedentă, 
foindu-mă în patul minuscul, hotărâsem să mă distrez. Nu trebuia 
să fie complicat. Ei bine, nu mi se mai părea o trădare, dacă între noi 
era doar ceva fizic. 

Am ridicat o mână, făcându-i semn lui Rhysand să rămână unde 
era. După ziua de ieri, nu îl voiam atât de aproape, ca nu cumva să 
îl ard. Sau mai rău. El schiţă o plecăciune, iar eu mi-am dat ochii 
peste cap când m-am îndreptat spre pârâul din față, gândindu-mă 
unde aș fi putut încerca să mă joc cu focul lui Beron. Cu focul meu. 

La fiecare pas, simţeam cum Rhysand mă devora din priviri. Sau 
poate că asta se petrecea prin legătură.. Am făcut un efort să mă 
concentrez la ce aveam de făcut, şi nu la cum îi simţisem mâinile 
mângâindu-mi coapsele, trăgându-mă spre el, atingându-mi ușor 
scuturile mentale. 

Aş fi putut jura că am simțit şi o urmă de amuzament în celălalt 
capăt al scutului meu mental. Am şuierat și am făcut un semn 
vulgar peste umăr, tocmai când mi-am coborât un pic scutul. 

Amuzamentul se transformă în încântare, iar apoi un strop de 
plăcere îmi cobori pe şira spinării, şi mai jos. 

Faţa mi se încălzi, iar o creangă îmi pârâi sub cizmă la fel de zgo- 
motos ca un tunet. Am scrâșnit din dinți. Pământul se înclina spre 
un pârâu gri destul de rapid, încât trebuia să fi fost alimentat de 
munții înalți şi acoperiţi de zăpadă de la distanţă. 

Bun, acest loc era bun: aveam provizie în plus de apă ca să sting 
flăcările care ar fi putut izbucni, iar spațiul era suficient de deschis. 
Vântul suflă dinspre mine, purtându-mi parfumul spre sud, mai 
adânc în pădure când am deschis gura ca să-i spun lui Rhysand să 
rămână în urmă. 

Cu vântul şi pârâul învolburat, nu fu o surpriză că nu i-am auzit 
înainte să mă înconjoare. 

— Feyre! 

M-am întors cu săgeata pusă în arc şi am ţintit spre sursa vocii... 

Patru santinele ale Regatului Primăverii ieşiră dintre copacii din 
spatele meu ca fantomele, înarmate până în dinți şi cu ochi mari. Pe 
doi îi cunoşteam: erau Bron şi Hart. 

Şi între ei era Lucien. 


CAPITOLUL 


AT 


Dacă voiam să scap, trebuia ori să înfrunt pârâul, ori pe ei. Dar 
Lucien... 

Părul roşcat îi era legat la spate și nu era deloc elegant: purta o 
armură din piele şi avea săbii, cuțite... Ochiul metalic mă măsură 
din cap până-n picioare, pielea-i aurie fiind palidă. 

- Te-am căutat mai bine de două luni, şopti el, acum examinând 
pădurea, pârâul şi cerul. 

Rhysand. Pe toţi zeii! Rhys era prea în urmă şi... 

- Cum m-ai găsit? 

Nu mi-am recunoscut vocea calmă şi rece. Dar... să mă caute. Ca 
şi când chiar aş fi fost o pradă. 

Dacă Tamlin ar fi fost aici... Sângele mi se răci şi mai mult decât 
ploaia îngheţată care acum îmi curgea pe față şi îmi intra în haine. 

- Cineva ne-a informat că ai fi aici, dar am avut noroc să îţi simt 
mirosul în vânt și... Lucien făcu un pas spre mine. 

M-am retras. Era doar un metru între mine şi pârâu. 

Ochiul lui Lucien se mări un pic. 

— Trebuie să plecăm de aici. Tamlin nu a fost în apele lui. Am să 
te duc direct la... 

— Nu, am şoptit eu. 

Cuvântul răgușit răzbi dincolo de ploaie, pârâul şi pădurea de pini. 

Cele patru santinele se priviră reciproc, apoi se uitară la săgeata 
îndreptată spre ei. 

Lucien mă studie din nou. 

Iar eu mi-am dat seama la ce se uita atent: la hainele de luptă 
illyriene din piele. La culoarea şi plinătatea care-mi caracterizau din 
nou faţa şi trupul. 

Şi la tăcerea de oţel din ochii mei. 

- Feyre! spuse el întinzând o mână. Hai să mergem acasă! 

Nu m-am mișcat. 

- Aceea nu a mai fost casa mea din ziua în care l-ai lăsat să mă 
închidă înăuntru. 

Lucien strânse din buze. 

- A fost o greşeală. Toţi am făcut greșeli. Îi pare rău mai mult 
decât îți dai seama. Şi mie la fel. 

El păşși spre mine, iar eu m-am retras alți câțiva centimetri. 

Nu mai era mult spaţiu între mine şi apele agitate de dedesubt. 

Antrenamentul alături de Cassian se izbi în mine, de parcă toate 
instruirile din fiecare dimineaţă formară o plasă care mă prinse 
când am căzut liber spre panica mea tot mai mare. Odată ce Lucien 
m-ar fi atins, ne-ar fi teleportat afară de acolo. Nu departe - nu era 
atât de puternic, dar era rapid. În orice caz, ar fi sărit câţiva kilo- 
metri, apoi tot mai mulți şi mai mulţi, până când Rhysand nu m-ar 
fi putut ajunge. Știa că Rhysand era aici. 

- Feyre! spuse rugător Lucien şi îndrăzni să mai facă un pas, cu 
mâna întinsă. 

Mi-am înclinat săgeata spre el, iar arcul scârțâi. 

Nu îmi dădusem niciodată seama că, în timp ce Lucien fusese 
antrenat ca războinic, Cassian, Azriel, Mor şi Rhys erau Războinici. 
Cassian ar fi putut să-l spulbere pe Lucien cu o singură lovitură. 

- Lasă săgeata, murmură Lucien de parcă ar fi liniştit un ani- 
mal sălbatic. 

În spatele lui, cele patru santinele se apropiară. Încolţindu-mă. 

Eram animalul de companie şi proprietatea Marelui Lord. 

- Nu mă atinge, am şoptit eu. 

- Nu înţelegi în ce încurcătură ești, Feyre. Noi... Eu am nevoie de 
tine acasă. Acum. 

Nu voiam să aud aşa ceva. Uitându-mă la pârâul de dedesubt, 
mi-am calculat şansele. 

Privirea mă costă. Lucien fandă cu mâna întinsă. O atingere, 
doar atât ar fi fost necesar... 

Nu mai eram animalul de companie al Marelui Lord. 

Şi poate că lumea trebuia să afle că eu chiar aveam colți. 

Degetele lui Lucien îmi atinseră mâneca vestei din piele. 

Şi eu m-am transformat în fum şi cenușă și noapte. 

Lumea se opri şi se plecă, iar Lucien fandă atât de încet spre ceea 
ce era acum un spaţiu gol când eu l-am ocolit, când m-am grăbit 
spre copacii din spatele santinelelor. 

M-am oprit, iar timpul își reluă cursul natural. Lucien se clătină, 
oprindu-se înainte de a cădea în prăpastie şi se roti cu ochi mari ca 
să descopere că acum eram în spatele santinelelor. Bron și Hart 
tresăriră şi se retraseră din faţa mea. 

Și din faţa lui Rhysand, care era lângă mine. 

Lucien îngheţă. Chipul îmi era o oglindă de gheață; geamăna 
insensibilă a amuzamentului crud de pe faţa lui Rhysand, când își 
culese un puf de pe tunica neagră. 

Purta haine elegante şi negre - nu avea nici aripi, nici haine de 
luptă din piele. 

Hainele elegante şi neșifonate erau o altă armă. Ca să ascundă 
cât de priceput și de puternic era; ca să ascundă de unde venea și ce 
îi plăcea. O armă care valora cât magia pe care o folosise ca să o 
ascundă, chiar dacă asta ne supunea riscului de a fi urmăriți. 

- Micuţul Lucien, spuse mieros Rhysand. Doamna Regatului 
Toamnei nu ţi-a spus că atunci când o femeie te refuză, chiar vor- 
beşte serios? 

- Ticălosule! mârâi Lucien, trecând grăbit de santinele, dar ne- 
îndrăznind să-şi atingă armele. Ticălos nenorocit! 

Am mârâit şi eu. 

Privirea lui Lucien mă disecă, iar apoi spuse cu o groază stăpânită; 

- Ce ai făcut, Feyre? 

- Să nu mă mai căutaţi, i-am răspuns eu cu blândeţe. 

- Nu va înceta să te caute; nu va înceta să îşi dorească să te în- 
torci acasă. 

Cuvintele mă loviră în stomac, aşa cum intenţionase el. Probabil 
că reacția mi se citi pe chip, deoarece Lucien insistă: 

- Ce ţi-a făcut? Ţi-a luat mintea şi... 

- Destul, spuse Rhysand, înclinându-și capul cu-acea grație non- 
șalantă. Feyre şi cu mine suntem ocupați. Întorceţi-vă pe tărâmul 
vostru, înainte să-i trimit vechiului meu prieten capetele voastre 
ca pe o mărturie a ceea ce se întâmplă când lacheii Regatului 
Primăverii vin pe teritoriul meu. 

Ploaia îngheţată îmi alunecă pe gulerul hainelor şi pe spate. 
Chipul lui Lucien era nesănătos de palid. 

- Ai demonstrat ce ai vrut, Feyre! Acum, hai acasă! 

- Nu sunt un copil care se joacă, am spus printre dinți. 

Aşa mă văzuseră ei: ca având nevoie de protecţie, de apărare, de 
explicaţii... 

- Ai grijă, Lucien, spuse tărăgănat Rhysand. Sau şi draga de Feyre 
te va trimite înapoi în bucăţi. 

- Nu suntem inamicii tăi, Feyre, spuse rugător Lucien. Lucrurile 
s-au înrăutățit, lanthe a scăpat de sub control, dar asta nu înseamnă 
să renunți... 

- Tu ai renunţat, am şoptit eu. 

Am simţit că până și Rhysand a rămas nemișcat. 

- Tu ai renunţat la mine, am spus un pic mai tare. Erai prietenul 
meu. Şi l-ai ales pe el - ai ales să i te supui, chiar dacă ai văzut ce mi-au 
făcut ordinele şi regulile lui. Chiar dacă ai văzut cum mă distru- 
geam zi de zi. 

- Nu ştii cât de schimbătoare au fost primele câteva luni, iz- 
bucni Lucien. Trebuia să prezentăm un front unificat şi supus, iar 

cu trebuia să fiu un exemplu pe care toţi ceilalți din regatul nostru 
să-l urmeze. 

- Ai văzut ce se întâmpla cu mine. Dar ţi-a fost prea frică de el 
ca să faci cu adevărat ceva în privinţa asta. 

Despre frică era vorba. Lucien făcuse presiuni asupra lui Tamlin, 
dar până la un punct. Într-un final, cedase. 

- Te-am implorat, am spus eu tăios şi cu respiraţia tăiată. Te-am 
implorat de atâtea ori să mă ajuţi, să mă scoţi din casă, măcar pentru 
o oră. lar tu m-ai lăsat singură, m-ai împins într-o cameră cu lanthe 
sau mi-ai spus să mă fac remarcată. 

Lucien rosti cu o voce prea stinsă: 

- Şi presupun că Regatul Nopţii este mult mai bun? 

Mi-am amintit ce trebuia să ştiu: să fi trăit. Ceea ce Lucien şi 
ceilalți nu ar fi putut afla vreodată, nici măcar dacă asta ar fi însem- 
nat să renunţ la viaţă. 

Și aş fi renunţat. Ca să păstrez Velarisul în siguranță; ca să-i țin 
pe Mor, Amren, Cassian și Azriel şi... pe Rhysand în siguranţă. 

I-am vorbit lui Lucien cu o voce slabă, înceată şi la fel de rea ca 
ghearele care mi se formau în vârfurile degetelor, la fel de rea ca greu- 
tatea minunată dintre omoplaţii mei: 

— Când îţi petreci atât de mult tinip închis în întuneric, Lucien, 
afli că şi întunericul începe să te privească. 

Am simţit pulsul unei surprize, o încântare răutăcioasă în scutu- 
rile mele mentale în fața aripilor întunecate şi membranoase, despre 
care ştiam acum că mi se ridicau deasupra umerilor. Fiecare atin- 
gere de gheaţă a ploii mă făcea să simt un şoc îngheţat. Sensibile — 
atât de sensibile erau aripile illyriene. 

Lucien se retrase un pas. 

- Ce ţi-au făcut? 

I-am schiţat un zâmbet. 

- Fata umană pe care o cunoşteai a murit la Poalele Muntelui. 
Nu mă interesează să-mi petrec nemurirea ca animalul de compa- 
nie al unui Mare Lord. 

Lucien începu să scuture din cap. 

- Feyre... 

- Spune-i lui Tamlin, am zis eu, înecându-mă cu numele lui, 
gândindu-mă la ce îi făcuse lui Rhysand şi familiei lui, că, dacă mai 
trimite pe cineva pe aceste tărâmuri, vă voi vâna pe toți. Şi vă voi 
demonstra exact ce m-a învăţat întunericul. 

Un fel de durere sinceră i se citi pe chip. 

Nu-mi păsa. Nu am făcut decât să-l privesc neînduplecată, rece 
şi întunecată. Creatura în care poate m-aș fi transformat într-o zi, 
dacă aş fi rămas în Regatul Primăverii, dacă aş fi rămas distrusă 
câteva decenii, secole... până când aș fi învăţat să-mi scot în liniște 
cioburile de durere, până aș fi învăţat să savurez durerea altora. 

Lucien dădu din cap spre santinelele lui. Bron şi Hart, cu ochi 
mari şi tremurând, dispărură cu ceilalți doi. 

Lucien zăbovi o clipă, nimic altceva decât ploaia şi aerul fiind 
între noi. Apoi i se adresă încet lui Rhysand: 

- Eşti mort. Tu şi tot regatul tău blestemat. 

Şi dispăru. M-am uitat la locul gol în care fusese și am aşteptat, 
fără să renunţ la expresia pe care o afişam, până când un deget pu- 
ternic şi cald trasă în jos o linie pe marginea aripii mele drepte. 

Parcă mi-ar fi suflat cineva în ureche. 

Am tremurat şi m-am arcuit când am suspinat. 

Rhysand apăru în fața mea, studiindu-mi chipul şi aripile din 
spatele meu. 

- Cum ai reuşit? 

- Prin metamorfoză, am reușit eu să spun, privind cum ploaia îi 
aluneca pe chipul bronzat. Și asta îmi distrase suficient atenţia, 
încât ghearele, aripile şi întunericul unduitor să dispară, iar eu am 
rămas uşoară și înghețată în propria-mi piele. 

Metamorfozarea... la vederea unei părți din trecut, a bărbatului 
de care nu îmi permisesem să-mi amintesc. Metamorfoza — un dar de 
la Tamlin pe care nu mi-l dorisem și de care nu avusesem nevoie... 
până acum. 

Privirea lui Rhysand se îmblânzi. 

- Ai dat un spectacol convingător. 

- I-am arătat ce voia să vadă, am şoptit eu. Ar trebui să găsim 
alt loc. 

Fl dădu din cap, iar tunica şi pantalonii îi dispărură, înlocuite 
de cunoscutele haine de luptă din piele, de aripi şi sabie. Război- 
nicul meu... 

Nu era totul pentru mine. 

- Eşti bine? mă întrebă când mă luă în braţe ca să zburăm în 
alt loc. 

M-am culcușit în căldura lui, savurând-o. 

- Faptul că a fost atât de ușor şi că m-am simţit atât de mică mă 
deranjează mai mult decât întâlnirea în sine. 

Poate că asta fusese de la bun început problema mea. Motivul 
pentru care nu îndrăznisem să fac acel ultim pas la Căderea Stelelor. 
Eram vinovată că nu mă simţeam îngrozitor, nu cu adevărat. Nu 
pentru că îl voiam. 

Câteva fâlfâiri puternice ne făcură să plutim în sus, printre 
copaci, şi să zburăm la mică înălțime deasupra pădurii, în timp ce 
ploaia mă lovea în față. 

- Ştiam că lucrurile erau rele, spuse Rhysand cu o mânie stăpâ- 
nită, abia perceptibilă peste mușcătura îngheţată a vântului și-a 
ploii, dar speram ca măcar Lucien să se fi implicat. 

— Şi eu am crezut asta, am spus mai încet decât intenţionasem. 

El mă strânse ușor, iar eu i-am clipit prin ploaie. Pentru prima 
dată, se uita mine, nu la priveliștea de dedesubt. 

- Îți stă bine cu aripi, îmi spuse şi mă sărută pe frunte. 

Până și ploaia încetă să mai fie atât de rece. 


CAPITOLUL 
48 


În mod aparent, „hanul“ din apropiere era ceva mai mult decât 
o tavernă zgomotoasă cu câteva camere de închiriat - de obicei cu 
ora. Şi, aşa cum era, nu avea locuri libere. În afară de o cameră 
minusculă care, cândva, făcuse parte din pod. 

Rhysand nu voia ca să se afle cine, mai exact, se număra printre 
Marii Spiridușşi, spiridușii, illyrienii și cine altcineva se înghesuia în 
hanul de dedesubt. Până şi eu abia l-am recunoscut când el — fără 
magie, fără nimic altceva în afară de ajustarea posturii lui - anulă 
sentimentul de putere nepământeană, până când fu doar un răz- 
boinic illyrian obişnuit, foarte atrăgător şi supărat că trebuia să ia 
ultima cameră disponibilă care era atât de sus, încât doar o scară 
îngustă ducea la ea: fără hol sau alte camere. Dacă aveam nevoie să 
folosesc baia, trebuia să mă aventurez la etajul de dedesubt, unde, 
având în vedere mirosurile și sunetele din cele șase camere de la acel 
nivel, mi-am propus să o folosesc rapid, jurându-mi că nu aveam 
s-o mai vizitez până dimineaţă. 

O zi în care m-am jucat cu apa, focul, gheaţa, iar întunericul în 
ploaia foarte rece mă distrusese în așa fel încât nimeni nu se uita la 
mine, nici măcar cel mai beat și mai singuratic dintre clienţii taver- 
nei. Doar un han, un magazin de haine, unul de alimente și un bor- 
del alcătuiau micul oraş. Toate destinate vânătorilor, războinicilor şi 

călătorilor aflaţi în trecere prin această parte a pădurii, care, fie erau 
în drum spre teritoriile illyriene, fie le părăseau. Sau doar pentru spi- 
ridușşii care locuiau aici, singuratici şi bucuroși să fie așa. Prea mic şi 
prea îndepărtat ca Amarantha şi acoliţii ei să se fi deranjat pentru el. 

Sincer, nu-mi păsa unde eram, câtă vreme era un loc uscat şi 
cald. Rhysand deschise ușa camerei de la pod şi se dădu la o parte ca 
să mă lase să trec. 

Fi bine, avea măcar o calitate din cele două. 

Tavanul era atât de înclinat încât, ca să ajungi în cealaltă parte a 
patului, trebuia să te târâi pe saltea; camera era atât de înghesuită, 
încât era aproape imposibil să înconjori patul spre minusculul dulap 
lipit de peretele opus; ca să pot deschide dulapul ar fi trebuit să mă 
aşez pe pat. 

Patul. 

- Am cerut două, spuse Rhysand, cu mâinile deja ridicate. 

Suflarea i se transformă în aburi. Nu era nici măcar o sobă. Şi nu 
era nici suficient spaţiu, încât să-i cer să doarmă pe jos. Nu aveam 
încredere că stăpâneam flacăra ca să încerc să încălzesc camera. Cel 
mai probabil aș fi ars din temelii locul acesta mizerabil. 

- Dacă nu poți risca să foloseşti magia, atunci va trebui să ne 
încălzim unul pe celălalt, am spus eu şi am regretat imediat. Mă refer 
la căldura corpurilor noastre. Şi, doar ca să fac să-i dispară acea 
expresie de pe chip, am adăugat: Surorile mele și cu mine trebuia să 
împărţim același pat — sunt obișnuită cu asta. 

- Voi încerca să nu te ating. 

Gura mi se uscă un pic. 

- Mi-e foame. 

Când auzi asta, nu mai zâmbi. 

- Am să cobor să aduc de mâncare cât te schimbi. Am ridicat o 
sprânceană. Chiar dacă abilităţile mele de a mă pierde în mulțime 
sunt remarcabile, fața îmi este uşor de recunoscut, spuse el. Aş pre- 
fera să nu rămân prea mult la parter, ca să nu fiu observat. 

Într-adevăr, îşi luă o mantie din raniță şi o îmbrăcă, materialul 
acoperindu-i aripile pe care nu ar fi riscat să le facă să dispară din 
nou. Își folosise puterea mai devreme în acea zi — destul de puţină, 
încât ar fi putut să nu fie observată, dar nu aveam să ne mai în- 
toarcem în acea parte a pădurii prea curând, după cum spusese el. 

Îşi puse gluga, iar eu i-am privit încântată umbrele, aparența 
amenințătoare şi aripile. 

„Moarte pe aripi rapide.“ Aşa aș fi intitulat tabloul. 

- Îmi place când mă priveşti aşa, spuse el cu blândețe. 

Vocea lui blândă îmi încălzi sângele. 

- Aşa cum? 

- Ca şi când puterea mea nu este ceva de care să fugi. Aşa cum 
mă vezi tu. 

Și, din faţa unui bărbat care crescuse conștient de faptul că era 
cel mai puternic Mare Lord din istoria Prythianului, că putea dis- 
truge minţile dacă nu era atent, că era singur - singur cu puterea și 
cu povara lui, dar că acea frică era cea mai strașnică armă împotriva 
amenințărilor la adresa poporului său... aș fi plecat acasă după 
cearta din Regatul Coşmarurilor. 

- La început mi-a fost frică de tine. 

Dinţii albi îi străluciră prin umbrele din glugă. 

- Nu, nu ţi-a fost. Poate ai fost un pic neliniștită, dar nu înspăi- 
mântată. Am simţit groaza adevărată a unui număr suficient de 
oameni, încât să cunosc diferența. Poate că de aceea nu am putut să 
stau deoparte. 

Când? Înainte să-l pot întreba, cobori la parter, închizând uşa în 
urma lui. 

M-am chinuit să-mi scot hainele pe jumătate înghețate, deoa- 
rece mi se lipeau de pielea umflată de ploaie, iar eu m-am lovit de 
tavanul înclinat, de pereţii din apropiere şi am lovit cu genunchiul 
de capul din alamă al patului când m-am schimbat. Camera era atât 
de friguroasă, încât a trebuit să mă dezbrac treptat: mi-am înlocuit 
cămaşa îngheţată cu una uscată, pantalonii cu alții căptușiţi cu lână, 

şi ciorapii uzi cu unii groși și împletiţi care urcau până la gambe. 
După ce mi-am pus puloverul supradimensionat care mirosea un 
pic a Rhysand, am stat cu picioarele încrucişate pe pat şi am așteptat. 

Patul nu era mic, dar, cu siguranţă, nici suficient de mare ca să 
pretind că aveam să dorm lângă el. Mai ales că avea aripi. 

Ploaia zornăia pe acoperiş la doar câţiva centimetri distanţă, un 
ritm constant pentru gândurile care îmi pulsau acum în minte. 

Cazanul ştia ce îi raporta Lucien lui Tamlin, foarte probabil 
chiar în acest moment, dacă nu în urmă cu câteva ore. 

Îi trimisesem biletul lui Tamlin... iar el alesese să-l ignore. La fel 
cum îmi ignorase sau respinsese aproape toate cererile mele, acțio- 
nând după simţurile lui amăgite pentru ce credea că era corect 
pentru bunăstarea şi siguranța mea. Iar Lucien fusese pregătit să mă 
ia împotriva voinţei mele. 

Bărbaţii spiriduşi erau teritoriali, dominanţi, aroganţi, dar cei din 
Regatul Primăverii fuseseră instruiți greșit. Pentru că, în sinea mea, 
știam că până și Cassian ar fi putut să-mi forţeze și să-mi testeze 
limitele, dar că s-ar fi retras în clipa în care i-aș fi spus „nu“. Şi ştiam... 
că, dacă m-aș fi epuizat, iar Rhysand nu ar fi făcut nimic ca să mă 
oprească, Azriel sau Cassian m-ar fi scos. M-ar fi dus undeva - ori- 
unde ar fi trebuit să fiu — şi s-ar fi ocupat de Rhysand mai târziu. 

Dar Rhys... Rhys nu ar fi avut cum să nu vadă ce se întâmpla cu 
mine; nu ar fi fost atât de indus în eroare, de arogant şi de absorbit 
de sine. Ştiuse ce era Ianthe din clipa în care o cunoscuse. Şi înţe- 
lesese cum era să fii prizonier şi neajutorat şi să lupţi, în fiecare zi, 
cu ambele orori. 

Îl iubisem pe Marele Lord care îmi arătase minunile și confortul 
din Prythian; îl iubisem pe Marele Lord care îmi dăduse timp, mân- 
care și siguranţă ca să pictez. Poate o mică parte din mine ar fi ţinut 
mereu la el, dar... Amarantha ne distrusese pe amândoi. Sau mă 
distrusese, astfel încât cine era el şi ce eram eu acum nu mai for- 
mau o pereche potrivită. 

Şi puteam renunța la asta. Puteam să accept. Poate că avea să-mi 
fie greu o vreme, dar... poate că urma să fie şi mai bine. 

Pașii lui Rhysand abia se auziră, dați de gol doar de scârțâitul 
ușor al scărilor. M-am ridicat să deschid uşa înainte să bată şi l-am 
găsit stând acolo, cu tava în mâini, pe care ducea două rânduri de 
farfurii acoperite, împreună cu două pahare și o sticlă cu vin şi... 

- Spune-mi că simt miros de tocană. 

Am adulmecat, dându-mă la o parte şi închizând ușa în timp ce 
el lăsă tava pe pat. Nu era loc nici măcar pentru o masă în încăpere. 

- Tocană de iepure, dacă e să-i dăm crezare bucătarului. 

— Aş fi putut să trăiesc şi fără să aud asta, am spus eu, iar Rhysand 
zâmbi. Mi-am mutat privirea de la el, aşezându-mă lângă mâncare, 
atentă să nu lovesc tava. Am ridicat capacul farfuriilor de deasupra: 
erau două boluri cu tocană. Ce este în cea de dedesubt? 

— Plăcintă cu carne. 

Nu am îndrăznit să întreb cu ce fel de carne. M-am uitat urât, 
dar deja ocolea patul spre dulap, cu ranița în mână. 

— Ia şi mănâncă; eu mă schimb mai întâi, îmi spuse el. 

Într-adevăr, era ud până la piele şi probabil înghețat şi suferind. 

— Ar fi trebuit să te schimbi înainte să cobori. 

Am luat lingura şi am învârtit în tocană, oftând la fuioarele calde 
de abur care se ridicară atingându-mi faţa înghețată. 

Scârţâitul şi foşnetul hainelor ude care erau scoase umplură camera. 
Am încercat să nu mă gândesc la pieptul gol şi bronzat, la tatuaje. 
La muşchii tari. 

— Tu ai fost cea care s-a antrenat toată ziua. Măcar o mâncare 
caldă puteam să-ţi aduc. 

Am luat o gură. Era inspidă, dar comestibilă şi, mai important, 
caldă. Am mâncat în linişte, ascultând foşnetul hainelor cu care se 
îmbrăca, încercând să mă gândesc la o baie rece, la răni infectate, 
la ciuperca piciorului - la orice în afară de corpul lui gol, atât de 

aproape... şi la patul pe care stăteam. Mi-am turnat un pahar cu vin 
şi apoi l-am umplut pe al lui. 

În cele din urmă, Rhysand se strecură între pat și colțul proe- 
minent al zidului, cu aripile strânse. Purta pantaloni subțiri şi largi 
şi o cămașă strâmtă din ceea ce părea a fi cel mai moale bumbac. 

- Cum o tragi peste aripi? l-am întrebat în timp ce mânca. 

- Are nişte fante pe spate care se închid cu nasturi ascunși... Dar 
în situații normale, pur şi simplu folosesc magia ca să o închid. 

- Se pare că foloseşti mai mereu multă magie deodată. 

E] ridică din umeri. 

- Mă ajută să îmi consum tensiunea puterii. Magia trebuie elibe- 
rată, consumată, altfel se acumulează și mă înnebuneşte. De aceea 
pietrele illyriane se numesc Siphon - ne ajută să canalizăm puterea, 
să o elimine atunci când este necesar. 

- Chiar te înnebuneşte? am întrebat şi am pus deoparte bolul gol 
de tocană, apoi am ridicat capacul de pe plăcinta cu carne. 

- Chiar mă înnebuneşte. Sau aşa am fost avertizat. Totuși îi simt 
presiunea dacă trece prea mult timp fără să o eliberez. 

- Este îngrozitor. 

Fl ridică din nou din umeri. 

- Totul are un cost, Feyre. Dacă prețul pentru a fi destul de pu- 
ternic ca să-mi protejez poporul este să fiu nevoit să mă lupt cu 
aceeaşi putere, atunci nu mă deranjează. Amren m-a învăţat destule 
despre felul în care să o controlez. Suficient încât să îi fiu dator. 
Inclusiv pentru scutul actual din jurul orașului meu, cât timp sun- 
tem aici. 

Toată lumea din jurul lui avea un folos, o abilitate puternică. Şi 
totuși, eu, iată-mă... nu eram decât un hibrid ciudat. Eram o pacoste. 

- Nu eşti, spuse el. 

- Nu-mi citi gândurile! 

- Nu pot să opresc ce-mi transmiţi uneori prin legătura dintre 
noi. Şi, în plus, de obicei totul ţi se citeşte pe chip, dacă știi unde să 

te uiţi. Ceea ce a făcut ca spectacolul tău de azi să fie şi mai 
impresionant. 

Îşi lăsă deoparte tocana tocmai când am terminat de devorat 
plăcinta cu carne şi m-am strecurat în pat spre perne, cuprinzând 
paharul de vin cu mâinile îngheţate. L-am urmărit cum mânca în 
timp ce beam. 

- Credeai că aş fi plecat cu el? 

EI se opri din mestecat, apoi îşi cobori furculița. 

— Am auzit fiecare cuvânt pe care vi l-aţi spus. Ştiam că poţi avea 
grijă de tine şi totuşi... Se întoarse la plăcinta lui, înghițind o bucată 
înainte de a continua. M-am trezit hotărând că, dacă l-ai fi luat de 
mână, aş fi găsit o cale să accept situaţia. Ar fi fost alegerea ta. 

Am sorbit din vin. 

- Şi dacă m-ar fi apucat el? 

În privire nu se citea decât hotărârea intransigentă. 

- Atunci aş fi distrus lumea ca să te aduc înapoi. 

Un fior rece îmi străbătu şira spinării, iar eu nu mi-am putut lua 
privirea de la el. 

— Aş fi tras în el, dacă ar fi încercat să te rănească, am şoptit. 

Nu recunoscusem asta nici față de mine însămi. 

Ochii îi licăriră. 

- Ştiu. 

Rhysand termină de mâncat, lăsă tava goală în colţ, se întoarse 
spre mine pe pat şi îmi umplu din nou paharul înainte de a-l umple 
pe al lui. Era atât de înalt, încât trebui să se aplece ca să nu lovească 
tavanul înclinat cu capul. 

- Un gând în schimbul altuia, am spus eu. Fără să aduci vorba 
despre antrenament, te rog! 

El chicoti răguşit şi îşi goli paharul, punându-l pe tavă. 

Mă urmări sorbind lung din al meu. 

- Mă gândesc, spuse el, urmărindu-mi limba plimbându-se peste 
buza inferioară, că mă uit la tine şi simt că mor. De parcă nu pot să 

respir. Mă gândesc la faptul că te doresc atât de mult, încât nu pot 
să mă concentrez nici în jumătate din timpul în care sunt în preajma 
ta, iar această cameră este prea neîncăpătoare, ca să mă culc cu tine. 
Mai ales din cauza aripilor. 

Inima mi se poticni. Nu ştiam ce să fac cu braţele, picioarele şi fața 
mea. Am băut restul vinului şi am lăsat paharul lângă pat, încor- 
dându-mi coloana când i-am spus: 

- Mă gândesc la faptul că nu încetez să mă gândesc la tine. Şi 
asta se întâmplă de multă vreme. Chiar dinainte de a părăsi Regatul 
Primăverii. Şi poate că asta mă face o trădătoare nenorocită, dar... 

- Nu te face, spuse el cu o expresie serioasă pe chip. 

Dar mă făcea. Îmi dorisem să-l văd pe Rhysand în săptămânile 
dintre vizite. Și nu-mi păsase când Tamlin încetase să mă viziteze în 
dormitor. Tamlin renunţase la mine, dar și eu la el. Şi din cauza asta 
eram o mincinoasă nenorocită. 

— Ar trebui să dormim, i-am șoptit. 

Ropotul ploii fu singurul sunet pentru un moment lung înainte 
ca el să spună: 

- Bine. 

M-am târât pe pat spre partea aproape lipită de tavanul înclinat 
şi m-am băgat sub pătură. Cearşafurile reci şi aspre se înfășurară în 
jurul meu ca o mână de gheață. Dar tremuratul meu nu avea de-a 
face cu asta, când salteaua și pătura se mișcară, iar apoi cele două 
lumânări de lângă pat se stinseră. 

Întunericul mă lovi deodată cu căldura trupului său. Fu un efort 
să nu mă împing spre ea. Cu toate acestea, niciunul dintre noi nu 
se mişcă. 

Am privit în întuneric ascultând ploaia rece, încercând să-i fur 
căldura. 

— Tremuri atât de tare, încât şi patul se cutremură, spuse el. 

- Am părul ud, am zis eu. Nu era o minciună. 

Rhysand tăcu, apoi salteaua scârțâi, cufundându-se chiar în spa- 
tele meu când căldura lui se revărsă peste mine. 

- Fără aşteptări, spuse el. Ne folosim doar de căldura corpului. 
Râsul din vocea lui mă făcu să mă încrunt. 

Însă mă cuprinse cu mâinile lui mari: o mână și-o lipi de abdo- 
menul meu și mă trase lângă căldura lui, iar pe cealaltă mi-o stre- 
cură pe sub coaste şi braţe, ca să mă ţină lipită de pieptul său. Îşi 
încolăci picioarele cu ale mele, iar apoi un întuneric mai dens, mai 
cald, şi care mirosea a citrice şi a mare se lăsă peste noi. 

Am ridicat o mână spre acel întuneric şi am întâlnit un material 
mătăsos şi moale - era aripa lui, care mă învăluia şi mă încălzea. 
Mi-am plimbat un deget de-a lungul ei, iar el tremură, strângân- 
du-mă mai puternic în braţe. 

- Degetul tău... este foarte rece, spuse el scrâșnind, cuvintele-i 
fiind fierbinţi pe gâtul meu. 

Am încercat să nu zâmbesc atunci când mi-am înclinat încă un 
pic gâtul, sperând ca acea căldură a respirației sale să mi-l mângâie 
din nou. Mi-am trecut degetul de-a lungul aripii, zgâriindu-i ușor 
suprafața netedă cu unghia. Rhys se încordă, răsfirându-şi degetele 
peste abdomenul meu. 

- Creatură crudă şi rea! îmi spuse el tandru, nasul lui atingân- 
du-mi partea expusă a gâtului pe care mi-l arcuisem sub el. Nu te-a 
învăţat nimeni bunele maniere? 

- Nu ştiam că illyrienii sunt nişte copii atât de sensibili, am spus 
eu, trecându-mi încă un deget pe interiorul aripii lui. 

Ceva tare mă împinse în spate. Căldura mă inundă, iar eu m-am 
încordat și relaxat în același timp. I-am mângâliat din nou aripa, acum 
cu două degete, iar el tresări lipit de spatele meu, odată cu mângâierea. 

Degetele pe care şi le răsfirase pe abdomenul meu începură să 
mă mângâie încet. Îşi roti unul în jurul buricului meu, iar eu m-am 
apropiat imperceptibil, frecându-mă de el, arcuindu-mă încă un pic 
pentru a-i face loc celeilalte mâini spre sânii mei. 

- Eşti lacomă, îmi şopti el, buzele plutindu-i deasupra gâtului 
meu. Mai întâi mă terorizezi cu mâinile tale reci, iar acum vrei... Ce 
vrei, Feyre? 

„Mai mult, mai mult, mai mult.“ 

Aproape l-am implorat când degetele îi alunecară pe sânii mei, 
în timp ce, cu cealaltă mână, continuă să mă mângâie lent pe abdo- 
men — atât de încet - îndreptându-se spre banda joasă a pantalonilor 
mei şi durerea din ce în ce mai mare de dedesubt. 

Dinţii lui Rhysand se atinseră de gâtul meu cu o mângâiere lentă. 

- Ce vrei, Feyre? 

Mă muşcă de lobul urechii. 

Am ţipat uşor, arcuindu-mă complet lipită de el, ca şi când i-aş 
fi putut strecura mâna exact în locul în care voiam. Ştiam ce voia 
să-i spun. Nu aveam de gând să-i dau satisfacția. Încă nu. 

Aşa că i-am zis: 

- Vreau să mă distrez. Eram fără suflare. Vreau distracţie. 

Corpul i se încordă din nou în spatele meu. 

Iar eu m-am întrebat dacă nu cumva nu își dădea seama că era o 
minciună; dacă el credea... că doar asta îmi doream. 

Însă începu să-şi miște mâna din nou. 

- Atunci, dă-mi voie să te distrez. 

Îşi strecură o mână pe sub partea de sus a puloverului meu, 
băgând-o direct sub cămașă. Bătăturile de pe mâna lui mă făcură să 
gem când îmi zgâriară uşor sânii şi-mi încercuiră sfârcul întărit. 

- Îmi plac, îmi șopti pe gât, mâna alunecându-i spre celălalt sân. 
Nu ştii cât de mult îmi plac. 

Am gemut când îmi mângâie sfârcul cu un mont şi m-am aplecat 
spre atingerea lui, implorându-l în tăcere. El era tare ca granitul 
în spatele meu, iar eu m-am frecat de el, făcându-l să şuiere uşor 
ŞI vicios. 

- Încetează, îmi spuse el. Ai să-mi strici distracţia. 

Nu aş fi făcut aşa ceva. Am început să mă răsucesc şi să mă întind 
spre el, simțind nevoia doar să-l ating, dar Rhysand ţâţâi şi se îm- 
pinse mai tare în mine, până când nu mai fu loc să-mi strecor nici 
măcar o mână. 

- Vreau mai întâi să te ating, îmi spuse cu o voce guturală pe 
care abia am recunoscut-o. Lasă-mă doar... să te ating. 

Îmi cuprinse sânul în palmă, ca să mă facă să înţeleg. 

Rugămintea fu suficientă să mă opresc şi să cedez când, cu cea- 
laltă mână, îmi trasă din nou linii lente pe abdomen. 

„Nu pot să respir când te privesc. 

Lasă-mă să te ating. 

Deoarece eram gelos şi supărat... 

Ea îmi aparţine.“ 

Mi-am alungat gândurile, frânturile pe care mi le spusese. 

Rhysand își strecură iar un deget de-a lungul marginii pantalo- 
nilor, ca o pisică jucăuşă. 

Încă o dată. 

Încă o dată. 

- Te rog, am reuşit eu să spun. 

El zâmbi lângă gâtul meu. 

— lată acea lipsă de maniere. Mâna îi cobori în cele din urmă în 
pantalonii mei. Prima atingere a lui mă făcu să gem gutural. 

El gemu satisfăcut la umezeala pe care o găsi aşteptându-l şi își 
roti degetul mare în locul din partea superioară a coapselor mele, 
tachinându-mă, mângâindu-l, dar nu prea... 

Cealaltă mână a lui îmi strânse uşor sânul în același moment în 
care mă apăsă cu degetul mare în jos, exact unde voiam. Mi-am 
ridicat coapsele, lipindu-mi capul de umărul lui, gâfâind când își 
mişcă degetul mare... 

Am strigat, iar el râse încet. 

- Aşa? 

Un geamăt fu singurul meu răspuns. „Mai mult, mai mult, mai 
mult.“ 

Încet şi cu neruşinare, degetele îi alunecară în jos, direct prin 
mijloc, iar corpul, mintea şi sufletul meu se concentrară asupra sen- 
zaţiei date de degetul său poziţionat acolo, de parcă ar fi avut tot 
timpul din lume. 

Ticălosul. l 

„Ie rog!“ am repetat eu şi mi-am frecat fundul de el ca să-l fac să 
înțeleagă. 

Atingerea îl făcu să şuiere şi își strecură degetul în mine. Înjură. 

- Feyre... 

Dar eu deja începusem să mă mișc, iar el înjură din nou, expi- 
rând prelung. Îşi lipi buzele de gâtul meu și începu să mă sărute 
spre ureche. 

Am gemut atât de tare, încât am acoperit sunetul ploii când își 
strecură al doilea deget, umplându-mă atât de mult încât nu am mai 
putut să gândesc, să respir. 

- Asta e, îmi şopti el, buzele-i conturându-mi urechea. 

Mă săturasem de atenţia primită de gâtul şi urechea mea. M-am 
răsucit cât de mult am putut şi l-am văzut fixându-mă cu privirea, 
uitându-se la mâna coborâtă în partea din față a pantalonilor mei, 
urmărindu-mi mişcările. 

Încă mă fixa cu privirea când i-am cuprins gura cu a mea, muş- 
cându-l de buza inferioară. 

Rhysand gemu, băgându-şi degetele mai adânc. Mai puternic. 

Nu-mi păsa, nu-mi păsa deloc ce şi cine eram și unde fusesem 
când i-am cedat în întregime, deschizându-mi gura. El își strecură 
limba şi şi-o mișcă în așa fel încât mi-am dat seama ce mi-ar fi făcut 
dacă ar fi ajuns între picioarele mele. 

Încet şi repede, îşi scoase şi-şi înfipse degetele şi însăşi existența 
mea se limită la atingerea lor, la încordarea din ce în ce mai intensă 
cu fiecare mișcare profundă, la fiecare împingere repetată a limbii 
sale în gura mea. 

- Nu ştii cât de mult... Se opri şi gemu din nou. Feyre! 

Sunetul numelui meu pe buzele lui mă duse pe culmi. Eliberarea 
îmi cobori pe coloană, iar eu am țipat, doar ca să-şi lipească buzele de 
ale mele, ca şi când ar fi putut devora sunetul. Limba lui îmi atinse 
cerul gurii când m-am cutremurat lângă el, strângând puternic. El 
înjură din nou şi respiră greoi, mângâindu-mă până la ultimele 
zvâcniri, până când m-am moleşit şi am tremurat în braţele lui. 

Nu am putut să respir destul de puternic și de repede când Rhysand 
îşi scoase degetele, retrăgându-se ca să-i pot întâlni privirea. 

- Am vrut să fac asta când am simţit cât de umedă erai în Regatul 
Coşmarurilor, îmi spuse el. Am vrut să te am chiar acolo, în mijlocul 
tuturor. Dar cel mai mult mi-am dorit să fac asta. 

Mă fixă cu privirea când îşi duse degetele la gură şi le supse, 
simțindu-mi gustul. 

Aveam de gând să-l mănânc de viu. Mi-am strecurat o mână pe 
pieptul lui ca să-l ţintuiesc, dar el mă apucă de încheietura mâinii. 

- Când ai să mă guști, spuse el răgușit, vreau să fim singuri, de- 
parte de toţi ceilalți. Pentru că atunci când ai să guşti din mine, 
Feyre, spuse el lipindu-şi buzele de maxilarul şi de gâtul meu, am să 
urlu atât de tare, încât să dărâm un munte. 

M-am umezit din nou, iar el râse încet. 

- Iar când am să te gust eu, îmi spuse cuprinzându-mă în braţe 
şi lipindu-mă de el, te voi întinde pe o masă, ca pe festinul meu 
personal. 

Am scâncit. 

- Am avut mult timp să mă gândesc la cum şi unde vreau să o fac, 
îmi spuse aproape de pielea gâtului meu, degetele alunecându-i sub 
marginea pantalonilor mei, dar oprindu-se chiar dedesubt. Era destul 
pentru seara asta. Nu am de gând să o fac toată noaptea. Sau într-o 
cameră în care nici măcar nu pot face sex cu tine lipită de perete. 

Am tremurat. El rămase rigid şi lung, lipit de mine. Trebuia să îl 
simt, trebuia să am în mine acea lungime considerabilă... 

— Culcă-te! îmi spuse el. 

La fel de bine ar fi putut să-mi comande să respir sub apă. 

Dar începu să îmi mângâie iar corpul - nu ca să mă excite, ci să 
mă calmeze - cu atingeri lungi şi senzuale pe abdomen, pe coaste. 

Am adormit mai repede decât aş fi crezut. 

Și, poate că datorită vinului sau plăcerii pe care o storsese din 
mine, nu am avut niciun coșmar. 


CAPITOLUL 


49 


M-am trezit caldă, odihnită şi calmă. 

În siguranță. 

Lumina soarelui pătrundea prin fereastra murdară, luminând 
nuanțele de roşu și auriu de pe zidul din aripi din faţa mea - unde 
fusese toată noaptea, protejându-mă de frig. 

Rhysand mă ţinea în braţe şi respira profund şi regulat. Iar eu 
ştiam că un somn atât de adânc și de liniştit era ceva la fel de rar şi 
pentru el. 

Ceea ce făcusem în urmă cu o seară... 

M-am răsucit atentă spre el, iar el mă strânse uşor în brațe, ca şi 
când m-ar fi împiedicat să dispar odată cu ceața dimineții. 

Ochii îi erau deschişi când mi-am lăsat capul pe braţul său. Ne-am 
privit unul pe celălalt la adăpostul aripii lui. 

Şi eu mi-am dat seama că aș fi putut foarte bine să mă mulțu- 
mesc făcând exact asta pentru totdeauna. 

- De ce ai făcut târgul acela cu mine? l-am întrebat eu încet. De 
ce mi-ai cerut o săptămână în fiecare lună? 

Ochii violeți i se cutremurară. 

Jar eu nu am îndrăznit să recunosc că m-aş fi aşteptat la orice, 
dar nu la un asemenea răspuns din partea lui. 

— Pentru că am vrut să-i demonstrez ceva Amaranthei; pentru că 
am vrut să îl enervez pe Tamlin şi pentru că trebuia să te țin în viață 
într-un fel care să nu fie privit ca milostiv. 

- O! 

Gura i se încordă. 

— Ştii că aș face orice pentru poporul meu, pentru familia mea. 

Iar eu fusesem un pion în acel joc. 

Îşi strânse aripa, iar eu am clipit la lumina palidă. 

- Faci sau nu baie? mă întrebă el. 

M-am crispat când mi-am amintit de baia urât mirositoare şi 
murdară de la nivelul inferior. Era destul de rău că o foloseam ca 
să-mi fac nevoile. 

- Mai degrabă aş face baie într-un râu, am spus eu, ignorând 
golul din stomac. 

Rhysand râse încet, iar eu am coborât din pat. 

- Atunci, hai să plecăm de aici! 

Pentru o clipă, m-am întrebat dacă visasem cele întâmplate noap- 
tea trecută. După durerea uşoară şi plăcută dintre picioarele mele, 
nu visasem, dar... 

Poate că ar fi fost mai uşor să pretind că nu se întâmplase nimic. 

Alternativa ar fi putut să fie mai mult decât puteam suporta. 


Hp 


În cea mai mare parte a zilei, am zburat peste o zonă întinsă, 
aproape de locul în care stepele împădurite se ridicau să întâlnească 
Munţii Illyrieni. Nu am vorbit despre noaptea trecută; abia dacă 
am vorbit. 

Alt luminiș. Altă zi în care să mă joc cu puterile mele. Să mă tele- 
portez, să invoc aripile, focul, gheaţa şi apa şi acum vântul. Vântul și 
brizele care se unduiau peste văile și câmpurile cu grâu ale Regatului 
Zilei şi apoi biciuiau cele mai înalte vârfuri acoperite de zăpadă. 

Simţeam cum cuvintele se ridicau în el odată cu trecerea orelor. 
Îl surprindeam privindu-mă ori de câte ori făceam o pauză, îl sur- 
prindeam deschizând gura, apoi închizând-o. 

La un moment dat începu să plouă, apoi se făcu tot mai rece. 
Mai aveam de stat în pădure după lăsarea întunericului şi mă 
întrebam ce fel de creaturi ar fi putut mișuna prin ea. 

Soarele apusese deja când Rhysand mă luă în braţe şi zbură. 

Ne însoțeau doar vântul, căldura şi bubuitul puternic al aripilor 
sale. 

-~ Ce este? am îndrăznit eu. 

Atenţia îi rămase aţintită la pinii întunecaţi peste care treceam. 

- Mai trebuie să-ţi spun o poveste. 

Am aşteptat. El nu continuă. 

I-am atins obrazul cu mâna; era prima atingere intimă din acea 
zi. Pielea îi era rece; mă privi cu ochi goi. 

- Nu mă voi îndepărta - nu de tine, am jurat eu încet. 

Privirea i se îmblânzi. 

~ Feyre... 

Rhysand ţipă de durere, arcuindu-se lipit de mine. 

Am simţit impactul; am simţit durerea orbitoare prin legătura 
care îmi străpunse scuturile mentale; am simţit tremurul zecilor de 
Jocuri în care săgețile îl loviră când fură trase din arcurile de sub 
cupola pădurii. 

Iar apoi, am căzut. 

Rhysand mă apucă, iar magia lui se răsuci în jurul nostru într-un 
vânt întunecat, pregătindu-se să ne teleporteze și eșuă. 

Eşuă pentru că săgeți din frasin îl străpunseră pe el și aripile lui. 
În ziua precedentă, ei ne luaseră urma. Cumva, dăduseră de urma 
stropului de magie pe care îl folosise cu Lucien, şi ne găsiseră chiar 
şi atât de departe... 

Din ce în ce mai multe săgeți fură trase... 

Rhysand îşi proiectă puterea, însă prea târziu. 

Săgeţile îi sfâşiară aripile şi îi loviră picioarele. 

Şi cred că ţipam. Nu de frica de a ne prăbuşi, ci din cauza lui, a 
sângelui şi a strălucirii verzui de pe săgeți. Pe lângă faptul că erau 
din frasin, erau şi otrăvite... 

Un vânt întunecat — puterea lui — se izbi în mine, iar apoi am fost 
aruncată departe când mă trimise rostogolindu-mă dincolo de raza 
de acțiune a săgeţilor, rostogolindu-mă prin aer... 

Strigătul de mânie al lui Rhysand scutură pădurea şi munţii de 
dincolo de ea. Păsările se ridicară în valuri, zburând spre cer, de- 
parte de acel urlet. 

M-am izbit de coroana densă, corpul meu strigând de durere 
când m-am zdruncinat prin lemn, pin şi frunze. Tot mai jos... 

„Concentrează-te, concentrează-te, concentrează-te!“ 

Am proiectat un val din aerul dur care, cândva, mă protejase de 
mânia lui Tamlin. L-am aruncat sub mine ca pe o plasă. 

M-am lovit de un zid invizibil atât de solid, încât am crezut că 
brațul drept ar fi putut să mi se rupă. 

Dar, nu am mai căzut printre crengi. 

La nouă metri dedesubt, pământul aproape că nu se vedea prin 
întunericul tot mai dens. 

Nu credeam că scutul avea să mă susțină multă vreme. 

L-am traversat încercând să nu privesc în jos şi am sărit ultimii 
câțiva metri pe o creangă groasă de pin. Aruncându-mă peste copaci, 
am ajuns la trunchi și m-am agăţat de el gâfâind şi încercând să nu 
mă gândesc la durere, ci la faptul că eram pe pământ. 

Am ascultat ca să-l aud pe Rhysand; ca să-i aud aripile, următorul 
strigăt. Nu am auzit nimic. 

Nici urmă de arcaşii spre care căzuse şi de care mă îndepărtase, 
aruncându-mă. Tremurând, mi-am înfipt unghiile în scoarță cât 
am ascultat. 

Săgeţi de frasin. Săgeţi de frasin otrăvite. 

Pădurea se întuneca tot mai mult, copacii părând să se usuce, 
devenind scheletici. Până şi păsările tăcură. 

M-am uitat la palma mea - la ochiul desenat acolo — şi am trimis 
un gând orb prin el, pe acea legătură. 

„Unde eşti? Spune-mi şi voi veni la tine. Te voi găsi.“ 

Nu era niciun zid de granit negru la capătul legăturii, ci doar o 
umbră nesfârşită. 

Tot felul de ciudăţenii — mari, imense — foşneau în pădure. 

„Rhysand!“ Niciun răspuns. 

Ultima rază de lumină dispăru. 

„Rhysand, te rog!“ 

Niciun sunet. Iar legătura dintre noi... era tăcută. Mereu sim- 
țisem că mă proteja, că mă seducea, că râdea de mine de cealaltă 
parte a scuturilor mele. Iar acum... dispăruse. 

Un urlet gutural, de parcă nişte pietre s-ar fi zgâriat unele de 
celelalte, se undui de la distanţă. 

Mi se ridică tot părul de pe corp. Niciodată nu mai rămăsesem 
aici după apus. Am respirat adânc, punând în arc una dintre puţinele 
săgeți rămase. 

Pe pământ, ceva neted şi întunecat se târi pe lângă mine, frun- 
zele scârțâind sub ceea ce păreau a fi labe imense cu gheare ascuţite 
ca acele. 

Ceva începu să ţipe. Se auziră țipete stridente și panicate. Ca şi 
când ar fi fost sfâşiat. Nu era Rhysand, ci altceva. 

Am început din nou să tremur, vârful săgeţii mele licărind când 
se cutremură odată cu mine. 

„Unde eşti, unde eşti, unde ești. 

Lasă-mă să te găsesc, lasă-mă să te găsesc, lasă-mă să te găsesc.“ 

Mi-am încordat arcul. Orice licăr de lumină m-ar fi putut da de gol. 

Întunericul era aliatul meu; întunericul mă putea proteja. 

Mânia mă ajutase să mă teleportez în primele două dăți. 

Rhysand era rănit. Ei îl răniseră. Îl ţintiseră. Iar acum... Acum... 


Regatul Ceţii şi al Furiei 537 


Nu mânia fierbinte fu cea care mă cuprinse, ci ceva vechi şi 
înghețat şi atât de rău, încât atenţia-mi căpătă precizia unei lame 
de ras. 

lar dacă voiam să-i dau de urmă, dacă voiam să ajung în locul 
in care îl văzusem ultima dată... şi eu trebuia să devin o născocire a 
întunericului. 

Coboram în fugă pe creangă tocmai când ceva se prăbușşi în tufele 
din apropiere, mârâind şi şuierând. Dar m-am pliat în fum şi praf de 
stele şi m-am teleportat de la marginea crengii în copacul din fața 
mea. Creatura de dedesubt scoase un țipăt, dar nu i-am dat atenţie. 

Eram noaptea, eram vântul. 

Dintr-un copac în altul, m-am teleportat atât de repede, încât bes- 
tiile care hoinăreau prin pădure abia îmi observară prezenţa. Iar dacă 
mi-ar fi crescut gheare și aripi, aş fi putut să-mi schimb şi ochii. 

Vânasem la apus destul de des ca să văd cum funcționau şi stră- 
luceau ochii animalelor. 

O comandă calmă îmi făcu ochii să se mărească, schimbân- 
du-se -— o orbire temporară când m-am teleportat din nou între 
copaci, alergând pe o creangă groasă și teleportându-mă prin aer 
spre următoarea... 

Am aterizat, iar pădurea întunecată deveni strălucitoare. Nu 
m-am uitat la creaturile care pândeau în pădurea de dedesubt... 

Nu, am continuat să fiu atentă la a mă teleporta printre copaci, 
până când am ajuns la marginea locului în care am fost atacați, în 
tot acest timp trăgând de legătură, căutând zidul familiar de cealaltă 
parte a ei. Apoi... 

Am găsit o săgeată înfiptă în crengile de deasupra mea. M-am 
teleportat pe trunchiul lat. 

Iar când am scos săgeata din frasin, când mi-am simţit sângele 
nemuritor tremurând în prezenţa ei, am mârâit încet. 

Nu reușisem să număr câte săgeți îl loviseră pe Rhysand. De câte 
mă apărase, folosindu-și corpul. 

Am băgat săgeata în tolbă şi am continuat să merg, încercuind 
zona până ce am zărit o alta, lângă covorul de ace de pin. 

Am crezut că gheaţa ar fi putut licări în urma mea când m-am 
teleportat în direcția din care fusese trasă săgeata, găsind altele. 
Le-am păstrat pe toate. 

Până când am descoperit locul în care crengile de pin erau rupte 
şi distruse. În cele din urmă, i-am simțit mirosul lui Rhysand, iar 
copacii din jurul meu licăriră înghețaţi, când am văzut pământul şi 
crengile stropite cu sângele lui. 

Săgeţile din frasin erau peste tot în jur. 

De parcă l-ar fi așteptat o ambuscadă şi o ploaie de sute de săgeți, 
prea rapide ca să le detecteze sau să le evite, s-ar fi dezlănțuit. Mai 
ales dacă îi distrăsesem atenţia. Dacă fusese distras toată ziua. 

M-am teleportat pe distanțe mici prin acel loc, atentă să nu 
rămân pe pământ prea mult ca nu cumva să-mi simtă mirosul crea- 
turile care rătăceau prin apropiere. 

Urmele îmi spuneau că el căzuse dur şi că ei fuseseră nevoiţi să-l 
târâie. Repede. 

Încercaseră să ascundă dâra de sânge, dar chiar dacă mintea lui 
nu-mi vorbea, puteam să-i aflu parfumul oriunde. Aveam să-i gă- 
sesc oriunde parfumul. 

Poate că se pricepuseră să-și ascundă urmele, dar eu eram și mai 
pricepută. 

Mi-am continuat vânătoarea, cu o săgeată din frasin pusă în arc, 
în timp ce citeam semnele. 

Fusese luat de cel puţin douăzeci și patru de indivizi, deşi mai mulți 
veniseră aici pentru asaltul inițial. Ceilalţi se teleportaseră, lăsând un 
număr limitat care să-l ducă spre munți — spre oricine l-ar fi aşteptat. 

Ei se mişcau repede. Intrau tot mai adânc în pădure, spre giganții 
adormiți ai Munţilor Illyrieni. Sângele îi cursese tot drumul. 

Îmi spunea că era în viață. Trăia, deşi... dacă rănile nu se închi- 
deau... Săgețile din frasin îşi făceau treaba. 

Doborâsem una dintre santinelele lui Tamlin cu o singură săgeată 
de frasin bine țintită. Am încercat să nu mă gândesc la ce ar fi putut 
face o cortină de săgeți. Strigătul lui de durere îmi răsună în urechi. 

Și, din cauza mâniei neînduplecate și nemiloase, am decis că, 
dacă Rhysand nu ar mai fi fost în viață, dacă ar fi fost grav rănit... nu 
mi-ar mai fi păsat cine erau şi de ce o făcuseră. 

Aveam să-i omor pe toți. 

Urmele se despărțiră de grupul principal; probabil că erau nişte 
cercetași trimiși să găsească un loc de înnoptat. Am redus viteza, 
urmărindu-le atent paşii. Două grupuri se despărţiseră, de parcă ar 
fi încercat să ascundă unde se îndreptau. Mirosul lui Rhys se agăța 
de amândouă. 

Aşadar, îi scoseseră hainele. Deoarece ştiuseră că i-aş fi urmărit; 
mă văzuseră cu el. Știuseră că aveam să vin după el. Era, cel mai 
probabil, o capcană. 

M-am oprit pe vârfurile ramurilor unui arbore care domina locul 
în care se separaseră cele două grupuri, scrutând pământul. Unul 
intra mai adânc în munți, iar celălalt se deplasa de-a lungul lor. 

Munţii erau teritoriu illyrian; în munți riscai să fii descoperit de 
o patrulă. Ei presupuneau că m-aș fi îndoit de faptul că ar fi fost des- 
tul de proşti să se ducă într-acolo; că aş fi crezut că s-ar fi îndreptat 
spre pădurea nepăzită şi nepatrulată. 

Mi-am cântărit opțiunile, adulmecând ambele poteci. 

Ei nu luaseră în considerare al doilea miros mai slab care per- 
sista acolo, împletit cu al lui. 

Iar eu nu mi-am permis să mă gândesc la asta când m-am tele- 
portat spre potecile montane, întrecând vântul. Nu mi-am permis să 
mă gândesc la faptul că mirosul meu persista asupra lui Rhys, după 
noaptea trecută. El își schimbase hainele dimineaţă, dar mirosul tru- 
pului său... Fără să fac o baie, mirosul meu îi învăluia tot corpul. 

Aşadar, m-am teleportat spre el, spre mine, iar când peștera în- 
gustă apăru la baza muntelui şi un mic licăr de lumină scăpă din 
gura ei... m-am oprit. 

Un bici pocni. 

Și toate cuvintele, gândurile şi sentimentele mă părăsiră. Se mai 
auzi un pocnet de bici... urmat de un altul. 

Mi-am atârnat arcul peste umăr și am scos o a doua săgeată de 
frasin. Rapid, am unit cele două săgeți astfel încât un vârf să lucească 
la ambele capete şi am procedat la fel cu alte două. Și, după ce am 
terminat, când m-am uitat la pumnalele duble improvizate din fie- 
care mână, când acel pocnet de bici se auzi din nou... M-am tele- 
portat în peşteră. 

Ei aleseseră una cu o intrare îngustă, care se deschidea într-un 
tunel lat şi sinuos, stabilindu-şi tabăra în jurul cotului ca să evite să 
fie depistaţi. 

Cercetaşii din față — doi masculi Mari Spiriduşi cu o armură fără 
însemne pe care nu am recunoscut-o - nu mă observară când am 
trecut pe lângă ei. 

Alţi doi cercetași patrulau chiar în gura peşterii, păzindu-i pe cei 
din faţă. Fiind acolo, am dispărut înainte de a mă putea zări. Am 
cotit, timpul deformându-se, iar ochii mei negri mă usturară din 
cauza luminii. Mi i-am schimbat și, între un clipit şi următorul, 
m-am teleportat, trecând de alte două gărzi. 

Şi când în peşteră le-am văzut pe celelalte patru, micul foc şi ceea 
ce îi făcuseră deja... M-am împins în legătura dintre noi, aproape 
suspinând când am simţit zidul de granit... Însă în spatele lui era 
doar linişte. 

Ei găsiseră lanţuri ciudate din piatră albăstruie ca să-i întindă 
braţele, suspendându-l între pereţii peşterii. Corpul îi atârna de ei, 
spatele fiindu-i o bucată sfâşiată de carne, iar aripile lui... 

Îi lăsaseră săgețile din frasin înfipte în aripi. Şapte săgeți. 

Cu spatele la mine, doar faptul că-i vedeam sângele curgându-i 
pe piele îmi spunea că era în viață. 

Iar asta fu suficient; fu suficient încât am explodat. 

M-am teleportat spre cele două gărzi care ţineau două bice. 

Celelalte din jurul lui strigară când le-am trecut săgețile mele din 
frasin de-a latul gâturilor, adânc şi urât, aşa cum o făcusem de nenu- 
mărate ori când vânam. Într-o clipă, căzură la pământ, cu bicele 
moi. Înainte ca gărzile să poată ataca, m-am teleportat din nou, spre 
cele din apropiere. 

Sângele ţâşni. 

M-am tot teleportat şi am tras cu săgețile. 

Aripile acelea frumoase şi puternice... 

Gărzile de la gura peşterii, care intraseră în grabă, muriră ultimele. 

Iar sângele de pe mâinile mele mi se păru diferit de cel de la 
Poalele Muntelui. Pe acesta... l-am savurat. Sânge pentru sânge. 
Sânge pentru fiecare picătură pe care-o vărsaseră din al lui. 

Tăcerea se lăsă în peşteră când ultimele strigăte încetară să 
răsune, iar eu m-am teleportat în fața lui Rhysand, băgând pum- 
nalele din frasin însângerate în curea. I-am cuprins fața. Palidă - 
era prea palidă. 

Însă el deschise un pic ochii și gemu. 

Nu am spus nimic în clipa în care m-am întins spre lanţurile 
care îl țineau, încercând să nu observ că-l pătasem de sânge. Lan- 
țurile mai rele ca gheaţa păreau în neregulă. Am trecut peste durerea 
şi ciudățenia lor şi-am ignorat slăbiciunea care îmi cobori pe spate 
şi l-am eliberat. 

Genunchii i se loviră de piatră atât de tare, încât am tresărit, dar 
m-am grăbit spre celălalt braţ, încă ridicat. Sângele îi curse pe spate 
şi pe faţă, băltind în adânciturile dintre muşchii lui. 

.— Rhysand, am şoptit eu. Aproape am căzut în genunchi când 
l-am simţit licărind în spatele scuturilor sale mentale, de parcă du- 
rerea şi extenuarea le-ar fi redus la grosimea unui geam. Aripile 
presărate cu săgețile acelea îi rămaseră întinse — atât de dureros de 
întinse, încât m-am crispat. Rhys, trebuie să ne teleportăm acasă. 

EI deschise din nou ochii şi-mi spuse gâfâind: 

- Nu pot. 

Cu orice-ar fi fost otrăvite săgețile, magia şi puterea lui... 

Dar nu puteam rămâne aici, nu când celălalt grup era în apro- 
piere. Aşa că i-am spus „[ine-te bine“ şi l-am prins de mână înainte 
de a ne arunca în noapte și fum. 

Atât de dificilă fu teleportarea, ca şi când greutatea lui şi toată 
acea putere mă trăgeau înapoi. M-am concentrat asupra pădurii, a 
peşterii acoperite cu muşchi pe care o văzusem mai devreme în 
acea zi în timp ce-mi potoleam setea, ascunsă lângă malul râului, 
chiar dacă mi se părea că mergeam prin noroi. Aruncasem o privire 
înăuntru şi nu văzusem nimic în afară de frunze. Măcar era sigură, 
dacă nu și un pic umedă. Era mai bine decât să fim în câmp deschis... 
şi era singura noastră opţiune. 

Fiecare kilometru fu un efort. Dar am continuat să-l strâng pu- 
ternic de mână, îngrozită că, dacă i-aș fi dat drumul, l-aş fi lăsat 
undeva unde nu l-aș mai fi putut găsi şi... 

Apoi, am ajuns în acea peşteră, iar el gemu în agonie, când ne-am 
trântit pe pietrele ude şi reci. 

- Rhysand, am insistat eu, clătinându-mă în întuneric. Întune- 
ricul era atât de impenetrabil, iar cu acele creaturi în jurul nostru, 
nu riscam să fac un foc... 

Dar el era atât de rece şi încă sângera. 

Mi-am impus ochilor să se schimbe din nou, iar gâtul mi se 
strânse când i-am văzut rănile. Din urmele de bici de pe spatele lui, 
sângele continua să picure, dar aripile... 

— Trebuie să scot săgețile. 

El mormăi din nou, cu mâinile sprijinite pe podea. Şi văzându-l 
în starea asta, incapabil de a face măcar un comentariu glumeţ sau 
de a schiţa un zâmbet... 

M-am apropiat de aripa lui. 

- O să te doară. Mi-am încleştat maxilarul când am studiat felul 
în care săgețile îi străpunseseră membrana frumoasă. Ar fi trebuit 
să le rup în două şi să scot fiecare capăt. 

Nu, nu să le rup. Ar fi trebuit să le tai — încet, cu grijă și atenţie, 
pentru ca aşchiile și bucăţile aspre să nu-i cauzeze alte răni. Cine ştia 
ce ar fi putut face o aşchie de frasin dacă ar fi rămas înfiptă acolo? 

- Fă-o, spuse el gâfâind, cu vocea răgușită. 

În total, erau șapte săgeți: trei în aripa aceasta, patru în cealaltă. 
Din nu ştiu ce motiv, ei i le scoseseră pe cele din picioare, rănile 
fiind deja pe jumătate vindecate. 

Sângele picură pe podea. 

Am luat cuțitul de unde era legat de coapsa mea, am cercetat 
locul în care săgeata intra în rană şi am apucat-o ușor. El şuieră, iar 
eu m-am oprit. 

- Fă-o, repetă Rhys, monturile albindu-i-se când îşi strânse mâi- 
nile în pumni pe pământ. 

Am fixat o părticică din marginea zimţată pe săgeată şi am 
început să tai cât de blând am putut. Muşchii însângeraţi ai spatelui 
i se mişcară şi se încordară, iar el începu să respire greoi şi sacadat. 
Prea încet, mă mişcam prea încet. 

Dar dacă m-aş fi mișcat mai repede, aș fi putut să-l rănească mai 
mult; aş fi putut să-i distrug aripa sensibilă. 

- Ştiai, am spus eu acoperind sunetul tăiatului, că într-o vară, 
când aveam şaptesprezece ani, Elain mi-a cumpărat niște vopsea? 
Aveam bani suficient cât să cheltuim pe lucruri în plus, iar ea ne-a 
cumpărat cadouri mie şi Nestei. Nu a avut destui bani pentru tot 
setul, dar mi-a cumpărat roşu, albastru şi galben. Le-am folosit 
până la ultima picătură; am tras de ele cât de mult am putut şi am 
pictat mici decoraţiuni prin casă. 

Inspiră, iar eu am tăiat, în cele din urmă, săgeata. Nu i-am spus 
ce făceam înainte de a scoate săgeata cu o mișcare lină. 

El înjură, încordându-și corpul, iar sângele curse, apoi se opri. 

Aproape am oftat uşurată şi m-am ocupat de următoarea săgeată. 

- Am pictat masa, dulapurile, tocul uşii... Și în camera noastră, 
aveam un dulap negru şi vechi, cu câte un sertar pentru fiecare. 

Oricum nu aveam multe haine pe care să le punem acolo. Am tăiat 
mai repede a doua săgeată, iar el îşi adună puterile când am scos-o. 
Sângele curse, apoi se coagulă. Am început să o tai pe a treia. Am 
pictat flori pentru Elain pe sertarul ei, am spus eu tăind în conti- 
nuare. Trandafiraşi, begonii şi irişi. Iar pentru Nesta... Săgeata zăn- 
găni pe pământ, iar eu am smuls celălalt capăt. 

Am urmărit cum sângele curse şi se opri; l-am privit coborân- 
du-şi aripa spre pământ, corpul tremurându-i. 

- Pentru Nesta, am spus eu ocupându-mă de cealaltă aripă, am 
pictat flăcări. Era mereu mânioasă, mereu ardea. Cred că ea şi Amren 
s-ar împrieteni repede. Cred că i-ar plăcea Velarisul fără să vrea. Și 
cred că i-ar plăcea şi lui Elain. Deşi probabil s-ar ţine după Azriel, 
doar ca să se simtă liniştită. 

Am zâmbit când m-am gândit la cât de frumoşi ar fi fost îm- 
preună. Dacă războinicul ar fi încetat vreodată să o iubească în 
tăcere pe Mor. Mă îndoiam de asta. Probabil că Azriel ar fi iubit-o 
pe Mor, până când ar fi fost o urmă de întuneric între stele. 

Am terminat cu a patra săgeată şi am început să o tai pe a cincea. 

Rhysand vorbi răgușit când spuse privind spre podea: 

~ Pentru tine ce-ai pictat? 

Am scos-o pe a cincea, trecând la a şasea înainte de a-i răspunde: 

— Am pictat cerul înstelat. 

EI încremeni, iar eu am continuat: 

- Am pictat stelele, luna, norii şi doar cerul negru nesfârşit. Am 
terminat cu a șasea şi deja o tăiam pe a şaptea înainte să spun: Nu 
am ştiut niciodată de ce. Rareori ieşeam noaptea afară; de obicei, 
eram atât de obosită după vânătoare, încât nu voiam decât să dorm. 
Dar mă întreb... Am scos cea de-a şaptea şi ultimă săgeată. Mă 
întreb dacă o parte din mine ştia ce mă așteaptă. Că nu voi cultiva 
niciodată cu blândeţe nimic sau că voi fi pasională; că voi fi tăcută 
şi rezistentă şi cu la fel de multe feţe ca noaptea. Că voi fi frumoasă 
pentru cei care ar fi ştiut să se uite la mine, iar dacă oamenii nu s-ar 

fi deranjat să mă privească, ci doar să se teamă de frumuseţea mea... 
Atunci, oricum nu mi-ar mai fi păsat de ei. Mă întreb dacă, până şi 
în disperarea şi deznădejdea mea, nu am fost niciodată cu adevărat 
singură. Mă întreb dacă, nu cumva, eu am căutat acest loc, dacă nu 
cumva eu v-am căutat pe voi toţi. 

Sângele încetă să mai curgă, iar cealaltă aripă a lui cobori spre 
pământ. Încet, urmele de bici de pe spatele lui începură să se coa- 
guleze. Am ocolit spre locul în care era ghemuit pe pământ, cu mâi- 
nile sprijinite pe piatră şi am îngenuncheat. 

EI îşi înălță capul. Ochii îi erau îndureraţi şi buzele palide. 

- M-ai salvat, spuse el răgușit. 

— Ai să-mi explici mai târziu cine erau. 

- A fost o ambuscadă, zise oricum Rhysand, uitându-se să vadă 
dacă aveam răni pe faţă. Soldaţi din Hybern cu lanţuri antice de la 
regele însuşi, ca să îmi anuleze puterea. Probabil că mi-au urmărit 
magia pe care am folosit-o ieri... Îmi pare rău. Rosti cuvintele cu 
greu. I-am dat pe spate părul negru. De aceea nu reuşisem să 
folosesc legătura, să-i vorbesc minții lui. 

- Odihneşte-te! i-am spus şi m-am dus să iau pătura din raniţă. 

Trebuia să fie de ajuns. El mă apucă de încheietura mâinii înainte 
să mă ridic. Închise ochii. Conştiinţa se undui prea repede din el. 
Mult prea repede şi prea intens. 

- Şi eu te căutam pe tine, şopti Rhysand şi leșină. 


CAPITOLUL 
O 


Am dormit lângă el, oferindu-i câtă căldură puteam, suprave- 
ghind intrarea în peşteră toată noaptea. Bestiile din pădure treceau 
pe lângă ea defilând la nesfârşit şi mârâitul lor se stinse doar în 
lumina gri de dinaintea răsăritului. 

Rhysand fu conştient când lumina apoasă a soarelui pictă pereţii 
din piatră, pielea fiindu-i lipicioasă. I-am verificat rănile şi am văzut 
că abia se vindecaseră şi că o strălucire uleioasă ieșea din ele. 

Iar când i-am pus mâna pe frunte, fierbinţeala mă făcu să înjur. 

Otrava care acoperise săgețile era încă în trupul său. 

Tabăra illyriană era atât de departe, încât puterile mele, slăbite 
de noaptea trecută, nu ne-ar fi dus departe. 

Dar dacă ei aveau acele lanţuri oribile ca să-i anuleze puterea şi 
săgeți din frasin care să-l doboare, atunci otrava... 

Trecu o oră, iar starea lui nu se îmbunătăți. Nu, pielea aurie îi era 
palidă - pălea. Respira cu greu. 

- Rhys, am spus eu încet. 

El nu se mişcă. Am încercat să-l scutur. Dacă ar fi putut să-mi 
spună ce otravă era, poate că aş fi încercat să găsesc ceva care să-l 
ajute... Nu se trezi. 

Panica mă lovi pe la amiază. 

Nu ştiam nimic despre otrăvuri sau antidoturi. Şi aici, atât de 
departe de toți... Oare Cassian ne-ar fi dat de urmă la timp? Oare 

Mor s-ar fi teleportat? Am încercat de nenumărate ori să-l trezesc 
pe Rhys. 

Otrava îl făcu să doarmă profund. Nu aveam de gând să risc să 
aştept să primesc ajutor. 

Nu aveam de gând să-i risc viaţa. 

Așa că l-am învelit cu cât de multe straturi am putut, mi-am luat 
mantia, l-am sărutat pe frunte şi am plecat. 

Eram la doar câteva sute de metri de locul în care vânasem noap- 
tea trecută, iar când am ieşit din peşteră, am încercat să nu mă uit la 
urmele bestiilor care trecuseră pe acolo, chiar deasupra noastră. 
Erau imense şi oribile. 

Aveam să vânez ceva şi mai groaznic. 

Eram deja lângă o apă curgătoare, aşa că mi-am întins capcana 
în apropiere, abia străpânindu-mi tremuratul mâinilor. 

Mi-am pus mantia - aproape nouă, elegantă şi minunată - în 
mijlocul laţului. Și am așteptat. 

O oră. Două. 

Mai aveam puţin şi aş fi negociat cu Cazanul, cu Mama, când o 
linişte familiară se lăsă peste pădure. 

Unduind spre mine, păsările încetară să ciripească, iar vântul 
încetă să şuiere printre pini. 

Iar când un trosnet se auzi prin pădure, urmat de un țipăt care 
îmi sparse timpanele, am pus o săgeată în arc şi am plecat să-l văd 
pe Suriel. 


Hp 


Era la fel de îngrozitor cum mi-l aminteam: 

Mantiile zdrenţuite ascundeau nu un corp din piele, ci din ceea ce 
păreau a fi oase tari şi roase. Gura fără buze găzduia dinți prea mari, 
iar degetele lui — lungi, subțiri - se loviră zgomotos unele de altele 
cât evaluă mantia elegantă pe care o pusesem în mijlocul laţului, ca 
şi când materialul ar fi fost umflat de vânt. 

- Feyre Distrugătoarea Blestemului, spuse acesta, întorcându-se 
spre mine cu o voce care-i aparținea atât lui, cât și altora. 

Mi-am coborât arcul. 

- Am nevoie de tine. 

Nu mai aveam timp. Simţeam presiunea care, prin legătură, mă 
implora să mă grăbesc. 

- Ce schimbări fascinante ţi-a oferit anul ţie şi lumii! spuse el. 

Un an. Da, trecuse deja mai mult de un an de când traversasem 
prima dată zidul. 

- Am întrebări, am spus eu. 

Acesta zâmbi, arătându-și dinţii prea mari, pătaţi şi maro. 

- Ai două întrebări. 

Un răspuns şi un ordin. 

Nu am pierdut timpul; nu cu Rhysand, nu când pădurea ar fi 
putut să colcăie cu inamicii care ne cătau. 

- Cu ce-au fost otrăvite săgețile? 

- Cu Otrava Sângelui, îmi răspunse creatura. 

Nu cunoşteam acea otravă, nu auzisem niciodată de ea. 

- Unde găsesc leacul? 

Surielul îşi lovi degetele din os unele de celelalte, ca şi când su- 
netul ar fi fost răspunsul. 

- În pădure. 

Am şuierat, privind în jos. 

— Te rog, fii mai clar. Care este leacul? 

Surielul îşi înclină capul, osul licărind în lumină. 

- Sângele tău. Dă-i sângele tău, Distrugătoare a Blestemului! Este 
plin de darurile vindecătoare ale Marelui Lord al Răsăritului. ÎI va 
cruța de acţiunea otrăvii sângelui. 

— Asta e tot? am insistat eu. Cât sânge? 

- Câteva guri vor fi suficiente. Un vânt gol și uscat - deloc asemă- 
nător cu vălurile reci şi cețoase care pluteau de obicei — îmi atinse 
fața. Te-am mai ajutat. Acum te-am ajutat. Și ai să mă eliberezi îna- 
inte să-mi pierd răbdarea, Distrugătoare a Blestemului! 

O parte umană primară, care încă sălășluia în mine, tremură 
când m-am uitat cu atenţie la lațul din jurul picioarelor sale, care îl 
țintuia de pământ. Poate de data asta, Surielul se lăsase prins. Şi ştia 
cum să se elibereze — învățase din clipa în care îl salvasem de naga. 

Era un test de onoare. Şi o favoare. Pentru săgeata trasă ca să-l 
salvez anul trecut. 

Însă mi-am pus săgeata în arc, crispându-mă la otrava care o 
acoperea. 

- Mulţumesc pentru ajutor, am spus eu, pregătindu-mă să fug 
dacă m-ar fi atacat. 

Dinţii pătaţi ai Surielului clănțăniră unii de ceilalți. 

- Dacă vrei să grăbeşti vindecarea partenerului tău, pe lângă sân- 
gele tău, o buruiană cu flori roz răsare lângă râu. Pune-l să o mestece. 

Am tras săgeata spre laţ, înainte de a-l auzi rostindu-şi cuvintele 
până la capăt. 

Capcana se desfăcu, iar cuvântul țăcăni prin mine. 

Partener. 

- Ce ai spus? 

Surielul se ridică, înălțându-se deasupra mea chiar şi din cealaltă 
parte a poienii. Nu îmi dădusem seamă că, în ciuda oaselor, era 
musculos, puternic. 

- Dacă vrei să... Surielul se opri şi rânji, arătându-şi aproape toţi 
dinţii laţi şi maro. Aşadar, nu ai ştiut. 

- Spune-o, am zis eu printre dinți. 

- Marele Lord al Regatului Nopţii este perechea ta. 

Nu eram sigură că respiram. 

- Interesant, spuse Suriel. 

Pereche. 

Pereche. 

Pereche. 

Rhysand era perechea mea. 

Nu iubitul, nu soțul, ci mai mult de atât. Legătura dintre noi era 
atât de profundă şi atât de permanentă, încât era mai onorantă 
decât toate celelalte. Rară, prețioasă. 

Nu eram perechea lui Tamlin. 

Ci a lui Rhysand. 

„Eram gelos şi supărat... 

Eşti a mea.“ 

- El ştie? am întrebat eu fără să vreau, încet şi forțat. 

Surielul își apucă mantia nouă cu degetele osoase. 

- Da. 

- De mult timp? 

- Da. De când... 

- Nu. Poate să-mi spună el, vreau să o aud din gura lui. 

Surielul își înclină capul. 

— Tu... simţi prea multe, prea repede. Nu înţeleg aşa ceva. 

- Cum să fiu partenera lui? Partenerii sunt egali — potriviţi, măcar 
în anumite privinţe. 

— Fl este cel mai puternic Mare Lord care a existat vreodată pe 
pământ. Tu eşti... nouă. Eşti făcută din toţi cei şapte Mari Lorzi. 
Deosebită față de orice altceva. Asta nu vă face să semănați? Nu vă 
potriviţi 

Parteneră. Iar el ştia... știuse. 

Am privit spre râu, ca şi când aș fi putut să văd tocmai până în 
peşteră, unde dormea Rhysand. 

Când m-am uitat din nou la Suriel, dispăruse. 

Am găsit buruiana roz şi am smuls-o din pământ când am plecat 
înapoi spre peşteră. 

Din fericire, Rhysand, care era deja treaz, îmi zâmbi când am 
intrat, straturile pe care le aruncasem peste el fiind acum împrăş- 
tiate pe pătură. 

I-am aruncat buruiana, împroşcându-i pieptul gol cu pământ. 

— Mestecă asta. 

Cu privirea înceţoşată, clipi. 

„Parteneră.“ 

Dar se supuse, încruntându-se la plantă înainte de a smulge 
câteva frunze şi de a începe să le mestece. Se strâmbă când înghiţi. 
Mi-am scos vesta, mi-am ridicat mâneca şi m-am îndreptat spre el. 
Ştiuse şi nu-mi spusese. 

Ceilalţi ştiuseră? Ghiciseră? 

Îmi promisese că nu mă va minți, că nu-mi va ascunde nimic. 

lar acesta era cel mai important lucru din existența mea 
nemuritoare... 

Mi-am trecut pumnalul peste antebraţ, făcând o tăietură lungă 
şi adâncă şi am căzut în genunchi în faţa lui. Nu am simţit durerea. 

- Bea. Acum. 

Rhys clipi din nou, ridicând din sprâncene, dar nu i-am dat şansa 
să obiecteze înainte să-l apuc de ceafă, să-mi duc braţul la gura lui 
şi să-l lipesc de pielea mea. 

Se opri când sângele îi atinse buzele. Apoi, deschise gura mai 
mult, limba lui atingându-mi braţul când îmi sorbi sângele. O gură. 
Două. Trei. 

Mi-am smucit brațul. Rana mi se vindecase, deja, şi mi-am tras 
mâneca. 

- Nu ai dreptul să-mi pui întrebări, i-am zis eu, iar el își ridică 
privirea spre mine, extenuarea și durerea citindu-i-se pe chip, iar 
sângele meu strălucindu-i pe buze. O parte din mine uri acele 
cuvinte pe care i le adresam cât era rănit, dar, pe de altă parte, nu-mi 
păsa. Trebuie doar să-mi răspunzi la ele. Şi nimic mai mult. 

Precauţia îi inundă ochii, dar el dădu aprobator din cap, mai 
muşcând o dată din buruiană şi mestecând. 

Mi-am coborât privirea spre el, la războinicul pe jumătate illy- 
rian, care era partenerul meu de suflet. 

— De cât timp știi că sunt partenera ta? 

Rhysand încremeni. Întreaga lumea încremeni. 

El înghiţi. 

- Feyre. 

- De cât timp ştii că sunt perechea ta? 

- Tu... l-ai capturat pe Suriel? Cum de îşi dăduse seama, nu-mi păsa. 

- Am spus că nu ai voie să-mi pui nicio întrebare. 

Mi s-a părut că ceva asemănător panicii i-ar fi traversat chipul. 
El mestecă din nou planta - ca şi când l-ar fi ajutat instantaneu, ca 
şi când ar fi ştiut că voia să-şi recapete complet puterea ca să înfrunte 
situația, ca să mă înfrunte pe mine. Culoarea îi revenea deja în 
obraji, poate datorită puterii vindecătoare a sângelui meu. 

- Am bănuit o vreme, spuse Rhysand, înghițind, încă o dată, în 
sec. Am ştiut cu siguranță când Amarantha te ucidea. Şi când am 
stat pe balconul de la Poalele Muntelui, chiar după ce am fost elib- 
erați, am simțit legătura stabilindu-se între noi. Cred că momentul 
Creării tale a... accentuat mirosul legăturii. M-am uitat la tine atunci 
şi puterea ei m-a lovit din plin. 

Se clătină din picioare, cu privirea pierdută, de parcă ar fi fost 
şocat, îngrozit. 

Asta se întâmplase cu mai mult de un an în urmă. 

Îmi auzeam pulsul în urechi. 

- Când aveai de gând să-mi spui? 

- Feyre. 

- Când aveai de gând să-mi spui? 

- Nu ştiu. Am vrut să o fac ieri. Sau când ai fi observat că nu era 
doar un târg între noi. Am sperat că îţi vei da seama când m-am 
culcat cu tine și... 

- Ceilalţi ştiu? 

- Amren şi Mor ştiu. Azriel și Cassian bănuiesc. 

Faţa îmi ardea. Ei ştiau... 

- De ce nu mi-ai spus? 


Regatul Ceţii şi al Furiei 553 


- Erai îndrăgostită de el; urma să te căsătoreşti cu el. Tu suportai 
totul şi nu mi s-a părut potrivit să-ți spun. 

— Meritam să ştiu. 

- Aseară mi-ai spus că voiai să te distrezi. Nu o legătură între doi 
parteneri. Și nu cu cineva ca mine — cu o pacoste. Aşadar, cuvintele 
pe care i le aruncasem după cele întâmplate în Regatul Coşmarurilor 
îl bântuiseră. 

- Mi-ai promis că nu vei avea secrete, că nu vei juca niciun joc. 
Mi-ai promis. 

Ceva se prăbuşea în pieptul meu. O parte din mine pe care o 
crezusem dispărută de mult. 

- Ştiu că am făcut-o, spuse Rhysand, chipul strălucindu-i din 
nou. Crezi că nu am vrut să-ţi spun? Crezi că mi-a plăcut să aud că 
mă voiai doar ca să te distrezi şi să te simţi bine? Crezi că nu am 
înnebunit când ticăloşii m-au doborât din aer pentru că am fost 
prea ocupat să mă întreb dacă ar trebui să-ți spun sau să aştept... sau 
să mă mulțumesc cu orice mi-ai fi oferit? Sau că poate ar trebui să 
te las să pleci ca să nu duci o viaţă în care să nu fii vânată de asasini 
şi Mari Lorzi pentru că eşti cu mine? 

- Nu vreau să aud. Nu vreau să te aud cum îmi explici cum ai 
presupus că ştiai mai bine, că nu puteam face față... 

- Nu am făcut asta... 

- Nu vreau să te aud cum îmi spui că ai hotărât că era mai bine 
să nu ştiu nimic, în timp ce prietenii tăi ştiau, în timp ce voi toți aţi 
decis ce era bine pentru mine... 

- Feyre... 

- Du-mă înapoi în tabăra illyriană. Acum. 

Fl gâfâia. 

— Te rog. 

Dar m-am grăbit spre el şi l-am apucat de mână. 

- Du-mă înapoi acum! 

Şi i-am văzut durerea şi tristețea din ochi, dar nu mi-a păsat, nu 
când chestia din pieptul meu se răsucea şi se rupea. Nu când inima 

mea... inima mea mă durea atât de rău, încât mi-am dat seama că, 
într-un fel, îşi revenise în ultimele câteva luni. Că el mi-o întregise. 
Iar acum, mă durea. 
Rhysand văzu toate astea şi chiar mai multe pe chipul meu, iar 
eu nu i-am văzut decât agonia din ochi, când își adună puterea şi, 
gemând de durere, ne teleportă în tabăra illyriană. 


CAPITOLUL 
SI 


Am aterizat în noroiul înghețat, chiar în fața micii case din piatră. 

Cred că intenționase să ne teleporteze înăuntru, dar puterile îi 
cedaseră. În cealaltă parte a curții, i-am zărit pe Cassian şi pe Mor la 
fereastra casei, luând micul dejun. Cu ochi mari, se grăbiră spre ușă. 

- Feyre! gemu Rhysand, braţele-i goale îndoindu-i-se când în- 
cercă să se ridice. 

L-am lăsat zăcând în noroi şi m-am grăbit spre casă. 

Uşa se deschise, iar Cassian și Mor alergară spre noi, uitându-se 
atent la fiecare centimetru al corpurilor noastre. Cassian îşi dădu 
seama că eram întreagă şi se grăbi spre Rhysand, care se lupta să 
se ridice, noroiul acoperindu-i pielea goală, dar Mor... Mor îmi 
văzu chipul. 

M-am îndreptat spre ea, rece şi nepăsătoare. 

— Vreau să mă duci undeva departe, am spus eu. Chiar acum. Tre- 
buie să plec — trebuie să mă gândesc; am nevoie de spaţiu, de linişte 
şi de calm. 

Mor se uită când la mine, când la el, muşcându-și buza. 

- Te rog! am spus eu, iar vocea mi se sparse la fiecare cuvânt. 

În spatele meu, Rhysand îmi pronunţă din nou numele, gemând. 

Mor se uită încă o dată atent la chipul meu şi mă luă de mână. 

Am dispărut în vânt și noapte. 

Lumina mă asaltă, iar eu am studiat împrejurimile: munții şi 
zăpada proaspătă, care strălucea în lumina amiezii şi care era atât 
de curată în comparaţie cu murdăria de pe mine, ne înconjurau. 

Eram sus pe vârfuri şi, cam la o sută de metri distanță, o cabană 
din lemn stătea ascunsă între două creste superioare ale muntelui, 
care o protejau împotriva vântului. Casa era întunecată şi, din câte 
îmi dădeam seama, nu era nimic în jurul ei. 

- Casa este protejată, deci nimeni nu se poate teleporta înăuntru. 
De fapt, nimeni nu poate trece de acest punct, fără permisiunea fa- 
miliei noastre. Mor înaintă, zăpada scârțâind sub cizmele ei. În lipsa 
vântului, vremea era destul de blândă, încât să-mi amintească de 
faptul că primăvara venise în lume, cu toate că aş fi pariat pe lăsarea 
frigului de îndată ce soarele ar fi apus. Am urmat-o, ceva vâjâind pe 
pielea mea. Ai voie să intri, spuse Mor. 

- Pentru că sunt perechea lui? 

Ea continuă să meargă prin zăpada până la genunchi. 

- Ai ghicit sau ţi-a spus el? 

- Suriel mi-a spus. După ce am plecat ca să caut informaţii des- 
pre cum să-l vindec. 

Ea înjură. 

- Fl este... în regulă? 

- Va supravieţui, am spus eu. Ea nu-mi mai adresă alte între- 
bări. lar eu nu mă simţeam destul de generoasă, încât să-i mai spun 
şi altceva. Am ajuns la uşa cabanei, pe care ea o descuie fluturând 
o mână. 

Am văzut o cameră principală lambrisată, care consta dintr-o 
bucătărie la dreapta şi o sufragerie cu o canapea din piele acoperită 
cu blănuri la stânga; în spate, un holișor ducea spre două dormi- 
toare şi o baie comună şi nimic altceva. 

- Aici eram trimişi să „reflectăm“ când eram tineri, spuse Mor. 
Rhysand obișnuia să-mi aducă pe ascuns cărți şi băutură. 

M-am crispat când i-am auzit numele. 

— Este perfect, am spus eu ferm. Mor flutură din mână şi un foc 
prinse viaţă în șemineu, căldura inundând camera. Mâncarea ate- 
riză pe tejgheaua bucătăriei şi ceva bocăni în ţevi. 

- Nu ai nevoie de lemne de foc, spuse ea. O să ardă până când ai 
să pleci. 

Ea ridică o sprânceană, ca şi când s-ar fi întrebat când aveam 
s-o fac. 

Mi-am întors privirea. 

- Te rog să nu-i spui unde sunt. 

- Va încerca să te găsească. 

- Spune-i că nu vreau să fiu găsită. Nu pentru o vreme. 

Mor îşi muşcă buza. 

- Nu este treaba mea... 

— Atunci, nu spune nimic. 

Îmi vorbi oricum. 

— A vrut să îți spună. Și l-a chinuit că nu a făcut-o. Dar... Doar cu 
tine l-am văzut atât de fericit. Și nu cred că are vreo legătură cu fap- 
tul că eşti perechea lui. 

- Nu-mi pasă. Ea tăcu, iar eu simţeam ce voia să-mi spună, aşa 
că i-am zis: Îți mulțumesc pentru că m-ai adus aici. Am respins-o 
politicos. 

Mor își înclină capul. 

- Am să revin peste trei zile. Ai haine în dormitoare şi toată apa 
caldă de care ai nevoie. Casa este vrăjită să aibă grijă de tine; trebuie 
doar să-ți doreşti sau să spui ce-ţi trebuie şi vei primi orice. 

Nu-mi doream decât singurătate, şi linişte, şi... o baie caldă 
părea un început bun. 

Fa părăsi casa înainte să mai pot spune altceva. 

Eram singură, fără nimeni altcineva prin preajmă pe o rază de 
câțiva kilometri. Am rămas în cabana tăcută şi m-am uitat în gol. 


PARTEA A TREIA 


CASA CETII 


CAPITOLUL 
DA 


În podeaua cabanei montane era o cadă adânc îngropată, una 
destul de mare, încât să găzduiască aripi illyriene. Am umplut-o cu 
apă aproape fierbinte, fără să-mi pese de cum funcționa magia din 
această casă. Eram mulțumită că funcţiona. Huiduind şi crispân- 
du-mă, am intrat. 

După trei zile fără să fac o baie, căldura şi curăţenia ei ar fi putut 
să mă facă să plâng. 

Pe vremuri, nu făceam una cu săptămânile — pentru că a aduce 
apă caldă în casa familiei ar fi fost un deranj mai mare decât merita. 
Pentru că nu aveam nici măcar o cadă şi aveam nevoie de câteva 
găleți bune ca să ne spălăm. 

M-am spălat cu un săpun închis la culoare care mirosea a fum şi 
pin și, după ce am terminat, am rămas acolo privind aburul care 
şerpuia printre cele câteva lumânări. 

Pereche. 

Cuvântul mă alungă din baie mai curând decât mi-aş fi dorit şi 
mă bântui când m-am îmbrăcat cu hainele găsite într-un sertar din 
dormitor: pantaloni negri, un pulover crem care îmi atârna până la 
jumătatea coapsei şi ciorapi groşi. Îmi ghiorăia stomacul şi mi-am 
dat seama că nu mâncasem din ziua precedentă, deoarece... 

Deoarece el fusese rănit, iar eu înnebunisem de-a binelea când 
îmi fusese luat, doborât de pe cer ca o pasăre. 

Acționasem din instinct, din impulsul de a-l proteja care venise 
din adâncurile ființei mele... 

Pe tejgheaua din lemn, am găsit un vas cu supă probabil adusă 
de Mor şi am luat o oală din fontă ca să o încălzesc. Aşteptând să se 
încălzească supa, am mâncat jumătate din pâinea proaspătă şi cro- 
cantă din apropierea cuptorului. 

E] bănuise înainte ca Amarantha să-l fi eliberat măcar. 

Ziua nunţii mele... O întrerupsese ca să mă cruţe de o greşeală 
îngrozitoare sau în folosul lui? Pentru că eram perechea lui și era 
inacceptabil să mă lase să fac un legământ cu altcineva? 

Mi-am luat cina în linişte, doar pârâitul focului ținându-mi 
companie. 

Și, sub barajul gândurilor mele, am simţit un zvâcnet de uşurare. 

Relaţia mea cu Tamlin fusese sortită eşecului de la început. Ple- 
casem doar ca să-mi găsesc perechea, să mă duc la el. 

Ar fi funcționat doar dacă aș fi încercat să ne cruţ pe amândoi de 
jenă şi de zvonuri, însă îmi găsisem adevărata pereche. 

Nu eram o trădătoare mincinoasă şi nenorocită. Nici pe departe. 
Chiar dacă Rhysand ştiuse că eram perechea lui, chiar dacă împăr- 
ţisem patul cu Tamlin. Luni de zile. El ştiuse că împărțeam patul cu 
el şi nu se dăduse de gol. Sau poate că nu-i păsa. 

Poate că nu-şi dorea legătura. Poate sperase că avea să dispară. 

Atunci, nu îi datoram nimic lui Rhysand - nu aveam de ce să-mi 
cer scuze. 

Dar el ştia că voi reacţiona prost. Că m-ar fi rănit mai mult decât 
m-ar fi ajutat. 

Şi ce dacă aş fi ştiut? 

Dacă aș fi știut că Rhys era perechea mea, cât timp îl iubisem 
pe Tamlin? 

Asta nu era o scuză pentru faptul că nu-mi spusese. Nu se scuza 
pentru ultimele săptămâni, când mă urâsem atât de mult pentru că 
îl doream atât de intens... când el ar fi trebuit să-mi spună. Dar... 
am înțeles. 

Am spălat vasele, am strâns firimiturile de pe masă şi am măturat 
prin bucătărie și sufragerie, apoi m-am urcat într-unul din paturi. 

Doar cu o seară în urmă, mă ghemuisem lângă el, numărându-i 
respirațiile ca să mă asigur că nu încetau. Cu o seară înainte, fu- 
sesem în braţele lui şi-i simţisem degetele între picioare şi limba în 
gură. lar acum, deşi cabina era încălzită, cearşafurile erau reci. Patul 
era mare... şi gol. 

Prin mica fereastră din sticlă, pământul viscolit din jurul meu 
strălucea albastru în lumina lunii. Vântul şuiera, spulberând zăpada 
peste cabană. 

M-am întrebat dacă Mor îi spusese unde eram. 

M-am întrebat dacă, într-adevăr, m-ar fi căutat. 

Pereche. 

Perechea mea. 


Hp 


Lumina soarelui reflectată de zăpadă mă trezi, iar eu am mijit 
ochii din cauza strălucirii, înjurându-mă că nu trăsesem draperiile. 
Am avut nevoie de o clipă să-mi amintesc unde mă aflam; de ce 
eram în această cabană izolată, în creierul munţilor... Nu ştiam ce 
munţi erau aceştia. 

Rhysand menţionase o dată un refugiu pe care Mor şi Amren îl 
arseseră din temelii, dintr-o ceartă. M-am întrebat dacă era acesta; 
dacă fusese reconstruit. Totul era atât de confortabil şi de uzat, dar 
într-o formă relativ bună. 

Mor şi Amren ştiuseră. 

Nu puteam decide dacă le uram pentru asta. 

Fără îndoială, Rhysand le ordonase să nu spună nimic, iar ele îi 
respectaseră dorinţa, dar... 

Am făcut patul, am luat micul dejun, după care am spălat vasele, 
apoi am rămas încremenită în mijlocul sufrageriei. 

Aş fi fugit. 

Aşa cum se aştepta Rhys să fac — aşa cum îi spusesem că oricine 
întreg la mine ar fi fugit de el. Ca o lașă, ca o nebună, îl lăsasem rănit 
în noroiul îngheţat. 

Plecasem de lângă el... la o zi după îi spusesem că era singurul de 
care nu m-aș fi îndepărtat. 

Îi cerusem sinceritate și, la primul test adevărat, nu îl lăsasem să 
fie sincer. Nici măcar nu-l ascultasem. 

„Mă vezi.“ 

Ei bine, refuzasem să-l văd. Poate că refuzasem să văd ce era 
chiar în faţa mea. 

Plecasem. 

Şi poate că nu ar fi trebuit să o fac. 


H 


Plictiseala mă lovi la jumătatea zilei. 

O plictiseală severă, mulțumită faptului că eram prinsă înăuntru, 
în timp ce zăpada se topea încet în ziua călduroasă de primăvară, 
ascultând cum picura apa de pe acoperiș. 

Asta îmi stârni curiozitatea și, după ce m-am uitat prin sertarele 
şi dulapurile din ambele dormitoare (haine, bucăți dintr-o panglică 
veche, cuțite și arme ascunse printre ele, ca şi când unul dintre ei 
le-ar fi aruncat și le-ar fi dat uitării), prin dulapurile din bucătărie 
(mâncare, conserve, oale și tigăi, o carte de bucate pătată) şi sufra- 
gerie (pături, nişte cărți, alte arme ascunse peste tot), m-am aven- 
turat în debara. 

Pentru un refugiu al unui Mare Lord, cabana era... neobișnuită, 
deoarece totul fusese făcut şi desemnat cu atenţie, dar... neglijent. 
Ca şi când acesta ar fi fost singurul loc în care ar fi putut să vină cu 
toţii, să stea în paturi şi pe canapea și să fie doar ei înșiși, stabilind 
pe rând cine gătea în acea seară, cine vâna, cine făcea curat... 

Ca o familie. 

Părea gândit pentru o familie — cea pe care nu o avusesem cu 
adevărat, cea la care nu îndrăznisem vreodată să sper, la care nu mă 
mai aşteptam când mă obişnuisem cu spaţiul şi formalitatea traiului 
într-un conac. Cu a fi un simbol pentru un popor distrus, un idol de 
aur şi o marionetă a unei Mari Preotese. 

Am deschis ușa debaralei și un val de vânt rece mă întâmpină, 
dar lumânările se aprinseră, mulțumită magiei care păstra locul 
ospitalier. Rafturile neprăfuite (alt beneficiu magic, fără îndoială) 
licăreau cu alte provizii de mâncare. Cărţi, echipament sportiv, ra- 
niţe şi funii şi — ce surpriză! — alte arme. M-am uitat prin toate aceste 
rămăşiţe ale aventurilor trecute şi viitoare şi aproape le-am ratat 
când am trecut pe lângă ele. 

Șase cutii cu vopsea. 

Hârtie, câteva pânze. Pensule, vechi și pătate cu vopsea de nişte 
mâini leneșe. 

Mai erau şi alte rechizite de artă — pasteluri, acuarele, ceea ce părea 
a fi cărbune pentru desen, dar... m-am holbat la vopsea şi la pensule. 

Care dintre ei încercase să picteze când fusese blocat aici sau se 
bucurase de o vacanţă cu ei toţi? 

Mi-am spus că mâinile îmi tremurau de frig când m-am întins 
după vopsea și am deschis capacul. 

Era încă proaspătă. Probabil datorită magiei care conserva 
acest loc. 

M-am uitat în interiorul întunecat al cutiei pe care am deschis-o: 
era albastru. 

Apoi am început să adun rechizitele. 


3 


Am pictat toată ziua. 

După ce a apus soarele, am pictat toată noaptea. 

Luna apusese când m-am spălat pe mâini, pe faţă şi pe gât şi 
m-am urcat în pat, fără măcar să mă deranjez să mă dezbrac înainte 
de a adormi. 

M-am trezit, cu pensula în mână, înainte ca soarele de primă- 
vară să-nceapă din nou să dezghețe munții din jurul meu. 

M-am oprit doar cât să mănânc. Soarele apunea din nou, exte- 
nuat de adâncitura pe care o făcuse în stratul de zăpadă de afară, 
când se auzi o bătaie în ușă. 

Stropită cu vopsea - puloverul crem fiind complet distrus - am 
înghețat. 

Se mai auzi o bătaie, uşoară, dar insistentă. Apoi... 

- Te rog, nu fi moartă! 

Nu știam dacă fu uşurare sau dezamăgire acea senzaţie de apă- 
sare din pieptul meu când am deschis uşa și am găsit-o pe Mor 
suflând aer cald în mâinile-i făcute pâlnie. 

Ea se uită la vopseaua de pe pielea şi din părul meu. La pensula 
din mâna mea. 

Şi la ceea ce făcusem. 

Mor intră din noaptea înviorătoare de primăvară și fluieră uşor 
când am închis uşa. 

- Ei bine, cu siguranţă ai fost ocupată! 

Într-adevăr. 

Pictasem aproape toţi pereţii din camera principală. 

Şi nu doar rânduri late de culoare, ci şi decorațiuni - mici imagini. 
Unele erau simple: grupuri de țurțuri care picurau pe marginile pra- 
gului. Ele se topeau în primii lăstari ai primăverii, apoi izbucneau în 
plină floare vara, înainte de a străluci și de a se închide în frunzele 
de toamnă. Pictasem inele de flori în jurul mesei de jucat cărți de 
lângă geam; frunze şi flăcări în jurul mesei din sufragerie. 

Însă, între decorațiunile complexe, îi pictasem pe ei. Mici părți 
din Mor, Cassian, Azriel, Amren şi... Rhys. 

Mor se îndreptă spre şemineul mare, a cărui poliţă o pictasem 
într-un negru sclipitor, cu striaţii aurii şi roşii. De aproape, era o 
pictură drăguță și complexă. Dar, de pe canapea... 

- Aripi illyriene, spuse ea. Uf, ce-or să mai jubileze! 

Dar ea se duse la fereastră, pe care o încadrasem cu şuviţe răsu- 
cite aurii, arămii şi de bronz. Mor îşi trecu degetele prin păr, încli- 
nându-şi capul. 

- Drăguţ! spuse ea continuând să cerceteze camera. 

Privirea îi căzu pe pragul uşii spre holul care ducea către dor- 
mitor şi se strâmbă. 

- De ce sunt acolo ochii lui Amren? 

Într-adevăr, chiar deasupra uşii, în mijlocul arcadei, pictasem 
doi ochi argintii şi strălucitori. 

- Pentru că ea veghează întotdeauna. 

Mor pufni. 

- Pur şi simplu, nu e suficient. Pictează-mi ochii lângă ai ei, ca 
bărbaţii din familia asta să ştie că amândouă îi vom urmări data vii- 
toare când vor veni aici ca să se îmbete o săptămână în continuu. 

- Ei fac asta? 

- O făceau. Înainte de Amarantha. În fiecare toamnă, ei trei se 
încuiau în această casă timp de cinci zile și beau şi vânau în con- 
tinuu și se întorceau în Velaris părând pe jumătate morți, dar zâm- 
bind ca nişte proşti. Îmi încălzeşte inima să ştiu că, de acum, vor 
trebui să o facă în timp ce eu şi Amren îi fixăm cu privirea. 

Am schiţat un zâmbet. 

— A cui este vopseaua? 

- A lui Amren, spuse Mor, dând ochii peste cap. Eram cu toţii 
aici într-o vară, iar ea a vrut să înveţe singură să picteze. A făcut-o 
vreo două zile înainte să se plictisească şi să hotărască, în schimb, să 
vâneze bietele creaturi. 

Am chicotit uşor. M-am îndreptat spre masa pe care o folo- 
sisem ca suprafață principală pentru amestecarea şi organizarea 
vopselelor. Şi poate că eram o laşă, dar am rămas cu spatele la ea 
când am întrebat-o: 

- Vreo veste de la surorile mele? 

Mor începu să scotocească prin dulapuri, fie ca să caute de mân- 
care, fie ca să vadă ce îmi trebuia. 

- Nu. Încă nu, îmi răspunse ea peste umăr. 

- Fl este... rănit? 

Îl lăsasem în noroiul îngheţat, rănit și cu otrava ieşindu-i din 
corp. Încercasem să nu mă gândesc la asta cât pictasem. 

- Încă se recuperează, dar este bine. E supărat pe mine, bineîn- 
teles, dar asta e. 

Am combinat galbenul auriu al lui Mor cu roșul folosit la ari- 
pile illyriene şi le-am amestecat până când am obţinut un porto- 
caliu vibrant. 

- Mulţumesc pentru că nu i-ai spus că sunt aici. 

Ea ridică din umeri. Mâncarea începu să apară pe tejghea: pâine 
proaspătă, fructe şi recipiente al căror conţinut îl miroseam din 
cealaltă parte a bucătăriei, care aproape mă făcură să gem de foame. 

- Ar trebui să vorbeşti cu el, totuşi. Să-l fierbi puţin, desigur, 
dar... să asculţi ce are de spus. Nu se uită la mine când vorbi. Rhys 
are mereu motivele lui şi poate că este al naibii de arogant, dar, de 
obicei, instinctele nu-l înşală. Face greşeli, dar... Ar trebui să asculţi 
ce are de spus. 

Deja hotărâsem că aveam s-o fac, dar am întrebat-o: 

- Cum a fost vizita în Regatul Coşmarurilor? 

Ea se opri, chipul devenindu-i neobişnuit de palid. 

- În regulă. Mereu este o încântare să-mi văd părinţii. După cum 
poţi presupune. 

— Tatăl tău se vindecă? 

Am adăugat cobaltul pietrelor Siphon ale lui Azriel în portocaliu 
şi am amestecat până când am obținut un maro intens. 

Ea schiță un zâmbet urât. 

- Încet. Cred că i-am mai rupt nişte oase când l-am vizitat. Mama 
m-a alungat din apartamentul lor. Mare păcat! 

O parte sălbatică din mine radie încântată când auzi asta. 

- Într-adevăr, mare păcat! am spus eu. Am adăugat un pic de alb 
ca să deschid nuanţa de maro, am studiat privirea pe care mi-o aruncă 

şi am luat un taburet pe care să stau cât pictam pragul ușii. Rhysand 
chiar te pune să faci asta des? Să înduri chinul unei vizite? 

Mor se rezemă de tejghea. 

- În ziua în care a devenit Mare Lord, Rhysand mi-a dat permi- 
siunea să-i ucid pe toţi când am chef. Uneori, particip la aceste întâl- 
niri şi mă duc în Regatul Coşmarurilor, ca să... le aduc aminte de 
asta. Şi să menţin comunicarea dintre cele două regate ale noastre, 
oricât de tensionată ar fi. Dacă ar fi să mă duc mâine acolo şi să-mi 
ucid părinţii, el nu ar clipi. Poate l-ar incomoda, dar... ar fi mulțumit. 

M-am concentrat asupra punctelor de un maro caramel pe care 
le-am pictat lângă ochii lui Amren. 

- Îmi pare rău pentru tot ce ai suportat. 

- Mulţumesc, spuse ea, apropiindu-se ca să mă privească. 

Vizitele mă transformau mereu într-o creatură necivilizată. 

- Cassian părea îngrijorat. Altă remarcă indiscretă. 

Ea ridică din umeri. 

- Cred că şi Cassian ar savura oportunitatea de a sfâşia în 
bucăţi tot regatul. Începând cu părinții mei. Poate că l-aş lăsa să o 
facă într-un an, drept cadou. Pe el şi pe Azriel. Ar fi cadoul perfect 
de solstiţiu. 

- Mi-ai spus despre relaţia cu Cassian, dar tu şi Azriel aţi fost 
vreodată...? am întrebat eu probabil un pic prea nonşalant. 

Ea râse brusc. 

- Nu. Azriel? După ce s-a întâmplat cu Cassian, am jurat să nu 
mai fiu cu niciun prieten de-al lui Rhysand. Totuşi Azriel nu duce 
lipsă de iubite, nu te îngrijora. El este cel mai discret dintre noi, 
dar... are iubite. 

- Deci, dacă ar fi vreodată interesat, ai...? 

- De fapt, problema nu aş fi eu, ci el. Aş putea să mă dezbrac 
Chiar în faţa lui, iar el nu s-ar clinti un centimetru. Poate că i-a sfidat 
pe ticăloşii illyrieni şi le-a dovedit că se înşelau cu fiecare ocazie, dar 
nu ar conta dacă Rhysand l-ar face Prinţul Velarisului. S-ar vedea un 

bastard fără importanță şi bun de nimic, pentru oricine. Mai ales 
pentru mine. 

- Dar... ești interesată? 

- De ce pui asemenea întrebări? 

Vocea ei deveni ascuţită, încordată. Mai precaută decât o auzisem 
vreodată. 

- Încă încerc să îmi dau seama cum lucraţi voi împreună. 

Pufni şi acea precauţie dispăru. Am încercat să nu par prea ușurată. 

- Avem cinci secole de istorie complicată pe care să le cercetezi. 
Succes! 

Într-adevăr. Am terminat de pictat ochii de un căprui deschis, 
lângă cei argintii ai lui Amren. Dar, aproape ca un răspuns, Mor 
îmi spuse: 

- Pictează-i şi pe ai lui Azriel. Lângă ai mei. Şi pe ai lui Cassian 
lângă cei ai lui Amren. 

Am ridicat din sprâncene. 

Mor îmi zâmbi nevinovată. 

- Ca să te putem supraveghea toţi. 

Eu am scuturat din cap şi m-am urcat pe taburet ca să îmi dau 
seama cum să pictez ochii de culoarea alunei. 

— Este atât de rău... să fii perechea lui? întrebă Mor încet. Să faci 
parte din regatul nostru, din trecutul încurcat al familiei noastre? 

Am amestecat vopseaua într-un mic vas, culorile combinân- 
du-se ca atât de multe alte vieți pereche. 

- Nu, am şoptit eu. Nu este. 

Ăsta era răspunsul meu. 


CAPITOLUL 
53 


Mor rămase peste noapte, pictând chiar nişte siluete rudimen- 
tare pe zidul de lângă uşa debaralei. Trei femei, cu păr ireal de lung, 
care semăna cu al ei, şi trei bărbaţi înaripaţi, pe care reușise cumva 
să-i facă să pară plini de importanţă. Am râs de fiecare dată când 
i-am văzut. 

Ea plecă după micul dejun, fiind nevoită să meargă pe jos spre 
locul în care se termina scutul care nu permitea transportarea, iar 
eu i-am făcut semn din mână siluetei sale distante şi tremurânde, 
înainte de a dispărea în neant. 

M-am uitat peste întinderea albă şi strălucitoare, suficient de 
topită, încât zonele sterpe să poată fi întrezărite, dezvăluind por- 
țiuni de iarbă albă, care creştea spre munți și cerul albastru. Ştiam 
că vara trebuia, în cele din urmă, să ajungă până şi în acest loc de 
vis care se topea, deoarece găsisem undiţe şi echipament sportiv 
care sugerau că erau folosite pe vreme călduroasă, dar îmi era greu 
să-mi imaginez zăpada şi gheaţa transformându-se în iarbă moale 
şi flori sălbatice. 

Pentru scurt timp, m-am văzut acolo: alergând pe pajiştea as- 
cunsă sub crusta subțire de zăpadă, trecând peste micile pâraie care 
deja străbăteau pământul, mâncând fructe mari de pădure, în timp 
ce soarele apunea peste munți... 


572 SARAH J. MAAS 


Şi apoi, întoarsă acasă în Velaris, m-aș fi dus în sfârşit în car- 
tierul artiştilor şi aş fi intrat în acele magazine şi galerii şi aş fi 
învăţat ce ştiau ei şi, poate, într-o zi, mi-aş fi deschis propriul ma- 
gazin. Nu ca să-mi vând munca, ci să îi învăţ pe alții. 

Poate să îi învăţ pe ceilalți care erau ca mine: parţial distruși şi 
care încercau să reziste; care încercau să înveţe cine erau în preajma 
întunericului şi a durerii. Și m-aş fi dus acasă la sfârşitul fiecărei zile 
extenuată, dar mulțumită, împlinită. 

Fericită. 

M-aş fi dus acasă în fiecare zi, la casa din oraș, la prietenii mei 
bogaţi, cu poveştile lor de peste zi şi am fi stat în jurul acelei mese şi 
am fi mâncat împreună. 

lar Rhysand... 

Rhysand... 

Ar fi fost acolo. Mi-ar fi dat bani să-mi deschid propriul magazin 
şi, deoarece nu aş fi cerut bani nimănui, mi-aş fi vândut tablourile 
ca să-i returnez banii. Pentru că i-aş fi returnat banii, chiar dacă era 
sau nu perechea mea. 

Iar el ar fi fost aici pe timpul verii, zburând peste pajişte, alergân- 
du-mă prin micile pâraie şi pe coasta înverzită a muntelui. Ar fi stat 
cu mine sub stele, hrănindu-mă cu fructe mari de pădure. Şi ar fi 
stat la acea masă din casa de la oraş, râzând, fără să mai fie rece, şi 
crud, şi solemn. Niciodată sclavul sau târfa cuiva. 

Şi noaptea... Noaptea am fi urcat împreună la etaj, iar el mi-ar fi 
şoptit poveşti despre aventurile lui, iar eu i-aș fi şoptit despre ziua 
mea şi.... 

Şi, iată-l! 

Un viitor. 

Viitorul pe care l-am văzut pentru mine, strălucitor ca răsăritul 
peste Sidra. 

O direcţie și un ţel şi o invitaţie ca să văd ce altceva ar fi putut 
să-mi ofere nemurirea. Nu-mi mai păru atât de gol şi de apatic. 

Iar eu aş fi luptat până la ultima suflare ca să-l obţin, să-l apăr. 
Aşa că mi-am dat seama ce aveam de făcut. 


a 


Trecură cinci zile, iar eu am pictat fiecare cameră din cabană. 
Mor îmi adusese mai multă vopsea înainte de a pleca, împreună cu 
mai multă mâncare decât aş fi putut consuma. 

Dar după cinci zile, mă săturasem ca doar propriile gânduri să-mi 
țină companie — mă săturasem să aştept, mă săturasem de zăpada 
care se topea şi picura. 

Din fericire, Mor se întoarse în acea seară, bătând zgomotos şi 
nerăbdătoare la uşă. 

Făcusem o baie cu o oră în urmă, îndepărtând vopseaua din 
locuri în care nici măcar nu credeam că era posibil să mă mur- 
dăresc, iar părul încă mi se usca atunci când am deschis uşa în faţa 
unui val de aer rece. 

Însă nu Mor se rezema de prag. 


CAPITOLUL 
4 


M-am holbat la Rhys. 

Iar el se holbă la mine. 

Obrajii îi erau roşii din cauza frigului, părul negru îi era zburlit 
şi chiar părea să îngheţe stând acolo, cu aripile strânse. 

Iar eu ştiam că, dacă aş fi spus un singur cuvânt, ar fi zburat în 
noaptea friguroasă. Că, dacă aş fi închis ușa, ar fi plecat fără să insiste. 

Nările i se umflară când mirosi vopseaua din spatele meu, dar 
continuă să mă privească, așteptând. 

Pereche. 

Perechea mea. 

Acest mascul chipeş, puternic şi altruist... Care se sacrificase şi 
se distrusese pentru familia şi poporul său şi care simţea că nu 
făcuse destule; că el nu era suficient de bun pentru nimeni... Azriel 
credea că nu merita pe cineva ca Mor. lar eu m-am întrebat dacă nu 
cumva Rhysand simţea același lucru în legătură cu mine. M-am dat 
la o parte, ţinând uşa deschisă pentru el. 

Aş fi putut jura că, prin legătură, am simţit un puls de uşurare 
care te face să te clatini. 

Însă Rhysand se uită la picturile mele, sorbind culorile străluci- 
toare care făceau acum cabana să prindă viaţă şi spuse: 

- Ne-ai pictat. 

— Sper că nu te superi. 

Studie pragul spre holul dormitorului. 

- Azriel, Mor, Amren şi Cassian, spuse el observând ochii pe 
care îi pictasem. Ştii că unul dintre ei o să deseneze o mustață sub 
ochii celui care avea să-l enerveze în acea zi. 

Am strâns din buze ca să nu zâmbesc. 

- O, Mor a promis deja că o să facă asta. 

- Şi cum rămâne cu ochii mei? 

Am înghițit. Bine, atunci. Fără ocolişuri. 

Inima mea bătea atât de tare, încât ştiam că o auzea. 

- Mi-a fost frică să-i pictez. 

Rhysand se întoarse cu totul spre mine. 

- De ce? 

„Fără jocuri şi tachinări , mi-am spus. 

- La început, deoarece am fost atât de supărată pe tine pentru că 
nu mi-ai spus. Apoi, pentru că mi-am făcut griji că mi-ar fi plăcut 
prea mult şi că aș fi aflat că tu... nu simți acelaşi lucru. Apoi, pentru 
că m-am temut că, dacă i-aş picta, aş începe să îmi doresc atât de 
mult să fii aici şi nu aş mai face altceva decât să mă uit la ei toată 
ziua. Şi mi s-a părut un mod jalnic de a-mi petrece timpul. 

Buzele îi zvâcniră. 

- Într-adevăr. 

Am aruncat o privire spre uşa închisă. 

- Ai zburat până aici. 

El dădu aprobator din cap. 

-~ Mor nu a vrut să-mi spună unde ai plecat şi nu sunt prea multe 
locuri atât de sigure ca acesta. De vreme ce nu am vrut ca prietenii 
mei din Hybern să îți dea de urmă, a trebuit să apelez la vechile 
metode. A durat... o vreme. 

- Te simţi mai bine? 

- M-am vindecat complet. Repede, având în vedere otrava din 
sânge. Mulțumită ţie. 

I-am evitat privirea, întorcându-mă spre bucătărie. 

- Probabil că îţi este foame. Voi încălzi ceva. 

Rhysand se îndreptă. 

- Mi-ai face de mâncare? 

- Am să încălzesc ceva, i-am spus eu. Nu ştiu să gătesc. 

Nu părea să conteze. Dar orice ar fi fost, gestul de a-i oferi mân- 
care... Am turnat nişte supă rece într-un vas şi am aprins arzătorul. 

- Nu ştiu regulile, i-am spus, întoarsă cu spatele la el. Deci tre- 
buie să mi le explici. 

El zăbovi în mijlocul cabanei, urmărindu-mi fiecare mişcare. 

- Momentul în care o femeie îi oferă mâncare partenerului ei 
este unul important, spuse el răgușit. E vechi, de pe vremea în care 
eram bestii. Însă tot contează. Prima dată contează. Unele perechi 
fac o ocazie din asta; dau o petrecere doar ca femeia să-i ofere for- 
mal mâncare partenerului ei... De obicei, bogaţii o fac. Dar înseamnă 
că femeia... acceptă legătura. 

Am fixat supa cu privirea. 

- Spune-mi povestea, spune-mi totul. 

Îmi înţelese oferta: să-mi povestească în timp ce găteam, iar eu 
aveam să decid la sfârşit dacă îi ofeream sau nu mâncarea. 

Un scaun zgârie podeaua din lemn când se aşeză la masă. Pen- 
tru o clipă, liniştea fu întreruptă doar de zăngănitul lingurii mele 
în oală. 

Apoi, Rhysand spuse: 

- Am fost capturat în timpul Războiului. De armata Amaranthei. 

M-am oprit din învârtit, iar stomacul mi se răsuci. 

- Cassian şi Azriel făceau parte din legiuni diferite, deci nu știau 
că eu şi forţele mele am fost luaţi prizonieri. Şi că am fost reținuți 
de căpitanii Amaranthei săptămâni întregi, în care mi-au torturat 
şi omorât războinicii. Ei mi-au străpuns aripile cu ţăruşi din frasin 
țintuindu-mă cu aceleaşi lanţuri de seara trecută. Acele lanţuri sunt 
unele dintre cele mai de preț bunuri ale Hybernului; piatra extrasă 
din adâncul teritoriului lor poate să anuleze puterile unui Mare 

Lord. Chiar şi pe ale mele. Deci m-au înlănţuit între doi copaci și 
m-au bătut ori de câte ori au avut chef, încercând să mă facă să le 
spun unde erau forțele Regatului Nopţii, folosindu-se de războinicii 
mei — de morţile şi durerea lor — ca să mă distrugă. Doar că nu am 
cedat, spuse el răgușşit, iar ei au fost prea proşti să-şi dea seama că 
eram un illyrian şi că tot ce trebuiau să facă pentru a mă determina 
să mă supun era să încerce să-mi taie aripile. Şi am avut noroc, pen- 
tru că nu au făcut-o. lar Amaranthei... nu i-a păsat că eram acolo. 
Eram doar încă un fiu al unui Mare Lord, iar Jurian tocmai îi ucisese 
sora. Nu o interesa decât să ajungă la el — să-l ucidă. Nu a ştiut că în 
fiecare secundă şi cu fiecare respiraţie i-am plănuit moartea. Eram 
dispus să o fac, în cele din urmă: să o ucid cu orice preţ, chiar dacă 
asta însemna să îmi sfâșii aripile ca să mă eliberez. I-am urmărit 
gărzile şi le-am aflat programul, așa că am ştiut unde va fi. Am sta- 
bilit o zi şi o oră. Şi am fost pregătit — al naibii de pregătit să termin 
treaba şi să-i aştept pe Cassian, pe Azriel şi pe Mor de partea cealaltă. 
M-am lăsat condus de mânia şi de uşurarea că prietenii mei nu au 
fost acolo. Dar, cu o zi înainte de cea în care trebuia să o ucid pe 
Amarantha, să o înfrunt pentru ultima dată şi să-mi găsesc sfârșitul, 
ea şi Jurian s-au confruntat pe câmpul de luptă. 

EI se opri, înghițind. 

- Am fost înlănţuit în noroi şi forțat să-i urmăresc luptându-se. 
Să văd cum Jurian îi dădea lovitura mea finală. Doar că... ea l-a ucis 
pe el. Am văzut cum i-a scos ochiul şi cum i-a rupt degetul și, când 
a fost cu faţa-n jos, am văzut cum l-a târât înapoi în tabără. Apoi, 
am ascultat cum l-a sfâşiat timp de câteva zile. Strigătele lui erau 
nesfârşite. S-a concentrat atât de mult să-l tortureze, încât nu a se- 
sizat sosirea tatălui meu. Cuprinsă de panică, decât să-l vadă eli- 
berat, l-a ucis pe Jurian şi a fugit. Aşa că tatăl meu m-a salvat şi le-a 
spus oamenilor lui şi lui Azriel să-mi lase ţăruşii din frasin în aripile 
mele, ca pedeapsă pentru că am fost prins. Am fost atât de rănit, 
încât vindecătorii mi-au spus că, dacă încerc să lupt înainte ca ari- 
pile să mi se vindece, nu voi mai zbura vreodată. Deci am fost forțat 

să mă întorc acasă ca să-mi revin... cât s-au dat ultimele bătălii. Ei 
au întocmit Tratatul, iar zidul a fost construit. Ne-am eliberat de 
mult sclavii din Regatul Nopții. Nu am avut încredere în oameni să 
ne păstreze secretele, nu când se înmulțeau atât de repede și de 
frecvent, încât înaintașii mei nu le puteau reține toate mințile deo- 
dată. Dar lumea noastră s-a schimbat. Războiul ne-a schimbat pe 
toți. Cassian şi Azriel s-au întors diferiți; eu m-am întors diferit. 
Am venit aici, în această cabană. Încă eram atât de rănit, încât m-au 
cărat aici între ei. Am fost aici când au sosit mesajele despre ter- 
menii finali ai Tratatului. Ei au rămas cu mine când am urlat la stele 
că Amarantha, pentru tot ce-a făcut, pentru fiecare crimă comisă, 
va scăpa nepedepsită. Că Regele Hybernului va rămâne nepedepsit. 
Au spus că s-au comis prea multe crime de ambele părți pentru ca 
toată lumea să fie adusă în faţa justiției. Până şi tatăl meu mi-a 
ordonat să renunţ, să construim un viitor al existenţei în comun. 
Dar nu am iertat-o niciodată pe Amarantha pentru ce le-a făcut 
războinicilor mei. Şi nici nu am uitat. Tatăl lui Tamlin era prietenul 
ei şi când tatăl meu l-a ucis, am fost atât de mândru, iar ea, probabil, 
a simţit a mia parte din ce am simțit eu când mi-a ucis soldaţii. 

Mâinile îmi tremurau când amestecam supa. Nu ştiusem... nu 
mă gândisem vreodată... 

- Când Amarantha s-a întors pe aceste tărâmuri, secole mai 
târziu, eu tot am vrut să o ucid. Cea mai rea parte era că ea nici 
măcar nu ştia cine eram. Nu şi-a amintit nici măcar că eram fiul 
Marelui Lord pe care l-a ţinut captiv. Pentru ea, eram doar fiul băr- 
batului care i-a ucis prietenul; eram doar Marele Lord al Regatului 
Nopţii. Ceilalţi Mari Lorzi erau convinşi că ea îşi dorea pacea şi să 
facă comerţ. Doar Tamlin nu a avut încredere în ea. Îl uram, dar 
el o cunoştea personal pe Amarantha, iar dacă el nu avea încredere 
în ea... Mi-am dat seama că ea nu s-a schimbat. Aşa că am plănuit 
să o ucid. Nu am spus nimănui. Nici măcar lui Amren. Am lăsat-o 
pe Amarantha să creadă că mă interesau comerțul şi alianța. Am 
decis să particip la petrecerea organizată la Poalele Muntelui pentru 

ca toate regatele să sărbătorească contractul nostru comercial cu 
Hlybernul... Odată, când era beată, am vrut să mă strecor în mintea 
ci, să o fac să-mi dezvăluie toate minciunile şi crimele comise, iar 
apoi să-i topesc creierul înainte să poată reacţiona cineva. Eram 
pregătit să merg la război pentru asta. 

M-am întors, rezemându-mă de tejghea. Rhysand se uita la mâi- 
nile lui de parcă ar fi ţinut o carte din care-mi citea povestea. 

- Dar ea a gândit şi a acționat mai repede, fiind antrenată să-mi 
contracareze abilitățile, și pentru că avea scuturile mentale întinse. 
Eu am fost atât de ocupat să fac un tunel prin ele, încât nu m-am 
gândit la băutura din mâna mea. Nu am vrut ca Azriel sau Cassian 
sau altcineva de acolo din acea seară să vadă ce urma să fac, deci 
nimeni nu s-a deranjat să-mi adulmece băutura. Și când am simţit 
cum îmi sunt smulse puterile de vraja aruncată asupra paharului, 
mi le-am proiectat o ultimă dată, ştergând Velarisul, protecţiile şi 
tot ce era bun din minţile celor din Regatul Coşmarurilor, singurii 
cărora le-am permis să vină cu mine. Am aruncat scutul în jurul 
Velarisului şi l-am legat de prietenii mei, astfel încât au trebuit să 
rămână sau să rişte ca protecţia să se prăbuşească. Mi-am folosit 
ultima rămăşiţă să le transmit telepatic ce se întâmpla şi să păstreze 
distanţa. În câteva secunde, Amarantha mi-a luat puterile. 

Îşi ridică privirea bântuită şi tristă spre mine. 

- A măcelărit pe loc jumătate din Regatul Coşmarurilor ca să-mi 
arate că putea să o facă. Răzbunându-se pentru tatăl lui Tamlin. Iar 
în acel moment... mi-am dat seama că aș fi făcut orice ca să o împie- 
dic să se mai uite la regatul meu. Să se uite la cine eram şi ce iubeam. 
Aşa că mi-am spus că era un nou război, o altfel de luptă. Iar în acea 
seară, când şi-a tot îndreptat atenţia spre mine, mi-am dat seama ce 
voia. Ştiam că voia să se culce cu mine, doar ca să se răzbune pe 
fantoma tatălui meu. Dar dacă asta şi-a dorit, asta a primit. Am 
făcut-o să implore şi să ţipe şi mi-am folosit puterile rămase ca să 
o fac să se simtă atât de bine, încât să vrea mai mult. Să tânjească 
după mai mult. 

M-am ținut de tejghea ca să nu alunec pe podea. 

- Apoi l-a blestemat pe Tamlin şi cel mai mare inamic al meu a 
devenit singura portiță care ar fi putut să ne elibereze pe toți. În 
fiecare noapte pe care am petrecut-o cu Amarantha, am ştiut că se 
întreba dacă aş fi încercat să o ucid. Nu am putut să-mi folosesc 
puterile ca să o rănesc, iar ea era protejată împotriva atacurilor 
fizice. Dar de fiecare dată când m-am culcat cu ea în cei cincizeci de 
ani, m-am gândit să o ucid. Ea nici măcar nu a bănuit. Deoarece 
eram atât de bun la ce făceam, încât și ei îi plăcea. Așa că a început 
să aibă încredere în mine mai mult decât în ceilalți. Mai ales când 
i-am dovedit ce puteam să le fac inamicilor ei. Dar m-am bucurat să 
o fac. M-am urât, dar m-am bucurat să o fac. După zece ani, am 
încetat să mă mai aştept să îmi mai văd prietenii sau poporul. Am 
uitat cum arătau. Am încetat să sper. 

O lacrimă îi licări în ochi, iar el o alungă clipind. 

— Acum trei ani, spuse el încet, am început să am aceste... vise. 
La început, au fost nişte licăriri, de parcă vedeam prin ochii alt- 
cuiva. Un şemineu care ardea într-o casă întunecată. Un balot de 
paie într-un hambar. O crescătorie de iepuri. Imaginile erau ceţoase, 
de parcă priveam printr-o sticlă murdară. Erau rapide, un licăr din 
când în când, la câteva luni. Nu m-am gândit la ele până când nu am 
văzut o mână... Această mână frumoasă, de om. Ţinând o pensulă. 
Pictând flori pe o masă. 

Inima mea încetă să bată. 

— Iar atunci, am trimis un gând. Al cerului de noapte, al imaginii 
care îmi aducea bucurie când aveam mai multă nevoie de ea. Cerul 
deschis al nopții, stelele și luna. Nu am ştiut dacă a fost primit, dar 
oricum am încercat. 

Nu eram sigură că respiram. 

- Am prețuit acele vise, imaginile trecătoare ale acelei persoane, 
ale acelei femei... Îmi aduceau aminte că exista pace în lume, o 
lumină. Că exista un loc şi că era o persoană care se simţea destul 
de în siguranţă, încât să picteze flori pe o masă. Au durat ani de zile, 

până... acum un an. Dormeam lângă Amarantha și m-am trezit tre- 
sărind din acest vis... care era mai clar și mai luminos, ca și când 
acea ceaţă s-ar fi risipit. Ea... tu visai. Eram în visul tău, urmărind 
cum aveai un coşmar despre o femeie care îţi tăia gâtul, în timp ce 
erai fugărită de Bogge... nu puteam să ajung la tine, să îţi vorbesc. 
Dar tu îi vedeai pe cei din specia noastră, iar eu mi-am dat seama 
că, probabil, zidul a fost ceața şi că tu... erai acum în Prythian. 
Te-am văzut prin visele tale şi am adunat imaginile, selectându-le 
în mod repetat, încercând să aflu unde şi cine ești. Dar aveai niște 
coşmaruri atât de oribile, iar creaturile aparțineau tuturor regatelor. 
Mă trezeam cu parfumul tău în nas şi mă bântuia toată ziua, la fie- 
care pas. Dar apoi, într-o noapte, ai visat că stăteai printre dealuri 
verzi, văzând focurile de tabără încă neaprinse pentru Calanmai. 

Era atât de multă linişte în mintea mea. 

- Ştiam că o singură sărbătoare era atât de mare; cunoşteam 
dealurile şi ştiam că probabil vei fi acolo. Aşadar, i-am spus 
Amaranthei... Rhysand înghiţi. I-am spus că voiam să merg în 
Regatul Primăverii pentru sărbătoare, să-l spionez pe Tamlin și să 
văd dacă ar fi apărut cineva care vrea să conspire cu el. Eram atât de 
aproape de termenul limită al blestemului, încât ea era paranoică — 
neliniștită. Mi-a spus să aduc înapoi trădătorii. I-am promis că aşa 
voi face. 

Îşi ridică din nou privirea spre mine. 

- Am ajuns acolo şi ţi-am simţit mirosul. Aşa că am urmărit 
acel miros şi... lată-te. Umană... atât de umană şi târâtă de ticăloşii 
aceia, care voiau să... El scutură din cap. M-am gândit să-i ucid pe 
loc, dar ei te-au împins, iar eu... m-am mișcat. Am început să vor- 
besc fără să ştiu ce spuneam, doar că erai acolo, iar eu te atingeam... 
Fl oftă sacadat. 

„Iată-te. Te-am căutat.“ 

Primele cuvinte pe care mi le adresase nu erau deloc o minciună, 
o ameninţare ca să-i ţină la distanță pe acei spiriduşi. 

»Mulţumesc pentru că mi-aţi găsit-o.“ 

Am avut vagul sentiment că lumea îmi alunecă de sub picioare 
ca nisipul spălat de valuri. 

- Te-ai uitat la mine, spuse Rhysand, iar eu mi-am dat seama că 
nu ştiai cine sunt. Că probabil ţi-am văzut visele, dar că tu nu le-ai 
văzut pe ale mele. Şi erai doar un om. Erai atât de tânără și de fragilă 
şi deloc interesată de mine. Mi-am dat seama că, dacă aş fi rămas 
prea mult timp, cineva ne-ar fi văzut și ar fi raportat, iar ea te-ar fi 
găsit. Aşa că m-am îndepărtat, gândindu-mă că te vei bucura să 
scapi de mine. Dar apoi m-ai strigat, ca şi când nu ai fi putut să re- 
nunţi la mine deocamdată, fie că ştiai sau nu asta. Iar eu ştiam... că, 
într-un fel, noi eram pe un teren periculos. Ştiam că nu voi mai 
putea să îți vorbesc sau să te văd sau să mă mai gândesc la tine. Nu 
am vrut să ştiu de ce erai în Prynthian; nu am vrut nici măcar să-ți 
aflu numele. Pentru că una a fost să te văd în visele mele, dar în 
persoană... Chiar atunci, în adâncul meu, cred că am ştiut ce erai. Şi 
nu am vrut să recunosc asta pentru că, dacă exista cea mai mică 
şansă să fii perechea mea... Ţi-ar fi făcut lucruri de nedescris, Feyre. 
Aşa că te-am lăsat să pleci. După ce ai plecat mi-am spus că poate... 
Cazanul nu a fost crud, ci bun pentru că m-a lăsat să te văd. Doar o 
dată. Un dar pentru ce înduram. Şi, după ce ai plecat, i-am găsit pe 
cei trei ticăloşi. Am pătruns în mintea lor, le-am schimbat vieţile, 
trecutul şi i-am târât în faţa Amaranthei. I-am făcut să recunoască 
faptul că au conspirat ca să-i găsească pe ceilalți rebeli în acea 
noapte. I-am făcut să mintă și să spună că o urăsc. Am urmărit cum 
i-a spintecat de vii, în vreme ce ei își declarau nevinovăția. Mi-a 
făcut plăcere, deoarece știam ce au vrut să-ţi facă. Și ştiam că ar fi 
fost cu mult mai puţin decât ce ţi-ar fi făcut Amarantha, dacă te-ar 
fi găsit. 

Mi-am cuprins gâtul cu mâna. „Am avut motivele mele să ies 
atunci, îmi spusese el odată la Poalele Muntelui. Să nu crezi, Feyre, 
că asta nu m-a costat.“ 

Rhysand continuă să fixeze masa cu privirea când spuse: 

- Nu am ştiut că erai cu Tamlin. Că stăteai în Regatul Primăverii. 
Amarantha m-a trimis în ziua de după Solstiţiul de Vară, deoarece 
am avut succes de Calanmai. Eram pregătit să îl ironizez, poate să 
ne luptăm. Dar apoi am ajuns în acea cameră, iar mirosul era 
familiar, dar ascuns... Şi după aceea am văzut farfuria şi am simţit 
strălucirea şi... Iată-te. Locuiai în casa celui de-al doilea duşman al 
meu. Luai masa cu el. Duhneai a parfumul lui. ÎI priveai ca şi când... 
îl iubeai. 

Monturile mâinii i se albiră. 

— Şi am decis că trebuia să-l sperii pe Tamlin. Trebuia să vă sperii 
pe tine şi pe Lucien, dar, în mare parte, pe Tamlin pentru că am 
văzut şi cum se uita el la tine. Așa că ceea ce am făcut în acea zi... 
Buzele îi erau palide şi încordate. Am pătruns în mintea ta şi ţi-am 
reținut-o suficient, încât să o simți, încât să te îngrozească, să te 
rănească. L-am făcut pe Tamlin să implore așa cum m-a făcut 
Amarantha să implor, ca să-i arăt că era prea neajutorat ca să te 
salveze. Şi m-am rugat ca spectacolul să fie suficient, încât să te tri- 
mită departe. Înapoi în ţinutul oamenilor, departe de Amarantha, 
pentru că avea de gând să te găsească. Dacă rupeai blestemul, urma 
să te găsească şi să te ucidă. Însă am fost atât de egoist; am fost atât 
de stupid de egoist, încât nu am putut pleca fără să îţi ştiu numele. 
Iar tu te uitai la mine de parcă eram un monstru, aşadar mi-am spus 
că oricum nu conta. Dar ai minţit când te-am întrebat. Am ştiut că 
mă minți. Ţi-am ţinut mintea în mâini, iar tu, precaută şi sfidătoare, 
m-ai minţit în față. Așa că m-am îndepărtat din nou de tine. Am 
vomitat imediat ce am plecat. 

Mi-am strâns buzele care-mi tremurau. 

- M-am uitat o dată în urmă. Ca să mă asigur că ai plecat. I-am 
însoțit în ziua în care au devastat conacul, pentru ca spectacolul să 
fie complet. I-am spus Amaranthei numele acelei fete, crezând că l-ai 
născocit. Nu am ştiut... Nu am ştiut că-şi va trimite acoliţii să o recu- 
pereze pe Clare. Dar dacă îmi recunoșteam minciuna... El înghiţi 

cu greu. Am pătruns în mintea lui Clare când au adus-o la Poalele 
Muntelui. I-am luat durerea şi i-am spus să ţipe când ei se așteptau 
să o facă. Aşa că ei... i-au făcut acele lucruri, iar eu am încercat să 
îndrept situaţia, dar... După o săptămână, nu i-am mai putut lăsa 
să o facă. Nu i-am mai lăsat să o rănească așa. Așadar, cât au tor- 
turat-o, m-am strecurat din nou în mintea ei şi am ucis-o. Nu a 
simţit nicio durere. Nu a simţit nimic din ce i-au făcut, nici măcar 
la sfârşit. Dar... încă o văd. Şi-i văd şi pe oamenii mei. Şi pe ceilalți 
pe care i-am ucis pentru Amarantha. 

Două lacrimi reci îi alunecară repede pe obraji. Nu le şterse când 
continuă: 

- Am crezut că s-a terminat după asta. Cu moartea lui Clare, 
Amarantha a crezut că ai murit. Aşa că ai fost în siguranţă şi de- 
parte; oamenii mei erau în siguranţă, iar odată cu eşecul lui 
Tamlin... totul devenise istorie. Dar apoi... am fost în spatele ca- 
merei tronului în ziua în care te-a adus Attorul. Și, Feyre, eu nu am 
mai simţit niciodată o asemenea groază ca atunci când te-am văzut 
făcând târgul. O groază stupidă și iraţională... Nu te cunoşteam. 
Nici măcar nu îţi ştiam numele. Dar m-am gândit la mâinile de 
pictor, la florile pe care te-am văzut creându-le. Și cum se bucura 
să-ți rupă degetele. A trebuit să stau și să văd cum Attorul şi acoliții 
lui te-au bătut. A trebuit să-ți urmăresc dezgustul și ura de pe chip 
când te-ai uitat la mine, când m-ai văzut cum ameninţam să-i 
spulber mintea lui Lucien. Iar apoi... apoi ţi-am aflat numele. Când 
l-ai rostit... parcă a fost un răspuns la o întrebare pe care am tot 
adresat-o cinci sute de ani. 

Pe loc, am hotărât că voi lupta. Și că voi lupta murdar, că voi 
ucide, tortura și manipula, dar că voi lupta. Dacă exista vreo şansă 
să ne eliberăm de Amarantha, tu erai aceea. Am crezut că... visele 
mi le tot trimitea Cazanul, ca să-mi spună că tu vei fi cea care ne vei 
salva. Care îmi va salva poporul. Așa că ţi-am urmărit prima încer- 
care şi de fiecare dată m-am prefăcut că eram persoana pe care o 

urai. Când Wyrm te-a rănit atât de grav... am găsit o soluţie. O cale 
să o sfidez pe Amarantha, să răspândesc seminţele speranţei celor 
care ştiau cum să citească mesajul și o metodă de a te ţine fără să 
trezeşti suspiciuni. Şi o cale să mă răzbun pe Tamlin... Să-l folosesc 
impotriva Amaranthei, da, dar... Să mă răzbun pe el pentru mama 
şi sora mea şi pentru că... te avea pe tine. Când am făcut târgul, erai 
atât de plină de ură, încât mi-am dat seama că mi-am făcut treaba 
bine. Aşa că am îndurat. Te-am obligat să te îmbraci așa, astfel încât 
Amarantha să nu bănuiască și te-am pus să bei vinul ca să nu îţi 
amintești ororile nopţilor din acel munte. Şi în acea ultimă noapte, 
când v-am găsit pe hol... am fost gelos. Am fost gelos pe el şi su- 
părat că şi-a folosit singura şansă de a fi neobservat nu ca să te 
scoată, ci ca să fie cu tine și... Amarantha mi-a văzut gelozia. M-a 
văzut cum te-am sărutat ca să ascund dovada, dar a văzut de ce am 
făcut-o. Pentru prima dată, a văzut de ce. Așa că, în noaptea aceea, 
după ce te-am părăsit, a trebuit să... o servesc. M-a ţinut acolo mai 
mult decât de obicei și a încercat să obţină răspunsuri de la mine. 
Însă i-am spus ce voia să audă: că nu însemnai nimic, că erai un 
gunoi uman de care m-aș fi folosit şi de care m-aş fi descotorosit. 
După aceea... am vrut să te văd. O ultimă dată. Singură. M-am gân- 
dit să-ţi spun totul, dar persoana în care m-am transformat, cine 
credeai tu că sunt... Nu am îndrăznit să spulber acea decepție. 

Însă a sosit încercarea ta finală şi... Când a început să te tortu- 
reze, ceva s-a rupt într-un fel inexplicabil; simplul fapt că te-am 
văzut sângerând și ţipând m-a distrus. În cele din urmă, m-a dis- 
trus. Şi când am luat cuțitul ca să o ucid, am știut... atunci am știut 
cine eşti. Am ştiut că tu ești perechea mea, că eşti îndrăgostită de un 
alt bărbat şi că te-ai distrus ca să-l salvezi şi că ... nu-mi păsa. Dacă 
ai fi murit, aş fi murit şi eu cu tine. Când ai țipat, când am încercat 
să o ucid, nu m-am gândit decât la faptul că eşti perechea mea. 

- Dar ea ţi-a rupt gâtul. 

Lacrimile îi curseră pe obraz. 

- Şi te-am simțit murind, şopti el. 

Și mie îmi curgeau lacrimile. 

— Şi acest lucru minunat care a intrat în viața mea, darul din par- 
tea Cazanului... a dispărut. Disperat, m-am agăţat de acea legătură. 
Nu de târg, târgul nu era nimic; târgul era ca o pânză de păianjen. 
Dar am apucat acea legătură dintre noi şi am tras, ţi-am impus să te 
ţii, să rămâi cu mine, pentru că, dacă ne puteam elibera... Dacă ne 
puteam elibera, atunci noi, toţi cei șapte, eram acolo. Puteam să te 
aducem înapoi. Şi nu-mi păsa dacă trebuia să pătrund în minţile 
tuturor ca să o fac. I-aş fi forțat să te salveze. Mâinile îi tremurau. 
Ne-ai eliberat cu ultima suflare, iar eu mi-am înfăşurat puterea în 
jurul legăturii, a legăturii perechilor. Te-am simţit cum licăreai acolo; 
cum rezistai. 

Casa. Casa fusese în celălalt capăt al legăturii — asta îi spusesem 
Cioplitorului de Oase. Nu Tamlin. Nu Regatul Primăverii, ci... 
Rhysand. 

- Deci Amarantha a murit, iar eu le-am vorbit telepatic Marilor 
Lorzi, convingându-i să înainteze, să ofere acea scânteie a puterii. 
Niciunul nu a refuzat. Cred că au fost prea uimiţi ca să se gândească 
să refuze. Şi... din nou, a trebuit să văd cum Tamlin te-a ţinut în 
braţe și te-a sărutat. Am vrut să plec acasă, în Velaris, dar a trebuit 
să rămân, să mă asigur că lucrurile au fost puse în mişcare, că tu 
erai bine. Aşadar, am aşteptat cât de mult am putut, după care am 
tras de legătură. Apoi ai venit să mă cauţi. 

- Era cât pe ce să-ţi spun atunci, dar... Erai prea tristă şi obosită. 
Și, pentru prima dată, te-ai uitat la mine de parcă... valoram ceva. 
Așa că mi-am promis că, atunci când te voi vedea data viitoare, te 
voi elibera de înţelegere. Pentru că eram egoist şi ştiam că, dacă 
te-aş fi eliberat pe loc, el te-ar fi închis și nu te-aş mai fi văzut nicio- 
dată. Când am vrut să te părăsesc... cred că transformarea ta în 
Spiriduş ca a făcut legătura să fie definitivă. Ştiam că exista, dar 
atunci mi-am dat seama; m-a lovit atât de tare, încât m-am panicat. 

Mi-am dat seama că, dacă aș mai fi rămas încă o secundă, aş fi ig- 
norat consecinţele şi te-aş fi luat cu mine. Iar tu m-ai fi urât pentru 
totdeauna. Am aterizat în Regatul Nopţii tocmai când Mor mă 
aştepta, iar eu, atât de frenetic, atât de... tulburat, i-am povestit tot. 
Trecuseră cincizeci de ani fără să o văd, iar primele mele cuvinte au 
fost: „Ea este perechea mea“. Și vreme de trei luni... am încercat să 
mă conving că îţi era mai bine fără mine; că toate faptele mele te-au 
făcut să mă urăști. Dar te-am simțit prin legătură, prin scuturile tale 
mentale deschise. Ți-am simţit durerea, tristețea și singurătatea. 
Am simţit cum te luptai să scapi de întunericul Amaranthei la fel ca 
mine. Am auzit că urma să te căsătoreşti cu el şi mi-am spus că ești 
fericită. Trebuia să te las să fii fericită, chiar dacă asta mă omora. 
Chiar dacă erai perechea mea, meritai acea fericire. 

În ziua nunţii tale, am plănuit să mă îmbăt criță cu Cassian care 
nu ştia de ce, dar... Dar apoi te-am simţit din nou. Ți-am simţit pa- 
nica şi disperarea şi te-am auzit implorând pe cineva - pe oricine — să 
te salveze. Mi-am pierdut controlul. M-am teleportat la nuntă şi 
abia dacă mi-am amintit cine trebuia să fiu, ce rol trebuia să joc. Nu 
te-am văzut decât pe tine, îmbrăcată cu rochia stupidă de mireasă... 
atât de slabă. Atât de slabă şi de palidă. Şi am vrut să-l ucid pentru 
asta, dar trebuia să te scot de acolo. Trebuia să apelez la acel târg 
doar o dată, ca să te iau de acolo, să mă asigur că erai bine. 

Rhysand își ridică privirea spre mine, cu tristețe în ochi. 

— Feyre, am fost distrus când a trebuit să te trimit înapoi. Să te 
văd cum te consumi, lună de lună. Am fost distrus să știu că el 
împărțea patul cu tine. Nu doar pentru că erai perechea mea, ci 
pentru că eu... Își cobori privirea, apoi se uită din nou la mine. Am 
ştiut... că sunt îndrăgostit de tine din clipa când am ridicat cuțitul ca 
să o ucid pe Amarantha. Când în cele din urmă ai venit aici... Am 
decis că nu îţi voi spune nimic şi că nu te voi elibera de înţelegere, 
deoarece ura ta era mai bună decât să înfrunt cele două alterna- 
tive: că nu simţeai nimic pentru mine sau că... ai fi putut simţi ceva 

asemănător şi că, dacă mi-aş fi permis să te iubesc, îmi vei fi luată. 
Aşa cum s-a întâmplat cu familia şi cu prietenii mei. Aşadar, nu 
ţi-am spus. Te-am urmărit cum te ofileai. Până în ziua... în care el 
te-a închis. 

Dacă aş fi fost acolo, l-aș fi ucis. Dar, când te-am luat, am încăl- 
cat o regulă fundamentală. Amren a spus că, dacă te-aș face să 
recunoști că eram parteneri, am evita problemele, dar... Nu am 
putut să forțez legătura cu tine. Nici nu am putut să încerc să te 
seduc să accepţi legătura. Chiar dacă asta îi dădea permisiunea lui 
Tamlin să ducă un război împotriva mea. Suferinţa ta era deja prea 
mare. Nu am vrut să crezi că tot ceea ce am făcut a fost ca să te 
cuceresc, doar ca să-mi păstrez ţinutul în siguranţă. Dar nu m-am 
putut abţine... să nu fiu în preajma ta, să nu te iubesc şi să nu te 
doresc. Încă nu pot sta departe de tine. 

Îşi rezemă spatele şi oftă. 

Încet, m-am întors spre locul în care supa fierbea acum și, cu un 
polonic, am turnat-o într-un bol. 

Rhys îmi urmări fiecare pas pe care-l făceam spre masă, cu bolul 
aburind în mâini. | 

M-am oprit în faţa lui, coborându-mi privirea. 

— Mă iubeşti? l-am întrebat. 

Rhysand dădu aprobator din cap. 

Și m-am întrebat dacă „dragoste“ era un cuvânt prea slab pentru 
ce simţea, pentru ce făcuse pentru mine. Pentru ce simțeam eu pen- 
tru el. 

I-am pus bolul în față. 

— Atunci, mănâncă! 


CAPITOLUL 
55 


L-am urmărit mâncând, uitându-se când la mine, când la supă. 

După ce termină, lăsă jos lingura. 

- Nu spui nimic? zise el în cele din urmă. 

— Voiam să-ţi spun ce am decis în clipa în care te-am văzut în prag. 

Rhys se răsuci pe scaun spre mine: 

— Te ascult. 

Conștientă de fiecare respiraţie şi mișcare, m-am așezat în poala 
lui. Mâinile lui îmi strânseră ușor șoldurile cât i-am studiat chipul. 

- Rhysand, vreau să ştii că te iubesc. Vreau să ştii... Buzele îi tre- 
murară, iar eu i-am şters lacrima care îi alunecă pe obraz. Vreau să 
ştii, i-am şoptit eu, că sunt distrusă şi că mă vindec, dar că fiecare 
bucată din inima mea îţi aparține. Și sunt onorată... onorată să fiu 
perechea ta. 

Tremurând, mă cuprinse în braţe şi-şi lipi fruntea de umărul 
meu. Mi-am trecut o mână prin părul lui mătăsos. 

- Te iubesc, am spus din nou. Nu îndrăznisem să spun cuvintele 
în mintea mea. Şi aș îndura din nou fiecare secundă ca să te pot 
găsi. Şi dacă va veni războiul, îl vom înfrunta. Împreună. Nu îi voi 
lăsa să mă ia de lângă tine. Şi nici nu-i voi lăsa să mi te ia. 

Rhysand își ridică privirea, lacrimile strălucindu-i pe chip. Încre- 
meni când m-am apropiat și i-am sărutat întâi o lacrimă, apoi o 
alta, aşa cum şi el mi le sărutase cândva pe ale mele. 

Când mi-am simțit buzele ude și sărate, m-am îndepărtat destul 
cât să-i văd ochii. 

- Eşti al meu, i-am şoptit. 

Un suspin păru să-i facă trupul să se cutremure, iar buzele lui le 
găsiră pe ale mele. 

Fu blând şi delicat. Era sărutul pe care mi l-ar fi dat dacă ni s-ar 
fi oferit timp şi linişte să ne întâlnim între cele două lumi separate, 
să ne curtăm. I-am cuprins umerii şi, când mi-am deschis gura spre 
el, îşi strecură limba înăuntru, mângâind-o pe a mea. Partener... era 
partenerul meu. 

Se încordă lipindu-se de mine, iar eu am gemut în gura lui. 

Sunetul îl făcu să nu se mai abţină, iar Rhysand mă luă cu o miş- 
care lină înainte de a mă întinde pe masă - printre şi pe toate 
vopselele. 

Mă sărută pasional, iar eu i-am cuprins spatele cu picioarele, 
trăgându-l mai aproape. Își dezlipi buzele de pe gura mea şi mă 
sărută pe gât, unde îşi plimbă dinţii şi limba pe pielea mea, în timp 
ce îşi strecură mâinile pe sub puloverul meu şi tot mai sus ca să-mi 
cuprindă sânii. M-am arcuit la atingere şi mi-am ridicat braţele 
când îmi scoase puloverul cu o singură mișcare ușoară. 

Rhysand se retrase ca să se uite atent la mine, la corpul meu 
gol de la talie în sus. Vopseaua îmi uda părul şi braţele, dar eu nu 
puteam să mă gândesc decât la faptul că își coborâse buzele spre 
sânii mei şi supse, plimbându-și limba peste sfârcul meu. 

Mi-am înfipt degetele în părul lui, iar el își sprijini o mână lângă 
capul meu, pe o paletă cu vopsea. Râse încet, iar eu am privit cu 
respiraţia tăiată cum își mişcă mâna și trasă cercuri în jurul sânilor, 
apoi mai jos, până ce pictă o săgeată care cobora de sub buric. 

- Ca să nu uiţi unde o să se termine asta, spuse el. 

Am bolborosit, un ordin tăcut, iar el râse din nou, gura lui găsin- 
du-mi celălalt sân. Îşi frecă şoldurile de mine, tachinându-mă atât 
de îngrozitor, încât a trebuit să-l ating, să simt mai mult din el. Mâi- 
nile şi braţele îmi erau acoperite cu vopsea, dar nu mi-a păsat când 

i-am apucat hainele. El se mișcă suficient cât să mă lase să le scot, 
armele și haina din piele căzând pe podea cu un zgomot surd, dez- 
văluindu-i corpul frumos şi tatuat, muşchii puternici şi aripile care 
se zăreau acum deasupra. 

Partenerul meu... partenerul meu. 

Mă sărută pătimaş, pielea lui goală fiind atât de caldă lipită de a 
mea, iar eu l-am apucat de față, mânjindu-l şi acolo cu vopsea. I-am 
întins-o prin păr până când i-am lăsat nişte dungi mari albastre, 
roşii şi verzi. Mâinile lui îmi găsiră talia, iar eu mi-am ridicat şol- 
durile de pe masă ca să-l ajut să-mi scoată şosetele şi pantalonii. 

Rhysand se retrase din nou, iar sunetul meu de protest se înecă 
intr-un suspin când mă apucă de coapse şi mă trase spre marginea 
mesei, printre vopsele şi pensule şi pahare cu apă şi îmi puse pi- 
cioarele pe umerii lui, ca să mi le sprijine de aripile frumoase şi 
îngenunche în fața mea. 

Îngenunche pe stelele şi munţii pictaţi pe genunchii lui. El nu ar 
fi îngenuncheat pentru nimeni şi nimic... 

În afară de partenera lui. De egalul lui. 

Prima atingere a limbii lui Rhysand mă aprinse. 

„Ie vreau întinsă pe masă ca pe festinul meu personal.“ 

Geamătul și gustul meu îl făcură să mârâie aprobator şi se dez- 
lănţui cu totul asupra mea. 

Ţintuindu-mă de masă cu o mână, mă atinse cu mişcări ample. 
Iar când îşi strecură limba în mine, m-am întins ca să apuc marginea 
mesei, să apuc marginea lumii de pe care eram foarte aproape să cad. 

Mă sărută spre partea superioară a coapselor, tocmai când dege- 
tele îi înlocuiră gura. Își introduse degetele în mine, mişcându-le 
cât sorbi, atingându-mă atât de uşor cu dinţii... 

M-am înclinat de pe masă când orgasmul mă făcu să mă cutre- 
mur, spărgându-mi conştiinţa într-un milion de bucăţi. El continuă 
să mă lingă, mişcându-şi încă degetele. 

- Rhys, am spus eu răguşită. 

Acum. Îl voiam acum. 


592 SARAH J. MAAS 


Dar el rămase îngenuncheat, devorându-mă, acea mână țintuin- 
du-mă de masă. 

Am avut din nou orgasm. Rhysand se ridică de pe podea abia 
când am tremurat, suspinând pe jumătate şi moale de plăcere. 

Se uită la mine, aşa goală şi acoperită cu vopsea cum eram, mân- 
jit şi el la rândul său cu vopsea pe față şi pe trup, şi îmi zâmbi ca un 
bărbat satisfăcut. 

- Eşti a mea, spuse şi mă ridică în braţe. 

Voiam peretele, voiam să mă aibă, pur şi simplu, lipită de perete, 
dar el mă duse în camera pe care o folosisem și mă lăsă pe pat cu o 
blândeţe înduioşătoare. 

Complet goală, l-am urmărit cum îşi descheie pantalonii și cum 
mădularul lui imens se eliberă. Când l-am văzut, mi se uscă gura. Îl 
voiam; voiam să simt fiecare centimetru glorios în mine, voiam să 
îl zgârii până când sufletele noastre s-ar fi contopit. 

Nu spuse nimic atunci când se aplecă peste mine, cu aripile 
strânse. Nu se mai culcase niciodată cu o femeie în timp ce avea 
aripile scoase. Dar eram partenera lui. Ar fi cedat doar în faţa mea. 

Şi eu voiam să-l ating. 

M-am ridicat, întinzându-mă deasupra umărului său ca să-i 
mângâi rontunjimea puternică a aripii. 

Rhysand tremură, iar eu i-am văzut organul zvâcnind. 

- Ai să te joci mai târziu, îmi spuse el. 

Avea dreptate. 

Gura lui o găsi pe a mea, sărutându-mă deschis şi profund, într-o 
încrucișare de limbi şi dinţi. Mă întinse pe perne, iar eu mi-am 
strâns picioarele în jurul spatelui său, atentă la aripi. 

Deşi am încetat să-mi pese când mă atinse uşor între picioare. 
Şi se opri. 

- Ai să te joci mai târziu, i-am şoptit aproape de buze. 

Rhysand râse într-un fel care îmi străbătu oasele şi alunecă înă- 
untru. Și tot alunecă. 

Abia puteam să respir, abia puteam să mă gândesc la altceva în 
afară de locul în care corpurile noastre se uneau. El se opri în mine, 
lăsându-mă să mă obișnuiesc, iar eu am deschis ochii ca să-l văd 
fixându-mă cu privirea. 

- Spune-o din nou, şopti el. 

Ştiam la ce se referea. 

- Eşti al meu, am şoptit eu. 

Rhysand se retrase un pic şi intră din nou, încet. Atât de chinui- 
tor de încet. 

- Eşti al meu, am spus suspinând. 

Din nou, el ieşi apoi intră. 

- Eşti al meu. 

O făcu din nou, dar mai repede şi mai adânc de data asta. 

Atunci am simțit legătura dintre noi ca pe un lanţ indestructibil, 
ca pe o rază de lumină intensă. 

Cu fiecare mişcare, legătura străluci mai clar și mai mult și mai 
puternic. 

- Eşti al meu, i-am şoptit, trecându-mi mâinile prin părul lui, pe 
spatele și peste aripile lui. 

Prietenul meu de-a lungul multor pericole. 

Iubitul care îmi vindecase sufletul distrus şi obosit. 

Partenerul meu, care mă așteptase fără speranţă, în ciuda tuturor 
obstacolelor. 

Mi-am mişcat şoldurile la unison cu ale lui. El mă sărută în mod 
repetat, iar feţele ni se umeziră. Fiecare centimetru din mine se înfier- 
bântă şi se încordă, iar eu mi-am pierdut controlul când îmi şopti: 

— Te iubesc. 

Orgasmul îmi răvăşi corpul, iar el se izbi în mine, puternic şi 
rapid, golindu-mă de plăcere până când am simţit, am văzut şi-am 
mirosit legătura dintre noi, până când mirosurile noastre se con- 
topiră, iar eu am fost a lui şi el fu al meu, şi noi am fost începutul, 

mijlocul şi sfârşitul. Eram un cântec ce fusese cântat din primul licăr 
de lumină din lume. 

Rhysand urlă când termină, penetrându-mă adânc. Afară, munţii 
tremurară, iar zăpada rămasă căzu de pe ei într-o cascadă străluci- 
toare şi albă, doar ca să fie înghițită de noaptea ce aştepta dedesubt. 

Tăcerea se lăsă, întreruptă numai de respiraţiile noastre sacadate. 

I-am cuprins fața mânjită cu vopsea între mâinile mele colorate 
şi l-am făcut să mă privească. 

Ochii îi radiau ca stelele pe care le pictasem cândva, cu mult 
timp în urmă. 

Şi i-am zâmbit lui Rhysand când am lăsat legătura de împere- 
chere să strălucească luminos şi clar între noi. 


Hp 


Nu ştiu cât timp am stat întinşi acolo, atingându-ne leneş unul 
pe celălalt, ca şi când chiar am fi avut tot timpul din lume. 

- Cred că m-am îndrăgostit de tine, şopti Rhysand, plimbându-şi 
un deget pe braţul meu, din clipa în care mi-am dat seama că rupeai 
acele oase ca să faci o capcană pentru Middengard Wyrm. Sau poate 
din clipa în care m-ai doborât pentru că te-am tachinat. Asta mi-a 
amintit atât de mult de Cassian. Pentru prima dată în zeci de ani, 
am vrut să râd. 

- Te-ai îndrăgostit de mine, am rostit eu categoric, pentru că îţi 
aminteam de prietenul tău? 

El mă lovi peste nas. 

- M-am îndrăgostit de tine, deşteapto, fiindcă erai una dintre 
noi; pentru că nu ţi-a fost teamă de mine şi ai hotărât să-ţi duci la 
final victoria spectaculoasă aruncând bucata de os spre Amarantha 
ca pe o suliță. 

În acel moment, i-am simţit spiritul lui Cassian lângă mine şi aş 
fi putut să jur că l-am auzit spunând: „Prostule, dacă nu te căsătoreşti 
cu ea, am s-o fac eu.“ 

Am râs, trecându-mi mâna acoperită cu vopsea peste pieptul lui 
tatuat. Vopsea - corect. 

Amândoi eram plini de vopsea, la fel ca şi patul. 

Rhysand îmi urmări privirea şi zâmbi pervers. 

- Cât e de bine că încăpem amândoi în cadă! 

Sângele mi se încălzi, iar eu m-am ridicat din pat doar ca să-l fac 
să se miște mai repede, luându-mă în braţe. Era stropit cu vopsea, 
cea din păr se întărise, iar bietele lui aripi... Purtau urmele mâinilor 
mele. Gol, mă duse în baie, unde apa deja curgea, magia cabanei lui 
funcționând pentru noi. 

El cobori treptele în apă, şuieratul lui de plăcere atingându-mi 
urechea. Și poate că şi eu am gemut uşor când apa fierbinte mă 
atinse, aşezându-ne amândoi în cadă. 

Un coş cu săpunuri și uleiuri apăru de-a lungul marginii din 
piatră, iar eu l-am împins ca să se scufunde şi mai mult sub apă. 
Aburul pluti între noi, iar Rhysand luă un săpun cu miros de pin şi 
mi-l dădu, apoi îmi înmână o cârpă. 

— Se pare că cineva mi-a murdărit aripile. 

Faţa mi se încălzi, dar stomacul mi se strânse. Bărbaţii illyrieni 
şi aripile lor atât de sensibile! 

I-am făcut semn din deget să se întoarcă. El se supuse, întinzân- 
du-şi aripile măreţe suficient cât să văd petele de vopsea. Cu multă 
atenţie, am săpunit cârpa şi am început să şterg vopselele de culoare 
roşie, albastră şi purpurie. 

Lumina lumânării dansa peste nenumăratele lui cicatrice, aproape 
invizibile în afară de cele de pe bucăţile mai tari ale membranei. El 
tremură la fiecare atingere, sprijinindu-se cu mâinile de marginea 
căzii. Am privit peste umărul lui ca să văd dovada acelei sensibilități 
şi am spus: 

- Măcar zvonurile despre lungimea aripilor direct proporţională 
cu mărimea altor părți sunt adevărate. 

Muşchii i se încordară când râse. 

— Ce gură spurcată ai! 

M-am gândit la toate locurile pe care voiam să le ating cu gura şi 
am roşit un pic. 

- Cred că m-am îndrăgostit de tine de ceva timp, am spus eu, 
cuvintele abia auzindu-se peste clipocitul apei, cât i-am spălat ari- 
pile frumoase. Dar mi-am dat seama la Căderea Stelelor. Sau am 
fost aproape sigură și atât de speriată, încât nu am vrut să mă gân- 
desc mai mult la asta. Am fost o laşă. 

- Ai avut un motiv bun să eviţi să o faci. 

- Nu. Poate că da, mulțumită lui Tamlin. Dar nu a avut nimic de-a 
face cu tine, Rhysand. Nu mi-a fost niciodată frică de consecinţele 
faptului de a fi cu tine. Chiar dacă asasinii lumii ne vânează... me- 
rită. Merită să fiu cu tine. 

Fl îşi cobori uşor capul şi spuse răguşit: 

- Mulţumesc. 

Inima mi se frânse pentru el atunci; pentru anii pe care şi-i pe- 
trecuse gândind opusul. I-am sărutat gâtul gol şi m-am întins ca 
să-i mângâi obrazul cu un deget. 

Am terminat cu aripile şi l-am apucat de umeri ca să-l întorc 
spre mine. 

- Și acum? 

Fără cuvinte, îmi luă săpunul din mâini şi mă întoarse, frecân- 
du-mi spatele, spălându-l uşor cu cârpa. 

- Depinde de tine, spuse Rhysand. Putem să ne întoarcem în 
Velaris şi să ne confirmăm legătura la o preoteasă - nu seamănă cu 
Ianthe, promit - și să fim declaraţi oficial Parteneri. Am putea da o 
mică petrecere ca să sărbătorim... sau să luăm cina cu... grupul 
nostru. Asta dacă nu preferi o petrecere mare. Cu toate că eu cred 
că suntem amândoi de acord că nu ne plac petrecerile mari. Mâinile 
lui puternice îmi frământară mușchii încordaţi ai spatelui şi am 
gemut pentru că mă dureau. Am putea să mergem în fața preotesei 
şi să fim declaraţi atât soţ și soţie, cât şi parteneri, dacă îţi doreşti o 
denumire mai lumească. 

- Tu cum ai să-mi spui? 

- Parteneră, zise el. Deşi mi se pare foarte atractiv să îţi spun şi 
soție. Cu degetele îmi masă coloana vertebrală. Sau, dacă vrei să 
aștepți, putem să nu facem nimic din aceste lucruri. Suntem par- 
teneri, chiar dacă lumea ştie sau nu. Nu trebuie să te grăbeşti să iei 
o hotărâre. l 

M-am întors. 

- Te-am întrebat despre Jurian, rege, regine şi Cazan, dar mă 
bucur să ştiu că am atât de multe opțiuni în ceea ce priveşte starea 
relaţiei noastre. Şi că vei face ce voi vrea eu. Trebuie să am control 
deplin asupra ta. 

Un amuzament felin îi dansă în privire. 

— Creatură crudă şi frumoasă! 

Am pufnit. Ideea că mă găsea frumoasă... 

- Chiar eşti, spuse el. Eşti cel mai frumos lucru pe care l-am 
văzut vreodată. Am crezut asta din prima clipă în care te-am văzut 
de Calanmai. 

Şi era stupid ca fumuseţea să reprezinte ceva, dar... Ochii mă 
usturară. 

- Ceea ce este bine, adăugă el, deoarece şi tu ai crezut că eu sunt 
cel mai frumos bărbat pe care I-ai văzut vreodată. Deci suntem chit. 

M-am încruntat, iar el râse, mâinile alunecându-i ca să îmi apuce 
talia şi să mă tragă spre el. Se aşeză pe banca încastrată în cadă, iar 
eu l-am încălecat, mângâindu-i lent braţele musculoase. 

- Mâine, spuse Rhysand, devenind serios. Plecăm mâine spre 
proprietatea familiei tale. Reginele au dat de veste. Se întorc peste 
trei zile. 

Am tresărit. 

- Îmi spui asta acum? 

- Am fost distras, spuse el, ochii licărindu-i. 

Iar lumina din acei ochi, bucuria tăcută... Mă lăsară fără suflare. 
Un viitor... urma să avem un viitor împreună. Eu urma să am un 
viitor. O viață. 

Ceva admirativ, ceva... respectuos îi înlocui zâmbetul, iar eu 
m-am întins ca să-i cuprind fața cu mâinile... 

Ca să văd că pielea îmi sclipea. 

Slab, ca şi când vreo lumină interioară mi-ar fi strălucit pe sub 
piele, dispersându-se în lume. O lumină albă și caldă, ca a soarelui, 
ca a unei stele. Acei ochi plini de mirare îi întâlniră pe ai mei, iar 
Rhysand își trecu un deget peste brațul meu. 

- Ei bine, măcar acum pot să mă laud că mi-am făcut cu ade- 
vărat partenera să strălucească de fericire. 

Am râs, iar strălucirea se intensifică uşor. El se aplecă şi: mă 
sărută blând, iar eu m-am topit, cuprinzându-i gâtul cu braţele. 
Lipit de mine, el era tare ca piatra, împingându-se spre locul în care 
stăteam chiar deasupra lui. Nu ar fi fost nevoie decât de o singură 
mişcare lină ca el să mă pătrundă... 

Dar Rhysand se ridică din apă, amândoi uzi, iar eu mi-am în- 
crucişat picioarele în jurul lui când ne-am întors în dormitor. Magia 
casei schimbase cearșafurile, care erau acum calde şi netede pe 
corpul meu gol, când mă așeză pe pat şi mă fixă cu privirea. Stră- 
luceam ca o stea. 

- E de la Regatul Zilei? am întrebat eu. 

- Nu-mi pasă, spuse el tăios şi-şi îndepărtă strălucirea proprie. 

Cândva îmi spusese că era o mică vrajă care putea să-i domo- 
lească natura, felul în care arăta puterea lui. 

Când toată măreţia lui se dezlănțui, el umplu camera, lumea și 
sufletul meu cu o putere strălucitoare de abanos. Cu stele, vânt şi 
umbre; pace şi vise şi cu marginile ascuţite ale coşmarurilor. Întu- 
nericul se undui din el ca fuioarele de abur când își întinse o mână 
şi o lipi de pielea strălucitoare a abdomenului meu. 

Degetele nopţii se răsfirară, lumina strecurându-se printre fu- 
ioarele umbrelor, iar eu m-am ridicat pe coate ca să-l sărut. 

Gustul lui de fum, ceaţă și rouă mă făcu să gem, iar el își des- 
chise gura pentru mine, lăsându-mă să-mi ating limba de a lui, să 

mi-o plimb peste dinţii lui. Tot ce era el fusese expus în fața mea - 
ca o ultimă dorinţă. 

Voiam totul. 

L-am apucat de umeri, conducându-l în pat. Iar când se întinse 
pe spate, am văzut licărul de protest al aripilor lui ţintuite, însă i-am 
spus „Copil illyrian“ și mi-am trecut mâinile peste abdomenul lui 
musculos... mai departe. Nu mai obiectă. 

Era imens în mâna mea; atât de tare, şi totuşi atât de mătăsos 
încât l-am mângâiat mirată cu un deget. El şuieră, mădularul zvâc- 
nindu-i când i-am atins vârful cu degetul mare. Am zâmbit afectată 
când am făcut-o din nou. 

Se întinse spre mine, dar l-am oprit cu o privire. 

- Este rândul meu, i-am spus eu. 

Rhysand îmi zâmbi masculin şi leneş înainte de a se aşeza din 
nou, punându-și o mână sub cap. Așteptând. 

Ticălos încrezut! 

Aşa că m-am aplecat şi l-am atins cu buzele, ceea ce îl făcu să 
tresară şi să zică „la naiba, iar eu am râs, cuprinzându-l mai adânc 
cu gura. 

Strânse cearşafurile în pumni, monturile albindu-i-se când mi-am 
plimbat limba peste el, atingându-l ușor cu dinţii. Geamătul lui îmi 
aprinse sângele. 

Sincer, am fost surprinsă că aşteptă un minut întreg înainte să 
mă întrerupă. 

„A sfredeli“ era o denumire mai potrivită pentru ce făcea Rhysand. 

Într-o clipă, fu în gura mea, iar eu mi-am trecut limba peste capul 
mare; în următoarea, îmi cuprinse talia cu mâinile și mă întoarse pe 
față. Îmi depărtă picioarele cu săruturi în timp ce mă apucă de şol- 
duri, trăgându-le tot mai sus înainte de a mă penetra adânc dintr-o 
singură mișcare. 

Fiecare centimetru glorios mă făcu să gem în pernă şi să mă 
ridic pe antebraţe, apucând cearșafurile cu degetele. 

Rhysand se retrase şi mă pătrunse din nou. În acea clipă, eterni- 
tatea explodă în jurul meu, iar eu am crezut că aș fi putut să mă 
nimicesc din cauza faptului că nu mă mai săturam de el. 

— Uită-te la tine! îmi şopti când se mișcă în mine şi mă sărută 
de-a lungul coloanei. 

Am reuşit să mă ridic suficient, încât să văd unde ne uneam; să 
văd lumina soarelui licărind din mine în contrast cu noaptea care se 
unduia din el, contopindu-se şi amestecându-se, îmbogăţindu-se. 
Priveliștea mă spulberă atât de groaznic, încât am atins orgasmul cu 
numele lui pe buze. 

Rhysand mă ridică lipindu-mă de el, cuprinzându-mi sânii cu o 
mână, iar cu cealaltă mângâindu-mi ghemul de nervi dintre pi- 
cioare, iar eu nu mi-am dat seama unde se sfârşi primul orgasm şi 
unde începu următorul, când se tot împinse, cu buzele pe gâtul şi pe 
urechea mea. 

Am hotărât că faptul că îl doream şi plăcerea de a fi cu el ar fi 
putut să îmi aducă moartea. 

EI se întoarse, retrăgându-se suficient de mult, încât să se întindă 
pe spate şi să mă tragă deasupra lui. 

În întuneric, era un licăr de durere persistentă, o cicatrice. Și am 
înțeles de ce mă voia aşa; de ce voia să termine așa, cu mine dea- 
supra lui. 

Inima mi se frânse. M-am aplecat înainte ca să-l sărut cu blân- 
deţe, cu tandrețe. 

Când gurile ni se întâlniră, am alunecat mult mai adânc, iar el 
îmi şopti numele. L-am sărutat din nou şi m-am mişcat cu blândeţe. 
Mai târziu... aveau să fie şi alte momente în care să mă mișc dur și 
repede. Dar acum... Nu voiam să mă gândesc la motivul pentru care 
aceasta era poziţia în care voia să termine şi să mă facă să alung 
întunericul pătat cu lumină. 

Dar eu aveam să strălucesc... pentru el, pentru viitorul meu. 

Așa că m-am ridicat, mi-am sprijinit mâinile de pieptul lui lat şi 
am dezlănţuit lumina în mine, lăsând-o să alunge întunericul lucru- 
rilor care i se făcuseră partenerului şi prietenului meu. 

Rhysand îmi strigă numele, împingându-şi în sus şoldurile. Ste- 
lele se rotiră când se izbi adânc în mine. 

Cred că lumina care emana din mine ar fi putut fi lumina stelelor 
sau poate că nu am mai văzut bine când am avut din nou orgasm, 
iar Rhysand îl avu pe al lui, suspinându-mi numele de nenumărate 
ori, când se revărsă în mine. 

După ce am terminat, am rămas deasupra lui, cu vârfurile dege- 
telor în pieptul lui, iar eu m-am minunat de el. De noi. 

El mă trase de părul ud. 

- Va trebui să găsim o cale să slăbim lumina aceea. 

- Pot să ascund destul de uşor umbrele. 

— A, dar le pierzi de sub control doar când eşti supărată. Şi de 
vreme ce intenţionez să te fac pe cât de fericită poţi fi... mi se pare 
că va trebui să învăţăm să controlăm acea strălucire minunată. 

- Mereu te gândeşti şi faci calcule. 

Rhysand îmi sărută colțul gurii. 

- Nu ştii la câte lucruri mă gândesc atunci când vine vorba de 
tine. 

- Îmi aduc aminte că ai zis ceva de-un perete. 

Râsul lui era o promisiune senzuală. 

- Feyre, data viitoare am să te lipesc de-un perete când am să 
ţi-o trag. 

- Destul de tare încât să cadă tablourile de pe pereți? 

Rhysand râse. 

- Arată-mi din nou ce poți să faci cu gura aia perversă. 

M-am supus. 


e 3 

Era greşit să fac comparații pentru că ştiam că probabil toți Marii 
Lorzi puteau să ţină o femeie trează toată noaptea, dar Rhysand era... 
nesățios. Cred că, în total, am dormit doar o oră în acea noapte, deşi 
am presupus că şi eu eram la fel de vinovată. 

Nu puteam să mă opresc, nu mă săturam de gustul pe care i-l 
simțeam în gură, de senzația pe care mi-o dădea când mă penetra. 
Mi-am dorit tot mai mult, până când am crezut că aş fi putut să-mi 
ies din piele de plăcere. 

- Este normală, spuse Rhysand mușcând din pâine când am stat 
la masă, luând micul dejun. 

Abia ajunsesem în bucătărie. Coborâse din pat, arătându-mi ari- 
pile măreţe, spatele musculos şi fundul grozav, iar eu sărisem pe el. 
Ne rostogoliserăm pe podea, sfâşiind covoraşul drăguţ de sub ghea- 
rele lui când l-am călărit. 

- Ce este normală? am spus eu. Abia puteam să mă uit la el fără 
să ard. 

- ...Frenezia, spuse el precaut, ca şi când s-ar fi temut că folosirea 
unui cuvânt greşit ne-ar fi făcut pe amândoi să sărim unul spre celă- 
lalt înainte să mâncăm. Când un cuplu acceptă legătura de împere- 
chere, este... ceva copleșitor. E întoarcerea la animalele care am fost 
cândva. Probabil are legătură cu faptul că bărbatul vrea să se asigure 
că femeia a rămas grea. Inima nu-mi mai bătu când am auzit asta. 
Unele cupluri nu ies din casă câteva săptămâni. Bărbaţii devin atât 
de instabili, încât oricum poate fi periculos pentru ei să fie în public. 
Am văzut bărbaţi raționali şi educați distrugând o cameră după ce 
s-au cuplat. 

Am oftat. Mi-am amintit de o altă cameră distrusă. 

Rhysand spuse încet, ştiind ce mă bântuia: 

- Mi-ar plăcea să cred că sunt mai reținut decât un bărbat obiş- 
nuit, dar... Feyre, ai răbdare cu mine, dacă sunt un pic agitat. 

Faptul că recunoscuse măcar atât... 

- Nu vrei să pleci din casa asta. 

- Vreau să rămân în dormitor şi să facem sex până la epuizare. 

Atât de repede am fost pregătită pentru el, dorindu-l, dar... tre- 
buia să plecăm. Reginele. Cazanul. Jurian. Războiul. 

- În legătură cu... sarcina, am spus eu. 

Şi la fel de bine aş fi putut arunca o găleată cu gheaţă pe amândoi. 

- Nu am... nu iau niciun tonic. Adică nu am luat. 

El lăsă pâinea din mână. 

- Vrei să începi să iei din nou? 

Dacă aş fi făcut-o, dacă aş fi început de astăzi, aș fi negat ce 
făcusem noaptea trecută, dar... 

- Dacă sunt partenera unui Mare Lord, ei se aşteaptă să îți fac 
urmași, nu-i aşa? Deci probabil că nu ar trebui. 

- Nu se aşteaptă nimeni să-mi faci nimic, spuse el. Copiii sunt 
rari, într-adevăr. Atât de rari şi de preţioşi. Dar nu vreau să îi faci 
decât dacă ni-i dorim amândoi. Şi acum, cu venirea războiului, cu 
Hybernul... Recunosc faptul că mă îngrozeşte gândul că partenera 
mea ar fi însărcinată cu atâția dușmani în preajmă. Sunt îngrozit de 
ce aş putea face eu dacă ai fi însărcinată şi ameninţată. Sau rănită. 

Ceva încordat din pieptul meu se relaxă, în ciuda răcelii care îmi 
coborî pe şira spinării când m-am gândit la acea putere, la mânia pe 
care o văzusem în Regatul Nopţii, dezlănțuită pe pământ. 

— Atunci, am să-ncep să iau de îndată ce ne întoarcem. 

M-am ridicat de la masă cu genunchii tremurând și m-am în- 
dreptat spre dormitor. Trebuia să fac o baie; mirosul lui mă acoperea 
şi-i simțeam gustul în gură, în ciuda micului dejun. Rhysand spuse 
încet în spatele meu: 

- Totuşi, aş fi foarte fericit dacă, într-o zi, m-ai onora născân- 
du-mi copii. Ca să împărtășesc asta cu tine. 

M-am întors spre el. 

- Vreau mai întâi să trăiesc, am spus eu. Cu tine. Vreau să văd 
locuri şi să am aventuri. Vreau să învăţ cum este să fiu nemuritoare, 

să fiu partenera ta, să fac parte din familia ta. Vreau să fiu... pregătită 
pentru ei. Şi, ca o egoistă, vreau să te am doar pentru mine o vreme. 

El zâmbi cu blândețe. 

- Nu e nicio grabă. Şi dacă te voi avea pentru mine tot restul 
eternității, atunci asta nu m-ar deranja deloc. 

Am ajuns la marginea băii înainte ca Rhysand să mă apuce, să mă 
ducă în apă şi să facă dragoste cu mine printre aburii ce se ridicau. 


CAPITOLUL 
56 


Rhys ne teleportă în tabăra illyriană. Nu aveam să rămânem atât 
de mult, cât să fim în pericol şi, cu zece mii de războinici illyrieni în 
jurul nostru pe diverse vârfuri, Rhysand se îndoia că cineva ar fi 
atât de prost, încât să ne atace. 

Abia ce am apărut în noroiul din fața micii case, când Cassian 
spuse tărăgănat în spatele nostru: 

— Ei bine, era şi timpul! 

Nemaiauzind nimic care să semene cu mârâitul sălbatic scos de 
Rhysand, l-am prins de braţ când se întoarse spre Cassian. 

Cassian se uită la el şi râse. 

Dar războinicii illyrieni din tabără începură să zboare pe cer, 
ridicând femeile şi copiii cu ei. 

- Aţi avut o călătorie grea? 

Cassian îşi legă la spate părul negru cu o bucată uzată de piele. 

O linişte neobișnuită emană din Rhysand, de unde se auzise 
mârâitul în urmă cu o clipă. Și, decât să-l văd transformând tabăra 
în ruine, am spus: 

— Cassian, când o să-ţi spargă dinţii, să nu vii la mine să te plângi! 

Cassian încrucișă braţele. 

- Legătura de împerechere v-a cam încălzit un pic, Rhysand! 

Rhysand nu spuse nimic. 

Cassian chicoti. 

- Feyre nu pare prea obosită. Poate că ar putea să-mi facă şi mie... 

Rhysand explodă. 

Aripile, muşchii şi dinţii pocniră, iar ei se rostogoliră prin noroi, 
lovind cu pumnii și... 

Când îl aruncă pe Rhysand de pe el cu piciorul, mi-am dat 
seama că el, Cassian, ştiuse exact ce spunea și făcea, de vreme ce 
Rhysand nu atinse acea putere care ar fi putut aplatiza aceşti munți. 

Fl văzuse acea limită în privirea lui Rhysand şi ştiuse că trebuia 
să o domolească înainte de a putea merge mai departe. 

Și Rhysand ştia asta. Acesta era motivul pentru care ne-am tele- 
portat mai întâi aici, şi nu în Velaris. 

Erau o adevărată privelişte să te uiţi la doi bărbaţi illyrieni care 
se luptau prin noroi şi printre pietre, gâfâind şi scuipând sânge. 
Niciunul din ceilalţi illyrieni nu îndrăzni să aterizeze. 

Și nici nu ar fi făcut-o, mi-am dat eu seama; nu înainte ca Rhysand 
să se calmeze sau să părăsească de tot tabăra. Dacă unui bărbat 
obișnuit îi trebuia o săptămână să se adapteze... Cât îi trebuia lui 
Rhysand? O lună, două? Un an? | 

Cassian râse când Rhysand îl lovi cu pumnul în față, sângele 
țâșnindu-i. Cassian îl lovi şi el, iar eu m-am crispat când capul lui 
Rhysand se mișcă într-o parte. Îl mai văzusem pe Rhysand lup- 
tând, controlat şi elegant, şi îl văzusem supărat, dar niciodată atât 
de... sălbatic. 

- Or să se bată o vreme, spuse Mor, rezemându-se de stâlpul 
casei. Ea ţinu uşa deschisă. Bine ai venit în familia noastră, Feyre! 

lar mie mi s-a părut că acelea ar fi putut fi cele mai frumoase 
cuvinte auzite vreodată. 


Hp 


Rhysand şi Cassian îşi petrecură o oră lovindu-se până la epui- 
zare, iar când se întoarseră cu greu în casă, însângeraţi şi murdari, 

o singură privire spre partenerul meu mă făcu să tânjesc după mi- 
rosul şi atingerea lui. 

Cassian şi Mor plecară imediat în altă parte, iar Rhysand nu se 
deranjă să-mi scoată de tot hainele înainte de a mă apleca peste masa 
din bucătărie şi de a mă face să-i strig numele gemând atât de tare, 
încât să audă illyrienii care zburau încă în cerc, la mare înălțime. 

Dar când am terminat, încordarea din umerii săi şi tensiunea 
adunată în privirea lui dispăruseră... Şi o bătaie în uşă din partea 
lui Cassian îl făcu pe Rhys să-mi dea o cârpă udă ca să mă curăţ. O 
clipă mai târziu, toți patru ne-am teleportat spre muzica şi lumina 
Velarisului. 

Acasă. 


Hp 


Soarele abia apusese când Rhysand și cu mine am intrat ţinân- 
du-ne de mână în camera de zi a Casei Vântului şi i-am găsit pe 
Mor, Azriel, Amren și Cassian deja așezați. Aşteptându-ne. 

Se ridicară toţi, ca la un semn. 

Ca la un semn, se uitară şi făcură o plecăciune. 

Amren fu cea care spuse: 

- Vă vom servi şi proteja. 

Fiecare îşi duse mâna în dreptul inimii, așteptând răspunsul meu. 

Rhysand nu mă avertizase, iar eu m-am întrebat dacă trebuia să 
le vorbesc din inimă, fără viclenie. 

- Mulţumesc, am spus eu, încercând să-mi cobor vocea. Dar aş 
prefera să-mi fiți prieteni înainte să mă serviţi şi să mă protejaţi. 

- Suntem, spuse Mor, făcând semn din ochi. Dar vă vom servi 
şi proteja. 

Faţa mi se încălzi şi le-am zâmbit. Familia mea. 

- Acum că ne-am lămurit, spuse tărăgănat Rhysand din spatele 
meu, putem, vă rog, să mâncăm? Sunt hămesit. 

Amren deschise gura cu un zâmbet strâmb, dar el adăugă: 

- Nu spune ce voiai să zici! Amren. 

Rhys îi aruncă o privire tăioasă lui Cassian. Amândoi erau 
încă tumefiați, dar se vindecau repede. Doar dacă nu vrei să ieşim 
pe acoperiș. 

Amren ţâțâi şi, în schimb, făcu un semn din bărbie spre mine. 

- Am auzit că ţi-au crescut colți în pădure şi că ai ucis niște bes- 
tii ale Hybernului. Bravo, fato! 

- Cel mai probabil i-a salvat pielea, spuse Mor umplându-și pa- 
harul cu vin. Bietul Rhysand, s-a lăsat prins. 

I-am întins paharul lui Mor ca să mi-l umple. 

- Trebuie să fie un răsfăţat. 

Azriel s-a înecat cu vinul, iar eu i-am întâlnit privirea afectuoasă 
pentru prima dată. Chiar blândă. L-am simţit pe Rhysand încordân- 
du-se lângă mine şi, repede, m-am uitat în altă parte. 

O privire spre ochii vinovaţi ai lui Rhysand îmi spuse că regreta. 
Şi că se lupta cu asta. Ce ciudaţi erau Marii Spiriduși cu instinctele 
lor primare şi de împerechere, atât de diferite de tradiţiile şi învăţă- 
turile lor vechi! 

Am plecat spre tărâmul muritorilor 'imediat după cină. Mor ducea 
globul; Cassian o ducea pe ea, Azriel zbura aproape, iar Rhysand... 
Rhysand mă ţinea strâns în braţele-i puternice şi neînduplecate. 
Eram tăcuţi când ne-am înălţat deasupra apei întunecate. 

Când ne-am dus să le arătăm reginelor secretul pentru care sufe- 
riseră atât de mult timp ca să-l păstreze. 


CAPITOLUL 
S7 


În cele din urmă, primăvara venise în lumea oamenilor, brân- 
duşele şi narcisele răsărind din pământul dezghețat. 

Doar regina cea mai bătrână şi cea cu părul auriu apărură de 
data asta. Erau escortate de atât de multe gărzi. 

Eu îmi purtam din nou rochia lungă ivorie şi coroana cu pene 
aurii, încă o dată lângă Rhysand, când reginele şi santinelele lor se 
teleportară în salon. 

Acum, însă, Rhysand şi cu mine ne ţineam de mână - eram ne- 
clintiți, ca o melodie fără început sau sfârşit. 

Regina cea mai bătrână ne măsură cu privirea ei vicleană, ne 
studie mâinile şi coroanele şi luă loc fără să aştepte invitaţia noastră, 
aranjându-şi fustele rochiei de culoarea smaraldului. Regina blondă 
mai rămase în picioare o clipă, înclinându-și ușor buclele aurii şi 
strălucitoare. Buzele roşii îi zvâcniră în sus, când îşi revendică locul 
de lângă însoţitoarea ei. 

Rhysand nici măcar nu făcu semn din cap spre ele, când spuse: 

- Apreciem că v-aţi făcut timp să ne întâlnim din nou. 

Regina mai tânără abia dacă dădu din cap, îndreptându-și pri- 
virea de culoarea ambrei spre prietenii noştri din spate: Cassian şi 
Azriel, care se aflau de fiecare parte a ferestrelor, unde Elain și Nesta 
stăteau îmbrăcate elegant, grădina lui Elain fiind înflorită în spatele 
lor. Umerii Nestei erau deja încordaţi. Elain își muşcă buza. 

Mor stătea de cealaltă parte a lui Rhysand, de data aceasta îmbră- 
cată cu haine verzi-albăstrui care îmi aminteau de apele calme ale 
Sidrei, ţinând în mâinile bronzate cutia neagră în care se afla Veritas. 

Bătrâna regină, examinându-ne pe toţi cu ochi mijiți, pufni. 

- După ce am fost grav insultate ultima dată... Aruncă o privire 
încruntată spre Nesta. Sora mea o privi la fel, fără să cedeze. Bătrâna 
femeie țâțâi. Ne-am gândit multe zile dacă să ne întoarcem. Şi după 
cum puteţi vedea, trei dintre noi au considerat insulta de neiertat. 

Mincinoasa! Să dea vina pe Nesta, să încerce să işte discordie 
între noi pentru ceea ce Nesta încercase să apere... 

- Dacă aceea este cea mai mare insultă care vi s-a adus vreodată, 
cred că veţi avea un șoc atunci când va izbucni războiul, am spus cu 
un calm surprinzător. 

Buzele celei mai tinere zvâcniră din nou, ochii ei căprui stră- 
lucind; era încarnarea unei leoaice. 

- Deci ţi-a câștigat inima până la urmă, Distrugătoarea 
Blestemului, spuse ea cu viclenie. 

Am privit-o în ochi în timp ce eu și Rhysand ne-am așezat pe 
scaune, Mor luând loc lângă el. 

- Nu cred că a fost o simplă coincidenţă că ne-a permis Cazanul 
să ne întâlnim în pragul unui război care revine între popoarele 
noastre, am spus eu. 

- Cazanul? Şi doi oameni? Cea blondă se juca absent cu un inel 
cu rubin învârtindu-l pe deget. Poporul nostru nu invocă un Cazan; 
poporul nostru nu are magie. Din câte văd, există poporul vostru... 
şi al nostru. Voi sunteți un pic mai buni decât Copiii celor 
Binecuvântaţi. Ea ridică o sprânceană îngrijită. Ce li se va întâmpla, 
când vor traversa zidul? Ea îşi înclină capul spre Rhysand, Cassian 
şi Azriel. Sunt o pradă? Sau vor fi folosiţi, aruncaţi și lăsaţi să îmbă- 
trânească şi să devină infirmi, iar voi veţi rămâne mereu tineri? Ce 
păcat... ce nedrept este că tu, Distrugătoarea Blestemului, ai primit 
toate lucrurile pe care, fără îndoială, toți acei proşti au implorat să 

le primească. Nemurire, tinerețe veşnică... Ce ar fi făcut Lordul 
Rhysand, dacă ai fi îmbătrânit, spre deosebire de el? 

Rhysand spuse cu o voce egală: 

- Întrebarea ta are vreun scop, în afară de cel de a te auzi vorbind? 

Se auzi un chicot uşor, iar ea se întoarse spre regina bătrână, 
rochia galbenă foșnindu-i în timp ce se mișcă. Femeia în vârstă nu 
făcu decât să întindă o mână ridată spre cutia din degetele subțiri 
ale lui Mor. 

- Este dovada pe care am cerut-o? 

„Nu o face, începu să strige inima mea. Nu le arăta.“ 

Înainte ca Mor să fi dat măcar din cap, am spus: 

- Dragostea mea pentru Marele Lord nu este o dovadă suficientă 
a bunelor noastre intenţii? Prezenţa surorilor mele nu vă spune nimic? 
Sora mea poartă un inel de logodnă din fier pe deget şi totuşi ea este 
alături de noi. 

Elain păru să lupte cu impulsul de a-şi ascunde mâna în spatele 
fustei de un roz şi de un albastru-deschis, dar rămase demnă cât 
reginele o studiară cu atenţie. 

- Aş spune că este dovada prostiei ei de a fi logodită cu un vå- 
nător de Spiridușşi... şi de a-şi risca relaţia asociindu-se cu voi, spuse 
ea sarcastic. 

— Nu judeca ce nu cunoști! spuse cu răutate Nesta, printre dinți. 

Cea blondă îşi puse mâinile în poală. 

- Vipera vorbeşte din nou. Ea ridică o sprânceană spre mine. Ar 
fi fost o mişcare inteligentă să nu participe la această întâlnire. 

- Ea ne oferă casa şi își riscă statutul social ca noi să organizăm 
aceste întâlniri, am spus eu. Are dreptul să audă ce discutăm, fiind 
reprezentantul oamenilor din acest ţinut. Amândouă au dreptul. 

Cotoroanţa o întrerupse pe cea mai tânără înainte să poată răs- 
punde şi flutură din nou acea mână veştejită spre Mor. 

- Atunci, arată-ne! Dovedeşte-ne că ne înșelăm! 

Rhysand îi făcu, discret, semn din cap, lui Mor. Nu... nu, nu era 
corect să le arate, să le dezvăluie comoara care era Velarisul, care 
era casa mea... 

„Războiul înseamnă sacrificiu, spuse Rhysand în mintea mea, 
prin mica fantă pe care o țineam acum deschisă pentru el. Dacă nu 
riscăm Velarisul, riscăm să pierdem Prythianul... și chiar mai mult.“ 

Mor deschise capacul cutiei negre. 

Globul argintiu dinăuntru străluci ca o stea sub sticlă. 

- Acesta este Veritas, spuse Mor cu o voce tânără şi bătrână în 
acelaşi timp. Darul primului meu înaintaş pentru descendenți. În 
istoria Prythianului, l-am folosit doar de câteva ori... când am dez- 
văluit adevărul întregii lumi. 

Ea ridică globul din cuibul de catifea. Nu era mai mare decât un 
măr copt şi-i încăpea în palme, ca și când pentru el ar fi fost creată 
toată ființa ei. 

- Adevărul este mortal. Adevărul înseamnă libertate. Adevărul 
poate să distrugă, să repare și să lege. Veritas deţine adevărul lumii. 
Eu sunt Morrigan, spuse ea, ochii ei nefiind complet pământeni. Mi 
se ridică părul de pe braţe. Ştiţi că spun adevărul. 

Ea lăsă globul Veritas pe covorul dintre noi. Ambele regine se 
aplecară. 

Dar Rhysand fu cel care spuse: 

- Vreţi dovada bunătăţii noastre, a intenţiilor noastre, ca să ne 
puteţi încredința Cartea? Globul începu să pulseze, o plasă de lu- 
mină întinzându-se cu fiecare zvâcnire. Pe tărâmurile mele există 
un loc. Un oraș al păcii, al artei şi al prosperității. De vreme ce mă 
îndoiesc de faptul că voi sau gărzile voastre vor îndrăzni să treacă 
peste zid, atunci vă voi arăta acest loc în glob. 

Mor întinse o mână şi un nor alb se roti din glob, contopindu-se 
cu lumina, când pluti pe lângă gleznele noastre. 

Regina tresări, gărzile înaintând ușor, cu mâinile pe arme. Dar 
norii continuară să se rostogolească în timp ce adevărul lui, al 

Velarisului, emană din glob, din orice ieşi din Mor, din Rhysand. 
Din adevărul lumii. 

Şi, în obscuritatea gri, apăru o imagine. 

Era Velarisul, văzut de deasupra, aşa cum îl vedea Rhysand în 
zbor. Un grăunte pe coastă, dar când el cobori, oraşul şi râul deve- 
niră mai clare, mai vibrante. 

Apoi imaginea se înclină şi se roti, de parcă Rhysand ar fi zburat 
prin orașul lui chiar în această dimineaţă. Trecu în viteză peste bărci 
şi diguri, peste case şi străzi și teatre. Peste Curcubeul din Velaris, 
atât de colorat şi de minunat în soarele primăverii abia sosite. Oa- 
menii, fericiți şi grijulii, buni şi primitori, îi făcură semn din mână. 
Clipă de clipă, apărură imaginile Palatelor, ale restaurantelor, ale 
Casei Vântului. Totul... tot acel oraş minunat şi secret. Casa mea. 

Iar eu aş fi putut jura că era dragoste în acea imagine. Nu îmi 
explicam felul în care o transmitea Velarisul, dar culorile... Înţele- 
geam culorile şi lumina şi ce transmiteau, ce recepționa globul din 
orice avea legătură cu amintirile lui Rhys. 

Iluzia dispăru, iar culoarea şi lumina și norul se retraseră în glob. 

- Acela este Velarisul, spuse Rhysand. Timp de cinci sute de ani, 
l-am păstrat secret față de străini. Iar acum ştiţi. Pe acesta îl protejez 
cu zvonuri, şi şoapte, şi frică. Este motivul pentru care am luptat 
pentru poporul vostru în Război - doar ca să-mi încep presupusa 
domnie a terorii odată ce am urcat pe tron şi m-am asigurat că toată 
lumea i-a auzit legendele. Dar dacă prețul protejării oraşului şi al 
poporului meu este disprețul lumii, atunci așa să fie. 

Cele două regine se uitară cu gura căscată la covor, ca şi când 
încă ar fi văzut oraşul acolo. Mor îşi drese vocea. Cea blondă, ca şi 
când Mor ar fi lătrat, tresări şi scăpă o batistă din dantelă pe podea, 
pe care se aplecă să o ridice, ușor îmbujorată. 

Dar baba își ridică privirea spre noi. 

- Încrederea voastră este... de apreciat. 

Am aşteptat. 

Seriozitatea şi neclintirea se citi pe chipurile ambelor. Iar eu m-am 
bucurat că eram așezată când cea mai bătrână adăugă în sfârşit: 

- Ne vom gândi. 

— Nu avem timp pentru așa ceva, replică Mor. Fiecare zi pierdută 
este o altă zi în care Hybernul se apropie de distrugerea zidului. 

- Vom discuta cu însoțitoarele noastre şi vă vom informa când 
vom putea. 

- Nu înţelegeţi riscurile pe care vi le asumaţi procedând așa? 
spuse Rhysand, fără urmă de condescendenţă, poate un pic şocat. 
Aveţi nevoie de această alianţă la fel de mult ca şi noi. 

Regina bătrână ridică din umerii ei fragili. 

- Credeai că scrisoarea şi rugămintea ta ne vor mişca? 

Ea făcu semn din bărbie spre cel mai apropiat gardian, iar el 
băgă mâna în armură ca să scoată o scrisoare împăturită. Bătrâna 
femeie citi: 


Vă scriu nu ca un Mare Lord, ci ca un bărbat îndrăgostit de o 
femeie care a fost cândva om. Vă scriu ca să vă implor să acţionați 
repede. Să îi salvaţi poporul, să mă ajutați să-l salvez pe al meu. Vă 
scriu ca, într-o zi, să putem cunoaște pacea adevărată. Ca să pot 
într-o zi să trăiesc într-o lume în care femeia pe care o iubesc să-și 
poată vizita familia, fără frica urii şi a represaliilor. Într-o lume 
mai bună. 


Ea lăsă jos scrisoarea. 

Rhysand scrisese acele rânduri în urmă cu câteva săptămâni... 
înainte de a fi parteneri. Nu era o cerere ca să le întâlnească pe re- 
gine, ci o scrisoare de dragoste. M-am întins în spaţiul dintre noi şi 
l-am luat de mână, apucându-l ușor. Degetele lui Rhysand se strân- 
seră în jurul mâinii mele. 

- Cine ştie că asta nu este doar o mare manipulare? zise cea bătrână. 

- Ce? spuse Mor fără să gândească. 

Regina blondă dădu aprobator din cap şi îndrăzni să-i spună 
lui Mor: 

- S-au schimbat multe lucruri de la Război. De când cu aşa-zisa 
prietenie a voastră cu înaintaşii noştri. Poate că nu sunteţi cine pre- 
tindeţi. Poate că Marele Lord s-a strecurat în minţile noastre ca să 
ne facă să credem că eşti Morrigan. 

Rhysand era tăcut... cu toții eram. Până ce Nesta spuse prea încet: 

— Acestea sunt cuvintele unei femei nebune. Ale unor nebune 
arogante şi stupide. 

Elain o apucă de mână pe Nesta ca să o facă să tacă. Dar Nesta 
înaintă un pas, cu chipul alb de mânie. 

- Daţi-le Cartea! 

Reginele clipiră, înțepenind. 

Sora mea izbucni: 

- Daţi-le Cartea! 

Iar regina bătrână spuse printre dinți: 

- Nu. 

Cuvântul zăngăni prin mine. 

Dar Nesta continuă, întinzând un braţ ca să ne cuprindă pe noi, 
camera, lumea. 

- Sunt oameni nevinovaţi aici. Pe acest tărâm. Dacă nu riscaţi să 
luptaţi cu forțele care ne ameninţă, atunci daţi-le acestor oameni 
şansa de a lupta. Daţi-i Cartea surorii mele! 

Baba oftă brusc pe nas. 

- O evacuare ar fi posibilă... 

— Aţi avea nevoie de zece mii de nave, spuse Nesta, cu vocea spartă. 
Aţi avea nevoie de o flotă. Am făcut calculele. Iar dacă vă pregătiți 
de război, să nu trimiteţi navele la noi. Suntem abandonaţi aici. 

Baba apucă de ambele cotiere lustruite ale scaunului ei, când se 
aplecă un pic în față. 

— Atunci, îţi sugerez să-i ceri unuia dintre bărbaţii tăi înaripați să 
te ducă peste mare, fato! 

Nesta înghiţi. 

- Vă rog! Nu cred să fi auzit vreodată acel cuvânt din gura ei. Vă 
rog, nu ne lăsați să înfruntăm singuri asta. 

Regina bătrână rămase nemişcată, iar eu am rămas fără cuvinte. 

Le arătasem... chiar o făcusem... făcusem totul. Chiar şi Rhysand, 
al cărui chip era de necitit, tăcea. 

Dar Cassian traversă încăperea spre Nesta, gărzile înţepenind 
când illyrianul se mişcă printre ei, de parcă ar fi fost nişte spice de 
grâu pe un câmp. 

El o studie pe Nesta pentru un moment lung. Ea încă se încrunta 
la regine, cu ochii mărginiți de lacrimi, de lacrimi de furie şi dispe- 
rare, din focul ce o ardea atât de violent din interior. Când îl observă 
în sfârşit pe Cassian, îşi ridică privirea spre el. 

Vocea lui era răgușită când spuse: 

- În urmă cu cinci sute de ani, am luptat pe câmpul de bătălie nu 
departe de această casă. Am luptat alături de oameni şi spiriduşi, 
am sângerat lângă ei. Am să ajung din nou pe câmpul de bătălie, 
Nesta Archeron, ca să-ţi protejez casa şi poporul. Nu ştiu o cale mai 
bună de a muri decât apărându-i pe cei care au cea mai multă nevoie 
de asta. 

Am privit cum o lacrimă alunecă pe obrazul Nestei. Şi am văzut 
cum Cassian întinse o mână ca să o şteargă. 

Ea nu tresări la atingerea lui. 

Nu ştiam de ce, dar m-am uitat la Mor. 

Avea ochii mari. Nu de gelozie sau de indignare, ci... probabil de 
ceva care aducea cu veneraţia. 

Nesta înghiţi şi, în cele din urmă, se întoarse dinspre Cassian. El 
o fixă cu privirea pe sora mea încă o clipă înainte de a se întoarce 
spre regine. 

Fără un semn, cele două femei se ridicară. 

Mor se ridică în picioare, întrebând: 

— Vă interesează o sumă? Spuneţi prețul, atunci! 

Regina blondă pufni când gărzile se strânseră în jurul lor. 

- Avem toate bogăţiile de care avem nevoie. Acum, ne vom întoarce 
la palatul nostru ca să deliberăm împreună cu surorile noastre. 

- Deja aveţi de gând să refuzaţi, insistă Mor. 

Regina blondă zâmbi superior. 

- Poate, zise ea şi o luă pe babă de mâna zbârcită. 

Bătrâna regină îşi ridică bărbia. 

- Apreciem gestul încrederii voastre. 

Apoi ele plecară. 

Mor înjură, iar eu m-am uitat la Rhysand cu inima frântă, pe 
cale să întreb de ce nu insistase, de ce nu spusese mai multe... 

Dar el se uita la scaunul pe care stătuse regina blondă. 

Sub el, ascuns cumva de fustele voluminoase în timpul șederii, 
era o cutie. 

O cutie... pe care, probabil, o scosese de unde era ascunsă când 
se aplecase să ridice batista. 

Rhysand ştiuse asta şi încetase să vorbească pentru a le face să 
plece cât mai repede. 

Cum şi de unde introdusese pe furiş acea cutie din plumb era 
ultima mea grijă. 

Nu când vocea celei de-a doua și ultime părți a Cărții umplu 
camera, cântându-mi. 


Viaţa și moartea şi renașterea 

Soarele și luna și întunericul 

Putregaiul şi florile şi oasele 

Bună; dulceaţo! Bună, doamnă a nopții, prinţesă a decăderii! 
Bună, bestie cu colți și pui de cerb care tremuri! lubeşte-mă, atinge-mă, 
cântă-mă! 


Era o nebunie. În timp ce prima jumătate fusese o viclenie rece, 
această cutie... aceasta era haos şi dezordine şi nelegiuire, bucurie 
şi disperare. 

Rhysand o luă încet şi o puse pe scaunul reginei blonde. Nu avea 
nevoie de puterea mea să o deschidă, deoarece nicio vrajă a vreunui 
Mare Lord nu o legase. 

Rhysand deschise capacul și găsi un bilet pe metalul auriu al cărții. 


Ti-am citit scrisoarea. Despre femeia pe care o iubeşti. Te cred. 
Și cred în pace. 

Cred într-o lume mai bună. 

Dacă întreabă cineva, ai furat asta în timpul întâlnirii. 


Nu te încrede în celelalte. A şasea regină nu era bolnavă. 


Asta era tot. 
Rhysand luă Cartea Respiraţiilor. 


Lumina şi întunericul şi griul şi lumina şi întunericul şi griul... 


EI le spuse surorilor mele, Cassian stând aproape de Nesta: 

- Domnişoarelor, este alegerea voastră dacă vreți să rămâneţi 
aici sau să veniţi cu noi. Aţi auzit cum stă situaţia. Tu ai făcut calcu- 
lele evacuării. Nesta dădu aprobator din cap când el îi întâlni ochii 
gri-albaştri. Dacă alegeţi să rămâneţi, mulţi soldaţi de-ai mei vor fi 
aici într-o oră, ca să păzească acest loc. Dacă vreți să veniţi să locuiţi 
cu noi în acel oraş pe care tocmai vi l-am arătat, v-aş sugera să vă 
faceţi acum bagajele. 

Nesta se uită la Elain care era încă tăcută şi cu ochii mari. Ceaiul 
pe care îl pregătise — cel mai bun, cel mai exotic ceai de pe piaţă — 
stătea neclintit pe masă. 

Elain îşi atinse cu degetul mare inelul din fier. 

- Este alegerea ta, spuse Nesta cu o blândeţe neobişnuită. Pentru 
ea, Nesta ar fi mers în Prythian. 

Elain înghiţi, ca o căprioară prinsă în laţ. 

- Eu... nu pot. Eu... 

Dar partenerul meu dădu binevoitor din cap. Înţelegător. 

- Paznicii mei vor fi aici şi vor rămâne nevăzuţi. Vor avea singuri 
grijă de ei. Dacă vă răzgândiţi, unul va aștepta în această cameră în 
fiecare zi la prânz şi la miezul nopţii, ca să vorbiţi cu el. Casa mea 
este şi a voastră. Uşile îi sunt mereu deschise pentru voi. 

Nesta se uită între Rhys şi Cassian, apoi la mine. Disperarea încă 
i se citea pe chipul palid, dar... dădu din cap şi îmi spuse: 

- De aceea ai pictat stele pe sertarul tău. 


CAPITOLUL 
58 


Ne-am întors imediat în Velaris, fără să avem încredere că avea 
să treacă mult timp până când reginele ar fi observat lipsa Cărții, 
mai ales dacă menționarea vagă despre cea de-a șasea făcea aluzie la 
jocul murdar dintre ele. 

Amren primi în câteva minute a doua jumătate, fără să se deran- 
jeze măcar să pună întrebări despre întâlnire înainte de a dispărea 
în salonul casei de la oraş şi de a închide ușa în urma ei. Aşadar, 
am așteptat. 

Şi am tot aşteptat. 


$ 


Trecură două zile. 

Amren încă nu reuşise să afle codul. 

Rhysand şi Mor plecară dimineaţa devreme ca să viziteze Regatul 
Coşmarurilor — ca să returneze Veritasul lui Keir fără ştirea lui şi să se 
asigure că Administratorul îşi pregătea, într-adevăr, forțele. Cassian 
primi rapoarte cum că legiunile iliyriene erau acum postate de-a 
lungul munților, aşteptând ordine să zboare spre locul în care s-ar fi 
dat prima noastră bătălie. 


Regatul Ceţii și al Furiei 621 


Avea să fie una, mi-am dat eu seama. Chiar dacă am fi distrus 
Cazanul folosind Cartea, chiar dacă aș fi putut să opresc acel Cazan 
şi să-l împiedic pe rege să îl folosească pentru a distruge zidul şi 
lumea, el îşi adunase armatele. Poate că urma să ne luptăm cu el de 
îndată ce ar fi dezactivat Cazanul. 

Nu aveam veşti de la surorile mele, niciun raport de la soldaţii 
lui Azriel că s-ar fi răzgândit. Tatăl meu, mi-am amintit eu, încă 
făcea comerţ pe continent cu cine ştie ce bunuri. O altă variabilă în 
această situaţie. 

Şi nu primisem nicio veste de la regine. La ele mă gândeam cel 
mai des. La regina vicleană care nu doar că avea ochii unui leu... ci 
şi inima unuia. 

Speram să o mai văd. 

Cu Rhysand și Mor plecaţi, Cassian şi Azriel veniră să stea în 
casa de la oraș, continuând să ne plănuiască vizitarea inevitabilă a 
Hybernului. După acea primă cină, când Cassian deschisese una 
dintre cele mai vechi sticle de vin ale lui Rhysand ca să ne sărbă- 
torim elegant relația, mi-am dat seama că ei veniseră să-mi ofere 
companie, să ia cina cu mine şi... că illyrienii îşi asumaseră răspun- 
derea de a avea grijă de mine. 

Rhysand îmi spuse același lucru în acea seară când i-am scris o 
scrisoare şi am văzut-o dispărând. În mod aparent, nu îl deranja 
că inamicii lui ştiau că era în Regatul Coşmarurilor. Dacă forțele 
Hybernului i-ar fi dat de urmă acolo... atunci, ar fi avut nevoie 
de noroc. 

Îi scrisesem lui Rhysand. Curn le spun lui Cassian și Azriel că nu 
am nevoie să mă protejeze? Este în regulă să am companie, dar nu am 
nevoie de santinele. 

Fl îmi răspunsese: Nu le spui. Impui limite dacă depășesc măsura, 
dar tu eşti prietena lor și partenera mea. Ei te vor proteja din instinct. 
Dacă îi alungi din casă, vor sta pe acoperiş. 

Voi, bărbaţii illyrieni, sunteți nesuferiţi, îi scrisesem. 

Rhys îmi răspunsese doar atât: Este bine că ne compensăm cu 
mărimea impresionantă a aripilor. 

Chiar dacă era în cealaltă parte a teritoriului, sângele mi se în- 
călzise, iar degetele de la picioare mi se strânseră. Abia reuşisem să 
tin creionul suficient de mult ca să scriu: Îmi lipseşte acea mărime 
impresionantă a aripilor în pat. În mine. 

Bineînţeles, îmi răspunsese el. 

Huiduind, îi scrisesem: Ticălosule! 

Aproape că-i simțisem râsul prin acea legătură, legătura noastră 
de împerechere. Rhysand îmi răspunsese: Când mă voi întoarce, 
vom face cumpărături de cealaltă parte a Sidrei, iar tu vei proba toate 
acele piese de lenjerie intimă din dantelă pentru mine. 

Am adormit, gândindu-mă la asta, dorindu-mi ca mâna mea să fi 
fost a lui, rugându-mă să-şi termine treburile în Regatul Coşmarurilor 
şi să se întoarcă curând la mine. Primăvara se întindea deja pe toate 
dealurile și piscurile din jurul Velarisului. Voiam să navighez peste 
florile galbene şi purpurii împreună cu el. 

În după-amiaza următoare, Rhysand era încă plecat, Amren era 
încă afundată în carte, Azriel patrula prin oraş şi pe coasta din 
apropiere, iar Cassian şi cu mine — dintre toate lucrurile - tocmai 
terminam de ascultat o interpretare de după-amiază a unei simfonii 
vechi, respectate de Spiriduși. Amfiteatrul era de cealaltă parte a 
Sidrei şi, chiar dacă se oferise să mă ducă în zbor, am vrut să merg 
pe jos. Chiar dacă mușchii mă dureau groaznic după lecţia brutală 
de dimineaţă. 

Muzica fusese atât de minunată - ciudată, dar minunată, scrisă 
într-o vreme, îmi spusese Cassian, când oamenii nici măcar nu erau 
pe pământ. Pentru el, muzica era complicată şi lipsită de armonie, 
dar... eu fusesem fermecată. 

Traversând unul din podurile principale de peste râu, am păstrat 
o tăcere prietenoasă. I-am mai dus niște sânge lui Amren - care ne 
mulțumise şi ne zisese să ieşim naibii afară — iar acum ne îndreptam 

spre Palatul Aţei şi al Bijuteriilor, unde voiam să le cumpăr surorilor 
mele cadouri pentru că ne ajutau. Cassian promisese să le expe- 
dieze cu următorii cercetași trimiși să aducă ultimul raport. M-am 
întrebat dacă avea să-i trimită ceva Nestei cu ocazia asta. 

M-am oprit în mijlocul podului din marmură, Cassian oprin- 
du-se lângă mine când mi-am coborât privirea spre apa verde-al- 
bastră ce curgea leneș. Simțeam curentul mult dedesubt, porțiunile 
de sare şi apă dulce care se uneau, algele unduitoare ce acope- 
reau fundul apei împestrițat cu midii, agitația micilor creaturi ce 
înotau repede peste pietre şi mâl. Putea Tarquin să simtă asemenea 
lucruri? Dormea oare în insula-palat de pe mare şi înota în vis 
printre peşti? 

Cassian își sprijini antebraţele pe balustrada lată din piatră, pie- 
trele Siphon roşii fiind ca niște flăcări. 

- Înseamnă mult pentru mine ce i-ai promis surorii mele alaltă- 
ieri, am spus, poate din cauză că eram o băgăcioasă căreia îi plăcea 
să se amestece în treburile altora. 

Cassian ridică din umeri, aripile foşnindu-i. 

- Aş face-o pentru oricine. 

— Şi pentru ea a însemnat mult. El miji uşor ochii căprui, dar eu 
am privit indiferentă râul. Nesta este diferită de ceilalţi, i-am explicat 
eu. Uneori este rigidă și rea, dar cred că este vorba despre un zid. 
Despre un scut... ca acelea pe care le are Rhysand în mintea lui. 

- Împotriva cui? 

- Împotriva sentimentelor. Cred că Nesta simte totul. Vede prea 
multe; vede şi simte totul. Și suferă din cauza asta. Faptul că păs- 
trează acel zid o ajută să nu fie copleșită, să nu îi pese prea mult. 

- Abia dacă pare să-i pese de cineva în afară de Elain. 

I-am întâlnit privirea şi m-am uitat cu atenţie la chipu-i frumos 
şi bronzat. 

- Ea nu va fi niciodată ca Mor, am spus eu. Nu va iubi niciodată 
liber şi nu-şi va dărui dragostea oricui îi taie calea. Dar celor puţini, 

de care îi pasă... Cred că Nesta ar sfâşia lumea pentru ei. S-ar sfâșia 
pentru ei. Noi două avem... problemele noastre. Dar Elain... Gura 
mi se strâmbă într-o parte. Cassian, ea nu va uita niciodată că te-ai 
oferit să o aperi pe Elain. Să-i aperi poporul. Îşi va aminti toată viaţa 
acea bunătate. 

El se îndreptă, bătând cu monturile în marmura netedă. 

- De ce îmi spui toate astea? 

- Eu doar... am crezut că ar trebui să ştii. Pentru când te vei mai 
întâlni cu ea și te va enerva. Ceea ce sunt sigură că se va întâmpla. Dar 
să ştii că, în adâncul ei, este recunoscătoare și poate că nu știe cum 
să-şi exprime recunoştinţa. Totuşi sentimentul — inima - este acolo. 

M-am oprit, gândindu-mă dacă să insist, dar râul care curgea pe 
sub noi se transformă. 

Nu fu o schimbare fizică. Ci o vibraţie în curent, în rocile de pe 
fund, în creaturile ce înotau repede în el. De parcă cineva ar fi arun- 
cat cerneală în apă. 

Cassian intră imediat în alertă când am cercetat râul și ambele 
maluri. 

- Ce naiba este aia? îmi şopti el. Cu un deget, îşi atinse pietrele 
Siphon de pe fiecare mână. 

Am rămas cu gura căscată când armura neagră cu solzi începu 
să i se desfășoare pe încheieturile mâinilor, pe braţe, înlocuind 
tunica. Strat după strat, îl acoperi ca o a doua piele, ridicându-i-se 
până la umeri. Pietrele Siphon suplimentare apărură și mai multă 
armură îi acoperi gâtul, umerii, pieptul și talia. Am clipit, iar aceasta 
îi acoperise coapsele, apoi picioarele. 

Cerul era senin, iar străzile pline de murmure şi de viață. 

Cassian continuă să se uite atent la Velaris, din toate părţile. 

Râul de sub mine rămase constant, dar am simţit cum se agita, 
ca şi când ar fi încercat să iasă din... 

- Din mare, am şoptit eu. 

Repede, Cassian îşi îndreptă privirea spre râul din fața noastră, 
spre stâncile înalte de la distanță, care marcau valurile furioase în 
locul în care întâlnea oceanul. 

Iar acolo, la orizont, pata neagră care se mişca rapid se tot lăţi 
când se apropie. 

- Spune-mi că sunt păsări, am zis eu. Puterea mea îmi inundă 
venele, iar eu mi-am strâns pumnii, impunându-mi să mă calmez, 
să mă echilibrez... 

- Nicio patrulă illyriană nu ar trebui să ştie despre acest loc... 
spuse el, ca și când mi-ar fi răspuns. Se uită la mine. Ne întoarcem 
acasă chiar acum. 

Pata neagră se separă, rupându-se în nenumărate siluete, care 
erau prea mari ca să fie păsări. Mult prea mari. 

— Trebuie să dai alarma, am spus eu... 

Erau, de fapt, oameni. Unii arătau cu degetul, alţii strigau. 

Cassian se întinse spre mine, iar eu m-am retras. Gheaţa îmi 
dansă în vârfurile degetelor mele, iar vântul îmi şuieră în sânge. 
Le-aş fi doborât rând pe rând... 

- Cheamă-i pe Azriel şi pe Amren... 

Ele ajunseseră lângă faleze. Creaturi nenumărate cu membre 
lungi, unele purtând soldaţi în braţe... Era o armată invadatoare. 

- Cassian! 

Dar o sabie illyriană apăruse în mâna lui Cassian, identică celei 
pe care o purta în spate. Un cuțit de luptă străluci acum în cealaltă. 
Îmi întinse amândouă armele. 

- Întoarce-te acasă — chiar acum! îmi spuse el. 

Cu siguranță nu aveam de gând să plec. Dacă ar fi zburat, aş fi 
putut să-mi folosesc puterile în avantajul meu: să le îngheţ aripile, 
să le ard, să le rup. Chiar dacă erau atât de multe, chiar dacă... 

Atât de repede, ca şi când ar fi fost purtată de un vânt cumplit, 
armata ajunse la marginea orașului și dezlănţui săgeți asupra oame- 
nilor de pe stradă, care ţipau grăbindu-se să se adăpostească. Am 

apucat armele pe care mi le întinsese, mânerele din metal rece scâr- 
tâind în palmele mele fierbinți. 

Cassian îşi ridică o mână în aer. Lumina roșie explodă din pietrele 
Siphon, împrăştiindu-se în sus şi în lateral, formând un zid dur pe 
cerul de deasupra orașului, chiar în calea armatei care se apropia. 

El scrâşni din dinți, mormăind când legiunea înaripată se lovi 
de scutul lui. Ca şi când ar fi simţit impactul. 

Scutul roşu translucid se extinse mai departe, împingându-le 
înapoi... 

Amândoi am privit cu o groază tăcută când creaturile se arun- 
cară spre scut, cu brațele întinse... 

Nu erau orice fel de spiriduşi. Orice magie care s-ar fi ridicat în 
mine bolborosi şi se stinse la vederea lor. 

Toate creaturile semănau cu Attorul. 

Toate aveau membre lungi, pielea gri, boturi ca de şarpe şi dinţi 
ascuțiți. Şi, când legiunea acestei specii străpunse scutul lui Cassian, 
ca și când ar fi fost o pânză de păianjen, am văzut că brațele lor 
subțiri și gri erau acoperite cu mănuși din acea piatră albăstruie 
pe care o zărisem asupra lui Rhysand, strălucind în soare. 

Era o piatră care distrugea şi respingea magia. Direct din vis- 
tieria blestemată a regelui Hybernului. 

Rând pe rând, ele trecură prin scut. 

Cassian proiectă repede alt zid spre ei. Unele dintre creaturi se 
desprinseră și luară cu asalt marginea orașului, vulnerabilă în afara 
scutului său. Căldura care mi se adunase în palme se transformă 
într-o transpiraţie lipicioasă. 

Oamenii ţipau, fugind. Iar eu am știut că scuturile lui nu aveau 
să reziste... 

- PLEACĂ! strigă Cassian, iar eu am plecat ştiind că era probabil 
să fi rămas din cauză că rămăsesem şi eu, că avea nevoie de Azriel, 
şi de Amren, şi... 


Regatul Ceţii şi al Furiei 627 


Deasupra noastră, trei dintre ele se izbiră în cupola scutului roșu, 
sfâşiind straturi întregi din el cu mănușile din piatră. 

Asta îl întârziase pe rege în ultimele luni, faptul că îşi alcătuia 
arsenalul. Arme cu care să contracareze magia, cu care să lupte 
împotriva Marilor Spiridușşi care se bazau pe ea... 

O gaură se deschise, iar Cassian mă aruncă la pământ, împin- 
gându-mă în balustrada din marmură, cu aripile întinse deasupra 
mea și cu picioare la fel de solide ca benzile din piatră cioplită din 
spatele meu... 

Pe pod se auziră ţipete, râsete, şuierături, iar apoi... 

Un zgomot surd şi umed. 

- Rahat! spuse Cassian. Rahat!... 

E] se mişcă un pas, iar eu m-am întins de dedesubt, ca să văd ce 
era, cine era... 

Sângele lucea pe podul din marmură albă, strălucind ca rubinul 
la soare. 

Acolo, pe unul dintre stâlpii înalți de iluminat care flancau podul... 

Trupul îi era îndoit, cu spatele arcuit din cauza impactului, ca și 
când ar fi fost în extaz. 

Părul auriu îi fusese tuns până la scalp. Ochii aurii îi fuseseră scoși. 

Tresăltă în locul în care fusese înfiptă în stâlp, metalul acestuia 
străpungându-i complet toracele subţire, sângele lipindu-se de me- 
talul de deasupra ei. 

Cineva de pe pod vomită, apoi continuă să fugă. 

Dar eu nu-mi puteam lua privirea de la regina blondă. Sau de la 
Attor, care se strecură prin gaura pe care o făcuse şi cobori pe stâlpul 
pătat de sânge. 

— Salutări, spuse el printre dinţi, din partea reginelor muritoare 
şi a lui Jurian. 

Apoi Attorul zbură, repede şi lin, îndreptându-se direct spre dis- 
trictul teatrelor din care plecasem. 

Cassian mă împinse înapoi pe pod şi fugi spre Attor. Amintindu-și 
de mine, se opri, dar eu i-am spus răgușit: 

- Pleacă! 

- Fugi acasă! Acum! 

Acela fu ultimul ordin şi ultimul rămas-bun, când ţâşni spre cer 
după Attor, care deja dispăruse pe străzile care vuiau. 

În jurul meu, se tot dădură găuri în scutul roşu, creaturile înari- 
pate dând năvală şi aruncându-i pe soldaţii Hybernului, pe care îi 
purtaseră peste mare. 

Soldaţi de toate mărimile - spiriduşi de rang inferior. 

Gura căscată a reginei blonde se închidea şi deschidea ca a unui 
peşte pe uscat. Trebuia să o salvez, să o ajut... 

Sângele meu. Aş fi putut... 

Am făcut un pas. Corpul ei se moleși. 

Şi de oriunde s-ar fi născut acea putere în mine, i-am simțit moartea. 

Ţipetele, fâlfâitul aripilor, şuieratul și zgomotul surd al săgeților 
izbucniră în tăcerea bruscă. 

Am fugit. Am fugit spre malul râului Sidra, spre casă. Nu aveam 
încredere să mă teleportez; abia mă auzeam gândind din cauza pa- 
nicii. Poate că aveam câteva minute înainte să ajungă pe strada mea. 
Minute în care să ajung acolo și să iau cu mine în casă pe cât de 
mulți puteam. Casa era protejată. Nimeni nu ar fi putut intra, nici 
măcar aceste creaturi. 

Spiriduşii fugeau pe lângă mine, grăbindu-se spre adăpost, spre 
prieteni și familie. Am ajuns la capătul podului, unde începea dealul... 

Soldaţii Hybernului erau deja în vârful dealului, în cele două 
Palate, râzând în faţa ţipetelor şi a rugăminților în timp ce intrau 
în clădiri, târând oamenii afară. Sângele curgea pe caldarâm în mici 
râuri. 

Ele făcuseră asta. Reginele... dăduseră acest oraş al artei și mu- 
zicii şi mâncării pe mâna acestor... monștri, iar regele folosise, pro- 
babil, Cazanul ca să-i distrugă protecţiile. 

Un bubuit puternic scutură cealaltă parte a oraşului, iar impactul 
mă trânti pe caldarâm, unde am scăpat săbiile şi m-am tăiat la mâini. 
M-am întors spre râu, m-am ridicat cu greu şi m-am întins după arme. 

Cassian şi Arziel erau amândoi acum pe cer. Și unde zburau ei, 
creaturile înaripate mureau. Săgeţi de lumină roşie şi albastră țâş- 
neau din ei, iar scuturile... 

Scuturile gemene cu roşu și albastru se contopiră, sfârâind şi 
lovind restul forțelor aeriene. Carnea și aripile se sfâşiară, oasele 
se topiră... 

Până ce mâinile îmbrăcate în piatră se rostogoliră din cer. Doar 
mâinile. Zăngănind pe acoperişuri, plescăind în râu. Doar asta mai 
rămăsese din ele; așa procedaseră cei doi războinici illyrieni. 

Dar nenumărate altele aterizaseră deja. Prea multe. Acoperişu- 
rile erau distruse şi uşile spulberate; se auziră ţipete care fură apoi 
înăbuşite... 

Acesta nu era un atac pentru a jefui orașul. Era o exterminare. 

Și, ridicându-se în faţa mea, la doar câteva străzi distanţă, 
Curcubeul din Velaris era scăldat în sânge. 

Attorul şi ai lui ajunseseră aici. 

De parcă reginele le-ar fi spus unde să lovească, știind ce loc din 
Velaris ar fi fost cel mai lipsit de apărare. Inima oraşului. 

Focul se întețea unduindu-se, fumul negru pătând cerul... 

Unde era Rhysand, unde era partenerul meu...? 

Dincolo de râu, se auzi din nou un bubuit. 

Și nu Cassian sau Azriel erau cei de pe cealaltă parte a râului, ci 
Amren. 

Nu făcu decât să arate cu mâinile subțiri, iar soldaţii căzură ca şi 
când le-ar fi cedat aripile. Căzură pe străzi, dând din mâini, înecân- 
du-se, țipând şi zgâriind, la fel cum ţipaseră oamenii Velarisului. 

Mi-am întors privirea spre Curcubeul aflat la câteva străzi dis- 
tanţă - lăsat neprotejat. Lipsit de apărare. 

Strada din faţa mea era liberă, singura cale sigură prin iad. 


630 SARAH J. MAAS 


O femeie ţipă în cartierul artiştilor. Iar eu mi-am aflat calea. 

Mi-am răsucit sabia illyriană în mâini şi m-am teleportat în 
Curcubeul însângerat şi arzând. 

Aceasta era casa mea. Acesta era poporul meu. 

Dacă muream apărându-i, apărând locuşorul din lume în care 
înflorea arta... 

Atunci, aşa trebuia să fie. 

M-am transformat în întuneric, umbre şi vânt. 

M-am teleportat la marginea Curcubeului când primii soldaţi ai 
Hybernului trecură de colţul lui cel mai îndepărtat, invadând strada 
de lângă râu, distrugând cafenelele în care am luat masa şi am râs. 
Nu mă văzură înainte să-i atac. 

Înainte ca sabia mea illyriană să le taie capetele, unul după altul. 

Șase căzură în urma mea, iar când m-am oprit la baza 
Curcubeului, ridicându-mi privirea spre foc, sânge şi moarte... Prea 
mulți. Erau prea mulți soldați. 

Nu aş fi reuşit niciodată să-i omor pe toți... 

O tânără femeie, suplă, cu piele verde, 'care ţinea o bucată de 
ţeavă veche şi ruginită ridicată deasupra umărului, stătea pe loc în 
faţa vitrinei ei — o galerie. Oamenii ghemuiţi în magazin suspinau. 

În faţa lor, râzând de spiriduş, de bucata de metal ridicată, zbu- 
rau în cerc cinci soldaţi înaripaţi. Jucându-se cu ea, chinuind-o. 

Ea rămase pe loc. Chipul îi era ca de piatră. Picturile și vasele de 
lut erau sparte în jurul ei. Și mai mulți soldaţi aterizau, măcelărind... 

Dincolo de râu, bubui tunetul - nu ştiam dacă era Amren, 
Cassian sau Azriel. 

Râul. 

Trei soldaţi mă zăriră de pe deal şi alergară spre mine. 

Dar eu am fugit mai repede, înapoi spre râul de la baza dealului, 
spre Sidra. 

Am ajuns la marginea cheiului, unde apa era deja pătată cu sânge 
şi am bătut puternic din picior. 

Şi, de parcă mi-ar fi răspuns, Sidra se ridică. 

Am cedat puterii care îmi zvâcnea în oasele, sângele şi respira- 
ţia mea. Am devenit râul Sidra, antic şi adânc. Şi l-am supus voin- 
tei mele. 

Mi-am ridicat săbiile, făcând râul să se ridice, dându-i formă. 

Acei soldați ai Hybernului se opriră brusc atunci când m-am 
întors spre ei. 

Prin spatele meu, din apă, țâşniră lupi. 

Soldaţii se întoarseră, luând-o la fugă. 

Dar lupii mei fură mai rapizi. Eu am fost mai rapidă când am 
alergat cu ei, în mijlocul haitei. 

Nenumăraţi lupi ieşiră vuind din Sidra, la fel de mari precum cel 
pe care îl ucisesem cândva, inundând străzile, alergând în sus. 

Am făcut cinci pași înainte ca haita să atace soldaţii care o chi- 
nuiau pe proprietara prăvăliei. 

Am făcut şapte paşi înainte ca lupii să-i doboare, apa intrându-le 
pe gât, înecându-i... 

Am ajuns la soldaţi, iar sabia mea şuieră când le-am retezat ca- 
petele înecate. 

Proprietara suspină când mă recunoscu, cu ţeava ruginită încă 
ridicată, dar dădu din cap - doar o dată. 

Am alergat din nou, pierzându-mă printre lupii mei de apă. Câţiva 
dintre soldaţi zburară spre cer, retrăgându-se cu aripile fluturând. 

Aşa că lupilor mei le crescură aripi și gheare şi se transformară 
în şoimi şi vulturi. 

Ei se izbiră de corpurile şi de armurile lor, udându-i. Soldaţii din 
aer, dându-şi seama că nu fuseseră înecaţi, se opriră în zbor şi râseră 
disprețuitor. 

Am ridicat o mână spre cer şi mi-am strâns pumnul. 

Apa care le uda aripile, armura și fețele, se transformă în gheaţă. 

Într-o gheaţă atât de rece, încât existase înaintea luminii, îna- 
inte ca soarele să fi încălzit pământul. Era gheața unui tărâm acoperit 

de iarnă; gheața din părțile din mine care nu simțeau milă sau 
compasiune pentru ce făcuseră şi ce făceau aceste creaturi popo- 
rului meu. 

Îngheţaţi bocnă, zeci de soldaţi înaripaţi căzură pe pământ ca 
unul și se sparseră pe caldarâm. 

Lupii mei se dezlănţuiră în jurul meu, sfâşiind, şi înecând, şi 
vânând. Iar cei care fugiră de ei, cei care zburară spre cer, îngheţară 
şi ei şi se sparseră. Străzile se umplură curând de gheaţă, de sânge 
şi de frânturi de aripi şi piatră. 

La un moment dat, ţipetele poporului meu încetară, iar ţipetele 
soldaților deveniră o melodie în sângele meu. Unul dintre soldaţi se 
ridică deasupra clădirilor viu colorate... Îl cunoşteam. 

Attorul flutura frenetic din aripi, sângele celor nevinovaţi aco- 
perindu-i pielea gri şi mănuşile din piatră. Am trimis repede un 
vultur de apă spre el, dar acesta fu mai rapid, mai agil. 

E] se feri de vultur şi de şoim, zburând la înălțime, făcându-şi loc 
prin aer cu ghearele. Departe de mine și de puterea mea — de Cassian 
şi de Azriel, care apărau râul şi o mare parte din oraş; departe de 
Amren, care-şi folosea orice putere întunecată poseda ca să-i pră- 
bușească pe atât de mulți din cer fără o rană vizibilă. 

Niciunul dintre prietenii mei nu-l văzu pe Attor ridicându-se, 
scăpând. 

Avea să zboare spre Hybern, spre rege. Alesese să vină aici ca 
să-i conducă. Din duşmănie. Şi nu aveam nicio îndoială că regi- 
na-leoaică blondă suferise în mâinile lui. Așa cum suferise şi Clare. 

„Unde eşti?“ 

Vocea lui Rhysand se auzi distant în mintea mea, prin fanta din 
scutul meu. 

„UNDE EŞTI?" 

Attorul scăpa. Cu fiecare clipă, zbura tot mai sus... 

„UNDE...“ 

Mi-am pus la centură sabia illyriană şi cuțitul de luptă şi m-am 

străduit să adun săgețile care căzuseră pe stradă. Care fuseseră trase 

în poporul meu. Săgeţi din frasin, acoperite cu familiara otravă ver- 
zuie. Cu otrava-sângelui. 


„Sunt exact acolo unde trebuie să fiu“, i-am spus lui Rhysand. 
Iar apoi m-am teleportat spre cer. 


CAPITOLUL 
59 


M-am teleportat pe un acoperiş din apropiere, cu câte o săgeată 
din frasin în ambele mâini, încercând să văd unde era Attorul la 
înălțime, dând din aripi... 

„FEYRE." 

Am trântit un scut mental din granit împotriva acelei voci; 
împotriva lui. 

Nu acum. Nu în clipa asta. 

Abia îl simţeam lovind în scut, strigând la el. Dar nici măcar el 
nu putea intra. 

Attorul era al meu. 

La distanţă, grăbindu-se spre mine, spre Velaris, un întuneric 
dens înghițea lumea. Soldaţii din calea lui nu se mai văzură. 

Era partenerul meu. Moartea încarnată. Noaptea triumfătoare. 

L-am zărit din nou pe Attor, cotind spre mare, spre Hybern, încă 
deasupra orașului. 

M-am teleportat, proiectându-mi atenţia spre el ca o plasă, în- 
colțindu-i mintea, folosind legătura ca pe o sfoară, ducându-mă 
prin timp şi spaţiu şi vânt... 

M-am prins de pata uleioasă a răutăţii lui, concentrându-mi 
fiinţa, atenţia, în inima lui. Era un far al depravării şi ticăloşiei. 

Când am ieşit din vânt şi umbră, eram chiar deasupra Attorului. 

Acesta ţipă, aripile îndoindu-i-se când m-am izbit în el, când 
i-am înfipt săgețile otrăvite prin fiecare aripă. Chiar prin mușchiul 
principal. 

Attorul se arcui de durere, limba-i bifurcată despicând aerul 
dintre noi. Oraşul era o ceaţă dedesubt, iar Sidra doar un pârâu de 
la acea înălţime. 

Într-o clipă, m-am înfăşurat în jurul Attorului. Am devenit o 
flacără aprinsă care ardea tot ce atingeam, la fel de indestructibilă 
ca zidul din granit din mintea mea. 

Țipând, Attorul mă lovi, dar aripile lui, cu acele săgeți, cu prin- 
soarea mea... 

Am căzut în gol. 

Ne-am îndreptat spre lume, în sânge şi durere. Vântul ne lovi. 

Attorul nu se putea elibera din prinsoarea mea înflăcărată sau 
de săgețile otrăvite ce îi străpungeau aripile, schilodindu-l. Pielea 
care-i ardea avea un miros înțepător. 

În cădere, am găsit pumnalul. 

Întunericul ce consuma orizontul se apropia de parcă m-ar fi zărit. 

Încă nu. 

Încă nu. 

Mi-am înclinat pumnalul deasupra toracelui osos şi alungit al 
Attorului. 

- Asta este pentru Rhys, i-am spus eu printre dinţi la urechea 
ascuţită. 

Ecoul oţelului pe os răsună în mâna mea. 

Sângele argintiu îmi încălzi degetele. Attorul ţipă. 

Am smucit pumnalul, iar sângele țâşni stropindu-mă pe faţă. 

— Asta e pentru Clare. 

Am înfipt lama din nou, răsucind-o. 

Clădirile prinseră formă. Sidra curgea roşu, dar cerul era gol... 
fără soldaţi. La fel erau şi străzile. 

Attorul ţipă şi huidui, înjură şi imploră când am scos pumnalul. 

Vedeam oameni; le zăream siluetele. Pământul se întinse ca să 
ne întâmpine. Attorul se agita atât de violent, încât tot ce am putut 
face, a fost să îl țin în prinsoarea mea fierbinte. Pielea arsă se smulse, 
purtată de vânt deasupra noastră. 

- Iar asta..., am şoptit eu, aplecându-mă ca să-i spun cuvintele la 
ureche, în sufletul lui putred. Am bägat pumnalul a treia oară, sa- 
vurând ruperea oaselor şi a cărnii. Asta este pentru mine. 

Vedeam pietrele de pe stradă. Vedeam cum Moartea ne făcea 
semn, cu brațele deschise. 

Nu mi-am dezlipit gura de lângă urechea lui, atât de aproape ca a 
unei iubite, când reflexia noastră dintr-o baltă de sânge deveni clară. 

- Ne vedem în iad, i-am șoptit eu şi i-am lăsat cuțitul în coastă. 

Vântul împrăştia sângele de pe caldarâm la doar câţiva centi- 
metri distanţă. 

Iar eu m-am teleportat, lăsându-l în urmă pe Attor. 


E3 


Am auzit trosnetul şi împroşcarea, chiar dacă treceam prin lume, 
proiectată de propria putere şi de viteza plonjonului meu. Am apă- 
rut la câțiva pași distanţă, corpului meu trebuindu-i mai mult timp 
decât minţii ca să-şi revină. 

Picioarele îmi cedară, iar eu m-am clătinat înapoi, lovindu-mă 
de zidul unei clădiri vopsite în roz din spatele meu. Atât de tare, 
încât tencuiala se deformă şi crăpă când fu atinsă de coloana şi de 
umerii mei. 

Am gâfâit, tremurând. Iar pe strada din față, zăcând distruse şi 
prelingându-se pe caldarâm... erau aripile Attorului, o grămadă ră- 
sucită. În afară de ele, bucăţile din armură, oasele aşchiate și carnea 
arsă erau singurele rămăşiţe. 

Acel val de întuneric, puterea lui Rhysand, lovi în sfârşit partea 
mea de râu. 

Nimeni nu ţipă la cascada presărată cu stele a nopții care opri 
toată lumina. 

Mi s-a părut că aud mormăieli şi scârțâieli vage, de parcă ar fi 
găsit soldaţi ascunși zăbovind în Curcubeu, dar apoi... 

Valul dispăru şi soarele lumină din nou. 

În faţa mea, se auzi scârțâitul unor cizme, ritmul și şuieratul 
aripilor puternice. 

O mână îmi atinse fața şi îmi înclină bărbia când am continuat 
să fixez cu privirea rămășițele împrăștiate ale Attorului. Ochii vio- 
leţi îi întâlniră pe ai mei. 

Rhysand. Rhysand era aici. 

Iar... iar eu... 

EI se aplecă în față, cu fruntea acoperită de transpiraţie şi respi- 
rând sacadat. Mă sărută ușor pe gură. 

Ca să ne amintească. Cine şi ce eram. Inima mea de gheaţă se 
topi, un fuior de întuneric îmi calmă focul din stomac, iar apa mi 
se scurse din vene şi se întoarse în Sidra. 

Rhysand se retrase, mângâindu-mi obrazul cu degetul mare. 
Oamenii plângeau. Jeleau. 

Dar nu se mai auzeau ţipete de groază. Nu se mai vărsa sânge şi 
nu mai aveau loc distrugeri. 

Partenerul meu îmi şopti: 

- Feyre Distrugătoarea Blestemului, Apărătoarea Curcubeului. 

I-am cuprins talia cu brațele şi am suspinat. 

Și chiar dacă orașul lui se tânguia, Marele Lord al Regatului 
Nopţii mă ţinu până când am reuşit, în cele din urmă, să mă uit la 
lumea nouă, înecată în sânge. 


CAPITOLUL 

- Velarisul este în siguranță, spuse Rhysand la orele târzii ale 
nopţii. Protecţiile înlăturate de Cazan au fost refăcute. 

Abia acum ne-am oprit. Ore întregi am lucrat împreună cu 
restul orașului ca să vindecăm, să remediem, să căutăm răspunsu- 
rile cum am putut. lar acum eram din nou adunați cu toții, la ora 
trei dimineaţă. 

Nu ştiam cum de stătea Rhysand în picioare, când se rezemă 
de marginea șemineului din salon. Eu eram aproape fără vlagă 
lângă Mor, pe canapea, amândouă acoperite cu murdărie şi sânge. 
Ca şi restul. 

Întins pe fotoliul construit pentru aripile illyriene, cu faţa lovită, 
Cassian se vindeca mult prea încet, semn că-şi consumase puterea 
în minutele lungi în care apărase singur oraşul. Dar ochii lui căprui 
încă străluceau de mânie. 

Nici Amren nu arăta mai bine. Hainele gri ale micii femei erau 
în mare parte sfâşiate, iar pielea-i era albă ca zăpada. Pe jumătate 
adormită pe canapeaua din faţa mea, ea se rezemă de Azriel, care îi 
tot arunca priviri îngrijorate, chiar dacă şi rănile lui sângerau un 
pic. Pe mâinile lui cu cicatrice, pietrele Siphon ale lui Azriel erau 
mute, dezactivate. Complet goale. 

În timp ce îi ajutam pe supraviețuitorii Curcubeului să-și îngri- 
jească răniții, să-şi numere morții şi să înceapă reparaţiile, Rhysand 

venea din când în când să verifice totul, câtă vreme refăcuse pro- 
tecţiile cu puterea care-i mai rămăsese în arsenalul său. Într-una 
din scurtele noastre pauze, îmi spusese că Amren îşi terminase 
treaba pe partea ei de râu. 

Cu puterea ei întunecată, proiectase iluziile direct în mintea 
soldaţilor, făcându-i să creadă că ei căzuseră în Sidra şi că se înecau; 
că zburaseră la trei sute de metri în aer şi plonjaseră repede spre 
oraş, doar ca să afle că străzile erau la câţiva metri distanţă şi îşi 
zdrobiseră ţestele. Celor mai cruzi şi mai vicleni le dezlănţuise pro- 
priile coşmaruri asupra lor - până când muriseră de groază, cu ini- 
mile nenorocite. 

Unii căzuseră în râu, înghițindu-şi propriul sânge în timpul îne- 
cului. Unii dispăruseră complet. 

- Poate că Velarisul este sigur, răspunse Cassian, fără măcar să 
se deranjeze să-şi ridice capul din locul în care şi-l rezema de spă- 
tarul scaunului, dar pentru cât timp? Hybernul ştie acum de acest 
loc, mulțumită reginelor-wyrm. Cui vor mai vinde informaţia? Cât va 
dura până când celelalte regate vor veni să adulmece? Sau până când 
Hybernul va folosi din nou Cazanul ca să ne anuleze apărarea? 

Rhysand închise ochii, cu umerii încordaţi. Deja vedeam povara 
care apăsa pe acel cap brunet. 

Uram să-l împovărez și mai mult, dar am spus: 

- Dacă vom merge toţi în Hybern ca să distrugem Cazanul... 
cine va apăra orașul? 

Se lăsă liniştea. Rhysand înghiţi în sec. 

- Voi rămâne eu, zise Amren. 

Cassian deschise gura ca să obiecteze, dar Rhysand se uită încet 
la Aghiotanta sa. Amren îl privi în ochi când adăugă: 

- Dacă Rhysand trebuie să plece spre Hybern, atunci eu sunt 
singura dintre voi care ar putea stăpâni oraşul până la sosirea aju- 
torului. Ziua asta a fost o surpriză. Una foarte neplăcută. Când vei 
pleca, vom fi mai bine pregătiți. Noile protecţii construite azi nu vor 
cădea atât de uşor. 

- Aşadar, ce facem acum? întrebă Mor şi oftă. 

- Dormim. Mâncăm, răspunse pur şi simplu Amren. 

- Iar apoi, ne răzbunăm, adăugă Azriel, cu vocea răgușită din 
cauza furiei luptei. 


Hp 


Rhysand nu veni la culcare. 

lar când am ieşit din baie, unde apa era tulbure din cauza pă- 
mântului şi-a sângelui, el nu era nicăieri. 

Dar am pipăit legătura dintre noi şi am urcat cu greu la etaj, 
sințind durere în picioarele înţepenite. El stătea pe acoperiș, în întu- 
neric. Aripile-i mari îi erau întinse în spate, deasupra ţiglelor. 

M-am strecurat în poala lui, încolăcindu-mi braţele în jurul 
gâtului său. 

Fl se uită la orașul din jurul nostru. 

— Atât de puţine lumini. Atât de puţine lumini au rămas în seara 
asta. 

Nu m-am uitat, ci doar i-am conturat liniile feţei, apoi mi-am 
trecut degetul mare peste gura lui. 

- Nu este vina ta, am spus eu încet. 

Îşi întoarse ochii spre mine, abia vizibili în întuneric. 

— Nu este? Le-am dat orașul. Am spus că aș fi dispus să-l risc, dar... 
nu ştiu pe cine urăsc mai mult: pe rege, pe acele regine sau pe mine. 

I-am dat la o parte părul de pe față. El mă apucă de mână, oprin- 
du-mi degetele. 

- M-ai respins, șopti el. Te-ai protejat împotriva mea. Complet. 
Nu am găsit o cale de intrare. 

- Îmi pare rău. 

Rhysand râse amar. 

— Îți pare rău? Fii impresionată. Acel scut... Ce i-ai făcut Attorului... 
El scutură din cap. Ai fi putut fi ucisă. 

- Ai să mă cerți pentru asta? 

E] se încruntă. Apoi, îşi lipi faţa de umărul meu. 

- Cum aş putea să te cert pentru că mi-ai apărat poporul? Da, 
vreau să te strâng de gât pentru că nu te-ai întors acasă, dar... Ai ales 
să lupți pentru ei. Pentru Velaris. Mă sărută pe gât. Nu te merit. 

Inima mi se strânse. Vorbea serios; chiar simţea asta. I-am mân- 
gâiat din nou părul. Şi i-am spus, cuvintele fiind singurele sunete 
din oraşul întunecat şi tăcut: 

— Ne merităm unul pe celălalt. Și merităm să fim fericiţi. 

Rhysand tremură lipit de mine. lar când buzele lui le găsiră pe 
ale mele, l-am lăsat să mă întindă pe ţigle şi să facă dragoste cu 
mine sub stele. 

Ziua asta a fost o surpriză. Una nefastă. Când Amren descifră 
codul în după-amiaza următoare. Veştile nu erau bune. 

- Ca să anulezi puterea Cazanului, spuse ea în loc de salut, când 
ne-am adunat în jurul mesei din sufrageria casei, grăbindu-ne de la 
reparaţiile pe care le făcuserăm cu toții dormind foarte puţin, tre- 
buie să atingi Cazanul și să spui aceste cuvinte, Mi le scrisese pe 
toate pe o foaie de hârtie. 

- Eşti sigură de asta? întrebă Rhysand. Ochii încă-i erau înceţo- 
şați din cauza atacului şi a faptului că toată ziua îşi vindecase şi aju- 
tase poporul. 

Amren şuieră. 

- Încerc să nu mă simt insultată, Rhysand. 

Mor își făcu loc printre ei, uitându-se la cele două părți ale Cărţii 
Respiraţiilor. 

- Ce se întâmplă dacă unim ambele jumătăţi? 

- Nu le uni! spuse categoric Amren. 

Cu ambele bucăţi întinse, vocile lor se amestecară şi cântară şi 
şuierară - binele și răul şi nebunia; întunericul şi lumina, şi haosul. 

- Dacă uneşti părţile, ne lămuri ea când Rhysand îi aruncă o 
privire întrebătoare, explozia de putere se va simţi în toate colțurile 
pământului. Nu îl vei atrage doar pe Regele Hybernului. Vei atrage 

inamici mult mai vechi şi mai ticăloşi. Lucruri care sunt de mult 
adormite şi care ar trebui să rămână aşa. 

M-am crispat uşor. Rhysand mă atinse pe spate cu o mână. 

- Atunci, acționăm acum, spuse Cassian. Faţa i se vindecase, dar 
şchiopăta un pic din cauza unei răni pe care nu o vedeam sub 
hainele de luptă din piele. El făcu semn din bărbie spre Rhysand, 
adăugând: De vreme ce nu poți să te teleportezi fără să fii detectat, 
Mor şi Az ne vor teleporta pe toţi înăuntru, Feyre va sparge Cazanul 
şi vom ieşi. Vom fi acolo şi vom pleca înainte ca vreo persoană să 
observe, iar Regele Hybernului va avea o nouă oală de gătit. 

- Ar putea fi oriunde în castelul lui, am spus eu înghițind în sec. 

- Ştim unde este, răspunse Cassian. 

Am clipit. 

- Am reuşit să îl localizăm la nivelele inferioare, îmi spuse 
Azriel. Cu ajutorul spionajului său, al plănuirii acestei călătorii 
vreme de câteva luni. Fiecare centimetru al castelului şi al împre- 
jurimilor este foarte bine păzit, dar nu este imposibil să intrăm. 
Ne-am ocupat și de sincronizare pentru ca micul nostru grup să 
intre şi să iasă, repede şi în liniște, şi să plece înainte ca ei să știe ce 
se întâmpă. 

Mor îi spuse: 

- Dar Regele Hybernului ar putea să-i simtă prezenţa lui Rhysand 
din clipa în care va sosi. lar dacă Feyre are nevoie de timp ca să anu- 
leze puterea Cazanului, iar noi nu ştim de cât timp anume, aceasta 
este o variabilă riscantă. 

- Ne-am gândit la asta, spuse Cassian. Aşadar, tu şi Rhys ne veţi 
teleporta în larg; iar noi vom intra în zbor, cât el va rămâne acolo. 

Trebuiau să mă teleporteze şi pe mine, mi-am dat eu seama, de 
vreme ce încă nu stăpânisem puterea pe distanţe lungi. Cel puţin nu 
cu atât de multe opriri intermediare. 

- În ceea ce priveşte vraja, continuă Cassian, este un risc pe care 
va trebui să ni-l asumăm. 

Tăcerea se lăsă cât aşteptară răspunsul lui Rhysand. Partenerul 
meu îmi examină chipul, cu ochi mari. 

- Este un plan solid, insistă Azriel. Regele nu ne cunoaşte mi- 
rosul. Stricăm Cazanul şi dispărem înainte să observe... Va fi o in- 
sultă mai gravă decât ruta directă şi mai sângeroasă la care ne-am 
gândit, Rhysand. Ieri i-am învins, deci când vom intra în castel... 
Răzbunarea chiar dansa pe chipul de obicei blând. Le vom lăsa 
câteva amintiri că am câştigat ultimul război nenorocit cu un scop. 

Cassian dădu încruntat din cap. Până şi Mor schiţă un zâmbet. 

— Îmi cereţi să rămân afară în timp ce partenera mea intră în 
fortăreaţa lui? spuse în cele din urmă Rhysand, mult prea calm. 

- Da, zise Azriel cu acelaşi calm, Cassian mișcându-se uşor între 
ei. Dacă Feyre nu va reuși să anuleze puterea Cazanului cu uşurinţă 
sau repede, îl vom fura şi-i vom trimite înapoi bucăţile ticălosului 
după ce-l vom distruge. În orice caz, Feyre te va chema prin legă- 
tură după ce vom termina, iar tu şi Mor vă veţi teleporta afară. Nu 
vor putea să te urmărească destul de repede dacă vei veni doar să 
ne recuperezi. 

În cele din urmă, Rhysand se așeză lângă mine pe canapea, 
oftând. Ochii i se îndreptară spre mine. 

- Feyre, dacă vrei să te duci, atunci du-te! 

Dacă nu aş fi fost deja îndrăgostită de el, l-aş fi putut iubi pentru 
că nu insistase să rămân, chiar dacă asta îl înnebunea; pentru că nu 
mă închisese în urma evenimentelor din ziua precedentă. 

Şi mi-am dat seama de cât de rău fusesem tratată înainte, dacă 
standardele mele scăzuseră atât de mult. Dacă libertatea oferită mi 
se păruse un privilegiu şi nu un drept inerent. 

Ochii lui Rhysand se întunecară, iar eu am ştiut că el îmi citi şi 
simți gândul. 

- Chiar dacă eşti partenera mea, spuse el, ești independentă. Tu 
singură îți decizi soarta, tu îţi faci alegerile. Nu eu. Ai ales ieri. Alegi 
în fiecare zi. Pentru totdeauna. 

Şi poate că mă înțelegea doar pentru că şi el fusese neajutorat şi 
privat de opţiuni, forţat să facă lucruri atât de oribile și închis. Mi-am 
împletit degetele cu ale lui şi am strâns. Împreună aveam să ne găsim 
pacea şi viitorul. Împreună urma să luptăm pentru ele. 

- Să mergem în Hybern, am spus eu. 


Hp 


Eram la jumătatea scărilor o oră mai târziu, când mi-am dat 
seama că încă nu ştiam în ce cameră să intru. Odată întorşi de la 
cabană, mă dusesem în dormitorul meu, dar... acum? 

Tamlin îşi păstrase propria cameră şi dormea în a mea. Iar eu 
am presupus că situația avea să fie la fel şi aici. 

Eram aproape de dormitorul meu, când Rhysand vorbi tără- 
gănat în spatele meu: 

- Putem folosi camera ta dacă vrei, dar... El era rezemat de ușa 
deschisă a dormitorului său. De acum înainte vom împărţi una; ori 
pe-a ta, ori pe-a mea. Spune-mi doar care din noi trebuie să-şi mute 
hainele. Asta dacă vrei. 

- Nu vrei să... ai propriul spațiu? 

- Nu, spuse el deschis. Asta dacă nu vrei tu să ai camera ta. Tre- 
buie să mă protejezi de inamicii noştri cu lupii tăi de apă. 

Am pufnit. Mă obligase să-i spun acea parte a poveştii mele de 
nenumărate ori. Am făcut semn din bărbie spre dormitorul lui. 

- Patul tău este mai mare. 

Şi asta fu tot. 

Am intrat ca să-mi găsesc hainele deja acolo, un al doilea dulap 
fiind acum lângă al lui. M-am holbat la patul imens, apoi la tot 
spaţiul deschis din jurul nostru. 

Rhysand închise ușa şi se îndreptă spre o cutiuţă de pe birou, pe 
care mi-o dădu fără să spună nimic. 

Inima îmi bătu cu putere când am ridicat capacul. Steaua de 
safir licărea în lumina lumânării de parcă ar fi fost unul dintre spi- 
ritele Căderii Stelelor, prins în piatră. 

- Este inelul mamei tale? 

- Mama mi-a dat inelul ca să-mi amintească de faptul că era 
mereu cu mine, chiar şi în timpul celor mai rele antrenamente. Iar 
când am ajuns major, mi l-a luat. Era o bijuterie din familia ei, trans- 
misă pe linie feminină, de foarte mulți ani. Sora mea nu era încă 
născută, aşadar nu a avut de unde să ştie că trebuia să îi dea inelul, 
dar... Mama i l-a dat Ţesătoarei şi apoi mi-a spus că, dacă voi vrea să 
mă căsătoresc sau să-mi găsesc partenera, atunci femeia va trebui 
să fie ori deşteaptă, ori suficient de puternică pentru a-l recupera. Şi 
dacă femeia nu era nici una, nici alta, atunci nu va supravieţui maria- 
jului. I-am promis mamei că orice potențială mireasă sau parteneră 
va fi supusă testului... Şi astfel a rămas acolo câteva secole. 

Faţa mi se încălzi. 

- Mi-ai spus că era ceva de valoare... 

- Este. Pentru mine şi familia mea. 

- Deci drumul meu la Ţesătoare... 

- Era vital să aflu dacă ai putea detecta acele obiecte. Dar... Am 
ales obiectul din pur egoism. 

- Deci mi-am câştigat inelul de nuntă fără măcar să mă întrebi 
dacă vreau să mă căsătoresc cu tine. 

- Poate. 

Mi-am înclinat capul. 

- Vrei... să îl port? 

— Doar dacă îţi doreşti şi tu. 

- Când ne vom duce în Hybern... Să spunem că lucrurile vor 
merge prost. Va putea cineva să-şi dea seama că suntem parteneri? 
Ar putea cineva să folosească asta împotriva ta? 

Mânia licări în ochii lui. 

- Dacă ne văd împreună şi ne simt mirosul, îşi vor da seama. 

- Dar dacă apar singură, purtând o verighetă din Regatul Nopţii... 

El mârâi încet. 

Am închis cutia, lăsând inelul înăuntru. 

- După ce vom anula puterea Cazanului, vreau sä fac totul. Să de- 
clarăm legătura, să ne căsătorim, să dăm o petrecere stupidă şi să 
invităm pe toată lumea din Velaris; vreau să fac toate lucrurile astea. 

Rhys îmi luă cutia din mâini şi o lăsă pe noptieră înainte de a mă 
împinge spre pat. 

- Şi dacă aş mai vrea ceva în plus? 

- 'Te-ascult, i-am spus eu mieros când mă întinse pe cearşafuri. 


CAPITOLUL 
GI 


Nu mai purtasem niciodată atât de mult oțel. Săbii îmi fuseseră 
fixate pe tot corpul, ascunse în cizme, în buzunare. Iar pe spate mai 
aveam şi o sabie illyriană. 

Cu doar câteva ore în urmă, cunoscusem o fericire copleşitoare 
după atâta amar de tristeţe şi groază. Cu doar câteva ore în urmă, 
fusesem în braţele lui și făcusem dragoste. 

Iar acum Rhysand, partenerul şi Marele meu Lord, stătea lângă 
mine în anticameră. Mor, Azriel şi Cassian erau înarmați şi pregătiți 
în armurile solzoase. Toţi eram prea tăcuțţi. 

- Regele Hybernului este bătrân, Rhysand - foarte bătrân, spuse 
Amren. Să nu zăboveşti. 

O voce din apropierea pieptului meu şopti: „Bună, mincinoasă 
minunată şi vicleană!“ 

Cele două jumătăţi ale Cărții Respiraţiilor erau ascunse în buzu- 
nare diferite. Una din ele conţinea vraja pe care trebuia să o spun, 
scrisă clar. Nu îndrăznisem să o rostesc, deşi o citisem de zeci de ori. 

- Vom intra şi vom ieși înainte să ne simți lipsa, spuse Rhysand. 
Păzeşte bine Velarisul. 

Amren îmi studie mâinile înmănuşate şi armele. 

- Faţă de Cazan, Cartea pare inofensivă, spuse ea. Dacă vraja 
eșuează sau dacă nu poţi să îl mişti atunci, pleacă. Am dat aprobator 

din cap, iar ea ne cercetă din nou cu atenție pe toți, adăugând: 
Zbor lin. 

Am presupus că era mai îngrijorată decât arăta. 

Ne-am întors spre Mor, ale cărei brațe întinse mă aşteptau. Cassian 
şi Rhysand aveau să se teleporteze cu Azriel, iar partenerul meu 
urma să rămână la câțiva kilometri de coastă, înainte ca illyrienii să 
ne găsească pe mine şi Mor, câteva secunde mai târziu. 

M-am îndreptat spre ea, dar Rhysand păși în fața mea, cu chipul 
încordat. M-am ridicat pe vârfuri şi l-am sărutat. 

- Voi fi bine; cu toții vom fi bine. Mă privi în ochi cât mă sărută, 
iar când se desprinse, îşi îndreptă privirea direct spre Cassian. 

Cassian făcu o plecăciune. 

- Cu viaţa mea, Mare Lord. O voi proteja cu viaţa mea. 

Rhysand se uită la Azriel. El dădu din cap, făcând o plecăciune 
şi spuse: 

- Cu vieţile noastre. 

Vorbele lor îl mulțumiră îndeajuns pe partenerul meu care, în 
cele din urmă, se uită la Mor. 

Ea dădu din cap o dată, dar spuse: 

- Îmi ştiu ordinele. 

M-am întrebat care ar fi putut fi acelea, de ce nu mi le spusese, 
dar ea mă apucă de mână. 

Înainte să-mi pot lua rămas-bun de la Amren, am plecat. 


Ah 


Am plecat, şi plonjând prin aerul liber, spre marea întunecată... 

Un corp cald se lovi de al meu, prinzându-mă înainte să intru în 
panică şi, poate, să mă teleportez undeva. 

- Uşor, spuse Cassian, înclinându-se către dreapta. M-am uitat 
dedesubt ca să o văd pe Mor încă plonjând, apoi teleportându-se 
din nou în neant. 

Rhysand nu se zărea nicăieri în apropierea sau în spatele nostru. 
La câţiva metri în faţă, Azriel era o umbră rapidă peste apa neagră, 
spre uscatul de care ne apropiam acum. 

Hybernul. 

Nu se vedea nicio lumină, dar părea... vechi. Ca şi când ar fi fost 
un păianjen care așteptase în plasa lui de foarte mult timp. 

- Am fost de două ori aici şi de fiecare dată am numărat minutele 
până la plecare, şopti Cassian. 

Am înțeles de ce; din cauza zidului din stânci albe ca oasele 
care se înălţau, cu vârfuri plate şi acoperite de iarbă, ce duceau spre 
un teren cu dealuri abrupte și sterpe şi a sentimentului copleşitor 
de neființă. 

Amarantha îşi ucisese toţi sclavii, în loc să-i elibereze. Ea fusese 
unul dintre mulţii comandanţi de aici. Dacă armata care atacase 
Velarisul era avangarda... Am înghiţit, strângându-mi mâinile în 
mănuși. 

- Acela din faţă este castelul lui, spuse Cassian printre dinţii 
încleștați, virând. 

După un cot al coastei, construit în stânci şi cocoţat deasupra 
mării, se afla un castel dărăpănat şi firav, din piatră albă. 

Nu din marmură impunătoare, nu din calcar elegant, ci... albi- 
cios. De culoarea oaselor. Poate douăsprezece turle se înălțau spre 
cerul nopţii. Câteva lumini licăreau la ferestre și balcoane. Nu era 
nimeni afară, nicio patrulă. 

- Unde este toată lumea? 

- La schimbul de gardă. Ei plănuiseră acţiunea în funcție de 
acest moment. La bază, este o ușă spre mare. Mor ne va aştepta 
acolo; este cea mai apropiată intrare spre nivelele inferioare. 

- Presupun că nu ne poate teleporta înăuntru. 

- Sunt prea multe protecţii ca să riscăm timpul de care ar avea 
nevoie ca să treacă de ele. Rhys ar putea să o facă. Dar ne vom în- 
tâlni cu el la ușă când vom pleca. 

Gura mi se uscă ușor. Cartea îi spuse inimii mele: „Acasă... 
du-mă acasă.“ 

Şi chiar l-am simțit. Cu fiecare metru în zbor, tot mai repede, 
coborând până când stropii oceanului îmi răciră oasele, l-am simțit. 

Era vechi şi crud. Loial doar față de el. 

Cazanul. Nu ar fi trebuit să se deranjeze să afle unde era ținut în 
castel. Nu aveam nicio îndoială că m-ar fi atras. M-am cutremurat. 

- Uşor, spuse din nou Cassian. Am planat spre baza stâncilor, 
către uşa din fața unei platforme. Mor aștepta cu sabia scoasă şi 
uşa deschisă. 

Cassian oftă, dar Azriel ajunse la ea primul, aterizând repede 
şi tăcut, şi intră imediat în castel ca să cerceteze sala din faţă. 

Mor ne aşteptă, atentă la Cassian când am aterizat. Ei nu îşi 
vorbiră, dar se priviră prea mult timp ca să fie ceva întâmplător. 
M-am întrebat ce detectau cu ajutorul simţurilor lor ascuţite şi al 
antrenamentului. 

Culoarul din față era tăcut şi întunecat. Azriel apăru după o clipă. 

- Am doborât gărzile. Cuţitul lui din frasin era pătat cu sânge. 
Privirea rece a lui Az o întâlni pe a mea. Grăbeşte-te! 


AH 


Nu am fost nevoită să mă concentrez ca să urmăresc Cazanul 
spre ascunzătoarea lui. Mă trăgea cu fiecare respirație, împingân- 
du-mă spre îmbrățişarea lui întunecată. 

Ori de câte ori ajungeam la o răscruce, Cassian şi Azriel se des- 
părțeau, de obicei întorcându-se cu lamele însângerate şi chipurile 
aprige, avertizându-mă în tăcere să mă grăbesc. 

În aceste săptămâni, cu ajutorul surselor lui Azriel, lucraseră la 
programul exact al întâlnirii. Dacă aş fi avut nevoie de mai mult 
timp decât îmi dăduseră, dacă nu ar fi putut fi mișcat Cazanul... 
efortul ar fi putut fi inutil. Dar nu aceste morţi. Nu, acelea nu mă 
deranjau deloc. 

Aceşti oameni îl răniseră pe Rhysand. Aduseseră unelte ca să-l 
impiedice să se apere. 'Trimiseseră acea legiune să-mi distrugă şi 
să-mi măcelărească oraşul. 

Am coborât printr-o temniță veche, ale cărei pietre erau întu- 
necate și pătate. Mor rămase lângă mine, urmărind totul constant. 
Ultima linie de apărare. 

Dacă Azriel şi Cassian ar fi fost răniți, mi-am dat eu seama, ea tre- 
buia să se asigure că aş fi ieşit, indiferent cum, şi apoi să se întoarcă. 

Dar nu era nimeni în temniță; nu că am întâlnit pe cineva, după 
ce illyrienii se ocupaseră de ei cu măiestrie. Am găsit o altă scară, 
care conducea tot mai jos... 

Am arătat cu degetul și am simţit că mi se face greață. 

- Acolo. Este acolo, jos. 

Cassian cobori pe scări, cu sabia illyriană pătată cu sânge negru. 
Nici Mor și nici Azriel nu părură să respire înainte ca fluieratul uşor 
al lui Cassian să ricoșeze din pietrele scării de dedesubt. 

Mor mă atinse cu o mână pe spate şi am coborât în întuneric. 

„Acasă, oftă Cartea Respiraţiilor. Acasă.“ 

Cassian stătea într-o cameră rotundă de sub castel, o sferă de 
lumină a spiriduşilor plutind desupra umerilor săi. 

Şi în mijlocul camerei, pe un mic podium, stătea Cazanul. 

Cazanul era absența şi prezența. Întunericul și... locul din care 
venise întunericul, oricare ar fi fost acesta. 

Dar lipsit de viaţă, de bucurie, lumină sau speranţă. 

Turnat din fier negru, cu trei picioare - cele trei picioare pentru 
care regele jefuise templele ca să le găsească -— făcute ca să semene 
cu niște crengi târâtoare acoperite cu spini, Cazanul poate că era 
mare cât o cadă. 

Nu mai văzusem nimic atât de hidos și de atrăgător. 

Mor se albise la faţă. 

— Grăbeşte-te! îmi spuse ea. Avem câteva minute. 

Azriel examină camera, scările pe care am coborât, Cazanul şi 
picioarele lui. Am vrut să mă apropii de podium, dar el întinse un 
braţ în faţa mea. 

— Ascultaţi-mă! 

Aşa am făcut. 

Nu se auzi niciun cuvânt, ci doar o zvâcnire. 

Ca şi cum sângele ar fi pulsat prin cameră. Ca şi când Cazanul ar 
fi avut puls. 

„Cine se aseamănă se adună.“ M-am mişcat spre el. Mor era în 
spatele meu, dar nu mă opri când am păşit pe podium. 

În Cazan nu era decât un vârtej negru precum cerneala. 

Parcă tot universul ieşise din el. 

Azriel şi Cassian se încordară când i-am atins marginea cu o 
mână. Durerea... durerea, extazul, puterea şi slăbiciunea mă stră- 
bătură. Tot ce era şi nu era, focul și gheața, lumina şi întunericul, 
potopul şi seceta. 

Harta creaţiei. 

Revenindu-mi, m-am pregătit să citesc vraja. 

Hârtia tremură când am scos-o din buzunar, când am atins uşor 
cu degetele jumătatea de Carte dinăuntru. 

»Mincinoasă cu vorba dulce, doamnă cu multe feţe...“ 

Cu o mână pe jumătate din Cartea Respiraţiilor şi cu cealaltă pe 
Cazan, am făcut un pas în afara corpului meu, o smucitură trecân- 
du-mi prin sânge ca şi când nu aș fi fost decât un paratrăsnet. 

„Da, prinţesă a stricăciunii, acum vezi... vezi ce trebuie să faci...“ 

- Feyre! mă avertiză Mor, şoptind. 

Însă gura îmi era străină, iar buzele ar fi putut, la fel de bine, să 
fi fost la fel de departe ca Velarisul atunci când Cazanul şi Cartea 
curseră prin mine, comunicând. 

„Cealaltă, şopti Cartea. Adu-o pe cealaltă... să fim unite, să 
fim libere.“ 

Am scos Cartea din buzunar, strângând-o sub braţ când am luat 
şi a doua jumătate. „Fată minunată, pasăre frumoasă — atât de dulce, 
atât de generoasă...“ 

„Împreună, împreună, împreună.“ 

— Feyre! 

Vocea lui Mor spintecă melodia ambelor jumătăți. 

Amren se înşelase. Separate, puterea lor erau scindată — insu- 
ficientă să înfrunte abisul puterii Cazanului. Dar împreună... Da, 
împreună, vraja ar fi funcționat când aș fi rostit-o. 

Dacă jumătăţile s-ar fi unit, nu aş fi devenit un canal între ele, 
ci mai degrabă stăpâna lor. Cazanul nu se mișca — acum trebuia să 
o fac. 

Dându-și seama de ce anume eram pe cale să fac, Mor se întinse 
spre mine înjurând. 

Prea încet. 

Am pus a doua jumătate a Cărţii peste cealaltă. 

O unduire tăcută a puterii îmi goli urechile şi îmi îndoi oasele. 

Apoi, nu se întâmplă nimic. 

De departe, Mor spuse: 

- Nu putem să riscăm... 

- Las-o un minut, o întrerupse Cassian. 

Eram şi Cartea, şi Cazanul, şi sunetul, şi liniştea. 

Eram un râu viu prin care unul curgea în celălalt, clocotind şi 
retrăgându-se la infinit, un val fără început şi fără sfârşit. 

Vraja... cuvintele... 

M-am uitat la hârtia din mâna mea, dar ochii nu-mi văzură, iar 
buzele nu mi se mişcară. 

Nu eram o unealtă, un pion! Nu aveam de gând să fiu un canal, 
servitoarea acestor lucruri... 

Eu memorasem vraja. Aveam de gând să o spun, să o respir, să 
o gândesc... 

Din străfundul memoriei mele se formă primul cuvânt. M-am 
chinuit să-l pronunţ, întinzându-mă după acel singur cuvânt care 
ar fi fost firul ce m-ar fi dus înapoi în corp, în ființa mea... 

Nişte mâini puternice mă traseră în spate, îndepărtându-mă. 

Lumina slabă şi piatra umedă mă inundară, camera învârtin- 
du-se când am respirat o dată şi l-am găsit pe Azriel scuturându-mă 
cu ochii atât de mari, încât îi vedeam albul din jurul lor. Ce se 
întâmplase, ce... 

Paşi se auziră deasupra. Azriel mă împinse imediat în spatele lui, 
ridicând sabia însângerată. 

Mişcarea îmi limpezi suficient mintea cât să simt ceva umed şi 
cald prelingându-mi-se pe buză şi bărbie. Era sânge... îmi sânge- 
rase nasul. 

Dar acei paşi se auziră mai zgomotos, iar prietenii mei îşi încli- 
nară capetele când un bărbat chipeș cu păr castaniu cobori ţanțoş 
treptele. Era om, iar urechile îi erau rotunde. Dar ochii... 

Cunoşteam culoarea acelor ochi. Mă uitasem la unul încastrat în 
cristal, vreme de trei luni. 

- Proastă nebună, îmi spuse el. 

- Jurian, am şoptit eu. 

Am măsurat distanța dintre prietenii mei şi Jurian şi mi-am com- 
parat sabia cu cele două încrucişate pe spatele lui. Cassian făcu un 
pas spre războinicul care cobora şi mormăi: 

- Tu. 

Jurian chicoti. 

— Ai avansat în rang, nu-i aşa? Felicitări! 

L-am simţit coborând spre noi. Ca un val de noapte şi mânie, 
Rhys apăru lângă mine. Cartea dispăru instantaneu, mişcarea lui 
fiind atât de rapidă când mi-o luă și o băgă în vesta lui, încât abia 
am înţeles ce se întâmplase. 

Dar în clipa în care metalul îmi părăsi mâinile... Pe toţi zeii, ce se 
întâmplase? Eşuasem complet, fusesem atât de patetic de copleșită 
de asta... 

- Arăţi bine, Jurian, spuse Rhysand, ducându-se lângă Cassian şi 
poziţionându-se nonşalant între mine şi bătrânul războinic. Pentru 
un cadavru. 

— Ultima dată când te-am văzut, spuse disprețuitor Jurian, îi în- 
călzeai cearşafurile Amaranthei. 

- Deci îţi aminteşti, spuse gânditor Rhysand, în timp ce eu deve- 
neam tot mai nervoasă. Interesant! 

Jurian își îndreptă privirea spre Mor. 

- Unde este Miriam? 

- A murit, spuse categoric Mor. Era minciuna care fusese spusă 
timp de cinci sute de ani. Ea şi Drakon s-au înecat în Marea Erythriană. 

Nepăsarea se citea pe chipul prinţesei coşmarurilor. 

- Mincinoaso! spuse încet Jurian. Mereu ai fost o mincinoasă, 
Morrigan. 

Azriel mârâi, iar sunetul fu atât de diferit faţă de toate celelalte 
pe care-l mai auzisem scoţându-le. 

Jurian îl ignoră, pieptul începând să-i coboare. 

- Unde ai dus-o pe Miriam? 

- Departe de tine, şopti Mor. Am dus-o la Prinţul Drakon. Au 
devenit parteneri, s-au căsătorit în seara în care ai ucis-o pe Clythia, 
iar ea nu s-a mai gândit la tine. 

Mânia îi strâmbă chipul bronzat. Jurian -— eroul legiunilor ome- 
neşti... care, pe parcurs, se transformase într-un monstru la fel de 
îngrozitor ca aceia împotriva cărora luptase. 

Rhysand se întinse înapoi ca să mă ia de mână. Văzusem destule. 
Am apucat din nou marginea Cazanului, dorindu-mi să-l stăpâ- 
nesc, să vină cu noi. M-am pregătit pentru vânt şi întuneric. 

Doar că nu se întâmplă nimic. 

Mor îi apucă de mână pe Cassian și Azriel şi rămase nemișcată. 

Jurian zâmbi. 

Rhysand spuse tărăgănat, strângându-mă de mână: 

— Este vreun truc nou? 

Jurian ridică din umeri. 

- Am fost trimis ca să vă distrag câtă vreme îşi face el vrăjile. Ne 
zâmbi ca un lup. Nu veţi părăsi acest castel, decât dacă el vă va per- 
mite. Sau în bucăţi. 

Sângele mi se răci. Cassian şi Azriel se ghemuiră în poziţii de 
luptă, dar Rhysand îşi înclină capul. I-am simţit puterea întunecată 
ridicându-se ca şi când l-ar fi zdrobit pe loc pe Jurian. 

Dar nu se întâmplă nimic. Vântul întunecat nici măcar nu-l 
atinse ușor. 

- Şi mai e şi asta, spuse Jurian. Îți aminteşti? Poate că ai uitat. 
Bine că am fost acolo, treaz în fiecare clipă, Rhysand. Ea i-a furat 
cartea de vrăji ca să-ți ia puterile. 

În mine, ca o cheie care zăngăni într-o încuietoare, miezul topit 
al puterii... se opri, pur şi simplu. Legătura dintre ea şi mintea şi 
sufletul meu, oricare ar fi fost, fu tăiată; mai bine spus, strânsă atât 
de mult de o mână invizibilă prin care nu putea curge nimic. 

M-am întins spre mintea lui Rhys, spre legătură... : 

M-am lovit de un zid dur. Nu de granit, ci de unul străin, dintr-o 
piatră insensibilă. 

- S-a asigurat, continuă Jurian cât eu am lovit zidul interior şi 
am încercat să-mi invoc propriile daruri, dar fără rezultat, că acea 
carte s-a întors la el. Ea nu a ştiut cum să folosească jumătate din 
vrăjile mai rele. Ştii cum este să nu poți să dormi, să bei, să mănânci, 
să respiri sau să simți cinci sute de ani? Înţelegi cum este să fii mereu 
treaz, forţat să priveşti tot ce-a făcut ea? 

Îl înnebunise — îi torturase sufletul până când înnebunise. Asta 
era strălucirea dură din ochii lui. 

- Nu cred că a fost atât de rău, spuse Rhysand, chiar dacă ştiam 
că îşi dezlănţuia fiecare gram de voinţă asupra acelei vrăji care ne 
reținea, ne lega, dacă acum lucrezi pentru stăpânul ei. 

EI îşi arătă dinţii prea albi. 

- Suferinţa ta va fi lungă şi desăvârșită. 

- Sună minunat, spuse Rhys, întorcându-ne acum din cameră. 

Fu un îndemn tăcut să fugim. 

Dar cineva apăru în capătul scării. 

Îl cunoşteam... în oasele mele. Cu părul negru până la umeri, cu 
pielea roşie, cu hainele care erau mai mult practice decât elegante. 
În mod surprinzător, era normal de înalt, dar musculos ca un tânăr. 


Regatul Ceţii şi al Furiei 659 


Dar chipul său, care poate că semăna cu cel al unui mascul apar- 
ținând speciei umane, de vreo patruzeci de ani, frumos. Ca să-şi 
ascundă ochii plini de ură care-i ardeau. 

Regele Hybernului spuse: 

- Capcana a fost atât de uşoară, încât, sincer sunt un pic deza- 
măgit că nu v-aţi aşteptat la ea. 

Mai repede decât putu să vadă vreunul dintre noi, Jurian aruncă 
un țăruş ascuns din frasin în pieptul lui Azriel. 

Mor ţipă. 


Hp 


Nu am avut de ales decât să mergem cu regele. 

Ţăruşul din frasin era acoperit cu otrava-sângelui, despre care 
Regele Hybernului pretindea că plutea unde voia el. Dacă am fi 
luptat, dacă nu l-am fi urmat la etaj, otrava i-ar fi ţâşnit în inimă. Şi, 
cu magia noastră blocată, fără abilitatea de a ne teleporta... 

Dacă aş fi putut cumva să ajung la Azriel și să-i dau o gură din 
sângele meu... Dar asta ar fi durat prea mult şi aş fi fost nevoită să 
fac prea multe mișcări. 

Cassian și Rhysand îl ridicară pe Azriel între ei, sângele lui 
curgând pe podeaua din spatele nostru când am urcat pe scara spi- 
ralată din castelul regelui. 

Am încercat să nu calc în sânge când eu şi Mor i-am urmat, cu 
Jurian în spatele nostru. Mor tremura; încercă din răsputeri să nu o 
facă, dar tremură când se holbă la capătul proeminent al săgeţii, 
vizibile în spaţiul dintre aripile lui Azriel. 

Niciunul dintre noi nu îndrăzni să-l lovească pe Regele Hybernului 
care mergea în fața noastră, conducându-ne. Luase Cazanul cu el, 
făcându-l să dispară pocnind din degete, şi îmi aruncă o privire piezișă. 

Noi ştiam că regele nu se prefăcea. Doar o mișcare din partea lor 
ar fi fost necesară ca Azriel să moară. 

Gărzile şi curtenii ieşiră acum. Mari Spiriduşi şi creaturi - nu 
ştiam ce rol aveau — care zâmbeau de parcă noi am fi fost următoarea 
lor masă. Ochii le erau lipsiţi de viață. Goi. 

Nicio piesă de mobilă şi niciun obiect de artă nu decorau cas- 
telul, de parcă acesta ar fi fost scheletul vreunei creaturi imense. 

Uşile sălii tronului erau deschise, iar eu m-am pierdut. O sală a 
tronului — acea sală a tronului în care Amarantha comisese acte pu- 
blice de cruzime. Luminile spiridușilor alunecau de-a lungul zidu- 
rilor albe ca oasele, ferestrele dând spre marea agitată de dedesubt. 

Regele urcă pe un podium sculptat dintr-un singur bloc de 
smarald închis la culoare, tronul său fiind făcut din oase... Am 
simţit cum sângele mi se scurse din obraji. Din oasele unor oameni. 
Maronii şi netede cu trecerea timpului. 

Ne-am oprit în faţa lui, Jurian uitându-se chiorâş în urma noastră. 
Uşile sălii tronului se închiseră. 

— Acum, că mi-am respectat partea mea de înţelegere, mă aştept 
să v-o respectaţi pe a voastră, spuse regele fără să se adreseze cuiva 
anume. Din umbrele de lângă o ușă laterală, ieşiră două siluete. 

Am început să scutur din cap ca şi când nu aş fi putut să mă 
prefac a nu vedea când Lucien şi Tamlin păşiră în lumină. 

Rhysand înțepeni de parcă ar fi fost mort. Cassian mârâi. Atâr- 
nând între ei, Azriel încercă şi nu reuşi să-şi înalțe capul. 

Dar eu mă holbam la Tamlin - la chipul pe care îl iubisem și 
urâsem atât de profund - când el se opri la şase metri de noi. 

Mi-am dat seama că îşi purta şerparul cu cuțite de vânătoare 
illyriene. 

Părul auriu îi era tuns mai scurt şi chipul mai slab decât atunci 
când îl văzusem ultima dată. Iar ochii lui verzi... Erau mari când mă 
cercetă din cap până în picioare, uitându-se cu atenţie la hainele 
mele de luptă din piele, la sabia şi cuţitele illyriene, la felul în care 
stăteam în grupul meu de prieteni - familia mea. 

Fl colaborase cu Regele Hybernului. 

- Nu, am şoptit eu. 

Dar Tamlin îndrăzni să se apropie un pas, fixându-mă cu pri- 
virea ca și când aş fi fost o fantomă. Lucien, al cărui ochi metalic se 
învârti, îl opri cu o mână pe umăr. 

- Nu, am spus din nou, mai tare de această dată. 

— Cu ce preţ? întrebă încet Rhysand de lângă mine. 

Am zgâriat şi am tras de zidul care ne separa minţile; am împins 
şi am tras de pumnul care îmi înăbuşea magia. 

Tamlin îl ignoră, uitându-se în cele din urmă la rege. 

- Ai cuvântul meu. 

Regele zîmbi. 

Am făcut un pas spre Tamlin. 

- Ce ai făcut? 

- Am făcut o înţelegere, zise Regele Hybernului de pe tronul său. 
Te predau, iar el este de acord să-mi lase armata să intre în Prythian 
prin teritoriul lui. Iar apoi să îl folosesc drept bază cât vom dărâma 
acel zid ridicol. 

Am scuturat din cap. Lucien refuză să-mi întâlnească privirea 
rugătoare pe care i-am aruncat-o. 

- Eşti nebun, spuse printre dinţi Cassian. 

Tamlin întinse o mână. 

- Feyre! 

Era un ordin, de parcă n-aş fi fost mai bună decât un câine chemat. 

Nu m-am mişcat. Trebuia să mă eliberez; trebuia să îmi eliberez 
nenorocita de putere... 

- Tu, spuse regele, arătându-mă cu un deget gros, eşti o femeie 
greu de găsit. Bineînţeles, ne-am înţeles că şi tu vei lucra pentru mine 
de îndată ce te vei întoarce acasă la soțul tău, dar... este soțul sau 
viitorul tău soţ? Nu-mi amintesc. 

Lucien se uită la toţi, albindu-se la față. 

- Tamlin, şopti el. 

Dar Tamlin nu își cobori mâna întinsă spre mine. 

- Te iau acasă. 

M-am retras un pas spre locul în care Rhysand încă îl ţinea pe 
Azriel împreună cu Cassian. 

- Şi încă ceva. Celălalt lucru pe care mi l-am dorit, continuă 
regele. Ei bine, pe care Jurian şi l-a dorit. De fapt, doi iepuri dintr-o 
lovitură. Ca Marele Lord al Nopţii să moară şi să afle cine erau prie- 
tenii lui. Sincer, pe Jurian l-a cam enervat faptul că nu i-ai dezvăluit 
asta în cei cincizeci de ani. Deci, acum ştii, Jurian. Iar acum poţi 
face orice vrei cu ei. 

În jurul meu, prietenii mei erau încordaţi, tensionaţi. Până şi 
Azriel își mişcă subtil mâna însângerată și cu cicatrice de cuţitele 
lui. Sângele îi băltea la vârfurilor cizmelor sale. 

- Nu merg nicăieri cu tine, i-am spus eu lui Tamlin cu o voce 
clară şi egală. l 

- După ce-mi voi îndeplini ultima parte a înțelegerii, vei spune 
altceva, dragă, replică regele. 

Groaza mi se strânse în stomac. 

Regele făcu semn din bărbie spre brațul meu stâng. 

- Rupe legătura dintre voi doi. 

- Te rog, am şoptit eu. 

- Cum altfel să-și ia Tamlin mireasa? Nu poate să aibă o soție 
care fuge la alt bărbat o dată pe lună. 

Rhysand rămase tăcut, deşi îl apucă şi mai strâns pe Azriel. Obser- 
vând, evaluând, gândindu-se la ce anume îi bloca puterea. Gândul 
că acea tăcere dintre sufletele noastre avea să fie permanentă... 

Vocea mi se sparse când i-am spus lui Tamlin, în capătul opus al 
semicercului diform pe care îl formasem în faţa podiumului. 

— Nu o face. Nu-l lăsa. Ți-am spus, ţi-am spus că sunt bine. Că 
am plecat... 

- Nu erai bine, spuse Tamlin. El s-a folosit de legătură ca să te 
manipuleze. De ce crezi că am fost plecat atât de des? Am căutat o 
cale să te eliberez, iar tu ai plecat. 

- Am plecat pentru că aș fi murit în casa aceea! 

Regele Hybernului ţâțâi. 

— Nu la asta te aşteptai, nu-i așa? 

Tamlin mârâi la el, dar îşi întinse din nou mâna spre mine. 

— Vino acasă cu mine. Acum. 

- Nu. 

— Feyre! 

Era un ordin ferm. 

Rhysand abia respira, abia se mișca. 

Iar eu mi-am dat seama că o făcea pentru ca mirosul lui să nu 
devină evident. Mirosul nostru. Legătura noastră de împerechere. 

Cu sabia deja scoasă, Jurian se uita la Mor de parcă s-ar fi gân- 
dit să o ucidă pe ea prima. Chipul palid al lui Azriel se strâmbă de 
mânie când îi observă privirea. Cassian, încă ţinându-l în picioare, 
îi studie pe toţi, evaluând, pregătindu-se să lupte, să apere. 

Am renunţat să lovesc pumnul care-mi ţinea puterea. L-am 
mângâiat cu blândeţe, cu dragoste. 

„Sunt şi nu sunt Spiriduş, toate şi nimic, i-am spus vrăjii care mă 
ținea. Nu mă stăpâneşti. Sunt la fel ca tine, reală şi ireală, un pic mai 
mult decât un mănunchi de putere adunată. Nu mă stăpâneşti. “ 

- Voi veni cu tine, le-am spus încet lui Tamlin şi lui Lucien, care 
se agita pe loc, dacă îi lăsaţi în pace. Lasă-i să plece. 

„Nu mă stăpâneşti. “ 

Chipul lui Tamlin se strâmbă de mânie. 

- Sunt nişte monştri. Sunt... 

El nu termină de vorbit când traversă camera ca să mă apuce. Să 
mă târască afară de aici şi apoi, fără îndoială, să mă teleporteze 
departe. 

„Nu mă stăpânești. “ 

Pumnul care-mi ţinea puterea se relaxă. Dispăru. 

Tamlin se întinse spre mine peste cei câțiva paşi rămași. Atât de 
repede - prea repede... | 

M-am transformat în ceaţă şi umbră. 

M-am teleportat în afara razei lui de acțiune. Regele râse încet 
când Tamlin se împiedică şi căzu, iar Rhysand îi dădu un pumn 
în faţă. 

Gâfâind, m-am retras direct în braţele lui Rhysand când cu unul 
îmi cuprinse talia, iar sângele lui Azriel de pe el îmi udă spatele. În 
spatele nostru, Mor sări ca să umple spaţiul lăsat de Rhysand, stre- 
curându-i braţul lui Azriel peste umerii ei. 

Dar zidul din piatră hidoasă încă era în mintea mea şi încă îi 
bloca puterea lui Rhysand. 

Tamlin se ridică, ştergându-şi sângele care îi picura acum din 
nas în timp ce se retrase spre locul în care Lucien rămase pe poziţie, 
cu o mână pe sabie. 

Dar tocmai când Tamlin se apropie de Emisarul lui, el se deze- 
chilibră, iar chipul i se albi de mânie. 

Iar eu mi-am dat seama că Tamlin înţelese doar cu o clipă înainte 
ca regele să râdă. 

— Nu-mi vine să cred. Mireasa ta te-a părăsit doar ca să-şi gă- 
sească partenerul. Se pare că Mama are un sens al umorului 
deplasat. Şi ce talent; spune-mi, fato, cum ai desfăcut vraja? 

L-am ignorat. Dar ura din ochii lui Tamlin îmi înmuie genunchii. 

- Îmi pare rău, am spus eu şi am vorbit serios. 

Tamlin se uita la Rhysand, cu un chip aproape sălbatic. 

- Tu, răcni el, sunetul părând a fi mai mult al unui animal decât 
al unui spiriduş. Ce i-ai făcut? 

În spatele nostru, ușile se deschiseră şi soldaţii intrară. Unii se- 
mănau cu Attorul. Unii arătau mai rău. Tot mai mulți umplură sala, 
ieşirile, armurile şi armele zăngănind. 

Mor şi Cassian, sprijinindu-l pe Azriel care atârna între ei cu 
pleoapele grele, se uitară atent la toţi soldaţii și la armele lor, cău- 
tând cea mai bună cale de scăpare. I-am lăsat să facă asta în timp ce 
Rhysand şi cu mine ne-am întors spre Tamlin. 

- Nu vin cu tine, m-am răstit eu la Tamlin. Și chiar dacă aş veni... 
Eşti un laş prost pentru că ne-ai vândut lui! Ştii ce vrea să facă acum 
cu Cazanul? 

- O, am de gând să-l folosesc la multe, spuse regele. 

Iar Cazanul apăru din nou între noi. 

- Începând de acum. 

„Ucide-l, ucide-l, ucide-l.“ 

Nu mi-am dat seama dacă vocea era a mea sau a Cazanului. 
Nu-mi păsa. M-am dezlănţuit. 

Gheare, aripi şi umbre apărură imediat în jurul meu, înconju- 
rate de apă și foc... 

Apoi dispărură, înăbuşite de acea mână invizibilă care îmi apucă 
din nou puterea, atât de strâns, încât am suspinat. 

- A, îmi spuse regele, țâțâind, asta.. Uită-te la tine! Un copil al 
tuturor celor şapte regate, care seamănă și nu seamănă cu nimic. 
Cum mai toarce Cazanul în prezenţa ta! Plănuiai să-l foloseşti? Să-l 
distrugi? Cu acea carte, ai fi putut face orice ţi-ai fi dorit. 

Nu am spus nimic. Regele ridică din umeri. 

- Ai să-mi spui destul de curând. 

- Nu am făcut nicio înţelegere cu tine. 

- Nu, dar stăpânul tău a făcut, deci te vei supune. 

Mânia mă cuprinse. I-am spus lui Tamlin printre dinţi: 

- Dacă mă iei de aici, dacă mă iei de lângă partenerul meu, te voi 
distruge. Îți voi distruge regatul şi tot ce îţi este drag. 

Buzele lui Tamlin se subţiară. 

- Nu ştii ce spui, fu tot ce zise el. 

Lucien se crispă. 

Regele făcu semn din bărbie spre gărzile de lângă ușa laterală pe 
care intraseră Tamlin şi Lucien. 

— Nu, nu ştie. Ușile se deschiseră din nou. Nu ai să distrugi nimic, 
continuă regele când nişte oameni... nişte femei intrară pe acele uși. 

Patru femei. Patru oameni. Cele patru regine rămase. 

- Deoarece, Feyre Archeon, spuse regele, gărzile reginelor in- 
trând în formaţie urmându-le şi târând ceva în mijlocul lor, vei afla 
că este în interesul tău să te porți frumos. 

Cele patru regine ne zâmbiră dispreţuitor, cu ură în ochi. Ură. 

Și se dădură la o parte ca să-şi lase gărzile personale să treacă. 

O frică pe care nu o mai cunoscusem îmi pătrunse în inimă, 
când acei bărbaţi le târâră pe surorile mele, legate la mâini și la gură, 
în fața Regelui Hybernului. 


CAPITOLUL 
G5 


Acesta era un nou iad. Un alt nivel al coșmarului. Am încercat 
până şi să mă trezesc. 

Dar iată-le în cămăşile lor de noapte, cu mătasea şi dantela mur- 
dare şi rupte. 

Elain suspina încet, cu cârpa din gură udată de lacrimi. Nesta, 
cu părul dezordonat ca şi când s-ar fi luptat cu o pisică sălbatică, 
gâfâi când ne studie pe toţi. Când studie Cazanul. 

- Ai făcut o greșeală foarte mare în ziua în care te-ai dus după 
Carte, îi spuse regele lui Rhysand, ale cărui brațe mă strângeau. Nu 
aveam nevoie de ea. Eram mulțumit să o las ascunsă. Dar, în clipa 
în care armata ta a început să adulmece... Am hotărât că doar Jurian, 
prietenul meu nou renăscut, era cel mai potrivit pentru a fi legătura 
mea cu tărâmul uman. După toate lunile în care s-a recuperat, tân- 
jea să vadă ce s-a întâmplat cu fosta lui casă, așa că a fost mai mult 
decât bucuros să se ducă pe continent, într-o vizită prelungită. 

Reginele îi zâmbiră şi își plecară capetele. Rhysand mă strânse şi 
mai mult în braţe, avertizându-mă în tăcere. 

- Curajosul şi vicleanul Jurian, care a suferit atât de mult la sfâr- 
şitul războiului, e acum aliatul meu. A venit să mă ajute să le con- 
ving pe aceste regine să-mi susțină cauza. Pentru un preţ, desigur, 
dar asta nu are nicio importanţă. Şi a fost mai înțelept să lucreze cu 

mine şi cu oamenii mei, decât să vă permită vouă, monștrilor din 
Regatul Nopţii, să conduceţi și să atacați. Jurian a avut dreptate să 
le avertizeze pe Maiestăţile lor că vei încerca să iei Cartea, că le vei 
spune minciuni despre dragoste şi bunătate, de vreme ce el a văzut 
de ce era capabil Marele Lord al Regatului Nopţii. Eroul armatei 
oamenilor, renăscut ca un gest al meu de bunăvoință pentru lumea 
umană. Nu vreau să invadez continentul, ci să lucrez împreună cu 
ei. Puterile mele le-au ascuns regatul de privirile indiscrete, doar ca 
să le arăt beneficiile. Îi rânji superior lui Azriel, care abia reuşi să-și 
ridice privirea să mârâie la el. Ce încercare impresionantă de a te 
infiltra în locul lor sacru, Îmblânzitorule de umbre şi, desigur, 
dovada absolută pentru Maiestăţile lor că regatul vostru nu este atât 
de binevoitor pe cât pare! 

- Mincinosule, am spus eu printre dinţi și m-am întors spre 
regine, îndrăznind să mă îndepărtez doar un pas de Rhysand. Sunt 
mincinoase şi dacă nu le lași pe surorile mele să plece, voi măcelări... 

- Auziţi amenințările, limbajul pe care îl folosesc în Regatul 
Nopţii? spuse regele reginelor muritoare, gărzile lor înconjurân- 
du-ne acum într-un semicerc. Ultimatumuri, amenințări cu moar- 
tea... Fi vor să ucidă. Eu vreau să dau viaţă. 

Regina bătrână îi spuse, refuzând să ţină seama de mine sau de 
cuvintele mele: 

- Atunci, arată-ne... dovedeşte-ne darul pe care l-ai menţionat. 

Rhysand mă trase înapoi, lipindu-mă de el. 

- Eşti o proastă, îi spuse el încet reginei. 

— Este? interveni regele. De ce să se supună bătrâneţii şi bolilor, 
când eu ofer ceva mult mai bun? Fl flutură o mână spre mine. 
Tinerețe veşnică. Îi negi beneficiile? O regină muritoare se va trans- 
forma într-una care ar putea domni etern. Desigur, există riscuri; 
tranziția poate fi... dificilă. Dar un individ cu voinţă puternică ar 
putea supraviețui. 

Regina cea mai tânără, cea cu părul negru, schiță un zâmbet. 
Tinerețe arogantă şi bătrâneţe amară... Doar celelalte două, îmbră- 
cate în alb şi negru, părură să ezite, apropiindu-se una de alta şi de 
gărzile lor înalte. 

Regina bătrână îşi ridică bărbia: 

- Arată-ne! Demonstrează că se poate face şi că este sigur. Ea 
vorbise despre tinereţe eternă în acea zi, imi vorbise cu patos despre 
asta. Ticăloasă cu două feţe. 

Regele dădu din cap. 

- De ce crezi că am rugat-o pe draga mea prietenă lanthe să vadă 
lângă cine i-ar plăcea lui Feyre Archeron să-şi petreacă eternitatea? 

Chiar dacă groaza îmi umplu urechile cu o linişte asurzitoare, 
le-am aruncat o privire reginelor, chipul meu afişând, fără îndoială, 
o întrebare. 

- O, mai întâi le-am întrebat pe ele, dar lor li s-a părut prea... 
necivilizat să trădeze două femei tinere și îndrumate greşit. Ianthe 
nu a avut asemenea remușcări. Consideră asta cadoul meu de nuntă 
pentru amândoi, adăugă el spre Tamlin. 

Dar chipul lui Tamlin se încordă. 

- Ce? 

Regele își înclină capul, savurând fiecare cuvânt. 

- Cred că Marea Preoteasă a aşteptat să te întorci ca să-ți spună, 
dar nici măcar nu te-ai întrebat de ce a crezut că aş putea să încalc 
înţelegerea? De ce s-a gândit atât de mult la asta? Marile Preotese au 
fost forțate să îngenuncheze în fața Marilor Lorzi milenii la rând. Şi 
în anii în care a locuit în acel regat străin... Cât e de deschisă la minte! 
De îndată ce ne-am cunoscut, de îndată ce i-am înfățișat o imagine 
a Prythianului fără Mari Lorzi, unde Marile Preotese puteau con- 
duce cu graţie şi înțelepciune... Nu am convins-o prea greu. 

Eram pe cale să vomit. Tamlin, spre meritul lui, părea să se afle 
în aceeaşi situaţie. 

Lui Lucien îi picase fața. 

- Ea i-a trădat familia lui Feyre. Pentru tine. 

Îi spusesem lui Ianthe tot despre surorile mele. Ea mă întrebase 
cine erau, unde locuiau. Iar eu fusesem atât de proastă, atât de dis- 
trusă, încât îi dădusem toate detaliile. 

- Trădat? pufni regele. Sau le-a salvat din lanţurile morţii? Ianthe 
mi-a sugerat că amândouă sunt femei cu voință puternică, la fel ca 
sora lor. Fără îndoială că vor supraviețui. Și le vor dovedi reginelor 
noastre că se poate face. Dacă persoana este puternică. 

Inima mi se opri. 

- Să nu... | 

- V-aş sugera să vă pregătiți, mă întrerupse regele. 

Iar apoi, iadul izbucni în sală. 

Puterea albă, nesfârșită şi hidoasă, se izbi în noi. 

Nu i-am recunoscut decât trupul lui Rhysand care îl acoperi pe 
al meu când am fost aruncaţi cu toţii la podea, strigătul lui de 
durere când primi arsura puterii regelui. 

Cassian se răsuci, întinzându-şi larg aripile când îl protejă pe 
Azriel. 

Aripile lui... aripile lui... 

Ţipătul lui Cassian când ghearele de magie pură îi sfâşiară aripile 
fu cel mai îngrozitor sunet pe care l-am auzit vreodată. Mor se grăbi 
spre el, dar prea târziu. 

Rhysand se mişcă într-o clipă, ca şi când ar fi fandat spre rege, 
dar puterea ne lovi din nou şi din nou. Rhysand căzu în genunchi. 

Surorile mele ţipau în cârpele legate la gură. Dar strigătul lui 
Elain fu un avertisment. Un avertisment să... 

În dreapta mea, acum expus, Tamlin alergă spre mine să mă 
apuce în sfârşit. 

Am aruncat un cuţit spre el cât de tare am putut. 

Fl trebui să se aplece ca să nu fie lovit și se retrase din faţa celui 
de-al doilea pe care îl pregătisem, rămânând cu gura căscată la 
mine, la Rhysand, ca şi când chiar ar fi văzut legătura de împere- 
chere dintre noi. 

Însă eu m-am răsucit când soldaţii se apropiară şi ne tăiară calea. 
M-am răsucit şi i-am văzut pe Cassian și pe Azriel la pământ şi pe 
Jurian cum râdea încet la sângele care curgea din aripile distruse ale 
lui Cassian, din care mai rămăseseră doar nişte bucăţi. 

M-am grăbit spre el. Sângele meu. Ar fi putut să fie de ajuns, ar 
fi putut fi... l 

Mor, în genunchi lângă Cassian, se grăbi spre rege, strigând må- 
nioasă, dar el trimise un pumn de putere spre ea. Mor se feri, cu un 
cuțit înclinat în mână şi... 

Azriel ţipă de durere. 

Ea îngheţă şi se opri la un pas de tron. Cuţitul ei zăngăni pe 
podea. 

Regele se ridică. 

- Ce regină puternică ești! şopti el. 

Iar Mor se retrase, pas cu pas. 

- Ce premiu! spuse regele, acea privire întunecată devorând-o. 

Azriel îşi înălță capul din locul în care era întins în propriul 
sânge, cu ochii plini de mânie şi durere când îi spuse regelui: 

- Să nu te-atingi de ea! 

Mor se uită la Azriel şi adevărata frică i se citi în ochi. Frică şi 
altceva. Nu se opri până când nu îngenunche din nou lângă el și-i 
apăsă rana cu o mână. Azriel şuieră, dar îi acoperi degetele însân- 
gerate cu ale lui. 

Rhysand se poziționă între mine şi rege când am îngenuncheat 
în faţa lui Cassian. Mi-am sfâșiat mâneca din piele de pe antebraţ... 

- Pune-o pe cea mai drăguță prima, spuse regele, uitând deja 
de Mor. 

M-am răsucit doar ca să fiu apucată din spate de gărzile regelui. 
Rhysand veni imediat, dar Azriel strigă, arcuindu-şi spatele când 
otrava regelui îi pătrunse în rană. 

- Rhysand, te rog să te abţii să mai ai vreo idee proastă, spuse 
regele. El îmi zâmbi. Dacă oricare din voi va interveni, îmblân- 
zitorul umbrelor va muri. Păcat de aripile celeilalte brute. În bătaie 

de joc, făcu o plecăciune spre surorile mele. Doamnelor, eternitatea 
vă aşteaptă. Dovediți-le Maiestăților lor că, pentru persoanele cu 
voinţă puternică, este sigur Cazanul.... 

Am scuturat din cap, incapabilă să respir, să găsesc o cale de 
scăpare... 

Elain tremura, suspinând când fu târâtă înainte. Spre Cazan. 

Nesta începu să-i lovească pe bărbaţii care o ţineau. 

- Încetează, spuse Tamlin. 

Regele nu făcu aşa ceva. 

Lucien, care era lângă Tamlin, își apucă sabia din nou. 

- Încetează cu asta! 

Nesta zbiera la gărzi, la rege, pe când Elain cedă pas cu pas spre 
Cazan. În timp ce regele flutură din mână, iar lichidul ajunse până 
la margine. Nu, nu... 

Reginele nu făcură altceva decât să urmărească tot, cu feţe de 
piatră. lar Rhysand și Mor, separați de mine de către gărzi, nu în- 
drăzniră să mişte nici măcar un muşchi. 

- Asta nu face parte din înţelegerea noastră, îi strigă Tamlin 
regelui. Pune-i capăt, acum! 

- Nu-mi pasă! spuse ferm regele. 

Tamlin se aruncă spre tron, ca şi când ar fi vrut să-l sfâşie în bucăți. 

Magia albă şi fierbinte se izbi în el, aruncându-l la pământ şi 
punându-i o lesă. 

Tamlin se încordă împotriva gulerului de lumină de la gât și din 
jurul încheieturilor mâinilor. Puterea lui aurie se aprinse, fără re- 
zultat. Am tras de mâna care încă mi-o ţinea pe a mea; l-am tăiat, 
de nenumărate ori... 

Lucien făcu un pas înainte clătinându-se când Elain fu prinsă 
între două gărzi şi ridicată. Ea începu atunci să dea din picioare, 
plângând când se lovi de Cazan, ca şi când ar fi împins-o, ca şi când 
l-ar fi răsturnat... 

- Destul. Lucien se grăbi spre Elain, spre Cazan, iar puterea re- 
gelui îl legă şi pe el. Pe pământ, lângă Tamlin, cu singurul lui ochi 


Regatul Ceţii şi al Furiei 673 


mărit, Lucien avu bunul-simț să pară îngrozit când timp se uită 
între Elain şi Marele Lord. 

- Te rog, l-am implorat pe rege, care făcu semn ca Elain să fie 
băgată în apă. Te rog, am să fac orice, am să-ţi dau orice. 

Am sărit în picioare, îndepărtându-mă de locul în care Cassian 
stătea întins la pământ şi m-am uitat spre regine. 

- Vă rog, nu aveţi nevoie de dovadă, eu sunt dovada că func- 
ționează. Jurian este dovada că este sigur. 

- Eşti o hoaţă şi o mincinoasă, spuse regina bătrână. Ai con- 
spirat cu sora noastră. Ar trebui să fii pedepsită cum a fost şi ea. 
Consideră că asta e mai degrabă un dar. 

Elain atinse apa cu piciorul şi ţipă. Groaza cu care ţipă mă lovi 
atât de profund încât am început să suspin. 

- Te rog, am spus eu fără să mă adresez cuiva anume. 

Nesta încă lupta, încă urla prin cârpa de la gură. 

Elain, pentru care Nesta ar fi ucis şi s-ar fi prostituat și pentru 
care ar fi furat. Elain, cea care fusese blândă şi dulce. Elain, cea care 
urma să se mărite cu fiul unui lord care ura spiriduşii... 

Gărzile o băgară pe sora mea în Cazan cu o singură mişcare. 

Strigătul meu încă se mai auzea când capul lui Elain se scufundă 
în apă. 

Ea nu ieşi la suprafață. 

Ţipătul Nestei fu singurul sunet. Cassian se aruncă orbește spre 
el, spre ea, gemând de durere. 

Regele Hybernului făcu o mică plecăciune spre regine. 

- lată! 

Rhysand, încă separat de mine de un zid de gărzi, îşi strânse pum- 
nul. Dar nu se mişcă, tot aşa cum nici eu şi nici Mor nu am îndrăznit 
să ne mişcăm, mai cu seamă că viaţa lui Azriel era în mâna regelui. 

Și, de parcă ar fi fost înclinat de nişte mâini invizibile, Cazanul 
se răsturnă. 

Mai multă apă decât părea posibil se revărsă într-o cascadă. O 
apă neagră, învăluită de fum. 

Iar Elain, ca aruncată de un val, alunecă pe pietre cu fața în jos. 

Picioarele îi erau atât de palide şi de delicate. Nu-mi aminteam 
ultima dată când le văzusem goale. 

Reginele înaintară. Vie, ea trebuia să fie în viață, trebuia să-şi fi 
dorit să trăiască... 

Elain inhală, iar spatele-i subţire şi osos i se înălță, cămașa ei de 
noapte udă fiind aproape transparentă. 

Şi când se ridică de pe pământ pe coate, cu cârpa legată la gură, 
când se întoarse ca să mă privească... 

Nesta începu să strige din nou. 

Pielea-i palidă începu să lucească. Chipul îi devenise cumva mai 
frumos, infinit mai frumos, iar urechile ei... Urechile lui Elain îi 
erau acum ascuţite sub părul ud. 

Reginele rămaseră cu gura căscată, iar pentru o clipă, eu nu m-am 
gândit decât la tatăl meu, la ce ar fi făcut şi ar fi spus când fiica pe care 
o iubea cel mai mult s-ar fi uitat la el cu un chip de spiriduş. 

- Deci putem supravieţui, şopti cea mai tânără cu păr negru şi 
ochi strălucitori. 

Am căzut în genunchi, dar paznicii nu se deranjară să mă apuce 
când am suspinat. „Ce făcuse el, ce făcuse el...“ 

— Acum, cea violentă, dacă sunteţi drăguţi, spuse Regele Hybernului. 

Mi-am întors capul spre Nesta și atunci ea tăcu. Cazanul se 
îndreptă. 

Cassian se agită din nou, căzând pe podea, însă mâna îi zvâcni. 
Spre Nesta. 

Elain încă tremura pe pietrele ude, cămașa de noapte fiindu-i 
ridicată spre coapse, iar sânii ei mici complet vizibili sub materialul 
ud. Gărzile chicotiră. 

Lucien mârâi la rege peste strânsoarea magică de la gâtul lui: 

- Nu o lăsa aşa pe podea... 

Se văzu o lumină puternică şi se auzi un râcâit, iar apoi Lucien 
se îndreptă spre Elain, eliberat de legături. Tamlin rămase legat pe 

pământ, acum cu o bandă magică albă şi irizată la gură. Dar se uită 
la Lucien când... 

Când Lucien își scoase jacheta şi se lăsă în genunchi în fața lui 
Elain. Ea se feri de haină, de el... 

Gărzile o împinseră pe Nesta spre Cazan. 

Erau diferite tipuri de tortură, mi-am dat eu seama. 

Era tortura pe care o îndurasem eu, pe care o îndurase Rhysand. 

lar apoi, era asta. 

Tortura pe care Rhysand se străduise atât de intens să o evite; 
coşmarurile care îl bântuiau. De a fi incapabil să se miște, să lupte... 
cât cei dragi nouă erau distruşi. Privirea mea o întâlni pe cea a par- 
tenerului meu. Agonia se unduia în acea privire violetă; mânia şi 
vinovăția şi agonia totală. Erau propria-mi oglindă. 

Nesta se luptă la fiecare pas. 

Ea nu le făcu munca la fel de uşoară. Îi apucă rapid cu unghiile, 
îi lovi cu picioarele şi se se dădu înapoi. 

Şi asta nu fu de ajuns. 

Noi nu eram de ajuns încât să o salvăm. 

Am văzut cum fu ridicată în picioare. Elain rămase tremurând 
pe pământ, cu haina lui Lucien în jurul ei. Ea nu se uită la Cazanul 
din spatele ei, nici când picioarele agitate ale Nestei loviră apa. 

Cassian se roti din nou, aripile-i sfâşiate zvâcnind şi stropind cu 
sânge, cu mușchii tremurând. La strigătele Nestei, la mânia ei, ochii 
i se deschiseră încet, lucioşi şi lipsiţi de vedere, ca un răspuns la o 
chemare din sângele lui; era promisiunea pe care i-o făcuse. Dar 
durerea îl dobori din nou. 

Nesta fu împinsă în apă până la umeri, dar rezistă, chiar și când 
apa ţâşni. Îşi manifestă mânia şi sfidarea ţipând şi zgâriind. 

- Scufundaţi-o, spuse printre dinți regele. 

Gărzile, forțându-se, îi apăsară umerii subțiri. Capul ei de un 
blond închis. 

Când îi împinseră capul sub apă, ea se zbătu o ultimă dată, eli- 
berându-şi brațul lung şi palid. 

Arătându-şi dinții, Nesta îi arătă un deget Regelui Hybernului. 

Degetul care era un blestem şi-o osândire. 

O promisiune. 

Iar când capul Nestei fu apăsat sub apă, când mâna aceea fu apă- 
sată violent în jos, Regele Hybernului avu bunul-simţ să pară cumva 
descurajat. 

Apa neagră plescăi pentru o clipă. Suprafața se linişti. 

Am vomitat pe podea. 

În cele din urmă, gărzile îl lăsară pe Rhysand să îngenuncheze 
lângă mine în balta tot mai mare a sângelui lui Cassian; îl lăsară să 
mă îmbrăţişese în timp ce Cazanul se înclină din nou. 

Apa curse, Lucien ridicând-o pe Elain în braţe şi dându-se la o 
parte. Legăturile lui Tamlin dispărură, împreună cu călușul. El se 
ridică imediat în picioare, mârâind la rege. Chiar şi pumnul care-mi 
ținea mintea se relaxă într-o mângâiere. De parcă el ar fi ştiut că 
victoria era a lui. 

Nu-mi păsa. Chiar dacă Nesta era întinsă pe pietre. 

Ştiam că ea era diferită. 

Din orice ar fi fost făcută Elain... Nesta era diferită. 

Am simţit asta chiar înainte să respire pentru prima dată. 

De parcă în procesul creării ei, Cazanul... fusese forțat să dea mai 
mult decât voise. Ca şi cum Nesta s-ar fi luptat chiar şi după ce se 
scufundase şi ar fi hotărât că, dacă avea să fie târâtă în iad, Cazanul 
ar fi urmat-o. 

Ca şi când degetul pe care îl arătase era acum o promisiune de 
moarte pentru regele Hybernului. 

Nesta respiră, iar când mi-am privit sora, cu frumuseţea ei cumva 
intensificată, cu urechile ei... Când Nesta se uită la mine... 

Am văzut mânia, puterea şi viclenia. 

Apoi, acestea dispărură, groaza şi şocul strâmbându-i chipul, 
dar ea nu se opri. Era liberă; era relaxată. 

Ea se ridică în picioare, împiedicându-se de membrele ei un pic 
mai lungi şi mai subțiri, rupându-şi căluşul de la gură... 

Nesta se izbi de Lucien, i-o luă pe Elain din braţe şi ţipă când 
bărbatul se retrase: 

- Pleacă de lângă ea! 

Lui Elain îi alunecară picioarele pe podea, dar Nesta o ţinu în 
poziţie verticală, trecându-şi mâinile peste chipul lui Elain, peste 
umerii şi părul ei... 

- Elain, Elain, Elain, suspină ea. 

Cassian se roti din nou, încercând să se ridice, să-i răspundă 
vocii Nestei, care o ținea pe sora mea şi îi striga numele de nenu- 
mărate ori. 

Dar Elain se uita peste umărul Nestei. 

La chipul lui Lucien pe care, în cele din urmă, îl studiase cu atenţie. 

Ochii căprui închis întâlniră un ochi roşiatic și unul din metal. 

Nesta încă plângea, încă era mânioasă, încă se uita la Elain... 

Lucien își lăsă mâinile pe lângă corp. 

- Eşti partenera mea, îi spuse el cu o voce spartă lui Elain. 


CAPITOLUL 

Nu m-am gândit prea mult la declarația lui Lucien. 

Nesta totuşi se întoarse spre el. 

- Ba nu este, spuse ea şi îl împinse din nou. 

Lucien nu se mişcă un centimetru. Palid la față ca moartea, o 
fixă cu privirea pe Elain. Sora mea nu spuse nimic, inelul din fier 
licărind slab pe degetul ei. 

— Interesant, şopti Regele Hybernului. Foarte interesant. El se 
întoarse spre regine. Vedeţi? Nu v-am arătat o dată, ci de două ori 
că este sigur. Cui i-ar plăcea să se transforme prima? Poate vă veţi 
căpăta şi cu un lord Spiriduş ca partener. 

Regina cea tânără înaintă, uitându-se într-adevăr la toți bărbaţii 
Spiriduşi adunaţi. Ca şi când ar fi putut să aleagă. 

Regele chicoti. 

- Foarte bine, atunci! 

Ura mă inundă atât de violent, încât nu am mai putut să o con- 
trolez; încât doar sunetul strigătului ei de război îmi umplu inima. 
Aveam să-i ucid. Aveam să-i ucid pe toți... 

- Dacă eşti atât de dispus să te târguieşti, spuse brusc Rhysand, 
ridicându-se în picioare şi trăgându-mă cu el, poate am să mă târ- 
guiesc şi eu cu tine. 

- 0? 

Rhysand ridică din umeri. 

Nu. Fără alte înțelegeri, fără alte sacrificii. Nu mai voiam să se 
sacrifice bucată cu bucată. 

Era destul. 

Iar dacă regele ar fi refuzat, dacă nu ar mai fi fost nimic de făcut 
în afară de a-mi vedea prietenii murind... 

Nu puteam accepta asta. Nu puteam să îndur așa ceva. 

Cât despre Rhysand şi familia pe care o găsisem... Ei nu avuse- 
seră nevoie de mine — nu cu adevărat. Îşi doriseră doar să anuleze 
puterea Cazanului. 

Îi dezamăgisem. La fel cum le dezamăgisem pe surorile mele, ale 
căror vieţi le distrusesem acum... 

M-am gândit la inelul care mă aştepta acasă. M-am gândit la 
inelul de pe degetul lui Elain, primit de la un bărbat care, acum, 
foarte probabil ar fi vânat-o şi ar fi ucis-o. Dacă Lucien ar fi lăsat-o 
vreodată să plece. 

M-am gândit la toate lucrurile pe care voiam să le pictez şi pe 
care nu aveam să le mai pictez niciodată. 

Dar pentru ei, pentru familia mea de sânge şi pentru cea aleasă 
de mine, pentru partenerul meu... Ideea care îmi veni nu-mi păru 
atât de înspăimântătoare. 

Şi, astfel, nu mi-a fost frică. 

Am căzut în genunchi cu un spasm, cuprinzându-mi capul în 
mâini când am scrâşnit din dinţi şi am suspinat şi am gâfâit, trăgân- 
du-mă de păr... 

Pumnul acelei vrăji nu avu timp să mă prindă din nou când am 
izbucnit pe lângă el. 

Rhysand se întinse spre mine, dar eu mi-am dezlănţuit puterea, 
o strălucire din acea lumină albă şi pură, tot ce scăpase de sub vraja 
regelui. O rază din lumina care era doar pentru Rhysand, pe care o 
aveam doar datorită lui Rhysand. Am sperat că înţelegea. 

Aceasta erupse prin cameră, armata adunată huiduind şi 
retrăgându-se. 

Chiar şi Rhysand înghețase, iar regele și reginele rămaseră cu 
gurile căscate. Și surorile mele şi Lucien se întorseseră. 

Dar acolo, în adâncul luminii Zilei... am adunat-o. O putere clară, 
purificatoare. Distrugătoarea Blestemului - distrugătoarea vrăjii. 
Lumina trecu prin toate capcanele fizice, arătându-mi laţurile vră- 
jilor şi farmecelor, arătându-mi calea de ieşire... Am ars mai stră- 
lucitor, căutând, căutând... 

Îngropate în zidurile din oase ale castelului, protecţiile erau 
strâns ţesute. 

Am trimis acea lumină orbitoare încă o dată - o distracţie şi o 
scamatorie cât le-am tăiat protecţiile din arterele vechi. 

Acum, trebuia doar să-mi joc rolul. 

Lumina se estompă, iar eu am rămas ghemuită pe podea, cu 
capul în mâini. 

Linişte. Toţi se holbară la mine în linişte. 

Până şi Jurian încetase să se bucure din locul în care era acum 
rezemat de zid. 

Însă eu m-am uitat doar la Tamlin când mi-am coborât mâinile, 
am inspirat adânc şi am clipit. M-am uitat la mulțime şi la sânge 
şi la Regatul Nopţii, iar apoi, în cele din urmă, din nou la el, când 
am şoptit: 

- Tamlin? 

El nu se mişcă niciun centimetru. Dincolo de el, regele se uita la 
mine cu gura căscată. Dacă ştia că îi rupsesem de tot protecțiile sau 
că o făcusem intenţionat, nu mă interesa — nu încă. 

Am clipit din nou, ca şi când mi-aş fi limpezit mintea. 

- Tamlin? M-am uitat la mâinile mele, la sânge, iar când l-am 
privit pe Rhysand, când mi-am văzut prietenii cu feţe sumbre şi 
surorile nemuritoare şi ude leoarcă... 

Doar șocul şi confuzia se citiră pe chipul lui Rhysand când m-am 
îndepărtat de el. 

Departe de ei. Spre Tamlin. 

- Tamlin, am reușit eu să spun încă o dată. Ochiul lui Lucien 
se mări când păși între mine şi Elain. M-am întors spre Regele 
Hybernului. Unde... M-am întors din nou spre Rhysand. Ce mi-ai 
făcut, am şoptit eu, pe un ton scăzut şi gutural, dându-mă înapoi 
către Tamlin. Ce ai făcut? 

„Scoate-i afară. Scoate-le pe surorile mele afară. 

Intră în joc. Te rog...“ 

Fără scuturi, nu se auzi niciun sunet, niciun licăr de emoție nu 
se simți în legătura noastră. Puterea regelui o blocase complet. Nu 
puteam face nimic împotriva ei, fie că eram sau nu Distrugătoarea 
Blestemului. 

Dar Rhysand își băgă mâinile în buzunar şi mă întrebă mieros: 

- Cum te-ai eliberat? 

- Ce? se agită Jurian, împingându-se din zid şi dând buzna 
spre noi. 

Dar eu m-am întors spre Tamlin şi i-am ignorat trăsăturile, mi- 
rosul şi hainele deloc la locul lor. El mă privi circumspect. 

- Nu-l lăsa să mă ia din nou, nu-l lăsa... Nu... Nu m-am putut 
abţine să nu suspin, nu când forţa a ceea ce făceam mă izbi din plin. 

- Feyre! spuse încet Tamlin. 

lar eu am ştiut că am câştigat. 

Am suspinat mai tare. 

„Scoate-le afară pe surorile mele, l-am implorat pe Rhysand prin 
legătura tăcută. Am deschis protecţiile pentru tine - pentru voi toți. 
Scoate-i afară.“ 

- Nu-l lăsa să mă ia, am suspinat eu din nou, nu vreau să mă 
întorc. 

Iar când m-am uitat la Mor, la lacrimile care îi curgeau pe faţă în 
timp ce îl ajuta pe Cassian să se ridice, am ştiut că își dădu seama la 
ce mă refeream. Dar lacrimile dispărură, transformându-se în tris- 
tețe pentru Cassian când îşi întoarse față plină de ură şi îngrozită 
spre Rhysand şi spuse cu patos: 

- Ce i-ai făcut fetei? 

Rhysand îşi înclină capul. 

- Cum ai făcut-o, Feyre? Era atât de plin de sânge. 

Un ultim joc — acesta era ultimul joc pe care îl jucam împreună. 

Am scuturat din cap. Reginele se retraseră, gărzile lor formând 
un zid între noi. 

Tamlin mă privi cu atenţie. La fel şi Lucien. 

Așadar, m-am întors spre regele care zâmbea de parcă ar fi ştiut, 
însă eu i-am spus: 

— Rupe legătura! 

Rhysand înţepeni ca mort. 

Am alergat spre rege, iar genunchii mă durură când m-am arun- 
cat pe podeaua din faţa tronului său. 

- Rupe legătura! Înțelegerea, legătura de împerechere. El m-a 
obligat să o fac, m-a obligat să jur... 

- Nu, spuse Rhysand. 

L-am ignorat, chiar dacă inima mi se frângea, chiar dacă ştiam 
că nu voise să o spună... 

- Fă-o, l-am implorat pe rege, rugându-mă în tăcere ca el să nu 
observe protecţiile distruse, ușa pe care o lăsasem larg deschisă. 
Ştiu că poţi. Doar... eliberează-mă. Eliberează-mă de ea. 

- Nu, spuse Rhysand. 

Dar Tamlin se uita între noi. Iar eu m-am uitat la el, la Marele 
Lord pe care îl iubisem cândva şi am şoptit: 

- Gata. Fără moarte, fără crime. Am suspinat printre dinții 
încleștaţi. M-am forţat să mă uit la surorile mele. Gata. la-mă acasă 
şi lasă-le să plece. Spune-i că face parte din înţelegere şi lasă-le să 
plece. Te rog! 

Cuprins de durere la fiecare mişcare, Cassian se întoarse încet, 
suficient, încât să mă privească peste aripile sfâşiate. Şi, în ochii lui 
îndurerați, am văzut că înţelesese. 

Regatul Visurilor. Aparținusem unui regat al visurilor. Și 
visătorilor. 

Şi pentru visurile lor... pentru ceea ce lucraseră şi sacrificaseră... 
puteam să o fac. 

„Scoate-le afară pe surorile mele“, i-am spus lui Rhysand o 
ultimă dată, trimițând gândul în zidul de piatră dintre noi. 

M-am uitat la Tamlin. 

- S-a terminat! Du-mă acasă! 

Acei ochi verzi îi întâlniră pe ai mei, iar tristeţea şi tandreţea din 
ei fură cele mai hidoase lucruri văzute vreodată. 

— Lasă-i să plece, rupe legătura și hai să terminăm cu asta, îi spuse 
Tamlin hotărât regelui. Surorile ei vor veni cu noi. Deja ai încălcat 
prea multe limite. 

Jurian dădu să obiecteze, dar regele spuse: 

- Foarte bine. 

— Nu, fu tot ce spuse din nou Rhysand. 

Tamlin mârâi la el: 

— Nu-mi pasă dacă este partenera ta. Nu îmi pasă dacă te crezi 
îndreptăţit să o ai. Ea este a mea şi, într-o zi, mă voi răzbuna pentru 
tot ce-a îndurat, pentru tot ce-a. suferit şi pentru disperarea ei. 
Într-o zi, poate când va decide că vrea să te omoare, voi fi bucuros 
să o ajut. 

„Pleacă! Pleacă odată! Ia-le cu tine pe surorile mele.“ 

Rhysand mă fixa cu privirea, pur şi simplu. 

- Nu o face! 

Însă eu m-am îndepărtat până când m-am lovit de pieptul lui 
Tamlin; până când mâinile lui, calde şi grele, îmi atinseră umerii. 

- Fă-o! îi spuse el regelui. 

- Nu, zise din nou Rhys, cu vocea spartă. 

Dar regele arătă spre mine, iar eu am ţipat. 

Tamlin mă apucă de braţe când am început să ţip din cauza du- 
rerii care îmi sfâşie pieptul şi braţul stâng. 

Rhysand era pe pământ, urlând, iar mie mi s-a părut că l-aș fi 
auzit zicându-mi numele, strigându-l în timp ce suspinam şi mă 
agitam. Eram sfâşiată, muream, muream... 

Nu. Nu, nu voiam asta, nu voiam să... 

Un pocnet îmi răsună în urechi. 

Jar lumea se despărţi în două când legătura se rupse. 


CAPITOLUL 
GI 


Am leşinat. 


Trecuseră abia câteva secunde când am deschis ochii. Mor îl ri- 
dica acum pe Rhysand, care gâfâia pe podea, cu privirea sălbatică, 
strângându-şi şi desfăcându-şi pumnii... 

Tamlin îmi smulse mănușa de pe mâna stângă. 

Pielea goală și curată îl întâmpină, fără tatuaj. 

Eu am tot suspinat, iar el mă cuprinse în braţele care-mi păreau 
total nepotrivite. Mirosul lui aproape mă făcu să mă înec. 

Mor dădu drumul gulerului jachetei lui Rhysand, iar el se târî — 
se târî înapoi spre Azriel și Cassian, sângele lor plescăindu-i pe 
mâini şi pe gât când se ridică prin el. Respirația lui aspră îmi spin- 
tecă sufletul... 

Regele nu făcu decât să fluture din mână spre el. 

— Eşti liber să pleci, Rhysand. Otrava prietenului tău a dispărut. 
Mă tem că aripile celuilalt sunt cam distruse. 

„Nu te opune, nu spune nimic, l-am implorat eu când Rhysand 
ajunse la fraţii lui. Ia-le pe surorile mele. Protecţiile sunt anulate.“ 

Era linişte. 

Aşa că m-am uitat doar o dată la Rhysand, apoi la Cassian, Mor 
şi Azriel. 

Fi deja se uitau la mine, cu fețele însângerate, reci şi mânioase. 
Dar în spatele lor... știam că era dragoste. Ei îmi înţeleseră lacrimile 
care îmi curseră pe față când mi-am luat rămas-bun în tăcere. 

Apoi Mor, rapidă ca o viperă, se teleportă spre Lucien. Spre su- 
rorile mele. Ca să-i arate lui Rhysand, mi-am dat eu seama, ce făcu- 
sem; gaura pe care o făcusem pentru evadarea lor... 

Ea îl lovi cu palma în piept pe Lucien și îl dădu la o parte, iar 
strigătul lui scutură sala în timp ce Mor îmi apucă surorile de braţ 
şi dispăru. 

Strigătul lui Lucien încă se auzea când Rhysand fandă, apucân- 
du-i pe Azriel şi pe Cassian şi nici măcar nu se întoarse spre mine 
când se teleportară afară. 

Regele se ridică repede în picioare, vărsându-şi mânia pe gărzi; 
pe Jurian, pentru că nu le apucase pe surorile mele, voind să ştie ce 
se întâmplase cu protecţiile castelului... 

Abia l-am auzit. În mintea mea era doar linişte. Câtă linişte era 
acolo unde fuseseră, cândva, râsul întunecat şi amuzamentul vi- 
clean. Mintea mea era un pustiu bătut de vânt. 

Lucien scutura din cap şi gâfâia când se întoarse spre noi. 

- Adu-o înapoi, se răsti el la Tamlin, peste vocea regelui. Un 
partener era un partener care deja se dezlănțuia ca să apere ce-i 
aparținea. 

Tamlin îl ignoră. La fel am făcut şi eu. Abia puteam sta în pi- 
cioare, dar m-am întors spre rege când se aşeză pe tron, prinzând 
atât de strâns cotierele, încât monturile îi erau albe. 

- Mulţumesc, am şoptit eu, cu o mână pe piept, cu pielea atât de 
palidă, atât de albă. Mulţumesc. 

El se adresă doar reginelor adunate, acum la o distanță sigură: 

- Începeţi. 

Reginele se uitară una la cealaltă, apoi la gărzile lor cu ochi mari, 
şi şerpuiră spre Cazan zâmbind tot mai larg. Ca lupii care încercuiau 

prada. Una dintre ele se răsti la alta pentru că o împinsese, iar eu nu 
m-am deranjat să aud ce le şopti regele. 

Jurian se apropie de Lucien în mijlocul gâlcevii tot mai mari, 
râzând încet. 

— Ştii ce le fac ticăloşii illyrieni femeilor drăguțe? Nu ai să mai ai 
o parteneră - cel puţin nu una care să-ţi fie de folos în vreun fel. 

Lucien îi răspunse cu un mârâit sălbatic. 

Am scuipat la picioarele lui Jurian. 

- Poţi să te duci naibii, ticălos hidos! 

Tamlin mă strânse mai puternic de umeri. Lucien se întoarse 
spre mine, iar ochiul metalic se roti şi miji. Secolele de gândire cul- 
tivată se activară. 

Gândul că surorile îmi fuseseră luate nu mă făcu să intru în 
panică. 

- O vom aduce înapoi, am spus eu încet. 

Dar Lucien mă privea cu precauţie. Prea precaut. 

- Du-mă acasă! i-am spus lui Tamlin. 

Dar regele interveni peste reginele care se certau: 

- Unde este? 

Preferam vocea arogantă şi amuzată în locul celei monotone și 
brutale care străbătu sala. 

- Tu - tu trebuia să foloseşti Cartea Respiraţiilor, spuse regele. 
Am simţit-o aici, cu... 

Întregul castel se cutremură când îşi dădu seama că nu o ţinusem 
în jachetă. 

- Te-ai înşelat, fu tot ce i-am spus. 

Nările i se umflară. Până şi marea de dedesubt păru să se retragă 
de groază la mânia care îi albi faţa roșiatică. Însă el clipi, iar expresia 
dispăru, şi îi spuse ferm lui Tamlin: 

— Te aştept aici după ce Cartea va fi recuperată. 

Puterea, care mirosea a liliac şi cedru şi a verdeață proaspătă, se 
răsuci în jurul meu, pregătindu-ne să ne teleportăm prin protecţiile 
despre care nici măcar nu bănuiau că le distrusesem. 

Aşa că le-am spus regelui, lui Jurian şi reginelor care, pregă- 
tite la buza Cazanului, se certau pe înfundate pentru cine avea să 
intre prima: 

- Am să vă aprind rugurile funerare cu mâna mea pentru ce 
le-aţi făcut surorilor mele! 

Apoi am plecat. 


CAPITOLUL 
68 


Rhysand 


M-am prăbușit pe podeaua casei din oraş, iar Amren apăru ime- 
diat acolo, cu mâinile pe aripile lui Cassian şi înjură când îi văzu 
rănile şi gaura din pieptul lui Azriel. 

Nici măcar puterile ei vindecătoare nu puteau să-i însănăto- 
şească pe amândoi. Nu, aveam nevoie de o vindecătoare adevărată 
pentru fiecare din ei, şi repede, pentru că, în cazul în care Cassian 
şi-ar fi pierdut aripile... Ştiam că ar fi preferat moartea. Orice illyrian 
ar fi preferat-o. 

- Unde este ea? întrebă Amren. 

„Unde este ea, unde este ea, unde este ea.“ 

— Scoate Cartea de aici, am spus eu, aruncând jumătăţile pe jos. 
Uram să le ating; le uram nebunia şi disperarea și bucuria. Amren 
ignoră ordinul. 

Mor nu apăruse - lăsându-le sau ascunzându-le pe Nesta şi 
Elain în orice loc i s-ar fi părut mai sigur. 

- Unde este ea? spuse din nou Amren, apăsându-și o mână pe 
spatele distrus al lui Cassian. Ştiam că nu se referea la Mor. 

Ca şi când gândurile mele ar fi chemat-o, verişoara mea apăru 
palidă și gâfâind. Ea căzu pe podea în fața lui Azriel, mâinile-i aco- 
perite cu sânge uscat tremurându-i când îi scoase săgeata din piept, 

sângele curgând pe covor. Ea apăsă rana cu degetele, lumina pâl- 
pâind când puterea ei lipi osul, carnea şi venele. 

- Unde este ea? izbucni Amren încă o dată. 

Nu am fost în stare să rostesc cuvintele. 

Aşa că Mor le rosti în locul meu când îngenunche deasupra lui 
Azriel, ambii mei fraţi fiind, din fericire, inconştienţi. 

- Tamlin l-a lăsat pe rege să treacă prin tărâmul lui şi i-a oferit 
capetele noastre pe o tavă pentru faptul că a prins-o pe Feyre şi că 
i-a rupt legătura şi a reușit să o ducă înapoi în Regatul Primăverii. 
Dar lanthe l-a trădat pe Tamlin; i-a spus regelui unde să le găsească 
pe surorile lui Feyre. Aşa că regele le-a adus pe surorile lui Feyre 
împreună cu reginele, ca le să dovedească faptul că poate să le facă 
nemuritoare. Le-a băgat în Cazan. Cât au fost transformate, nu am 
putut să facem nimic. Ne-a avut la mână. 

Acei ochi argintii se îndreptară spre mine. 

- Rhysand! 

- Nu am mai avut de ales, iar Feyre ştia asta, am reuşit să spun. 
Așa că s-a prefăcut că s-a eliberat de controlul.pe care Tamlin credea 
că încă îl aveam asupra minţii ei. A pretins că... ne urăşte. Şi i-a spus că 
va merge acasă, dar numai dacă încetau crimele. Dacă ne eliberau. 

- Şi legătura, şopti Amren, sângele lui Cassian strălucindu-i pe 
mâini cât ea îi încetini hemoragia. 

- Ea i-a cerut regelui să rupă legătura, rosti Mor. El s-a supus. 

Mi s-a părut că eram pe moarte — cu toate că pieptul meu chiar 
ar fi putut să fie despicat în două. 

- Asta e imposibil, spuse Amren. O legătură ca aceea nu poate 
fi ruptă. 

— Regele a spus că poate să o facă. 

- Regele este un nebun, spuse Amren. O legătură ca aceea nu 
poate fi ruptă. 

- Nu, nu se poate, am spus eu. 

Amândouă se uitară la mine. 

Mi-am limpezit mintea şi inima frântă din cauza celor făcute de 
partenera mea; a sacrificiului ei pentru mine şi familia mea. Pentru 
surorile ei. Pentru că ea nu crezuse... că era esenţială. În ciuda a tot 
ceea ce făcuse ea. 

- Regele a anulat înţelegerea dintre noi. A fost greu, dar nu şi-a 
dat seama că nu era legătura de împerechere. 

Mor tresări. 

- Ea... Feyre ştie... 

- Da, am şoptit eu. lar acum, partenera mea este în mâinile 
inamicilor. 

- Du-te şi ia-o, spuse Amren printre dinţi. Chiar acum. 

- Nu, am spus eu şi am urât cuvântul. 

Ele se uitară cu gura căscată la mine, iar eu am vrut să urlu când 
am văzut sângele care le acoperea şi pe frații mei suferinzi şi incon- 
ştienţi de pe covorul din faţa lor. 

Dar am reușit să-i spun verişoarei mele: 

- Nu ai auzit ce i-a spus Feyre? I-a promis că o să-l distrugă... din 
interior. 

Mor se albi la față, magia ei strălucind pe pieptul lui Azriel. 

- Se duce în acea casă ca să-l distrugă. Ca să-i distrugă pe toți. 

Am dat aprobator din cap. 

- Acum este o spioană, în legătură directă cu mine. Ea va şti ce 
va face regele Hybernului, unde se va duce şi ce va plănui. Şi îmi 
va raporta. 

Pentru că, între noi, slabă şi delicată, ascunsă astfel încât nimeni 
să nu o poată găsi... între noi era o urmă de culoare şi de bucurie, o 
lumină şi o umbră — o şoaptă a ei. Legătura noastră. 

- Ea este partenera ta, îmi spuse Amren. Nu este spioana ta. Du-te 
și ia-o. 

- Ea este partenera mea. Şi spioana mea, am spus eu prea încet. 
Şi este Marea Doamnă a Regatului Nopţii. 

- Ce? şopti Mor. 

În mintea mea, am mângâiat cu un deget legătura dintre noi, 
acum bine ascunsă, şi am spus: 

- Dacă i-ar fi scos şi cealaltă mănușă, i-ar fi văzut cel de-al doilea 
tatuaj de pe brațul drept. Identic cu celălalt. Desenat noaptea tre- 
cută, când ne-am strecurat afară, am găsit o preoteasă şi am numit-o 
Marea mea Doamnă. 

- Nu... nu consoartă, spuse Amren fără să gândească, clipind. 
Nu o mai văzusem surprinsă de... secole. 

- Nu consoartă, nu soție. Feyre este Marea Doamnă a Regatului 
Nopţii. Egala mea din toate punctele de vedere; va purta coroana 
mea și va sta pe un tron, lângă al meu. Nu va fi niciodată margina- 
lizată sau desemnată să se reproducă, să dea petreceri şi să crească 
urmași. Este regina mea. 

Ca şi când ar fi fost un răspuns, un licăr de dragoste făcu legă- 
tura să tremure. M-am concentrat asupra ușurării care amenința 
să-mi distrugă orice urmă de calm pe care îl simulam. 

— Vrei să-mi spui că Marea mea Doamnă este acum înconjurată 
de inamici? şopti Mor. O expresie mortal de calmă îi traversă chipul 
pătat de lacrimi. 

- Vreau să-ţi spun, am zis eu, privind sângele închegat de pe 
aripile lui Cassian, pe care le îngrijea Amren. Sub mâinile lui Mor, 
Azriel încetase, în sfârşit, să mai sângereze. Era suficient cât să-i 
ţină în viață până când ar fi ajuns vindecătoarea. Vreau să-ţi spun, 
am repetat eu, cu puterea care creștea şi mi se freca de piele şi de 
oase, disperată să fie dezlănţuită asupra lumii, că Marea ta Doamnă 
a făcut un sacrificiu pentru regatul ei şi că noi vom acţiona la mo- 
mentul potrivit. 

Poate faptul că Lucien era partenerul lui Elain avea să ajute... 
cumva. Aveam să găsesc o cale. 

lar apoi, alături de partenera mea, urma să sfâşiem în bucăți 
Regatul Primăverii; să îi nimicim pe regele Hybernului, pe lanthe și 
pe reginele muritoare. Încet. 

— Şi până atunci? întrebă Amren. Cum rămâne cu Cazanul... şi 
cu Cartea? 

- Până atunci, vom merge la război, am spus eu, fixând uşa cu 
privirea ca şi când aș fi putut s-o văd cum intră râzând, frumoasă 
şi vibrantă. 


CAPITOLUL 
69 


Feyre 


Împreună cu Tamlin, am aterizat pe pietrişul aleii mărginite de 
copaci din față. 

Uitasem cât de linişte era aici. 

Cât de mic era locul. Pustiu. 

Primävara era la început, iar aerul blând mirosea a trandafiri. 

Încă era frumos. Dar mai erau şi uşile de la intrare, în spatele 
cărora mă închisese. 

Era fereastra în care bătusem, încercând să ies. O închisoare 
drăguță, acoperită de trandafiri. 

Capul îmi zvâcnea, însă eu am zâmbit și am spus printre lacrimi: 

- Credeam că nu am s-o mai văd niciodată. 

Tamlin mă ţintuia cu privirea, de parcă nu i-ar fi venit să creadă. 

- Nici eu nu credeam. 

„Şi ne-ai trădat — i-ai trădat pe toți nevinovaţii din tărâm pentru 
asta. Doar ca să mă poţi avea din nou.“ 

Iubirea - iubirea era un balsam şi o otravă în aceeași măsură. 

Însă iubirea era cea care-mi ardea în piept. Chiar lângă legătura 
pe care regele Hybernului nici măcar nu o atinsese, pentru că nu 
ştiuse cât de adânc şi de departe ar fi trebuit să sape ca să o distrugă. 
Ca să ne despartă pe mine şi pe Rhysand. 

Duruse — duruse ca naiba să punem capăt înţelegerii dintre 
noi — iar Rhys îşi făcuse treaba perfect, cu o groază ireproşabilă. 
Dintotdeauna ne pricepuserăm atât de bine să ne jucăm împreună. 

Nu mă îndoisem de el şi nu îi răspunsesem decât cu „Da“ când 
mă dusese în templu în seara precedentă, unde îmi depusesem 
jurămintele. 

Faţă de el, față de Velaris şi față de Regatul Nopţii. 

Şi acum... o mângâiere ușoară şi iubitoare de-a lungul legăturii, 
ascunsă sub pustiul în care se-ncheiase înțelegerea. Am trimis înapoi 
pâlpâitul unui sentiment, dorindu-mi să-l pot atinge, să-l pot ţine, 
să pot râde cu el. 

Însă nu le-am permis gândurilor să mi se citească pe chip, ci 
doar uşurării liniştite când m-am sprijinit de Tamlin, oftând. 

- Parcă... parcă o parte a fost un vis sau un coşmar. Dar... Dar 
mi-am adus aminte de tine. Şi când te-am văzut astăzi aici, am re- 
zistat şi m-am luptat pentru că ştiam că ar fi putut să fie singura mea 
şansă şi... 

- Cum de-ai scăpat de sub controlul lui? întrebă Lucien monoton 
din spatele nostru. 

Tamlin îl avertiză cu un mârâit. 

Uitasem că era acolo. Tovarășul surorii mele. Am hotărât că 
Mama chiar avea un simţ al umorului. 

- Am vrut asta — nu știu cum. Pur şi simplu, mi-am dorit să mă 
eliberez de el şi am făcut-o. 

Ne-am cântărit reciproc din priviri, dar Tamlin îmi mângâie 
uşor umărul cu degetul mare. 

— Eşti... eşti rănită? 

Am încercat să nu tresar. Ştiam la ce se referea. Credea că Rhysand 
ar fi făcut aşa ceva oricui... 

- Eu... nu ştiu, m-am bâlbâit. Nu... Nu-mi aduc aminte de lucru- 
rile acelea. 

Lucien îşi miji ochiul de metal de parcă ar fi putut simţi minciuna. 

Însă eu m-am uitat în sus, la Tamlin, și i-am atins gura cu blân- 
dețe. Cu pielea mea goală. 

- Eşti adevărat, am spus. M-ai eliberat. 

Fu un efort să nu-mi transform mâinile în gheare şi să nu-i scot 
ochii. Trădătorul - mincinosul. Criminalul. 

- Tu te-ai eliberat, şopti Tamlin. Îmi făcu semn spre casă. Odih- 
neşte-te... şi apoi vom sta de vorbă. Eu... trebuie să o găsesc pe 
lanthe. Şi să lămurim niște lucruri. 

- De data asta, vreau şi eu să particip, am spus eu oprindu-mă 
când încercă să mă mâne înapoi în frumoasa închisoare. Nu mai... 
Nu mai vreau să mă dai la o parte. Nu mai vreau paznici. Te rog. 
Am atât de multe să îţi spun despre ei, dar... pot să ajut. Putem să le 
recuperăm pe surorile mele. Lasă-mă să ajut. 

„Să te ajut în direcţia greşită. Să te ajut să-ţi distrugi regatul şi 
să-l dobor pe Julian, să le nimicesc pe reginele ticăloase şi trădă- 
toare. Şi apoi să o sfâşii pe lanthe în bucățele pe care să le îngrop 
astfel încât să nu le găsească nimeni.“ 

Tamlin se uită cu atenţie la chipul meu şi, în cele din urmă, dădu 
aprobator din cap. 

- O vom lua de la capăt. Vom face lucrurile diferit. Când ai fost 
plecată, mi-am dat seama... că m-am înșelat în atât de multe pri- 
vine, Feyre. Și îmi pare rău. 

Era prea târziu. Al naibii de târziu. Însă mi-am sprijinit capul de 
umărul său când mă cuprinse de mijloc şi mă conduse către casă. 

- Nu contează. Acum sunt acasă. 

— Pentru totdeauna, îmi promise el. 

— Pentru totdeauna, l-am îngânat eu, uitându-mă în urmă, spre 
locul în care Lucien stătea în pietrișul de pe alee. 

Se uita la mine. Cu faţa împietrită. De parcă și-ar fi dat seama 
de toate minciunile. 

De parcă ar fi ştiut de al doilea tatuaj de sub mănușa mea şi de 
strălucirea pe care o avea acum. 

Ca şi când şi-ar fi dat seama că lăsaseră o vulpe în coteţul găi- 
nilor - şi că el nu putea face nimic. 

Nu și dacă voia să-şi mai vadă vreodată perechea - pe Elain. 

I-am zâmbit dulce şi somnoros lui Lucien. Aşa începu jocul 
nostru. 

Am păşit pe treptele curate de marmură spre uşile de la intrare 
ale conacului. 

Şi aşa o conduse Tamlin fără să vrea pe Marea Doamnă a 
Regatului Nopţii în inima teritoriului său. 


MULTUMIRI 


Le mulțumesc următoarelor persoane care mi-au binecuvân- 
tat viaţa: 

Soţului meu, Josh: M-ai ajutat să trec de anul acesta. (Şi de mulți 
alții, înainte, dar mai ales de acesta.) Nu am cuvinte să-ţi spun cât 
de mult te iubesc şi cât îţi sunt de recunoscătoare pentru tot ceea 
ce faci. Pentru nenumăratele mese pe care le-ai gătit, ca să nu fiu 
nevoită să mă opresc din scris; pentru sutele de vase pe care le-ai 
spălat după aceea, pentru ca eu să pot să alerg înapoi în biroul meu 
şi să continuu să lucrez; pentru orele în care ai plimbat câinele, mai 
ales dimineaţa devreme, doar ca să pot să dorm un pic... Această 
carte este acum o carte adevărată datorită ţie. Îţi mulţumesc pen- 
tru că ai avut grijă de mine când eram prea obosită, pentru că mi-ai 
şters lacrimile când inima mi-a fost grea şi pentru că m-ai însoțit în 
atât de multe aventuri în întreaga lume. 

Lui Annie, care nu poate să citească aceste rânduri, dar care, 
oricum, merită să fie apreciată: fiecare secundă cu tine este un dar. 
Îți mulțumesc că m-ai ajutat să nu mă simt singură - şi pentru 
râsul, bucuria şi dragostea pe care le-ai adus în viața mea. Te iu- 
besc, drăgălaşo! 

Lui Susan Dennard, sora mea de suflet și anam cara. Sunt destul 
de sigură că am depăşit un record acum, dar îți mulțumesc pentru că 
ai fost o prietenă pentru care a meritat să aştept şi pentru vremurile 
cu adevărat grozave şi pline de distracţie pe care le-am trăit împreună. 
Lui Alex Bracken, Erin Bowman, Lauren Billings, Christina Hobbs, 

Victoria Aveyard, Jennifer L. Armentrout, Gena Showalter şi Claire 
Legrand: Sunt atât de norocoasă să vă am ca prieteni. Vă ador pe toți. 
Agentului meu, Tamar Rydzinski: ce m-aș face fără tine? Ai fost 
sprijinul meu, steaua mea călăuzitoare şi zâna mea cea bună încă de 
la început. După şapte cărţi, încă nu pot să-mi exprim recunoştinţa 
în cuvinte. Editorului meu, Cat Onder: să lucrez cu tine pentru 
aceste cărţi a fost un punct culminant al carierei mele. Îți multu- 
mesc pentru înţelepciunea ta, pentru bunătatea şi geniul editorial. 

Echipei mele fenomenale de la Bloomsbury din întreaga lume şi 
CAA: Cindy Loh, Cristina Gilbert, Jon Cassir, Kathleen Farrar, 
Nigel Newton, Rebecca McNally, Natalie Hamilton, Sonia 
Palmisano, Emma Hopkin, lan Lamb, Emma Bradshaw, Lizzy 
Mason, Courtney Griffin, Erica Barmash, Emily Ritter, Grace 
Whooley, Eshani Agrawal, Nick Thomas, Alice Grigg, Elise Burns, 
Jenny Collins, Linette Kim, Beth Eller, Diane Aronson, Emily 
Klopfer, Melissa Kavonic, Donna Mark, John Candell, Nicholas 
Church, Adiba Oemar, Hermione Lawton, Kelly de Groot și întregii 
echipe pentru drepturi de autor în străinătate: este o onoare să vă 
cunosc şi să lucreze cu voi. Vă mulțumesc pentru că mi-aţi făcut 
visurile să devină realitate. Lui Cassie Homer: îţi mulțumesc pentru 
tot. Eşti absolut încântătoare. 

Familiei mele (în special părinţilor mei): Vă iubesc extrem de mult. 

Le mulţumesc următorilor: Louisse Ang, Nicola Wilksinson, 
Elena Yip, Sasha Alsberg, Vilma Gonzalez, Damaris Cardinali, 
Alexa Santiago, Rachel Domingo, Jamie Miller, Alice Fanchiang şi 
celor de la Maas Thirteen: generozitatea, prietenia şi sprijinul vostru 
înseamnă totul pentru mine. 

Şi, în cele din urmă, le mulțumesc cititorilor mei. Voi sunteţi cei 
mai mari. Chiar cei mai tari. Nimic nu ar fi fost posibil fără voi. Vă 
mulţumesc din tot sufletul pentru tot ceea ce faceţi pentru mine şi 
cărțile mele. 

Feyre a crescut într-o lume în care magia există doar în legende. Dar 
dacă această lume ar fi reală şi, mai mult decât atât, ar amenința să 
arunce lumea muritorilor într-un război întunecat? Mânată de pro- 
misiunea de a-şi apăra familia, făcută mamei ei, Feyre va afla că în 
lumea zânelor totul este posibil, chiar și să te îndrăgosteşi de un Mare 
Lord al spiriduşilor. O ameninţare pluteşte, însă, asupra acestui tărâm 
magic, iar Feyre este singura care poate salva de la pieire regatul zânelor 
și lumea oamenilor. 

e ALICE HOFFMAN / Aquamarine 

e PAUL HOFFMAN / Mâna stângă a lui Dumnezeu 

e IMOGEN HOWSON / Conexiunea 

e MAUREEN JOHNSON / Fata și marea 

e CARRIE JONES / Setea 

e SARAH J. MAAS / Tronul de cleștar 

e KATHERINE MARSH / Turistul nopții 

e MELISSA MARR / Fascinație, Obsesie 

e KAI MEYER - Seria Oamenii Văzduhului 
Înalt: Mătase şi sabie / Lance şi lumină / 
Dragon și diamant / Focul de gheaţă 

e STEPHENIE MEYER / Amurg / Lună nouă / 
Eclipsa / Zori de zi / Gazda / 
Noua şi scurta viaţă a lui Bree Tanner 

e MICHAEL MORPURGO / Calul de război 

e HENRY H. NEFF / Tapiseria — Dulăul din Rowan / 
Al doilea asediu 

e GARTH NIX - Trilogia Vechiului Regat: 
Sabriel / Lirael / Abhorsen 

e ALYSON NOEL / Evermore / Lună albastră 

e CHRISTOPHER PAOLINI 


Trilogia Moștenirea: Eragon / Eragon II: Cartea 
primului născut / Eragon III: Brisingr / Moștenirea 
e URSULA POZNANSKI 
Erebos — Jocul răzbunării 
e PHILIP PULLMAN / Rubinul de fum / Umbra 
din nord / Tigrul din fântână / Prinţesa de tinichea 
e ANNE ROBILLARD - Seria Cavaleri de smarald: 
Sub semnul stelei de foc / Dragonti împăratului negru 
e MICHAEL SCOTT / Alchimistul, secretul 
nemuriiorului Nicholas Flamel / Magicianul 
e MAGGIE STIEFVATER 
Seria Lupii din Mercy Falls: Fior / Sovaire 
e JONATHAN STROUD 
Trilogia Bartimaeus: Amuleta din Samar-kand / 
Ochiul Golemului / Poarta lui Ptolemeu 
e TUI T. SUTHERLAND / Avatar — Deci așa 
se sfârşeşte totul; Avatar II 
e G.P TAYLOR / Stăpânul Umbrelor / Absintos / 
Tersias 
e J.R.R. TOLKIEN / Hobbitul / Scrisori de la 
Moş Crăciun / Domnul Bliss / Roverandom 
e LICIA TROISI — Seria Cronicile Lumii Pământene: 
Nihal de pe Pământul Vântului / Misiunea lui 
Sennar / Talismanul puterii 
Seria Războaiele Lumii Pământene: 
Secta asasinilor / Cele două războinice 
e STELIAN TURLEA / Fire & Ice 
e LESLYE WALTON / Straniile şi minunatele 
amărăciuni ale Avei Lavender 
e RACHEL WARD / Numere 
e CAT WEATHERILL / Snomwbone / Barkbelly / 
Magie dezlănțuită 
e JEANETTE WINTERSON / Zornadele timpului 
e EUGENE YELCHIN 
Cum i-am spart nasul lui Stalin 


Enciclopedii LAROUSSE 


ENCICLOPEDIA PENTRU TINERI 
(LAROUSSE) / Aventura cărții / Aventura vieții / 
Comunicarea, de la origini la Internet / Corpul 
omenesc / Energia și materia / Lumea artelor / 
Matematica și informatica / Muzica / Plante şi 
animale / Religiile lumii / Sporturile / Universul 


Biblioteca RAO 
OFERTA PENTRU COPII 


e RAFAEL ABALOS / Kot 

e DAVID ALMOND / Skellig 

e IAN BECK / Tom înimă-curată. Băiatul aventurier / 
Tom inimă-curată şi Tinutul Poveştilor Întunecate 

e LUC BESSON / Artur şi minimoșii / Artur şi 
Cetatea Înterzisă / Artur şi răzbunarea lui 
Maltazar / Artur şi războiul celor două lumi 

e JEANNE BIRDSALL / Familia Pendenwick 

e CRISTINA BRAMBILLA / Cheia aichimistului 

e L.A. CAMPBELL / Puştiul, căruciorul și capsula 
timpului 

e EOIN COLFER - Seria Artemis Fowl: 
Supranaturaliştii 

e GITTY DANESHIVARI / Școala fricoşilor / 
Scoala fricoșilor 2 — Lecţia nu s-a terminat / 
Școala fricoșilor 3 — Examen final 

e EMILY DIAMOND / Copilul apelor 

e SALAMANDA DRAKE / Dragonsdale — Ținutul 
dragonilor / Dragonsdale — Călăreţii furtunii 

e REBECCA FRAZER 
Seria Cronicile Spiderwick: 
Misiunea lui T himbletack 

e CORNELIA FUNKE / Călărețul dragonilor / 
Povești despre devoratorii de cărți / 
Igraine Fărădefrică 

e HELEN GRANT / Misterioasa dispariție 
a Katharinei Linden 

e VASILE GROZA / Poezii și ghicitori 

e CONN IGGULDEN / Tollingi: Povești explozive 
pentru copii 

e CYNTHIA KATOHATA / Kira-Kira 

e ELIZABETH KAY / Cumpăna Apelor / 
Întoarcerea la Cumpăna Apelor / 
Blestemul de la Cumpăna Apelor 

e ELENA KEDROS / Fetele din Olimp — 
Puterea viselor 

e GARRY KILWORTH / Atica 

e IRENE KIPATRICK 
Cronicile Spiderwick: Fereste-te de Bogart! 

e ADRIENNE KRESS / Alex și comoara Wigpomwder 

e BROOKE LINDNER 
Cronicile Spiderwick: Mallory stă de pază 

e MADONNA / Trandafirii Englezeşti / 
Merele Domnului Peabody 


e GERALDINE McCAUGHREAN 
Peter Pan în haină stacojie 

e OISIN MCGANN / Răzbunarea strămoșilor 

e TRACY MACK & MICHAEL CITRIN 
Sherlock Holmes: Cei tre: magnifici alinda / 
Misterul spiritului călător / În căutarea lui Watson / 
Confruntarea finală 

e WILEY MILLER / Exvraordinarele aventuri ale lui 
Basil cel Banal 

e PR. MORRISON / Băiatul care a îmblânzit vântul 

o JO NESBO / Pudra pentru pârțuri a Doctorului 
Proctor / Doctor Proctor şi cada timpului / 
Doctor Proctor şi sfârșitul lumii. Poate 

e JOANNE OWEN / Maestrul păpușar 

e SARAH PRINEAS / Hoțul vrăjitor furat / 
Hoțul vrăjitor găsit / Hoţul vrăjitor pierdut 

e STEPHANIE S. SANDERS / Școala ticăloşilor 

e MICHAEL SCOTT / Magicianul 

e JOHN STEPHENS 
Seria Cărţile Începutului: 
Atlasul de smarald / Cronica focului 

e TONY DI TERLIZZI & HOLLY BLACK 
Seria Cronicile Spiderwick: 
Ochiul magic / În ghearele goblinilor / 
Copacul de fier / Răzbunarea lui Mulgarath / 
Carnet pentru observaţii fantastice / 
Povestea filmului 

e JM. TREWELLARD / Degete răzlețe 

e CAT WEATHERILL / Barkbelly / 
Magie dezlănţuită / Snowbone 

e ELLIS WEINER / Gemenii Templeton au o idee 

e MOONY WHITCHER / Nina și misterul Notei 
a Opta / Nina şi blestemul Șarpelui cu Pene / Nina 
și ochiul secret al Atlantidei / Geno și Sigiliul Negru 
al doamnei Crikken 

e E.B. WHITE / Pânza lui Charlotte 

e SABINE ZETT 
Hugo pur și simplu genial / 
Planul genial al lui Hugo 


Cartea jucărie 
e GÂNGĂNII BÂZDÂGĂNII / Sunt ocupat / 
Isprăvile lui Panzel / Parada gâzelor / 
Hoţii de unelte 


Cărți ilustrate 

+ MICHAEL BOND, R.W. ALLEY / Ursuleţul 
Paddington / Paddington şi surpriza de Crăciun / 
Paddington la carnaval A 

+ ELLA BURFOOT / Domnul Întuneric se strecoară / 
Spiriduşii zăpezii găsesc o scrisoare 

+ DESPINA CALAVREZO / Wintertime 

+ VAN GOOL / Lumea basmelor (Roșu) / 
Micul meu dicționar român-francez 

+ SUE HARRIS / Mica balerină” 

+ BETH HARWOOD / Prinţesa perfectă 

+ BOB HERSEY / Basme clasice repovestite şi ilustrate 

+ TIMOTHY KNAPMAN & 

GWEN MILLWARD 

Ce am găsit eu, dragonul, în pădure 

+ UTE KRAUSE / Complotul Moș Crăciunilor 

+ JANE O'CONNOR / Fancy Nancy / Fancy Nancy 
şi Cătelușul fițoșel 

+ ADRIAN REYNOLDS / Harry și găletuşa cu 
dinozauri / Harry şi dinozaurii merg la şcoală / 
Harry şi dinozaurii se bălăcesc / Harry şi dinozaurii 
salvează animalele 

+ USBORNE / Carte de voiaj pentru desenat şi colorat 

+ JEANNE WILLIS & GWEN MILLWARD 
Puiul-de-Mlaştină 

+ Cartea mea de jocuri 


+ 365 de lucruri de creat şi confecționat 

+ Mega activități / Mega jocuri 

+ Narnia — Printul Caspian / Lupta pentru tron / 
Călătona lui Lucy / Aceasta e Narnia / Prinţul 
Caspian — Povestea filmului / Carte de activități 


Carte-puzzle cu sclipici 
ALISON ATKINS / Sirene fermecate 


Basmele copilăriei 
Aladdin și lampa fermecată / 
Cenușăreasa / 
Cartea Junglei / 
Frumoasa-din-Pădurea-Adormită / 
Iepurele și broasca țestoasă / 
Motanul încălțat / 
Scufiţa-Roșie / 
Hänsel şi Gretel / 
Tom Degețel 


Carte surpriză 
Leul 


Cărți de activități 
e LOGICO RONDO - ÎNVĂŢȚĂM 
JUCÂNDU-NE 
Copiii se joacă / Cum ne îmbrăcăm / O zi cu loana 
şi Vlad / La circ / La circ (set) / Privim şi vorbim / 
Privim şi vorbim (set) / Ne distrăm şi cumpărăm / 
Ne distrăm şi cumpărăm (set) / Animale de casă (set) / 
În camera copiilor (set) / La formă / Jocuri de calcul 
(1, 2) / Să gândim logic / Jocuri cu numere / 
Să circulăm corect / Noi jocuri de concentrare / 
Sudoku peste 6 ani / Sudoku peste 8 ani / 
Sena Ferestre magice: 
În ocean / În junglă / La drum / Gângănii 
e FIONNA WATT 
Artă şi imaginație 
e MOIRA BUTTERFIELD 
Leul mănâncă lăptuci / Hipopotamul stă în casă? / 
Broasca zboară? / Vaca face miau? 
Carte cu abtibilduri: Aeronave / 
Creaturi mitice / Spaţiul 
e CARTEA SECRETELOR 
e HINKLER BOOKS | 
Perfect albastru — Ne jucăm şi învăţăm / 
Perfect roz — Ne jucăm şi învăţăm 
e MACMILLAN 
Să ne pregătim de şcoală 
e QUANTUM BOOKS 
Fii creativ! / Fii istej! 
e ARINA GHEORGHIŢĂ / Alfabetul desenat, 
mai uşor de învățat / Numărăm până la 10 


Cărţi interactive 
Prima mea carte Snappy: De Crăciun / Numere / 
Forme / Culori / Contvarii / În vacanţă 
Mate pentru pici: Adunarea / Împărțirea / Înmulțirea / 
Scăderea 
POVEŞTI CU LIPICI / Bucie-Aurii şi cei trei ursuleți / 

Cartea junglei / Frumoasa-din- Pădurea-Adormită / 
Jack şi vrejul de fasole / Mica sirenă / 
Motanul-Încălțat / Pinocchio / Scufiţa- Roşie / 
Albă-ca-Zăpada / Frumoasa şi bestia / Bambi / 
Aladdin / Alice în Țara Minunilor / Peter Pan 


Cărți eveniment 
Cum să cresti şi să îngrijeşti un dragon / 
Pinguinul şi prietenii lui / 
Cleopatra / 
Mumu / 
Ursuletul şi prietenii lui 


Enciclopedii LAROUSSE 
+ ENCICLOPEDIA PENTRU PRICHINDEI 


(LAROUSSE): Prima mea carte cu dinozauri / 
Prima mea carle cu personaje / Prima mea carte de 
științe / Prima mea carte despre eroi / Prima mea carte 
despre mări şi oceane / Primul meu atlas al lumii 


+ INCREDIBILA ENCICLOPEDIE 
(LAROUSSE - 5-8 ani): 
Piraţii / Terra 


+ ENCICLOPEDIA PENTRU COPII 


(LAROUSSE): 
Animale dispărute / Convieţuirea / Corpul uman / 
De jur împrejurul pământului / Dinozauri / Egipt 
/ Invenţii şi descoperiri / istoria / Lumea animalelor 
/ Marea / Planeta Terra / Religiile / Romanii / 
Universul / Viaja 


+ MINIENCICLOPEDII (LAROUSSE) 


Animalele din savană / Bebelușul / Cavaleri și 
fortărețe / Corpul / Delfini şi balene / Dinozaurii / 
La munte / Noapte bună / Universul 


+ PRIMA MEA ENCICLOPEDIE (LAROUSSE) 


Animalele / Corpul omenesc / Cum este vremea / 
Cum se face... / Istoria / La ţară / Marea / 
Mesenuile / Pămâniul / Plantele / Știința / Trans- 


porturile / Universul 


+ MICA ENCICLOPEDIE LAROUSSE 
Apa — bătălia pentru viaţă / Clima / Fenomene ale 
naturii / Globalizarea — o singură planetă, proiecte 
divergente / Lumea musulmană — o religie, societăți 
multiple / Măni şi oceane / Specii pe cale de 
dispariție / Statele Unite ale Americii — o hiperputere? 


+ LAROUSSE JUNIOR 
Egiptul / Mitologia 


Insiders 
PHILIP DIXON / Cavaleri și castele 
ALAN DYER / Spațiul 
SUSAN LUMPKIN & 
JOHN SEIDENSTICKER 
Animale de pradă 


GLENN MURPHY / Invenții 
BEVERLY MCMILLAN & 

JOHN A. MUSICK / Rechini / Oceane 
KEN RUBIN / Valcani și cutremure 
NOEL TAIT / Insecte și păianjeni 
RICHARD C.VOGT / Păduri tropicale 


Ce şi cum Junior 


EVA DIX / Cetăți și cavaleri 

INA LUTTERBUSE, EVA DEX / La fermă 
TINA BEUTNER / Pe șantier 

SABINE STAUBER / Dinozauri 


Ce şi cum 


Aer şi apă / Caii / Câinii / China antică / Comori 
pierdute şi regăsite / Europa / Evul Mediu occidental 
/ Fenomene explicate și neexplicate / Minerale şi roci 
/ Multimedia / Mumii din toată lumea / Munţii / 
Orașe dispărute / Piramide / Samuraii / Tâlhani 
mărilor / Vrăzitoni, vrăjitoare și magie / odu şi con- 
stelaj 


Programul Micul Prinț 


ANTOINE DE SAINT EXUPERY 

Frumoasa poveste a Micului Prinţ / Micul Prinţ 
JOANN SFAR / Micul Prinţ — benzi desenate 
DESPINA, CALAVREZO 

Le Français avec Le Petit Prince — Hiver; 

Le Frangais avec Le Petit Prince — Printemps; . 

Le Français avec Le Petit Prince — PEte; 

„Le Français avec Le Petit Prince — L'Automne. 

DESPINA CALAVREZO 

English with The Little Prince — Winter; 

English with The Little Prince — Spring; 

English with The Little Prince — Summer; 

English with The Little Prince — Autumn. 

Carnet de însemnări. Cele mai frumoase citate din 

Micul Print — Jurnalul prietenilor cu ilustrații 

din Micul Prinţ 


RAO junior 


Călătorie spre centrul pământului 
Călătoriile lui Gulliver 

Insula comonii 

Ocolul Pământului în 80 de zile 
Robin Hood 


www.raobooks.com «+ www.facebook.com/rao.editura 
office Brao.ro e libraria.raoBrao.ro 


x 


AL DOILEA VOLUM AL SERIEI DE SUCCES 
REGATUL SPINILOR ŞI AL TRANDAFIRILOR, 
AFLAT PE PRIMUL LOC ÎN 
TOPUL BESTSELLERURILOR 
NEW YORK TIMES 


„Maas creează între personajele sale relaţii care se dezvoltă 
organic, iar talentul ei pentru situa aţiile Pra e rămâne la fel 
de impresionant. Feyre are acum ocazia åştige propriul 
lo& dovedindu-se la fel de valoroasă ca un Mare Lord. O 


lectără captivantă.“ 
Publishers Weekly 


„Vimitoare... Acest volum va ridica audiența în picioare, 
Seriá Tronul de Cleștar a fost un succes fulminant, iar Regatul 
spiĝilor și al trandafirilor îi calcă, sigur, pe urme. a 


J Booklist 


FEYRE TREBUIE SĂ 
ÎŞI FĂUREASCĂ VIITORUL - 
ŞI PE CEL AL ÎNTREGI SALE LUMI 

